
PRAKALBA 


Paskutinė Apaštalų Sudėjimo dalis prasideda žodžiais: „Ti- 
kiu į Šventąją Dvasią“ ir apima keturis kitus skiemenis, būtent 
šv. Bažnyčią, nuodėmių atleidimą, kūno atsikėlimą ir amžinąjį gy- 
venimą. Visus tuos skiemenis galima dėti prie Šv. Dvasios veiks- 
mų, nes Ji veda Bažnyčią savo apšvietimu, sudarydama visų 
šventųjų draugavimą. Šv. Dvasia taip pat veikia ir nuodėmių atlei- 
dime ir kituose sakramentuose, nes kiekvienas sakramentas ar- 
ba suteikia arba padaugina Dievo malonę žmonėms, o Dievo 
malonė yra ypatingai artima Šv. Dvasiai. Visų sakramentų tiks- 
las yra amžinasis gyvenimas, kuris tada būva pilnas, kada ir kū- 
nas gyvena išvien su siela. Šiame pasaulyje bendras kūno ir sie- 
los gyvenimas gauna daug vargų vargti ir nelaimių kentėti. To 
viso nebus jam laimingai perėjus per mirties vartus į amžinybę. 
Nelengvas tas daiktas. Daugeliui jis rodosi visai negalimas. Bet 
Dievas viską gali, ko žmogus nepajėgia. Savąja galia žmonės, 
nors ir labai rūpestingai gyventų, nors ir sakramentus turėtų ša- 
limais, vis dėlto nemokėtų jais naudotis taip, kad ir amžinasis gyve- 
nimas įvyktų, ir kūnai iš numirusių atsikeltų. Šv. Dvasia taip 
kreipia žmonijos gyvenimą, kaip V. Jėzus mokė. Iš Jėzaus nuo- 
pelnų yra sakramentai. Iš Šv. Dvasios yra išmintis jais naudotis. 

Todėl kiekvienas žmogus skyrium ir visi bendrai gali, jais 
naudodamiesi, siekti dangiškos laimės. Taigi ši knyga, nors kal- 
ba apygraibomis apie įvairius dalykus. Tačiau bendroji jos antraštė 
vis dėlto turi pagrindo, nes rašinys kalba apie Šv. Dvasią ir 
Jos darbus žmonėse. 

Šita trečioji knyga yra mano rašomojo katalikų tikybos 
išdėstymo paskutinė. Prašau Šv. Dvasios, kad tas išdėstymas 
padarytų nors kiek naudos jį skaitantiems. 

I. ŠVENTOJI DVASIA 


Aštuntasis Apaštalų Sudėjimo skiemuo sako: „Tikiu 
Šventąją Dvasią“. Nikėjos ir Konstantinopolio simbolis 
plačiau išreiškia tą tikybos tiesą, sakydamas: „Ir Šventąją Dva- 
sią, Viešpatį ir Gaivintoją, kuri iš Tėvo eina, (kuri) su Tėvu ir Sū- 
num reikia vienaip garbinti ir šlovinti, kuri kalbėjo per pranašus“. 
Liugdūno (Lijono) visuotinė Santaryba 1274 m. prie popiežiaus 
Grigaliaus X žodžių „iš Tėvo“ į Nikėjos — Konstantinopolio 
simbolį įdėjo „Ir Sūnaus“. Kuri tikybos tiesa sykį patvirtinta 
vienos visuotinės Santarybos, toji negali būti pakeista vėlesnės San- 
tarybos, nes tiesa niekada negali liautis buvusi tiesa. Visuotinės 
Santarybos negali suklysti, skelbdamos tikybos tiesas. 

Šiame straipsnyje bus šitie posmai: 1) Šv. Dvasia yra 
Dievas, 2) Ji eina nevien iš Dievo Tėvo, bet ir iš Dievo Sū- 
naus, iš abiejų kaip iš vieno, 3) Jos veikimas į žmones papras- 
tais ir nepaprastais būdais, 4) apie Dievo malonę apskritai, 5) apie 
septynias Šv. Dvasios dovanas ir apie Jos malones ir 6) apie 
nuodėmes prieš Šventąją Dvasią. 


1. Šventoji Dvasia Dievas 


A. NETIKINČIŲJŲ NUOMONĖ 


Toli gražu, ne visi žmonės taip tiki, kaip Dievas yra apreiškęs. 
Yra prasimanančių, esą, katalikų tikėjimas Šv. Dvasią kilęs iš 
klaidos. 

Priekaištas. Tie tikybos priešai šitaip suopia. Šv. Dva- 
sią krikščionys graikiškai vadindavo pzeuma, o tas vardas reiškia 
pūtimą. Pranašas Amos (VIII. am. prieš Kristų) ir Dievą vadin- 


1) Denzinger. Enchiridion Symbolorum, ed. X. n. 86. 

davo vėjų darytojum!). Dar senesnė už Amos'ą Šv. Rašto pirmo- 
ji knyga, aprašydama pasaulio įsikūrimą, mini, kad Dievo pū- 
timas lakiojęs ties vandenimis). Ir Naujajame Įstatyme Lukas, 
aprašydamas Šv. Dvasios nužengimą ant apaštalų, sako, kad pa- 
sigirdo ūžimas lyg kilstančio smarkaus vėjo?). Iš to visa, esą, nu- 
manu, kad žmonės, neišmanantieji vėjo kilmės, jį pavadinę Dievu, 
o jau paskui kunigai pramanę visokių priedų prie tos klaidos. — 
Visa, kas čia pasakyta, yra keliariopai klaidinga. 

Atsakymas. Ne vieną daiktą žmonės tuo pačiu vardu 
vadina. Lietuvių kalba gervė reiškia paukštį ir špižinį indą, ku- 
riame virėja virdama puodą prie tos pačios ugnies prikaičia 
vandens ar kitokio skystimo. Dėl vardo vienodumo negalima saky- 
ti, kad indas būtų iš paukščio, ar paukštis iš indo. 

Pranašas Amos visai teisingai kalbėjo, kad Dievas yra kal- 
nus sustatęs ir vėją sutvėręs ir žmogui apreiškęs savo kalbą, ir 
rytmečio rūką padaręs“) ir t.t. Aišku, kad vėjai ne iš savęs atsi- 
rado. Jie taip pat yra Dievo sutverti, kaip kalnai, kaip miglos ir 
visa kita. Kas skaito Amos'o raštą, tas turi labai toli nukrypti 
nuo pranašo minties, kad rastų, esą, vėjas ir Šv. Dvasia tas pats, 
arba kad viens iš kito kilęs. 

Šv. Rašto pradžioje, kur aprašomas pasaulio sutvėrimas, 
šitaip yra: Pradžioje Dievas sutvėrė dangų ir žemę. Žemė gi bu- 
vo tuščia ir plika, ir tamsybė buvo ant gelmės veido, ir Dievo 
Dvasia plasnojo aukščiau vandenų"). Kiekvienam aišku, Kad čia 
Šv. Raštas kalba apie Dievo Dvasią, o ne apie vėją. Tame apra- 
šyme minėta žemė, minėtas dangus, minėti vandenys. Toliau mi- 
nėta tamsybė ir šviesa. Paskui saulė, mėnuo ir žvaigždės. Dar 
toliau augalai, žvėrys ir žmogus. Bet oras ir jo judėjimas visai 
neminėti, nes oras susidaro iš dujų, kurių viena yra vandenilis, 
t. y. dujų giminingų vandeniui. Tų vandenilio dujų ore yra dau- 
giau, negu kito ko. Minėdamas tik pačius stambiuosius daiktus, 
Šv. Raštas išmintingai padarė, minėdamas vandenį, neminėdamas 
oro nei jo judėjimo, vadinamo vėju. 

1 Amos 4, 13. 
3) Gim. 1,2. 
8) Ap. Darb. 2, 2. 


4) Amas 4, 13. 
5) Gim. 1, 2.“ 

Pagaliau šv. Lukas, aprašydamas Šv. Dvasios nužengimą ant 
apaštalų, aiškiai parodo, kad ūžimas pasigirdo pirma, kad tas 
ūžimas pripildė namus, kad ties sėdinčiais krikščionimis pasirodė 
liepsnos lyg ugniniai liežuviai ir laikėsi ties kiekvieno galva. Šv. 
Lukas visai nesako, kad ten tuomet būtų buvęs vėjas. Vėjas, papras- 
tai, namų nepripildo, o būva lauke. Šituo atveju tik ūžimas, bet 
ne vėjas, pripildė namus. Sunku suprasti, kaip būtų išlikę 
ugnies liežuviai ties krikščionių galvomis, jei būtų buvęs smar- 
kus vėjas. Jeigu tos liepsnelės būtų atsispyrusios vėjui, tai būtų 
buvęs stebuklas. Bet stebuklas be Dievo negali pasidaryti. Mato- 
ma, kad Šv. Dvasiai nužengiant ant pirmųjų krikščionių Jeruza- 
lėję, Dievas buvo tuose namuose, kuriuose tie krikščionys 
buvo susirinkę. 

Apskritai sakant, labai nerimtos tos kalbos, kurios katalikų 
tikybos tiesas bando išvadžioti taip, kad išeitų, esą, jos kilusios 
iš klaidų. Kas klaidą prikiša Dievo apreikštajai tiesai, tas pats, 
mažių mažiausia, į klaidas įklimsta, o dažnai ir sąžinę susiteršia. 

Kunigus lengva kaltinti už nebūtus daiktus. Kam nepatinka 
Dievo apreikštoji tiesa, kas nepaiso V. Jėzaus duotųjų doros 


LT A Da I DO 


manę tą, ką Dievas yra apreiškęs. 


B. ŠV. DVASIOS DIEVYBĖS ĮRODYMAI 


Kaip apie praeities įvykius nesiteiraujame gamtininkų, bet 
istorikų, taip ir apie Šv. Dvasią ne ką gauname patirti iš pa- 
saulio mokslų, o sužinome iš Šventojo Rašto. Šventasis 
Raštas yra iš dviejų dalių arba Įstatymų: Senojo ir Naujojo. Se- 
nasis Įstatymas rašytas prieš V. Jėzaus užgimimą, stabmeldystei 
viešpataujant beveik visame pasaulyje. V. Dievas, duodamas žmo- 
nėms Senąjį Įstatymą, ypatingai žymėjo tas tiesas, kurios 
turėjo atitaisyti stabmeldžių klaidas. Stabmeldžiai buvo prasima- 
nę daugybes įvairių dievų. Šventasis tad Raštas kuo smarkiausiai 
primindavo anų laikų žmonėms, kad tėra tik vienas Dievas. To- 
dėl, prieš V. Jėzui užgemant, Dievas nebuvo apreiškęs žmo- 
nėms trijų Savo Asmenų, kad žmonės nemanytų, jog esą trys 
dievai. 

Tačiau Dievas niekuomet neslepia tiesos ir ką nors ap- 
reikšdamas nesako klaidos. Nors Šv. Trejybės žinojimas žmonėms 
prieš Kristaus užgimimą buvo pavojingas, tačiau Dievas nie- 
kuomet Savo Asmenų Trejybės neužsigynė. Tik Jis Jos taip aiš- 
kiai nepareiškė, kaip pavojui praėjus. Atidžiai skaitant Senojo 
Įstatymo Šventąsias Knygas, galima jose rasti vietų, kuriose Šv. 
Dvasia yra betgi paminėta, nors neaiškiai. 

Senojo Įstatymo įrodymai. Mokslininkas MacIlhany 
sako, kad tokių vietų Senajame Įstatyme esą 81!). Jos visos ne- 
sutilptų į šitą knygą. Jas perskaičius sunku būtų atsiminti. Todėl 
visas rašyti nėra nė naudos. Užteks kelių žymesniųjų. 

Daugiausia apie Šv. Dvasią kalba Išminties Knyga. Ji, iš- 
gyrus išmintį ir mokslą, ima kalbėti apie tai, kad toje išmintyje 
yra: Supratimo dvasia, šventa, vienatinė, daugeriopa, kilni, iš- 
kalbinga, judri, nesuteršta, tikra, maloni, mylinti tiesą, aštri, 
niekeno nesulaikoma, gera daranti, sumani, meilinga, pastovi, 
neabejotina, ištikima, turinti visą galybę, viską matanti ir ji 
apima visas dvasias, duodasi suprasti, švari ir neapčiuopiama. 
Už visus judriuosius judriausia išmintis: ir siekia ji visur dėl 
savo švarumo, nes ji yra Dievo galybės garas ir kokia tai nuo- 
širdi visagalio Dievo išauga: ir dėl to nieko nešvaraus į ją nepa- 
tenka, nes ji yra amžinosios šviesos skaistybė ir Dievo didybės 
veidrodis be taško ir jo gerumo paveikslas. Ir, būdama viena, 
viską gali: ir, tebetesėdama savyje viską atnaujina, ir per tautas 
persikelia į šventąsias sielas, ir padaro Dievo draugus bei pra- 
našus. Nieką Dievas nemyli, tik tą, kuris su išmintim gyvena vi- 
duje, nes ji yra už saulę pražesnė ir už visų žvaigždžių suskirsty- 
mą, lyginant su šviesa, ji dar pirmesnė, nes po šios būva naktis, 
o išmintį neįveikia blogumas. Taigi ji stipriai siekia nuo galo 
iki galui ir viską sutvarko maloniai?). 

Kas tik akimis perbėgdavo per šitą Šv. Rašto vie- 
tą, tam rodydavosi, esą, čionai kalbama vien tik apie išmin- 
tį ir mokslą. Šiek tiek nuodugniau įsižiūrėjus, matos, kad čia mi- 
nima didesnė už žmogaus ir net už angelo išmintis, nes ji yra 


1) Rėvue Bibligue 1902 m. p. 301. 
2) Išmint. 7, 22 - 30; 8, 1. 

„niekeno nesulaikoma“, „turinti visą galybę“, „viską matanti ir ji 
apima visas dvasias“, „Visagalio Dievo išauga“, „amžinosios 
šviesos skaistybė“, „tebetesėdama savyje viską atnaujina“, gyve- 
na šventose sielose ir jas padaro Dievo draugais bei pranašais“. 
Visi šitie žodžiai netinka mokyčiausių žmonių, nei angelų, nei 
kitokių sutvėrimų išminčiai. Tais žodžiais, kuriais čia giriama 
Išmintis, tegalima garbinti tik Dievą. Nėra tad abejojimo, kad tas, 
kurs rašė šituos žodžius į Išminties Knygą, mintijo apie Dievo 
Asmenį. 

Bet jis nemintijo apie Dievą Tėvą, nes išsitarė, kad toji gi- 
riamoji Išmintis yra „Dievo galybės garas ir kokia tai 
nuoširdi visagalio Dievo išauga“, „amžinosios šviesos skais- 
tybė ir Dievo didybės veidrodis“. Niekas negali būti pats savo 
garas, pats savo išauga, pats savo šviesa ir pats savo veidrodis. 
Aišku, kad yra skirtumo tarp tos Išminties ir tarp Dievo Tėvo. 
Tačiau ta Išmintis yra Dievas, nes ji yra pirmesnė už šviesą, kurią 
Dievas sutvėrė viso sutvėrimo pradžioje. Prieš sutveriant 
tebuvo tik Dievas. Jis buvo ir yra amžinas. Ir toji Išmintis 
yra amžinosios šviesos skaistybė. Vieno tik Dievo šviesa tėra 
amžina ir amžina yra tos šviesos skaistybė. Šio pasaulio švie- 
sos ir jų  skaistybės nei viena nėra amžina. 

Antroje karalių (Samuelio) knygoje yra parašyti paskutiniai 
karaliaus ir pranašo Dovydo žodžiai. Jis sakė: Viešpaties Dva- 
sia kalbėjo per mane ir jo sakymas per mano liežuvį. Izrae- 
liaus Dievas sakė man'. Iš tų žodžių matyt, jog Dovydas ti- 
kėjo, kad Dievo Dvasia yra Dievas, nes Ją jis vadina kartais 
Viešpaties Dvasia, kartais Dievu. Tai nebuvo paprasta Dovydo 
nuomonė, bet tat yra tiesa, užrašyta Šventajame Rašte. 

Pranašas Izaijas gavo iš Dievo apreiškimą, kad 
ateis Viešpaties siųstasis Mesijas, kitaip sakant, Kristus. Jis tą ap- 
reiškimą šitaip užrašė: /š Jasės šaknies išeis atžala ir iš jo ke- 
ro iškils žiedas, ir ilsėsis Viešpaties Dvasia ant jo: išminties 
dvasia ir proto, patarmės dvasia ir stiprybės, mokslo dvasia ir 
pamaldumo ir pripildys jį Viešpaties baimės dvasia. Ne sulig 
akių matymu teis ir ne sulig ausų girdėjimu tvarkys, bet teisybe 


1 2 Sam. 23, 2,3. 

teis beturčius ir lygvbe tvarkys žemės ramiuosius, ir savo bur- 
nos rykšte ištiks žemę ir savo lūpų dvasia užmuš nelabąjį. Tei- 
sybė bus jo strėnų juosta ir tikyba jo šlaunų diržas!). Visa ta 
pranašystė, kalbėdama apie V. Jėzų, kurs turėjo užgimti beveik 
aštuoniais šimtais metų vėliau, pažymi, kad Šventoji 
Dvasia bus Jam artimiausia, kad ilsėsis ant Jo ir pasireikš Jo 
darbuose įvairiomis dorybėmis. 

Pagaliau, kad pasaulio sutvėrimą apsakydamas Šv. Raštas 
mini, jog Dievo Dvasia plasnojo ant vandenų gelmės?), tai 
reiškia, kad Šv. Dvasia dalyvavo pasaulio sutvėrime išvien su 
Dievu Tėvu. 

Šv. Dvasios Dievybė matyti ir ištų Šv. Rašto žodžių, kuriuos 
minėjau išėmęs iš Senojo Įstatymo. Tame Įstatyme Dievas ir Jo 
Dvasia statomi lygiomis. Taip Pakartotojo Įstatymo Knygoje?) ir Je- 
remijo pranašystėje*) sakoma, kad Dievas išvedė žydus iš Egipto 
vergijos, o Izaijas pranašas *) sako, kad tą padarė Šv. Dvasia. 
Jis nebūtų galėjęs taip tarti, jei Šv. Dvasia nebūtų Dievas. 

Šv. Raštas sako, kad Šv. Dvasia suteikia žmonėms galybę 
būti geriems *), o V. Jėzus mokė, kad visas žmonių gerumas 
yra iš Dievo?) 

Pranašų ir kitų didvyrių gerieji įkvėpimai taip pat buvo 
iš Dievo, kaip tat pasakyta Skaičių knygoje?) psalmėje ?) 
ir Izaijo pranašystėje !*). Bet kitose to paties Šv. Rašto vietose pa- 
žymėta aiškiau, kad tie įkvėpimai ėjo iš Šv. Dvasios, būtent: 
Skaičių knygoje 27,18; Pakartotojo Įstatymo 34,9, Teisėjų 
3,10; 11,29; 13,25; 14,6; 15,14; II Karalių 23,4; Izaijo 61,1; Eze- 
chielio 11,21; Danieliaus 4,6. 

Iš tų taip daugelio Senojo Įstatymo posakių matome, jog 
V. Jėzui dar negimus, Šv. Raštas neužtylėjo Šventosios Dvasios, 


1) Izaijas 11, 1-5. 
Gim. I, 2. 
3) Deut 32, 12. 
* Jerem. 26. 
5) Izaijas 63,10 - 1 
bo xp Job. 32,8; Is. 112; 35,30 44,3; 61, 1,2; Ps. 61, 13. 14; 150, 10, Num. 
21 
*, Mat. 19,17. 
š g 12,6. 


9) Ps. 85,9, 
18) Iš. I, 210. 

nors Ją minėjo taip atsargiai, kad Dievo vienybės tiesa nesusilp- 
nėtų žmonių protuose. Išganytojas šią tiesą papildė naujomis 
žiniomis. Jis paskelbė, kad Dievo yra trys Asmens, kurių tre- 
čiasis yra Šventoji Dvasia. 

Naujojo Įstatymo įrodymai. 1. V. Jėzaus žo- 
džiai. Pirmiausia tą pažymėjo, nors dar nevisiškai, Šv. Jo- 
nas Krikštytojas. Jisai sakė: Aš, tiesa, krikštiju jus vandeniu 
atgailai; bet kurs turi po manęs ateiti, yra galingesnis už 
mane; jo kurpių aš nėsu vertas nešti; jis krikštys jus Šventąja 
Dvasia ir ugnimi'). Tas, kurs turėjo po šv. Jono ateiti, buvo V. 
Jėzus, Dievas. Jėzaus krikštas buvo galingesnis už Jono krikštą, 
tiek, kiek Šventoji Dvasia yra galingesnė už vandenį. Žmogus 
negalėjo krikštyti Šventąja Dvasia, nes Ji yra Dievas. Tiktai nuo 
tada žmonės galėjo pradėti krikštyti kitus Šv. Dvasios krikštu, 
nuo kada Dievas Jėzus Kristus tą dieviškąjį krikštą jiems pavedė. 
Jis jiems pavedė kelis dieviškus dalykus, būtent: nuodėmių at- 
leidimą, duonos ir vyno pavertimą savo Kūnu ir Krauju, neklai- 
dingumą ir dar kai ką. 

Pats Išganytojas, minėdamas persekiojimus mokytiniams, 
liepė nesirengti iš anksto, ką atsakys teismuose. Kuomet jie jus 
išduos, jūs nesirūpinkite, kaip ir ką turite kalbėti, nes aną va- 
landą bus jums duota, ką turite kalbėti. Nes ne jūs esate, kurie 
kalbate, tik jūsų Tėvo Dvasia, kuri jumyse kalba?). 

Baigdamas savo apreiškimą duoti žmonėms ir liepdamas 
apaštalams jį skelbti pasauliui, V. Jėzus žinojo, kad apaštalai ne- 
pasitiki savo jėgomis. Jis pažadėjo jiems pagelbą. Aš melsiu Tėvą, 
ir jis jums duos kitą Ramintoją, kad pasiliktų su jumis per am- 
žius, tiesos Dvasią, kurios pasaulis negali priimti, nes jos ne- 
mato nei nepažįsta?) Toje pačioje kalboje V. Jėzus paaiškino, 
tardamas: Ramintojas — gi Šventoji Dvasia, kurį Tėvas atsiųs 
mano vardu, jis jus viso išmokys ir primins jums visa, ką tik 
aš jums kalbėjau“). Vis toje pačioje kalboje, V. Jėzus pridėjo: 
Kuomet gi ateis Ramintojas, kurį aš jums siųsiu nuo Tėvo, tiesos 
Dvasią, kuri iš Tėvo išeina, ji liudys apie mane“). Čia Šv. Dvasia 

1 Mat. 3,11. 

2) Mat. 10, 19.20. 

5) Jon. 14, 16.17. 


Ė Jon. 10, 26. 
5 Jon. 15, 26. 

pavadinta Ramintoju. Šv. Jonas Evangelistas, tą savo Mokytojo 
kalbą užrašydamas graikiškai, pavartojo žodį Parakletes. 
Todėl daugelis tikybos mokytojų, ypač tose šalyse, kur labai ger- 
biama graikų kalba, Šventąją Dvasią vadina Paraklitu. Lietuviškai 
tą žodį galima išversti ne tik Ramintojum, bet taip pat ir Palinks- 
mintojum, kurs nuliūdusius guodžia ir tuo, kas būdamas 
garbingas, V. Jėzaus garbę platina. Paskutinėje prieš mirsiant 
ilgoje kalboje V. Jėzus pridėjo: Daug dar aš turiu jums sakyti, 
bet dabar jūs negalite atkelti. Kuomet pi ateis ta tiesos 
Dvasia, ji jus įves į visokią tiesą. Nes ji ne pati iš savęs kalbės, 
bet ką tik išgirs, tai sakys ir apskelbs jums, kas turi įvykti. Ji 
pagarbins mane, nes ims iš to, kas mano, ir apskelbs jums. Visa, 
ką tik turi Tėvas, yra mano, todėl aš pasakiau: Ji ims iš to, kas 
mano, ir jums apskelbs'). 


Šv. Dvasia labai artima V. Jėzui, nes Jo Kūnas Marijos 
viduriuose prasidėjo iš Šv. Dvasios. Angelas atsakė ir jai (Mari- 
jai) tarė: Šventoji Dvasia nuženęs ant tavęs ir Aukščiausiojo 
galybė apdengs tave savo Šešėliu; todėl ir šventasis, kurs gims 
iš tavęs, vadinsis Dievo Sūnumi?). Jeigu Šv. Dvasia nebūtų Die- 
vas, tai Jos pradėtasis Jėzaus Kūnas nebūtų susėjęs su Antruoju 
Dievo Asmenim. Angelas Šventąją Dvasią pavadino Aukščiausiojo 
Galybe, 0 tuo vardu nesivadina tvariniai. 


V. Jėzui krikštą priėmus, štai atsivėrė jam dangus, ir jis 
matė Dievo Dvasią, nužengiančią kaip karvelį ir nusileidžiančią 
ant savęs. Ir štai balsas iš dangaus sakė: Tasai yra mano my- 
limasis Sūnus, kuriame aš turiu sau pamėgimo?). 


Įstatydamas atgailos sakramentą, V. Jėzus tarė: Ramybė te- 
esi su jumis. Kaip Tėvas mane siuntė, taip ir aš jus 
siunčiu. Tai pasakęs, jis kvėpė į juos ir jiems tarė: Imkite Šven- 
tąją Dvasią; kam nuodėmes atleisite, tam jos atleistos, ir kam 
sulaikysite, jos sulaikytos*). 


1 Jon. 16, 12-15. 
2) Luk. I, 35. 

3) Mat. 3, 16-17. 
4) Jon. 20, 21-23. 

Pagaliau siųsdamas apaštalus į visą pasaulį, Išganytojas lie- 
pė: Eikite tad ir mokykite visas tautas, krikštydami juos var- 
dan Tėvo ir Sūnaus ir Šventosios Dvasios ir mokydami juos lai- 
kyti visa, ką tik esu jums įsakęs'). Taip dabar ir daroma: kiek- 
vienas yra krikštijamas vandeniu ir tais V. Jėzaus žodžiais, ku- 
riais įvardyti visi trys Švenčiausiosios Trejybės Asmens. Šventoji 
Dvasia juose paminėta vienoje eilėje su pirmais dviem asmeni- 
mis. Ji jiedviem lygi. 

Suimdami į vieną krūvą tas Naujojo Įstatymo vietas, kur 
Šventoji Dvasia yra V. Jėzaus minima, mes matome šitas tie- 
sas: 1) Tapusio žmogumi Dievo Kūnas prasidėjo iš Šventosios 
Dvasios; 2) V. Jėzaus įsteigtasis krikšto sakramentas nelyginamai 
perviršija švenčiausiojo žmogaus, didesnio už pranašus, Jono 
Krikštytojo krikštą, nes yra duodamas Šventąja Dvasia; 3) Pačiam 
Išganytojui besikrikštijant, Šventoji Dvasia pribūva iš dangaus su 
Dievo Tėvo balsu ir kartu su V. Jėzum sudaro Švenčiausią 
Trejybę; 4) Tos Trejybės vardu, įsakmiai minint, kiekvieną Asme- 
nį, Tėvą, Sūnų ir Šventąją Dvasią, suteikiamas žmonėms pirmasis 
atgimimo sakramentas, krikštas, be kurio negalima gauti nei 
vieno kito sakramento; 5) Taip pat su Šventąja Dvasia V. Jė- 
zus teikia apaštalams galybę atleidinėti nuodėmes, po krikšto 
padarytas; 6) Šv. Dvasia atstoja apaštalams V. Jėzų, užžengusį į 
dangų, ramindama ir paguosdama juos; 7) Ji jiems primena 
visas Dievo apreiškimo tiesas ir tą, ko jie negalėjo atkelti prieš 
Išganytojo kančią. Tos septynios tiesos sudaro vieną tiesą, bū- 
tent, kad Šventoji Dvasia yra Dievas. 


2. Apaštalų skelbimas. Taip tikėjo ir apaštalai, kurių 
veikalai yra Naujajame Įstatyme. Šv. Paulius  korintiečius 
moko: Veikimai yra įvairūs, bet tas pats yra Dievas, kurs 
visa visuose daro. Kiekvienam duodama Dvasios apreiškimas, 
kad būtų iš to naudos. Vienam Dvasios suteikiama išminties 
kalba, kitam tos pačios Dvasios žinojimo kalba, kitam tos pa- 
čios Dvasios tikėjimas, kitam tos vienos Dvasios gydymo dova- 
na, kitam stebuklų darymas, kitam pranašystė, kitam dvasių at- 
skyrimas, kitam įvairios kulbos, kitam kalbų aiškinimas. Visa 


') Mat. 28, 19. 20. 

tai daro viena ir ta pati Dvasia, dalindama kiekvienam, kaip ji 
nori). Stebuklų darymą ir pranašystės dovaną sutvėrimams ga- 
li suteikti tiktai vienas Dievas. Tas dovanas suteikia žmonėms 
Šv. Dvasia. Tad aišku, kad Ji yra Dievas. Šv. Paulius tą ir pasa- 
kė, tardamas, kad visus tuos įvairius veikimus daro Dievas. Nors 
šv. Paulius dar ir kitose vietose išreiškė Šventosios Dvasios 
dievybę. Bet jas reikia apleisti trumpinimo dėliai. 

Šv. Jonas Evangelistas rašo: Trys yra, kurie liudija dan- 
guje: Tėvas, Žodis ir Šventoji Dvasia; ir tie trys yra vienas?). 
„Žodžiu“ čionai pavadintas Dievas Sūnus, kurį Apaštalas tuo pa- 
čiu vardu pavadino savo Evangelijos pradžioje“). Pridėdamas, 
jog tie trys yra vienas, šv. Jonas aiškiai išreiškė, jog Šv. Dva- 
sia yra Dievo Asmuo, sudarąs Švenčiausiąją Trejybę su pirmai- 
siais dviem Asmenimis. 

Šv. Petras, apaštalų kunigaikštis, pirmąjį savo raštą prade- 
da minėdamas Šv. Trejybės Asmenis šiuo būdu: Dievo Tėvo 
pirmžinojimu, Dvasios pašventinimui, paklusnumui ir apšlaksty- 
mui Jėzaus Kristaus krauju. Tepasidauginie jums malonė ir 
ramybė“). Antrajame savo rašte šv. Petras moko: Me žmonių 
valia buvo mums atnešta kuomet nors pranašystė, bet Šventosios 
Dvasios įkvėpti kalbėjo šventi Dievo žmonės“). 

Visas Senasis Įstatymas liudija, kad pranašams įkvėpimą duoda- 
vo tiktai Dievas. O šventasis Petras nurodo, kad tą malonę 
ypatingai teikdavo Trečiasis Šv. Trejybės Asmuo, būtent, Švento- 
ji Dvasia. 

Šitiems trims žymiausiems apaštalams (Jonui, Pauliui ir Pet- 
rui) skelbiant Šventosios Dvasios dievybę, negi galėjo kitaip min- 
tyti ir kiti apaštalai. Ir anie, be abejo, skelbė tą pačią tiesą. Juk 
šv. Matas užrašė tuos V. Jėzaus žodžius, kuriuose ta dievybė 
paskelbta“). Ir jis buvo apaštalas. Mes tiktai nežinome, kokiais 
žodžiais tą tiesą skelbė tie apaštalai, kurie jokių raštų nepaliko, 
arba maža tepaliko. 


1) 1 Kor. 12, 6— 11. 
2) 1 Jon. 5,7. 

3 Jon. 1,1. 

*) 1 Petr. 1,2. 

5) 2 Petr. 1,21. 

6) Mat. 28, 19. 

3. Bažnyčios Tėvų mokslas. Apaštalams išmirus, V. 
Jėzaus apreiškimą žmonėms skelbė Bažnyčios Tėvai. Jų yra buvę 
daug. Jie daug yra palikę raštų, kurių nieku geru negalima visų su- 
minėti. Reikia tenkintis tik trimis senesniaisiais, gyvenusiais trimis 
pirmais šimtais metų ir nedaugeliu vėlesniųjų. Tarp jų pirmutinis 
Šv. Klemensas, Romos vyskupas, Šv. Petro mokinys ir įpėdinis, 
nukankintas 96 metais. Jis Korinto krikščionims rašė, kad Šven- 
toji Dvasia įkvėpė Šventųjų Knygų rašytojus, kad Ji yra V. Jė- 
zaus balsas, kalbėjęs mums per Senąjį Įstatymą. Vėliau pride- 
da: „Mes turime tik vieną Dievą, vieną Kristų, vienui vieną ma- 
lonės Dvasią mumyse, tą patį pašaukimą Kristuje“ !). Kitoje vieto- 
je jis taria: „Lai gyvuoja Dievas, lai gyvuoja Jėzus Kristus 
ir Šventoji Dvasia. Ta yra išrinktųjų tikyba ir jų viltis“ 2). 

Antrajame amžiuje krikščionių tikybos gynėjas Atanagoras ra- 
šė: „Kas gi nesistebės, išgirdęs žmones kaltinant mus, esą, mes 
bedieviai, nors mes tikime Dievą Tėvą, Dievą Sūnų ir Šven- 
tąją Dvasią ir pripažįstame vieną jų galybę, nors ne vieną as- 
menį“ 3). 

Trečiajame amžiuje Tertulijonas, rašydamas prieš Praksėjų, 
išsitarė, kad Šv. Dvasia yra vienas ir tas pats Dievas su Tėvu 
ir su Sūnum). 

Ketvirtame šimtmetyje atsirado žmonių, kuriems rodėsi, kad 
Šventoji Dvasia ne Dievas, o Dievo sutvertas asmuo. Kai kurie, 
tą išgirdę, kreipėsi į Aleksandrijos vyskupą šv. Atanazą, klausda- 
mi, kaipgi yra iš tikrųjų. Šventasis Serapijonui atsakė raštu, kad 

v Dvasia yra Dievas, ir tą tiesą patvirtino įrodymais. Tas laiš- 
kas yra ilgas. Ištisai jo perrašyti negaliu?), paduodu jo tik santrau- 
ką, sulig J. Forget“). Šv. Atanazas sako, kad tarp Šv. Dvasios 
ir Dievo Sūnaus yra toks santykis, kaip tarp Dievo Tėvo ir Dievo 
Sūnaus, kad Sūnus siunčia Šv. Dvasią, kad Ji kalba Jo vardu 


) At Corynthios 46, 6 (Funk, Patres Apostolici, II laid. I. t. 158 p.). 

2) Ib. 58, 2 (Funk, op. cit. p. 172). 

S) Legatio pro Christianis n. 10; P. G. 6909. Paskutinis Atanagoro žodis 
sunku išversti lietuviškai. Graikiškai parašyta xx! Thv šv 17) 14 Eat Giaipeow. 
Žodis rats ne visai atitinka 20dį asmuo. 

*) Migne P. L. 2, 180. 

5) S. Athanasius, I ep. ad Serapionem; Migne, P. G. 26, 529—608. 

9) Holy Ghost, The Catholic Encyclopedia VII, 410. 

ir aukština Jį, kad sutvėrimus Dievas padarė iš nieko. Bet apie 
pačią Šv. Dvasią sako: Ji eina iš Dievo. Ji žmones daro teisin- | 
gais ir šventais, o to darbo negali daryti nė jokis sutvėrimas. Jis 
priduria: kad turėdami Šventąją Dvasią, mes turime Dievą, kad Die- 
vas visus daiktus sutvėrė per Ją, kad Ji nesikeičia niekuomet, 
yra begalinė, vienatinė, ir kad mes turime teisės Jos didybę iš- 
reikšti tais pačiais sakiniais, kuriais garbiname Dievo Sūnaus 
aukštybę. Tuos posakius Šventasis Bažnyčios Tėvas įrodinėja 
Šv. Rašto žodžiais!) Toliau trečiame laiške Serapijonui 
Šventasis taria: „Bažnyčios tikėjimą Viešpats tvirtai pastatė ant 
Trejybės pamato, sakydamas savo apaštalams: Eikite tad ir mo- 
kykite visas tautas, krikštydami juos vardan Tėvo ir Sūnaus ir 
Šventosios Dvasios. Jeigu Šventoji Dvasia būtų sutverta, tai 
Kristus nebūtų Jos minėjęs vienoje eilėje su Tėvu. Jis būtų ven- 
gęs daryti Trejybę iš taip labai skirtingų elementų... Ne, Trejybė 
nėra sudėta iš Sutvėrėjo ir sutvėrimų“ 2). Tas laiškas rašytas apie 
360. m. 

Apie 11 metų po to, Nysos vyskupu tapo šv. Grigalius. Jis 
385 ar 386 m. mirė nebaigęs rašyti veikalo „Apie Šv. Dvasią 
prieš kovojančius su Šv. Dvasia ir makedoninkus,“ kuriame 
išdėstė tas pačias tiesas, kaip ir šv. Atanazas. Vėliau už jį ra- 
šė neregys Aleksandrijos mokslininkas Didymas (į 399) visą 
„Knygą apie Šv. Dvasią“ 3). Jis tarp kitko rašė: „Dievas yra 
vientisas, nesudėtas iš dalių, dvasinės prigimties; neturi nei ausų, 
nei organų balsui tarti, bet yra vienatinė ir nesuprantama sub- 
stancija, neturinti nei jokių narių, nei dalių. Tą patį lygiai rei- 
kia tikėti apie Sūnų ir Šventąją Dvasią“ ?). 

4. Bažnyčios ištarmė. Kaip V. Jėzus buvo mokęs, 
kaip Apaštalai ir Bažnyčios Tėvai buvo rašę, taip ir Bažnyčia pa- 
kartotinai paskelbė, jog Šv. Dvasia yra Dievas. Aukščiau mi- 
nėta, kad 381 m. pirmoje Konstantinopolio Santaryboje, kuri bu- 
vo antra visuotinė, į tikybos simbolį įtraukti žodžiai: „Tikiu... ir 
Šventąją Dvasią, Viešpatį ir Gaivintoją, kuri iš Tėvo eina, (ku- 


1) 8. Athan. | Epist. ad Serapionem. P. G. 26, 537—541. 
2) S. Athan. 2 III ad Serapionem, n. 6; P. G. 26, 633. 
3) Migne, P. G. 39, 1033 — 1086. 

4) ib. col. 1064. 

ri) su Tėvu ir Sūnum reikia vienaip garbinti ir šlovinti, kuri kal- 
bėjo per pranašus“ !). 


Romoje, Laterano bažnyčioje ir rūmuose 1215 m. buvo ket- 
virtoji toje vietoje, dvyliktoji visuotinė Santaryba. Ji panaujino 
senąsias ištarmes, primindama tikrąjį V. Jėzaus apreiškimą apie 
Šv. Dvasią šiais žodžiais: „Stipriai tikime ir tiesiogiai išpažįs- 
tame, kad vienui vienas tėra tikrasis Dievas, amžinas, beribis, 
nesikeičiąs, nesuprantamas, visagalis ir neapsakomas Tėvas ir Sū- 
nus ir Šventoji Dvasia: trys, tiesa, Asmens, bet viena esmė, sub- 
stancija arba prigimtis visai vientisa: Tėvas iš niekeno, Sūnus 
vien iš Tėvo ir Šventoji Dvasia lygiai iš abiejų: be pradžios, vi- 
suomet ir be pabaigos: Tėvas gimdąs, Sūnus gemąs ir Šventoji 
Dvasia einanti: vienos substancijos ir lygiai vienoki, vienaip vi- 
sagaliai ir vienaip amžini: viena visa ko pradžia: visų matomųjų ir 
nematomųjų, dvasinių ir kūninių Sutvėrėjas, kuris savo visagalia 
jėga drauge laiko pradžioje abejus iš nieko padarė sutvėrimus: 
dvasinius ir kūninius, būtent angelus ir pasaulį: ir pagaliau žmo- 
nes, kaip bendrai iš dvasios ir kūno sudėtus“ ?). 


C. ERETIKŲ KLAIDOS 


Romos valstybei paliovus kankinti krikščionis už tikėjimą, visą 
Bažnyčią supurtė Arijaus klaidos, neigusios V. Jėzaus dievybę. 
Šventajai Dvasiai padedant, toms klaidoms nepasisekė įsigalėti 
krikščionių daugumoje. Jos ėmė silpnėti. Bet joms benykstant, 
atsirado daug tokių, kurie bandė lyg į tarpą stoti tarp tiesos ir 
klaidos. Iš šių pažymėtinas Bazilius, Ankyros*) vyskupas. Į tą 
aukštą vietą jis pateko padedant Makedonijui, kurs taip pat buvo 
neaiškios tikybos žmogus, bet mokėjo įtikti imperatoriui Kons- 
tancijui ir per jį tapo Konstantinopolio vyskupu. 

Bazilius ir Makedonijus pripažino V. Jėzų esant tikrą Die- 
vą, visame lygų Dievui Tėvui, bet skelbė netiesą, esą, Šventoji 


') Denzinger - Euchiridion Symbolnrum, ed. X n. 86. 
*) Denzinger,—Bann. ap. cit. n. 428. 
„ 2) Dabar tas miestas vadinasi Angora, ir jame yra Turkų respublikos 
sostinė, persikrausčiusi iš Konstantinopolio. 


14 ŠVENTOJI DVASIA 


Dvasia nėsanti lygi pirmiem dviem Švenčiausios Trejybės Asme- 
nim, o esanti sutvėrimas ir pavaldinys. Nemaža atsirado žmonių, 
priėmusių tą klaidą. Ji patiko visiems tiems, kurie mintijo, esą, 
Dievas Sūnus turi būti Dievo Tėvo valdinys, o Šventoji Dvasia 
Dievo Sūnaus priklausoma. Tos klaidos skelbėjai vadindavosi 
subordinacijonais, nes „subordinare“ lotyniškai reiškia 
vieną pavesti kito valdžiai. 

Kurie, kaip Makedonijus ir Bazilius, pripažindavo Dievo Sū- 
naus ir Dievo Tėvo lygybę, tik nepripažindavo Šv. Dvasios die- 
vybės, tie vadindavosi pneumatomachais, nes graikiškai 
„pneumatos“ reiškia dvasios, o „machomai“ reiškia kovoti. 
Pneumatomachai tad buvo Šv. Dvasios kovotojai, nes jie Jos 
nepripažindavo. 

Bekovodamas su savo priešais, Makedonijus sukėlė riaušes, 
kuriose žuvo daug žmonių. Jis kankindavo žmones, prievarta krikš- 
tydavo nenorinčius. Jo žiaurumas sukėlė maištą Paptagonijoje, 
ir keturios kareivių kogortos (mūsiškai reikėtų sakyti „kuopos“) 
žuvo tame maište. Beieškodamas sau šalininkų, jis priėmė paleis- 
tuvį dijakoną. Galutinai imperatorius Konstancijus  Makedonijų 
atstatydino 360 m. Ketverius metus šalia Konstantinopolio Makedo- 
nijus dar darydavo įvairių pinklių, bet 364 m. mirė. 

Tuo laiku Šv. Atanazijus buvo išvytas iš Aleksandrijos ir 
gyveno pasislėpęs tyruose. Grįžęs iš ištrėmimo, jis iš savo drau- 
go Serapijono patyrė, kad yra iškilusi nauja klaida, kuri nepri- 
pažįsta Trečiojo Asmens Dievybės, kaip Arijaus klaida nepri- 
pažino Antrojo. Šventasis ėmė kovoti raštu ir žodžiu su ta 
naująja klaida. Jam padėjo Šv. Bazilius Didysis ir šio pastarojo 
brolis, šv. Grigalius Nysietis. 

Ankyron sušauktoji tenykščio klaidatikio Baziliaus santaryba 
358m. nutylėjo tiesą apie Šv. Dvasią. 375 m. vėl susirinkus pa- 
skelbė neteisingas ištarmes prieš katalikus vyskupus, ypač prieš 
Šv. Grigalių, Nysos ganytoją, Šv. Dvasios dievybės skelbėją. 

Tačiau visuotinoji Konstantinopolio Santaryba 381 m. taip 
aiškiai paskelbė Šv. Dvasios dievybę, kad gerieji, bet suklaidintieji 
žmonės, atsimetė nuo subordinacijonų, Makedonijaus šalininkų ir 
pneumatomachų. Paskui Chalkedono visuotinoji Santaryba 451 m. 
visas tas klaidas pasmerkė. Nedaug laiko praėjus, jos visos išnyko. 

Dvyliktame šimtmetyje jau nebe graikų žemėje, o pietinėje 
Prancūzijoje apie miestą Albi atsirado nauja klaida. Jos skelbė- 
jai albigensai sakydavo, kad dvasias sutvėrė Dievas, o kūnus su- 
tvėrė piktasis, kurs, anot jų, buvęs taip pat amžinas. Jie saky- 
davo, kad V. Jėzus ir Šventoji Dvasia esą labai šventi, bet visgi 
tik sutvėrimai, o ne vienos su Dievu Tėvu prigimties ir lygūs Jam 
; Asmens. Albigensai buvo katarų šaka ir beveik nesiskyrė nuo 
valdensų. Jų klaidas pasmerkė ketvirtoji Laterano visuotinoji 
Santaryba, kurios žodžius aukščiau minėjau. Albigensai su val- 
densais, pridarę daug riaušių ir nuostolių, galutinai suėjo į kitas 
vėlesnes erezijas ir savo vardo nebeteko. 


Šešioliktame amžiuje atsirado dar daugiau tikybos klaidų. Vie- 
nas ispanas gydytojas Mykolas Servet, atvykęs į Genevą, kur 
viešpatavo didysis Prancūzijos klaidatikių vadas Kalvynas, ėmė 
skelbti, kad nėsą Švenčiausios Trejybės. Kalvynas pasmerkė Ser- 
vet'ą mirti ir sudegino jį viešai 1553 m. Bet Laelius (+ 1562) 
ir F. Socini (+ 1604) išrado, kad V. Jėzaus ir Šv. Dvasios die- 
vybė per daug nesuprantama, ir ją neigė. Ta erezija vadinosi 
socianizmu. Ji praplito Lenkijoje, Rumunijoje ir turėjo sekėjų 
Anglijoje!), kur vadindavosi unitarizmu. Bet sekėjų ji turėjo 
mažai. 


Septynioliktame šimtmetyje atsirado racijonalizmas, 
kurs nepripažįsta nei vienos sunkiai protui suprantamos Dievo 
apreikštosios tiesos. Tas taip pat nepripažįsta nei Šv. Trejybės, 
nei Šv. Dvasios dievybės. Į racionalizmą suėjo didelė dauguma 
protestantų dvasiškijos. Racijonalistai netiki Šv. Dvasios die- 
vybę, o tikrieji protestantai tiki. 


Dvidešimtame amžiuje atsirado modernistų, kurie ma- 
ža kuo skiriasi nuo racionalistų. Jie drįsta tvirtinti, esą, Šv. Dva- 
sios dievybę pramanę žmonės. Modernistų nuomonė išreikšta šio 
posmo pradžioje, kur minėtas netikinčiųjų priekaištas. 

Socianistų ir unitarų klaidas pasmerkė visuotinosios Tri- 
dento Santarybos metu popiežius Paulius IV 1555 m. raštu „Cum 


1 Cir. Chr. Ju "Tas kis Degmaticae. II tomas V ir VI laida 
Freiburg; Br. 1925 p. 2 

guorundam“!). Racijonalizmo pagrindus pasmerkė popiežius Pijus 
IX 1864 m. Syllabo 2—14 sakiniais, o modernizmą pasmerkė 
popiežius Pijus X 1901 m. raštu „Pascendi“?). 

Peržiūrėję Senojo Įstatymo Šventąjį Raštą, V. Jėzaus apreiš- 
kimą Naujame Įstatyme, Apaštalų ir Bažnyčios Tėvų skelbimą, 
mes matome, kad taip jau mokė ir visuotinosios Katalikų Baž- 
nyčios Santarybos, kad tam Dievo apreikštajam mokslui pasi- 
priešindavo įvairios klaidos įvairiais laikais, kartais ilgiau pa- 
tekdamos, kartais veikiau išnykdamos. Mes katalikai nepratę kaitalio- 
ti tikybos tiesų ir iš tiesų laikomės to, ką Dievas yra apreiškęs Se- 
najame ar Naujajame Įstatyme. Jis neabejotinai apreiškė, kad Šv. 
Dvasia yra Dievas, visais atžvilgiais lygus Dievui Tėvui ir Dievui 
Sūnui. Mes tai tikime ir tikėsime. 

Bet yra viena klaida, liečianti tą tikėjimą, kurią mes turime 
nuodugniau įžiūrėti, būtent: tai pravoslavų posakis, sulig kurio 
Šv. Dvasia eina vien iš Tėvo, o ne iš Abiejų Pirmųjų Šv. Trejy- 
bės Asmenų. 


2. Šv. Dvasios ėjimas iš Dievo Tėvo ir Dievo 
Sūnaus 


Kas tas ėjimas? Švenčiausioje Trejybėje visi trys As- 
mens yra lygūs visais atžvilgiais. Šventoji Dvasia yra taip pat am- 
žina, kaip Dievas Tėvas ir Dievas Sūnus. Jų visų prigimtis yra 
viena. Negana pasakyti: ji vienokia, nes ji yra ta pati. Tos vienos 
prigimties tik Asmens skiriasi. Jie visais laikais ir visoje 
amžinatvėje skyrėsi. Amžina yra vienintelė Dievo prigimtis ir am- 
žinas yra jos asmenų skirtumas. 

Kalbėdami tik apie Šv. Dvasios ėjimą, mes kalbame ne apie 
prigimties atsiradimą, o apie asmenų santykius. Amžina Dievo 
prigimtis, amžini ir Jo Asmens. Niekada Dievuje nebuvo nei dau- 


1) Denz. n. 993. 
2) Denz. n. 1702-1714. 
3) Denz. n. 2071-2109. 

"giau, nei mažiau Asmenų, 0 amžina yra Švenčiausioji Trejybė 
ir amžini yra, be pradžios, visi Jos Asmens. Amžinas Tėvas, am- 
žinas Sūnus, amžina Šventoji Dvasia. Kalbėdami tik apie Šv. Dva- 
sios ėjimą, mes neleidžiame nė mintyti apie laiko skirtumą Die- 
vo Asmenyse: to skirtumo nėra ir būti negali. Šventosios 
Dvasios ėjimas nėra laiko dalykas, o santykio išreiškimas. 

Lietuviškai mes kalbame apie Šventosios Dvasios ėjimą. 
Maždaug taip kalbėjo ir Nikėjos—Konstantinopolio Santarybos, 
sakydamos, kad Šventoji Dvasia eina iš Tėvo. Bet beveik tūks- 
tančiui metų praėjus, Antroji Lijono Santaryba 1274 m. tą Šven- 
tosios Dvasios ėjimą pavadino kvėpimu, lotyniškai „spiratio“. 
Šitas žodis geriau tinka tiesai išreikšti, ypačiai lotynų kalba, nes 
lotyniškai Šv. Dvasia vadinasi „Spiritus Sanctus“, tai „spiratio“ 
geriausiai reiškia Jos santykį su Šv. Trejybe. 

Kas eina, tas atsitolina nuo ten, iš kur eina. Šventoji 
Dvasia Savo ėjimu visai neatsitolina nei nuo Dievo Tėvo, nei 
nuo Dievo Sūnaus, bet, priešingai, kuo arčiausiai su jiedviem 
jungiasi tos pačios prigimties, tos pačios substancijos vienybe. 
Todėl kvėpimas geriau išreiškia Šventosios Dvasios santykį su 
kitais dviem Dievo Asmenimis, negu ėjimas. Tik lietuvių kalboje 
nėra įpročio vartoti žodį „kvėpimas“ vietoje žodžio „ėjimas“. 

Klaidos pradžia. Kai kam ir rodosi, kad du asmens 
negali taip sutartinai kvėpti, kad iš to kvėpimo išeitų jiems lygus 
asmuo. Bet kas negalima žmonėms, tas lengvai galima Dievui. 
Fotijus (gim. apie 815, miręs 897 m.) buvo pasaulinis žmogus, 
graikų imperatoriaus civilių ir karinių tarnautojų viršininkas. 

"Imperatorium buvo Mykolas III Girtuoklis. Valstybę valdė jo 
dėdė Bardas, kuris neteisėtai gyveno su savo marčia Eudoksija. 
Konstantinopolio arkivyskupas, patriarkas šv. Ignotas, už tat857 m. 
per Tris Karalius valstybės valdytojui, norinčiam eiti prie Komunijos, 
nedavė Švenčiausiojo Sakramento. Bardas tais pačiais metais Šven- 
tąjį paskelbė nepatriarku ir išveždino ištrėmiman į Terebinto sa- 
lą. Valstybės sekretorius ir kariuomenės vadas Fotijus per šešias 
dienas suskubo priimti visus šventimus iki vyskupo imtinai. 
Paskutinį šventimą jis gavo per Kalėdas 857 m. iš vyskupo 
Grigaliaus Asbesto, kuris už kaltybes buvo atskirtas nuo Bažny- 
čios, kitaip sakant, ekskomunikuotas. Popiežius, šv. Mikalojus I, 


k“ 

nugirdęs, kad Konstantinopolyje yra bloga, pasiuntė du savo 
įgaliotinius, kad juodu dalyką ištirtų. Fotijus juodu papirko, ir 
juodu melagingai pranešė dalykus Šv. Tėvui. Bet 862 m. popie- 
žius sužinojo tiesą ir 863 m. ekskomunikavo savo įgaliotinius, 
Fotijui liepė pasitraukti, o šv. Ignotui įsakė grįžti į patrijarko 
sostą. 

Fotijus popiežiaus nepaklausė. Jis ėmė skelbti, esą Romoje 
tikyba sugedus, nes tenai sakoma, kad Šv. Dvasia einanti ne vien 
iš Tėvo, o taip pat ir iš Sūnaus. 867 m. Fotijus net drįso eksko- 
munikuoti Šventąjį Tėvą ir visus jo šalininkus, vartojančius loty- 
nų kalbą. Drauge Fotijus rašė kitiems patrijarkams, kaltindamas 
Vakarų Bažnyčią už nevalgymą mėsos šeštadieniais, už gavėnios 
pradėjimą trečiadienyje, už nešventimą vedusių žmonių į kunigus, 
už neleidimą kunigams teikti sutvirtinimo sakramento, už pri- 
dėjimą į Nikėjos--Konstantinopolio simbolį žodžių „Ir nuo Sū- 
naus“ ten, kur kalbama, jog Šv. Dvasia eina iš Tėvo. Taip pra- 
sidėjo Rytų atskilimas nuo tikrosios Kristaus Bažnyčios. 

Tais pačiais 867 m. Mykolas III žuvo. Imperatorium liko 
Vosylius I, kurs numetęs Fotijų, grąžino šv. Ignotą. 870 m. 
Konstantinopolyje susirinko aštuntoji visuotinoji Santaryba, kuri 
Fotijų pasmerkė ir atskyrė nuo Bažnyčios. 877 m. mirė šv. Ig- 
notas. Fotijus jau buvo suskubęs įsigerbti imperatoriui Vosyliui, 
kurs prašė popiežių, kad Fotijų išlaisvintų nuo bausmių ir pri- 
pažintų Konstantinopolio patrijarku. Popiežius, šv. Mikalojus I, bu- 
vo miręs prieš dešimtį metų. Bažnyčią valdė Jonas VIII, kurs 
imperatoriaus prašymą išpildė. 878 m. Fotijus tą malonę panau- 
dojo blogam tikslui. 879 m. jis santaryboje vėl ėmė kaltinti visus, 
kurie ką nors prideda prie Simbolio, ypačiai kurie sako, kad Šv. 
Dvasia eina ne vien iš Dievo Tėvo, bet ir iš Dievo Sūnaus. Jo- 
nas VIII už tai Fotijų vėl atskyrė nuo Bažnyčios. Bet Fotijus 
nepaisė ir laikėsi patrijarko vietoje iki 886 m. Tais metais mirė Vo- 
sylius I. Jo sūnus imperatorius Leonas VI atstatė Fotijų, 0 į jo 
vietą neteisėtai paskyrė savo brolį Steponą. Popiežius nei vieno 
nei kito nenorėjo pripažinti. Leonui mirus, imperatorium liko 
Antanas II, ir 893 m. Konstantinopolio Bažnyčios valdymą po- 
piežius sutvarkė. Fotijus mirė turbūt 897 m. nežinomame vie- 
nuolyne, bet jo pasėtoji atskalos sėkla tebeauga iki šiol. Graiki- 

ja, Rusija, Rumunija, Bulgarija, Serbija tebėra atsimetusios nuo 
Katalikų Bažnyčios ir savo atsimetimą, tarp kitko, teisina, sakyda- 
mos negalį pripažinti katalikams privalomos tiesos, jog Švento- 
ji Dvasia eina netik iš Dievo Tėvo, bet ir iš Dievo Sūnaus, kaip 
iš vienos pradžios. 

Fotijus buvo mokytas žmogus ir pasitikėjo savo mokslin- 
gumu. Bet jo mokslingumas yra tik niekniekis prieš V. Jėzaus 
įkurtosios Katalikų Bažnyčios išmintį. Fotijus labiausiai rėmėsi 
tuo, kad Nikėjos ir Konstantinopolio Santarybos Simbolyje 
pasakyta, jog Šv. Dvasia eina iš Tėvo, jog Ją lygiai su Tėvu 
ir Sūnum reikia garbinti ir šlovinti, bet nepridėta, kad eina 
ir iš Sūnaus. Tačiau Fotijus neįsigilino į Šventojo Rašto 
žodžius, nesužinojo visus, net graikiškai rašiusių Bažnyčios Tėvų, 
posakius apie Šv. Dvasios ėjimą. Pagaliau jisai nepaisė, ar jo 
pažiūra suderinama su neabejotinomis  apreikštomis tie- 
somis apie Dievą, tarp kurių yra ir ta, kad Šv. Dvasia yra kve- 
piama iš Dievo Tėvo ir Dievo Sūnaus, kaip tat matyti iš Šv. 
Rašto, ar ne. 

Šventojo Rašto žodžiai. Naujajame Įstatyme 
šv. Paulius Šventąją Dievo Dvasią vadina Kristaus Dvasia!). 
Čia nekalbama apie dvasinių žmonių panašumą į Kristų, bet apie 
Dievo Dvasią?), fo kuris prikėlė iš numirusių Jėzų Kristų?) Ra- 
šydamas Galatams, šv. Paulius Šv. Dvasią vadina Sūnaus Dvasia“). 
Šv. Lukas evangelistas Šv. Dvasią vadina Jėzaus Dvasia?), 

Reikiant įrodyti Šv. Dvasios ėjimą iš Dievo Tėvo, tenka 
remtis tomis Šv. Rašto vietomis, kur Šv. Dvasia yra pavadinta 
Tėvo Dvasia. Bet Šv. Raštas Ją lygiai vadina ir Kristaus, Jėzaus, 
Sūnaus Dvasia. Iš to aišku, kad Ji eina taip pat ir iš Sūnaus, 
kaip ir iš Tėvo. 

Šv. Paulius rašo: Dievas siuntė savo Sūnaus Dvasią į jū- 
sų širdis“). Taigi Dievo Tėvo siunčiamoji Dvasia yra podraug 
ir Sūnaus Dvasia, nes negalimas daiktas, kad būtų dvi Švento- 


1) Rom. 8, 9. 

2) ib. 8, 9. 

5) ib. 8, 11. 

4) Gai. 4. 6. 

3) Apd. Darb. 16, 7. 
“) Gai. 4, 6. 

sios Dvasios: viena Tėvo, antra Sūnaus. Toji Tėvo siunčiamoji 
dėl to vadinasi Šūnaus Dvasia, kad ir Sūnus Ją siunčia, nes V. 
Jėzus kalbėjo: Kada gi ateis Ramintojas, kurį aš jums siųsiu 
nuo Tėvo, tiesos Dvasia, kuri iš Tėvo išeina, ji liudys apie ma- 
ne').  Ramintojas ir Tiesos Dvasia yra tas pats trečiasis Šven- 
čiausios Trejybės Asmuo. 


Šv. Dvasios ėjimą V. Jėzus paminėjo paskutinėje prieš 
mirtį dienoje, sakydamas apaštalams: Kada gi ateis tiesos 
Dvasia, fi jus įves į visokią tiesą. Nes ji ne pati iš savęs kal- 
bės, bet ką tik išgirs, tai sakys ir apskelbs jums, kas turi įvyk- 
ti. Ji pagarbins mane, nes ims iš to, kas mano ir apskelbs jums. 
Visa, ką turi Tėvas, yra mano)?). Čia aiškiai pasakyta, kad 
Šventoji Dvasia gavo apreiškimą iš Dievo Sūnaus ir tai dėl to, kad 
Sūnus turi tą visa, ką turi Tėvas. O Tėvas turi tą, kad iš Jo 
eina Šventoji Dvasia, tai ir Sūnus turi tą, kad ir iš Jo eina Šventoji 
Dvasia.—Fotijus ir pravoslavai skaitė tuos Šventojo Rašto žo- 
džius, bet jie nemintijo apie juos. Nei mokslingumas negelbsti 
nuo klaidų tuos, kurie Šv. Rašte ieško savo norų pateisinimo 
ir nei protu nei širdim neįsigilina į tai, kas Apreiškime yra. 

Šv. Bažnyčios Tėvai. Vieni Bažnyčios Tėvai rašė savo 
veikalus lotyniškai, kiti graikiškai. Fotijaus atskala daugelį grai- 
kiškai kalbančių katalikų atplėšė nuo Bažnyčios. Graikus pasekė 
dauguma slavų, k. t. rusai, serbai, bulgarai ir kiti. Jie visi atsimetė 
nuo Bažnyčios ir popiežiaus. Atsimetę jie mažai tepaiso, ką yra skelbę 
lotyniškai rašiusieji Bažnyčios Tėvai. Tačiau šitų Tėvų veikaluose V. 
Jėzaus apreiškimo tiesos liko užrašytos nemažiauir neblogiau, kaip 
graikiškai rašiusiųjų Bažnyčios Tėvų knygose. Kas atmeta lotyniš- 
kuosius Bažnyčios Tėvus, tas nusikalsta Dievo paliktam šventajam 
Bažnyčios Padavimui. Kas nesinaudoja jais, tas statosi į pavojų 
netekti tiesos. 

Iš lotyniškai rašiusių Bažnyčios Tėvų užteks suminėti šv. 
Augustiną (1430), kurs rašo: „Ji (Šventoji Dvasia) kalbės ne iš 
savęs, nes Ji yra ne'iš savęs, bet Ji paskelbs jums visa, ką iš- 
girs. Ji išgirs iš to, iš kurio Ji eina. Tuo atveju girdėti yra tas pat, ką 


1 Jon. 15, 26. 
2) 'jon. 16, 13-15. 

žinoti ir žinoti yra tas pat, ką būti. Savo žinojimą Ji gauna iš To, 
iš kurio Ji gauna savo esmę“)). 

Anksčiau už didįjį Hiponos vyskupą, šv. Ilarijus (+368), 
Piktavijos (de Poitiers) vyskupas, rašė maldą Dievui Tėvui, gar- 
bindamas Jį drauge su Dievo Sūnum ir pridėdamas, kad išvien 
su Abiem garbina: Tavo Šventąją Dvasią, kuri eina iš Tavęs per 
vienintelį Tavo Sūnų“?). 

Dar anksčiau ir už šv. Ilarijų, Kartaginos kunigas Tertulijonas 
(f po 222 m.) rašė: „Dvasią tikiu ne iš kitur, kaip iš Tėvo per 
Sūnų“?). 

Graikiškai rašiusieji Bažnyčios Tėvai mokydavo taip pat. 
Šv. Kirilius Aleksandrietis (+444) rašė: „Šventoji Dvasia, ateida- 
ma į mūsų širdis, daro mus panašius į Dievą, nes Ji eina iš Tė- 
vo ir Sūnaus“?). 

Šv. Bazilius Didysis (+379) moko nekeisti tos eilės, ku- 
ria minėjami trys Dievo Asmens, nes „kaip Sūnus prilygsta Tė- 
vą, taip Dvasia prilygsta Sūnų“ ?). Epifanius (+535) aiškiai para- 
šė: „Ji (Šventoji Dvasia) yra iš Tėvo ir Sūnaus9). Šv. Atanasius 
(1373) rašė: „Mes sakome, kad Dievo Sūnus yra taip pat Dvasios 
šaltinis“ 7). Šv. Jonas Auksaburnis (+407) aiškina, kodėl papras- 
tai sakoma, kad Šv. Dvasia eina iš Tėvo per Sūnų, tardamas: 
„Jeigu tat sakoma, «per Jį», tai sakoma vien tam, kad niekas 
nemanytų, esą, Sūnus nėra gimdomas“ 5). Iš tų Didžiojo Bažny- 
čios Tėvo žodžių matyti dvi tiesos: pirma, kad jo laikais Rytų 
Bažnyčioje buvo sakoma, jog Šv. Dvasia eina iš Tėvo per Sūnų 
ir antra, jog, Sūnui gimus iš Tėvo, Šventoji Dvasia iš Tėvo 
turi eiti per Sūnų. Šitame antrame posakyje yra labai gili ir 
. teisinga mintis. 

Suminėjus tris Bažnyčios Tėvus iš lotyniškai kalbėjusių 
šalių ir penkis iš graikiškai, — jau matyt, kad  Baž- 


1 S. Augustinus, In Joannem, tract. 99, c 4; Migne P. L. 31, 1887. 

2) S. Hilarius, De Trinitate lib. 12, n. $7; Migne P.-L. 10, 412. 

3 Tertullianus, Contr. Praxeam 4; Nigne, P: 1-2, 182: 

*) Thesaurus Assert. 34; Migne P. G. 75, 585. 

>) S. Basilius, De Spiritu S. 18; Migne P. 2 2 147. 

SIS: Epiphanius, Ancora, 8; Migne P. G. 43 

?) S. Athanasius, De Trinitate et Spiritu S. io "Migne P. G. 26, 1212. 
ba bė S. Joannes Chrysostomus, Homilia V. in 'Joannem Nn 2 'Migne 
„G. 69, 56 

nyčios Tėvai liudija taip pat, kaip ir Šv Raštas duoda suprasti, 
būtent, jog Šv. Dvasia eina ne vien iš Dievo Tėvo, bet ir iš Die- 
vo Sūnaus. 

Prie atskirų Bažnyčios Tėvų liudijimo naudinga pridėti Se- 
lenkijos santarybos ištarmė. Toji santaryba nebuvo visuotinė, bet 
joje dalyvavo beveik vieni graikiškai kalbėjusieji vyskupai, nes 
Selenkija buvo graikų žemės miestas. Santarybos ištarmė skam- 
ba: „Šventoje Gyvoje Dvasioje Šventame Gyvame Ramintojuje, 
kuri eina iš Tėvo ir iš Sūnaus“ )). 

Iš Tėvo per Sūnų. Minėtuose Šv. Tėvų sakiniuose 
matyti, kad vieni Šv. Dvasios ėjimą taria tiesiog: „Iš Tėvo ir 
Sūnaus“, o kiti sako: „Iš Tėvo per Sūnų“. Abudu tuodu posa- 
kiu reiškia tą pačią tiesą, kad Šv. Dvasia yra ne vien Dievo Tė- 
vo kvepiama, o abiejų pirmųjų Švenčiausios Trejybės Asmenų. Pir- 
mutinis Tertulijonas pavartojo tą žodį „Iš Tėvo per Sūnų“. Ter- 
tulionas rašydavo lotyniškai. Selenkijos santaryba, būdama grai- 
kiška, pavartojo sakinį: „Iš Tėvo ir Sūnaus“. Bet ilgainiui beveik 
visi Vakarų Bažnyčios rašytojai ėmė vartoti Selenkijos posa- 
kį. Bet dauguma Rytų Bažnyčios Tėvų vartodavo Tertulijono 
posakį, turbūt, dėl to, kad Rytuose buvo labai gerbiamas šv. Gri- 
galius stebukladaris, kuris tarp 260 ir 270 m. parašė „Tikybos 
Išdėstymą“ ir jame išsitarė: „Ir viena Šventoji Dvasia, turinti 
substanciją iš Dievo ir per Sūnų pasireiškusi žmonėms; Sūnaus 
paveikslas, tobulo tobulas, gyvybė gyvųjų priežastis, šventasis 
šaltinis, šventumą sužadinanti šventybė“ ?). 

Bažnyčios ištarmės. Daug yra buvę Bažnyčios šiuo 
klausimų ištarmių. Joms visoms minėti nėra vietos. Užteks pri- 
siminti tik visuotinųjų santarybų nutarimus ir popiežių pareiš- 
kimus. 

Ketvirtoji Laterano visuotinoji Santaryba, buvusi Romoje 
1215 m. prie Šv. Tėvo Inocento III, paskelbė apie Šv. Trejybę: 
„Nors trys Asmens, bet viena esmė, substancija arba prigimtis 
visai vientisa: Tėvas iš niekeno, Sūnus vien iš Tėvo ir Šventoji 


1) Lamy, Concilium Selenciae. Louvain, 1868. . 
B 2 Ž Gregorius Thaumaturgus, Expositio fidei (fragmento) Migne, P. 

Dvasia lygiai iš abiejų: be pradžios, visada ir be pabaigos: Tė- 
vas gimdąs, Sūnus gemąs, ir Šventoji Dvasia einanti“)). 

Penkiasdešimt devyniais metais vėliau, būtent, 1274 visuotina 
Santaryba buvo Prancūzijos mieste Lyon, kuris lotyniškai vadino- 
si Lugdunum. Ten pribuvo ir graikų imperatorius su savo šalies 
vyskupais. Santaryba nutarė: „Ištikimu ir maldingu pareiškimu 
pripažįstame, kad Šventoji Dvasia amžinu būdu iš Tėvo ir Sūnaus, 
ne kaip iš dviejų, bet kaip iš vienos pradžios, ne dviem  kvėpi- 
mais, bet vienu kvėpimu, eina“?). Imperatorius su savaisiais at- 
kalbėjo ir pasirašė tikybos išpažinimą ir įteikė popiežiui  Gri- 
galiui X-jam. Tame išpažinime buvo pasakyta: „Tikime ir Šven- 
tąją Dvasią, pilną ir tobulą ir tikrą Dievą, einantį iš Tėvo ir 
Sūnaus“3). Deja, neilgai graikai laikėsi šio tikybos išpažini- 
mo. Veikiai jie vėl atkrito į savo klaidas. 

Praėjus šimtui septyniasdešimčiai metų, būtent, 1439 m. Floren- 
cijoje vėl įvyko katalikų vyskupų Santaryba, į kurią atvyko ir 
beveik visi Graikijos vyskupai, jau seniai atsimetusieji nuo Baž- 
nyčios. Ten abeji sutarė, ir popiežius Eugenijus IV pagarsino: 
„Galutinai nusprendžiame, kad šita tikėjimo tiesa visų krikščio- 
nių būtų tikima ir priimama, ir taip visi turi pripažinti, kad Šventoji 
Dvasia iš Tėvo ir Sūnaus amžinu būdu yra, ir savo esmę bei 
savo substanciją turi iš Tėvo drauge ir iš Sūnaus amžinu būdu, 
kaip iš vienos pradžios ir vienu kvėpimu einanti; pareikšdami, 
kad tai, ką Šventieji Mokytojai ir Tėvai sako, jog Šventoji Dva- 
sia eina iš Tėvo per Sūnų, į tą prasmę sueina, idant tuo būtų 
išreikšta, kad, anot graikų, ir Sūnus yra Šventosios Dvasios 
substancijos priežastis, anot lotynų — pradžia, kaip kad ir Tė- 
vas. Ir kadangi visa, kas yra Tėvo, pats Tėvas viengimiam Savo 
Sūnui gimdydamas davė, išskyrus Tėvybę, tuo pačiu Sūnus iš 
Tėvo amžinu būdu turi, kad Šventoji Dvasia eina iš Sūnaus, ku- 
ris amžinu būdu Tėvo pagimdytas yra“?). 

Tokis jau šitos tiesos išreiškimas yra įdėtas į Tikybos Iš- 
pažinimą, kurį Tridento Santarybos mintimi pagarsino po- 


N Denzinger - Bannwerth X, 423. 
2) Ib. 460. 
3) Ib. 463. 
4) Ib. 691. 

piežius Grigalius XIII 1575 metais !). Tas pat pakartota Pijaus 
XI 1929 m. sustatytame tikybos išpažinime, kurį atkalba Rytų 
apeigų asmens, priimant juos į katalikų Bažnyčią. 

"Prisiminę Šv. Rašto žodžius, įsižiūrėję į Bažnyčios Tėvų moks- 
Ią, paklausę visuotinių Santarybų kelisyk pakartotos ištarmės, 
matome, kaip skaudžiai Fotijus nutolo nuo Dievo apreikštosios 
tiesos. 

Tų Bažnyčios ištarmių mes čionai matome keletą. Galėjome 
pastebėti, kad jose nuolat pasikartoja rūpestingai pažymėta tiesa, 
jog Tėvas ir Sūnus yra viena pradžia Šventajai Dvasiai. Lietuviš- 
kas žodis „pradžia“ ne taip gerai tinka, kaip lotyniškasis „princi- 
pium“, nes pradžia paprastai reiškia, kad pirma jos nėra buvę 
to, kas iš jos išėjo. Bet geresnio žodžio savo kalboje neturime, 
todėl lotynišką „principium“ juo išreiškiame, bet pasižymi- 
me sau, kad toji pradžia yra amžina; kitaip sakant, nors Dievas 
Tėvas ir Dievas Sūnus yra viena Šventosios Dvasios pradžia, bet 
Šventoji Dvasia yra taip pat amžina, kaip ir Jos pradžia. 

Kitą dalyką galime pastebėti Bažnyčios ištarmėse. Jose 
paliekama laisvė išsireikšti, arba: „Iš Tėvo ir Sūnaus“, arba: „Iš 
Tėvo per Sūnų“. Tą pačią tiesą įvairios kalbos ir įvairios šalys 
išreiškia savaip. Katalikų Bažnyčia palieka kiekvienai šaliai jos 
kalbą, jos minčių išreiškimo būdą, reikalaudama tik vieno, kad 
Dievo apreikštoji tiesa būtų vis dėlto ta pati. 

Filiogue. Kai kurie pravoslavai, pripažindami, kad Šven- 
toji Dvasia tikrai yra iš Dievo Tėvo ir Dievo Sūnaus vienu kvė- 
pimu kvepiama, visgi kaltina Vakarų Bažnyčią, kam ji pridėjus žodį 
„Filiogue“ prie Nikėjos ir Konstantinopolio Santarybų Simbolio. 
„Filiogue“ reiškia: „Ir iš Sūnaus“. Tuo kaltinimu norima su- 
mažinti kaltė tų, kurie, esą, dėl žodžio „Filiogue“ atsimetė nuo 
tikrosios Dievo Bažnyčios. 

Bet Bažnyčia nesikeičia, ir jos teisės nesiaurėja. Apaštalai 
buvo sustatę trumpą tikybos išraišką, vadinamą „Apaštalų Sudė- 
jimu“. Ketvirtame šimtmetyje Nikėjos Konstantinopolio Santarybos 
325 ir 381 metais prie „Apaštalų Sudėjimo“ pridėjo tiek tiesų, 
kad jis pasidarė beveik dusyk ilgesnis. Tie pailginimai buvo rei- 


; Ia. 1084. 

kalingi. Eretikams pramanius naujų klaidų, Bažnyčia turėjo sau- 
goti katalikus, smulkiau išreikšdama tas pačias tiesas, kad niekas 
negalėtų jų iškreipti į klaidas. Eretikų blogos pastangos ne- 
pasiliovė ketvirtame amžiuje. Jos darėsi vėliau, darosi ir dabar. 
Negalėdami iškreipti jau išaiškintų tiesų, jie kraipo kitas. Taip 
Bažnyčia turi aiškinti ir šitas. Todėl tikybos tiesoms išreikšti 
sustatomi simboliai nuolat ilgėja. 

Tuo remdamasi Toledo Santaryba Ispanijoje 447 m. savo 
simbolyje įdėjo žodį „Filiogue“, t. y. „Ir iš Sūnaus“. Toledo 
simbolis buvo savaip sustatytas. Kita vyskupų Santaryba, įvy- 
kusi ten pat 589 m., tą žodį įtraukė irį Nikėjos bei Konstantino- 
polio simbolį. Tai patyrę, graikai smarkiai peikė ispanus ir kitus 
priedo šalininkus, remdamiesi visuotina Epezo Santaryba 
431 m., kuri buvo uždraudusi sudaryti ir platinti tikėjimo sim- 
bolį, skirtingą nuo Nikėjos simbolio. Dėl Graikijoje kylančio 
triukšmo popiežius Leonas III (795—816) liepė išbraukti „Filio- 
gue“ iš Nikėjos — Konstantinopolio simbolio, amžinų dieną ne- 
neigdamas Šv. Dvasios ėjimo ir iš Sūnaus, ir pripažindamas Baž- 
nyčiai teisę daryti pridėčkus prie simbolio. Epezo visuotina San- 
taryba tuos pridėčkus draudė šiaip žmonėms ir vyskupams, bet 
nemanė drausti visuotinosioms Santaryboms. A 

Beveik visi pravoslavų vyskupai, atvykusieji į Florencijos 
visuotinąją Santarybą, pripažino, kad Santaryba turi teisę, rei- 
kalui atsiradus, pridėti ką nors prie Tikybos Simbolio. Tą nuta- 
rimą pagarsino popiežius Eugenijus IV 1439 m. liepos 6, rašyda- 
mas: „Prie to dar nutariame, kad išaiškinimas tų žodžių « ir 
nuo Sūnaus» tiesai išvystyti ir atsiradus anuomet būtinam 
reikalui, teisėtai ir protingai buvo į simbolį įdėtas“ )). 

Po tais nutarimais pasirašė ir katalikų vyskupai ir pravoslavai. 
Originalusis dokumentas ir dabar tebėra Florencijoje. Po to nutari- 
mo trisyk buvo iškilmingai sugiedotas Nikėjos—Konstantinopolio ti- 
kybos simbolis lotyniškai bei graikiškai ir trisyk atkartota „Filiogue“. 

Gaila, kad rytiečiai nepastovūs žmonės. Dėl Fotijaus skver- 
bimosi į patrijarkus, graikai davėsi patraukti ir atskilo nuo 
Bažnyčios 867 m. Nors ta žaizda po 10 metų užgijo, bet Foti- 


1) Denz. 691. 

jaus šalininkų liko. Iš jų tarpo buvo Mykolas Kerularijus, kurs 
galutinai atskėlė graikus ir daug slavų nuo katalikų Bažnyčios. 
1274 m. Lugdune prie imperatoriaus Mykolo Paleologo skilimas 
atsitaisė, bet keliems mėnesiams praėjus vėl atsinaujino. 1439 
graikų Bažnyčia vėl susivienijo su popiežium ir su visa krikščio- 
nija, bet tas susivienijimas po kelių metų vėl iširo. Jeigu graikų 
ir kitų rytiečių pravoslavija būtų buvusi tikra Kristaus Bažnyčia, 
tai ji nebūtų galėjusi taip dažnai ir taip smarkiai mainikauti ti- 
kybos tiesų. 


3. Šv. Dvasia kalbėjo per pranašus 


Nikėjos ir Konstantinopolio Santarybų simbolyje sakoma: 
„Tikiu Šventąją Dvasią..., kuri kalbėjo per pranašus“!). Tais 
žodžiais priminta Šv. Dvasios veikimas į žmones prieš V. Jėzaus 
gimimą. Šventoji Dvasia tuomet veikė ne vien į pranašus, bet 
ir į patriarkus ir į kitus žmones, kurių veikalai yra Šventojo 
Rašto Senajame Įstatyme, ir į šiaip žmones, pasižymėjusius savo 
gerais darbais. Antroje šio rašinio knygoje, kur kalbama 
apie žmonių prirengimą V. Jėzaus apreiškimui ir atpirkimui pri- 
imti, žymėta, kad tą prirengimą darė Dievas. Dabar reikia prisi- 
minti, kad tat ypatingai priskiriama Šventajai Dvasiai. 


Šv. Justinas filosofas, kurs antrojo šimtmečio viduryje žu- 
vo nukankintas už tikybą, yra parašęs, kad Šventoji Dvasia veikė 
net ir į stabmeldžius, kurie teisingai gyveno ir protu tiek pakilo, 
kad pažino vieną amžiną tikrąjį Dievą. Taigi šitame posme ir 
teks kalbėti apie Šv. Dvasios veikimą: a) į pranašus, b) į Švento- 
jo Rašto rašytojus, c) į Senojo Įstatymo šventuosius ir d) į žmo- 
nes, gyvenusius tarp stabmeldžių. Nekalbėsime apie Šventosios 
Dvasios veikimą į krikštytus žmones po V. Jėzaus laikų, nes Ji 
veikė per Bažnyčią ir per jai paliktus V. Jėzaus Sakramen- 
tus. Apie tuos dalykus bus atskiri straipsniai. 


NN Denz. X, 86. 

A. APREIŠKIMAS, ARBA ŠV. DVASIOS VEIKIMAS, 
Į PRANAŠUS 


Senąja žydų kalba pranašus vadindavo trimis žodžiais. Daž- 
niausiai sakydavo nabi, tai reiškia „kalbantysis“, nes pranašų 
darbas būdavo kalbėti žmonėms Dievo vardu. Kitas žodis buvo 
ročh, tai reiškia „matantysis“, nes Dievas dažnai duodavo pra- 
našams regėti neregimų daiktų. Maždaug ta pati reikšmė ir žo- 
džio Aozeh, kuriuo giesmių kalboje vadindavo pranašus. Grai- 
kų kalba pranašas vadindavosi profėtės, t. y. kalbąs prieš įvy- 
kiui ateinant, arba kalbąs už kitą. Iš graikiškojo žodžio yra 
susidaręs ir lotynų kalbos žodis propheta, kuriuo Bažnyčios 
Tėvai vadindavo tikruosius Dievo pranašus, atskirdami juos nuo 
stabmeldžių žynių, vadinamų va/es, arba Aaruspices, arba augu- 
rės. Čia nekalbėsim apie klaidingų religijų žynius, nei raganius, 
o tik apie teisingosios religijos pranašus. 

Pirmutinis ir svarbiausias pranašų uždavinys būdavo 
skelbti žmonėms, ką Dievas liepia. O Dievas liepdavo skelbti 
savo tiesas, kurias Jis apreikšdavo žmonėms, arba įsakymus, 
kuriuos žmonės turėdavo pildyti. Ateities pranešimas, arba slaptų 
daiktų pasakymas būdavo tik priedas prie ano didžiojo uždavinio. 
Iš to priedo žmonės galėdavo sužinoti, kad pranašo skelbiama- 
sis apreiškimas ir įsakymai tikrai iš Dievo yra, 0 ne žmogaus 
pramanyti. 

Tačiau ir šita pridedamoji pareiga pasidarė be galo svarbi 
dėl to, kad tarp būsimųjų daiktų V. Dievas apreiškė žmonėms 
per pranašus, jog ateis Mesijas, arba Išganytojas, ir kokis Jis 
bus. Pranašystės apie Mesiją yra taip svarbios, kad jos yra jau 
nebe priedas, pranašo teisingumą liudijąs, O viena didžiausių 
Dievo apreikštųjų tiesų. Antroje šio rašinio knygoje yra nors 
trumpai išdėstyta, ką pranašai yra sakę apie Mesiją, t.y. būsimąjį 
Išganytoją. Šičia kalbėsim apie tai, kaip pranašai gaudavo apreiš- 
kimus. 

Dievas duodavo pranašams patirti, kad Jis juos išrenka sa- 
vo pasiuntiniais ir uždeda pareigą skelbti žmonėms tą, ką pra- 
našams apreiškia. Išrinkdamas Jeremiją sunkioms pranašo parei- 
goms, Dievas jam tarė: Pirma, negu tave sudariau iščiuje, žino- 

jau tave: pirma, negu tu išėjai iš gimdyvės, pašventinau tave ir 
pranašu tautoms daviau tave!). Jeremijas žinojo, kad daugumas 
pranašų žuvo beeidami tas sunkias pareigas, besakydami Die- 
vo valią žmonėms, kuriems ji nepatikdavo. Žinodamas ir savo silp- 
nybę, Jeremijas atsakė: A, a, a, Viešpatie Dieve: štai nemoku 
kalbėti, nes vaikas esmi"). Bet Viešpats to išsikalbinėjimo nepriė- 
mė ir pasiuntė Jeremiją išmėtinėti visuomenei ir karaliui jų kal- 
tybes, stabdyti nuodėmes. Šiukštu, nesakyk: vaikas esmi: nes 
eisi visam, kam siųsiu tave, ir visa, ką liepsiu, sakysi?). 

Jonas, Amati'o sūnus, gavęs įsakymą - pranašauti atgailą 
Ninyvai, bėgo nuo Dievo į svetimą šalį, bet audra jį sutrukdė. 
Išmestas į jūrą, žuvies prarytas išliko gyvas ir tik po to stebuklo 
nenoromis apsiėmė eiti ten, kur Dievas siuntė, ir skelbti tą, ką 
Dievas liepė *). 

Bet ne visada Dievo apreiškimas būva taip aiškiai duoda- 
mas, kaip tais dviem atvejais. Būna tokių atsitikimų, kad žmo- 
gus kalba ar rašo Dievo paduotąją tiesą, bet pats nejaučia, kad 
tai Dievo apreiškimą skelbia. Taip Kaipas Sinedrijos susirinkime 
kalbėjo: Jūs nieko nežinote ir neapsvarstote, kad jums geriau, 
jei vienas žmogus mirš už tautą, kaip kad visa tauta pražūtų“). 

Kaipui rodėsi, kad jis savo gudrumu kalba, rengdamas V. Jė- 
zui mirtį. Bet iš tiesų kalbėjo Šventoji Dvasia, pareikšdama, jog V. 
Jėzaus mirtis yra išganymas ne vienai tautai, o visiems išsklaidy- 
tiems Dievo vaikams. Taip tą paaiškina Dievo įkvėpta šv. Jo- 
no Evangelija“). : 

Taip pat ir Pilotas jautėsi lyg iš savęs sugalvojęs antraštę 
V. Jėzaus kryžiui: „Jėzus Nazarietis Žydų Karalius“"). Bet tai buvo 
Dievo įkvėpta antraštė, kuri daugiau atitiko tiesą, negu Pilotas 
manė. Ji atitiko ir pranašų posakius ir kitas Šventojo Rašto 
vietas, kurių Pilotas nei nežinojo. Ji atitiko ir būsimų laikų įvy- 
kius, kuriuos tik Dievas žinoti tegalėjo, kad Jėzus viešpataus 


1) Jerem. 1, 5. 

2) Jerem. 1, 6. 

3) Jerem. 1, 7. 

4) Jon. 1 ,1-16; 2, 1-11; 3, 1-4. 
5) Jon. 11, 49, 50. 

6y Jon: 11, 51, 32. 

7) Jon. 19, 19. 

ant šimtų milijonų žmonių, kad Jo įkurtoji Dangaus Karalystė, arba 
Bažnyčia, praplis visame pasaulyje, kad karaliai išnyks, valstybės 
virs respublikomis, o Jėzus vis viešpataus. 

Aiškus tad skirtumas tarp tų pranašų, kurie žinosi gavę apreiš- 
kimą iš Dievo, ir tarp tų, kurie, jį gaudami, to nežino; tarp Je- 
remijo, Jono, ir kitų tikrųjų pranašų iš vienos pusės, ir tarp 
Kaipo, Piloto ir kitų jiems panašių iš kitos pusės. Pirmosios rūšies 
pranašystės vadinasi tobulos (lotyniškai perfectae), antrosios 
rūšies — netobulos (imperfectae). 


Netobulosios pranašystės ne visos būva vienokios. Kaipas ir 
Pilotas išpildė Dievo paskirtąjį jiedviem užčavinį taip, kaip įkin- 
kytas į plėškę gyvulys išpildo žmogaus užduotąjį jam darbą 
žmogui prižiūrint. Taip ir blogą gyvulį žmogus gali pri- 
versti gerą darbą padaryti. Bet dažnai pasitaiko, kad Dievas duoda 
savo apreiškimų ir geriems žmonėms jiems nepasireikšdamas. 
Dievo apreikštoji tiesa nėra tas pat, ką Jo pasisakymas, kad 
Jis tą tiesą apreiškia. Duodamas vieną dovaną, Dievas gali ne- 
duoti antros. Taip Dievas trimis atvejais pažadino iš miego gerąjį 
jaunikaitį Samuelį, šaukdamas jį vardu. Samueliui rodėsi, kad įį 
šaukia žmogus, vyriausias kunigas Heli. Tik tada Dievas pasi- 
reiškė Samueliui pats kalbąs, kada Helio pamokytas Samuelis 
pirmasis ištarė: Kalbėk, Viešpatie, nes klauso Tavo tarnas '). 

Dėl to, kad Dievas, duodamas apreiškimą, ne visuomet pasi- 
sako jį duodąs, žmonėms, ypač pranašams, pasitaiko ir suklysti. 
Pranašas Natanas daug kartų buvo gavęs Dievo apreiškimų, bet 
ne visada prie to apreiškimo buvo paliudyta jo kilmė iš Dievo. 
Vieną kartą pasitaikė, kad karalius Dovydas paklausė Natano, 
ar nereikėtų pastatyti Dievui šventovę. Natanas atsakė: Visa, kas 
yra tavo širdyje, daryk, nes Viešpats yra su tavim*). Bet tai buvo 
klaida. Aną naktį pasidarė: ir štai Viešpaties kalba Natanui, 
sakanti: Eik ir tark mano tarnui Dovydui: Šitaip kalba Viešpats: 
Nejaugi tu statysi namus man gyventi? Ir negyvenau namuose 
nuo tos dienos, kaip Izraelio vaikus išvedžiau iš Egipto žemės, 
iki šiai dienai: bet vaikštinėjau kilnojamoje padangtėje ir pala- 


1) Kar. 3, 10. 
Žj Kar. 13: 

pinėje... Kada pasibaigs tavo dienos, ir tu užmigsi su savo tėvais, 
pažadinsiu tavo sėklą po tavęs, kuri išeis iš tavo iščios ir su- 
stiprinsiu jo karalystę, ir jis pastatys namus mano vardui!). 

Kai kurie žmonės, patyrę, kad Dievas, duodamas apreiškimą, 
ne visuomet pasako jį duodąs, įsivaizduoja jį gavę, nors niekad 
Dievas jiems nėra kalbėjęs ir jokių įgaliojimų nėra davęs. Ta- 
čiau jie drįsta sakytis Dievo vardu kalbą. Tie yra melagingieji 
pranašai. Jų nuodėmė yra neapsakomai didelė. Baisus daiktas yra 
kreiva priesaika, arba įžado sulaužymas, bet apsimetimas pra- 
našu yra daug didesnė šventvagystė. Kas tokią šventvagystę vieną 
ar antrą kartą padaro, tas labai patinka piktajai dvasiai. Ji tokiam 
žmogui pradžioje padeda slapčia, nepasirodydama ir nesiduodama 
pajusti, bet pakreipdama pirmąsias to žmogaus šventvagiškas 
pranašystes taip, kad jos išrodytų teisingos. Piktoji dvasia daž- 
niausiai tą padaro, duodama melagingam pranašui įspėti žmo- 
nėms nežinomą, bet velniui žinomą slaptą daiktą. 


Kada melagingo pranašo išdidumas dėl tų pirmųjų švent- 
vagiškų pasisekimų sustiprėja, kada melagingas pranašas pats 
stipriausiai įtiki savo pranašystes ir ima didžiu daiktu statyti 
savo svajones, vadindamas Dievo apreiškimais, tada piktoji dvasia, 
“ kartais net apsimesdama angelu, arba šventuoju, kartais išdrįsdama 
Švenčiausios Mergelės arba ir V. Jėzaus išvaizda apsidengti, nelai- 
mingąjį įklampina į pačias kenksmingiausias klaidas. Taip mū- 
sų amžiuje pasitaikė Marijavitams Plocke (Lenkijoje) ir kitur. 


Iš to turime suprasti, kaip pavojinga yra žmogui įsivaizduoti 
pranašu. Deja, piktoji dvasia į tas kilpas pagauna daugiau mal- 
dingų žmonių, negu manoma. Vienintelis būdas apsisaugoti tų 
pinklių yra klausyti savo nuodėmklausio, jei tas nuodėmklausis 
nesiskiria pažiūromis nuo savo vyskupo, ir vyskupas nuo Šven- 
tojo Tėvo. Lygiai svarbūs yra visi trys daiktai: 1) regėtojo pa- 
klusnybė nuodėmklausiui; 2) nuodėmklausio paklusnybė vyskupui 
ir 3) vyskupo paklusnybė Šventajam Tėvui. Kaip tiktai trūksta 
vieno tų trijų dalykų, tai jau netrūksta piktajai dvasiai patogios 
progos klaidinti žmones. 


19 2 Kar. 7, 4-3. 

Kas čionai pasakyta apie saugojimąsi melagingų pranašys- 
čių, tas tinka visiems apreiškimams ir regėjimams, kuriuos reikia 
skirti melaginguosius nuo tikrųjų. Ir šituose trys paklusnybės 
laipsniai yra pati svarbiausioji priemonė apsisaugoti nuo pikto- 
sios dvasios žabangų. 

Ką Dievas apreiškia pranašams, tas vadinasi 
pranašystės objektas. Jį galima ir reikia keliariopai skirstyti. 
Pats stambiausias suskirstymas bus į pamokymo pranašystes ir 
būsimųjų įvykių pasakymą pirma laiko. 

Pamokymo pranašystės vienos pasako, ką reikia tikėti, ki- 
tos skelbia, kas reikia daryti. Senojo Įstatymo laikais nebuvo 
Bažnyčios, galėjusios neklaidingomis visiems privalomomis ištar- 
mėmis skelbti Dievo apreiškimą. Taip pat jos nebuvo ir patri- 
jarkų laikais, t. y. prieš Mozę. Visais tad amžiais prieš Kristų 
Dievas savo apreiškimą žmonėms siųsdavo per pranašus ir tai 
tik tada, kada matydavo reikalą. 

Taip Dievas Mozei apsireiškė esąs Abraomo, Izaoko ir Jo- 
kūbo Dievas!) Mozei, norėjusiam patirti Dievo vardą, Sutvėrėjas 
atsakė: Esmi kurs Esmi*). Taip pat Dievo valią pildydamas Elijas 
pareiškė karaliui Achabui ir tautai, jog ne Baalio stabas, visų ma- 
tomasis, bet niekeno neregimasis pasaulio Sutvėrėjas yra Dievas. 
Ir tą pagrindinę tikybos tiesą Elijas patvirtino stebuklu, kurį Die- 
vas padarė“). Tokių jau tikėjimo tiesų Dievas apreikšdavo žmo- 
nėms ir per kitus pranašus, pavyzdžiui, per Ezechielį*), Danielių?). 

Doros įstatymus Dievas nuolat skelbdavo per pranašus, 
kartais žodžiais, kartais net veiksmais. Pranašui Ozejui Dievas 
liepė net paleistuvę vesti, kad rodyte parodytų, jog Izraėlio 
tauta yra ištvirkusi, kad pagrasintų jai bausmėmis už tatai“). 

Šventasis Jonas Krikštytojas taip pat buvo pranašas. Per jį 
Dievas skelbė žmonėms daugiausia doros daiktus, būtent, reika- 
lą daryti atgailą ir tokiu būdu tinkamai priimti ateinantį pasaulio 


1) Exod. 3, 15. 

2) Exod. 3, 14. 

3) 3 Karal. 18, 16- 40. 
4) Ezech. 1, 5- 28. 

5) Daniel. 7, 9. 10. 

$) Oza 1,1-9. 

Išganytoją. Per tą patį šv. Joną Dievas ir Erodui karaliui pasa- 
kė, jog nevalia gyventi su gyvo brolio žmona?). 

Pranašystės, kalbančios apie būsimus daiktus, taip pat ne vie- 
nokios. Vienas galima pavadinti įspėjimais, kitas pranešimais, 
trečias paskyrimais. 

Įspėjimai. Paprastai apie šios žemės dalykus kalbėdami, 
įspėjimu mes vadiname tą, ką pasako žmogus apie būsimus daik- 
tus, tikrai jų nežinodamas ir tiktai lyg burte burdamas. Ne taip 
daro pranašai: jie arba nesako ateities, arba jei sako, tai žino, 
kaip turi įvykti: tiktai tame jų žinojime yra visokių ateities rū- 
šių. Tarp kitų yra ir tokia būsimųjų įvykių rūšis, kuri visai priklau- 
so nuo esančių gamtoje Dievo sutvertų daiktų, nelyginant taip, 
kaip vaisius priklauso nuo medžio, ant kurio atsiranda. Iš tos 
būsimų daiktų rūšies yra, sakysime, būsimieji saulės užtemimai, 
arba nusakymas, kad kitų metų žiemą užšals upė. 

Vienus tos rūšies biisimuosius daiktus žmonės lengvai suži- 
no, kaip tai: vandens užšalimą. Kitus tiktai mokslininkai painiais 
apskaičiavimais patiria, kaip pav., saulės užtemimus. Dar kitų vi- 
sai negalima apskaičiuoti, būtent, kada kas mirs po 10 metų. 
„Dievas niekuomet nepranašaudavo ir nepranašauja lengvai suži- 
nomų ateities įvykių, kaip vandens užšalimo žiemos metu. Jis 
nebesiunčia pranašų nei saulės užtemimams paskelbti nuo to 
laiko, kaip astronomai išmoko juos tikrai sužinoti. Bet kartais 
Dievas pasako tokių būsimų įvykių, kurių žmonės dar negali 
apskaičiuoti. Taip Dievas per pranašą Izaiją pasakė karaliui 
Ezechijui: Padaryk tvarką savo namuose, nes tau reik mirti ir 
nebegyventi*). Ir tikrai, karaliaus sveikata, jo šalies oras, jo laikų 
gydytojų mokslas buvo toki, kad Ezechijui teliko tik mirtis. Bet 
karalius susigraudino ir meldėsi. Dievas jo maldos iškiausė, 
padarė "stebuklą, kuriuo pagerino karaliaus sveikatą, ir Eze- 
chijas nemirė. Dievas jam per tą patį pranašą pasakė: /šgirdau 
tavo maldą ir mačiau tavo ašaras: štai aš tau pridedu prie tavo dienų 
penkiolika metų“). Šitame tad atsitikime pirmoji Izaijo pranašys- 


1) Mat. 3, 2; Mork. 1, 3; Mork. 6 17, 18. 
2) Iz. 38,1. 
3 Iz. 38, 1-5. 

tė buvo įspėjimas, antroji buvo paskyrimas. Abidvi pranašystės 
buvo teisingos. Tačiau išsipildė tik antroji. Iš paduoto pavyzdžio 
galima suprasti, kad įspėjimų pranašystės ne visada įvyksta. 
Jos įvyksta tik tada, kada nei Dievas, nei šiaip kas nepakeičia gamtos 
priežasčių, pridėdamas prie jų ką nors, kas galėtų pakeisti jų ga- 
minamuosius vaisius. 

Pranešimai. Antroji ateities BM rūšis yra pra- 
nešimai. Jie kalba apie tai, kas darosi ne iš gamtos, 0 iš žmo- 
nių veiksmų, kuriuos laisvoji jų valia gali padaryti arba pakeisti. 
Šitos rūšies pranašystės buvo beveik visų žmonių paskendimas 
tvane Nojaus laikais'). Tos pat rūšies buvo aukščiau minėtojo Jono 
pranašo skelbimas: Dar keturiasdešimt dienų ir Ninyva grius?). 
Pirmoji pranešimo pranašystė išsipildė dėlto, kad žmonių 
valia nuo Nojaus žodžių nepasikeitė. Antroji pranešimo pranašys- 
tė neišsipildė dėl to, kad Ninyvos žmonių valia pasikeitė. Jie pa- 
darė atgailą, ir jų miestas išliko sveikas. 

Paskyrimai. Trečioji ateities pranašysčių rūšis yra pa- 
skyrimai. Jie priklauso nuo Dievo valios. Ką Dievas paskiria, tas 
turi įvykti. Taip aukščiau minėta, kad Dievui pridėjus penkiolika 
metų prie karaliaus Ezechijo amžiaus, tas karalius gyveno penkio- 
lika metų ilgiau, negu jo sveikata leido. Taip Dievas buvo pa- 
skyręs išlaisvinti Žydų tautą iš Egipto vergijos. Paskyrimą Die- 
vas apreiškė Mozei ganančiam uošvio avis tyruose?) ir jį 
įvykdė to paties Mozės rankomis4. Taip pat Dievas skyrė jau- 
ną Dovydą būti Žydų karalium5) ir, nors karalius Sau- 
lius tam labai priešinosi, tačiau Dievo paskyrimas įvyko“). 

Šitoje paskyrimo pranašysčių rūšyje svarbiausia yra tai, ką 
Dievas žmonėms per pranašus apreiškė apie būsimąjį pasaulio 
Atpirkėją, arba Mesiją. Daugumas svarbesniųjų mesijaninių prana- 
šysčių yra minėta antroje šio rašinio knygoje. Bet šičia reikia 
pridėti, kad ne visos pranašystės apie Mesiją buvo šios trečio- 

sios rūšies, t.y. paskyrimai. Kai kurios pranašystės buvo antrosios 
rūšies, t.y. priklausė nuo žmonių elgesio. Tą turime atsiminti, 
ypačiai tada, kada daro priekaištų, jog kai kurios pranašystės apie 
Mesiją neišsipildė. Dažnai prikišama, jog neišsipildžiusi pranašystė, 
kad Mesijo laikais nebebus karų, o jų yra. Karų išnykimo pra- 
našystė buvo aiškiai priklausoma nuo žmonių valios, ypačiai nuo 
V. Jėzaus priėmimo ir Jo doros mokslo įsigyvenimo žmonėse. 
Jeigu visas pasaulis būtų paklausęs šv. Jono šaukusio daryti 
atgailą ir būtų, kaip Jėzus liepė, atgimęs iš vandens ir Šventosios 
Dvasios, tai šiandien karų jau nebūtų, ir iš kalavijų žmonės bū- 
tų pasidarę žagrėms noragus bei palyčias. Mokslas ir išradimai 
jau būtų tiek pakilę, kad plėšriųjų žvėrių ir paukščių bei nuodin- 
gųjų gyvačių būtų belikę tiktai zoologijos soduose, ir juos maity- 
tų nebe gyvulių mėsa, o stebėtinai išrastais iš augalų ar net 
iš šiaudų padarytais pašarais. Įvykti tat visa įvyks, bet negreit: 
tik tada, kada žmonių valia pasidarys tokia, kaip reikia jai būti. 

Kiek pranašystė perviršija žmogaus pro- 
tą? Pranašystės ne visos vienaip perviršija žmogaus protą. Kar- 
tais Dievas stebuklingu būdu apreiškia pranašui kokį nors daik- 
tą gana lengvai suprantamą. Žmogus galėtų ir pats patirti tą daik- 
tą, jeigu arti jo būtų. Šventosios Dvasios veikimas pasirodo tuo, 
kad pranašas gauna patirti įvykį, kurio nematė, nei matyti nega- 
lėjo dėl laiko ar vietos tolumo. Taip pranašas Agėjus negalėjo 
matyti, kas įvyks po puspenkto šimto metų po jo mirties. Bet Šv. 
Dvasia jam apreiškė, kad V. Jėzus ateis į Zorobabelio pastatytą- 
ją Jeruzolimos šventovę!). Taip pat Danielius negalėjo matyti, kas. 
darėsi ĮJoakymo sode, kada jo žmoną Zuzaną apniko du nedo- 
ri teisėjai. Bet Šv. Dvasia jam apreiškė tos moteriškės nekaltumą 
ir priemonę įrodyti teisėjų nedorumą?). Be stebuklo tą žinią bū- 
tų galėjęs įgyti tiktas, kas būtų patį atsitikimą matęs. 

Kartais Dievas apreiškia pranašams nesuprantamų daiktų. 
Ir Dovydas3), ir Izaijas*) gavo iš Dievo apreiškimą, kad Mesijas 
bus Dievas, ir gims kaipo žmogus iš Dovydo giminės. Tų dvie- 


Ag. 28. 

2) Dan. 13, 1-64. 
3) Ps. 109, 1. 

*) Is. 9, 6. 

jų dalykų nei patys pranašai, nei vėlesnės kartos jų tautoje sude- 
rinti nemokėjo. Net pats Dovydas nesuprato tų žodžių, kuriuos 
Dievas tarė Mesijui: Mano Sūnus esi tu: aš šiandien pagimdžiau 
tave!). 

Kas gali būti pranašas? Kai kurie rašytojai mū- 
sų laikais kalba apie pranašų mokyklas. Kiti sako, kad nuoma- 
riu sergantieji, kitaip sakant, epileptikai, būva tinkamiausi 
pranašo uždaviniams. Abi tiedvi nuomonės yra klaidingos. 

Nė viena pranašų mokykla nėra minėta Šventaiame Rašte. 
Taip pat ir Bažnyčios Tėvai nežinojo ir neminėjo mokyklų pra- 
našams rengti. Šv. Rašte yra minėti pranašų pulkai, arba prana- 
šų mokiniai. Pirmoje Samuelio, arba Karalių, knygoje aprašyta, 
kad Saulius, sutikęs pulkelį pranašų, prisidėjo prie jų ir pranaša- 
vo jų tarpe*). Toliau pasakyta, kad žydų žemėje net patarlė pa- 
sidarė: Nejau-gi ir Saulius tarp pranašų 3). Bet „pulkelis prana- 
šų“ tai dar nėra mokykla pranašams rengti. Iš to nu- 
manu, kad pranašystės dovaną kartais Dievas suteikdavo ne vie- 
nam žmogui, o visam būriui. Minėtoje Šventojo Rašto vietoje aiš- 
kiai pabrėžta, kad tuo atveju Saulius gavo netikėtą ir smarkią 
Viešpaties Dvasią, dėl kurios jis ir pranašavo. Šią nepaprastą, vie- 
ną sykį pasitaikiusią, Dievo dovaną Sauliui buvo iš anksto pra- 
nešęs pranašas Samuelis. Tą dovaną Dievas Sauliui davė, 
kad Saulius žinotų, jog tikrai yra skirtas karaliauti savo tautoje. 


Pranašai kartais turėdavo ir nuolatinių nepranašiškų parei- 
gų. Dažnai jie mokydavo jaunesnius už save dorai elgtis, gerai 
tikybą pažinti, tiesą branginti ir ją skelbti nežiūrint prieštaravi- 
mų. Taigi toki mokytiniai vadindavosi pranašų mokytiniais, nors 
visai nesimokydavo pranašauti. 

Saulius nebuvo nuomariu sergąs ligonis. Jis buvo didelis 
ir gražus vyras. Izraėlitai džiaugėsi jį išsirinkę karalium. Prana- 
šas buvo ir jo įpėdinis karalius Dovydas, kuris dar daugiau už Saulių 
pasižymėjo kūno ir dvasios sveikata. Šv. Rašte niekur nėra pa- 
žymėta, kad nuomariu sergą žmonės būtų buvę pranašais. 


ŽUPS: 2.1 
2) I. Kar. 10, 10. 
3) I. Kar. 10, 11. 

Bet jakutų tautoje žyniai būva epileptikai. Tai patyrę kai kurie ne- 
tikintieji į Dievą žmonės mintijo, kad ir Dievo pranašai turį būti 
kaip jakutų žyniai. Bet aišku, kad ta nuomonė yra visai tuščia. 
Nė vienas žynys niekada neįspėjo toli būsimų daiktų, kaip kad 
pranašai. Nė vienas žynys nepadarė stebuklų, kaip Elijas 
ir kiti. 

Ne vien vyrams, betir moteriškėms Dievas suteikdavo pra- 
našystės malonę. Būtent: Mozės sesuo Marija, Debora, kuri net 
visą tautą valdė, taip pat Ona Samuelio motina, šv. Elzbieta šv. 
Jono motina yra pranašavusios. Samuelis dar jaunas bernaitis 
jau gavo pranašystės dovaną. Kartais Dievas ir stabmeldžius 
padarydavo pranašais, kaip tai Balaamą. 


Apreiškimo būdai. Kartais Dievas savo apreiškimą 
žmonėms duodavo ausims girdimu balsu. Taip Dievas iš degan- 
čio krūmo prabilo į Mozę !). Taip pat ir Dešimtį Įsakymų Die- 
vas paskelbė girdimu balsu ?). Šitą būdą Šv. Raštas dažniausiai 
mini. Bet kartais Dievas savo apreiškimą duodavo pranašo 
akims. Tą mini Izaijas savo pranašystės įžangoje?). Tas pranašas 
regėjo Viešpaties kalną iškylantį aukščiau visų kalnų ir tautas 
džiaugsmingai susitelkiančias į Jeruzolimą?). Tai buvo ženklas, kad 
V. Jėzaus religija praplis iš Jeruzolimos ir bus didesnė už visas 
religijas. Dažnai prie regėjimo būdavo ir girdėjimas. Bet kartais 
būdavo vien tik regėjimas be jokių paaiškinimo žodžių. Taip buvo 
pirmajame Ezechielio regėjime ?). Tiesa, girdėjimas buvo ir tenai, 
nes buvo girdimas angelų sparnų šlamėjimas, buvo girdimas balsas, 
bet jis nieko neaiškino. Nors po to regėjimo toliau Dievas kal- 
bėjo pranašui“), bet tai buvo naujas apreiškimas, nieko neminįs 
apie tą, kas regėta. 


Vienu atveju Dievas davė savo apreiškimą raštu. Tai buvo 
dvi akmeninės lentos, ant kurių Dievas buvo surašęs sa- 


„ Exod. 3, 4. 

2) Exod. 20, 2-17, 
3) Is. 1, 1. 

4) Is. 2, 2-4. 

5) Esech. 1, 4-28. 
6). Esech. 2, 332. 

vo Įsakymus!). Mozei jiedvi sumušus, Dievas jam liepė iškaldinti 
antras dvi lentas ir naujai išrašydino ant jų savo Įsakymus ?). 

Kartais V. Dievas savo apreiškimą duodavo ne per kūno 
jautulius, t. y. ne per akis ir ausis, bet tiesiog veikdamas į pa- 
čią sielą. Kai kurie sako, kad ir tais atvejais, kada pranašai ką 
nors regėdavę ar girdėdavę, tai tas nebūdavo perėję per jų au- 
sis ir akis, tik sieloje buvo Dievo padarytas girdėjimo ar regė- 
jimo įspūdis. Šita nuomonė labai gali būti teisinga, nes Dievas 
yra dvasia ir dėl to Jam daug patogiau yra veikti tiesiog į žmo- 
gaus dvasią, negu į jo kūną. Jau gana Dievas nusileidžia veikda- 
mas į sutvėrimo dvasią... O veikdamas į sutvėrimo kūną turėtų nu- 
sileisti dar daugiau. Nėra reikalo taip nusileisti, nes kūno gautasis 
įspūdis tik tiek yra naudingas, kiek pasiekia dvasią. Mes žmonės žo- 
džiu ir raštu darome vieni kitiems įspūdžio dėl to, kad tie- 
siog į dvasią veikti negalime, nes per daug esame paskendę kūnuo- 
se. Dievas tos kliūties neturi ir dėl to dažniau veikia į savo pa- 
rinktų pranašų sielas tiesiog, negu į jų akis ar ausis. 


Dievo paskelbtosios žmonėms tikėjimo tiesos ir duotieji 
įsakymai, kuriuos reikia pildyti, ir būsimųjų įvykių pra- 
nešimas vadinasi Dievo apreiškimu. Senojo Įstatymo laikais, t. 
y. prieš V. Jėzaus gimimą, Dievas savo apreiškimą duodavo 
žmonėms per pranašus. Per pranašus Jis tą apreiškimą ir paaiš- 
kindavo reikalui atsiradus. Naujajame Įstatyme, t. y. po to, kaip 
V. Jėzus savo mokslą paskelbė ir Bažnyčią įkūrė, pasidarė kita 
tvarka. Pranašų jau nebereikia, nes V. Jėzus užbaigė paskelbti 
visą Dievo skirtąjį žmonėms apreiškimą. Kilus ginčui, kaip reikia 
suprasti kokia nors apreikštoji tiesa, aiškina ne atsitiktinai siųs- 
tas pranašas, bet nuolatinis Bažnyčios neklaidingumas ir neklai- 
dingumo vykdytojas Šventasis Tėvas, kuris tikėjimo ir doros 
dalykuose yra neklystantis mokytojas. 

Žmonių, gaunančių iš Dievo apreiškimą apie būsimus įvy- 
kius, arba šiaip tikybos dalykus, vis dėlto būva ir Naujojo 
Įstatymo laikais. Sakoma, kad šv. Pilypas Neri yra išpranašavęs 


1) Exod. 31, 18. 
2) Exod. 34, 28. 

tiek daug dalykų, jog juos visus surašius išeitų storoka knyga. 
Beveik kiekvienas šventasis yra gavęs ateities apreiškimų, jei ne 
apie kitką, tai nors apie savo būsimosios mirties laiką. 

Šv. Brigitai, kitiems ir kitoms Dievas apreikšdavo V. Jėzaus 
seniai buvusią kančią su ypatybėmis neužrašytomis Evangelijose. 
Šv. Pranciškui Asyžiečiui apsireiškęs V. Jėzus suteikė savo kan- 
čių žymes. Pal. Bernadetai Soubirou (Subirū) apsireiškė Nekaltasis 
Prasidėjimas. Tų įvairių apsireiškimų Naujojo Įstatymo laikais, 
ir net mūsų dienomis, pasitaiko tiek daug, jog ir paminėti jų 
visų nebegalima. Tačiau šitie apreiškimai dabar yra duodami tik 
tiems asmenims, kurie apreiškimą gauna asmeniškai, taip sakant, 
jų naudai, ir dėl to vadinasi privatūs. Senaisiais laikais prieš V. 
Jėzaus užgimimą apraiškimai būdavo duodami visų žmonių nau- 
dai ir dėl to būdavo vieši. Esant neklaidingam mokytojui Bažny- 
čioje, viešųjų apreiškimų reikalas išnyko. Privačiais apreiškimais 
gali pasinaudoti tas žmogus, kuris jų gavo, gali pasigėrėti ta 
Dievo malone suteikta jų artimui ir kiti. Bet tie privatūs 
apreiškimai jau neprisideda prie tikybos tiesų, kurias Bažnyčia 
skelbia visiems, kurias kiekvienas privalo tikėti. Juos reikia 
branginti, kaip yra branginama kiekviena Dievo malonė, arba 
išklausyta malda. Bet negalima jų gretinti su Evangelijomis ir 
kitu Šventojo Rašto apreiškimu. 


B. ĮKVĖPIMAS 


Įkvėpimo sąvoka ir esimas. Įkvėpimas yra tokis 
Šventosios Dvasios veiksmas, kuris pažadina žmogų užrašyti 
Dievo duotus apreiškimus. Tokių Dievo apreiškimų Šventosios 
Dvasios įtaka surašymai vadinasi Šventojo Rašto knygomis. Taigi 
apreiškimas ir įkvėpimas abudu yra tos pačios Šventosios Dva- 
sios veiksmai, bet ne tie patys. 

Labai dažnai Šv. Dvasia, duodama apreiškimą, duodavo ir 
įkvėpimą, liepdama užrašyti, kas apreiškiama. Taip Mozė, ga- 
vęs daug  apreiškimų, parašė penkias knygas ne savo 
sumanymu, o Dievo paliepimu ). Taip pat ir Izaijui pranašui 
Dievas liepė užrašyti jam duotuosius apreiškimus 2). Lygiai Jere- 


1) Exod. 17, 14: Exod. 34, 27; Deuter. 31. 19 etc. 
2) Is. 8,1; 30, 8; 34, 16. 

mijui!) ir kitiems. Bet būdavo pranašų, kuriems Dievas neliep- 
davo rašyti, ir jų apreiškimus mes gauname patirti visai iš kitų 
žmonių. Du didieji pranašai Elijas ir Eliziejus buvo gavę daug 
apreiškimų, bet niekuomet jų neužrašinėjo. Žymus pranašas buvo 
Natanas, bet ir jo veikalų neliko. Buvo ir kitų pranašų, gavusių 
iš Dievo apreiškimą, bet negavusių įkvėpimo jį užrašyti. 

Taip pat buvo žmonių, gavusių Šventosios Dvasios įkvėpimą 
parašyti Šventajam Raštui knygą, bet negavusių apreiškimo. 
Kirenos Jasonas buvo parašęs penkias paprastos istorijos 
knygas apie žydų tautos kovas su jų priešais. Tos 
knygos buvo paprastos, kaip visos kitų žmonių knygos. Jo- 
se buvo gerų daiktų, bet galėjo būti ir klaidų. Kitas žmogus, kurio 
nežinome nei vardo nei pavardės, apie 124 metus prieš Kristaus 
gimimą iš Jasono penkių knygų padarė vieną. Tą trumpinimo 
darbą dirbdamas jis sakosi daug vargo turėjęs, prakaitavęs ir nak- 
tų nemiegojęs?). Bet jis visai nemini, kad būtų gavęs apreiški- 
mą iš Dievo: matyt, to apreiškimo nebuvo. Tačiau toji Antro- 
ji Makabėjų Knyga yra Šventajame Rašte. Tad reiškia, kad ji yra 
įkvėpta. Jos tad autorius buvo gavęs įkvėpimą, bet nebuvo gavęs 
apreiškimo. Iš to aiškiai matome, kad gali būti įkvėpimo be ap- 
reiškimo. Apreiškimo nė nereikėjo, nes visa, kas toje knygoje 
yra, paimta iš penkių Jasono knygų. 

Kai kam gal rodytis, kad ta Antroji Makabiejų knyga yra 
parašyta be ypatingos Dievo pagelbos. Bet ne. Dievas pirmiau- 
sia paveikė žmogaus valią, kad Jasono veikalą imtų trumpin- 
ti. Antra, Dievas pribuvo prie trumpintojo, saugodamas jį, kad 
praleistų visas Jasono veikalo klaidingąsias vietas, kad nepraleistų 
tų tiesų, kurias Dievas norėjo priminti anų laikų žmonėms. Tre- 
čia, Dievas apskritai visą tumpintojo darbą apsaugojo nuo klai- 
dos tuo, kad jo protą apšvietė ypatinga tiesos malone. Paga- 
liau, trumpintojo užbaigtą veikalą Dievas įteikė Bažnyčiai, kaip 
oficialų tikybos šaltinį. Taigi matyt, kad įkvėpimas susideda iš 
trijų ar keturių Dievo veiksmų ir yra ne visai vientisas daiktas. 

V. Jėzaus laikais buvo kelios dešimtys knygų, kurias žydai 
buvo suplakę į dvidešimt dvi ir pavadinę Šventuoju Raštu, ar- 


1) Jer. 30, 2; 36, 1. 2 etc. 
2) II Mak. 2, 27. 

ba tiesiog „Raštu“. Kartais jie jas vadindavo „Įstatymu“, kartais 
„Pranašais“. Į 22 knygas Šv. Raštas buvo suvestas todėl, kad 
žydų abėcėlėje tebuvo tik 22 raidės, ir norėta, kad Šv. Rašto kny- 
gų skaičius būtų tokis jau. Tos 22 knygos buvo suskirstytos 
į tris dalis. Viena dalis vadinosi Įstatymu (žydiškai Tora), 
nes joje buvo surašyti Žydų įstatymai, kuriuos Dievas buvo paskel- 
bęs tautai per Mozę. Kita dalis vadinosi „Pranašais“ (žyd. Nebiim), 
nes į ją buvo sutraukti pranašų veikalai. Trečioji dalis vadinosi 
šventaisiais rašiniais (žyd. Ketubim), nes joje buvo pamokymų 
ir giesmių. Kas žino tuos vardus, tas geriau supranta V. Jėzaus 
žodžius, užrašytus Evangelijose. 

V. Jėzus yra pasakęs: Iš tikrųjų aš sakau jums, kolei dan- 
gus ir žemė nepraeis, nei viena jota ir nei vienas bruoželis ne- 
išnyks iš Įstatymo iki visa įvyks'). Įstatymo vardu čia pavadin- 
tas visas Šv. Raštas ir pabrėžta, kad jame minėtosios tiesos yra 
pastovesnės už visą pasaulį. Atsikėlęs iš numirusių V. Jėzus sa- 
kė: Reikia, kad įvyktų visa, kas parašyta apie mane Mozės įsta- 
tyme, Pranašuose ir Psalmėse. Tuomet jis jiems davė išmanymo, 
kad jie suprastų Raštus?). Taigi Mozės įstatymus, pranašų vei- 
kalus ir psalmes V. Jėzus kartais tiesiog pavadindavo „Raštais“, 
bet vis pažymėdavo, kad viskas taip turi įvykti, kaip tenai para- 
šyta. Mes suprantame, jog tai dėl to, kad tie raštai nebuvo pa- 
prasti žmonių raštai, bet Dievo įkvėpti. V. Jėzus, kalbėdamas apie 
Šv. Raštą, taip pat tarė: Raštas-gi negali būti panaikintas?). 

Iš V. Jėzaus išmoko ir apaštalai, kad Šv. Raštas yra ne 
paprastas žmonių veikalas, o Dievo įkvėptas. Šv. Petras rašė: 
Nė viena Rašto pranašystė neaiškinama savaip, nes ne žmonių 
valia buvo mums atnešta kuomet nors pranašystė, bet Šventosios 
Dyasios įkvėpti kalbėjo šventi Dievo žmonės“. Čia Šv. Raštas 
pavadintas pranašystės vardu ir pasakyta, kad jį parašė Šv. Dva- 
sios įkvėptieji žmonės. Pridėta, kad dėl to nevalia Šv. Rašto aiškin- 
ti savaip, kaip kas nori, bet reikia laikytis tikrosios jo prasmės. 
Tą prasmę nurodo Bažnyčia. Šv. Rašte yra dalykų, kurie vargu 


1 Mat. 5, 18. 

suprasti; juos neišmanantieji ir svyruojantieji iškreipia, kaip ir 
kitus Raštus savo pačių žuvimui?). 

Šv. Paulius gi rašo: Kiekvienas Dievo įkvėptas Raštas yra 
naudingas mokyti, sudrausti, pataisyti, auklėti teisybėje?). Čia 
pasakyta, kad kiekviena Šv. Rašto knyga yra Dievo įkvėpta ir 
kiekviena naudinga. 

Taigi iš V. Jėzaus lūpų ir iš apaštalų raštų gauname 
patirti tiesą, kad yra knygų, kurias parašė Šv. Dvasios įkvėpti 
žmonės, ir kad tose knygose kiekviena kad ir mažiausioji dalelė yra 
teisinga. 

Bažnyčios Tėvai, žinoma, pakartojo tą, ką buvo skelbęs 
V. Jėzus ir apaštalai. Taip šv. Klemensas Romietis rašo: „Ati- 
džiai skaitykite Šventąjį Raštą, kuris yra Šventosios Dvasios iš- 
tarmė. Minėkite, kad jame nėra nieko parašyta, kas būtų netei- 
singa arba nedora“?). Kiek vėliau už tą šventąjį popiežių kankinį 
pasirodė veikalas, „Graikų Įspėjimu“ pavadintas. Sako, kad 
ji parašęs šv. Justinas kankinys apie 150 po Kristaus gimimo. 
Tas raštas sakė, kad tokių aukštų daiktų, koki surašyti Šv. Raš- 
te, žmonės nebūtų galėję sudėstyti savo išmintimi. Tačiau Šv. Dva- 
sia, nusileisdama iš dangaus, teisinguosius žmones taip palietė, 
kaip muziko plaktukas paliečia citros stygas, ir dėl to per juos mes 
galėjome patirti dangiškų daiktų4). Šv. Teofilis Antijokietis Mozę 
pavadino Dievo organu“), mes sakytume: Dievo lūpomis. Baž- 
nyčios Tėvų raštuose galima būtų labai daug ir labai gražių 
pririnkti sakinių, kuriuose pasakyta, kad Šv. Rašto knygos 
yra Dievo įkvėpimu sudarytos. Bet užteks šių trijų seniausių. 

Taip pat moko ir Bažnyčios ištarmės, kurių yra labai daug. 
Užteks paminėjus Vatikano Santarybos 1870 m. paskelbtąją ištar- 
mę, kuri sako: „Bažnyčia tas (Šv. Rašto) knygas laiko švento- 
mis ir kanoniškomis ne dėl to, kad jos žmonių sumanumu paga- 
mintos ir paskui buvo Bažnyčios patvirtintos, ir ne vien dėl to, 
kad jose apreiškimo dalykai išdėstyti be klaidos,—bet dėl to, kad 


1) 2 Petr. 3, 16. 

2) 2 Tim. 3, 16. 

3) 5. Clemens Romanus, 1 ad Cor. 45, 2. 

4) Cohortatio ad Graecos c 8; Migne P. G. 6, 257. 
5) Ad Antolicum 1. 2, n. 10; Migne P. G. 6, 1066. 

jos parašytos Šventajai Dvasiai įkvepiant ir jų autorius yra Die- 
vas, ir kaipo tokias Bažnyčia jas gavo“)). 

Žmogaus dalis Šv. Raštą rašant. Autorium va- 
dinasi tas, kas knygą sudaro. Kartais daug kas padeda knygą 
pagaminti, bet jie visi negali vadintis autoriais. Mūsų laikais kny- 
gos rašomos ant popieriaus, o tas popierius daromas iš medžio. 
Negalima vadinti knygų autoriais tuos, kurie girioje kerta me- 
džius, parduodamus popieriaus dirbtuvei. Nė popieros dirbtuvės 
žmonės nėra autoriai. Lygiai ir rašalo gamintojai  nesiva- 
dina knygų autoriais, nors jos parašytos su jų pagamintu 
rašalu. Knygos autorius yra tas, keno žinias ir mintis ji išreiškia. 
Taip pat nė spaustuvės darbininkai nėra autoriai, nors be jų 
knyga negalėtų pasirodyti pasauliui. 

Dažniausiai žmogus pats savo mintis užrašo savąja ranka. 
Bet būva ir kitaip. Pav., vyskupas savo mintį pasako sekretoriui; 
sekretorius tai minčiai parenka žodžius ir sudaro rašto tekstą. 
Vyskupas jį peržiūri, pataiso, kas nepatinka, išbraukia, ko trūks- 
ta; prideda sekretorius perrašo, ir tada vyskupas pasirašo imdamas 
visą atsakingumą už tą rašinį. Vyskupas, o ne sekretorius, yra to 
rašinio autorius. 

Taip pat Dievas yra Šv. Rašto autorius, nes Jis liepia žmo- 
gui rašyti, rašančiam nurodo, kur galima rasti reikalingų žinių, 
berašant apsaugoja nuo klaidų, parašius savo vardu knygą 
paskelbia žmonėms. 

Taigi ne Mozė yra pirmųjų penkių Šventojo Rašto knygų 
autorius, o Dievas. Ne Dovydas yra psalmių autorius, o Dievas. 
Todėl ir Bažnyčia nesako „Šv. Morkaus, arba šv. Luko Evange- 
lija“, o sako: „Evangelija sulig šv. Morkum, sulig šv. Luku“ ir 
t. tt pažymėdama, kad Evangelijų autorius yra Dievas, o ne tie 
žmonės, kurių rankos išvadžiojo raides ant rašomos medžiagos. 
Todėl labai teisingai šv. Grigalius Didysis rašė: „Bet be reikalo 
klausti, kas tą (Jobo knygą) parašė, kadangi reikia nuoširdžiai 
tikėti, kad knygos autorius yra Šventoji Dvasia“ ?). 

Kaip vyskupo rašte sunku būva įsakmiai atskirti, kiek prie 
to rašto prisidėjęs sekretorius, taip ir Šventajame Rašte nelengva 


1) Conc. Vaticanum, sess. III, cap. 2 Eėpzins Bann. 2 1781. 
2) S. Gregorius I, in Job. praciatio n. 1. 2; Migne P. L. 75,515. 

nurodyti, kur yra žmogaus darbo pabaiga, o kur prasideda ant- 
gamtinis Dievo veiksmas. Tik tas yra žinoma, kad visas tikrasis 
Šv. Rašto turinys yra Dievo duotas, 0 ne žmogaus sumanytas. 


Bet kalba nėra turinys. Už Šv. Rašto kalbą atsakingumas 
tenka žmonėms. Todėl vienos jo knygos parašytos gražia kalba, 
pavyzdžiui Izaijo pranašystės, kitos menkesne, pavyzdžiui Jeremijo 
raštai. Į kai kurias Šv. Rašto knygas yra įsimaišę įvairių kalbų, 
kaip tai į Danieliaus pranašystes, nes jis, būdamas žydas, gyveno 
Babilone, kur beveik visi kalbėdavo chaldaiškai; todėl į Danie- 
liaus žydiškus raštus yra įterptų ir chaldaiškų vietų. Kadangi kalba 
nėra Šv. Rašto turinys, o tik priemonė mintims išreikšti, todėl 
Šv. Rašto vertė tebėra lygi įvairių kalbų geruose vertimuosa. Mes 
branginame Senojo Įstatymo žydiškąją ir Naujojo Įstatymo 
graikiškąją kalbą dėl to, kad tomis kalbomis parašytas Šv. 
Raštas. Bet mes lygiai gerbiame ir lotyniškąjį abiejų Įstatymų 
vertimą, nes žinome, kad Dievo apreikštosios mintys tame ver- 
time yra neblogiau išreikštos, kaip pirmykštėse kalbose. Amžiams 
beeinant, pirmykščių kalbų Šv. Raštas blogiau išliko už lotyniškąjį, 
nes mažiau buvo prižiūrimas ir rečiau vartojamas. 

Tą pačią tiesą galima išreikšti įvairiais žodžiais. Todėl Šv. 
Rašto žodžiai paprastai būva ne Dievo įkvėpti, o žmonių parinkti. 
Bet kartais pasitaiko ir viename žodyje stambiai minčiai sutilpti. 
Taip šv. Jono Evangelijoje pasakyta: „Pradžioje buvo Žodis“ '). 
Antrasis Šv. Trejybės Asmuo ne be reikalo pavadintas „Žodžiu“. 
Todėl daug kas mintija, kad tas vardas yra Dievo įkvėptas. Se- 
najame Įstatyme nelengva rasti taip ryškų pavyzdį, bet negalima 
sakyti, kad nebūtų buvę panašių įkvėptų žodžių. Tos rūšies žodis, 
turbūt, bus buvęs Dievo vardas: Esąs, apreikštas Mozei; taip pat 
ir Mesijas, kurį pavartojo Danielius?) ir kiti pranašai. Tokis, 
man rodos, buvo ir žodis Viešpačiui pačioje 109 psalmės pra- 
džioje. 

Kai kam rodėsi, kad branginant Šv. Raštą, reikią sakyti, jog 
visi jo žodžiai įkvėpti. Buvo ir tokių, kurie įkvėpimą matė net 
taškeliuose ir skirsneliuose. Bet nevykęs būtų knygos ir autoriaus 


2) Jon: 1, 1. 
2) Dan, 9, 26. 

garbinimas, jei kas sakytų, kad jos apdarai ir makštys yra to 
paties padaryti, kas ją parašė. Dėl knygrišio padarytų klaidų ne- 
reikia kaltinti autoriaus. Pasitaiko kalbos ir rašysenos klaidų Šven- 
tajame Rašte. Žinodami tat, kad žodžiai, kalba ir rašysena yra iš 
žmogaus, ne iš Dievo, mes neturime reikalo sakyti, kad lotyniš- 
kų ar žydiškų žodžių įterpimas į graikiškąją rašyseną atitinka ra- 
šysenos taisykles. Tokių vietų pasitaiko Šv. Rašte, nes žodžių 
parinkimas ir visa rašysena yra ne iš Dievo įkvėpimo, o iš žmo- 
gaus sugebėjimo. 

Jei pasitaikytų Šv. Rašte užeiti tokią vietą, kur kiltų abejoji- 
mas, ar ten yra rašysenos dalykas, ar turinį sudarančioji mintis, tai 
abejojimą išspręstų Katalikų Bažnyčios ištarmė. Klysta tie, kuriems 
rodosi, kad žmogus, skaitydamas Šv. Raštą galįs apsieiti be Baž- 
nyčios vadovybės. Toji vadovybė yra taip pat Šv. Dvasios teikiama 
visuotinosioms santaryboms ir popiežiams. Prie jų Šv. Dvasia 
pribūna, kada reikia galutinai išspręsti svarbus Šv. Rašto pras- 
mės klausimas. Katalikų Bažnyčioje ta vadovybė buvo ir yra. To- 
dėl Katalikų Bažnyčioje išliko visas Šv. Raštas su visomis savo 
dalimis taip gerbiamas, kaip būdavo senovėje. O kiti Šv. Rašto 
gerbėjai, atmetę Bažnyčios vadovybę, tiek užėjo abejojimų ir taip 
nemokėjo jų išsiaiškinti, kad pagaliau paliovė tikėję į Šv. Rašto 
įkvėpimą. Taip iš vienos klaidos, kuri pradžioje rodėsi maža, 
paskui išaugo kita klaida, labai didelė ir kenksminga. 

Parinkdami žodžius ir sakinius Dievo apreikštosioms tie- 
soms išreikšti, įkvėptieji žmonės vartodavo tokių sakinių, koki bū- 
davo suprantami anų laikų žmonėms, nors ir neatitikdavo moks- 
linę vėlesniųjų laikų kalbą. Taip bangžuvė priskaityta prie žuvų, 
o ne prie žinduolių, kaip tą daro dabartiniai gamtininkai. Šv. 
Raštas nemokė žmones, kaip reikia suskirstyti gyvulių rūšis, o 
mokė, kaip sielą išganyti. Apreikšdamas Dievo Sutvėrėjo galy- 
bę, Šv. Raštas neapreiškė įkvėptajam žmogui, kad bangžuvė žin- 
do savo mažuosius. Kadangi bangžuvė gema, gyvena ir dvesia 
vandenyje, o visus vandens gyvius Šv. Rašto atsiradimo laikais 
žmonės vadindavo žuvimis, todėl ir bangžuvė pavadinta žuvimi. 

Taip pat Jozuės knygos rašytojui Šv. Dvasia, duodama 
įkvėpimą aprašyti stebuklą, įvykusį pas Gabaon, nepridėjo apreiš- 
kimo apie tai, kad ženiė yra mažesnė už saulę ir sukasi apie ją. 

Todėl įkvėptasis rašytojas išsitarė: Sustojo saulė dangaus vidu- 
ryje ir nesiskubino nusileisti per vienos dienos ilgį). Dievo 
įkvėptasis žmogus aprašė įvykį taip, kaip jis išrodė žiū- 
rinčiųjų akims. Tokis aprašymas nėra klaida, o tiesa. Tokiu pat 
būdu ir dabar kalba patys mokyčiausieji astronomai, nes ir 
jie savo skelbiamiuose kalendoriuose pasižymi „saulės užtekėjimą“ 
ir saulės „nusileidimą“ gerai žinodami, kad ji neteka ir nenusi- 
leidžia, o tik žemė, ant kurios mes esame, atsisuka į saulę, arba 
nusisuka nuo jos. 

Taigi mums reikia žinoti šitas tiesas: 1-a kad yra šventų 
knygų Šv. Dvasios įkvėpimu parašytų, 2-a kad visos mintys iš- 
reikštos tose knygose sudaro jų turinį, kuris yra Dievo apreikš- 
toji tiesa, 3-a kad Dievas yra tų knygų autorius, 4-a kad Jis jas 
pagamino: a) pajudindamas žmogaus valią rašyti tas tiesas, ku- 
rias norėjo paskelbti, b) apsaugodamas žmogų nuo turinio klai- 
dos rašymo metu, c) apšviesdamas rašytojo protą, kad viską tin- 
kamai ir gerai parašytų, d) įteikdamas tas knygas Bažnyčiai, kai- 
po savo Apreiškimo šaltinį, 5-a kad kalba, rašysena ir žodžiai 
Šv. Rašte yra žmogaus parinkti jo atsakingumu, 6-a kad įvykiai 
aprašomi sulig tuo, kaip išrodo, o ne sulig vėlesniųjų mokslininkų 
nustatyta tvarka ir 7-a kad abejojimams kylant, Bažnyčios neklai- 
dingoji ištarmė parodo tikrąją Šv. Rašto prasmę. 

Įkvėpimą, kaip ir visas malones, žmonėms teikia Šv. Tre- 
jybė. Bet kaip už sutvėrimą labiausiai dėkojama Dievui Tėvui, 
už atpirkimą—Dievui Sūnui, taip už pranašų siuntimą ir Šv. 
Rašto įkvėpimą -- Dievui Šventajai Dvasiai. 


C. ŠV. DVASIOS VEIKIMAS Į SENOJO ĮSTATYMO 
ŠVENTUOSIUS 


Gana daug gerų žmonių yra buvęir prieš V. Jėzaus užgimimą. 
Adomas su Ieva nuolankiai priėmė Dievo uždėtąsias jiedviem baus- 
mes už nuodėmę. Šv. Rašte neminėtos jų dorybės. Bet Šv. 
Padavimas liudija, kad juodu atgailą darė, kol buvo gyvi. Jų 
sūnų Abelį ir jaunesnįjį jo brolį Setą Šv. Raštas giria?). 


1 Jozue 10, 13. 
2 Gim. 4,4. 25; 5, 3 

Šio pastarojo padermė vadinosi Dievo vaikais!) Iš Seto pader- 
mės buvo Enochas, kuris taip gerai elgėsi, jog Dievas jį atsiėmė 
pas Save?). 

Visuotinojo tvano laikais geras žmogus buvo Noė ir du jo 
sūnūs: Japetas ir ypač Semas. Iš šio pastarojo giminės buvo 
Abraomas, paskui Abraomo sūnus Izaokas ir Izaoko sūnus Jo- 
kūbas. Visi čia minėtieji žmonės vadinasi patrijarkais, arba tėvų 
tėvais. Graikiškas žodis „patriarchos“ yra sudėtas iš dviejų: „pa- 
ter“ (tėvas) iz „archė“ (pradžia, vyriausybė). 

Šventas žmogus buvo Mozė ir jo įpėdinis Jozuė, kurs įvedė 
Žydus į Žadėtąją žemę ir ją jiems padalino. Ir kiek laiko po jo 
Žydus valdė nepaprastai doras žmogus Gedeonas, kuriam Dievas 
daug stebuklų padarė. Paskutinis teisėjas ir pranašas Samuelis 
taip pat buvo šventas žmogus. 

Paskui iš karalių giminės daugiausia dorybėmis pasižymėjo 
Dovydas. Nors jis buvo sunkiai nusidėjęs, bet ir atgailos pavyz- 
dį paliko. Jo įpėdinių ne vienas buvo labai doras žmogus. Prie 
šventųjų reikia priskaityti šešiolika pranašų, kurių raštai mums 
liko šventose knygose, tris pranašus nerašiusius Eliją, Elizėjų ir 
Nataną. Šventi žmonės buvo Jobas, Tobijas senasis ir jaunasis, 
gal ir Mardochejus.  Nahemijas, Zarobobalis, Ezdras, Eleazaras, - 
didvyriai Makabėjai kovotojai, Makabėjai kankiniai minėtini dėl 
savo nuopelnų ir milžiniškos dvasios stiprybės. 

Buvo ir labai dorų moterų. Ievą jau minėjom. Sarą, Ab- 
raomo žmoną, giria Šv. Raštas. Geros buvo Rebeka, Rachelė ir 
Lia. Marija, Mozės sesuo, nors nusikalsdavo ir buvo baudžiama, 
bet ir gero daug padarė. Noėmi, Rūta ir Judyta buvo šventos 
moters. Šventybės viršūnėje stovi Zuzana, kuri dėl savo ištiki- 
mybės vyrui buvo pasirengusi kankine mirti. Kankinių Maka- 
biejų motina septynis kartus kankine tapo, žiūrėdama į septynių 
savo sūnų mirtį už tikybą ir galutinai žūdama pati. Be abejo, di- 
deliai dorų ir šventų moterų buvo ir daugiau Senojo Įstatymo 
laikais. 

Visų šitų ir kitų neminėtųjų vyrų ir moterų sielas ir dvasią 
žtiprino ir tobulino Šventoji Dvasia tais laikais, kada žmonės 


1 Gim. 6, 1. 
2 Gim. 5, 24. 

dar nieko nežinojo, jog yra Trečiasis Dievo Asmuo. Iš trumpos 
Senojo Įstatymo didžiųjų žmonių peržvalgos jau matyt, kad būta 
daug ir įvairių dorybių ir nuopelnų. Kaip dabar, po V. Jėzaus 
mirties, taip ir seniau, Jam dar negimus, vis vienaip buvo, kad 
žmogus be Dievo malonės negalėdavo ir negali padaryti nė ma- 
žiausio gero darbo, turinčio antgamtinės vertės. Tų darbų Senojo 
Įstatymo laikais buvo daug ir didelių. Taigi Šventoji Dvasia jau 
anais laikais teikdavo daug gausių malonių.  Girtini yra žmonės 
už tuos darbus. Bet tikroji tų gražiųjų elgesių gamintoja ir prie- 
žastis buvo Šventoji Dvasia. 

Kaip dabar, taip ir Senajame Įstatyme visi žmonės ateidavo 
į šį pasaulį su gimtąja nuodėme. Dabar krikštas ją panaikina. 
Senajame Įstatyme krikšto nebūdavo. Gimtosios nuodėmės kaltę 
panaikindavo į protą atėjusio žmogaus meilingas krypimas į 
Dievą. Šventoji Dvasia pakreipdavo į Dievą gerų žmonių mintis 
ir širdis taip, kad jie imdavo mylėti Dievą ir iš meilės daryti 
gerų darbų. Ta Dievo meilė panaikindavo gimtosios nuodėmės 
kaltę ir pašventinančiojiį Dievo malonė apsigyvendavo gerų 
žmonių sielose. Galima spėti, kad tokių žmonių buvo tūkstančiai 
ir milijonai. 

Toji nuteisinimo malonė buvo paprasta. Tie, kurių vardai ne- 
minėti įokiose knygose, kurių nuopelnų niekas nepastebėjo, kurių 
gyvenimas prabėgo sąžiningai beatlikinėjant smulkias kiekvienos 
dienos pareigas, dažnai mylėdavo Dievą visa širdimi ir turėdavo 
savo širdyse Dievo malonę. Tai vis buvo Šv. Dvasios nuolatinis 
veikimas į žmones. Dažnai minimi Senojo Įstatymo Sakramen- 
tai. Bet jie buvo toli ne tos rūšies, kaip V. Jėzaus paliktieji. Jie 
nesuteikdavo antgamtinės malonės, o tiktai vaizduodavo ją. Kažin 
ar buvo juose kas viršaus, kaip būsimojo Mesijo prisiminimas 
Senojo Įstatymo laikais. 

Prie to, taip sakant, kasdienio veikimo Šv. Dvasia pridė- 
davo nepaprastų, labai didžių ir labai įvairių malonių kai kuriems 
retiems žmonėms ir jie virsdavo didvyriais arba didžiomis 
moterimis. Išminties ir stiprybės nepaprastai didelę malonę Šv. 
Dvasia teikdavo patrijarkams; kantrybę — Jobui,Zuzanai, Eleaza- 
rui ir jauniesiems Makabėjams; valdymo dovaną — Mozei, Do- 
vydui ir kitiems; drąsą— Judytai, Jeremijui, Makabėjams kovoto- 

jams; būsimųjų dalykų žinojimą beveik visiems pranašams; stebuklų 
darymą — Elijui, Eliziejui ir ypatingai Mozei; įkvėpimą— Mozei, 
Dovydui, Danieliui ir visiems Šventųjų Knygų rašytojams. 

Nepaisant tų didžių malonių, minėtųjų Senojo Įstatymo 
žmonių sielos, atsiskyrusios mirštant nuo kūnų, negalėdavo pa- 
tekti į dangų ir regėti Dievo veido, nes pasaulis dar buvo 
neatpirktas, ir V. Jėzus dar nebuvo miręs už jį. 

Didi senųjų laikų geradarė buvo Šventoji Dvasia, nors tie 
laikai Jos nežinojo visai. 


D. ŠV. DVASIOS VEIKIMAS Į STABMELDŽIŲ TAUTAS 


Nuo pasaulio pradžios iki Mozės laikų skirtumas tarp tautų 
tikybos atžvilgiu vis ėjo didyn. Vienur anksčiau kitur vėliau žmo- 
nės pradėjo pridėdinėti savo pramanytų daiktų prie Dievo ap- 
reikštosios tiesos. Tie pramanyti pridėčkai būdavo įvairūs sulig 
kalbų ir valstybių įvairumu. Gabiosios tautos ypatingai daug ko 
pramanydavo ir jų pridėčkai prie apreiškimo ėmė stelbti Dievo 
apreikštąjį mokslą.  Pramanydami savo pridėčkus, žmonės nesi- 
rūpindavo juos suderinti su apreiškimu. Savo prasimanymus jie 
mylėjo labiau už Dievo apreiškimą. Bet vėliau jie pastebėjo, kad 
prasimanymai nesuderinami su apreiškimu. Labiau mėgdami savo 
prasimanymus už Dievo apreiškimą, tie žmonės apreiškimą už- 
miršdavo. Taip susidarė didelė stabmeldijų įvairybė. Ją pagamino 
žmonių valia, nepaisydama Dievo žodžio. Šv. Dvasia nei vieną 
varu neverčia naudotis Jos malonėmis. Gabiesiems žmonėms 
tą“apreiškimo malonę paniekinus, Šv. Dvasia savo veikimą pa- 
kreipė ten, kur gabumų buvo mažiau, kur nebuvo sugebama 
pramanyti klaidų. 

Tai buvo menkos tautelės pasaulio pakraščiuose. Šv. Dvasia 
jas saugojo. Jose tad išliko nesugedusi žinia, kad yra vienas viso 
pasaulio Sutvėrėjas, amžinas ir nematomas, kad žmonių sielos 
nemiršta kūnams mirus, kad atsiskyrusios nuo kūno jos stoja į 
Sutvėrėjo teismą, kuris už gerus darbus paskiria laimę, už 
bloguosius baudžia, kad sąžinės balso reikia klausyti visiems, 
nes jis primena gero ir blogo skirtumą. 

Bet Šventoji Dvasia nepamiršo nė gabiųjų tautų. Jose atsi- 
rasdavo žmonių, kurių prie šviesaus proto ir sąžinė buvo gryna. 
Kai kurie toki žmonės, tarp stabmeldžių gimę ir augę, išliko patys 
nesugedę ir kitus mokė gero. Vienas kitas taip aukštai 
pakilo, jog suprato, kad yra vienas Visagalis Amžinasis Dievas, 
jog žmogus turi nemirštamą sielą, jog visi privalo klausyti są- 
žinės ir vykinti doros dėsnius. Toki kilnūs žmonės Graikijoje 
buvo Sokratas, Platonas, Aristotelis. Tokių buvo ir Romos valsty- 
bėje. Tos rūšies išminčiai, veikiausiai, buvo ir tie, kurie atvyko į 
Betliejų V. Jėzaus pagerbti. Bet ir anksčiau už juos, tur būt, yra gy- 
venę tokio pat gerumo žmonių, kuriems neteko Išganytojo iš- 
vysti. Juos visus ugdė ir saugojo Šventosios Dvasios veikimas, 
dažniausiai nežinomas ir nejaučiamas. 

Trumpai sakant, tie Nikėjos ir Konstantinopolio Santarybų 
simbolio žodžiai „Kalbėjo per pranašus“ yra labai reikšmingi, nes 
jais nusakoma visa gausybė Šv. Dvasios malonių suteiktų prana- 
šams, visa senobinio apreiškimo brangenybė, Šv. Rašto įkvėpimo 
nauda, patrijarkų ir kitų Senojo Įstatymo gerųjų žmonių šventy- 
bės nuopelnai, Dievo apreikštųjų tiesų kibirkštėlės išlikusios kitose 
tautose, kurios dar nebuvo pažinusios tiesioginio apreiškimo. 


E. PAPRASTASIS IR NEPAPRASTASIS ŠV. DVASIOS 
VEIKIMAS 


Iš to, kas iki šiol pasakyta, jau matyt, kad Šv. Dvasia į 
žmones veikia paprastais ir išimtinais būdais. Papraštu 
veikimu mes vadiname tai, ką Šv. Dvasia teikia kiekvienam tvar- 
kingai sunaudojančiam Jos pagelbą. Čia trumpai paminėsiu abejus, 
būtent, nepaprastus ir paprastus Šv. Dvasios veikimo būdus. 

Nepaprastasis Šv. Dvasios veikimas pasireiškia malonė- 
mis, kurias Ji suteikia retai Kam ne tiek dėl jo naudos, kiek vi- 
suomenei. Taip įkvėpimo dovana negali būti duodama visiems 
žmonėms, nes nėra reikalo, kad visi žmonės rašytų knygas, ir 
negalima, kad visos žmonių vbarašytos knygos būtų Dievo 
įkvėptos. Įkvėpimo malonė yr reta ir nepaprasta. Taip pat ir 
pranašystės malonės labai reikėjo prieš V. Jėzaus gimimą. Jėzui 
gimus tas reikalas labai sumažėjo. Nepaprastoji malonė yra ir 

stebuklų darymas. V. Jėzus pats darė daug stebuklų. Šv. Dvasia 
gausiai skleidė stebuklus į pirmuosius krikščionis kol tikroji Bažny- 
čia dar nebuvo sustiprėjus. Kaip naujai persodintą medelį dažnai 
reikia laistyti, kad nenudžiūtų, taip ir jaunutę Bažnyčią Dievas su- 
stiprindavo gausiais stebuklais. Bet jų reikalas sumažėjo Bažny- 
čiai sustiprėjus ir šaknis giliai įleidus į visuomenę. 

Neišnyko stebuklai nė dabar. Štai 1929 m. Amerikoje, kur 
visi, rodosi, rūpinasi pramone ir prekyba, šimtai tūkstančių 
žmonių subėga į Malden Mass., šalia Bostono pas a. a. kun. 
Patriko J. Power kapą, šalia kurio po geros maldos stebuklingai 
išgijo kuprotas kūdikis. Ten pasidaro ir daugiau tokių nepaprastų 
išgijimų!). Neapolyje, Italų žemėje, kasmet pasikartoja šv. Ja- 
nuarijaus vyskupo stebuklas. Išdžiūvęs, sklandžiai stiklinėje už- 
kimštas kankinio kraujas pasidaro skystas, kai jį atneša ties to 
kankinio galvos kaulais. Stebuklu reikia pavadinti ir Teresės 
Naumanaitės gyvenimas, kai ji, nieko nevalgydama, ima sverti 
daugiau, negu svėrus pirma?). Jau nėra reikalo kalbėti apie ne- 
siliaujančius stebuklus Prancūzijos miestelyje Lourdes, nes juos 
visi žino. 

Nepaprastas Šv. Dvasios veikimas buvo, kad žmonės ėmė 
kalbėti įvairiomis kalbomis, kada Šv. Dvasia nužengė ant 
pirmųjų krikščionių, suėjus septynioms savaitėms nuo V. Jėzaus 
atsikėlimo iš numirusių?) Tą stebuklingą dovaną gavę apašta- 
lai ir kiti pirmieji krikščionys patogiai galėjo skelbti Kristaus 
mokslą žmonėms nemokėjusiems gimtosios apaštalų kalbos. Tam 
nepaprastam įvykiui atsitikus Jeruzalėje, žinia apie Kristaus 
atsikėlimą pasklido visoje daugybėje tų įvairių vietų, iš kurių mal- 
dininkai buvo šusirinkę į žydų sostinę. 

Kai kuriė abejojo, ar šitoji kalbų dovana nebuvo aukštesnė 
už pranašystės dovaną. Bet šv. Petras nurodė, kad tai yra pra- 
našystės rūšis*), „Švoiiasis gi Tomas įrodė, kad pranašystė yra 


1) Hamburger Nachrichten Um 1929, November 22; N. 324, 


10; straipsnis: Massendrang zu ėinem Grabe. 
ž d žiūr: Miūnchener Medizinische Wochenschrift 1927 m. Nr. 46 


p. 1991, os Seit der EBS Wagung von 3 kg“. 
3) Apd. 2,4—17. 
4 AR 2 17. 

aukštesnė už kalbų dovaną/), nes pranašystė yra tiesos apreiški- 
mas, o kalbų dovana yra tik priemonė suteikiama žinomai tie- 
sai išreikšti. 

Šešioliktame šimtmetyje šv. Pranciškus Ksaveras, skelbda- 
mas V. Jėzaus tikybą įvairioms tolimųjų Rytų tautoms, taip pat 
buvo gavęs stebuklingąją kalbų dovaną. Kartais tenka išgirsti, 
kad dar ir vėlesniais laikais, beveik mūsų dienomis, Dievas yra 
suteikęs tų dovanų kai kuriems ypatingai pasiaukojusiems 
misijonieriams. 

Gaila, kad žmonės kartais bando pamėgdžioti Dievo dar- 
bus. Kai kuriuose klaidatikių susirinkimuose nervingi žmonės įvai- 
riais būdais susinervina taip, kad užšokę ant palaipos ima 
šaukti tardami niekam nesuprantamus žodžius. Kai kurie klausy- 
tojai ir ypač kai kurie laikraštininkai skelbia, kad tai esanti kalbų 
dovana. Tačiau anaiptol ne taip yra. Šv. Dvasios duodamoji do- 
vana padaro, kad Kristaus mokslo skelbėjo žodžius supranta tie, 
kurie nesupranta to skelbėjo išmoktos kalbos. O klaidatikių kalba 
pasidaro nesuprantama ir tiems, kurie moka visas to susinervi- 
nusio žmogaus žinomas kalbas. Šv. Dvasia praplatina supra- 
timą, klaidatikio vogravimas panaikina supratimą. Jeigu tad sa- 
kytume, kad anam vogravime yra kas nors daugiau, negu nervų sui- 
rimas, tai turėtume pripažinti, jog tą vogravimą sudaro jėga visai 
priešinga Šventajai Dvasiai. Tikroji kalba nebūva priklausoma 
nuo nervingumo, nes Dievo malonė yra rami ir galinga. Ne- 
suprantamasis klaidatikių šūkavimas visuomet pareina iš nervin- 
gumo ir nesubūva su ramybe. Taigi tie skirtumai rodo, kaip 
nevienokis yra Šv. Dvasios veikimas ir žmogaus nesivaldymas. 

Pamokslų dovana yra labai artima kalbų dovanai, bet ne 
ta pati, nes žmogus, gavęs pamokslų dovaną, gali mokėti tik vieną 
kurią nors kalbą ir ją vieną tevartoti ir būti suprantamas tik tą 
kalbą išmokusiems žmonėms. Pamokslų dovana duoda galybę 
ne vien įtikinti klausytojus, bet juos ir patraukti, kad jie taip tikė- 
tų, kaip sakoma, taip elgtųsi, kaip tikėjimas reikalauja. 

Yra žmonių iš prigimimo ir iš gerai išeito mokslo suge- 
bančių įtikinti kitus. Jų gabumus nelengva atskirti nuo tos ste- 


!) Summa Theol. 2—2, 2. CLXXVI, a. 2. c. 

buklingos pamokslų dovanos, kurią Šv. Dvasia kartais suteikia 
savo parinktiesiems žmonėms. To pamokslininko, kuris iš pri- 
gimties ir mokslo yra iškalbingas, žmonės paklauso, pasidžiaugia 
jo iškalbingumu ir—užmiršta. Priešingai tikybos skelbėjo, gavusio 
stebuklingą pamokslų dovaną, iš kalbos klausytojai dažnai nepa- 
stebi ir užsimiršta gėrėtis, bet už tatai pakeičia savo elgesį, at- 
sižada nuodėmių, daro atgailą, įsigija dorybių, dažnai nė nejaus- 
dami, dėl ko tai daro. Senekos raštai daug iškalbingesni už šv. 
Pauliaus laiškus. Tačiau ne Senekos, tik šv. Pauliaus laiškai patai- 
sė pasaulį. Senekos raštuose buvo iškalbos be Šv. Dvasios, šv. 
Pauliaus raštuose buvo pamokslų dovana be iškalbos. 

Pamokslų dovana, lotyniškai gratia sermonis, nėra taip re- 
ta, kaip kalbų dovana, bet vis dėlto yra nepaprasta ir stebuklinga. 
Ir viena ir kita jų dviejų suteikiamos ne to naudai, kas gauna, o 
tikinčiosios visuomenės naudai. 

Kai kuriems dvasininkams, ypačiai žmonių sielų vadovams, Šv. 
Dvasia suteikia dvasių atskyrimo dovaną. Kas tą dovaną yra ga- 
vęs, tas greitai ir neapsirikdamas atskiria tikrąją dorybę 
nuo apsimetimo, tikrąjį stebuklą nuo piktos dvasios apgavimų, tikrą 
maldingumą nuo veidmainiško. Tarp žmonių, visą savo gyveni- 
mą paskyrusių išimtinai tarnauti Dievui, šitos dovanos reikalas iš- 
kyla ypatingai tada, kada į jų tarpą įsimaišo gudrus veidmainys 
ir ima viską sukti taip, kad kartais suirimas pasidaro tarp pačių 
geriausių ir nesutikimai kyla ten, kur visi pasirengę kuo geriau- 
siai vykdyti artimo meilę. 

Tačiau jei kas klaidingai įsivaizduoja turįs dvasių atskyrimo 
malonę, bet iš tiesų jos neturi, tas dažnai skaudžiai nuskriaudžia 
teisingąjį ir nepataiso blogumų, tik juos padidina. Šv. Dvasia ne- 
paprastajam savo veikimui į žmones dažniausiai pasirenka dide- 
lio nusižeminimo asmenis. Tačiau dvasių atskyrimo malonę Ji 
teikia tik labiausiai nusiraminusiems ir geriausiai žinantiems sa- 
vo kaltybes. 

Dar yra ir kitų nepaprastų Šv. Dvasios veikimo būdų 
į žmones, tačiau nebūtų naudos juos aprašinėti. Užteks atsimi- 
nus, kad stambieji nepaprastieji Šv. Dvasios veikimo būdai yra 
šie: apreiškimas, įkvėpimas, pranašystės, stebuklai, kalbų dovana, 
pamokslų sėkmingumas, dvasių atskyrimo sugebėjimas. 

Paprastasis Šv. Dvasios veikimas į žmones nie- 
kuomet nesiliauja, be: jį žmonės nelabai pastebi. Jo nepastebi dėl 
to, kad papratę domėtis retais daiktais ir beveik nepastebėti nuo- 
latinių brangenybių. 

Paprastajar: savo veikimui į žmones Šv. Dvasia pavartoja 
V. Jėzaus sakramentus, Bažnyčią, kitus antgamtinius ir 
gamtinius, gerus ir net blogus sutvėrimus, padarus ir įvykius. 
Pagaliau Šv. Dvasia veikia į žmogų tiesiog be jokių tar- 
pininkų. 

Apie sakramentus bus du ištisi straipsniai šitoje pat knygoje. 
Apie Bažnyčią ir jai giminingą šventųjų bendravimą bus taip pat 
straipsnių. Čionai tenka minėti tik tai, kas tenai reikės 
aplenkti. 

Ne be Šv. Dvasios veikimo Bažnyčia yra įsakiusi kata- 
likams nors vieną kartą metuose atlikti išpažintį, priimti Švč. 
Sakramentą, ir nors šventomis dienomis bažnyčioje klausyti šv. 
Mišių. Vykdydami pirmąjį įsakymą nuvalome nuodėmes nuo sa- 
vo sąžinės; vykdydami antrąjį pasinaudojame didelėmis šv. Mišių 
malonėmis. Prie to prisideda išganingi pamokslai, kitų žmonių 
maldingumo pavyzdys, kilniosios giesmės. Šventieji paveikslai 
ir apeigos taip pat žadina mumyse geruosius norus ir jaus- 
mus. Visomis šiomis nuolatinėmis priemonėmis Šv. Dvasia 
mus veda arčiau prie V. Jėzaus arba trukdo nutolti nuo Jo. 

Tikybinis dvasininkijos veikimas, maldingos draugijos—kaip 
Maldos Apaštalavimo, Šv. Pranciškaus Tretininkų, Gyvojo Ra- 
žančiaus brolijos—yra taip pat Šv. Dvasios priemonė mūsų 
sieloms  pašvęsti. Katalikų Veikimas,  katalikiškųjų draugijų 
susibūrimas į vieną sąjungą, ir įvairūs tų draugijų naudingi 
darbai dvasininkijai vadovaujant, arba jai tik pritariant, vis tat 
yra priemonės mums būti geresniems. Šv. Dvasia tomis prie- 
monėmis daug gero padaro mūsų sieloms, jei tik ne perdaug 
būvame apkerpėję. 

Kada a.a. vyskupas Valančius blaivybės draugijomis apteko 
visą Lietuvą ir atpratino ją nuo girtybės, tai taip pat buvo Šv. 
Dvasios darbas. Didžiajam Vyskupui mirus, kiti kunigai ir pasau- 
lininkai, nors ne taip stipriai ir ne taip sumaniai, bet vis dėlto nau- 
dingai dirbo ir dirba blaivinimo darbą tolyn. 

Negalima praleisti nė to, ką kunigai padaro gera tiesiog 
pasikalbėdami su žmonėmis savo arba jų namuose, kiek asme- 
nų į dorybę patraukia savo pavyzdžiu ir pasiaukojimu. Prie ku- 
nigų veikimo turime pridėti vyrų ir moterų vienuolių gerą 
veikimą, broliškus ar seseriškus draugiškumo žodžius, ku- 
riais katalikai vieni kitus pasiragina krikščioniškai gyventi. Nors 
mes apie tai nemintijame, bet jie yra paprastieji Šv. Dvasios 
veikimo būdai, nes Šv. Dvasia visus tuos gerumus sužadina, nors 
tie, kurie juos daro, nė nesijaučia Šv. Dvasios pagelba veikią. 

Šventoji Dvasia kartais leidžia nelaimei įvykti, kad žmogus 
pasidarytų rimtesnis ir, geriau įsižiūrėjęs į savo sąžinę, išvalytų ją. 
Labai ryškus pavyzdys yra Ignoto Loyolos gyvenime. Kilus karui 
Ignotas, Pampeliūnos tvirtovės komendantas, begindamas ją, buvo 
sužeistas ir turėjo ilgai gulėti ligoninėje. Iš nuobodulio jis ėmė 
skaityti šventųjų gyvenimus. Tas skaitymas taip jį paveikė, kad 
jis ir pats tapo šventuoju ir įkūrė didžiausią pasaulyje vienuoliją. 
Šv. Dvasia išganymo tikslams čia pavartojo tris blogus daiktus: 
karą, žaizdą ir ligą, kad aukštą karininką priverstų skaityti šven- 
tujų gyvenimus. Tuos blogumus ne Ji padarė. Bet Ji jų ir nesu- 
trukdė. Jiems vykstant Ji įbruko gerą knygą Ignotui į rankas, 
kad jis pažintų tikrąjį savo gyvenimo uždavinį, Bažnyčiai 
parūpintų galingą ir naudingą organizaciją ir daugeliui tikin- 
čiųjų tikriausią tobulėjimo mokyklą. 

Bažnyčios, sakramentų, dvasininkijos, pamokslų, skaitymo, 
draugijų, laimingų ir nelaimingų atsitikimų prirengtam žmogui 
Šv. Dvasia nesigaili tiesioginių savo malonių. Ji jų turi daug, 
įvairių ir didelių. Ji jas vartoja ne vien tada, kada išorinės prie- 
monės--sakramentai, Bažnyčia ir kiti sutvėrimai—yra savo darbą 
sieloje padarę, bet ir tiesiog. Šv. Dvasia elgiasi kaip asmuo, kurs 
pina vainiką: į tarpą vienų gėlių įdeda kitų, kad vainikas išeitų gra- 
žesnis. Taipir Šv. Dvasia pakaitomis vartoja paprastąsias ir stebuk- 
lingąsias priemones, pakaitomis veikdama į žmogaus sielą. Vai- 
nikų pynėjoms rūpi gražumas. Šv. Dvasiai gražumas yra tik prie- 
das prie amžinosios naudos. 

Visas Šv. Dvasios veikimas į žmones galų gale sueina į 
antgamtinę Dievo malonę. Kas yra ta malonė ir keliariopa ji būva, 
apie tai bus čia pat prasidedančiam šio straipsnio ketvirtam posme. 

4, Dievo malonė 


Prisiminkime, kad pirmųjų mūsų gimdytojų nuodėmė daug 
pakenkė visiems žmonėms. Per ją: 1) iškritome iš Dievo vaikų ei- 
lės, 2) susižeidė mūsų prigimtis: protas žymiai aptemo, valia su- 
silpnėjo pakrypdama į bloga; 3) patekome į piktosios dvasios 
valdžią, 4) aistros ir geiduliai pasidarė galingesni už mūsų protą 
ir valią, pagaliau 5) nuodėmės ėmė daugintis žmonėse. 


Žmonių prigimčiai kenkė ne tik pirmoji nuodėmė, bet ir 
kitos vėlesnės. Kaino žmogžudystė pakenkė Abeliui, užmušda- 
ma jį. Ji dar labiau pakenkė pačiam Kainui, atimdama jo vertę, 
atšipindama jausmus. Taip pat ir kitos nuodėmės vis kenkė, ir 
kenkia dariusiems jas. Jauno vaiko širdis užauga bloga, jei jis 
augdamas nuolat girdi tėvo motinos barnius. Taip einant per 
daugelį tūkstančių metų žmonių prigimtis labai sugedo. 


Dievo malonės reikia. Aišku kaip ant delno, kad 
dabar žmonės dar gali žinoti beveik visus įgimtosios doros įsta- 
tymus, nes juos randame ir dabartinių netikinčiųjų raštuose ir 
senųjų stabmeldžių veikaluose. Bet lygiai gerai matome, kad 
savomis jėgomis žmogus tegali įvykdyti tiktai vieną kitą įgim- 
tosios doros įstatymą. Jis gali nenusikalsti jiems visiems tik 
trumpą laiką. Kad žmogus galėtų ilgesnį laiką ištesėti visuose 
įgimtosios doros įstatymuose, jam reikia pagelbos iš šalies: jam 
reikia daugiau jėgos, negu jis jos turi savo prigimtyje. Tos pa- 
gelbos jam suteikia Dievas. Šita pagelba ir yra Dievo 
malonė. 


Ne tik dabar, tūkstančiams metų praslinkus su gadinančio- 
mis prigimtį nuodėmėmis,bet ir pirmoje po nuodėmės dienoje 
žmogus jau negalėjo išbūti geras be Dievo pagelbos, vadinamos 
malone. Piktoji dvasia, kuri daug galingesnė ir gudresnė už žmogų, 
taip sumaniai sėjo visur įvairiausių pagundų, kad žmogus jų 
išvengti tegalėjo tik su Dievo pagalba. Kartais piktoji dvasia pa- 
vartodavo prieš žmogų net jėgą. Nuo to jį išgelbėti galėjo tik Die- 
vo ranka. Pagundos dygdavo ne vien iš pragaro. Jas sukeldavo 

ir žmonės žmonėms. Jų gamindavo bei gamina ir pats žmogus 
beprotiškai pataikaudamas savo prigimčiai. Trumpai sakant, įvai- 
riausių pagundų daugybė silpną žmogaus prigimtį veda į bloga. 
Taigi iš to matyti, kad žmogui reikia pagelbos iš dangaus, bū- 
tent, Dievo malonės. 

Šv. Augustinas, didysis Bažnyčios Tėvas, visą veikalą parašė 
apie Dievo malonę ir laisvąją žmogaus valią!). Katalikų Bažnyčios 
santarybos, vietinės ir visuotinės, keliais atvejais pagyrė tame 
veikale išdėstytas Dievo apreiškimo tiesas ir pasmerkė Pe- 
lagijaus klaidas, su kuriomis Augustinas kovojo. Taip buvo 
vietinėje Kartaginos santaryboje 418 metais?). Taip pat buvo vi- 
suotinėje Epezo santaryboje 431 metais, kuri Pelagijų išskyrė 
iš Bažnyčios ir pasmerkė“). Ką šv. Augustinas rašė, tą kiti Baž- 
nyčios mokytojai, popiežiai ir vyskupai, skelbte skelbė žmonėms 
anais ir visais kitais laikais. 

Pagaliau Tridento Visuotinoji Santaryba šeštame posėdyje 
1547 m. sausio 13 d. nutarė: „Jei kas sakytų, kad be Šv. Dva- 
sios iš anksto suteiktojo įkvėpimo ir be Jos pagelbos žmogus ga- 
li tikėti, viltis, mylėti ar atgailauti kaip reikia, kad nuteisinimo 
malonė jam būtų suteikta, —tas tebūnie atskirtas (nuo Bažnyčios)4). 
Dar aiškesnis yra pirmasis kanonas, kuris sako: „Jei kas sa- 
kytų, kad žmogus savo darbais, kurie atlie- 
kami žmogaus prigimties jėgomis, arba įsta- 
tymo mokslu, gali tapti teisingas pas Dievą 
be Dievo malonės per Jėzų Kristų, tas tebū- 
nie atskirtas “?). 

Šv. Augustinas ir kiti Bažnyčios Tėvai bei popiežiai ir san- 
tarybos ne iš savęs pramanė tą žmonių geriems darbams atlikti, 
sieloms nuteisinti, dvasios nuopelnams įgyti atgamtinės pagelbos 
reikalą. Jie aiškiai pakartojo tai, ką buvo mokęs šv. Paulius 
Apaštalas. Jis rašė: Pasitikėjimą Dievu mes turime per Kristų, ne 
kad mes: būtume savaime tinkami ką nors manyti lyg iš savęs, 


1) Augustinus, De Gretia et libero arbitrio; Migne P. L. 44 tomas. 
2) Denzinger — Bann. X, 101. 
3) Pesch ČChr. S. J. De Gratia. De lege divina positiva ad. V. Friburg 
Br. Herder 1916 p. 48. 
*) Trident. ses. VI, can. 3; Jana X n. 813. 
>) Ten pat. Kan. 1: Denz. X n. 811 

bet mūsų tinkamumas yra iš Dievo, kurs ir padarė mus tinka- 
mais būti naujos sandoros tarnais ne raide bet dvasia'). 

Ir šv. Paulius ne iš savęs taip rašė. Jis pakartojo, ką V. Jėzus 
buvo mokęs. Išganytojas buvo sakęs: Kaip vynmedžio šakelė nepali 
nešti vaisiaus pati savaime, jei nepasilieka vynmedyje, taip ir jūs, 
jei nepasiliekate manyje. Aš vynmedis, jūs vynmedžio šakelės. 
Kas pasilieka manyje ir aš jame, tas neša daug vaisiaus, nes 
be manęs jūs nieko negalite padaryti*). Y patingai ryškūs yra pas- 
kutiniai žodžiai: „Be manęs jūs nieko negalite padaryti“. Kadan- 
gi ir šv. Pauliaus žodžiai yra Šv. Dvasios įkvėpimu rašyti, per tai 
mes turime pakartotinai Dievo apreikštąją tiesą, kad mums rei- 
kia Dievo malonės, kad galėtume padaryti gerų ir naudingų sie- 
lai darbų. 

Klaidos paprastai apstoja tiesą iš dviejų pusių, vienos sa- 
kydamos per mažai, kitos per daug. Aukščiau minėtasis Pelagijus 
sakydavo, kad Dievo malonės visai nereikią, nes žmogaus pri- 
gimtis ištenkanti jėgų viskam. Kai Bažnyčia jį pasmerkė, vėlesnieji, 
sušvelninę jo pažiūras, sakydavo, kad aukštesniesiems dvasios 
veiksmams reikia Dievo pagalbos, tačiau tikėjimo pradžia esanti 
vien iš žmogaus. Iš žmogaus taip pat esąs ir pirmas kreipimasis 
į Dievą prašant malonės. Tačiau Arauziko Antroji Santaryba 529 
m. pasmerkė ir tas klaidas pažymėdama, jog ir pirmutinė žmo- 
gaus malda ir tikėjimo pradžia, net pats palinkimas į tikėjimą, 
yra Dievo malonės dovana3). Šitą nutarimą patvirtino popiežius 
Bonifacas Antrasis. 

Iš priešingos pusės buvo klaida tų, kurie sakė, kad visi ne- 
tikinčiųjų darbai esą nuodėmės ir visos filosofų dorybės esančios blo- 
gos. Tą pažiūrą pasmerkė popiežius šv. Pijus V 1567 m. spa- 
lių 1 d.4). Tų į vieną ir į kitą pusę linkstančių klaidų galima ap- 
sisaugoti tik gerai supratus klausimą: 

Kaip platus yra Dievo malonės reikalas, t. 
y., ką žmogus gali padaryti savomis įgimtomis jėgomis ir ko ne- 
gali be Dievo malonės. 


1) 2 Cor. 3, 5. 

2) Jon. 15, 5. 

3) Denz. Bann. X n. 176 ir 178. 
4, Denz. Bann. X n. 1025. 

Žmogus, neturįs Dievo malonės, gali išsisaugoti kai kurių 
nuodėmių priešingų įgimtai dorai. Tos įgimtos doros stam- 
būs įstatymai yra: neužmušk, nevok, nemeluok. Daugelis 
stabmeldžių visą savo gyvenimą išbūva ir miršta neužmušę kito 
žmogaus. Net ir stabmeldžiuose yra buvę tokių tautų, kur vagys- 
tė būdavo retas atsitikimas. Nors melagystės kaltė labai dažnai 
pasitaiko žmonėms, tačiau kai kurie galingi stabmeldžiai niekad 
nemeluodavo dėl išdidumo. 

Be Dievo malonės žmogus gali išbūti nesulaužęs nė vieno 
įgimtosios doros įstatymo tik trumpą laiką. Reikia pažymėti 
skirtumas, kad vieną kitą įstatymą žmogus ir be Dievo malonės 
gali neperžengti per ištisą savo gyvenimą. Bet išbūti neperžengęs nė 
vieno jis gali tik trumpai. Kas nenusikalsta žmogžudyste, tas nu- 
sideda paleistuvyste arba kitu kuo. Kas nepameluoja, tas daž- 
nai skriaudžia savo pavaldinius arba kaimynus. 

Asmens, neturintieji Dievo malonės, vieni būva klaidatikiai, 
kaip pagonys, islamo ar žydų tikybos žmonės, šiaip nekrikš- 
čionys ir krikščionys nekatalikai, trumpai sakant, kurių tikėji- 
mas netvarkoje; kiti, nors turi savo tikėjimą tvarkoje, gyvena 
sunkiose mirtinose nuodėmėse, žodžiu tariant, nusidėjėliai dar 
kiti dažniausiai būna ir klaidatikiai ir nusidėjėliai. Net ir šita blo- 
giausioji žmonių rūšis visgi gali kai kurį laiką išbūti neperžengusi nė 
vieno stambaus įgimtosios doros įstatymo. Gali ir ilgą laiką iš- 
būti ir išbūva neperžengusi vieno kito įstatymo, atitinkančio to 
žmogaus norus ir pamėgimus. Mėgstantieji paleistuvauti ponai 
gana dažnai būva gailestingi vargšams. Laužydami vieną įgimtosios 
doros dėsnį, gerai laiko kitą. Bet visus ir visą gyvenimą užlaikyti 
doros įsakymus be Dievo malonės niekas nepajėgs. 

Keno tikėjimas ir sąžinė yra tvarkoje, tas vadinasi teisusis 
žmogus.  Tvarkoje  būva tikėjimas tik tuo atveju, jei žmogus 
tiki tąvisa, ką skelbia Katalikų Bažnyčia.  Nekrikščionis, nors 
jis stipriausiai tikėtų Dievą, neturi tvarkingo tikėjimo, nes netiki 
V. Jėzaus. Krikščionis  nekatalikas, nors ir labiausiai pripažintų 
V. Jėzaus Dievybę, tačiau neturi tikėjimo tvarkos, nes ne viską 
tiki, ką V. Jėzus apreiškė, būtent: jis netiki vienatinės, šventos, visuo- 
tinės, apaštalikos Bažnyčios ir jos vyriausiojo ganytojo neklaidin- 
gumo tikybos reikaluose. Sąžinė būva tvarkoje, kada žmogus 

nėra padaręs sunkios nuodėmės. Negana išlaikyti įgim- 
tuosius doros įstatymus, bet taip pat reikia įvykdyti ir V. Die- 
vo apreikštuosiusir Bažnyčios paskelbtuosius įsakymus. Juos priva- 
lu vykdyti ne vieną kurį nors, ne du, tris, bet visus. Iš netvarkos tiky- 
bos, sąžinės dalykuose atėjimas į tvarką vadinasi žmogaus nuteisinimu. 

Reikia būtinai žinoti, kad žmogus pats savęs teisingo pada- 
ryti negali. Žmogų nuteisina Dievo malonė. Ji jam padeda pažinti 
tikrojo tikėjimo tiesas. Ji jam duoda ir pagalbos tas tiesas pripa- 
žinti. Kas kita yra pažinti, o kas kita pripažinti. Žydai žino, kad 
krikščionys garbina V. Jėzaus Dievybę, bet jie tos Dievybės 
nepripažįsta. Be Dievo malonės žmogus gali žinoti kokią nors 
tikybos tiesą, kad ji yra, bet negali jos pažinti Dievo 
malonės reikia žmogui, kad jis tikybos tiesą pripažintų. Iš neti- 
kėjimo į tikrąjį tikėjimą Šv. Dvasia veda žmogų teikdama jam mą- 
lonių, padedančių pažinti ir pripažinti tikybos tiesas. . 

Iš dorinės netvarkos, t. y. iš nuodėmių būklės, Šv. Dvasia 
veda žmogų pirmiausia duodama jam atgailos malonę. Atgaila 
ne susyk pasidaro. Nuo patatgailos pradžios iki pat pabaigai visoms 
jos dalims reikia Dievo malonės. Žmogus savomis įgim- 
tomis jėgomis gali kartais gailėtis savo kaltės dėl kokių nors 
nuostolių šiame gyvenime. Tačiau žmogus be Dievo malonės negali 
turėti nuteisinančio gailesčio, siekiančio Dievo per tikėjimą arba per 
meilę. Geras yra tikėjimo gailestis, kuris kratosi nuodėmės, norsiš Die- 
vo baimės. Bet geriausias yra gailestis, kuris iš Dievo meilės apgai- 
li savo kaltes. Nei pragaro baimė, nei dangaus linksmybių troš- 
kimas, nei gailestis iš meilės neatsiranda žmoguje be antgamtinės 
Dievo malonės. 

Negana vienos venąsyk suteiktos Dievo malonės, kad žmo- 
gus iš savo netvarkos ateitų į teisiųjų tvarką. Paprastai Dievas 
pradžioje duoda vieną malonę. Jei žmogus gerai ją pavartoja, 
tai Dievas prideda kitą ir taip toliau. Žmonės labai nepastovūs 
ir nenuoseklūs: vieną malonę panaudoja, kitą sugaišina ir taip iš 
netvarkos į teisingumą eina vingiuodami Ir strapinėdami. Kurie 
geriau sunaudoja Dievo malones, tie mažiau svyruoja. Jie greičiau 
ir lengviau randa vidaus ir dvasios tvarką. Būva ir tokių, kurie 
visas malones sunaudoja. Tie ūmai susitvarko ir susitvarkę greitai 
kyla aukštyn. Kai kurie net šventybę pasiekia. 

Bet pagundos tyko ir tų, kurie jau atėję į tvarką. Kad jie 
galėtų išlikti joje, taip pat reikia Dievo pagalbos, būtent, Dievo 
malonės. Kas įaunose dienose įgytą teisingumą išnešioja iki 
mirties, tas yra gavęs labai ypatingą ištesėjimo malonę. 

Ištesėti gali tik tie, kurie įgiję teisingumo, bet nestovi vietoje, 
orūpestingai vis žengia aukštyn. Tačiau kiekvienam žingsniui aukš- 
tyn ir pirmyn vis reikia Dievo malonės. Įsibėgėję mašinos ratai 
dar sukasi kurį laiką po to, kai sukamoji jėga paliauja vei- 
kus į juos. Ne taip dvasios kilimo darbe. Kai tik paliauja Dievo 
malonė, taip susyk sustoja ir žmogaus ėjimas geryn. 

Nei didelių nei mažų daiktų, tinkamų sielos amžiniems rei- 
kalams, žmogus negali padaryti be antgamtinės Dievo malonės. 
Šv. Dvasios įkvėptas šv. Paulius parašė: Nė pienas negali pasa- 
kyti Viešpats Jėzus, kaip tik Šventoje Dvasioje'). Rodosi, taip 
lengva ištarti V. Jėzaus vardas, bet be Dievo malonės negalime nė 
to padaryti maldingai. Kas tą šventąjį vardą taria keikdamas 
arba burnodamas, tas, žinoma, negauna nė malonės. Kas istorijos 
paskaitą laikydamas tą vardą mini, tas jį tardamas gali apseiti 
ir be Dievo malonės. Bet maldingai V. Jėzaus vardas ištarti ga- 
lima tik su Dievo malonės antgamtine pagelba. 

Šita malonė, kurią Dievas žmogui teikia kiekvienam di- 
deliam ir mažam rengiančiam žmogaus nuteisinimą veiksmui 
jį vykdydamas, gerindamas, teikdamas ištvermės,—vadinasi veiks- 
minė malonė. Naudinga žinoti ir lotyniškas jos vardas: gra- 
tia actualis. 

Ji yra gryna Dievo dovana, nes ji nėra, ir nėra buvusi žmo- 
gaus prigimties dalimi. Nė jokiu gamtiniu savo gerumu žmogus ne- 
gali pelnyti sau tos malonės. Jis negali sau prirengti jos, nes 
visa, ką žmogus gamtinėmis jėgomis veikia, liekasi gamtos srityje, 
o malonė yra antgamtinė. Kaip bėgiojant grindimis negalima už- 
šokti ant lubų, taip gamtiniais veiksmais negalima pasiekti 
antgamtinės malonės. Tačiau Dievas malonių teikia kiekvienam 
žmogui kiekviename dvasios reikale, jei tik pats žmogus nesu- 
daro kliūties tai malonei. Ta malonių gausybė priklauso ne nuo 
gamtinių žmogaus gerumų, bet nuo Dievo gerumo. 


') I Cor. 12,3. 

Ne visos veiksminės malonės būva vienokios, nors visos 
būva pakankamos. Jose būva tiek antgamtinės pagalbos, kad jas 
panaudojęs žmogus turi užtektinai galybės ir jėgų geram antgam- 
tiniam veiksmui. Galima tad ir yra, kad du žmonės tuo pačiu laiku 
gavę vienokio didumo malonę, ne vienaip elgiasi: vienas ją sunau- 
doja ir įvykdo gerą veiksmą, kitas jo neįvykdo. Pagal tą ir teis- 
mo dienose bus dy lauke; vienas bus paimtas, ir kitas paliktas; 
dvi malėji prie girnų, viena bus paimta ir kita palikta'). Tos ma- 
lonės, kurių užtenka žmogui, kad galėtų padaryti išganingą veiksmą, 
vadinasi pakankamomis malonėmis. 

Bet būva ir taip stiprių malonių, kad žmogus būtinai jas 
panaudoja. Malonė verste nė vieną neverčia elgtis pagal Dievo 
valią. Bet ji gali taip daug sustiprinti žmogų, kad jis elgtųsi, 
kaip „malonė padeda. Šitos malonės vadinasi sėkmingosiomis. 
Mokslininkai iš senų laikų ginčijasi, kokiu būdu susidaro Dievo 
malonės sėkmingumas. Norint išdėstyti, kaip tą dalyką aiškina 
vieni, ir kaip į jį žiūri kiti, reikėtų labai daug pasakoti, ir dar ne 
visi suprastų. Taigi tas dalykas telieka negvildentas. 

Savo pagelbą geriems išganingiems žmogaus veiksmams 
Dievas duoda įvairiais laikais ir įvairiais būdais. Kartais žmogus 
nė nejaučia, kaip Dievo malonė jį  pastūmėja pa- 
daryti gerą išganingą darbą. Aš manau, kad Zachėjus į sikomo- 
ros medį įsilipo visai nemintydamas apie savo išganymą. Tačiau 
tas įlipimas buvo Zachėjaus gerų darbų pradžia?). Jis, tur būt, 
buvo su Dievo malone. Tokios nejaučiamos malonės vadinasi 
kurstančiomis malonėmis, lotyniškai „gratia excitans“. 

Kada žmogus jaučiasi besirengiąs daryti išganingą darbą, ir 
Dievas tam veiksmui prideda savo malonės, tada toji malonė va- 
dinasi pagelbinė, nes ne ji kursto gerai veikti, bet ji padeda ge- 
rą veiksmą atlikti. Kuomet Dievas suteikia malonės, kad žmogus 
sumanytų gerą darbą, tuomet toji malonė vadinasi veikiamoji, 
lotyniškai „operans“. Kuomet Dievas prideda malonės prie 
sumanyto išganingo darbo, tuomet ji vadinasi sandarbinė. Jos 


vardai gali mainytis sulig rūšimis tų išganingų darbų, kuriuos ji 
padeda atlikti. 


1 Mat. 24, 40. 41. 
2) Luk. 19, 2—10. 

Toji malonės pageiba papildo įvairius trūkumus. Kartais 
trūkumų būva pačioje žmogaus prigimtyje. Tada malonė prideda 
net fizinių jėgų. Kartais geram darbui trūksta dorinės valios. Ma- 
lonė prideda ir jos. Bet dažniausiai malonė veikia žmogaus 
protą, duodama jam reikalingos geram darbui šviesos, ir valią, 
kad šioji norėtų išganingą darbą atlikti. Tais veiksmais neišsibai- 
gia Dievo malonės pagelba. Jei nieko viršaus nebūtų, tai mūs ge- 
rieji veiksmai beliktų gamtinėje plotmėje. Dievo malonė juos pa- 
kelia į antgamtinę plotmę. Trūkumų papildymo gali kartais ir 
nereikėti, bet pakėlimo į atgamtinę plotmę visuomet reikia. 

Jau minėta, kad šiame pasaulyje nėra žmogaus, kuriam 
Dievas neteiktų malonės tiek, kiek jos pakanka išganymui pel- 
nyti. Tų malonių Dievas teikia ir netikintiems žmonėms ir 
netužkietėjusiems nuodėmėse. Suteikdamas malonės Jis žino iš anks- 
to, kas naudosis, kas nesinaudos. Nesinaudojantiems neteikia 
didelių gausybių, kad jie negaišintų jų, nes malonė yra didelė bran- 
genybė. V. Jėzus yra pasakęs: Kiekviena nuodėmė ir pikžodžia- 
vimas bus žmonėms atleista; kas gi kalba prieš Šv. Dvasią, tam 
nebus atleista nei šiame pasaulyje, nei būsimame'). Šis skau-“ 
dus žodis liečia paniekinusius Dievo malonę. O malonę nie- 
kina tie, kurie ją atstumia, kurie trukdo jos gausumą, ku- 
rie  gaišina jos veikimą. Tokiu būdu jų išganymas, iš 
tiesų, kaip ir negalimas. Tačiau  padariusieji šią klaidą 
tegul nenustoja vilties, bet tuoj tesiskubina daryti atgailą. 
Kol žmogus gyvas, tol dar neuždaryta jam atgaila. Tik 
į pragarą atgaila nebejeina. Todėl pragaro durys ir yra 
visiems ten patekusiems amžinai uždarytos. Bet tai minėda- 
mi neužmirškim, jog pragare yra vien tie, kurie nesinaudojo 
Dievo duodamomis malonėmis. Naudokimės tad jomis, kol galime. 

Trumpai suėmę, kas pasakyta apie veiksminę Dievo malo- 
nę, galime suprasti, jog ji yra įvairi sulig reikalu antgamtinė 
Dievo pagelba. Ji papildo žmogaus prigimties trūkumus apšvie- 
čia jo protą, sustiprina valią kada daromas išganingas 
veiksmas, pakelia į antgamtinę plotmę, ir veda jį tinkamu sie- 
los išganymo keliu. 


1) Mat. 12, 32. 

Nuolatinė malonė. Yra ir kita malonių rūšis, 
būtent, nuolatinė, kurią lotyniškai vadina gratia habitualis. Šita 
malonė yra ne kas daugiau, kaip pastovus ir aukštas sielos 
tobulumo laipsnis, kurio žmogus vien tik prigimtomis jėgomis 
amžinų dieną negalėtų pasiekti. Žmogaus siela, tą malonę gavusi, 
ima gyventi antgamtiniu gyvenimu ir gauna antgamtinės vertybės. 
Dangus nėra taip daug aukštesnis už žemę, kaip daug pakyla 
siela, pereidama iš gamtybės į antgamtybę. 

Šitą permainą mokyti žmonės aiškina prilyginimais. Jie sa- 
ko, kad antgamtinė malonė sieloje padaro tiek permainos, kiek ug- 
nis geležyje. Savaime geležis yra šalta, kieta ir tamsus jos viršus. 
Nuo ugnies geležis darosi šviesi, minkšta ir karšta. Taip ir 
žmogaus kieta širdis, tamsus protas, šalia valia nuo Dievo ma- 
lonės pasidaro minkšta, šviesi ir karšta. Kitas palyginimas sako, 
kad siela yra panaši stiklui, kuris šiaip neturi spalvos, bet nuo 
saulės spindulių ima žibėti. Taigi antgamtinė nuolatinė malonė 
duoda sielai visą jos gražumą, kaip kad spinduliai stiklui. Nuo 
tų spindulių pačiame stikle nesidaro nė mažiausios permainos, 
nes sunkumas, kietumas ir net šiluma lieka tie patys. Panašiu 
būdu siela nejaučia savyje permainos, kada gauna antgamtinės 
malonės, kaip kad stiklas nepasikeičia, imdamas žėrėti saulės spin- 
duliais. 

Pasidžiaugę prilyginimais mes norėtume žinoti tiesiog, kas 
yra ta nuolatinė malonė. Ji yra nuolatinis antgamtinio gyvenimo 
pradas žmoguje. Kaip indas gali būti tuščias arba pilnas, taip ir 
mūsų siela gali turėti arba neturėti antgamtinio gyvenimo savyje. 
Kuri siela antgamtinio gyvenimo neturi, tos visi veiksmai prasi- 
deda ir baigiasi gamtoje. Nors tų veiksmų būtų ir neblogų, ir 
daug, tačiau nė jais visais žmogus nenusipelnytų regėti Dievo 
danguje po mirties. Priešingai, visi gerieji turinčios antgamtinį 
gyvenimą sielos veiksmai turi taip pat vertės amžinajam jos 
gyvenimui: didina jos teisę regėti Dievą veidas į veidą. Ta galia, 
kuri pakeičia žmogaus veiksmus į antgamtinę vertę, vadinasi 
antgamtiniu žmogaus gyvenimo pradu. 

Žmogus, turįs tą pradą, dar turi gauti veiksminę Dievo ma- 
lonę, kad antgamtinį darbą padarytų. Bet dėl to nemažėja nuola- 
tinio antgamtinio prado vertė. 

Lengviau, negu nuolatinės malonės prigimtį, galime suprasti tos 
malonės naudą. Todėl į ją ir kreipsime daugiau dėmesio. 

Nuolatinė malonė, pirmiausia, nesuderinama yra su mirtina 
nuodėme. Ar pati nuolatinė malonė tą nuodėmę sunaikina, ar 
tik įeina į žmogaus sielą tuo pačiu atveju, kada nuodėmė nyks- 
ta veikiamosios malonės jėgomis naikinama, tai painus klausimas. 
Galų gale svarbu žinoti, kad nė mažiausio nebūva laiko tarpelio tarp 
nuodėmės išnykimo ir nuolatinės malonės įėjimo į žmogaus sie- 
lą. Taigi nuolatinė malonė žmogų daro teisingą, kitaip sakant, 
tokį, kokis žmogus turi būti santykiaudamas su Dievu. Tas teisingu- 
mas skiriasi nuo dorybės vadinamos tuo pačiu vardu. Nuolatinės 
malonės suteikimas žmogui vadinasi nuteisinimu dėl to, kad žmo- 
gus, turįs nuodėmę, yra neteisus Dievo akyse. Neteisūs mes bū- 
vame ne tiktai tada, kada esame patys nusidėję, bet neteisūs bū- 
vame ir tol, kol turime vieną tik gimtąją nuodėmę. 

Nuolatinė malonė yra ne vien tik nuodėmės panaikinimas, 
bet drauge ir vidujinis žmogaus pataisymas, arba atnaujinimas. 
Kol žmogus neturi nuolatinės malonės, tol jisai yra nukrypęs 
nuo savo antgamtinio privalomojo tikslo, būtent, Dievo. Gauda- 
mas nuolatinę malonę žmogus atsikreipia į savo tikrąjį tikslą, į 
Dievą. Tai yra svarbus sielos atnaujinimas. Bet prie jo prisideda 
dar ir kitokių vidujinių atnaujinimų. 

Siela nusikračius nuodėmės, atsinaujinus iš vidaus, atsikreipus į 
savo tikrąjį tikslą, artėja prie Dievo ir darosi lyg šventa. 
Tie trys žodžiai—nuteisinimas, atgimimas, šventėjimas—gerai tinka 
antgamtinės malonės įėjimui į žmogaus sielą pažymėti. Taigi 
nuolatinė malonė vadinasi taip pat ir nuteisinančioji malonė, ir pa- 
šventinančioji malonė. Žmogaus nuteisinimas, arba pašventinimas, 
įvyksta dėl V. Jėzaus nuopelnų. Kai kurie klaidatikiai sakydavo, 
kad nuodėmės likti lieka, tik V. Dievas jas lyg dengte uždengia, 
kad nebūtų matyti, ir jų nebepaiso. Ta pažiūra yra klaidinga, nes 
visa žinąs Dievas negali nežinoti to, kas yra, ir nepaisyti. Dievas 
gi tikrai nebepaiso atleistųjų nuodėmių. Taigi jos ir nyksta tuo- 
met, kuomet atleidžiamos ir liaujasi buvusios. Dievas teži- 
no, kad jos yra buvusios, ir žino kad jų jau nebėra. — Trum- 
pai sakant, pirmasis nuolatinės malonės vaisius yra žmogaus nu- 
teisinimas, atnaujinimas ir pašventinimas. 

Antrasis tos malonės vaisius yra prileidimas mūs prie 
Dievo prigimties. Žinoma, mes negalime gauti tos pačios prigim- 
ties, kurią turi Dievas. Jis yra ir liekasi Sutvėrėjas; mes esame 
ir liekame sutvėrimai. Bet nuolatinė, arba pašventinančioji, ma- 
lonė mūsų sielas iškelia aukščiau gamtos, aukščiau to visa, kas 
buvo sutverta anomis šešiomis Mozės pirmoje knygoje  minėto- 
mis sutvėrimo dienomis, arba laikotarpiais. 


Anomis sutvėrimo dienomis Dievas sutvėrė ir žmones. 
Kaip sutvėrimai, mes susisiekiame su Dievu per gamtą, iš kurios 
gauname patirti, kad Dievas yra. Tas misų susisiekimas yra per 
tarpininką, o tas tarpininkas yra kūnų gamta. O nuolatinė ma- 
lonė duoda mums susisiekti su Dievu be to kūnų tarpininko. 
Mūsų tarpininku šiuo atveju tapo V. Jėzus ir visa Jo įkurtoji 
sąranga: Bažnyčia su šventaisiais ir angelais, taip pat gyvenan- 
čiais antgamtine malone. Tas mūsų sielų iškilimas aukščiau gamtos 
į antgamtinę plotmę yra labai didis ir svarbus dalykas. 


Iš Dievo pusės prisideda Jo visagalinčios ir ypačiai visuresan- 
čios prigimties suartėjimas su mūsų prigimtimi. Kunigas, laikyda- 
mas Mišias, į vyną, rengiamą virsti V. Jėzaus Krauju, įpila lašelį 
vandens. Ta apeiga reiškia, kad V. Jėzuje buvo didi Dievo pri- 
gimtis ir maža žmogaus prigimtis, susivienijusi viename Dievo 
Asmenyje. Bet tas taip pat reiškia, kad per pašventinančią V. Jė- 
zaus malonę mūsų mažytė žmogiškoji prigimtis suartėja ir tampa 
Dievo prigimties dalininke. Juo kuris žmogus būva geresnis 
ir geriau naudojasi teikiamomis Dievo malonėmis, juo labiau to 
žmogaus prigimtis artėja prie Dievo prigimties. 


Trečiasis nuolatinės malonės vaisius yra tas, kad mes tam- 
pame Dievo vaikais. Šitas vaisius pasidaro beartėjant mūsų pri- 
gimčiai prie Dievo prigimties, nors jis vis dėlto yra ne tas pats, ką ir 
artėjimas. Mes esame Dievo padaryti sutvėrimai ir pilna visiška 
jo nuosavybė. Nė vienas ūkininkas neturi tiek teisių į savo ar- 
klį ar jautį, kiek Dievas turi teisių į savo sutvertąjį žmogų. Kaip 
toli gyvuliui tapti žmogaus gimine, kaip račiaus padarytas 
vežimas negali būti jo sūnus,—taip ir mes žmonės savo prigimties 
teisėmis negalime pakilti tiek aukštai, kad taptume Dievo vaikais. 
Bet ko negalime mes, tą gali Dievas. Nuolatine arba pašventi- 


6 

nančia savo malone Dievas mus iškelia tiek aukščiau mūsų 
prigimties, kad padaro mus savo vaikais. 


Žinoma, mes netampame tikraisiais Dievo vaikais, kaip Jo 
Sūnus Jėzus Kristus, kuris buvo ir yra tikrasis Dievo Sūnus 
ne vien savo Dievybe, bet ir savo žmogybe. Mes tampame 
pasavintaisiais Dievo vaikais. Tuo pakilimu mes įgyjame Dievo 
meilę. Myli Dievas visus savo sutvėrimus, net žoleles ir vabalė- 
lius, neskiriant nei vandens lašelių, nei smilties trupinėlių. Bet tuos 
daiktus Jis myli kaip sutvėrimus. Kitokia yra Tėvo meilė, kuria 
Jis myli savo vaikus. Ir šita aukštąja meile V. Dievas ima my- 
lėti žmogų, kada suteikia jam nuolatinę arba pašventinančiąją 
malonę. 


Ketvirtasis nuolatinės malonės vaisius yra tas, kad ją turin- 
čiojo žmogaus veiksmai, kaip Dievo vaiko veiksmai, turi vertės 
amžinojo gyvenimo reikalams. Kol žmogus tos malonės neturi, 
tol gerieji jo darbai, sakysim, patarnavimas artimui, pasiaukojimas 
už tėvynę, net pasninkas ir kiti, yra geri, bet lieka vien gamtos 
ribose ir naudingi pačiam žmogui tik tol, kol jis gyvas. Jo siela, 
atsiskyrusi nuo kūno, iš tų darbų naudos neturės dėl to, kad gam- 
tos jėgomis padarytieji ir jos srityje likusieji darbai nesiekia to- 
liau už gamtą. Mirtis yra gamtinių daiktų pabaiga. Nuolatinė pa- 
šventinančioji malonė pati yra antgamtinė ir į antgamtę iškelia 
žmogaus veiksmus, būdama jo sieloje. Taip nuolatinė malonė 
padaro, kad gerieji žmogaus darbai siekia toliau ir aukščiau už 
gamtą, kad peržengia mirties slenkstį ir anapus jo tarnauja žmo- 
gui. Taiptenai su žmogum nueina visos jo dorybės ir atsitiktini 
gerieji darbai, jei jis juos yra padaręs bebūdamas nuolatinėje arba 
pašventinančioje Dievo malonėje. Iš to matyti, kaip svarbu yra 
tą malonę nuolat turėti kiekvienam žmogui. 


Gana lengva atsiminti ir suprasti keturias nuolatinės malonės 
naudas: 1-a kad ji, nuodėmes panaikindama, žmogų padaro teisų. 
2-a kad priartina jį prie Dievo prigimties ir net jos dalininku 
padaro, 3-a kad sutvėrimą pakelia į Dievo vaikų aukštybę, 4-a 
kad tą malonę turinčio žmogaus veiksmai nesibaigia su jo kūno 
gyvenimu, bet įgyja vertybės amžinajam gyvenimui ir sudaro jo 
amžinosios laimės pagrindą, jei jis miršta jos nenustojęs. 

Pasiruošimas nuolatinei malonei įgyti. 
Be jokio pasiruošimo iš savo pusės tą malonę įgyja kūdikiai 
per krikštą, kuris panaikina vienintelę jų nuodėmę, būtent, gimtąją. 
Būva laimingų žmonių, kurie gauntąją per krikštą nuolatinę ma- 
lonę išlaiko iki gyvos galvos. Bet daugumas ją praranda, nes pa- 
daro mirtinąją nuodėmę. Taip pat būva žmonių užaugusių be 
krikšto. Net ir tarp lietuvių tokių skaičius šiais laikais didėja. 
Kaip užaugusiems be krikšto, taip ir praradusiems nuolatinę ma- 
lonę reikia rūpintis ją atgauti arba pirmą kart įgyti. Užaugusiems 
ji nesuteikiama be pasiruošimo. 

Pirmasis pasiruošimas yra tikėjimas. Kas netiki Dievo ir Jo 
Sūnaus Jėzaus Kristaus, tas negali būti nuteisintas; tam nė Sakra- 
mentai naudos nepadaro. Taigi pirmutinis užaugusiųjų pasiruoši- 
mas nuolatinei malonei yra tikėjimas. Dievo apreikštųjų ir Baž- 
nyčios paskelbtųjų tiesų yra gana daug. Toli gražu, ne visi žmonės 
jas žino. Bet reikia žinoti nors šitas svarbiąsias: 1-a kad yra vie- 
nas Dievas trimis Asmenimis: Tėvas, Sūnus ir Šventoji Dvasia, 2-a 
kad Dievas Sūnus tapo žmogum ir numirė prikaltas ant kryžiaus 
dėl mūsų išganymo, 3-a kad žmogus turi nemirštamą sielą, 4-a 
kad Dievas yra teisingas: mirusiems geriems duoda dangų, o 
bloguosius į pragarą smerkia. Reikalaujama taip pat žinoti, kad 
žmogaus siela niekad nemiršta, ir kad be Dievo malonės negalima 
gauti išganymo. Mokytesnieji turi geriau žinoti ir kitas apreikštas tie- 
sas. Mažiau mokytiems užtenkair mažesnio žinojimo. Bet ir jie turi 
būti pasiryžę tikėti tą visa, ką Dievas apreiškė ir Bažnyčia paskelbė. 
Šitas pirmutinis pasiruošimas ir net pirmoji jo pradžia, t. y. pir- 
mieji tikėjimo spinduliai, neatsiranda žmoguje be antgamtinės 
Dievo malonės, nors toji malonė būtų tik veiksminė. 

Vieno tikėjimo, kad ir su veiksmine Dievo malone atsira- 
dusio sieloje, dar nepakanka „gauti nuteisinimo, arba nuolatinės 
malonės, nes, anot šv. Jokūbo Apaštalo: Tikėjimas, jei jis 
neturėtų darbų, yra pats savyje miręs?). Kas tiki Dievą, tas turi 
žinoti, jog Jis yra Tėvas, iš kurio kilę yra visa, kas gera ir gražu. 
Taigi nuoseklus tikėjimas myli Dievą, o Dievo meilė yra pirmoji 
dorybė. Ir ji negali atsirasti be veiksminės malonės pagelbos. 


1) Jok: 2; 11. 

Šalia Dievo meilės V. Jėzus pastatė artimo meilę. Šv Jonas 
teisingai sako, jog meluoja, kas sakosi mylįs Dievą, kurio nemato, 
o nemyli artimo, kurį mato!). Ir artimo meilė taip pat neatsiranda be 
veiksminės Dievo malonės. Apskritai sakant, nuolatinė malonė 
nepašalina veiksminės malonės reikalo. Žmogus, kuris yra turėjęs 
nuolatinę malonę ir ją praradęs, norėdamas atgauti, turi daryti atgailą, 
nes tik atgaila naikina nuodėmę, ir tik nuodėmė tepašalina nuo- 
latinę malonę. 

Iš to, kas čia pasakyta, jau matyt, kad pirmasis prisiruoši- 
mas malonei yra tikėjimas, kad dorybės yra būtinos tam  pri- 
siruošimui. Čia minėtos trys dorybės, bet jos dar ne visos. Su- 
lig to, koki kieno reikalai, tokios turi būti ir prirengiamosios do- 
rybės. Tik svarbu pažymėti, kad ir dorybės ir tikėjimas vis būva su 
veiksminės antgamtinės malonės pagelba. 

Dar reikia žinoti, kad nuolatinė malonė ne visuose žmo- 
nėse būva lygiai stipri ir gausi. Kiekvienas tą aiškiai supranta, 
kad nuolatinė malonė, kuri Dievo Motiną pašventino, buvo daug 
kilnesnė už tą malonę, kurią gauna kito žmogaus vargais vos-ne 
-vos prikalbinta atlikti išpažintį nusikaltėlė siela. Net tame pačiame 
asmenyje nuolatinė malonė gali didėti ir mažėti. Švenčiausioje 
Mergelėje ta malonė tik didėjo, nes dažnai prisidėdavo naujos pa- 
laimos. Prie nekalto prasidėjimo prisidėjo skaistybė, paskui Die- 
vo motinystė, paskui skausmų karalienės vainikas, paskui Šven- 
tosios Dvasios nužengimas. Naują nuolatinę malonę gaudama 
Marija nenustodavo pirmesnės. Kituose žmonėse tie nuolati- 
nės malonės didėjimai nėra taip aiškiai matomi nei taip dideli, 
bet vis dėlto didėjimų būva. 

Deja, kituose žmonėse būva ir mažėjimų, ir net visiško 
nustojimo. Čia nėra reikalo minėti tų liūdnų įvykių pavyzdžių. 
Kiekvienas žino daug atsitikimų, kad gero žmogaus gerumas ėmė 
mažėti. Beveik visi esame to prityrę kiekvienas savyje. Daž- 
niausiai nuolatinės malonės mažėjimo priežastis būva atleistinoji 
nuodėmė. Bežaisdami atleistinomis nuodėmėmis, išdrįstame da- 
ryti kas kart didesnių, kol toji nelaimingoji drąsa įklampina mus 
į mirtinąją nuodėmę, ir mirtinoji—išvaro nuolatinę Dievo malonę 
visai iš mūsų sielos. 


1) Jon. 4, 20. 21. 

į Nuopelnas. Visas žmogus yra Dievo sutvertas. Die- 
vui priklauso ne tik jis pats, bet ir visi jo veiksmai. Jei ūkinin- 
kas, kaimynui paskolinęs žagrę, gauna už tai pinigu, tai tas pel- 
nas tenka ūkininkui, ne žagrei. Būdama ūkininko nuosavybė, 
žagrė negali pelnytis sau. Jos visas uždarbis eina jos savinin- 
kui. Taip ir mes mūsų prigimties dėsniais nieko negalime pel- 
nytis sau. Bet ko negalime prigimtimi, tą galime Dievo malone. 
Duodamas antgamtinę malonę, nuolatinę ar veiksminę, Dievas 
mums duoda galimybės pelnytis to, kas naudinga amžinajam gy- 
venimui. Tačiau yra sąlygų, be kurių nuopelno negali būti, ir 
mums naudinga tos sąlygos žinoti. 

Pirmoji sąlyga yra, kad žmogus tebebūtų gyvas. Nesijuok, 
skaitytojau, iš tos sąlygos. Ta sąlyga reiškia, kad nuopelno lai- 
kas yra apribotas šiuo gyvenimu. Kūnui numirus, sielai nuo 
jo atsiskyrus, nė joki geri darbai nuopelno neatneša, nors sie- 
la būva gyva. Taigi savo amžinaisiais reikalais turime rūpintis 
šiame laikinajame gyvenime, nes jam pasibaigus, nei Aaiis nei 
nuopelnų laiko nėra visai. 

Antroji sąlyga yra, kad darbas būtų geras, nes, aišku, kad 
blogais darbais nuopelnų negalima daugintis. Jais dauginamos 
tik nelaimės. 

Trečioji sąlyga yra, kad gerasis darbas būtų padarytas lais- 
va valia. Nors sapnuodamas ir už tikėjimą pasirengtum mirti, 
tai tas nė kiek nuopelnų nepadarytų, nes sapne nėra valios lais- 
vės. Bet ir ne sapne, kada žmogus, netyčia ir nenoromis pasi- 
painiojęs į žudomų už tikėjimą kankinių pulką, žūva tarp jų per 
žudytojų neatsargumą, tai už tą mirtį nuopelno neturi. Ir nekal- 
tieji Betliejaus berneliai aukštąją kankinių garbę danguje gavo 
ne dėl savo nuopelnų, o tik iš nepaprastos Dievo malonės, nes jie 
neišmanė, kas darėsi ir kankiniais tapo be noro. Garbę ir aukš- 
tybę Dievas jiems suteikė atsižvelgdamas į V. Jėzų ir atlyginda- 
mas už skriaudą, kurią jiems dėl Jo padarė Erodas. 

Ketvirtoji nuopelnų sąlyga yra, kad veiksmas būtų iš veiks- 
minės Dievo malonės padarytas žmogaus turinčio nuolatinę Die- 
vo malonę. Dievo tad malonės reikia dvilinkai. Pirmiausia rei- 
kia nuolatinės malonės, nes žmogus tebėsąs nuodėmėje, nors ir 
būtų gavęs veiksminę malonę pasitaisyti, nors ir būtų ją panaudo- 

jęs, nuopelno neturi tol, kol nėra atgavęs nuolatinės malonės. 
Visos tad veiksminės malonės gautos ir panaudotos prieš nutei- 
sinimui įvykstant nuopelnų nesudaro. Veiksmai padaryti su jo- 
mis, nors būva geri ir naudingi, bet neduoda jokios teisės į amžiną- 
jį gyvenimą. Ta teisė gaunama tik tada, kada nuodėmė pašalin- 
ta, kada siela pašventinta, 

Gerieji veiksmai žmogaus turinčiojo nuolatinę malonę būva 
su veiksmine malone, nes iš nuolatinės malonės gausiai dygsta 
veiksminių malonių skalsa. Nuolatinė malonė negamina veiksmi- 
nių malonių, bet, tarsi, įveda sielą į tą sritį, kur tų veiksminių 
malonių gaivinantis lietus beveik nesiliauja. Tačiau, jeigu būtų 
galima nuolatinėje malonėje esančiam žmogui padaryti gerą veiks- 
mą be Dievo malonės, tai tas veiksmas nuopelno neturėtų, nes 
nuopelnus duoda tiktai tie veiksmai, kurie padaryti tikybos atžvi!- 
giais, o tikybos atžvilgis veiksme negali būti be veiksminės malonės. 

Nuopelnai skiriasi dvejaip: vieni yra vertybės nuopelnai ir 
tie lotyniškai vadinasi de condigno. Kiti yra prietaikos nuopelnai ir 
lotyniškai vadinasi de congruo. Lietuviškieji vardai tebėra, toli gražu, 
nenusistovėję ir dėl to būtinai reikia lotyniškus pridėti prie jų, kad ne- 
susidarytų painiavos. 

Nors visi nuopelnai yra iš Dievo malonės, lia ne visi vi- 
siškai atitinka Dievo nustatytąją tvarką ir sąlygas. Kada žmo- 
gus tas sąlygas išpildo ir tos tvarkos prisilaiko, tai jis darosi 
vertas gauti antgamtinių gėrybių. Todėl šita nuopelno rūšis ir 
pavadinta vertybės nuopelnu. 

Kitais atvejais, nors nėravisiško atitikimo tarp tvarkosir sąlygų, 
iš vienos pusės bei žmogaus veiksmo, iš kitos pusės, bet yra dau- 
giau Dievo gailestingumo žmogaus veiksmą įvertinančių atžvilgių, 
negu yra vertės tame veiksme. Tada, tarsi, Dievo gailes- 
tingumas pritaiko veiksmą prie norimo nuopelno, ypač jei būva 
rodančių atžvilgių, kad Dievo gailestingumui tas pritaikymas 
pritinka. Aišku, kad šitas pritaikymas ne taip yra tikras, kaip pa- 
žado išpildymas. Todėl prietaikos nuopelne yra daug abejojimo, 
kai vertybės nuopelnas yra visuomet tikras. 

Į nuopelnų sritį visai neįeina pirmoji malonė. Bet gavęs 
tą malonę ir gerai ją suvartojęs vertybės nuopelnu gali pelnyti 
kitą malonę. Ir šią gerai suvartojęs gali pelnyti vis dau- 

giau ir daugiau malonių. Taip pagaliau pelnomės amžinąjį gy- 
venimą. 

Bet ir teisingasis žmogus negali savo vertybės nuopelnu 
pelnytis ištesėjimo malonės, kad ji jį apsaugotų nuo nuopolio 
kol gyvas. Jis gali ištesėti nenupuolęs ir išsisaugoti, bet tik ta 
sąlyga, kad saugosis, o ne ta, kad, sykį nusipelnęs ištesėjimo ma- 
lonę, galėtų paskui jau liautis rūpinęsis savo ištesėjimu. Kai kam 
Dievas tą malonę suteikia dar tebegyvenant, bet dažniausiai ne- 
pasisako suteikęs. Paprastai tik mirusieji žmonės patiria, kad jų 
išganymas yra tikras. 

Žmogus gali ir turi melstis, kad Dievas jam teiktų sėkmin- 
gųjų malonių. Bet vertybės nuopelnu gali pelnytis tiktai pakan- 
kamąją malonę. Į nuodėmes įpuolusis žmogus, gavęs atgailos 
malonę, ją panaudodamas prietaikos nuopelnu, gali pelnytis to- 
lesnių malonių, įvedančių jį į nuteisinimą ir į nuolatinę malo- 
nę. Tuo pačiu prietaikos nuopelnu žmogus gali pelnytis ir šiaip 
naudingų jam dvasinių malonių. Tas prietaikos nuopelnas nė- 
kiek nevaržo Dievo malonių davėjo laisvės. 

Visų antgamtinių malonių šaltinis yra vienas Dievas. Visą 
jų gausybę nupelnė mums V. Jėzus, ypatingai savo kančia ir mir- 
timi. Šv. Dvasia dalina ir skirsto mums tas antgamtines brange- 
nybes, dažniausiai suteikdama jas per Švenčiausios Mergelės Mari- 
jos užtarymą. Todėl Rytų Bažnyčios apeigose nekartą tariama: 
„Švenčiausioji Dievo Motina, išgelbėk mus“. Ta malda nereiškia, 
kad Marija būtų pelniusi mums išganymo malones, bet tik reiškia, 
kad malonių gausybė didėja mums Marijos užtarymu. 


5. Šventosios Dvasios dovanos 


Man rodosi, kad aukštesnės už veiksmines ir nuolatines 
malones yra Šventosios Dvasios dovanos. Jos būva dviejų rūšių. 
Vienos didina šventybę to žmogaus, kuriam suteikiamos, kitos, nors 
savaime nedidina žmogaus šventybės, bet dažnai parodo, kad ji 
jame yra nemaža. Tačiau šitų dovanų tikslas yra ne to nauda, 
kuris jas gauna, 0 visuomenės. 

Dovanos, didinančios žmogaus šventybę, yra šitos septynios: 
išmintis, supratimas, patarimas, stiprybė, mokslas, pamaldumas ir 
Dievo baimė. Tas septynias dovanas visas kartu išvardijo prana- 
šas Izaijas, pranašaudamas apie būsimąjį Kristų ?). 

Kai kurių tų dovanų vardai išrodo taip artimi, jog beveik 
sueina į vieną. Tačiau, įsižiūrėjus giliau, matyti žymių skirtumų. 
Išminties dovana duoda žmogui lengvai suprasti, kad dvasinės 
gėrybės yra daug brangesnės už šio pasaulio brangenybes. Dau- 
gelis žmonių visą savo amžių išgyvena tos dovanos neturėję. Ži- 
note jie žino, kad visi dvasios dalykai yra daug vertingesni už šios 
žemės dalykus, bet tuo žinojimu nesinaudoja. Vengdami nuodė- 
mių, tie žmonės visą laiką rūpinasi savo ūkio ar pramonės da- 
lykais. Sielos reikalais rūpinasi tik tada, kada Bažnyčia liepia. 
Tie žmonės yra geri ir numirę pelnosi dangų, bet išminties dova- 
nos jie neturi. 

Tą išmintį turėjo šv. Paulius, kuris visą savo laiką, 
darbus ir gyvenimą paskyrė išimtinai Kristui. Šv. Pranciškus 
Borgija, būdamas kunigaikštis ir stambią provinciją valdęs, atsi- 
sakė visų karaliaus rūmų patogumų ir savo kunigaikštystės, 
pasiaukodamas išimtinai dvasios tarnybai. Tuodu šventieji ir dau- 
gelis kitų turėjo išminties dovaną. 

Supratimo dovana duoda žmogui teisingai suprasti, ką reiš- 
kia Dievo apreikštosios tiesos. Šita dovana būva keleriopai įvairi. 
Vienas žmogus geriau supranta vieną tikybos tiesą, kitas geriau 
supranta kitą tiesą, sulig to, kokia kam duota yra supratimo do- 
vana. Šv. Tomas (į1274) pasižymėjo tuo, kad suprasdavo 
beveik visas apreikštąsias tiesas. Kita supratimo įvairybė būva 
jo gilume. Žmogus, išėjęs aukštus tikybos mokslus, kartais giliau 
gali suprasti apreikštųjų tiesų turinį, nors visai nėra gavęs supra- 
timo dovanos, negu bemokslis, kuriam Dievas tą dovaną suteikė. 
Tačiau yra buvę labai ryškių atsitikimų, kad bemoksliai, gavu- 
sieji supratimo dovaną, geriau suprasdavo tikybos tiesas už mo- 
kyčiausius teologus. Tik šitame dalyke yra pavojinga užmiršti 
vienas daiktas, būtent, kad supratimo dovana visuomet sutinka 
su Bažnyčios vyriausybės aiškinimu. Jei kam rodosi, kad jis 

yra gavęs supratimo dovaną, o vyskupas, ypač Apaštalų Sostas, 
ištyręs pasako, kad to žmogaus tiesos supratimas yra klai- 
dingas, tai nėra nė mažiausio abejojimo, kad tas žmogus nėra 
gavęs supratimo dovanos. Piktoji dvasia moka įbrukti žmogui 
klaidą ir įkalbėti, kad ta klaida esanti tikybos tiesų supratimo do- 
vana. Šitų žabangų turi saugotis visi dažnai mintijantieji apie ti- 
kybos tiesas, ypačiai skaitantieji Šv. Raštą. 


Patarimo dovana pavadinta tuo vardu dėl to, kad mūsų 
kalboje nežinau tinkamesnio žodžio, nors jisai ne visai atitinka 
tą dalyką, kurį reiškia. Paiarimo dovana duoda žmogui su- 
prasti, kokiais būdais tinkamiausiai galima pasiekti tikslas tikybos 
dalykuose. Ne visada nė šventieji yra gavę tos dovanos. Petras 
Di Murrone, tapęs popiežium Celestinu V (j1296), turėjo 
labai gerų ir gražių tikslų Dievo garbei padininti, bet jis nemo- 
kėjo parinkti tinkamų priemonių ir tikslams, ir laikams, ir žmo- 
nėms. Tai pajutęs jis atsisakė nuo Apaštalų Sosto 1294 m., bet 
vis dėlto liko šventas. Leonas XIII nebuvo šventasis, bet pa- 
tarimo dovaną jis buvo gavęs iš Šventosios Dvasios nepaprastai 
didelę. Mes tą trečiąją Šv. Dvasios dovaną pavadintume išmintimi, 
jei išminties vardu nebūtų pavadinta pirmoji dovana. Abiejų ne- 
galima vadinti tuo pačiu vardu, nes skirtumas tarp pirmosios ir 
trečiosios dovanos yra labai didelis. 


Ketvirtoji Šv. Dvasios dovana yra stiprybė. Šitos dovanos 
mums labai reikia, kada tikybinės mūs pareigos pasidaro nepa- 
prastai sunkios. Persekiojimų metu Šv. Dvasia tą dovaną teik- 
davo kankiniams nepaprastai gausiai ir aiškiai. Bet ir ramybės 
laikais kartais prireikia šios dovanos motinoms, kad neišsilaisvintų 
nuo motinystės sunkenybių; vyrams, kad dėl tarnybos patogumų 
neslėptų savo tikybos. Tos dovanos neturi visi tie silpnadvasiai 
katalikai, kurie nedrįsta viešai pareikšti savo tikybos. 


Mokslo dovana parodo tuos takus, kurių reikia laikytis, 
kad laimingai nuvyktume į dangų. Taigi šita Šv. Dvasios dova- 
na nemažiau reikalinga paprastiems žmonėms, kaip ir mokytiems. 
Kartais didis mokslininkas ir net garsus tikybos dalykų žinovas 
gali neturėti tos dovanos, jei visas savo žinias jis yra gavęs iš 
mokyklų, knygų ir mokytojų. Tą dovaną gali turėti žmogus ne- 

mokąs nė skaityti, jei jisai mažiau už mokslininką išklysta iš 
išganymo takų. 

„Maldingumo dovana ne vien maldą saldina, bet lengvina 
visus Dievo tarnybos veiksmus: pasninkus, apsimarinimus ir ki- 
tus. Ji įdiegia į širdį jausmingą Dievo ir Jo tarnybos meilę, 
suteikia malonų pasitikėjimą V. Jėzumi. Tą dovaną Šv. Dva- 
sia dažniausiai suteikia žmonėms jų maldingojo gyvenimo pra- 
džioje. Bet kas jaučiasi tą dovaną turįs, tas tesirengia veikiai jos 
netekti. Šv. Dvasia šitą dovaną atima dažnai net nuo nenusikal- 
tusio žmogaus, kad jisai  netarnautų Dievui dėl saldybės, o kad 
išmoktų eiti ir dygiu išganymo keliu. Yra buvę šventųjų, kurie 
ilgą laiką kentėdavo didelį maldingumo nenorą. Tuo vidujinio 
vargo laiku jų valia ir visa siela taip sustiprėjo, kad jie pasiekė 
aukštos šventybės. 

Pagaliau septintoji dovana yra Dievo baimė. Ta baimė ne- 
turi nieko bendra su išgąsčiu, nes ji bijosi vien tik nuodėmės. 
O nuodėmės ji bijosi dėl to, kad toji įžeidžia Dievą, kurį kiek- 
vi:na gera širdis turi mylėti. Taigi šitą baimės dovaną galėtume 
lygiai gerai pavadinti meilės dovana, nes šios rūšies baimė atsi- 
randa vien iš didelės ir nepaprastos meilės. 

Mokslininkai dar neišsprendė klausimo, ar šitos septynios 
dovanos nuo septynių to vardo dorybių skiriasi, ar ne. Man 
rodos, kad jos skiriasi, nes dorybės yra įgaunamos iš žmo- 
gaus nuolatinių pastangų daromų su veiksmine ir nuolatine ma- 
lone, o dovanos teikiamos tada, kada dorybės dar nėra. Dažnai 
dovana būva pirma ir nustato sielą taip, kad ji darytų pastangų 
ir įsigytų dorybę. Tas ypatingai aišku iš maldingumo dovanos. 
Kartais kai kurių dovanų jokiomis pastangomis įgyti negalima, 
pavyzdžiui, patarimo dovanos. Kas yra ją gavęs, tas laimingas; 
kas jos neturi, tas įokia dorybe jos neatstos. 

Kita Šv. Dvasios dovanų rūšis vadinasi  karismomis, loty- 
niškai—charismata. Šis lotynų žodis yra kilęs iš graikiško „cha- 
risma“, kuris reiškia meilės dovaną. 

Šv. Pauliaus apaštalo raštuose yra minėta gana daug tų 
dovanų, arba karismų. Vienoje vietoje jis mini dovaną: 1) kal- 
bėti su išmintimi, 2) kalbėti sa mokslu, 3) tikybos, 4) gydymo dovaną, 
5) stebuklų darymo dovaną, 6) pranašavimo, 7) dvasių pažinimo 

dovaną, 8) kalbų dovaną ir 9) dovaną aiškinti prakalbas!). Di- 
dysis Apaštalas dar ir kitose dviejose vietose kalba apie Šv. Dva- 
sios teikiamas karismas, arba dovanas, ne tam naudingas, kuriam 
teikiamos, o visuomenei. Bet mes negalime aiškiai žinoti, ar šitose 
dviejose vietose minėtos atskiros karismos, ar tos pačios pava- 
dintos kitais žodžiais. 

Kalbėti su išmintimi reiškia dovaną suprasti pačias giliausias 
tiesas: Šv. Trejybę, Įsikūnijimą, Švč. Sakramentą tiek, kiek tat yra ga- 
lima žmogui šiame pasaulyje. O kalbėti su mokslu reiškia dovaną 
suprantamai aiškinti visą tikybos mokslą apskritai. Taip tą dalyką 
aiškina mokslininkas Forget?). 

Tikybos vardu mes paprastai vadiname dorybę, kuri Dievo 
apreikštąsias tiesas stipriai priima ir neabejoja apie jas. Bet visai 
kita yra tikyba, minėtoji tarp karismų. Šita dovana yra stebuklų 
darymo pagrindas. V. Jėzus yra pasakęs: Jei turėsite tikėjimą, 
kaip garstyčių grūdą, jūs sakysite šiam kalnui: Persikelk iš čia 
į tenai, ir jis persikels, ir jums nebus nieko negalima“). Taigi 
prieš darant stebuklą žmogus turi gauti iš Dievo tam tikrą dva- 
sios galybę, kuri vadinasi tikėjimu. Bet ji nėra proto veiksmas, o 
visos sielos labai artimas susijungimas su Dievu. 

Gydymo dovana ne visada būva stebuklinga. Reikia atskirti 
tris gana artimus daiktus. Pirma, gerai išėjęs medicinos mokslus 
gabus žmogus gali dažnai ir sėkmingai gydyti ligonius. Bet tai 
yra gamtos mokslo ir savo gabumų vaisius, 0 ne karisma, einanti 
iš Šv. Dvasios. Antra, žmogus gavęs iš Šv. Dvasios stebuklų dary- 
mo karismą, gali ją pavartoti ligoniams gydyti. Bet tai bus stebuklų 
karisma, o ne ligonių gydymo. Trečia, žmogus gali negauti iš Šv. 
Dvasios stebuklų darymo galybės ir nemokėti medicinos. Bet gali 
gauti gabumo lengvu sėkmingu būdu pašalinti kai kurias ligas. Ne- 
darydamas stebuklo, nevartodamas vaistų, bet savo įtaka į ligo- 
nį gali grąžinti jam sveikatą. Šita trečioji yra Šv. Dvasios dovana 
ligoniams gydyti. Aiškiai matyti, kad ji yra daug aukštesnė už 
gamtinį gydytojų meną ir žemesnė už .štebuklų darymo ka- 
rismą. 


1 1 Kor 12, 6—i1. 
2) The Catholic Encyclopedia VII t. 413 p. straipsnis Holy Ghost. 
3) Mat. 17, 19. 

Stebuklų darymo ir pranašystės karismos yra išaiškintos 
pirmiau šitoje pačioje knygoje. Taip pat buvo kalbėta ir apie 
kalbų dovaną, kurią gavo krikščionys, ypač apaštalai, Šventosios 
Dvasios atėjimo dieną. 

Dvasių atskyrimo dovana yra ta antgamtinė karisma, kuri 
nesuklysta spręsdama nepaprastus dvasinio gyvenimo pasireiški- 
mus. Kar'ais tarp tvirtai tikinčių žmonių pasitaiko nepa- 
prastų stebėtinų dalykų. Pradžioje negalima sužinoti, ar tai 
yra nepaprasti grynai gamtinių retų ir nežinomų priežasčių 
vaisiai, ar tai apgaulingi gerumu apsimetantieji piktosios dva- 
sios monai, ar tai tikrieji antgamtiniai Dievo malonės ženklai. 
Šitokiais atvejais Bažnyčia paprastai vartoja savo prityrimo ir 
mokslo priemones. Bet pasitaiko, kad žmogus, tų priemonių 
nežinąs ir neturįs, susyk įspėja, kas yra iš tikrųjų, ir nesuklysta. 
Šitoji įspėjimo dovana vadinasi dvasių atskyrimo karisma. 

Dovana aiškinti prakalbas susideda iš dviejų dalių. Pirmoji 
dalis yra gerai suprasti prakalbą, antroji aiškiai suprantamai iš- 
dėstyti ją kitiems. Kol apaštalai dar būdami gyvi keliaudavo iš 
vietos į vietą ir kur nors atvykę pasakydavo pamokslą ar pra- 
kalbą, ne visi klausytojai gerai tą suprasdavo, nors prakalbos 
būdavo sakomos jų kalba. Tačiau iš klausytojų tarpo atsirasdavo 
žmonių, kurie apaštalo prakalbą suprasdavo visai gerai ir savo 
miesto ar šalies žmonėms atpasakodavo jų pačių norimais žo- 
džiais ir taip suprantamai, kad nieko nebelikdavo nesuprasta. 
Šita dovana kartais pasitaiko ir Lietuvos sodžiuose. Kas 
nors parėjęs iš bažnyčios taip atpasakoja kunigo pamokslą, 
jog negirdėję jo, namie buvusiejį žmonės, jaučia pasinaudoję 
pamokslu nemažiau, kaip kad jo patys būtų klausę. Reikia bet- 
gi žinoti, kad kartais jauni gabūs žmonės iš prigimties tiek 
būva akylūs, jog lengvai supranta kalbėtojo mintis, gerai jas 
palaiko savo galvoje ir paskui labai aiškiai, kitaip sakant, 
populiariai, atpasakoja kitiems. Mūsų laikais dažniau pasitaiko 
šitas gamtinis gabumas. Pirmaisiais krikščionybės metais dažniau 
pasitaikydavo antgamtinė prakalbų aiškinimo karisma. Bet ir mūsų 
laikais, ypačiai misijų šalyse, pastebima, kad žmonės šiaip nesuge- 
bantieji suprasti ir atpasakoti pasaulinių prakalbų, supranta geriau 
už kitus ir aiškiau už kitus atpasakoja saviems misijonoriams 

pamokslus. Tai yra prakalbų aiškinimo karisma, arba Šventosios 
Dvasios meilingoji dovana. 

Visos tos karismos nedidina šventumą to asmens, kuriam 
jos suteikiamos. Jas suteikia Dievas kam nori: vyrams ar mote- 
rims, seniems ar jauniems, dvasininkams arba pasaulininkams. 
Tos dovanos retai būva nuolatinės. Šv. Dvasia jas duoda sulig 
reikalu, dažniausiai atsižiūrėdama į Bažnyčios plitimo ir stiprėjimo 
reikalus ir į tai, ar nėra paprastesnių priemonių tiems patiems 
tikslams pasiekti. 

Paprastai Šv. Dvasia tas karismas teikia žmonėms gyvenan- 
tiems antgamtinį gyvenimą, būtent, turintiems sieloje pašventinan-. 
čią nuolatinę malonę ir tai gana aukšto laipsnio. Bet yra buvę 
atsitikimų, kad, atsižvelgiant į didelį visuomenės reikalą, viena ar 
kita karisma buvo duota žmogui neturinčiam antgamtinės nuola- 
tinės malonės. Taip tad spėjama, kad Judas Iskarijotas, jau va- 
giliaudamas ir turėdamas kitų sunkių nuodėmių, tačiau galėjo 
daryti stebuklų ir darė jų, kaip ir kiti apaštalai. Iš žmogaus, 
kurį vyskupas rengiasi šventinti į kunigus, reikalaujama gana 
aukštos doros ir grynos sąžinės. Kunigystės šventimai sutei- 
kia tam žmogui didelę dvasinę galybę atleidinėti nuodėmes ir 
duoną su vynu pakeisti V. Jėzaus Kūnu bei Krauju. Tačiau nuo 
to šventinimo ir nuo tos dvasinės galybės įsišventinusio žmogaus 
dora nedidėja. Kiek jis turėjo dorybių prieš šventinimus, 
tiek jis jų turi trumpai po šventinimų. Taip pat yra ir 
su visomis karismomis. Kaip kunigystė, taip ir jos duodamos ne 
to naudai, kuris gauna, 0 visuomenės naudai. Dorybes ir sielos 
vertybę reikia didinti kitomis priemonėmis, o ne karismomis, nei 
šventinimų priėmimu. Todėl neretai pasitaiko, kad žmonės be 
šventinimų ir be karismų būva šventesni už žmones su šventini- 
mais ir su karismomis. Nereikia mažinti nei šventinimų nei karis- 
mų vertės, bet reikia žinoti, kam kas yra. 


Nors jau buvo minėta, bet dar kartą pakartosiu, kad ką Die- 
vas daro ar duoda savo sutvėrimams, tą daro ar duoda visi trys 
Švč. Trejybės Asmens. Taip tad pasaulį sutvėrė visi trys Asmens, 
atpirko visi trys Asmens, malones ir dovanas duoda visi trys As- 
mens. Tačiau mes neklystame ir gerai darome, sutvėrimą pris- 
kirdami Dievui Tėvui, atpirkimą Dievo Sūnui ir malonės gau- 

sias įvairybes Šventajai Dvasiai. Šitas vadinasi priskyrimo, loty- 
niškai aproprijacijos, dėsnis. Tačiau žinokime, kad ne visi trys 
Asmens įsikūnijo V. Jėzaus prigimtyje, o tik vienas Antrasis As- 
muo. Bet tas įsikūnijimas buvo nutartas visų trijų Asmenų. Visa, 
kas šiuose posmuose buvo kalbėta apie Šv. Dvasios veikimą į 
žmones, yra visos Švenčiausios Trejybės veiksmų priskyrimas Šv. 
Dvasiai, arba aproprijacija. 


6. Nuodėmės prieš Šventąją Dvasią 


Viešpats Jėzus mokė, kad visos nuodėmės bus atleistos, 
bet nuodėmė prieš Šventąją Dvasią nebus atleista!) 

Nuodėmių prieš Šv. Dvasią priskaitoma šešios: 1) nusto- 
jimas vilties pelnyti išganymą, 2) nedoras pasitikėjimas gauti 
išganymą be gerų darbų, 3) nusistatymas nedaryti atgailos, 4) 
užkietėjimas nuodėmėse iki gyvos galvos, 5) pažintos tiesos at- 
metimas ir 6) Dievo malonių pavydėjimas kitiems. 

Aišku, kad ketvirtoji nuodėmė, arba užkietėjimas blogame iki 
mirties, negali būti atleista nei šiame nei kitame gyvenime, nes 
be nusidėjėlio gailesčio Dievas negali atleisti nuodėmės. O gailes- 
tis galimas tik tol, kol žmogus gyvas. Miręs nė vienas nepa- 
keis savo likimo. : 

V. Jėzus kalbėjo apie vieną niekuomet neatleidžiamą nuo- 
dėmę. Anos penkios nuodėmės tampa neatleidžiamos, kada 
už jas nedaroma atgailos ligi mirties. Ir jose visose yra 
nelaimingo pastovumo. Labiausiai tas matyti pažintosios Dievo 
tiesos atmetime. Kas ją atmeta nemanydamas, kad tiesą atmeta, 
arba kas atmeta ir tiesą, bet nemanydamas, jog ji yra Dievo tie- 
sa, tas turi nuodėmę, bet ne prieš Šv. Dvasią). Savo ištarmę 


1) Mat. 12, 22-32; Mok. 12, 22-30; Liuk. 12, 10. 

3) Sitas sakinys pirmuoju pažvelgimu atrodo klaidingas, nes tiesos at- 
metimas nežinančiam, jog ji yra, nebūva kaltė. Tačiau šičionai mes kalba- 
me ne apie bet kokią tiesą, bet apie Dievo apreikštąją. Su ja visuomet teikia- 
ma žmogui ir malonė. Jos atmetimas niekuomet neįvyksta be kaltės ir be 
tiesioginės arba netiesioginės nuodėmės. Netiesiogine nuodėme čia vadi- 
nu tą, kuri seniau padaryta tebeslėgia sąžinę ir neduoda jai pasinaudoti 
teikiamąja prie Dievo tiesos malone. 

apie negalimybę atleisti nuodėmę prieš Šv. Dvasią V. Jėzus pa- 
skelbė tada, kada pariziejai, žiūrėdami į stebuklą ir matydami jį, 
pažino jog tai stebuklas, bet priskyrė jį ne V. Jėzui, kurs jį pa- 
darė, o Belzebubui, t. y. velniui, Dievo priešui. Šitas jų el- 
gesys buvo kilęs iš taip sugedusios sąžinės, kad joje jau nebebu- 
vo likę noro pripažinti tiesos. Kas įpranta taip paniekinti aiškią 
tiesą, tas nebegali tikėti Dievo tiesai. Kas negali tikėti tiesai, tas 
negali nei nuodėmių atleidimo gauti, nei išganymo pelnyti. 

Dievas savo malonę duoda visiems, bettik ne tiems, kurie, ži- 
nodami ją iš Dievo einant, paniekina. Tokia panieka yra ir tiesos 
ir malonės atmetimas. Tačiau be malonės jau nebegalima nieko gero, 
net atgailos padaryti. Tokiam žmogui belieka tik pražūtis. 

Bet jei žmogus po kiek laiko susipranta blogai padaręs, 
nes Dievas, kitų žmonių maldų paklausęs, malonę jam davė, ir 
jei susipratęs ima šauktis Dievo, tai Dievas tokiam dovanoja. 
V. Jėzaus žodis nuo tos dovanos nenustoja vertės, nes V. Jė- 
zus paskelbė, kaip paprastai būva, o ne išimtį. 

Pasitikėjimas išganymu be gerų darbų dažniausiai pasireiškia 
tuo, kad žmogus atgailą už savo nuodėmes atidėlioja paskuti- 
nėms savo gyvenimo dienoms ar valandoms. Tas atidėliojimas 
yra viena tiesos ir teisybės paniekinimo rūšis. Atidėliotojas yra 
nusistatęs nesinaudoti Dievo duodamomis atgailai malonėmis, jei 
jos ateina daug anksčiau už mirtį. Tai taip pat yra pripažintų Die- 
vo gerumų panieka. Žinoma, kad dėl paniekos malonių nebus 
duota, be malonių nebus atgailos, o be atgailos nebus išganymo. 
Malonės pritruks ne tik tada, kada žmogus nenori jos turėti, bet 
ir paskutinėmis gyvenimo valandomis, kada jų jau pageidautų. 
Kas nori apgauti Dievą, tas apgauna save. Bet jeigu žmogus, 
kurį laiką ketinęs atidėlioti atgailą, paskutinėmis dienomis susi- 
pranta negerai daręs ir gailisi, tai jis gali prašyti Dievo 
malonės ir jos gauti, ir gavęs, darydamas atgailą, gali gauti 
atleidimą. Taigi šitoje nuodėmėje reikia skirti dvi žmonių rūši: vieną, 
kuriatidėlioja atgailą iki gyvenimo pabaigai, ir kitą, kuri susipranta 
negerai dariusi ir griebiasi atgailos. Pirmoji rūšis visuo- 
met pražudo sielą, antroji taip pat dažnai pražudo, bet ne visada. 

Užkietėjimas nuodėmėse, arba nusistatymas nedaryti atgailos, 
yra dar blogesnis už per didelį pasitikėjimą, atidėliojantį atgailą į 

gyvenimo pabaigą, nes nenori atgailos visai. Ir šitoji nuodėmė 
yra Dievo bei Jo malonių panieka su visomis baisiomis tos 
paniekos pasekmėmis. Tie, kurie pažinę Dievo tiesą visiškai ją 
atmeta, beveik visada būva drauge ir galutinai nepataisomi užkie- 
tėję nusidėjėliai. Apostatai, atsimetusieji nuo Bažnyčios ir Dievo, 
bei šventvagiai dažniausia būva toki. 

Nustojimas vilties gauti išganymą būva dvejopas. Vienas 
kyla iš liguisto žmogaus būdo, palinkusio ir įpratusio mintyti 
liūdnai ir apie liūdnus daiktus. Šitos rūšies žmonėse neviltis gali 
būti nuodėmė, bet nebūva prieš Šventąją Dvasią. Paprastai juo 
didesnė liga, juo mažesnė nuodėmė. Kada nuodėmė visai apvaldo 
protą, tada nuodėmės nebelieka. O kiti išganymo vilties neturi 
ir nenori turėti, nes jie yra supykę ant Dievo ir nekenčia Jo 
darbų, Jo tikybos, Jo Bažnyčios. Juo daugiau niekšystės kas yra 
padaręs Dievui ar Bažnyčiai, juo labiau jis Dievo nekenčia. To- 
kių jausmai maža kuo skiriasi nuo velnių nusistatymo, nes ir; 
velniai žino, kas yra Dievas, bet Jo nekenčia. Šita nuodėmė yra 
prieš Šventąją Dvasią. Kas toje nuodėmėje gyvena, tas jau gyvas 
pragarą nešiojasi savyje. Tačiau, jei tokis žmogus susiprastų ir 
gailėtųsi, atleidimą galėtų gauti, kol nėra numiręs. 

Galutinai dvasinių malonių pavydas artimui yra nuodė- 
mė priešinga Šventajai Dvasiai, bet ne visada. Kartais žmogus, 
matydamas kitame žmoguje daugiau dvasinių Dievo malonių ne- 
gu savyje, norėtų turėti ir pats jų tiek daug, kiek mato kitame. 
Šitas noras nėra tikras pavydas ir nuodėmė. Jis tampa nuodėme 
tik tada, kada žmogus nenori leisti kitiems būti aukštesniems už save. 
Kita šitos nuodėmės rūšis būva, kada žmogus pats sau negeidžia 
daugiau Dievo malonių, bet nori, kad ir kiti jų neturėtų daugiau 
už jį. Šitas noras visuomet būva nuodėmė ir tai prieš 
Šventąją Dvasią, nes geidžia nedorai pakreipti visą Dievo malo- 
nių dalinimo tvarką ir tikslą. Galutinai pasitaiko žmonių, kurie 
patys sau norėtų daug ir nepaprastų Dievo malonių, bet kad jų 
neturėtų kitas žmogus, kurio jie nemyli. Ir šita nuodėmė yra 
priešinga Šventajai Dvasiai, nes yra lygi norui, kad Dievo malo- 
nių dalintoja Šventoji Dvasia būtų nenaudos širdies užgaidų pil- 
dytoja. Tas yra Šv. Dvasios paniekinimas, už kurį V. Jėzus bau- 
džia amžinu pasmerkimu. Bet dažnai pasitaiko, kad šios dvi pas- 

kutinės nuodėmių rūšys būva daugiau iš paikumo, negu iš piktu- 
mo. Paikumui perėjus galima ir gailėtis, ir prašyti malonės, ir ją 
gauti. Piktumui esant malonė yra negalima ir negalimas išganymas. 
Todėlir šita pavydo rūšis įskaityta į nuodėmes prieš Šv. Dvasią. 

Apskritai, reikia atsiminti šitas tiesas: 1 kol žmogus ne- 
numiręs, tol jis dar nėra pragare ir atgailos vartai jam neužrakinti; 
2 paniekindamas tiesą, arba Dievo malonę, žmogus negauna 
tos malonės ir 3 be malonės negalimas yra išganymas. 

Į kiekvieną nuodėmių rūšį gali įsisprausti Dievo tiesos 
ar teisybės panieka. Tada kiekviena nuodėmė virsta Šv. Dvasios 
įžeidimu ir gali užtvenkti malonių šaltinį ir tokiu būdu sutrukdyti 
išganymą. | 

Trumpas yra aštuntasis Apaštalų Sudėjimo skiemuo, kurs 
sako: „Tikiu į Šventąją Dvasią“, bet labai turiningas. Todėl ir šis 
straipsnis išėjo ilgas. Džiaugsmo būtų rašančiam, jei skaitytojas 
vis labiau imtų mylėti Šv. Dvasią ir branginti Jos malones bei 
dovanas. 

Žmonių, gaunančių Dievo malonių ir dovanų, yra daug. Jas 
dalindama Šventoji Dvasia veda į vienybę, ypač tuos žmones, ku- 
rie naudojasi antgamtinėmis malonėmis. Taip susidaro žmonių 
sielų vienybė, arba Bažnyčia, per kurią ir kurioje Šv. Dvasia 1a- 
bai daug veikia. Apie tą Bažnyčią bus antrame šios knygos straips- 
nyje. 


II. BAŽNYČIA 


Kalbėdami devintąjį Apaštalų Sudėjimo skiemenį pasisakome 
tikį „Į Šventą, visuotinę, visur esančią Bažny- 
čią Šventųjų draugavimą“. Taigi šitame skiemenyje 
yra dvi dalys: viena kalba apie Bažnyčią, antra apie šventųjų drau- 
gavimą. Sulig tuo šitame straipsnyje bus du posmai apie Bažny- 
čią ir trečias apie šventųjų draugavimą. 

Bažnyčios vardu žmonės dažniausiai vadina tą triobą, ku- 
rioje laikomos Mišios ir kitos pamaldos. Bet tuo pačiu vardu 
taip pat vadinasi ir tam tikra tikinčiųjų žmonių visuma. Nėra reikalo 
tikėti į triobą, nors ji ir yra šventa. Bet yra reikalo tikėti į vienybę 
žmonių, priėmusių V. Jėzaus paskelbtąsias, Dievo apreikštąsias 
tiesas ir pasinaudojusių Jo paliktais sakramentais. 

Apie Bažnyčią platokai esu parašęs knygoje „Trumpa 
Apologetika“!). Todėl šičia rūpinsiuos apie tą patį dalyką rašyti, 
kiek galėdamas, trumpiau. Tačiau yra tiek daug apreiškimo tiesų, 
liečiančių Bažnyčią, kad šituodu posmai vis dėlto išeis netrumpi ir 
todėl abudu bus suskirstyti į keletą mažesnių skirsnių. 


1. Bažnyčios esmė 


A. JOS APTARIMAS 


Nekalbėdami apie pamaldų triobą, o tiktai apie tikinčiųjų 
vienybę, mes sakome, joz Bažnyčia yra V. Jėzaus sudaryta žmo- 
nėms išganyti draugija, susidedanti iš asmenų, tikinčių į V. Jėzų 
ir Jo skelbtąjį apreiškimą, apsiimančių pildyti Išganytojo įsakymus 
ir klausančių Jo įstatytos dvasinės vyriausybės, kurios aukščiau- 
sias ganytojas yra Romos vyskupas, arba popiežius. 


!) Marijampolė 1926 m. III leidimas, 76 — 122 puslapiai. 


o 

Ne be reikalo pasakyta, kad Bažnyčia yra draugija. Kada žmo- 
nės susitaria ką nors veikti išvien ir tam veikimui turi nusistatę 
vienokių taisyklių, turi vyresnybę, vienijančią visų veikimą,—tada 
būva draugija. Draugijų būva visokių: didelių ir mažų, gerų ir 
blogų, laisvų ir privalomų ir t. t. 

Bažnyčia skiriasi nuo visų kitų draugijų tuo, kad ją įkūrė 
V. Jėzus. Tik vienų vieną žmonių draugiją V. Jėzus yra sudaręs, todėl 
tik viena Bažnyčia tegali būti tikra. Kurios yra keno kito įkurtos, 
tos kartais savinasi Bažnyčios vardą, bet neturi teisės to daryti 
ir negali būti tikros Bažnyčios. Bažnyčios kilmė iš V. Jėzaus su- 
daro skirtumą tarp jos ir tarp visų kitų draugijų, kurių tiek daug 
yra žmonėse. 

V. Jėzus savo tikinčiuosius žmones suvedė į draugiją tam, 
kad jie bendru gyvenimu ir veikimu lengvai galėtų pelnytis savo 
sieloms amžinąją laimę. Taigi sielų išganymas yra Bažnyčios tiks- 
las. Draugija be tikslo yra be vertės. Juo svarbesnis tikslas, juo 
naudingesnė draugija. Negali būti naudos didesnės už amžinąją lai- 
mę. Taigi negali būti draugijos naudingesnės už Bažnyčią. 

Visi tikslai pasiekiami priemonėmis. Trys yra priemonės 
Bažnyčios tikslui, arba amžinajai žmonių laimei pasiekti, būtent: 
1) tikėti į V. Jėzaus paskelbtąsias tiesas, 2) elgtis sulig Jo pagar- 
sintais įsakymais ir 3) naudotis Jo paliktais sakramentais. Šias 
tris priemones Bažnyčios tikslui pasiekti paliko mums pats V. 
Jėzus Kristus. 

Siųsdamas apaštalus, Jis liepė: Eikite tat ir mokykite visas 
tautas, krikštydami juos vardan Tėvo ir Sūnaus, ir Šventosios 
Dvasios, mokydami juos laikyti visa, ką tik esu jums įsakęs). 
Kas tikės ir bus pakrikštytas, tas bus išganytas, kas gi netikės, 
bus pasmerktas*). Aišku, kad reikia tikėti. Bet vieno tikėjimo ne- 
gana: reikia krikštytis, o krikštas yra sakramentas. Tas, tiesa, 
yra pirmutinis sakramentas ir visų sakramentų įžanga. Be jo nėra 
kaip gauti kitų sakramentų. Be krikšto nėra išganymo. Taip V. 
Jėzus pasakė. Kiti sakramentai priimami sulig reikalu: mote- 
rystė vieniems, kunigystė kitiems, paskutinis patepimas mirštantiems. 


1) Mat. 28, 20. 
2) Mork. 16, 16 

Negana tikėti ir sakramentus priimti, bet reikia ir elgtis su. 
lig tikėjimu. Ką V. Jėzus sakė, tą šv. Jokūbas apaštalas užrašė. 
Kaip kūnas be dvasios, taip ir tikėjimas be darbų yra miręs). 
Taigi, kas nori būti Bažnyčios — draugijos narys, tas turi apsiimti 
elgtis taip, kaip V. Jėzus mokė. Sakau: „turi apsiimti elgtis“. 
Jei būtų pasakyta „turi elgtis“, tai nebebūtų Bažnyčios narys, 
kas nuodėmę padaro. Kas Bažnyčios nebe narys, tas negali gau- 
ti jos sakramentų, o atgaila yra sakramentas. Dievas padarė 
didelę malonę kad ir nusikaltęs žmogus neiškristų iš Bažny- 
čios, bet kad galėtų pasinaudoti jos sakramentais, pasitaisyti ir 
sustiprėti. Jei kuris žmogus ima nesisaugoti nuodėmių dėl to, kad 
dėl nuodėmės dar neiškrinta iš Bažnyčios, tai tasai, pirmiausia 
susilpnina savo tikėjimą, paskui jį praranda ir, praradęs, iškrinta 
iš Bažnyčios. Šiais laikais yra gana daug atsimetančių iš Bažny- 
„čios ir tikėjimo netekusių dėl to, kad jie yra drąsiai darę nuo- 
dėmių. Apsiėmimas elgtis sulig V. Jėzaus įsakymu nėra tužžil 
žodis. Ne be reikalo visiems parašyta: Būkite gi žodžio vykintojai ir 
ne tik klausytojai, klaidinantieji patys save*). Kas bando apgau- 
ti Dievą, tas apgauna pats save. Tas dažnai pakartojama, nes 
dažnai užmirštama ši taip svarbi tiesa. 


Apaštalų darbas buvo skelbti tas tiesas, į kurias reikia ti- 
kėti. Apaštalų vietoje liko vyskupai. Dalis tos valdžios ir pareigų 
teko kunigams. Vyskupai ir kunigai, trumpai tariant, vadinasi 
dvasiškija. Jos pareiga yra skelbti ne vien tikėjimo tiesas, bet taip 
pat ir doros įsakymus. Dvasiškijai pavesta ir sakramentus da- 
Jinti žmonėms. O žmonių pareiga yra pripažinti dvasišką Bažny- 
čios vyriausybę. Taip V. Jėzus pasakė: Kas jūsų klauso, tas 
manęs klauso; kas jus niekina, mane niekina. Kas gi mane nie- 
kina, niekina tą, kurs yra mane siuntęs*). Nėra tad galima nau- 
dotis priemonėmis Bažnyčios tikslui siekti, neklausant dvasinės 
vyriausybės. Toji tad paklusnybė yra tikrasis būdas naudotis iš- 
ganymo priemonėmis. 

B. AUKŠČIAUSIAS GANYTOJAS 


V. Jėzus pavedė savo išrinktiesiems žmonėms ir jų įpėdi- 
niams ganyti žmones. Ganytojų yra daug. Svarbu žinoti, kurie 
yra tikri, o kurie ne. Pats Išganytojas persergėjo žmones: Sau- 
pokitės netikrų pranašų, kurie ateina pas jus avių rūbuose, vidu- 
je gi yra plėšrieji vilkai*). Kad galima būtų sužinoti ir atskirti 
tikrąjį ganytoją nuo veidmainio vilko, pastatytas yra vienas aukš- 
čiausias ganytojas, ir ant jo pastatyta yra visa Bažnyčia taip, kad 
viso pragaro vartai jos nepergalės. Pirmasis aukščiausias gany- 
tojas buvo šv. Petras. Jam mirus Romoje, jo valdžia ir pareigos 
teko jo įpėdiniams, to paties miesto vyskupams, kuriuos vadina- 
me popiežiais. Visas pasaulis mato popiežių ir turi žinoti, kad 
tas ganytojas yra tikras. Tikri yra ir žemesnieji ganytojai, ku- 
riuos jis yra paskyręs arba pripažinęs, kurie tą patį, kaip jis, 
skelbia tikybos mokslą, tuos pačius Kristaus doros įsakymus, 
tais pačiais sakramentais stiprina žmonių sielas. 

Visi žinome V. Jėzaus žodžius, pasakytus pirmajam popie- 
žiui, šv. Petrui: Tu esi uola ir ant tos uolos aš pastatysiu savo 
Bažnyčią, ir pragaro vartai jos nenugalės. Tau aš duosiu dan- 
gaus karalystės raktus, ką tu suriši ant žemės, bus surišta ir 
danguje, ir ką tu atriši ant žemės, bus atrišta ir danguje*). Už- | 
tenka žinoti, kas yra ta uola, tas aukščiausias ganytojas su dan- 
gaus karalystės raktais, kad sužinotume ar mums kalbantieji 
mokytojai eina išvien su juo, ar ne. Jei išvien, tai tikras tikėji- 
mas, tikri doros įsakymai, tikri sakramentai, tikros visos prie- 
monės amžinajai sielos laimei įgyti. Iš tolengva pažinti ir Baž- 
nyčios tikrumas. 

Šventąjį Petrą pirmutinis Evangelistas šv. Matas pavadino 
pirmuoju apaštaluš). Kiti Evangelistai jį minėjo pirma kitų apaš- 
talų, nes jis buvo jų vyresnysis, kuriam buvo pavesta ganyti vi- 
sus Kristaus avinėlius ir aveles*) bei reikale stiprinti brolius?). 
Gavęs aukščiausiąją valdžią ir sunkiausiąją pareigą šv. Petras pra- 


1) Mat. 7, 15. 
2) Mat. 16, 18. 19. 
3) Mat. 10, 2. 
9) Jon. 21, 15-17. 
5 Luk. 22, 31, 32. 

džioje gyveno Jeruzalėje, žydų žemės sostinėje. Bet krikščionims 
praplitus ir kitose gretimose šalyse, šv. Petras perėjo gyventi į di- 
desnį Antijochijos miestą, iš kurio lengviau buvo valdyti Bažny- 
čią. Ilgainiui krikšionys praplito ne tik artimose Palestinai šaly- 
se, bet ir Graikijoje ir kitur. Tada šv. Petras perėjo į viso 
tuometinio pasaulio sostinę, Romos miestą, ir ten galutinai 
pastatė savo sostą, tapdamas pirmuoju to miesto vyskupu. 

Romoje šv. Petras ir mirė prikaltas prie kryžiaus galva že- 
myn. Romoje iki šiol tebėra to Apaštalo kaulų likučiai. Ten dar 
tebėra medinis „sostas, kuriame apaštalų kunigaikštis sėdėdavo, 
laikydamas pamaldas. Iš Romos jis parašė du laišku kitų vietų 
krikščionims. Nors kai kurie buvo beabejoją apie šv. Petro buvi- 
mą Romoje, tačiau šiandien mokslininkai apie tai abejoti negali. 
Pirmieji krikščionys rūpestingai vesdavo stambesniųjų miestų vys-— 
kupų sąrašus ir tuose seniausiuose sąrašuose pirmutiniu Romos 
vyskupu visur minėtas šv. Petras. 4 

Jam mirus, visos Bažnyčios aukščiausioji valdžia liko jo 
įpėdiniams Romos vyskupams. Daugiau kaip dvidešimt metų po 
jo mirties gana toli nuo Romos, Korinto mieste, tarp krikščionių 
kilo nesutikimų. Tuos nesutikimus sutvarkė šv. Petro įpėdinis. 
šv. Klemensas, o ne šv. Jonas Apaštalas, kurs tuomet dar tebe- 
buvo gyvas. Šv. Klemensas tvarkė dėlto, kad valdžia ant visų 
krikščionių buvo palikta ne šv. Jonui, o šv. Petrui ir jo įpė- 
diniams. 


C. APAŠTALŲ ĮPĖDINIAI 


Kaip popiežiai yra šv. Petro įpėdiniai, taip vyskupai yra 
kitų apaštalų įpėdiniai. Bet apaštalų buvo dvylika, o vyskupų da- 
bar yra apie tūkstantis. Taigi kiekvienas vyskupas nėra vieno 
kurio nors apaštalo įpėdinis, o visi vyskupai yra vieneta ir ta 
viena vyskupų visuma yra vienos apaštalų visumos įpėdinė. 

V. Jėzus nebuvo draudęs dauginti apaštalų skaičių, nes 
Jis pats paskyrė šv. Paulių!), kuomet visa dvylika apaštalų dar 
tebebuvo gyvi; nes vietoje išdaviko Judo buvo šv. Motiejus. 


-21€0£. 1, LiEpėZ: 1,15 Gol: 1, 172 Time 1; 

Priskirdamas šv. Paulių prie apaštalų, V. Jėzus lyg ir pamokė, 
kad apaštalų skaičius turi didėti. 

Šv. Paulius pats tą skaičių daugino, nes dar gyvas būda- 
mas Kretos saloje paskyrė šv. Titų, ir Efeze šv. Timotiejų val- 
dyti tenykščius krikščionis'). Tie naujai paskirtieji?), gerbdami pir- 
muosius, nebesivadindavo apaštalais, o kitais vardais, būtent, 
vyskupais. Tas žodis yra kilęs iš graikų kalbos, žodžio „episko- 
pos“. Mūšiskai tat reiškia prižiūrėtoją. 

Šv. Bažnyčios Tėvai liudija, kad vyskupai yra mums Ii- 
kę apaštalų vietoje. Taip žodis į žodį rašė šv. Jeronimas Mar- 
celei?). Pacianus net sako: „Galutinai ir vyskupai vadinasi apašta- 
lais“*). Šv. Ireniejus kankinys (apie 200) sako: „Visi eretikai daug 
vėlesni už vyskupus, kuriems apaštalai perleido Bažnyčias“?). 
Taip ir naujausiais laikais, būtent, 1896 m. rašė Leonas XIII9). 


Yra, žinoma, ir skirtumo tarp apaštalų ir tarp dabartinių 
vyskupų. Pirmiausia tas yra skirtumas, kad apaštalai buvo savo aki- 
mis matę V. Jėzų, o vyskupai Jo nėra matę. Antra, vyskupų valdžia 
yra apribota jų vyskupijos platumu, o apaštalų laikais pasaulis 
dar nebuvo padalintas į dijecezijas. Tas padalinimas įvyko dėl 
reikalo ir tvarkos. Tačiau patys apaštalai jau ėmė daryti tą pa- 
dalinimo darbą, nes Apaštalų Darbuose parašyta, kad atskiriems 
miestams jie skyrė atskirus ganytojus“). Visi apaštalai buvo šven- 
tieji, Judo išdaviko neskaitant. Ne visi vyskupai yra šventi. Kiek- 
vienas apaštalas turėjo sau suteiktą neklaidingumo malonę. Bet 
tą malonę tiktai vienas šv. Petras galėjo perleisti įpėdiniams. 
Šiaip vyskupai neklaidingumo malonės neturi. 

Tačiau vykupai dalyvauja neklaidingume, kada jie susi- 
telkia į visuotinę santarybą, arba kada savo vyskupijose bū- 
dami visi vienokią pareiškia pažiūrą į tikybos dalykus. Apie tai 
plačiau bus antrajame šio straipsnio posme, kur kalbama apie 
Bažnyčios neklaidingumą. Dabar užtenka priminus, kad šv Pet- 


2 Tt 1,5. 

2) 1 Tim. 1,3. 

3) Ep. 41 ad Marcellam, n. 3; Migne P. L. 22: 476. 
4) Ep. ad Sympronium n. 6, Migne P. L, 13, 1057. 
5) Adv. Haeres. 5, 20, 1; Migne P. G. 1, 1171. 

9) Encicl. de Unitate Eccl. 1896, birželio 29 d. 

7) Apd. 14, 22. 

rui neklaidingumas buvo antgamtinė pareiga, o kitiems apašta- 
lams tas neklaidingumas buvo asmeniška Šv. Dvasios karisma. 
Todėl šv. Petro neklaidingumas teko jo įpėdiniams popiežiams. 
drauge su kitomis pareigomis. Kitų gi apaštalų  neklaidingumas. 
neteko jų įpėdiniams, nes karismos niekuomet nebūna paveldimos. 


D. KUNIGIJA 


Kaip visas pasaulis yra padalintas į vyskupijas, taip vysku- 
pijos būva padalintos į parapijas. Tose šalyse, kur Bažnyčios 
gyvenimas nenusistovėjęs, nėra parapijų, 0 yra nepastovus misi- 
jonorių tarnavimas žmonėms. Ten ir dideli plotai vadinasi nebe / 
vyskupijomis, o Apaštališkomis Prefektūromis, arba Apaštališkais 
Vikarijatais. Tų Vikarijatų ir Prefektūrų valdytojai dažniausiai turi 
vyskupų šventimus ir valdžią. Bet jie veikia kaipo laikini Šv. Tėvo. 
įgaliotiniai, nors tas laikinumas kai kur trunka ištisus šimtus metų, 
jei šalis ilgai negali sueiti į visišką Bažnyčios tvarką. 

Susitvarkiusiose šalyse kiekvieną vyskupiją valdo vienas vys- 
kupas. Jei kuris turi pagelbininkų, tai tie veikia jo atsakingumu. 
Taip pat kiekvieną parapiją valdo klebonas. Kiti kunigai yra jo pa- 
gelbininkai ir jo valdžioje, pagal Bažnyčios įstatymų nurodytą tvarką. 

Ketvirtame šimtmetyje Arijus, būdamas kunigas, norėjo vys- 
kupu tapti, bet jam nepasisekė. Tada jis ėmė skelbti, kad kuni- 
gai esą lygūs vyskupams. Šv. Jeronimo taip pat yra išsitarimų, ku-- 
riuos galima imti ta pačia prasme. Tačiau šv. Jeronimas kalbėjo 
apie tai, kad valdžią kunigas gali įgyti lygią vyskupui ir vyskupas 
gali turėti šventimus, bet neturėti valdžios. 

Vyskupas turi kunigystės pilnybę, todėl gali teikti visus sa- 
kramentus. Kunigas niekuomet negali kito žmogaus įšventinti 
kunigu. “Vyskupas gali šventinti ne tik į kunigus, bet ir į vysku- 
pus. Lotynų apeigose kunigas negali teikti Sutvirtinimo. sakra- 
mento, kurį dalina žmonėms tik vyskupai. Rytų apeigose tą sa- 
kramentą teikia ir kunigai tuojau po krikšto. Iš to matyt, kad 
Šv. Tėvas turi galybės ir lotynų apeigų kunigams suteikti leidimą 
dalinti žmonėms Sutvirtinimo sakramentą, nes kunigystės galia 
visose apeigose yra ta pati, tik teisė naudotis ja nevienoda. 

Kunigai, kaip kunigai, neturi teisės dalyvauti visuotinose san - 
tarybose. Vyskupijų valdytojai ir vyskupijoms prilygusių vienuo- 
lijų viršininkai kartais būva kviečiami į visuotinas santarybas, nors 
neturi vyskupo šventimų, bet turi vyskupo valdžią. Ypačiai mo- 
kytus kunigus kartais kviečia į santarybas, kad paaiškintų 
painesnius bei svarbesnius dalykus. Bet balsuoti tie kunigai santary- 
bose negali. Aštuonioliktame šimtmetyje Pistorijoje susirinkę kuni- 
gai nutarė, kad klebonai drauge su vyskupais būtų tikybos dalykų 
teisėjai, bet Pijus VI tą jų nutarimą 1794 m. pasmerkė. Tie kuni- 
gai taip pat sakė esą įpėdiniai anų 72 V. Jėzaus mokinių, ku- 
riuos Išganytojas buvo pasiuntęs apsakinėti savo karalystės įvai- 
riems miestams prieš pačiam ateinant. Tačiau ta nuomonė 
yra klaidinga, nes tie 72 mokiniai nebuvo kunigai ir jokių 
šventinimų nebuvo gavę. 

Kunigystė yra V. Jėzaus įstatyta. Tridento Santaryba 1563 
m. liepos 15 d. nutarė kanoną: „Jei kas sakytų, kad Bažnyčioje 
nėra hierarkijos Dievo sutvarkymu įstatytos, susidedančios iš vys- 
kupų, kunigų ir tarnautojų, tebūnie atmestas“!). Tarnautojais čia 
pavadinti dijakonai, nes graikiškai dijakonas reiškia tarną. Šventi- 
nimai dalinasi į aukštesniuosius ir žemesniuosius. Aukščiausias yra 
vyskupo šventinimas, kunigystės pilnybė. Žemesnis už jį yra ku- 
nigo šventinimas, dar žemesnis dijakono. Šitas neduoda teisės 
nei galios laikyti Mišias ir nuodėmes atleisti. Bet duoda teisę 
krikštyti, Komuniją dalinti ir katekizmo mokyti. Dar žemesnis 
yra subdijakonas, kuris nei tų teisių neturi, bet gali giedoti Šv. 
Rašto lekciją Mišiose. Subdijakonas lotynų apeigose yra pirmas 
aukštesnysis šventinimas. Rytų apeigose vieni jį priskiria prie žemes- 
nių šventinimų kiti prie aukštesnių. Žemesnieji šventinimai lotynų 
apeigose yra šie keturi: žemiausias Ostijarius, paskui eina aukš- 
tyn Lektorius (Skaitytojas),ĮExorcista (piktųjų dvasių išvarinėtojas), 
ir Acolytha (Mišių tarnautojas). Įžanga į visus tuos šventinimus 
yra plaukų nukirpimas, kurs vadinasi tonsūra. Žmogus priėmęs 
tonsūrą vadinasi klierikas, t. y. dvasininkas. Graikų kalboje tas Žo- 
dis reiškia rinktinį tarnautoją. Žemesniųjų šventimų asmenims 
valia atsimesti iš dvasiškijos ir be nuodėmės grįžti į pasaulį. 


1) Trident. Sess XXIII, can. 6. Denzinger Bann. X, 966. 

Aukštesniųjų šventinimų asmens, atsimesdami iš dvasiškijos, daro 
skaudžią šventvagystės nuodėmę. 

Dekanai, kanauninkai, pralotai neturi įpatingų šventinimų, 
bet turi daugiau valdžios, arba aukštesnį už kitus kunigus pagar- 
bos laipsnį.  Arkivyskupai ir kardinolai yra tik aukštesni pa- 
garbos laipsniai tarp vyskupų. Kanauninkai ir pralotai dažniausiai 
būva vyskupų patarėjai, o kardinolai—-Šventojo Tėvo. Ne visi 
kardinolai turi vyskupo šventinimus, bet gali visuomet juos gauti 
ir yra aukštesni už vyskupus. Šv. Tėvui mirus kardinolai renka 
naują popiežių. Rinkimų sueiga vadinasi konkliavė. 


2. Bažnyčios ypatybės 


Bažnyčia yra viena, šventa, visuotina, apaštališka, neklaidin- 
ga apreiškimo mokytoja, nuo valstybės nepriklausoma, iki pasau- 
lio pabaigai išbūsianti, iš dvasininkų ir pasaulininkų narių suside- 
danti, nusidėjėlių taisytoja, kiekvienam būtinai reikalinga arba 
privaloma ir matoma, vieno aukščiausio ganytojo valdoma, visų, 
net ir mažiausių, žmonių visus dvasios reikalus aprūpinanti 
draugija. Kiek čia pasakyta žodžių, tiek įvardyta Bažnyčios ypa- 
tybių. Kaip visų daiktų, taip ir Bažnyčios vertę pažįstame iš es- 
mės ir ypatybių. Apie Bažnyčios esmę kalbėjome praeitame pos- 
me, apie ypatybes, nors trumpai, pakalbėsime dabar. 


A. BAŽNYČIOS ŽYMĖS 


Keturios pirmiausia paminėtos ypatybės, būtent: vienybė, 
šventumas, visuotinumas ir apaštališkumas vadinasi žymėmis. 
Eretikų, arba klaidingai Kristaus mokslą iškreipiančių žmonių, 
atsirado gana seniai. Tikroji Bažnyčia jų nuomones papeikė, 
jiems nepasiliovus klaidas skelbti, jų nebejsileisdavo pas sa- 
ve. Tada jie sudarė savo bendruomenes ir ėmė jas vadinti tuo 
pačiu Bažnyčios vardu. Tada žmonėms pasunkėjo darbas pažinti, 
kuri tikroji Kristaus Bažnyčia, o kuri tiktai klaidatikių susibūri- 
mas. 


* 

Tada pati Bažnyčia paskelbė tikintiesiems tas savo ypatybes, 
iš kurių jie galėjo ją pažinti ir atskirti nuo eretikų susirinkimų. 
Tas paskelbimas įvyko dviem atvejais: Nikėjos mieste 325 metais 
ir Konstantinopolyje 381 metais. Abu paskelbimai dabar yra su- 
traukti į vieną ir vadinasi Nikėjos—Konstantinopolio tikybos išpaži- 
nimu, arba Simboliu. Kas sekmadienis ir šiaip didesnėmis šven- 
tėmis tą simbolį gieda Mišiose tuoj po Evangelijos. Jame pasa- 
kyta: „Tikiu... į vieną, šventą, visuotiną, apaštališką Bažnyčią“ !). 

Šitą simbolį sustatė katalikiškojo pasaulio viskupai, susirin- 
kę į visuotinas santarybas minėtuose dviejuose miestuose minėtais 
metais. Bet tas ypatybes Bažnyčia įgavo ne nuo jų paskelbimo 
dienos. Ji jas turėjo iš pat pradžios, nuo to laiko, kaip Kris- 
tus ją įkūrė. Susirinkę į santarybas vyskupai ne visas Bažnyčios 
įpatybes įtraukė į simbolį, o tik tas, iš kurių galima tikrąją Baž- 
nyčią be gilaus tyrinėjimo atskirti nuo klaidatikių susirinkimų. 
Todėl tos keturios ypatybės vadinasi žymėmis. Iš jų žymu, kur 
yra tiesa ir Kristaus paliktosios malonės. 


Vienybė yra pirmutinė tikrosios Bažnyčios žymė. Ta vie- 
nybė pirmiausia reiškia, kad V. Jėzus paliko įkūręs tik vieną 
Bažnyčią, o ne dvi, ne tris, ne daugiau. Kai kurie Anglijos ir 
Amerikos krikščionys sako, kad esančios trys Kristaus Bažny- 
čios, lyg trys sesers: katalikų lotyniškoji Bažnyčia, rytų pravosla- 
viškoji Bažnyčia ir Britų salose bei Amerikoje įsigalėjusi Anglijos 
protestantų Bažnyčia. Paskui anglus po didžiojo 1914—1918 metų 
karo taip pat ėmė mintyti ir rašyti kai kurie pravoslavai. 


Bet jų visų nuomonė yra klaidinga, nes V. Jėzus, jau reng- 
damas Bažnyčią, sakė: Jos klausys mano balso ir taip bus viena 
avidė ir vienas ganytojas*). Prisilaikydamas tų V. Jėzaus žodžių, 
popiežius Pijus IX 1864 m. rugsėjo 16 d. paskelbė Anglijos vys- 
kupams raštą, kame dar kartą pažymėjo, kad yra tik vienų viena 
tikroji Kristaus Bažnyčia, būtent, ta, kurią valdo šv. Petro įpėdi- 
nis popiežius?). 


1 Denz. X, 86. 
2) Jon. 10. 16. 
3) Denz. X, 16, 86. 

Negana, kad Bažnyčia yra vienų viena. Joje ir per ją 
pasireiškia tikinčiųjų vienybė tarp savęs, ypatingai trimis daiktais: 
tikėjimu, sakramentais ir valdymu. 

Tikėjimo vienybė reiškia, kad visi katalikai pripažįsta tas 
pačias Dievo apreikštąsias tiesas. Kas yra privaloma tikėti vie- 
nam, tas yra privaloma tikėti ir kitam; kas yra laisvos pažiūros 
dalykas vienam, tas yra laisvos pažiūros dalykas kitam. Ne taip 
yra tikėjimo dalykai protestantams. Jie vieni tiki, kad Dievas yra 
Švč. Trejybėje vienas. Kiti Švč. Trejybės nepripažįsta visai. Vieni 
tiki, kad Jėzus Kristus yra Dievo Sūnus tapęs žmogum, Dievas 
ir žmogus viename Dievo Asmenyje. Kiti laiko V. Jėzų grynu 
žmogum, tik geresniu už daugelį kitų. Taigi protestantuose nėra 
tikėjimo vienybės. 

Didesnė vienybė yra pravoslavuose, bet ir juose ji nevisiška. 
Vieni labiau krypsta į katalikus, kitiems daugiau patinka pro- 
testantai, ir nėra kas juos suvestų į vienybę. Dėl nuomonių skir- 
tumo, kaip reikia taisyti klaidingai perrašytosios knygos, septy- 
nioliktame šimtmetyje pravoslavija suskilo: pasidarė „senosios 
tikybos“ atskala ir carų valdomoji pravoslavijos šaka. Bolševi- 
kams įsigalėjus pačioje Rusijoje pasidarė trys pravoslavijos, ku- 
rios vienos kitų nekenčia. Ištremtieji iš Rusijos pravoslavai su- 
skilo į Antonijaus ir Eulogijaus sekėjų būrius. Paryžiuje gyvenan- 
tis metropolitas Eulogijus nepripažįsta Antonijaus ir jo sekėjų. 
Jugoslavijoje susitelkę apie metropolitą Antonijų archieriejai (vys- 
kupai) nepripažįsta Eulogijaus ir jo dvasininkų bei pasaulinių 
sekėjų. Ir nėra kas išsprendžia tą ginčą. 

Tikėjimo vienybė neįmanoma be vieno neklaidingo ginčų 
teisėjo. Katalikų Bažnyčiai V. Jėzus paliko šv. Petrą tikybos 
ginčams spręsti ir jam davė tikybos neklaidingumo dovaną. Šv. 
Petrui mirus, liko jo įpėdiniai popiežiai su ta pačia dovana, nes 
ji buvo duota ne asmeniškiems šv. Petro tikslams, o Bažnyčios 
reikalams. Todėl kaip tik kyla ginčas katalikų tarpe dėl tikybos 
dalykų, kaip tik nuomonės ima žymiai skirtis,—taip popiežiaus 
balsas iškyla viršuj tų ginčų, išsprendžia nuomonių skirtumą, pa- 
sako visiems, kur tiesa. Kas paklauso, tas lieka katalikas; kas ne- 
paklauso, tas iškrinta iš Bažnyčios, kurios tikėjimo vienybė vis 
žydi pilnai. 

Vienybė Katalikų Bažnyčioje pasireiškia taip pat ir apeigomis, 
arba liturgija. Bet reikia gerai suprasti ta liturginė arba apeiginė 
katalikų Bažnyčios vienybė. Jos branduolys yra sakramentai. 
Katalikų Bažnyčioje visuomet būdavo septyni sakramentai. Jų 
negali būti nei daugiau nei mažiau. Visi katalikai vienaip žino 
tų sakramentų skaičių, vardus ir jų esmę, t. y., kuris sakramen- 
tas kam yra ir kaip suteikiamas, kokio prisiruošimo reikia pri- 
imantiems. Tame čia išdėstytame vienodume ir yra liturginė, ar- 
ba apeiginė, Bažnyčios vienybė. Jai nekenkia kalbos, giesmių, 
rūbų ir smulkesniųjų apeigų įvairybė. 

Protestantuose nėra sakramentų vienybės, nes kai kurie 
protestantai pripažįsta visus septynis sakramentus, kai kurie atme- 
ta du: kunigystę ir paskutinį patepimą, pripažindami kitus. penkis, 
kai kurie atmeta ir trečią, būtent, išpažintį, arba atgailą. Kiti atmeta 
dar ir sutvirtinimą. Dar kiti ir moterystę nepripažįsta sakramentu. 
Palieka tik du: Krikštą ir Eucharistiją. Bet kaskart mažiau 
protestantų tiki į V. Jėzaus Kūno ir Kraujo Sakramentą, arba 
Eucharistiją ir kaskart daugiau atsiranda nepripažįstančių nė 
Krikšto. Triimpai sakant, sakramentų vienybės protestantuose nėra. 

Pravoslavai beveik iki paskutinių laikų pripažindavo septy- 
nis sakramentus, tuos pačius, kuriuos V. Jėzus Bažnyčiai paliko. 
"Bet trumpai prieš didįjį karą Suvorov ėmė skelbti, kad caro ka- 
rūnavimas esąs aštuntasis sakramentas. Po karo Pary- 
žiuje apsigyvenusieji rusų tikybos mokytojai ėmė skelbti, kad sa- 
kramentų esą iki penkiolikos. Ir nėra pravoslavuose, kas tas 
klaidas sudraustų, kas tikinčiuosius į vienybę Suvestų. 

Prie V. Jėzaus įstatytų Sakramenių yra Bažnyčios pridėtų 
apeigų. Didžiausias, būtent, Eucharistijos, arba V. Jėzaus Kūno ir 
Kraujo sakramentas sudaromas Mišiose. Didžioji katalikų dauguma 
Mišių apeigoms vartoja vieną lotynų kalbą visam pasauly: ir 
Kinuose, ir Lietuvoje, ir Prancūzijoje, ir Amerikoje, šiaurės ir pietų 
krašto šalyse. Kaip Mišių, taip ir kitų sakramentų lotyniškosios 
apeigos visur yra tos pačios. Bet katalikų liturginė vienybė, pasie- 
kusi didžios vienybės lotynų apeigose, siekia dar plačiau. Jį 
apima ir tų kraštų katalikus, kur sakramentų apeigos sujungtos 
su kitomis kalbomis, būtent: Ukrainoje, Bulgarijoje, Jugoslavijoje 
su senąja slavų kalba, Graikijoje su senąja graikų kalba, Kau- 

kaze su gruzinų kalba, Turkijoje su armėnų kalba, Syrijoje su 
arabų kalba, Egipte su koptų kalba. Nepaisant tos kalbų ir apei- 
gų daugybės, visur tie patys septyni sakramentai, tie patys kiek- 
vieno sakramento regimi ženklai, tos pačios per juos gaunamos 
neregimos malonės, tie patys reikalavimai besirengiantiems 
juos priimti. Nėra reikalo, kad kiekvienas katalikas visus sakra- 
mentus priimtų. Bet yra reikalo, kad tie patys sakramentai būtų 
taip pat teikiami visiems galintiems ir norintiems juos priimti. 

Trečioji vienybė tikrosios Bažnyčios dalyvių tarpe susidaro 
tuo, kad visi klauso tos pačios dvasiškos vyriausybės. Katalikų 
Bažnyčioje pasaulininkai klauso savo klebono, visi klebonai klauso 
savo vyskupo, visi vyskupai klauso Šventojo Tėvo. Taip visų 
paklusnybė sueina į vieną. 

Protestantų religijoje, kurioje nėra kunigystės sakramento, kle- 
bonais vadinasi pasauliniai žmonės, išėję tam tikrus mokslus, bet 
nešventinti. Todėl jie taip lengvai iš dvasininkų gali grįžti į pasau- 
linius ir iš pasaulinių į dvasininkus. Didoko nešventintų klebonų 
skaičiaus viršininkas, taip pat jokių šventimų neturįs, protes- 
tantuose vadinasi vyskupas. Visus vienos valstybės protestantiš- 
kuosius vyskupus valdo generalinė konsistorija, arba kaip nors 
kitaip vadinama įstaiga. Vienos valstybės protestantai nepriklauso 
muo kitos valstybės protestantų. Todėl tiek yra protestantiškų 
Bažnyčių, kiek yra valstybių. Vienos visuotinos prot-stantų Baž- 
nyčios nėra. 

Pravoslavai turi kunigystės sakramentą ir jų klebonai yra 
vyskupų šventinami. Turi šventinimų ir jų vyskupai arba archie- 
riejai. Bet aukštesnėji už vyskupus jų vyriausybė toli nevienokia. 
Rusijoje buvo protestantų pavyzdžiu sudarytas Sinodas, kurs, 
oberprokuroro vedamas, valdė visą Rusijos dvasiškiją. Graikuo- 
se taip pat protestantų pavyzdžiu sudarytas buvo ir tebėra Atėnų 
Sinodas, kurs valdo Graikijos pravoslavus. Turkijos pravoslavus 
valdo Konstantinopolio patrijarkas. Kitų valstybių pravoslavai 
Konstantinopolio patrijarko valdžios nepripažįsta. Rumunai, serbai 
turi savus patrijarkus. Bulgarai turi egzarchą. Taip ir nėra vienybės 
tarp jų. 

Šventybė pasireiškia taip pat trimis būdais. Vienokia yra 
kryžiaus šventybė, kitokia maldos šventybė, dar kitokia žmogaus 

šventybė. Kryžius, iš medžio arba iš kitko padarytas, yra daiktas 
be sielos. Jis tampa šventas dėl to, kad Dievo garbei skirtas. 
Kielikas labiau už kryžių Dievo garbei tarnauja, dėl to kielikas 
yra šventesnis už kryžių. Bet jų dviejų šventybė yra daiktinė. 
Malda, pasninkas, pamokslas, apmąstymas nėra daiktai, bet yra 
“ priemonės žmonėms tapti geresniais. Todėl maldos, pasninko ir 
kitų tokių šventybė vadinasi prie monių šventybe. Kitokia yra 
sielų šventybė. Šitoji pasireiškia gerais darbais ir didžiomis 
dorybėmis. Žmonės gali būti šventi šitomis trimis šventybėmis. 
Kaip daiktą, taip ir žmogų galima pašvęsti Dievo garbei. Mergi- 
na, stodama į vienuolyną, pasišvenčia Dievui ir tampa šventa 
daiktine šventybe, nors dar neturi stambių savo nuopelnų. Ka- 
da ji įgyja dorybių ir padaro nepaprastai didelių nuopelnų, 
tuomet ji tampa šventa sielos šventybe. Jeigu ji gerai moko 
naujokes ir seseris arba mažesnes mergaites, auklėjamas vienuo- 
lyno įstaigose, jeigu ji, tarnaudama ligoniams, prikalbina nusi- 
dėjėlius atlikti išpažintį prieš mirštant, tai ji tampa jų išganymo 
priemone ir įgyja priemonės šventybę. 

V. Jėzaus Bažnyčia yra žmonių draugija. Kaip atskiri žmo- 
nės gali būti šventi visomis trimis šventybėmis, taip ir Bažnyčia 
yra trejopai šventa. 

Ji šventa daikto šventybe, nes tik vienai Dievo garbei ji ir 
yra sukurta..)0s tikslas ne žemiškas, o dieviškas. Jos įkūrėjas V. 
Jėzus yra Dievas. Jos įstatymai iš Dievo gauti. Ji yra V. Jėzaus 
dvasiška sužieduotinė, labiau Dievui paaukota už merginas vienuoles. 
Toliau ji turi septynis sakramentus, o tie sakramentai yra šven- 
tėjimo priemonės. Visos apeigos ir giesmės, pamokslai, rekolek- 
cijos, misijos ir kitoki Bažnyčios mokymai yra tam, kad 
žmonės geryn eitų, prie šventybės artyn. Sunku suminėti visą 
šventėjimo priemonių gausybę, esančią Bažnyčioje. Todėl iš tik- 
rųjų Kristaus Bažnyčia yra šventa priemonės šventybe. 

Labiausiai matoma yra sielų šventybė Bažnyčioje. Per tris 
pirmuosius šimtus metų Bažnyčia gamindavo dangui kankinių 
po vieną, po keletą, dešimtimis, šimtais ir tūkstančiais. Didi bu- 
vo kankinių šventybė, kad nevartodavo melo mirčiai pašalinti, 
žūdavo patys, nežudydavo kitų, net ir neteisingų prispaudėjų. Net 
moters, jaunutės mergaitės ir maži vaikai tapdavo narsesni už 

kareivius. Pasiliovus persekiojimų ir kankinių amžiams, užėjo di- 
džių šventų mokytojų laikai. Tie žydėjo baltais išminties, uolybės, 
susivaldymo ir kitų dorybių žiedais. Jų sielos lėkė skaisčios į dangų 
nerečiau, kaip kad seniau buvo lėkusios nužudytų kankinių sielos. 
Toliau užėjo didžių atsiskyrėlių ir vienuolių laikai, paskui šventų 
visuomenės tarnautojų amžiai. Ir taip iki mūsų dienų. Šventoji 
Kūdikėlio Jėzaus Teresė vienais metais vėliau gimė už žmogų 
rašantį šiuos žodžius. Ji taip ūmai ir taip visas suėmė į save 
Bažnyčios teikiamas šventybės priemones, kad veikiai nunoko ir 
yra jau danguje viso pasaulio garbinama, pačios Bažnyčios pri- 
pažinta šventoji. Yra tad šventųjų ir dabar, kaip jų buvo seniau. 
Net ir kankinių skaičius didėja, persekiojimams šėlstant tai vie- 
nur, tai kitur. 


Bet ir mes, paprastieji žmonės, lengvai galime prisidėti prie 
Bažnyčios šventumo savo padoriu gyvenimu. Reikia tiktai neda- 
ryti mirtinų nuodėmių, nepykti ant žmonių, dovanoti jiems jų 
kaltes, kas rytą ir vakarą pasimelsti, kas šventa diena išklausyti 
Mišių, kas mėnesį, arba nerečiau dviejų, eiti išpažinties. Iš tų 
maldų ir šimtais milijonų daromų gerų darbų susidaro bendroji 
kasdieninė Bažnyčios šventybė. Katalikų yra apiė 300 milijonų. 
Jei kiekvienas kasdien nors vieną gerą darbą padaro, vienos die- 
nos gerųjų darbų kiekis Bažnyčioje išneša šimtus milijonų. Ir 
tuo ji yra šventa. 


Protestantai keleto gerų darbų ir dorybių visai nepripažįsta“ 
Pasninką jie atmetė, amžinąją skaistybę paniekino, tarptautinių | 
santykių politiką ėmė vesti ir veda visai nepaisydami doros. Ir 
tas taip bus tol, kol protestantų viršus bus politikoje. Pravosla- 
vai pripažįsta šventybės ir doros reikalą, bet doros dėsnius ma- 
žai brangina elgesyje, nes, rengdami savo jaunuomenę į savo dva- 
sininkus, visai nelavina jų sielų tomis dvasios tobulėjimo priemo- 
nėmis, kurias Šventieji Tėvai ir patys vartodavo, ir vėlesnėms 
gentkartėms yra palikę. Taigi šventybės atžvilgiu Katalikų Bažnyčia 
yra aukštesnė už visus tikėjimus. Ji išpildė Kristaus liepimą: 
„Būkite tad tobuli, kaip ir jūsų dangiškasis Tėvas tobulas“ !. 


Mat. 5, 48. 

Visuotinumas. Siųsdamas apaštalus skelbti Dievo apreiš- 
kimo, V. Jėzus jiems tarė: Eikite tat ir mokykite visas tautas'). 
Tą sakydamas Jėzus nepanaikino tautų nei nedraudė žmonėms 
kiekvienam mylėti savo tėvynę. Bet Jis mokė, kad tikėjimas, re- 


„ ligija ir Bažnyčia nėra vienos tautos nuosavybė, o išganymo 


priemonė, skirta visoms tautoms ir visiems žmonėms. Jeigu tad 
kuri religija sutelpa tik vienoje tautoje, tai ji jau nebe Kristaus 
Bažnyčia. 

Katalikų Bažnyčia išpildė V. Jėzaus duotąjį visuotinumo įsa- 
kymą ir kitus paliepimus. Šiandien yra daug įvairiausių tau- 
tų, kurių dauguma yra katalikai: Portugalija, Italija, Austrija, Len- 
kija, Lietuva. Jos kiekviena savotiškai kalba ir yra arba toli viena 
nuo kitos, kaip Lietuva ir Portugalija, arba dvasios dalykais ar 
politikos reikalais labai skiriasi, tačiau visos tos tautos yra Kata- 
likų Bažnyčios dukterys. 

Yra šalių, kur vyriausybė Bažnyčios nepaiso, bet piliečių 
daugumas jos mokslą priima ir jos doros įstatymus vykdo. To- 
kia yra Prancūzija, Belgija ir daug Centralinės bei Pietinės Ame- 
rikos valstybių. Trečia rūšis yra tų tautų ir valstybių, kur katali- 
kų yra mažiau, negu kitatikių. Betirjose katalikai, savo šalį my- 
Iėdami neblogiau už kitus, katalikybės pareigas atlieka taip gerai, 
kartais net geriau už katalikiškųjų šalių žmones. Tos rūšies yra 


. Šveicarija, Olandija, Vokietija, Anglija su savo kolonijomis, Suvie- 


nytos Valstybės Amerikoje, Danija, Švedija, Kinai, Latvija ir 
kitos. Taigi katalikų Bažnyčios visuotinumas yra tarptautinis. 
Skaičiaus atžvilgiu ji yra didesnė už visas kitas religijas, nes 
turi apie 300 milijonų žmonių. Paskui ją eina protestantai, kurių 
yra apie 180 milijonų. Kitados trečioji pagal žmonių daugumą 
buvo pravoslavija. Dabar, Rusijai atsimetus į bedievius, pravosla- 
vų skaičius sumažėjo daugiau, negu per pusę. Pravoslavais beliko: 
graikai, serbai, bulgarai, rumunai ir maža dalis rusų. Bolševikų 
priespauda neleidžia sužinoti, kiek tikrai beliko tikinčių pravoslavų 
Rusijoje. Bet pravoslavais negalima vadinti tų, kurie per Kalėdas ir 
Velykas tyčiojasi iš švenčių, kurie griauja cerkves, kurie degina 
šventųjų paveikslus. Tų kultūros naikintojų skaičius padidėjo, su- 


1) Mat. 28, 19. 

mažindamas Rusijos pravoslavų skaičių. Pirma jų būdavo apie 
120 milijonų. Dabar abejotina, ar beliko 20 milijonų. 

Liūdniausia, kad ir pravoslavija dabar jau nebėra viena re- 
ligija, o kelios. Viena, kurią valdo Maskvos metropolitas Sergijus, 
vadinasi Tichono dėl to, kad tuo vardu buvo paskutinis jos patri- 
įarkas. Nuo jos atskilo kitos dar didesnės šakos. Užsienyje susi- 
darė dvi rusų pravoslavijos. Kitų tautų pravoslavai sudaro atski- 
ras, nuo Rusijos nepriklausomas, pravoslavijas. Dėl vienybės sto- 
kos visą pravoslaviją negalima laikyti viena religija, o reikia im- 
ti tiek religijų, kiek yra atskirų nepriklausomų organizacijų. Kiek- 
viena organizacija yra taip maža, kad neišeina iš savo valstybės 
ribų. Ne tik Lenkijos pravoslavija pasiskelbė nepriklausoma, bet 
ir Latvijos. Šita susmulkėjimo nelaimė ypač skaudžiai ištiko pra- 
voslaviją po didžiojo 1914-1918 metų karo. Protestantai su- 
smulkėjo daug seniau. Jie jau devynioliktame šimtmetyje buvo su- 
trupėję į tris tūkstančius su viršum sektų. Aišku, kad tos sektos, 
nesutinkančios vienos su kitomis, nesudaro visuotinos Bažnyčios. 
Kiekviena skyrium yra maža. Visos krūvoje neturi vienybės ir ne- 
gali vienyti tautų po vieno ganytojo valdžia, nes jo jos ir neturi. 
Tokiu būdu tik viena katalikų Bažnyčia belieka visuotinė. 

Stebėtira, kad ir katalikai patys save vadina katalikais ir 
visi kitų tikybų žmonės vadina juos tuo pačiu vardu. Tas žodis 
yra kilęs iš graikų kalbos ir reiškia visuotiną. Nikėjos ir Konstanti- 
nopolio Santarybos, parašiusios graikiškai tikėjimo Simbolį, tikro- 
sios Bažnyčios žymes išreiškė keturiais graikiškais žodžiais: m i - 
jan, hagian, katoliken, apostoliken. Trečiosios, t. y. 
visatinumo ypatybės žodis „katoliken“ virto tikrosios Bažnyčios 
vardu, kurį vartoja savieji ir priešai. Kitados pravoslavai ir Švei- 
carijos senkatalikiai bandė pasisavinti tą vardą, bet jiems nepasise- 
kė. Dar seniau protestantai buvo bevadiną katalikus kitokiu var- 
du, bet ir tas nepavyko. Dievo Apvaizda, tur būt, tyčia taip darė, 
kad ir mažo mokslo žmonės iš vardo galėtų pažinti tikrąją Kris- 
taus Bažnyčią. 

Sakoma, kad budistų religija esanti didesnė už katalikybę 
ir islamo arba Mahometo religija jai lygi. Bet mes lyginame tik 
krikščionių Bažnyčias, tarp kurių visuotinumas yra teisingumo žy- 
mė. Nėra pagrindo ją taikinti nekrikščioniškoms religijoms. Krikš- 

čionijos turinys ją stato aukščiau už visas nekrikščioniškąsias. Bet 
netiesa, kad Budizmas didesnis už katalikybę. Toli ne visi ki- 
nai ir japonai yra budistai. Ir Indijoj yra daug nebudistų. Kas vi- 
sus Indijos, Kinijos ir Japonijos gyventojus vadina budistais ir jų 
skaičius suveda krūvon, tas gauna žymiai daugiau, negu 300 mi- 
lijonų. Bet taip daryti negalima, nes Indijoje daug yra Mahometo 
sekėjų, Kinuose—Koniucijaus, Japonijoje—Šinto. Budizmas ir Isla- 
mas yra pasidalinę kiekvienas į keletą atskalų. Taip galutinai išei- 
na, jog katalikybė vis dėlto yra didžiausia ir labiausiai visur prapli- 
tusi religija. 

Lietuvių kalba keičiasi, bet Bažnyčia nesikeičia. Seniau sa- 
kydavome: „Tikiu į Šventą Bažnyčią visur esan- 
čią“. Dabar sakome: „Tikiu į Šventą visuotiną Baž- 
nyčią“, bet tiesa tebėra ta pati. 

Apaštališkumas. Nė vienas žmogus iš savęs negali 
turėti galybės atleisti nuodėmes kitam žmogui. Dar didesnė yra 
galybė ištariant keletą žodžių duoną ir vyną pakeisti V. Jėzaus 
Kūnu ir Krauju. Taip pat didesnė už žmogaus jėgas yra ir kitų 
sakramentų galybė. Visas visų sakramentų galybes V. Jėzus įtei- 
kė savo apaštalams, ir niekam kitam. Tai buvo kunigystės pil- 
nybė, kurią jie gavo po paskutinės V. Jėzaus vakarienės. Galima 
abejoti, ar Judas buvo gavęs tą kunigystės pilnybę arne. (Ga- 
limas daiktas, kad apaštalu jis vadinosi tik dėl to, kad drauge su 
kitais priklausė V. Jėzaus išrinktų mokinių būreliui. Bet išėjęs iš 
vakarienbučio savo Mokytojo parduotų negavo Kunigystės 
įgaliojimo. Ar šiaip ar taip, jis žuvo pirmiau, negu V. Jėzus 
kėlėsi iš numirusių. 

Kiti apaštalai iš V. Jėzaus turėjo kunigystės pilnybę taip, 
kaip ją paskui perleido vyskupams. Apaštalai taip pat turėjo V. Jė- 
zaus apreiškimo pilnybę, t. y. visas Jo skelbtąsias tiesas. Paga- 
liau iš V. Jėzaus jie buvo gavę valdžią ant žmonių: /š tikrųjų sa- 
kau jums, ką tik jūs surišite žemėje, bus surišta ir danguje). 
Kas jūsų klauso, manęs klauso; kas jus niekina, mane niekina. 
Kas gi mane niekina, niekina tą, kurs yra mane siuntęs*). Iš apaš- 


1) Mat. 18, 18. 
žy Euks 10,16: 

talų tarpo nekilo nė kokių klaidingų pažiūrų, nes jie ištikimai 
„skelbė, ką buvo girdėję. Neištikimasis Judas žuvo prieš prade- 
dant skelbti. Apaštalai nesudarė nė kokios atskalos. Kitaip sa- 
kant, apaštalai tolesnėms kartoms perleido tris iš V. Jėzaus 
gautus, iš žmonių negaunamus, Dievo duotus žmonėms dalykus: 
pirmas buvo kunigystės pilnybė, antras — tikrosios tiesos apreiš- 
kimas, trečiasis—dieviškoji valdžia. 

Gavę apreiškimo pilnybę, jie gavo drauge ir pareigą mo- 
kyti žmones V. Jėzaus apreikštųjų tiesų. Tai buvo mokytojavimo 
galia ir pareiga, lotyniškai potestas magisterii. Jo viršūnė 
yra neklaidingumas. Gavę galybę sakramentus daryti ir dalinti, 
jie gavo kunigystės pilnybę ne sau, o žmonėms, kad šiems patar- 
nautų. Tas vadinasi patarnavimo pareiga ir galybė, lotyniškai 
potestas ministerii. Gavę valdžią ant tikinčiųjų, jie gavo 
ir pareigą tvarkyti viešąjį Bažnyčios gyvenimą. Tas vadinasi val- 
dymo galia ir pareiga, lotyniškai—potestas regiminis. Šiose 
trijose galiose buvo visa V. Jėzaus gyvenimo, darbo ir atpirki- 
mo tiesa. V. Jėzus buvo žmones mokęs ir tą mokymo darbą 
Jis pavedė toliau dirbti apaštalams. Dėl pirmųjų gimdytojų nuo- 
dėmės pragaras buvo gavęs valdžią ant žmonių. Dėl V. Jėzaus 
mirties pragaras tos valdžios neteko. V. Jėzus ją įgijo ir savo 
vardu valdymo pareigą pavedė taip pat apaštalams. Tris iš V. Jė- 
zaus gautąsias valdžias apaštalai turėjo perleisti savo įpėdiniams. 

Apaštalams išmirus atsirado žmonių, ėmusių skelbti ne tą, 
ko V. Jėzus buvo mckęs. Atsirado ir tokių, kurie kunigystę 
savinosi, negavę jos nei iš Kristaus nei iš apaštalų. Dar dau- 
giau buvo norėjusių valdyti tikinčiuosius, kurie valdžios nebuvo 
gavę. Visiems, kuriems rūpėjo sakramentų tikrybė, turėjo rūpėti ir 
kunigystės kilmė. Kas sakėsi kunigystę gavęs iš Kristaus, o ne- 
buvo ją ėmęs iš apaštalų, tas buvo aiškus melagis, nes Kristus 
tik apaštalams tepaliko kunigystę. Kas sakėsi Kristaus apreiškimą 
geriau supratęs už apaštalus, tas burnojo prieš Šv. Dvasią, nu- 
žengusią ant apaštalų ir priminusią jiems, ką V. Jėzus buvo sa- 
kęs. Tam ir buvo žadėjęs V. Jėzus atsiųsti apaštalams Šv. Dva- 
sią, kad Ji primintų jiems visus Kristaus pasakymus!). Kas 


15 Jon. 14, 36. 

bandė savintis valdžią ant krikščionių, negavęs iš apaštalų, tas 
buvo vilkas ir plėšikas. V. Jėzus buvo persergėjęs nuo tokių, 
sakydamas: Iš tikrųjų, iš tikrųjų sakau jums, kas ne pro duris 
įeina į avidę, bet kitur įkopia, tas vagis ir galvažudys *). Taigi 
matome, kad apaštalai buvo tie tarpininkai, kurie sujungė tikrą- 
ją Bažnyčią su V. Jėzum, jos įkūrėju. Todėl negali būti Bažny- 
čia tikra, jei ji nėra apaštališka. O tikroji Bažnyčia iš V. Jėzaus 
per apaštalus gauna savo kunigystę, savo tikėjimo tiesas, savo 
valdžią ant žmonių. 

Kiekviena Bažnyčia, atsiradusi po apaštalų mirties, yra ne Kris- 
taus Bažnyčia, o klaidatikių susibūrimas. Visi pirmieji protestan- 
tai atsirado šešioliktame amžiuje, t. y. pusantro tūkstančio metų 
paskutiniam apaštalui mirus. Pravoslavija atskilo nuo Katalikų 
Bažnyčios patrijarkui Fotijui Konstantinopolio bažnyčią valdant. 
870 metais jie vėl susivienijo, bet 1054 m. atskilo iš naujo. 
Dar susivienijo 1274 m., ir pagaliau Florencijos santaryboje 
1439 metais. Bet netrukus paniekino susivienijimą ir galu- 
tinai atskilo. Liūdna ir skaudu, kad žmonių nepastovumas nai- 
kina seną krikščionių vienybę ir nutraukia apaštališkumo ryšius. 

Tačiau katalikų Bažnyčioje tas apaštališkumas liko. Ji te- 
bekalba apaštalų sudėstytąiį tikybos išreiškimą, vadinamą simbo- 
liu, arba „Tikiu Dievą Tėvą“. Kalbėdama ji tiki minėtąsias 
jame tiesas. Pravoslavai, nors tiki, bet jau seniai liovėsi tą sim- 
bolį?) kalbėję, o protestantų daugumas jau ir nebetiki. 

Aukščiausioji katalikų Bažnyčios valdyba vadinasi Apaštalų 
Sostas. Šv. Petras tame soste sėdėjo pirmutinis. Nuo jo laikų iki 
šiai dienai tas pačias pareigas ėjo jo įpėdiniai, perleisdami vienas 
kitam gautus iš V. Jėzaus įgaliojimus. Romos sosto apaštališkumas 
niekuomet nenutrūko, nes tarp šv. Petro įpėdinių niekuomet ne- 
buvo eretiko. Kai kurie kiti vyskupų sostai buvo kitų apaštalų 
įkurti. Apie kai kuriuos apaštalus, kur jie buvo vyskupais, mažiau 
beliko žinių, daugiau abejojimų. Bet ir Efeze, kur šv. Jono ilgokai 
gyventa, po kelių šimtų metų visai nebeliko vyskupo. 


1 Jon. 10, 1. 
+) Liturgijoje, mokyklose ir namuose kalbamas Nikėjos-—Konstanti- 
nopolio simbolis, o ne Apaštalų Sudėjimas. 

Nemažesnės pertraukos ten pasidarė ir dėlto, kad klai- 
datikiai ten įsibrovė ir išbuvo labai ilgai, neįsileisdami tikrųjų vys- 
kupų. Taip buvo ir kitų apaštalų įkurtose vyskupų sostinėse, 
išskyrus vieną Romą, kurioje eretiko niekad nebuvo ir pertrau- 
kos būdavo trumpos. Kitose vyskupijose po ilgų pertraukų, 
arba po eretikų valdymo, dažnai atsistatydavo tikros vyskupijos, 
bet apaštališkumą jos gaudavo jau iš Romos. 

Taigi katalikų Bažnyčia, kurią Apaštalų Sostas valdo iš 
Romos, yra tikroji apaštališkoji Bažnyčia. Savo tikybą, savo sa- 
kramentus ir savo valdžią ji gavo iš V. Jėzaus per apaštalus, 
būtent, per apaštalų pirmininką šv. Petrą. 

Visos keturios žymės: vienybė, šventybė, visuotinumas ir 
apaštališkumas pilnos yra misiškėje Katalikų Bažnyčioje dvide- 
šimtame šimtmety taip, kaip jos yra buvusios ketvirtame šimtmety- 
ie. Šv. Dvasios įkvėptos ir vedamos dvi santarybos ketvirtame am- 
žiuje pasakė, kad iš tų keturių žymių susekama, kuri Bažnyčia 
yratikra. Tos žymės tikroje Kristaus Bažnyčioje buvo tuomet ir 
tebėra dabar, 1500 metų praėjus. Jos yra mūsų Bažnyčioje. Todėl 
mes katalikai žinome esą tikroje Kristaus Bažnyčioje, nes nė 
viena kita krikščionių tikyba neturi tų žymių taip, kad būtų visos 
keturios ir taip pilnos, kaip jos yra katalikų Bažnyčioje. 


B. PAPRASTOSIOS. YPATYBĖS 


Šalia žymių yra dar ir kitų Bažnyčios ypatybių, kaip 
jau pirmiau minėta. Tarp tų ypatybių svarbiausioji yra ta, kad 
Bažnyčia yra privaloma visiems. Bažnyčia nėra tokia 
draugija, į kurią nori įsirašai, nenori—neįsirašai. Kas nori savo 
sielą išganyti, tas turi Bažnyčios klausyti. Kam Bažnyčia ne mo- 
tina, tam Dievas ne Tėvas, sakydavo šv. Kiprijonas '), kurs už 
Kristų savo kraują praliejo 256 m. Ketvirtoji Laterano santary- 
ba 1215 m. paskelbė: „Viena tėra visuotinoji tikinčiųjų Bažnyčia, 
kurioje kas nėra, tas negali būti išganytas“?). 


1) De unitate Ecclesiae, 6; ėd. Hartel, I, 214. 
2) Denz. X. 430. 

Ta tiesa nėra žmonių pramanyta, o V. Jėzaus palikta apaš- 
talams. Šv. Petras primena, kad Nojaus laikais visi nuskendo, 
kurie Nojaus laive nebuvo. Išsigelbėjo vos aštuonios sielos, bu- 
vusios arkoje. Toliau apaštalas rašo, kad V. Jėzus ir dabar 
išgelbi jus panašiu būdu, kaipo krikštas, kurs yra ne kūno pur- 
vų numetimas, bet į Dievą atkreiptas geros sąžinės troškimas 
per Jėzaus Kristaus prisikėlimą'). Krikštą priimdamas žmogus 
tampa Bažnyčios narys. Krikšto sakramentas vandens plovimu 
suteikia sielai Šv. Dvasią. O Viešpats Jėzus Nikodemui pasakė: 
Iš tikrųjų, iš tikrųjų sakau tau, jei kas neatgims iš vandens ir 
Šventosios Dvasios, tas negalės įeiti į Dievo karalystę?) Ta Die- 
vo Karalystė —tai Bažnyčia. Kas Bažnyčios neklauso, tas /e- 
būnie tau, kaip pagonis ir muitininkas, sakė V. Jėzus?). Taigi 
be krikšto nėra dvasios atgimimo, negalima įeiti nei į Bažnyčią 
nei į dangaus karalystę. Krikštas įveda į Bažnyčią, o Bažnyčia 
veda žmogaus sielą į dangų. Taip mokė Bažnyčios Tėvai, taip 
skelbė apaštalai, taip įsakė V. Jėzus. Aiškus tad yra V. Jėzaus 
sutvarkymas kiekvienam žmogui priimti krikštą ir būti Bažnyčioje. 

Bet dabar yra žmonių, priėmusių krikštą, o nėsančių Baž- 
nyčioje. Toki yra visi pravoslavai ir daugybė protestantų. Kas 
bus su jais, kai jie numirs? 

Kas yra pakrikštytas, tas yra Kristaus Bažnyčios narys tol, 
kol iš jos iškrinta pats arba tampa išskirtas. Ir atskalūnų ir klai- 
datikių pakrikštyti žmonės per krikštą įžengia ne į jų atskalas, 
bet į tikrąją Bažnyčią, nors ir būtų krikštijami klaidatikių maldos 
troboje. Ne troba sudaro krikštą, O Šv. Dvasios veikimas per 
sakramentą. Šventoji Dvasia gi nei vieno į atskalūnus nei į klai- 
datikius neįtraukia, tik į tikrąją Bažnyčią. Nors klaidatikių ar at- 
skalūnų dvasininkas, pakrikštijęs kūdikį, įrašo jį į savo parapiją, bet 
to kūdikio siela vis dėlto yra ne klaidatikių parapijietė, o tikrosios 
Kristaus Bažnyčios avelė. Žmogaus rašto klaidingumas nepakei- 
čia Šventosios Dvasios veiksmo, įvykusio krikštą suteikiant. 

Kūdikio siela, nors į klaidatikių knygas įtraukta, tol liekasi 
tikroje Kristaus Bažnyčioje, kol iš jos iškrinta, padarydama sun- 


1) 1 Petr. 3, 21. 
2) Jon. 3, 5. 
3) Mat. 18, 17. 

kią nuodėmę. Taigi visi klaidatikių vaikai, kol dar nesuėję į 
protą, tol tebėra nekalti ir tol tebėra tikrosios Kristaus Bažny- 
čios nariai. Juos be klaidos galima vadinti katalikais, nors žmo- 
nių akimis, žiūrinčiomis į raštus, nematančiomis sielos, jie išrodo 
klaidatikiai. Toki vaikai numirę eina tiesiog į dangų lygiai su 
katalikų vaikais, katalikų knygose užrašytais. 


Kada sykį vaikas sueina į protą, jis gali padaryti nuodėmę. 
Bet ne visi ją daro. Yra daug atskalūnų ir klaidatikių, jau suėju- 
sių į protą, bet dar nepadariusių nuodėmės. Ateina diena, kada 
jiems reik pasisakyt, kokią tikybą jie pripažįsta teisingą, ir jie 
pripažįsta tą, kurioje jie pakrikštyti. Taip daro daugumas. Ta dau- 
guma nesižino daranti klaidą. Priešingai, ji dar mintija, kad da- 
ranti tiesą ir pildanti šventą pareigą. Dievas mato jų klaidą, bet 
klaidos nelaiko nuodėme. Taip jų sielos liekasi tikroje Bažny- 
čioje, nors jie patys save priskiria prie klaidingos bendrijos. 


Vieniems tokiems Dievas duoda išvysti tiesą, ir jų akys atsi- 
daro. Jos pamato, kad jie yra klaidingoje tikybos bendruomenėje. 
Kitiems Dievas neduoda tos malonės, ir šitie nesusipranta esą 
klaidoje. Kurie klaidą pamato, ne visi vienaip elgiasi. Vieni ieško 
tikrosios Bažnyčios ir ją randa, o radę pataiso savo raštus, pasi- 
skelbia tapę katalikais. Tie padaro taip, kaip reikia padaryti, 
ir už tą gerą darbą gauna nuopelną pas Dievą. Kiti, pamatę sa- 
vo klaidą, nebeieško tiesos ir liekasi klaidoje, žinodami, kad tai 
klaida. Už tą elgesį jie turi sunkią mirtiną nuodėmę ne tik dėlto, 
kad liekasi klaidoje, bet ir dėl to, kad nepildo V. Jėzaus pa- 
likto įsakymo klausyti tikrosios Jo Bažnyčios. Tuo nepildymu 
jie atkrinta nuo Bažnyčios visai. Kol jie to įsakymo neišpildo, 
kitaip sakant, kol jie nepereina į katalikus, tol jie yra nuodėmė- 
je ir išganymo gauti negali. 


Klaidatikiai, gerai pakrikštytieji ir nepadariusieji sunkios 
nuodėmės, o negavusieji malonės pažinti tiesą, liekasi klaidatikiais 
žmonių akyse, bet jų sielos dar tebėra tikroje Bažnyčioje, kol 
jie nepadaro kokią nors sunkią nuodėmę. Kada jie tą nuodėmę 
padaro, tada jau nutrūksta jų ryšis su tikrąją Kristaus Bažnyčia 
ir iš jų sielų nyksta pašventinančioji nuolatinė malonė, nyksta | 
išganymo teisė. 

Yra klaidingų tikybų, kuriose išliko tikroji kunigystė. Kar- 
tais jose, kaip pravoslavijoje, klausoma išpažinčių. Tokis išpažin- 
čių klausymas yra neteisėtas. Bet paprastas žmogus to neteisėtu- 
mo nežino ir eina išpažinties, mintydamas, kad gerai daro. Dievas 
irtą ima dėmesin, duoda nuodėmių atleidimą, sielai grąžina pašven- 
tinančią malonę, per kurią grįžta į tikrąją Bažnyčią, 
ne į klaidingąją  Atgailos sakramentas taip pat, kaip krikš- 
tas, veikia Dievo galybe ir sielas kreipia į tikrąją Bažnyčią, ne į 
klaidingąją. Jei tas žmogus po išpažinties miršta nenusidėjęs, tai 
ir jis tampa išganytas, kaip tikrosios Bažnyčios katalikai. 

Apie tuos žmones, kurių sielos yra tikroje Bažnyčioje, 
o vardai ir pavardės užrašytos klaidingose tikybose, yra sako- 
ma, kad jie priklauso Bažnyčios sielai, o nepriklauso jos 
kūnui. Iš to išeina, kad Bažnyčios siela apima daugiau žmonių, 
negu jos kūnas. Visi gerai krikštytieji ir nuodėmės nepadariu- 
sieji žmonės yra jos sieloje, nors nėra jos kūne. Antra vertus, 
užrašytieji katalikais žmonės ištvirkėliai, vagys, žmogžudžiai ir 
šiaip sunkiomis nuodėmėmis tebežeidžiantieji Dievą—tebėra Bažny- 
čios kūne, bet nėra jos sieloje. Bažnyčios siela skaisti be taško, 
be dulkės, graži ir Dievui maloni. Dorų žmonių, priklausančių 
Bažnyčios sielai, o nepriklausančių jos kūnui, yra žymiai daugiau, 
negu nedorėlių, priklausančių kūnui, o nepriklausančių sielai. To- 
dėl siela vis dėlto plačiau siekia už kūną. 

Matomybė. Šešioliktojo šimtmečio žmonės žinojo, kad 
Bažnyčia yra skaisti Kristaus sužieduotinė be taško, be sutepties, 
be dulkės. Bet daugelis nežinojo skirtumo tarp Bažnyčios sielos 
ir kūno. Todėl tie sakė, įog nedori žmonės negalį būti Bažn:/- 
čioje, jog jos nariai esą tik vieni dorieji, neturintieji nuodėmių. 
Kadangi nežinia, kas doras, kas nedoras, kas tebėra kaltas nuo- 
dėmės, kas jau nekaltas, tai ir kilo šneka, kad Bažnyčia esanti 
nematoma, kad galima, esą, matyti žmones, bet negalima, esą, ma- 
tyti Bažnyčios, kaip negalima matyti sąžinės. 

Tai buvo didelė klaida, nes ir nusidėjėliai yra Bažnyčios 
nariai. Nors jie nepriklauso jos sielai, tačiau priklauso jos kū- 
nui. Akys, ausys, rankos ir kojos priklauso žmogui, nes priklau- 
so jo kūnui, nors nėra jo sielos dalimis. Taip ir nusidėjėliai 
priklauso Bažnyčiai, priklausydami jos kūnui, nors nepri- 

klauso jos sielai. V. Jėzus taip mokė, sakydamas: Dangaus 
karalystė panaši į žmogų, kurs pasėjo savo dirvoje geros sėklos. 
Bet žmonėms miegant, atėjo jo neprietelis, pasėjo kviečiuose 
raugių ir nuėjo sau. Kuomet želmuo paaugo ir užmezgė vaisių, 
tuomet pasirodė ir raugės. Šeimininko tarnai atėjo ir jam tarė: 
Viešpatie, argi me gerą sėklą pasėjai savo dirvoje, iš kurgi at- 
sirado raugiųP Jis jiems atsakė: Tai padarė žmogus neprietelis. 
Tarnai jam sakė: Jei nori mes eisime ir išrinksime jas. Jis at- 
sakė: Ne, kad kartais, rinkdami raugės, neišrautumėte draug Su 
Jomis ir kviečių. Palikite vienus ir kitus augti iki pjūčiai, 0 pjū- 
ties metu pasakysiu pjovėjams: Pirma išrinkite rauges ir suriški- 
te jas į pėdelius sudeginti, kviečius gi sukraukite į mano kluoną'). 
Tą pačią tiesą V. Jėzus kelisyk įvairiai pakartojo, kad Bažnyčio- 
je yra gerų ir blogų žmonių. Dievas visiems maloningas: blogie- 
siems Jis leidžia liktis Bažnyčioje, kad kartais, nors paskutinėje 
gyvenimo valandoje, pasinaudotų sakramentais, padarytų atgailą 
ir nepražūtų. Ne visi, tiesa, pasinaudoja ta malone, bet jų nedory- 
bėmis gerieji tampa geresni, šventieji dar šventesni. 


Taigi matomi yra ne vien atskiri žmonės, bet matomas 
visas Bažnyčios kūnas su geraisiais ir blogaisiais žmonėmis įa- 
me. Tas kūnas yra gyvas. Matomas yra ir jo veikimas, nes 
matome, kaip vyresnieji liepia, kaip valdomieji išpildo tuos 
liepimus, matome kaip į vietą mirusių vyskupų stoja naujai 
įšvęstieji, kaip kunigai pamaldas atlikinėja, kaip žmonės sutarti- 
nai ir skyrium Dievą garbina maldomis, dorybėmis, visuome- 
nės veikimu ir kitais būdais. 


Kadangi Bažnyčia yra privaloma kiekvienam žmogui, jei jis 
nori būti išganytas, tai ji turi būti matoma, nes į nematomą 
daiktą nė įsirašyti nebūtų galima. Matomybė yra tikroji Bažny- 
čios ypatybė. V. Jėzus apaštalams ir kitiems, dirbantiems Baž- 
nyčioje, sakė: Negali būti paslėptas miestas, pastatytas ant kal- 
no. Taip pat nedegama žiburio ir nededama jo po saiku, bet ant 
žibintuvo, kad šviestų visiems, kurie yra namuose. Tegul jūsų 
šviesa taip šviečia žmonių akyvaizdoje, kad jie pamatytų gerus 


1) Mat. 13, 24-30. 

jūsų darbus ir parbintų jūsų Tėvą, kurs yra danguje'). Iš tų 
žodžių aiškiai matyti, ko V. Jėzus mokė, būtent, kad šiaip 
žmonių gerieji darbai turi žibėti pavyzdžio gerumu, o visa Baž- 
nyčia yra visiems norintiems, lyg miestas ant kalno. Kas nori 
išganyti savo sielą, tas eina į dorybių kalną, kurio viršūnėje yra 
Bažnyčia. 

Neklaidingumas. Visi žmonės dažnai klysta. Tačiau 
kai kada, kame kiekvienas žmogus gali pažinti tiesą ir iš tikrųjų ją 
pažįsta vienomis savo įgimtomis jėgomis, gali ir neklysti. Saulei švie- 
čiant, jis žino, kad tai diena. Baltam sniegui laukus apklojus ir 
tvoroms plyštant iš šalčio, niekas neabejoja, kad tai žiema. Al- 
kanas žino, kad jam reikia valgyti. Senas žmogus atsimena bu- 
vęs jaunas ir neklysta. Taigi, nepaisant mūs proto silpnybės ir 
klaidų daugybės, vis dėlto mums tenka šiek tiek ir tiesos pažinti. 
Vienam žmogui tiesos daugiau tenka viename dalyke, kitam—kita- 
me. Gydytojas daugiau tiesos žino apie ligas ir sveikatą, inžinierius 
—-apie geležį, plieną, cementą, mašinas. Dievas taip sutvėrė žmogaus 
protą, kad kiekvienas, padirbėjęs kokioje nors srityje, galėtų daugiau 
tiesų patirti joje ir kitiems tuo savo žinojimu patarnauti. Taip 
gydytojas patarnauja sergantiems, inžinierius nemokantiems sta- 
tybos ar neišmanantiems apie mašinas. 


Bažnyčią Dievas leido, kad ji tarnautų žmonių sieloms, 
ypatingai tuo, ko reikia, kad jos taptų amžinai laimingos.  Iš- 
ganymui labiausiai reikia tikėjimo tiesų, nes Šv. Raštas moko: 
Be tikėjimo gi negalima patikti Dievui*). Tikėti galima tiktai tą, 
kas yra tiesa. Tikėjimas į klaidą dažnai susidaro laisvu žmonių 
noru, bet tas yra bloga ir draudžiama. Tikėjimas gali būti pri- 
valomas tik tuo atveju, kada yra duota jam tiesa. Nedora bū- 
tų versti žmogų tikėti klaidą. To Dievas niekuomet nedaro, 
nes Jis yra šventas ir tiesos Tėvas. Reikalaudamas tikėjimo iš 
žmonių, Dievas aprūpino, kad tame tikėjime nebūtų klaidos. 
Pirmiesiems tėvams Jis pats apreiškė keletą tiesų. Paskui jų ap- 
reikšdavo daugiau per pranašus. Galutinai Dievo Sūnus Jėzus 
Kristus užbaigė ir apvainikavo Dievo apreiškimą, pridėdamas vi- 


1) Mat. 5, 14-16. 
2) Žyd. 11, 6. 

sa, ko trūko žmonėms žinoti. Bet žmonės mėgsta kiekvienas sa- 
vaip iškraipyti tuos pačius apreiškimo žodžius. Dievas tą žmo- 
nių silpnybę žinojo, ir dėlto V. Jėzus pažadėjo atsiųsti Šventąją 
Dvasią, kad Ji apsaugotų nuo klaidos tuos, kurie nori tik tiesą 
tikėti. 

V. Jėzus sakė apaštalams: Aš melsiu Tėvą ir Jis duos jums 
kitą Ramintoją, kad pasiliktų su jumis per amžius, tiesos Dva- 
sią, kurios pasaulis negali priimti, nes jos nemato ir nepažįsta!). 
Paskui Išganytojas pridėjo: Kuomet gi ateis Ramintojas, kurį aš 
jums siųsiu nuo Tėvo, tiesos Dvasią, kuri iš Tėvo išeina, ji 
liudys apie mane. Ir jūs liudysite, nes nuo pat pradžios su ma- 
nim esate“). Niekas nebus užmiršta iš to, ką Dievas apreiškė, 
nes V. Jėzus sakė: Ramintojas gi, Šventoji Dvasia, kurį Tėvas 
atsiųs mano vardu, jis jus viso išmokys ir primins jums visa, 
ką tik aš jums kalbėjau“). 

Šv. Dvasia yra Dievas, ir V. Jėzus yra Dievas. Abiejų yra 
viena bendra Dievo prigimtis. Taigi Bažnyčios tikėjimo neklai- 
dingumą saugoja visa Švenčiausioji Trejybė. V. Jėzus, liepęs apaš- 
talams mokyti ir krikštyti "visas tautas, matydamas jų nusimini- 
mą ir baimę suklysti, pasakė: /r štai aš esu su jumis per visas 
dienas iki pasaulio pabaigai“). 

Taigi nestebėtina, kad apaštalai turėjo drąsos ir nebijojo 
klaidų, nes žinojo, kad V. Jėzaus žadėtasis neklaidingumas neiš- 
nyksta iš Bažnyčios niekuomet. Šv. Paulius tad griežtai smerkda- 
vo visokį pasakymą, nesutinkantį su apaštalų skelbiamuoju tiky- 
bos mokslu: Bet nors mes, ar angelas iš dangaus skelbtų jums 
kitą evangeliją, ne kaip mes jums skelbėme, tebūna atskirtas?). 

Ne visi turi teisę būti neklaidingo mokslo skelbėjai, o tik- 
tai tas, kam V. Jėzus pavedė. O Jis tą pavedė šv. Petrui, kuris 
pirmiau vadindavosi Simanas. Išganytojas jam tarė: Simanai, 
Simanai! štai šėtonas reikalavo jūsų, kad persijotų jus kaip 
kviečius, bet aš prašiau už tave, kad nesusilpnėtų tavo tikėjimas, 


! Jon. 14, 16, 17. 
žie lon. 15,26, 21: 
3) Jon, 14, 26. 

4) Mat. 28, 20. 

5) Gal. 1,8. 

todėl tu savo ruožtu stiprink savo brolius!) Po šv. Petro ta pa- 
reiga liko jo įpėdiniams, Romos vyskupams, kitaip sakant, po- 
piežiams. 

Vatikano santaryba (viso pasaulio vyskupų suvažiavimas) 
tą paskelbė 1870 m. liepos 18 dieną?). Bet tatiesa visuomet yra bu- 
vusi Bažnyčioje nuo pradžių. Tris labai painius tikybos klausimus 
neklaidingai išsprendė pirmasis popiežius, šv. Petras, pirmoje de- 
šimtyje Bažnyčios gyvavimo metų, dar prieš iškeliaudamas iš 
Rytų į Romą. Retai kuris vėlesniųjų popiežių yra tiek 
daug sprendimų padaręs. Trečiajame šimtmetyje apie 250 m. šv. 
Kornelius popiežius tokiu pat būdu išsprendė eretikų krikšto klau- 
simą. Vėlesnių atsitikimų nereikia nė minėti, nes iš šitų užtekti- 
nai matyt, kad iš pat pradžios popiežiai išspręsdavo kilusius dėl 
tikybos tiesų klausimus, o Bažnyčia tuos sprendimus priimdavo 
kaipo neklaidingas ištarmes. 

Ypatingai ryškiai tas pasirodė 451 m., kada dėl monotizitų 
klaidos turėjo susirinkti visuotinė vyskupų santaryba. Ji įvyko 
Chalkedone, šalia Konstantinopolio. Tuometinis popiežius, šv. Leo- 
nas I, nenuvažiavo į aną santarybą, bet nusiuntė jai savo raštą, 
pareikšdamas, kaip reikia tikėti. Jo raštą santarybos posėdy per- 
skaitę vyskupai susyk pareiškė, tardami: „Taip ir mes tikime, 
tokia yra katalikų tikyba. Per Leono lūpas Petras kalbėjo“?). 

Taigi neklaidingumo skelbėjas yra aukščiausiasis Bažnyčios 
Ganytojas Šventasis Tėvas Popiežius. Neklaidingos taip pat yra ir 
visuotinų santarybų ištarmės. Visuotinos santarybos vardu va- 
dinasi visų katalikijos vyskupų susitelkimas tikybos, doros ir 
drausmės dalykams išspręsti. Santaryba negali būti be popiežiaus. 
Jis ją sukviečia, joje pirmininkauja arba pats arba per savo skir- 
tą asmenį; jis jos ištarmes tvirtina. Nėra būtino reikalo, kad vi- 


“si vyskupai suvažiuotų, bet reikia, kad visi būtų kviesti ir įlei- 


džiami. Sprendimai visuotinose santarybose įvyksta balsų dau- 
guma. Santaryba nėra aukštesnė už popiežių. Bet ji taip pat turi 
neklaidingumo dovaną, nes visuotinoji santaryba yra apaštalų 


1) Luk. 22, 31, 32. Šitą tekstą pats verčiau iš originaio. 
2) Denzinger Bann. X, 1832—1840, 
3) Hardouin, II, 306. 

visumos įpėdinė. Apaštalų visuma negalėjo suklysti, ir vyskupų 
visuma negali suklysti, nes V. Jėzus pasakė: „Aš esu su jumis 
per visas dienas iki pasaulio pabaigai'). Kaip žmogus negali bū- 
ti gyvas be galvos, taip vyskupų visuma negali būti be popie- 
žiaus gyva. 

Kadangi V. Jėzus nepridėjo, jog Jis yra su apaštalais tik 
tada, kada jie krūvoje susirinkę, o pasakė per visas dienas, tai 
reiškė, jog Jis su jais yra ir tada, kada jie savo darbą dirba 
kiekvienas savo šalyje. Iš to aišku, kad ir apaštalų visumos įpė- 
dinė vyskupų visuma, nors ir pasiskirsčiusi pasaulyje, yra taip pat 
neklaidinga. Šiandien ypačiai lengva pasaulio vyskupaus susižinoti. 
Per pusantro mėnesio ateina Romon laiškai iš tolimiausių pasau- 
lio kampų. Kokiam nors tikybos klausimui iškilus, Šv. Tėvas 
aplinkraščiu paklausia vyskupų, vyskupai atsako, ir susyk matyt, 
kokia yra daugumos nuomonė. 

Kartais nė aplinkraščio nereikia. Patys vyskupai kreipiasi 
į popiežių, prašydami pasmerkti kokią nors klaidą, iškilusią vie- 
noje vietoje ir laikraščių išnešiotą visur. 

Taigi Bažnyčioje yra trys  neklaidingumo  nešiotojai, 
būtent: vyskupų visuma veikiančioji vietose; antra, vys- 
kupų visuma susirinkusi į visuotiną santarybą ir tarybą; 
trečia, popiežius. Reikia neužmiršti svarbaus skirtumo, kad vys- 
kupų visuma tiek santaryboje, tiek pasiskirsčius turi neklaidingu- 
mą tik vienydamasi su popiežium, o popiežiaus neklaidingumas 
nepriklauso nuo vyskupų visumos. 

Bažnyčios neklaidingumas apima tiktai tikybos ir doros da- 
lykus, 0 ne pasaulinių mokslų klausimus. Tas neklaidingumas 
tad liečia tiktai Dievo apreiškimą, o ne žmonių įdomavimą. Ne- 
klaidingumas nedaugina Dievo apreikštųjų tiesų, Oo tiktai be klai- 
dos parodo, kaip reikia suprasti tą, kas apreikšta. Štai V. Jėzus 
neapreiškė, kada bus pasaulio pabaiga, nors apaštalai klausė?). 
Nei visuotina santaryba nei popiežius negali nustatyti to 
paskučiausiojo teismo laikų. Bet V. Jėzus ėmė duonos, palaimi- 
no ją ir laužė, davė savo mokytiniams ir tarė: Imkite ir valgy- 


1 Mat. 28, 20. 
2) Mat. 24, 36. 

kite: tai yra mano kūnas',. Tuos paskutinius Jėzaus apreiškimo 
žodžius: tai yra mano kūnas, vieni suprato, kad duona virto kū- 
nu, kiti sakė, kad duona likosi kaip buvus, tik į ją įėjo V. Jė- 
zaus dvasia, nelyginant, kaip pintis kad primirksta vandens, treti 
sakė, kad nė to nėsą, tik duona primenanti V. Jėzaus kančią. 
Taigi vieną V. Jėzaus apreiškimą žmonės trejaip ėmė suprasti ir 
savaime pasidarė klausimas, keno tiesa. Bažnyčios neklaidingu- 
mas išsprendė, kad pirmoji prasmė yra tiesa?). 

Bažnyčios neklaidingumas visai neliečia dalykų, neturinčių 
sąryšio su Dievo apreiškimu ir dora, nuo kurios priklauso žmo- 
gaus sielos išganymas. Bažnyčios valdymo tvarka, jos įstatymai 
ir teismai bei visa tai, kas vadinasi drausmė ir disciplina, yra pa- 
vesta tvarkyti Bažnyčiai. Bet tie visi daiktai mainosi tuo, kaip 
pasikeičia žmogaus gyvenimas. Todėl krikščionis privalo Bažny- 
čios klausyti šituose dalykuose, kaip pilietis privalo klausyti pa- 
saulinės vyriausybės, bet ne dėl neklaidingumo, o dėl tvarkos. 

Neklaidinga yra tiktai vyskupų visuma. Atskiras vyskupas 
suklysti gali, ir ištiesų yra buvę, kad kai kurie atskiri vyskupai 
suklydo. Popiežius yra neklaidingas tik tuomet, kada viešu būdu 
išsprendžia visiems katalikams privalomus tikėjimo ar doros da- 
lykus, kitaip tariant, kada, kaipo aukščiausias mokytojas, kalba iš 
katedros. Išsprendimas kokios nors teismo bylos, sakysime, mote- 
rystės galiojimo arba negaliojimo tarp dviejų asmenų, būva teisingas 
sulig tuo, kaip teisingi būva liudininkų pasakymai. Privatinėje kalbo- 
je, net ir viešame pamoksle ar rašte, popiežius gali suklysti, jei to pa- 
mokslo ar rašto nedaro privalomo visiems katalikams. 

Neklaidingumas tad yra didelė ir nepaprasta malonė, duo- 
dama tam, kad apsaugotų popiežių, o per jį ir visą Bažnyčią nuo 
klaidos tikėjimo dalykuose. Bet tai nėra apsaugojimas nuo kal- 
tės. Labai daug popiežių buvo tikrų šventųjų. Ir tie, kurie ne- 
priskaityti prie šventųjų, nors ne visi, yra buvę labai dori žmonės ir 
netoli šventybės. Bet neklaidingumas ir šventybė yra du skirtini 
daiktai. Visi popiežiai yra neklaidinzi tikybos dalykų skelbėjai, 
bet ne visi popiežiai yra šventieji. 

1) Mat. 26, 26. 


2) Tridento santaryba, 13-sis posėdis 1551 m. spalių 11 d., 2 kanonas; 
Denz. X, 884. 

Popiežius gerbdami, juos vadiname Šventaisiais Tėvais. Bet tai 
yra tik mūsų pagarbos pareiškimas. Jis ne visai tuščias, nes dau- 
gelis popiežių yra pasižymėję šventybe ir šventybė pritinka aukš- 
tam jų pašaukimui. Jei vienuolė yra pašvęsta Dievui, tai daug labiau 
pašvęstas yra popiežius. Tą tat ir išreiškiame, vadindami jį Šven- 
tuoju Tėvu. Kaip Tėvu jį vadiname, nors ne jis mus pagimdė, 
taip ir Šventuoju jį vadiname, nors jis dar tebėra gyvas ir prie 
šventųjų nepriskaitytas. Popiežių mes vadiname Šventuoju Tėvu, 
visuomet vartodami abu tuodu žodžiu. „Šventuoju“, nepridėda- 
mi „Tėvo“, vadiname tik tą popiežių, kuris jau miręs, kurio ne- 
paprastos dorybės ištirtos, kuris Bažnyčios pripažintas šventuoju. 
Paskutinis toksai popiežius buvo Pijus penktasis. Jis mirė 1572 
m. Po jo laikų mirė 33 popiežiai, kurie dar nepriskaityti prie 
šventųjų. 

Visos krikščionių tikybos sakosi esančios neklaidingos. Tik 
protestantai pradžioje tikėjosi, kad kiekvienas, kas Šventąjį Raštą 
skaito, supras jį neklaidingai. Tačiau veikiai pasirodė, jog tai 
klaida. Kiekvienas savaip Šv. Raštą kreipė ir kreipia. Protestan- 
tus pasekė Rusijos senatikiai, arba, staravierai“. Tie taip pat suski- 
lo į kelias šakas. Pravoslavai sako, kad jų Bažnyčia neklaidin- 
ga. Bet kai klausi, kas yra to neklaidingumo skelbėjas, tai nebe- 
turi ką sakyti, nes nė patys nežino. Katalikų Bažnyčios neklai- 
dingumas aiškus ir tvirtas. Joje žinia, kas neklaidingas, kokiuose 
dalykuose ir kokiomis sąlygomis. 

Stebėtina, aukštesnė už žmogaus prigimtį yra neklaidingu- 
mo dovana, bet ji nėra aukštesnė už galybę atleidinėti žmonėms 
nuodėmes, arba duoną ir vyną pakeisti V. Jėzaus Kūnu ir Krau- 
ju. Jei Dievas galėjo šitas dvi galybes suteikti kiekvienam kuni- 
gui, tai nėra ko stebėtis, kad Jis visuotinai santarybai ir popie- 
žiui suteikė antgamtinę neklaidingumo dovaną, be kurios tikėji- 
mas būtų neįmanomas. Reikia stebėtis, kad Dievas tą dovaną 
nebarstė visur: ne kiekvienam žmogui ją davė. Jos negavo kuni- 
gai ir net vyskupai, kol atskiri. Protingai Dievas sutvarkė savo 
Bažnyčią. 

Amžinumas. Kaip žmogaus siela, taip ir Bažnyčia, abid- 
vi turėjo pradžią, bet neturės pabaigos. Taigi jų dviejų amži- 
numas yra ribotas iš praeities, bet neribotas iš ateities. Kaip kū- 

nui mirštant sielos gyvenimas žymiai pasikeičia, bet nenyksta, taip 
ir Bažnyčios gyvenimas po pasaulio pabaigos žymiai pasikeis, 
bet nepasiliaus. Pasauliui pasibaigus Bažnyčia gyvens danguje, kur 
nebus nei atskalos, nei klaidos, nei nuodėmių. Dėl Bažnyčios 
gyvenimo danguje beveik niekas nesiginčija. Bet yra abejojan- 
čių, ar Bažnyčia salauks pasaulio pabaigos. 

Kas tiki V. Jėzaus žodžiams, tas neturėtų abejoti, nes Išgany- 
tojas aiškiai pasakė: /rant tos uolos aš pastatysiu savo Bažnyčią, 
ir pragaro vartai jos nenugalės!. Iš tų žodžių matyt, jog tuš- 
čios yra priešų ir persekiotojų pastangos. Jie gali Bažnyčią var- 
ginti, bet negali jos panaikinti. Jiems pasiseka tikinčiuosius sunai- 
kinti vienur ar kitur, bet ne visur. 

Nė savaime Bažnyčia neišnyks, nes V. Jėzus pasakė: Šiai 
aš esu su jumis per visas dienas iki pasaulio pabaigai *). Su- 
prantamas daiktas: Bažnyčia su savo mokslu, sakramentais ir 
dvasine valdžia yra žmonėms ir naudinga ir būtinai reikalinga. 
Be jos negali būti išganymo. O Viešpats Jėzus nori, kad visi 
žmonės būtų išganyti. Tam Jis ir žmogumi tapo. Taigi kol bus 
žmonių, tol bus ir Bažnyčia. 

Kai kurie mūsų dienų klaidintojai suopia, kad Bažnyčia 
esanti pasenusi ir persenusi, kad jos vietoje naujais dalykais pasau- 
lis gyvena, ypačiai socializmu, kurs visai jaunas esąs, nes tiktai 
devynioliktame šimtmetyje atsiradęs. Tačiau jaunatvė ir senatvė 
ne vienais metais skaitoma. Devyniolikos metų arklys būva visai 
senas, o devyniolikos metų žmogus yra jaunutis. 

Katalikų Bažnyčiai senatvę ir mirtį pranašaudavo kiekviena 
atsirandanti erezija, arba klaidingoji tikyba. Ketvirtojo šimtmečio 
tironas imperatorius Dijoklecijonas net paminklą pastatė ir para- 
šą padėjo: „Krikščionių Išnaikinimui Minėti“. Nepraėjo nė de- 
šimties metų po to, ir krikščionių tikyba Romos valstybėje gavo 
pilną laisvę, o Dijoklecijonas jau kapuose gulėjo. 

Šešioliktame šimtmetyje Liuterio klaida kaip tvanas paplito 
ne vien Vokietijoje, bet ir kitose šalyse. Pats Liuteris pasigami- 
no sau parašą: „Popiežiau, gyvas aš buvau tau maras, miręs 


1) Mat. 16, 18. 
2) Mat. 28, 20. 

būsiu tau mirtis“. Liuteris mirė. Jo ainių daugybė pamatė jo re- 
ligijos sutrupėjimą į sektas, kaip į dulkes, ir grįžo į katalikų Baž- 
nyčią, o popiežiai kaip buvo taip ir tebėra savo Romoje ir dau- 
giau katalikų valdo, negu yra valdę Liuterio laikais. Jo klaida 
pakenkė vokiečių tautai, bet išvalė Katalikų Bažnyčią, nes suge- 
dusius asmenis suėmė į save. 

Rūpestingai ir sumaniai rengiama Lietuva socialistų ko- 
munizmui. Geriausia tam priemonė jaunųjų tvirkinimas, tamsuolių 
klaidinimas. Kas tiedvi priemones vartoja, tas nėra jaunas, nors 
mažai metų teturi. Komunistinis socializmas be tų dviejų priemo- 
nių nei Lietuvoje nei kitur neplinta; taigi jis yra senas. Katalikų 
Bažnyčia susivaldymo ir mokslo priemonėmis plinta: taigi ji yra 
taip priešinga komunizmui, kaip susivaldymas ištvirkimui, kaip 
apšvieta tamsai, kaip jaunatvė senatvei. Katalikybė amžinai gyve- 
na susivaldymu ir tiesos skelbimu bei pripažinimu. Tiesa ir do- 
ra atitolina nuo mirties visuomenes. Taigi suprantama, kodėl 
katalikybė visuomet jauna. 

Nepriklausomybė. Bažnyčia yra draugija. Draugijų 
būva priklausomų ir nepriklausomų. Priklausomos taip pat va- 
dinasi netobulomis, 0 nepriklausomos tobulomis. Tie skirtu- 
mai pareina nuo tikslų ir priemonių. Draugija, kurios tikslas yra 
savo rūšyje aukščiausias, ir priemonės tam tikslui pasiekti yra 
pačioje draugijoje pilnai, vadinasi tobula arba nepriklausoma. 
Priešingai, draugija, kurios tikslas sudaro tik dalį tos rūšies aukš- 
tesniojo tikslo, yra netobula, arba priklausoma. Taip patir prie- 
monių nepilnumas sudaro draugijos priklausomybę. 

Bažnyčia ir valstybė yra lygiai nepriklausomos. V. Jėzus pa- 
sakė: Atiduokite tad kas ciesoriaus ciesoriui, o kas Dievo, Die- 
vui!). Ciesorius neina lygiomis su Dievu: jis valdo valstybę, 
Dievo dalykus aprūpina Bažnyčia. V. Jėzus tas dvi skirtingas 
valdžių ir reikalų rūšis sustato greta, ir taip pažymi jų dvejų ne- 
priklausomybę viena nuo kitos. 

Šeimynos tikslas yra žemės gerovė. Bet šeimyna per silpna 
yra tai gerovei įvykinti, jeigu policija nesaugoja jos nuo vagių, 
jeigu kariuomenė neapgina nuo priešų, jeigu niekas nenutiesia 


1) Mat. 22, 21. 

gerų kelių šeimynai susisiekti su kitais. Policija, kariuomenė, vieš- 
keliai —tai vis priemonės gerovei pasiekti. Bet šeimyna sau viena 
negali nei kelių daryti, nei kariuomenės bei policijos laikyti. Tam 
visam yra valstybė. Šeimyna tad yra priklausoma nuo valstybės. 
Todėl šeimyna, nors yra draugija, bet nėra tobula. Taip pat nuo 
valstybės priklauso ir pieno perdirbimo bendrovės, ir šerių šuka- 
vimo draugijos, ir vartotojų, arba gamintojų, koperacijos ir kitos, 
kurių tikslas — šios žemės gerovė. 

Bet nuo valstybės nepriklauso tikybos draugija dėl to, kad 
valstybės tikslas ir tikybos statomasis sielų išganymo tikslas visai 
viens nuo antro nepriklauso. Tikybos irišganymo dalykus aprūpina 
Bažnyčia. Kaip valstybėje yra visokių mažesnių už ją draugijų, 
aprūpinančių žemės gerovės tikslus, taip pat ir Bažnyčioje yra 
įvairių mažesnių draugijų, besirūpinančių sielos reikalais. Taip 
Katalikų Bažnyčios ir įvairių vienuolijų tikslas yra sielų iš- 
ganymas. Kaip šeimyna yra valstybėje ir priklauso nuo jos, taip 
kiekviena vienuolija yra Bažnyčioje ir priklauso nuo jos. Kiek- 
viena vienuolija yra netobula draugija, o Bažnyčia yra tobula. 
Taip pat Gyvojo Ražančiaus, Šv. Pranciškaus III Įstatymo bro- 
lija ir kitos panašios draugijos, nors geriausiai atliekančios savo 
darbą, tačiau yra netobulos ir priklauso nuo Bažnyčios. 

Nelaimė žmogui, jei kūnas jame ima viešpatauti ant sielos. 
Nelaimė visuomenei, jei valstybė ima viešpatauti ant tikybos. At- 
žagareivis yra tas, kurio kojos valdo galvą, kūnas sielą. Nėra laimės 
nė tautai, kurioje valstybė pavergia Bažnyčią. 

Vienoje valstybėje būva daug įvairių tikybų. Vienoje Kata- 
likų Bažnyčiojė yra daug valstybių. Bažnyčia leidžia kiekvienai 
valstybei tvarkytis, kaip ji nori. Italijoje, Belgijoje, Anglijoje 
yra monarchijos: tas katalikiškas šalis valdo karaliai. Lietuvoje, Aus- 
trijoje, Lenkijoje, Prancūzijoje yra respublikos. Vengrijoje yra 
monarchija be karaliaus. Žmonės gali ginčytis, kokia tvarka jų 
valstybei geriausia. Bažnyčia į tuos ginčus nesikiša, duodama 
laisvę visiems ir pripažindama visas valstybių valdymo rūšis. 

Valstybė juo labiau turi palikti laisvę Bažnyčiai, kad šioji 
yra senesnė už bet kurią Europos, Amerikos, Afrikos ir Austra- 
lijos valstybę. Negana ką senesnė: Bažnyčia yra Dievo leista visuo- 
menei, kuomet valstybės yra žmonių surengtos. Nors tat valstybė 

būtų senesnė už Bažnyčią, Bažnyčia vis dėlto turėtų pirmenybės 
teisę, ypač kad ir tikslas Bažnyčios yra aukštesnis už valstybės 
tikslą. 

Gerai daro valstybės, kurios ne tik Kristaus Bažnyčiai, bet 
ir klaidingoms tikyboms palieka piliečių pilnas teises, nes vals- 
tybės dalykas yra ne tikybos mokyti, o tik žemės gerovę didin- 
ti. Kuomet valstybė ima tikybos dalykus savo sumetimais spręs- 
ti, tuomet atsiranda daug ir stambių klaidų, kartais net labai žalingų 
nelaimių. Piliečiai, net ir klystantieji, valstybės balso neklauso 
tikybos dalykuose, nes teisingai mano, kad ne valstybei, tik 
apaštalams V. Jėzus pavedė skelbti Evangeliją. Kai valstybė kišasi 
į tikybos dalykus, iš to dažniausiai išeina tik žala jai ir piliečiams?). 

Kai kurie dėl to sako reikią valstybę atskirti nuo Bažnyčios ir 
Bažnyčią nuo valstybės. Atskyrimų būva dvejopų net ir Ameri- 
koje: kaip Suvienytose Valstybėse ir kaip Meksikoje. Suvienytose 
Valstybėse valstybės įstatymai ir tarnautojai nesiima nieko, kas 
liečia tikybą, ir nekalba apie Bažnyčią, kaip apie esantį dalyką, 
tik leidžia įstatymus apie draugijas, kuriais lygiai gali naudotis 
tikybinės ir netikybinės draugijos. Meksikoje tikybos draugijoms 
neduodama tų teisių, kurias turi betikybinės draugijos. Taigi 
Suvienytų Valstybių atidalinimas yra su laisve, o Meksikos ati- 
dalinimas yra persekiojimo priemonė. 

Pats geriausias valstybės ir Bažnyčios atidalinimas būva 
klaidingas. Jeigu skriauda yra esančiam žmogui nepripažinti jį, 
kad jis yra, tai dar didesnė esančiai Bažnyčiai darosi skriauda, 
nepripažįstant jos teisių. Ta skriauda yra nemažesnė, kaip kad 
piliečių nepripažinimas valstybės įstatymų, arba jos valdžios. Ne- 
paisant visų atidalinimo pagyrimų, reikia pripažinti šituos du 
liūdnu dalyku: Suvienytose Valstybėse jaunuolių nusikaltėlių skaičius 
smarkiai ir greitai didėja, nes mokyklose nėra tikybos. Doros 
mokslas be tikybos būva bergždžias. Antra, Suvienytų Valstybių 
piliečiams nėra lygybės, nes netikintiesiems valstybė aprūpina vai- 
kų auklėjimą, o tikintieji turi laikyti savo vaikams mokyklas sa- 


1) Iš to neišeina, kad visokia nedorybė ir burnojimas Dievui būtų 
žmonėms leidžiami, kada tie žmonės savo nelabumą dangsto tikybos skrais- 
te. Visame turi būti išmintis ir saikas. Beprotė laisvė vieniems—virsta ne- 
laisve kitiems. 

vo lėšomis. Taip blogai esant su geruoju Bažnyčios nuo Valsty- 
bės atidalinimu, nėra reikalo plačiau įrodinėti blogojo atidalinimo 
žalingumą. 

Antgamtinė. Aukščiausioji valstybių valdžia būva dau- 
gelio gana įvairių rūšių. Demokratinėmis vadinasi tos valstybės, 
kuriose kiekvienas suaugęs pilietis balsuoja rinkimuose vyriausy- 
bei skirti. Aristokratinė valstybė yra ta, kurioje tiktai mokyti, tur- 
tingi ir užsitarnavusieji arba jų vaikai turi teisę rinkti vyriausybę. 
Monarchinė būva ta valstybė, kuriai vyriausybę skiria karalius, 
ciesorius ar kitokio vardo asmuo, gaunąs savo teises iš tėvų. 

Šalia tų trijų rūšių dar būva ir kitų. Taip diktato- 
rinė vyriausybė būva tada, kada vienas žmogus, kariuome- 
ne remdamasis, valdo šalį, negavęs tos valdžios nei iš tėvų, nei 
iš rinkimų.  Oligarchinė būva tada, kada ne vienas, o keleto su- 
tartis sudaro visą valdžią. Paprastai diktatūrinė arba oligarchinė 
būva ne valstybė, o joje esanti valdžia. 

Jeigu tad Bažnyčia yra didelė visuomenė, nepriklausoma 
nuo valstybės ir nemažesnė už ją, tai kokios rūšies yra toji ti- 
kybinė bendruomenė? Ar ji nėra monarchija, kad vadinasi Dan- 
gaus Karalystė? Daugelis atsako taip, nes Katalikų Bažnyčią val- 
do vienas asmuo, būtent, šv. Petro įpėdinis, Šventasis Tėvas. 
Tačiau reikia pažymėti, kad tarp monarchijos ir tarp 
Bažnyčios yra didelis skirtumas, ypatingai tas, kad aukščiausioji 
Bažnyčios valdžia neina iš tėvo į sūnų, o kiekvienas popiežius 
renkamas. Tas skirtumas yra esminis. Yra buvę renkamųjų mo- 
narchijų, pavyzdžiui, Lenkijoje, bet valstybėms jos pasirodė žalin- 
gos. Net imperatorių rinkimas, nors labai apribotas, ir tas buvo 
netikęs. Bažnyčiai gi aukščiausiojo ganytojo rinkimas kaip tik 
pats naudingiausias. Jeigu nežinotume kitų Bažnyčios ir valstybės 
skirtumų, tai jau šitas vienas žymiai parodytų, kad tų skirtumų 
esama svarbių. Nesakau, kad klysta tie, kurie Bažnyčią vadina 
monarchija, bet pažymiu skirtumą tarp pasaulinės monarchijos 
ir Bažnyčios, kurios aukščiausiojo ganytojo valdžia yra didesnė 
ir kilnesnė, negu valstybės monarcho. 

Nors Bažnyčios galva yra renkama, tačiau tai ne demokra- 
tija. Demokratijoje išrinktasis veikia kaip rinkikų įgaliotinis.  Rin- 
kikas savo įgaliotiniui perleidžia teises, kokias turi, ypač teises 


118 BAŽNYČIA 


į savo uždirbtąjį pinigą. Todėl išrinktoji vyriausybė turi teisės ap- 
dėti žmones mokesčiais. Rinkikas renkamajam perleidžia teisę ir 
į laisvę; todėl išrinktieji gali imti į kariuomenę ir kitas pareigas 
uždėti. Bet nė jokis žmogus negali perleisti kitam žmogui Dievo 
teisių nei galybės. Dievo teisė yra atleisti arba neatleisti nuodė- 
mes. Tos galybės niekas negali gauti iš rinkimų. Taip pat nega- 
lima iš rinkimų gauti jėgos duoną ir vyną pakeisti V. Jėzaus Kūnu 
ir Krauju. Taip pat ir kitų sakramentų bei tikybinės valdžios ga- 
lių neįmanoma gauti iš kitur, kaip iš Dievo. Joki rinkimai negali 
niekam suteikti neklaidingumo. Popiežius gi nėra rinkikų, bet 
Dievo įgaliotinis. Jis turi ir valdžią, ir neklaidingumą, ir kunigys- 
tės galios pilnybę iš Dievo, o ne iš liaudies ir ne iš rinkimų. To- 
dėl Bažnyčia nėra demokratinė valstybė. Rinkimų joje yra, bet 
ne iš jų eina Bažnyčios galia ir jos teisės. Rinkimai teskiria tik 
asmenį, o valdžią jam suteikia Dievas. 

Visa tai, kas eina tiesiog iš Dievo, 0 ne per gamtą, vadi- 
nasi antgamtybė. Bažnyčia gi eina iš Dievo ir dėl to ji yra ant- 
gamtinė. Nėra reikalo įrodinėti, kad Bažnyčia ne aristokratinė 
bendruomenė. Tiesa, ilgoje popiežių eilėje yra buvę didžponių. 
Senųjų laikų nebeliečiant, užteks paminėti Pijų IX, Leoną XIII 
ir Benediktą XV, kurie buvo gimę grafais. Bet Pijus X buvo iš 
bežemių, o Pijus XI rimto ir sumanaus amatininko sūnus, gimęs 
visai nedideliame mieste. 

Diktatūra Bažnyčioje visiškai neįmanoma, nes tas, kuris, 
pasiremdamas kokia nors kariuomene, imtų Bažnyčią valdyti, 
tuo pačiu būtų nebe ganytojas, o šventvagis. Seniai ir aiškiai 
parašyti įstatymai tokius asmenis susyk išmeta iš Katalikų Baž- 
nyčios. Tiktai teisėtu rinkimu galima įgyti popiežiaus valdžią Ka- 
talikų Bažnyčioje ir tai ne iš rinkimų, o iš Dievo, kaip aukščiau 
pasakyta. Kadangi popiežius tegali būti gyvas tik vienas, tai nėra 
nė kalbos apie oligarchiją. 

Popiežius buvo monarchas tol, kol turėjo valstybę. Mo- 
narchas jis buvo kaip tos valstybės galva, o kaip Bažnyčios 
galva jis yra V. Jėzaus Įgaliotinis, visų žmonių ganytojas ir 
Šventasis Tėvas. Kiek siela yra aukštesnė už kūną, tiek Šventojo 
Tėvo vardas yra aukštesnis už monarcho vardą. Iš dangaus yra 
gauti Dangaus Karalystės vado įgaliojimai ir dėl to Bažnyčia yra 

ne monarchinė, ne demokratinė, ne kitokia žemiška valstybė, bet 
antgamtinė draugija. Antgamtinis jos tikslas, būtent sielų išgany- 
mas, atgamtinės to tikslo priemonės, būtent, Dievo apreiškimas, 
sakramentai ir valdžia ant sielų. 

Nelygybė. Šiandien tūlas giria lygybę, kitus kaltina 
už jos nepaisymą ir pats riečia aukštyn galvą, statydamasis di- 
desnis už kitus. Tenka priekaištų ir Bažnyčiai. Todėl reikia pažy- 
mėti, kiek joje yra lygybės ir kiek nėra. 

Katalikų Bažnyčia skelbė ir skelbia patį lygybės pagrindą, 
kad visi žmonės yra tų pačių pirmųjų gimdytojų Adomo ir Ie- 
vos vaikai, kad visi lygiai turi mirtingą kūną ir nemirtingą sielą, 
kad visi sutverti Dievo paveikslu ir panašumu, kad visiems pri- 
valomi tie patys Dievo ir Bažnyčios įsakymai, kad Dievo ir Baž- 
nyčios teisme visi vienaip lygūs, kad visi tuo pačiu V. Jėzaus 
Krauju atpirkti, ta pačia Dievo malone gyvena, kad visiems yra 
skirtas dangus už gerus darbus ir visiems gresia tas pats 
pragaras už nedorybes, kad vyrai nėra aukštesni už moteris, nei 
moters už vyrus, kad visoms tautoms ir visoms kalboms Baž- 
nyčioje tos pačios teisės, kad turtuoliai ir beturčiai, mokslininkai 
ir beraščiai lygiai pliki gema ir lygiai miršta su tuo, ką savo 
sielai bus užsipelnę. 

Bet Bažnyčia pripažįsta ir nelygybių, nes nestato lygiomis 
tiesos su klaida, nei dorybės su nuodėme. Pripažindama sakra- 
mentus, pripažįsta Bažnyčia skirtumą krikštyto ir nekrikštyto 
žmogaus, gavusio Sutvirtinimo Sakramentą ir negavusio, kunigo 
ir nekunigo, vedusio ir nevedusio ir t. t. 

Kunigystės sakramentas reikės minėti vėliau. Dabar tik pa- 
žymima, kad jis Bažnyčios narius suskirsto į dvi rūšis: dvasinin- 
kus ir pasaulininkus. Skirtumą sudaro ir kunigystės sakramento 
žymė, pasirodanti sieloje tą sakramentą priimant, ir pareigų dau- 
gybė, ir surištos su tomis pareigomis teisės. Visi žino, kaip di- 
delės ir sunkios yra dvasininkų pareigos Katalikų Bažnyčioje. 
Daug mažesnės yra pasaulininkų pareigos. Apaštalų darbą dirbti 
toliau yra dvasininkų pareiga. Savo siela rūpintis yra reikalauja- 
ma iš pasaulininkų.  Mokyti tikybos yra dvasininkų pareiga, to 
mokslo klausyti yra pasaulininkų pareiga. Dalinti sakramentus 
yra dvasininkų darbas, naudotis sakramentais yra pasaulininkų teisė. 

Bet ir kunigai taip pat turi klausyti apreiškimo mokslo, kaip ir 
pasaulininkai; taip pat klausyti vyriausybės, taip pat naudotis sa- 
kramentais. Dvasininkai nėra išlaisvinti nuo bendrų krikščionims 
pareigų, bet turi pridėtų dar daug kitų ypatingų. Taigi svarbi 
Bažnyčios nelygybė yra dvasininkų ir pasaulininkų skirtumas. 

Ne mažesnė už ją yra dorybės ir nuodėmės nelygybė. Aukš- 
čiau buvo minėtas V. Jėzaus prilyginimas apie kviečių lauką ir 
rauges. Dori žmonės—tai kviečiai; nusidėjėliai--tai raugės; lau- 
kas, kuriame abeji auga,—tai Bažnyčia. Tiktai Bažnyčia norėtų 
kad šitoji nelygybė išnyktų, kad visi nedorėliai pasitaisytų ir pa- 
liautų nuodėmes darę. Visas pastangas Bažnyčia deda, kad nuo- 
dėmes išnaikintų iš žmonių tarpo. Bet vis naujai gema mažų žmo- 
nių, vis pataisos darbą reikia pradėti iš naujo. Skirtumas tarp ge- 
rųjų ir blogųjų tebėra ir bus iki pasaulio pabaigai. Jis tik danguje 
išnyks. 

Visų dvasios aprūpintoja. Visi žmonės telkdavosi apie 
V. Jėzų: ir kunigaikštis Nikodemas ir muitininkai Levis su Zakė- 
jum, ir ištekėjusios moters: Saliomė, Joana ir atgailaujančioji Ma- 
rija Magdelena, ir Galilėjos žvejai, ir Romos šimtininkas, ir sina- 
gogos vyresnysis, ir maži vaikeliai. Taip pat ir apaštalus V. Jėzus 
išmokė patarnauti visiems. Šv. Paulius nesijuto, kaip išsitarė: 
Pasidariau silpniems silpnas, kad laimėčiau silpnuosius, visiems 
visa pasidariau, kad visus išgelbėčiau'). 

Bažnyčia eina Išganytojo ir apaštalų pėdomis. Ji tarnauja 
pirmiausia silpniesiems, Parsekiotojai norėjo atimti Bažnyčios 
turtus iš šv. Laurino, bet negalėjo to padaryti, nes jie jau 
buvo išdalinti vargšams. Ligonines, prieglaudas ir kitas labda- 
rybės įstaigas valstybės išmoko kurti tada, kada Bažnyčia jau 
buvo išlyginus didžiąsias tų įstaigų tvarkymo painias. Bet ji tarnauja 
ir kurdama mokyklas ne vien pradžios, bet ir aukštesniąsias bei 
pačias aukštąsias. Ji rūpinasi kareiviais taikos ir karo metu. Ji siunčia 
savo misijonorius į svetimas šalis, kur darbas neduoda nė mažiausio 
pelno. 1922 metais Bolševikijoje badui siaučiant katalikų suauko- 
tomis Šv. Tėvo lėšomis šimtai tūkstančių vaikelių gaudavo mais- 
to Rusijoje. Bažnyčia aprūpina kūdikį krikštu, užaugusį žmogų 


1) 1 Kor. 9, 22, 

moterystės sakramentu, kunigyste arba vienuolio lavinimu, sęs- 
tantį ir sergantį —paskutiniu patepimu; nusidėjėliams grąžina sąži- 
nės ramybę, nekaltuosius maitina V. Jėzaus Kūnu ir Krauju, vi- 
siems teikia Sutvirtinimo sakramentą, išeivius, ieškančius duonos 
svetimame krašte, meilingai priglaudžia. Labai iškalbingo žmo- 
gaus reikėtų, kurs galėtų paminėti įvairiausius Bažnyčios patar- 
navimus žmonių sieloms, dažnai ir kūnams. Karčiamos ir šokiai, 
ir kitos tokios įstaigos be Bažnyčios tarpsta, bet jos kalėjimams 
parūpina gyventojų. Bažnyčia ir nuteistus kalėjime guodžia ir ve- 
damus žudyti meilingai lydi, teikdama priemonių įeiti į dangų 
tiems, kuriems žmonių teisybė neleidžia gyventi šiame pasaulyje. 
Bažnyčia rūpinasi ir numirėliais. Ji, laidodama jų lavonus šventoje 
vietoje, siunčia Dievui maldas su geraisiais darbais ir atlaidus už 
jų sielas tol, kol tos sielos patenka į amžinąją laimę. 

Dievo darbą dirbdama šiame pasaulyje, Bažnyčia iš Dievo 
ima ir pavyzdį, ir įėgas, ir pamokymą. Motina aprūpina savo 
vaikus tiktai kol jie maži ir jauni. Bažnyčia aprūpina mus per 
ištisą mūsų gyvenimą. Didelė motinos meilė; ne mažesnė ir Baž- 
nyčios. Todėl mes Bažnyčią teisingai vadiname meilingos motinos 
vardu. Ir Bažnyčiai tenka kentėti už mus, kaip motinai už vai- 
kus. Atsimokėkime jai nors meilės karštumu. 


3. Šventųjų Bendravimas 


Trumpai po Kristaus visi Jo mokytiniai vadindavosi šven- 
taisiais. Šv. Paulius, rašydamas laišką Romos krikščionims, sako: 
Visiems Romoje esantiems, Dievo mylimiesiems, pašauktiesiems 
šventiesiems ". Ir šv. Petras ragindavo savuosius: Sekdami tuo 
Šventuoju, kurs jus pašaukė, ir jūs visame pasielgime būkite 
šventi *?. Iš tų žodžių suprantame, kodėl pirmieji krikščionys 
vadinosi tokiu aukštu šventųjų vardu. V. Jėzus buvo tikrai ir 
dideliai šventas, krikščionys turėjo sekti Jo pėdomis ir būti Jo 
šventybės spinduliuose. 


1) Rom. 1,7. 
2) 1 Petr. 1, 16. 

Pradžioje, iš tiesų, krikščionys būdavo verti to gražaus ir 
kilnaus vardo. Štai kaip aprašo jų gyvenimą ir elgesį buvęs jų 
tarpe šv. Lukas: Tikinčiųjų daugybė buvo vienos širdies ir vie- 
nos Sielos. Nė vienas iš jų nesakė apie savo lobį, kad tas jo 
vieno būtų, bet visa buvo jiems bendra. Apaštalai su didele galia 
liudijo apie mūsų Viešpaties Jėzaus Kristaus atsikėlimą ir di- 
delė malonė buvo juose visuose. Nes jų tarpe nebuvo nė vieno 
stokojančio; kas tik turėjo dirvų, ar namų, tie parduodavo, pi- 
nigus už parduotąjį turtą atnešdavo ir dėdavo prie apaštalų 
kojų; kiekvienam gi buvo dalijama, kiek jam buvo privalu'). 

Ilgainiui ir krikščionių tarpe atsirado sukčių. Kai kurie net 
ėmė skelbti klaidų apie tikėjimo dalykus. Tada šventųjų vardas 
jau nebetiko visiems ir dėl to imta vartoti kiti vardai. Tik dėl 
to vis dėlto neužmiršta tas gražus bendravimas, kuris buvo taip 
skaisčiai pražydęs Jeruzalės bendruomenėje. 

Yra mokslininkų, sakančių, kad šventųjų bendravimo žo- 
džiai į Apaštalų Sudėjimą įterpti septintame šimtmetyje po Kris- 
taus. Bet kiti mokslininkai sako, kad anksčiau. Tikrojo laiko, 
kada tas būtų įterpta, dar niekas nesusekė. Taigi, man rodos, 
kad ir paties įterpimo galėjo nebūti, ir kad Apaštalų Sudėjimas 
atsirado tuo laiku, kada jau ėmė darytis sunkenybių išlaikyti tas 
bendravimas, kuris taip maloniai buvo klestėjęs pradžioje, kada 
dar šventųjų vardas tik retam krikščioniui netiko. 

Tačiau Apaštalų Sudėjimo žodžiais išreikštoji tiesa apie 
šventųjų  bendfavimą yra platesnė už pirmykštės krikščionių 
bendruomenės tobulybę, pasireiškusią Jeruzalėje. Ta tiesa pri- 
mena V. Jėzaus maldą: Prašau gi ne tik už juos, bet ir už 
tuos, kurie per jų žodį tikės į mane, kad visi būtų viena, 
kaip tu, Tėve, esi munyje ir aš tavyje, kad ir jie būtų mumyse 
viena, kad pasaulis įtikėtų, jog tu esi mane siuntęs?). 

Keliariopa turėjo būti ta žmonių vienybė, kurios V. Jėzus 
taip karštai troško ir Tėvą meldė ją teikti žmonėms. Pirmiausia, 
tai buvo Bažnyčios vienybė, apie kurią kalbėta aukščiau. Paskui 
tai buvo širdies ir meilės vienybė, kurią Išganytojas keliais atve- 


1 Ap. Darb. 4, 32-35, 
2) Jon. 17, 20-21. 


kišiiutuis anas LD Ijo Ilis Jšziūkūja Adi 

jais įsakė žmonėms. Toliau tai buvo sielų vienybė, kuri jau minėta 
antroje šio rašinio knygoje, straipsnyje apie gimtąją nuodėmę. 

Adomo nuodėmė praplito į visus žmones. Ji siekė visų iki 
šiol gimusių asmenų sielas!) ir sieks visas gimsiančias iki pa- 
saulio pabaigai dėlto, kad visų žmonių sielos yra sujungtos akims 
nematoma ir kūnui neprieinama vienybe. Dėl tos vienybės 
V. Jėzaus mirties nuopelnas, kurio vertė yra begalinė, galėjo bū- 
ti įskaitytas ir mums į naudą. Kitaip sakant, V. Jėzus galėjo 
mus atpirkti savo didžiu pasiaukojimu dėl to, kad ir Jo, kaipo 
žmogaus, siela buvo vienybės ryšiu surišta su visų žmonių sielomis. 

Tesiginčija mokslininkai, ar apaštalai ar kas vėlesnis susta- 
tė „Tikiu į Dievą Tėvą“. Bet mums aišku, kad tas tikybos išreiš- 
kimas yra Šventosios Dvasios padaras, vienas iš brangiausių 
Šventojo Padavimo žemčiūgų. Jame, kur kalbama apie V. Jėzaus 
įsikūnijmą ir mirtį, nepasakyta to įsikūnijimo ir tos mirties tiks- 
las. Tas tikslas pareikštas devintame skiemenyje žodžiais: „tikiu... 
šventųjų bendravimą“. Tie žodžiai reiškia, kad V. Jėzaus pra- 
sidėjimas ir užgimimas buvo tik įžanga į jo mirtį Jo mirtis 
yra mūsų nuodėmių atleidimo ir amžinojo laimingo gyvenimo 
šaltinis. Dėl to šventųjų bendravimas, per kurį V. Jėzaus nuopel- 
nai įskaityti mums, panaikino tą nuodėmės bendravimą, kuris 
viešpatavo nuo pirmosios kaltės atsiradimo. 

Atsiminkime, kad ir mūsų kūnai, kol gyvi, būva bendravi- 
mo ryšiais surišti vieni su kitais. Maži vaikai žūtų, jei jiems ne- 
padėtų tėvai arba svetimi geradariai. Senas žmogus negali apsi- 
eiti be jaunesnių pagalbos. Bet ir patys didieji stipruoliai virstų 
vargšais, jei nenorėtų ar negalėtų pasinaudoti kitų pagalba. Tie 
rūbai, kuriuos nešiojame, tas maistas, kurį valgome, ta troba, 
kurioje gyvename, —ne vieno žmogaus pagaminti, o tūkstančiai 
rankų yra pridėję prie jų savo darbą. Tik atsiminkime, per kiek 
darbininkų rankų perėjo to peilio geležis, kuriuo duoną riekia- 
me, ta vinutė, kuri įkalta į mūs avalinės padą, ta knyga, kurią 
skaitome, tas stiklas, iš kurio vandenį geriame, arba per kurį sau- 
lutė dienos metu į mūsų pirkią šviečia, tas pinigas, be kurio 
visai apsieiti negalime! 


1 Išskyrus V. Jėzų ir Švenčiausią Jo Motiną. 

Dvasinis iždas. V. Jėzaus nuopelnai atsvėrė Adomo 
nuodėmės blogumą. Jie ne tik atsvėrė, bet neapsakomai ją pervir- 
šijo. Vienu kraujo lašeliu, viena ašara, arba prakaitu—V. Jėzus 
būtų galėjęs pasaulį atpirkti. Jis betgi apsiėmė visą kančios bega- 
lybę. Ir V. Jėzaus Asmuo buvo Dievo Asmuo ir dievišką turėjo 
vertybę. Dievas yra ne vien teisingas, bet ir malonus: V. Jė- 
zaus nuopelnų perteklių paliko žmonėms naudotis. 

Švenčiausioji Dievo Motina Marija niekuomet nėra padariu- 
si nė mažiausios nuodėmės. Tačiau ji daug kentėjo, ypač Sūnui mirš- 
tant ir Jį lydėdama į kapus. Visomis savo dorybėmis, gerais dar- 
bais ir kentėjimais ji įgijo neapsakomą daugybę nuopelnų. Ir 
jos nuopelnai prisidėjo prie jos Sūnaus nuopelnų. Žmonėms 
leista naudotis abejais. Buvo ir kitų šventųjų, kurių nuodėmių 
buvo maža, o gerų darbų nelyginamai daugiau. Tokių šventųjų 
buvo daugiau, negu žmonių knygos surašė, negu išmintis sužino- 
jo. Ir tų šventųjų nuopelnų perteklius prisidėjo prie Viešpaties 
Jėzaus bei Marijos nuopelnų. Taip susidarė didelis dvasinis iš- 
teklius, kuris atsveria ir perviršija visą žmonių nedorybių ir kal- 
tybių gausumą. Tas išteklius ir vadinasi dvasinis iždas. Bažnyčiai 
leista naudotis juo. 

Kai kas sako, kad Katalikų Bažnyčia, kalbėdama apie tą 
dvasinių nuopelnų iždą, skelbianti klaidingą doros mokslą, nes tarsi 
duodanti suprasti, kad žmogus tampąs teisingas ne savo nuopelnais, 
o svetimais gerais darbais. Pasak jų, geroji teisybė neturinti 
bausti vienų žmonių už kitų kaltes, nei vienus nuteisinti kitų nuo- 
pelnais. Dorybė, girdi, esanti kiekvieno asmens skyrium įgijamas 
arba prarandamas dalykas. 

Daug tiesos yra tame pasakyme, bet ne viskas. Iš tiesų, 
bausti reikia tą, kurs nusikalto, o ne jo gimines bei kaimynus. 
Nuopelną reikia skirti tam, kuris gerą darbą padarė, o ne kai- 
mynams ar giminėms. Tačiau ir to neužmirškim, kad laisvano- 
riui žuvus kovoje už tėvynės laisvę, neblogai daro valstybė, skir- 
dama nabašninko motinai tokį pinigų pluoštą, kad jai užtektų be 
vargo išgyventi iki pabaigai. Tokis tėvynės elgesys, už sūnaus 
nuopelną skiriąs jo motinai atpildą, yra ir teisingas ir protingas, 
nes motina tą sūnų augindama išmokė jį doros, o jis paskui 
dorą įvykdė, pasiaukodamas už tėvynę. Iš to pavyzdžio matome, 

kad sūnaus pasiaukojime ir motinos dalyvauta, kad doros žygis kar- 
tais būva ne išimtinai vieno žmogaus nuopelnas, bet kelių. 

Kartais motina, dažnai tėvas, neretai mokytojas—turi dalį 
savo sūnaus ar mokinio nuopelnuose. Bet būva ir platesnio 
nuopelnų susipynimo. Didelio sodžiaus jaunuomenė kartais su- 
sieina ne vien pašokti, pakortuoti, bet ir dainą padainuoja apie 
tėvynės meilę, apie pasiaukojimą. Senieji pasaką prideda apie 
didvyrių drąsiuosius žygius. Tai vis sėklos. Jos krinta kai kam 
į širdį, iriš jų išauga gražių ir labai naudingų darbų. Nuopelnas 
už tuos darbus priklauso ne tam vienam, kuris juos atliko, bet 
ir tiems, kurie tų darbų sėklas pasėjo į širdį, arba gerą knygą 
skaitydami, arba gražų atsitikimą pasakodami, arba tinkamą pa- 
saką pasekdami, arba ir gerą dainą padainuodami, ar giesmę 
pagiedodami ar kitokiu būdu. Taigi ir kaimynams, sulig teisybe, 
tenka nuopelno dalis geruose žmogaus darbuose. 

Tiek geri, tiek blogi žmogaus elgesiai dažnių dažniausiai 
būva ne jo vieno, bet taip pat ir jo aplinkumos vaisiai. Kiek yra 
žmonių virtusių vagimis vien dėl to, kad juos mažus kas nors 
išpaikino svetimą daiktą paglemžti. Dar daugiau asmenų ištvir- 
kėliais ir ištvirkėiėms virto, kad paiki vaiko amžiuje būdami, ga- 
vo matyti šlykščių elgesių, dar šlykštesnių paveikslėlių, kad gir- 
dėjo nevalyvų šnekų ir dainuškų. Už daugelį vagysčių ir už ne- 
vieną žmogžudystę reikėtų bausti ne tik nusikaltėlį, bet ir visą 
eilę tų, kurie jį ištvirkdė, kurie sudarė tokias sąlygas, kad jis jų 
nebegalėjo pakelti. 

Šitai knygai nepritinka perrašinėti laikraščių pranešimus iš 
baudžiamųjų teismo bylų nagrinėjimo. Bet tuose pranešimuose 
yra pilna medžiagos tai tiesai įrodyti, kad ne vienas nusikaltėlis 
būva kaltas, bet jo rankomis nedorybę būva padarę pulkai žmonių. 
Taigi katalikų Bažnyčios mokslas neužmiršta to, jog geras ir 
blogas darbas yra dviejų priežasčių padarai: asmens ir visuome- 
nės. Buvo žmonių, kurie visuose nusikaltimuose tematė tik vi- 
suomenės kaltę, tą visuomenę vadindami mažai suprantamu sąly- 
gų vardu. Tai buvo klaida. Buvo žmonių, kurie nusižengimuose 
tematė tik asmens kaltę. Irta yra klaida. Tiesa yra, kad už kiek- 
vieną nusikaltimą kaltas yra asmuo, kuris jį padarė, bet kalta 
yra ir aplinkuma, kurioje jis augo ir gyveno. Taigi pasmerkda- 


126 BAŽNYČIA 


ma nusikaltėlį, visuomenė turi muštis ir pati sau į krūtinę. Ir 
negana tos apeigos, bet reikia rūpintis taisyti viso gyvenimo 
sąlygas. Negana yra statyti teismus su kalėjimais, dauginti poli- 
ciją, bet reikia ugdyti visuomenės dorą. Taip moko Katalikų 
Bažnyčia, skelbdama, kad žmonių nuopelnai susilieja į dvasinį 
iždą, ir kad kaltybės susibėga į krūvą. 

Atlaidai. Nuodėmė virsta kentėjimu. Šv. Jokūbas Apaš- 
talas iš V. Jėzaus buvo patyręs tą tiesą, nes rašė: Kuomet pagei- 
dimas pradėjo jis pagimdo nuodėmę, įvykinta gi nuodėmė gimdo 
mirtį'). Kad atsitaisytų teisybė ir lygybė nuodėmę padarius, rei- 
kia nusikaltėliui pakentėti tiek, kiek jo nuodėmė yra padarius 
kenksmo. Todėl už nuodėmes užduodama atgaila. Pirmaisiais 
Bažnyčios amžiais būdavo žiūrima, kad atgailos skausmas būtų 
maždaug lygus nuodėmės gaminamam skausmui. Bet kas yra 
padaręs žmogžudystę. Tas negali atkelti lygios tai nuodėmei atgai- - 
los. Ką gi bekalbėti apie žmogų, pradėjusį neteisingą karą ir ne- 
šantį atsakomybę už visus žuvusius tame kare žmones ir už su- 
naikintą turtą. Neatsižadėdama lygybės ir teisybės reikalavimų, 
Bažnyčia betgi duodavo nuodėmių atleidimą ir tiems dideliems 
nusidėjėliams. Prie jų asmeniškos atgailos ji pridėdavo nuopelnų 
iš dvasinio iždo, kuriais galėdavo atlyginti savo kaltę. Tokis Baž- 
nyčios elgesys vadinasi atlaidų paskyrimas. 

Bažnyčia turi teisę tai daryti ne tik dideliems, bet ir mažiems 
nusikaltėliams, nes visi visos žmonijos dvasios reikalai ir sielų 
turtai jai pavesti valdyti be išimties. Todėl ji turi teisę valdyti ir 
dvasinių nuopelnų iždą. V. Jėzus pasakė šventajam Petrui: Tau duo- 
siu dangaus karalystės raktus, tai reiškia valdžią ne tik ganytojauti, 
bet ir dvasios iždą valdyti. Ką tu suriši žemėje, bus surišta dangu- 
„Je, ir ką tu atriši žemėje, bus atrišta ir danguje?), tai reiškia ne 
tik nuodėmių atleidimo, bet ir bausmių nustatymo teisę. Kadangi 
tuos žodžius V. Jėzus pasakė šv. Petrui, t. y. pirmajam popie- 
žiui, tai ir dabar dvasios nuopelnų iždą naudoja popiežiai, skir- 
dami iš jo didesnę ar mažesnę dalį atgailoms už nuodėmes palen- 
gvinti. Kitaip sakant, popiežiai dalina atlaidus. 


1) Jok. 1, 15. 
2) Mat. 16, 19. 

Šešioliktame šimtmetyje pasklido gandai, kad popiežiai 
už pinigus duodą žmonėms pirmą atlaidą, o paskui žmonės 
juo apsirūpinę jau drąsiau darą nuodėmes. Bet tas paskalas 
buvo klaidingas. Nė vienas popiežius tokių „atlaidų“ nedavė, 
nes nė jokisatlaidas negali būti suteiktas būsimoms nuodėmėms at- 
leisti. Atlaidui pelnyti yra šios sąlygos: pirmiausia, gerai atlikti nuo- 
dėmių išpažintį kunigui. Kunigas atleidžia kaltę, bet neatleidžia 
bausmės. Bausmė reikia atlikti šiame pasaulyje arba skaistyk- 
loje. Atlaidas sutrumpina skaistyklą, arba išlaisvina nuo jos. 
Antroji atlaidų sąlyga yra priimti Švenčiausią Sakramentą arba 
Komuniją. Trečioji sąlyga yra atlikti tą gerą darbą arba 
sukalbėti tą maldą, už kurią atlaidas skiriamas. Pagaliaus ketvirtoji 
sąlyga yra pasimelsti už Bažnyčią ir Šventąjį Tėvą. Kas neiš- 
pildo visų tų keturių sąlygų, tas negali gauti atlaidų. Paskutines 
dvi sąlygas Šv. Tėvas gali dovanoti. Bet antrosios nedovanoja 
niekuomet, o pirmosios nė negali dovanoti, nes pirma turi būti 
atleista kaltė, ir tik paskui gali būti dovanota bausmė. Ne atlaidas, bet 
atgaila atleidžia kaltę, ir tik po atgailos atlaidas gal dovanoti bausmę. 

Ne visi supranta kaltės ir bausmės skirtumą. Tačiau tas 
skirtumas yra, ir gana didelis. Jis matyt iš šito pavyzdžio. Vienas 
žmogus, pavogdamas nuo kito šimtą litų, padarė du daiktu: va- 
gystės nuodėmę ir šimto litų nuostolį tam, nuo kurio pavogė. Jei- 
gu jis po kurio laiko susipranta ir apvogtajam grąžina šimtą litų, 
atlygindamas podraug pasidariusius iš vogimo nuostolius, tai 
žalos nebelieka, bet lieka pirmasis daiktas, būtent, vogimo kaltė. 
Tą kaltę negali dovanoti apvogtasis. Ją gali dovanoti tiktai Die- 
vas. Dievas ją dovanoja vien tik per gailestį ir išpažintį. 

Tą patį atsitikimą imkime kitaip. Žmogus pavogė šimtą 
litų ir pavogęs pametė. Susipratęs jis eina išpažinties. Kunigas 
jam gali dovanoti kaltę, bet negali dovanvti to šimto litų, kitaip 
sakant, tos žalos, kurią vagis padarė. Bet apvogtasis gali ją do- 
vanoti. Šitame pavyzdyje minėta nuodėmė, kurios žala skriau- 
džia artimą. Daug būva kitokių nuodėmių, kuriose šalia kaltės 
būva žala visuomenei. Nemaža ir tokių, kuriose prie kaltės pri- 
sideda pasikėsinimas prieš Dievą. Visa tai minima, kad aiškiau 
atskirtume nuodėmės kaltę nuo kenksmingų jos pasekmių. 
Kaltę atleidžia atgailos sakramentas. Bausmė turi atitaisyti blogą- 

sias kaltės pasekmes. Atlaidas mažina bausmę, pasinaudodamas 
V. Jėzaus ir šventųjų nuopelnų perteklium. Išrišimas sakramen- 
to galia atleidžia kaltę. 

Atlaidų būva dvejopų: visuotinių ir dalinių. Visuotinis atlai- 
das už mažą atgailos darbą arba maldą panaikina visas blo- 
gas nuodėmės pasekmes ir išvaduoja atgailiojantį nusikaltėlį 
nuo visų bausmių. Visuotinio atlaido negali būti, kol sieloje ar 
sąžinėje yra nors viena, nors mažytė neatleista kaltė. Dalinis 
atlaidas dovanoja tik dalį bausmės, atitaiso tik dalį blogų 
vaisių. Jis galima gauti ir tuomet, kada maža atleistinoji kaltė 
tebėra sieloj. Bet nė mažiausio atlaido negalima pelnyti tol, kol 
sieloje yra mirtinos nuodėmės neatleista kaltė. Atlaidas duo- 
damas tik žmonėms, esantiems nuolatinėje pašvenčiamoje Dievo 
malonėje ir dėl to priklausantiems ne vien Bažnyčios kūnui, bet 
ir Bažnyčios sielai. Dvasinių malonių iždu gali naudotis tiktai 
pilnateisiai Bažnyčios nariai. Žmonės, priklausantieji Bažnyčios 
sielai, bet nepriklausantieji jos kūnui, atlaidų gauti negali. Nepri- 
pažindami popiežiaus valdžios Bažnyčioje, jie negali imti iš 
jo rankų nė dalies to dvasinio iždo, kuris popiežiui pavestas 
valdyti. 

Daliniai atlaidai duodami dienomis, kvadragenomis ir me- 
tais. Keturiasdešimties dienų atlaidas reiškia tą patį, ką vienos 
kvadragenos, nes lotyniškai „guadraginta“ yra keturiasdešimtis. 
Gavėnioje yra 40 dienų pasninko. Todėl vienos kvadragenos at- 
laidas panaikina tiek užsipelnytos bausmės, kiek jos sumažintų 
viena gerai atpasninkauta gavėnia. Vienų metų atlaidai dovanoja 
tiek bausmės, kiek jos sumažintų pasninkas per ištisus metus 
pilnai išgavėtas. Paprastai popiežiai duoda 300-tų dienų atlaidus. 
Jie yra beveik lygu vienerių metų pasninkui, nes pasninkaujantiems 
patariama daryti pertraukas sekmadieniais, kurių yra 52, ir dvyli- 
koje didesniųjų švenčių. Metuose būva 365 dienos; atskaičius iš 
jų 64, išeina 301 diena. 

Suteikdamas atlaidus, popiežius dažniausiai pažymi, kad juos 
galima pavesti mirusiųjų sielų naudai. Jei to pažymėjimo ne- 
būna, tai atlaidą gali pelnyti tiktai gyvieji kiekvienas sau. 
Patekusiems pragaran atlaido netenka ir negali tekti, nes 
pragare esančios sielos tebeturi mirtinos nuodėmės kaltę, o su 

ta kalte atlaidas nesutaikomas. Todėl atlaidas gali būti naudingas 
vien tik toms mirvsiųjų sieloms, kurios tebėra skaistykloje. Jos 
dar nelaisvos nuo bausmių, bet jau laisvos nuo kaltybių. Atlai- 
dais nesinaudoja žmonių sielos, esančios danguje, nes jos jau 
yra laisvos ne vien nuo kaltybių, bet taip pat ir nuo bausmių. 
Skaistykla. Žinant kaltės ir bausmės skirtumą, lengva su- 
prasti, kad mirusiųjų sieloms yra ne vien amžinai laimingas 
dangus bei amžinosios pražūties pragaras. Yra dar trečia tar- 
putinė sieloms vieta, kurios su šiuo pasauliu persiskyrė be sunkios 
kaltės, tačiau nesuspėjo atlikti bausmės. Ta bausmė joms palie- 
kama ne iš keršto, ne iš piktumo, o dėl to, kad turi įvykti 
teisybė. Kas padarė žalingų darbų, tas turi savo veiksmų žalą 
atkentėti pats!). Danguje kentėjimo negali būti. Todėl į jį ne- 
gali įeiti turinčios kentėti sielos. Niekas negali patekti į pra- 
garą be sunkios kaltės. Būva gi nusidėjėlių, atlikusių gerą išpažintį 
prieš pat mirtį, gavusių išrišimą ir kaltės atleidimą, bet ne- 
suskubusių ar negalėjusių atlikti bausmės, kitaip sakant, atitai- 
syti žalos, išdygusios iš padarytųjų nuodėmių. Neturėdamos 
sunkių kaltybių, tos sielos negali būti pragare. Tačiau turėdamos 
atkentėti savo nuodėmių bausmę, jos negali būti danguje. Aišku, 
kad toms sieloms reikia apsivalyti. Jos apsivalo skaistykloje. Kas 
nebeišsigina proto, tas, pripažinęs Dievą, sielos nemirybę ir kal- 
tės bei bausmės skirtumą, turi pripažinti, kad skaistykla yra. 
Mes negalime aiškiai sužinoti, ar skaistykla yra tam tikra 
vieta visoms sieloms valyti, ar tiktai sielos padėtis, vargstanti ir 
kenčianti bet kokioje vietoje. Veikiau tat yra padėtis negu vieta, 
nes sielos yra dvasios, o dvasioms vietos nereikia. Tačiau ta 
padėtis yra skausmo padėtis ir taip didelio, kaip didelės būta iš 
nuodėmių kilusios žalos. Senovės Bažnyčios įstatymai už žmog- 
žudystę bausdavo dvidešimčia metų atgailos, leidžiant maitintis 
tik duona, vandeniu ir druska. Kas išmano žmogžudystės bai- 
sumą, tas supranta, jog ši atgaila ne per didelė. Žmogus tad, pa- 
daręs dešimt žmogžudysčių, du šimtu metų turėtų būti skaistyklo- 
je, jei mirtų gerai atlikęs išpažintį. O sukėlęs karą asmuo yra 


1) Čia išreikštas pagrindinis dėsnis. Kur kalbama apie atlaidus, mi- 
uima taip pat, kaip tą dėsnį pakeičia šventųjų bendravimas. 

kaltas už visus žuvusius jame, ir tokių būva šimtai tūkstančių. Iš 
to numanu, kaip ilgai gali būti siela skaistykloje: gal ir mili- 
jonus metų. Žmogžudžių ir karo kaltininkų gal daugiau yra 
pragare, negu skaistykloje. Už žmogžudystę, sunkesnė yra švent- 
vagystė. Nemaža yra žmonių, darančių šventvagystes šimtais ir 
atliekančių gerą išpažintį tik prieš pat mirtį. Kas žino, rasi, kai kam 
skaistykloje tenka būti daug ilgiau, negu Matūzalis yra gyvenęs 
šiame pasaulyje, kuriam iki tūkstančiui tetrūko tik 35 metų. Gal 
kai kam teks kentėti ligi paskutinio teismo dienos, 

Kas bandė tik 20 dienų nieko daugiau neimti į burną, kaip 
duonos, vandens ir druskos, tas supranta, kokia nepakenčia- 
ma bausmė taip gyventi per 20 metų. Skaistyklos kančios daug 
skaudesnės. Italų rašytojas Segneri surinko pasakojimus apie 
skaistyklos sielų skausmus ir tą rinkinį pavadino: „Dievo stebuk- 
lai skaistyklos sieloms“. Gaila, kad tas rašytojas nebuvo patyręs 
tų priemonių, kuriomis istorijos mokslas atskiria tikrus įvykius 
nuo pramanytų pasakojimų. Todėl Segnerio rašte nebūti daiktai 
sumaišyti su būtaisiais. Negalint žinoti, kur ten klaida, kur tiesa, 
vieną dalyką vis dėlto reikia pripažinti, jog teisingai ten parodyta, 
kad skaistyklos sielų skausmai dažnai būva baisiai dideli. 

Tačiau tie skausmai niekada nebūva begaliniai ir niekada 
nebūva amžini. Skaistykloje sielos būva tik kurį laiką ir tuo 
skaistykla skiriasi nuo pragaro, iš kurio sielos negali išeiti. An- 
tras skirtumas tarp skaistyklos ir pragaro kentėjimų yra tas, kad 
skaistykloje esančiai sielai visuomet šviečia neabejotina ir ne- 
klaidinga viltis, jog baigsis kančios ir prasidės laimė, kuri bus 
amžina. Ta viltis neapsakomai švelnina kančias. Pragare nėra 
vilties ir dėl to kančios darosi dar baisesnės. Trečias skirtumas 
yra tas, kad skaistykloje sielos kenčia ramiai ir atsidavusios Die- 
vo valiai. Pragaro gi kančios yra pilnos įtužimo. Ketvirtas skir- 
tumas: skaistykloje sielos myli Dievą, o pragare nekenčia Jo. 
Dievo meilė yra didis palengvinimas visuose varguose, taip pat 
ir skaistykloje. 

Skaistyklos sielų padėtis yra blogesnė už gyvųjų žmonių 
padėtį, visų pirma tuo, kad mirusiųjų sielos negali padauginti 
savo nuopelnų, nei numažinti sau paskirtos bausmės, nes nuo- 
pelnų ir gerų darbų laikas baigiasi mirtimi. Tačiau gyvieji 

žmonės gali padėti mirusiųjų sieloms ir maldomis, ir pasninkais, 
ir šiaip gerais darbais, ir net atlaidais. Tuo pasireiškia šven- 
tųjų bendravimas, kad visos žmonių sielos: gyvųjų, skaistykloje 
kenčiančių ir esančių danguje sudaro vieną meilės ir savitarpės 
pagelbos bendruomenę. Laimingosios sielos danguje jau nerei- 
kalingos pagelbos, bet jos gelbsti ir gyvuosius ir mirusius, ken- 
čiančius skaistykloje. 

Šešioliktojo šimtmečio protestantai ėmė skelbti, kad sieloms 
išganyti nereikią gerų darbų, kad blogi darbai netrukdą tikin- 
čiajam lėkti į dangų. Iš to nuosekliai išėjo klaida, kad pragaras 
esąs tik vieniems netikintiems, dangus visiems tikintiems, o skais- 
tyklos nėsą. Tokia pažiūra lengva buvo suprasti, bet ji yra, be 
abejo, klaidinga ir nesuderinama su Šventuoju Raštu. 

Šv. Jokūbo laiške buvo aiškiai parodyta: Kg padės, mano 
broliai, jei kas sakytųsi turįs tikėjimą, bet neturėtų darbų? argi 
tikėjimas jį galės išganyti?!) ir toliau pridėta: Tikėjimas, jei jis 
neturėtų darbų, yra pats savyje miręs?). Liuteris tuos Apaštalo 
žodžius žinojo, bet nepakeitė savo nuomonės. Jis šv. Jokūbo laišką 
nepripažino esant Šv. Raštu. Liuteris labai atsidėdavo šv. Pauliaus 
laiškais. Bet ir juose nepaisė žodžių: Žinokite ir supraskite, kad 
nė vienas paleistuvis ar suteptas, ar gobšas, juk tai yra stab- 
meldystė, neturi Kristaus ir Dievo Karalystėje tėvainystės?). Jeigu 
Liuteris būtų pripažinęs tikrąją tų žodžių prasmę ir gerų darbų 
reikalą išganymui, tai būtų turėjęs katalikiškai mintyti apie dangų 
ir pragarą bei pripažinti skaistyklą ir žmonių maldų naudingumą 
mirusiems. 

Tas naudingumas net Senajame Įstatyme aiškiai išreikštas: 
Ir padaręs rinkliavą dvylika tūkstančių drachmų sidabro pasiuntė 
į Jeruzalę aukai atnašauti už mirusiųjų nuodėmes, gerai ir 
maldingai mintydamas apie atsikėlimą, nes jei nebūtų tikėjęs, 
kad nukautieji kelsis, būtų bereikalinga išrodę ir tuščia melstis 
už mirusius. Taigi šventa ir išganinga yra mintis melstis už 
mirusius, kad taptų laisvi nuo nuodėmių“). Bet Liuteris nė tos 

knygos nepripažino Šventuoju Raštu. Suprantama tad, kodėl Ka- 
talikų Bažnyčia jį laikė ir laiko eretiku. 

Tridento Santaryba 1563 m. gruodžio 3 ir 4 dieną paskelbė 
ištarmę: „Kadangi Katalikų Bažnyčia Šventosios Dvasios  moko- 
ma iš Šventojo Rašto ir senojo Tėvų padavimo šventose santa- 
rybose bei pastaruoju laiku šitoje visuotinoje Santaryboje mokė, 
kad skaistykla yra, kad tenai esančioms sieloms tikinčiųjų nuopel- 
nais, ypač tinkamiausia altoriaus auka, galima pagelbėti, šventoji 
santaryba įsako vyskupams, kad sveiką Šventųjų Tėvų iršventųjų san- 
tarybų paliktą mokslą apie skaistyklą atsidėję rūpintųsi tikintiesiems 
per pamokslus visur skelbti, idant jie mokėtų pripažinti ir tikėti“?). 

Pravoslavai, atsiskyrę nuo Katalikų Bažnyčios, ėmė ją kal- 
tinti už įvairius daiktus, tarp kitko ir už skaistyklos pripažinimą. 
Bet patys pravoslavai, eidami senuoju pirmųjų krikščionių pap- 
ročiu, vis tebesimelsdavo už nabašninkus ir aukodavo už juos 
nekruvinąją Mišių auką. Penkioliktame šimtmetyje kilo suma- 
nymas vėl suvienyti Rytų ir Vakarų Bažnyčias. Tam tikslui 
Katalikų ir pravoslavų vyskupai suvažiavo Florencijos mieste. 
Ten gana stipriai ginčytasi apie kitus skirtumus ir apie skaistyklą. 
Galų gale sutarta, ir bendros Rytų bei Vakarų visuotinės santarybos 
nusprendimus paskelbė popiežius Eugenijus IV 1437 m. lie- 
pos 6 d. raštu „Linksminkis dangau“, kame yra šitokia san- 
tarybos ištarmė: „Taigi jei tikrai gailėdamiesi už nuodėmes būtų 
numirę Dievo meilėje pirma, negu tinkamais atgailos vaisiais at- 
silyginę yra už tai, ką bloga padarę arba reikalinga nepadarę, jų sie- 
los po mirties valomos bausmėmis ir, kad nuo tų bausmių iš- 
sivaduotų, naudinga yra gyvų tikinčiųjų pagelba, būtent: Mišių 
aukos, maldos ir pavargėlių šelpimas, ir kiti maldingi patarnavimai, 
kuriuos paprastai vieni tikintieji daro už kitus tikinčiuosius 
Bažnyčios surėdymu“. Taigi tikintiems katalikams negali būti 
abejojimo apie tai, kad skaistykla yra, ir kad esančioms joje sie- 
loms naudinga yra gyvųjų pagelba. 

Gyvieji tą pagelbą gali duoti tiesiog melsdamiesi už miru- 
sius ir pavesdami jų naudai savo geruosius darbus ir pelnytuo- 
sius atlaidus, arba prašydami šventųjų, kad užtartų pas Dievą. 


!) XXV sesija; Denz, 983. 

Iš senų senovės tikima, kad Šv. Marija išgelbsti daug sielų iš skais- 
tyklos, užtardama už jas. Taip pat galima tikėti, kad ir kitų šven- 
tųjų užtarymą už kenčiančias sielas Viešpats Dievas maloniai 
priima. 

Žinant šventųjų nuopelnų daugybę, galima imti abejoti, ko- 
dėl tie šventieji nepadengia savo nuopelnais visų skaistyk- 
los sielų skolų taip, kad nebeliktų joje kenčiančiųjų. Tačiau 
reikia ir tą neužmiršti, kad šventieji danguje turi ne vien nuopel- 
nų, bet taip pat ir dorybių, ypač teisingumo ir išminties. Dalyvau- 
dami Dievo laimėje, šventieji taip pat dalyvauja Dievo teisingume 
ir Jo išmintyje. Prie to prisitaiko ir jų užtarymas už skaistyklos 
sielas. Iš šventųjų nuopelnų toms sieloms šelpti imama tiek, kiek 
Dievo išmintis ir protingas teisingumas leidžia. 

Šv. Tėvas, Bažnyčios galva, turi valią ant visų gyvųjų Bažnyčios 
narių, bet neturi valios ant mirusiųjų. Todėl ir popiežiaus teikia- 
mieji, gyvųjų pelnomieji atlaidai tiek pasiekia skaistyklos sielas, 
kiek tat leidžia V. Dievo išmintis ir teisingumas. Dievas yra Tė- 
vas ne tik mums, bet ir toms vargšėms sieloms. Taigi Jo teisy- 
bė ir išmintis daug perleidžia mūsų nuopelnų toms sieloms, ku- 
rioms mes skiriame. Tačiau mes niekad negalime žinoti, kiek perlei- 
džia. Todėl nesiliaukime šelpę tas sielas, nors esame joms nekartą 
pavedę visuotinius atlaidus. Jei mūsų pašalpos sieloms jau nerei- 
kės, tai mūs gerasis darbas nepražus ir teks arba mums patiems, 
arba kitiems. (Gražus paprotys, paskyrus pašalpą vienai mūsų 
mylimai sielai, pridėti sąlyga, kad jei tai sielai pašalpos neberei- 
kia, tebūnie mūsų nuopelnas vargingiausios, nors ir nežinomos, 
sielos naudai. 

Yra žmonių, labai vengiančių nuodėmės ir darančių daug 
gerų darbų, nuolat maldomis garbinančų Dievą ir šelpiančių 
sielas, pelnančių daug atlaidų ir kitokių nuopelnų. Kai kurie toki 
žmonės taip užjaučia skaistyklų sielas, jog jų naudai paveda 
visus savo geruosius darbus, maldas, pasninkus, atgailas, atlaidus, 
trumpai sakant, visa, ką tiktai nupelno savo sielai, nepasilikdami 
sau nieko. Šitokis visų nuopelnų pavedimas skaistyklos sieloms 
vadinasi karžygiškoji auka. Juo kas mažiau supranta skais- 
tyklos sielų vargą, juo sunkiau būva tokiam ta auka padaryti; 
bet vis dėlto yra žmonių, darančių ją. V. Dievas labai brangina šito- 

. kį pasiaukojimą, bet niekas jo tenedaro, nepasiklausęs savo nuo- 
dėmklausio patarimo. Už tą auką Bažnyčia pasaulininkams suteikia 
šias malones: 1 visuotinį atlaidą, aukotiną sieloms kiekvienos Ko- 
munijos geru priėmimu, 2 tokį jau atlaidą už Mišių išklausymą 
pirmadienyje ir kokios nors bažnyčios aplankymą, 3 teisę auko- 
ti sieloms visus savo pelnomus atlaidus. Pirmadienio Mišios turi 
būti klausomos mirusiųjų intencija. Bet kas negali pirmadienį 
tų Mišių klausyti, tam gali jas atstoti sekmadienį išklausytosios: 

Nėra abejojimo, kad mirusiųjų sielos, būdamos skaistykloje, 
gali melstis. Bet taip pat aišku, kad savo maldomis jos nedidina 
savo nuopelnų nei nemažina savo kentėjimų, nes neturi gali- 
mybės nuopelno įgyti!) Iš to kai kurie mokslininkai išveda, kad 
jos savo maldomis negali užtarti nei vienos už kitas, nei už gy- 
vuosius?). Kai kas dar prideda, kad jos net nežino, kas darosi 
tarp gyvųjų. Jeigu gyvieji jų užtarymo prašytų, jos to prašymo 
negirdėtų. 

Kiti mokslininkai priešingai mintija, sakydami, kad gyvųjų 
reikalus ir maldas Dievas praneša sieloms į skaistyklą, kad tos 
sielos gali melstis už gyvuosius, kaip gyvieji vieni už kitus, kad 
sielų maldos yra net geresnės už gyvųjų maldas, nes skaistyklos 
sielos jau yra galutinai sutvirtėjusios Dievo malonėje ir meilėje, 
kad kaikurie šventieji melsdavosi į sielas ir jausdavo, jog tos 
maldos būdavo vaisingos. Šitiems mokslininkams rodosi, kad 
skaistykloje kenčiančios sielos tik sau vienoms ir vienos kitoms 
negalinčios pagerinti padėties, bet gyviesiems galinčios. 

Man išrodo, kad jos negali pagerinti padėties nei sau, nei 
kitiems, nes tokia yra jų padėtis apskritai, ne vien joms, bet ap- 
skritai visiems, kas nuopelnų neturi. 

Joms skirtasis kentėjimas apima visas jų jėgas ir visą jų 
valią. Iš to išeina jų negalėjimas didinti sau nuopelnų. Tačiau 
jų kentėjimas yra naudingas joras, nes trumpina tą laiką, kuriame 


1) Liuteris buvo paskelbęs sakinį: „Skaistyklos sielos, mažių mažiau- 
siai nevisos, neturi tikrenybės, kad bus išganytos: ir nėra nei įrodymų, nei 
v. Rašto liudymų, kad jos neturi nuopelnų galimybės ir negali didinti 
meilės“. Tą sakinį popiežius Leonas X pasmerkė 1520 birž. 15 d. Paskui 
Liuteris dar daugiau klydo. K 
Ž) Sum. Theol. 2—2, 2. 83, a. Ill. 

jos negali regėti Dievo veido. Šventoji Bolonijos Katarina (1413- 
1463) jausdavo savo maldų sėkmingumą ne dėl skaistyklos sie- 
lų užtarymo, o dėl to, kad Dievas imdavo dėmesin tos mokytos 
vienuolės maldas ir darbus, daromus kenčiančių sielų naudai, ir 
dėl to veikiai išklausydavo tų maldų. Taigi maldų sėkmingumo 
priežastis buvo ne sielų užtarymas, o toji kenčiančiųjų meilė, ku- 
rią turėjo minėtoji šventoji: Kadangi Bažnyčia dar nepareiškė 
savo išrarmės apie kenčiančiųjų sielų užtarymo galimybę, tai nie- 
kas negali peikti tų, kurie to užtarymo šaukiasi. 


Trijų Bažnyčių bendravimas. Visos sielos, 
esančios skaistykloje, nors negali pagelbėti vienos kitoms, tačiau 
vienos kitas myli. Artimo meilė jas riša į vienybę, o Dievo 
meilė jas jungia su V. Jėzum ir Švenčiausia Trejybe. Kaip gy- 
vieji tikintieji žmonės yra Bažnyčios vienuma, taip ir kenčiančios 
sielos yra vienuma. Gyvųjų vienybė vadinasi kovojančioji Baž- 
nyčia, nes kovoja su pagundomis ir Kristui priešingu pasauliu. 
Skaistyklos sielų vienybė vadinasi kenčiančioji Bažnyčia. Ji 
jau su nieku nekovoja: nelaimi nieko ir neprastoja, bet kentėji- 
mais artinasi prie galutinio, amžinojo ir laimingojo savo tikslo, 
V. Dievo. Sielos, jau pasiekusios tą tikslą, yra danguje. Jos neko- 
voja ir nekenčia, tik džiaugiasi savo laime. Ir jos taip pat myli 
vienos kitas -bei neapsakoma meilės stiprybe vienijasi su Dievu 
ir taip sudaro trečią laimingąją Bažnyčią. Kiti ją vadina gar- 
bingąja. 


Visos trys Bažnyčios: kovojančioji, kenčiančioji ir laimin- 
gai garbingoji—sudaro vieną didžią V. Dievo pasavintųjų vaikų 
šeimyną. Kovojančioji Bažnyčia turi santykių su kenčiančiąja, nes 
meldžiasi už ją; turi santykių su laimingąja, nes garbina ją. Ken- 
čiančioji turi santykių su kovojančiąja, nes naudojasi jos pagel- 
ba ir gal meldžiasi už ją; turi santykių su laimingąja, nes nau- 
dojasi jos užtarymu ir į ją nuolat krypsta išsiilgdama. Laimingo- 
ji Bažnyčia turi santykių su kovojančiąja ir su kenčiančiąja, nes 
užtaria už abidvi ir šelpia jas. Tik nelaimingieji, kurie į pragarą 
pateko, neturi santykių nei su viena Bažnyčia, neturi santykių 
nei su Dievu, nei tarp savęs, nes vienoje neapykantoje paskendę 
amžinai viską ir save keikia. Dieve, saugok kiekvieną nuo to! 

Trijų šventųjų Bažnyčių —kovojančios, kenčiančios ir lai- 
mingosios — santykiai sudaro patį didžiausią ir patį aukščiausią 
Šventųjų bendravimo laipsnį. To bendravimo ašis ir širdis yra 
V. Jėzaus žmogiškoji prigimtis, savo krauju atpirkusi visus visų 
trijų šventųjų Bažnyčių dalyvius. Nors angelams ir nereikėjo at- 
pirkimo, bet meilės ir Dievo garbės ryšiai juos suvienija su Iš- 
ganytojo atpirktaisiais žmonėmis. Kiekvienas žmogus yra turėjęs 
savo angelą sargą. Todėl ir angelai yra prisidėję prie žmonių išga- 
nymo ir jų galutinei laimei nesvetimi. 


"Antroji dalis 


III, NUODĖMIŲ ATLEIDIMAS 


Tikiu... nuodėmių atleidimą. 


Dešimtuoju Apaštalų Sudėjimo skiemeniu pareiškiame savo 
tikėjimą į nuodėmių atleidimą. Šitame rašte jau daug kartų buvo 
minėta nuodėmė ir visi žino, kad ji yra V. Dievo įsakymo, arba 
įstatymo, peržengimas. Ypatingai antroje šio rašinio knygoje, 
arba tome, išdėstyta, kiek daug blogo gali padaryti nuodėmė. 
Ten taip pat pasakyta, kad įsikūnijusio Dievo Sūnaus mirtis at- 
pirko pirmąją nuodėmę ir pakirto visų nuodėmių šaknis, duoda- 
ma žmonėms priemonių išsilaisvinti iš nuodėmių. Jose lieka tik 
tie, kurie nori liktis. Norintieji gi išsilaisvinti lengvai gali tą 
norą įvykdinti. Jau gana plačiai ir aiškiai kalbėta, kad Kristus dova- 
noja nuodėmes visiems, kurie tik gailisi už jas ir rūpinasi jų nu- 
sikratyti. . 

Belieka klausti, ar Kristui į dangų užengus liko kam nors ga- 
lybė atleidinėti nuodėmes, ir jei liko, tai kokiomis priemonėmis 
tat daroma. | tą klausimą atsakome, kad dabar Bažnyčia turi 
galią ir teisę atleidinėti žmonėms nuodėmes. Kadangi Bažnyčioje 
yra du sakramentai nuodėmėms atleidinėti, tai pirma reikės pa- 
kalbėti apie sakramentus apskritai ir paskui apie kiekvieną nuo- 
dėmių atleidimo sakramentą skyrium, t. y. apie krikštą ir atgailą. 

Tokiu būdu šitame straipsnyje bus šitie posmai: 1. Bažnyčia 
turi teisę ir galią atleidinėti nuodėmes; 2. Apie visus sakramentus 
apskritai; 3. Apie Krikštą ir 4. Apie Atgailą. 


1. Bažnyčia turi teisę atleidinėti nuodėmes 


Kiekvieną žalą ar kaltę atleidžia tas, keno nenaudai ji pa- 
daryta, Nuodėmė yra Dievo įsakymo ar įstatymo peržengimas. 
Todėl nuodėmė yra nusikaltimas Dievuį. Vienu blogu veiksmu 
galima nusikalsti ir Dievui ir Jo sutvėrimui. Vagis, išjodamas 

arklį nakčia iš svetimo tvarto, nusikalsta ir Dievui ir žmogni. 
Dievui, nes laužo Jo įstatymą „Nevok“; žmogui, nes jo nuosa- 
vybę neteisėtai atima. Daugelis nuodėmių daro žalos ne vien Dievui, 
bet ir žmogui. Bet yra nuodėmių, kurios daro žalą tik Dievui, o 
ne žmogui. 

Žmogus gali atleisti savo artimui tą žalą, kurios yra prity- 
ręs iš jo. Savininkas gali dovanoti vagiui daiktą, kurį jis buvo 
pavogęs. Bet kaltę už Dievo įstatymo sulaužymą žmogui gali 
atleisti tik Dievas. - Didelė žala yra arklio netekimas, bet daug 
didesnė blogybė yra Dievo įstatymo peržengimas. 

Dievas nedovanoja nusikaltėliui nuodėmės, jei tas nusikal- 
tėlis galėdamas neatlygina padarytosios žmogui žalos arba ne- 
atsiprašo to, kuriam žalą buvo padaręs. Juo labiau žmogus negali 
kėsintis dovanoti kitam žmogui, ką šis yra kaltas Dievui. Viešpats 
sutvėrė visus žmones ir jų visus turtus. Jis tad savo Dievybės 
teisėmis galėtų vieniems dovanoti, ką jie nusikaltę kitiems. Bet 
Dievas to paprastai nedaro. Žmonės gi jokiu būdu negali dova- 
noti vieni kitiems to, kas yra nusikalsta Dievui. 

Teisingai tad mintijo pariziejai, kai jie sau sakė: „Vienas tik 
Dievas tegali atleidinėti nuodėmes“'). Taip ir Šv. Rašte buvo pa- 
rašyta: Tik aš pats dildau tavo neteisybes?). V. Jėzus jas atleidinėjo 
dėl to, kad buvo Dievas, ir tą savo galią patvirtino stebuklu, liep- 
damas stabu ištiktam ligoniui atsikelti, imti savo lovą ir ją neš- 
tis*). Atsikėlęs iš numirusių V. Jėzus, eidamas su dviem moky- 
tiniais į Emmaus, sakė jiedviem, jog kentėjęs, miręs ir iš numiru- 
sių kėlęs, kad žmonėms tektų nuodėmių atleidimas: Turėjo Kris- 
tus kentėti ir trečioje dienoje keltis iš numirusių. Reikia skelbti 
jo vardu atgailą ir nuodėmių atleidimą tarp visų tautų, prade- 
dant nuo Jeruzalės*). 

Iš tų žodžių jau galima numanyti, kad V. Jėzus nuodėmių at- 
leidimo galią nepasiliko sau vienam, bet norėjo, kad kaltybių do- 
vanojimas plačiai pasklistų visur. Pranašas Izaijas 800 metų prieš 
Kristų, rašydamas apie būsimą Kristaus mokytinių Bažnyčią, bu- 


1) Mat. 9, 3. 

2) Iz, 43, 25. 

3) Mat. 9, 6; Mork. 2, 9. 
4) Luk. 24, 46-47. 

vo išsitaręs: Nuo tautos, kuri tenai gyvena, bus nuimta neteisy- 
bė!). Šv. Paulius Apaštalas mokydavo, kad V. Jėzaus kraujas nu- 
plauja mūsų kaltybes*); šv. Petras sako, kad Nekaltasis kentėjo 
už mūsų kaltybes, kad mes ne auksu ir sidabru pirkti esame, bet 
Brangiausiuoju  Kraujuš). Taip buvo ir Izaijas pranašavęs, kad 
Kristus už mus kentės, kad Jo randais mes būsime pagydyti4). 

Plintant krikščionijai, plito ir nuodėmių atleidimas. Bet apie 
pusantro šimto metų praėjus Montanas ėmė skelbti, kad ne visas 
nuodėmes Bažnyčia galinti atleisti. Ta klaida užsikrėtė Tertuli- 
jonas, kurs ją skelbė trečiojo šimtmečio pradžioje. Kiek vėliau . 
Noratas ėmė ją skelbti Romoje ir atskėlė nuo Bažnyčios žymų 
skaičių žmonių.  Kaikurie ėmė klaidingai sakyti, kad Bažnyčia 
ne visuomet galinti nuodėmes atleidinėti, o tiktai kaikuriais apri- 
botais laikais. 


Šv. Tėvas Kalikstas I, kurs Bažnyčią valdė nuo 217 iki 222 
metų, pasmerkė klaidą tų, kurie netikėjo Bažnyčios galios atleidi- 
nėti paleistuvystę ir svetimoterystę. To popiežiaus raštas perse- 
kiojimų laikais žuvo. Bet žinia apie ištarmę išliko rašte to Ter- 
tulijono, kuris buvo nepatenkintas Apaštalų Sosto sprendimu“). 
Nikėjos visuotinė santaryba 13 kanonu įsakė mirštantiems duoti 
nuodėmių atleidimą ir Švč. Sakramentą visokiu laiku, jei tiktai jie 
nuoširdžiai to prašo“). 


Kaip visuomet, taip ir šiuo atveju Bažnyčios ištarmė nebuvo 
naujai pramanyta, bet iš V. Jėzaus apreiškimo imta. Išganytojas 
buvo sakęs šv. Petrui: Tau aš duosiu Dangaus Karalystės rak- 
tus; ką tu suriši ant žemės, tas bus surišta ir danguje, ir ką 
tu atriši ant žemės, tas bus atrišta ir danguje"). Tą pačią galią 
paskui V. Jėzus suteikė ir kitiems Apaštalams, tardamas: Ką 
tik jūs surišite ant žemės, bus surišta ir danguje; ir ką tik 
atrišite ant žemės, bus atrišta ir danguje“). Pagaliau atsikėlęs iš 


1) Iz. 33, 24. 

2) Žyd. 9, 14, 26. 

3) I Petr. 1, 18—19. 

4) IZ, 53. 5. 

5) Tertullianus, De pudicitia c. I. 
6) Can 13; Denz. Ban. X, 57. 

7) Mat. 16, 19. 

S) Mat. 18, 18. 

numirusių V. Jėzus apsireiškė apaštalams ir kvėpęs į juos tarė: 
Imkite Šventąją Dvasią. Kam nuodėmes atleisite, tam jos atleis- 
tos, kam sulaikysite, jos sulaikytos!). 


Taigi visuotinė Tridento santaryba 1551 lapkričio 25 dieną 
keturioliktame posėdyje paskelbė apie atgailą trečiąjį kanoną ši- 
taip: „Jei kas sakytų, kad anais Viešpaties Išganytojo žodžiais 
„Imkite Šventąją Dvasią-—kam atleisite nuodėmes, tam jos atleis- 
tos, kam sulaikysite, bus sulaikytos“, nereikia suprasti apie nuo- 
dėmių atleidimo galią atgailos sakramente, kaip tat Katalikų Baž- 
nyčia visuomet suprasdavo iš pat pradžios, bet iškreiptų priešais 
to sakramento įsteigimą į įgaliojimą skelbti Evangeliją, tas tebū- 
nie pasmerktas“?). 


Visoje katalikų Bažnyčioje visais laikais ir visose vieto- 
se buvo ne vien žodžiu skelbiama Kristaus paliktoji jai teisė at- 
leidinėti nuodėmes, bet ir plačiai vartojama tas atleidinėjimas, 
žinoma, tiems, kurie tikrai gailėjosi už nuodėmes ir žadėjo jų 
daugiau nebedaryti. Šv. Išažnyčios Tėvai daug veikalų apie tai 
yra parašę. Santarybos išdirbinėdavo atleidimo sąlygas ir kartais nu- 
statydavo kokį atpildą už kokias nuodėmes reikia skirti. Būda- 
vo daug atskirų žmonių, ilgus metus gyvenusių atgailos gyve- 
nimą, ir buvo atgailos vienuolijų. Tad teisė ir galia nuodėmes at- 
leisti yra iš V. Jėzaus palikimo, iš Jo dieviškojo apreiškimo. 


Tiktai reikia žymėti, kad ne kiekvienas krikščionis turi ga- 
lią atleidinėti nuodėmes kitiems, o tik tie, kurie tą galią gavo iš 
V. Jėzaus per Apaštalus ir per ištisą nenutrūkusią kunigystės 
šventimų eilę. Nekunigas gali tiktai pakrikštyti nekrikštytą žmo- 
gų ir tokiu būdu prisidėti prie nuodėmės atleidimo. 


Du yra sakramentai, kuriuodu V. Jėzus paliko nuodėmėms 
atleidinėti: Krikštas ir Atgaila. Pirmiau tad pakalbėsim apie sak- . 
ramentus apskritai, o paskui skyrium apie Krikštą ir apie Atgailą. 


!) Jon. 20, 23. 
2) Denz. Bannw. X, 913. 

2. Apie Sakramentus 


Sąvoka ir sąlygos. Sakramentais mes vadiname mato- 
muosius V. Jėzaus paskirtus ženklus, kuriais žmonėms suteikia- 
ma neregimoji malonė. Jie tuo skiriasi nuo kitų malonės su- 
teikimo priemonių, kad suteikimas įvyksta savaime, kaip tik būva 
išpildytos suteikimo sąlygos. Vienos sąlygos liečia asmenį, kurs 
sakramentą priima. Iš jo pusės pirmiausia reikia, kad jis nesu- 
darytų kliūties malonei į jo sielą įeiti, ir antra, kad jis norėtų 
sakramentą priimti. Krikšto  sakramentui tų dviejų sąlygų ir už- 
tenka iš pusės priimančio. Atgailos sakramentui dar reikia ir tre- 
čios sąlygos, būtent, kad priimantis būtų krikštytas žmogus. 
Tos trečiosios sąlygos reikia taip pat ir visiems kitiems sakramen- 
tams. Bet šiems dar reikia ir ketvirtos sąlygos, būtent, kad įuos 
priimąs žmogus neturėtų mirtinos nuodėmės. Moterystė ir ku- 
nigystė, jei kas vieną tų dviejų sakramentų priima su mirtinąja 
nuodėme, nepagerina sielos, bet sakramento pasekmę, arba vaisių, 
visgi sudaro. Vadinasi, jei žmogus šventvagiškai įstoja į moterys- 
tę, jis vis dėlto nelieka laisvas nuo savo priesaikos. Jo  moterystė 
tikrai galioja, tik antgamtinės malonės, skirtos geram moterystės 
sakramentui, lieka neįėjusios į sielą tol, kol ta siela nepadaro at- 
gailos ir už senąsias nuodėmes, ir už blogą moterystės sakramen- 
to priėmimą. Taip pat jei kas su mirtina nuodėme priimtų ku- 
nigystės sakramentą, jis būtų tikras kunigas ir jo Mišiose duona 
bei vynas keistųsi V. Jėzaus Kūnu bei Krauju, prie jo priėjusieji 
išpažinties gautų nuodėmių tikrą išrišimą, bet jam pačiam tie 
šventi veiksmai būtų naujos sunkios nuodėmės. Jos žudytų jo 
sielą, kol atgaila neatitaisytų tos baisenybės. 

Regimoji dalis. Kitos sąlygos yra iš pusės paties sak- 
ramento. Pirmiausia tad reikia, kad būtų pavartotas tas daiktas, 
kurį V. Jėzus tam sakramentui skyrė. Krikštui vartojamas van- 
duo. Švenčiausiajam Sakramentui—duona ir vynas; Paskutiniam 
Patepimui vartojama šv. aliejus. Kitiems sakramentams vartojami 
kiti daiktai. Juos įvardysiu, kalbėdamas apie kiekvieną sakramentą 
skyrium. Daiktai, vartojami sakramentams sudaryti, vadinasi tų 
sakramentų medžiaga, arba materija. Kitaip sakant, vanduo yra 
krikšto medžiaga, arba materija, duona ir vynas—Eucharistijos me- 
džiaga, arba materija. 

Prie materijos sakramentuose dar reikia ir formos. Formą 
sudaro žodžiai. Jie tariami pritaikant sakramento materiją jį pri- 
imančiam žmogui. Taip liejant vandenį kūdikiui ant galvutės, ta- 
riama: „Aš tave krikštiju vardan Tėvo ir Sūnaus ir Šventosios 
Dvasios“. Kitiems sakramentams reikia tarti kitoki žodžiai, kiek- 
vienam savi, kurie sudaro sakramento formą. 

Materijos ir formos pritaikymo veiksmas turi būti ne kaip 
kas nori, bet kaip yra arba V. Jėzaus palikta, arba Bažnyčios nu- 
statyta. Vieni veiksmai liečia sakramento esmę, kiti yra tiktai pa- 
gražinančios ir maldingumą žadinančios apeigos. Šios pastarosios 
yra tiek svarbios, kad savo sumanymu arba nusistatymu jų nei 
apleisti, nei pakeisti, nei padauginti nevalia. Tačiau pakeitimams 
ar praleidimams susidarius su kalte arba be kaltės vis dėlto 
sakramentas lieka įvykęs. 

Veiksmai, liečiantiejį sakramento esmę, yra taip svarbūs, 
kad juos praleidus arba pakeitus, nors ir be kaltės, sakramentas 
nebeįvyksta. Todėl be galo svarbu žinoti, kokia materija ku- 
riam sakramentui yra esminė, kokia yra forma ir kokis veiksmas. 
Tą galima sužinoti tik pakankamai susipažįstant su kiekvienu sak- 
ramentu  skyrium. Šičionai užtenka paminėjus esminių ir  ne- 
esminių dalykų svarba sakramentuose. 

Neregimoji malonė. Yra didelis skirtumas tarp sakra- 
mentų iš vienos pusės ir tarp maldų bei gerų darbų iš kitos pusės. 
Maldų ir gerų darbų vertybė pareina nuo gerumo to, kuris meldžiasi 
arba gerus darbus daro, ir nuo to, kaip nusiteikęs jis tuos darbus arba 
tas maldas atlieka. V. Jėzus pariziejams priminė pranašo užrašy- 
tus Dievo žodžius: „Šita tauta garbina Mane lūpomis, jos gi 
širdis toli nuo manęs“'). Tokia malda yra blogiau, negu bergždžia. 
Sakramentai juos gerai priimantiems atneša didelę naudą, nors 
tas, kuris teikia, būtų ir nusikaltėlis, ir suteršta širdimi juos 
teiktų. Todėl ir sakoma, kad sakramentų nauda yra ne iš teikėjo, 
o iš teikimo. Jeigu blogas teikėjas gerai suteikė, tai ir nauda pri- 
ėmusiam yra pilna. Lotyniškai tat sakoma, kad sakramentų nau- 
da yra ex opere operato. Lietuviškai išeitų iš atidirbto 
darbo arba, gal geriau, iš atlikto veiksmo. 

Šitą ypatybę V. Jėzus suteikė sakramentams, tur būt, dėl to, 
kad gerų tikinčiųjų žmonių sielos nauda nepriklausytų nuo ne- 


1) Iz. 29, 13. 

galimo jiems patirti dvasininkų sąžinės grynumo, kad, pasitaikius 
neištikimybėms dvasininkuose, šiaip žmonėms nereikėtų rūpintis 
savo gautųjų malonių galiojimu. 

Materija, forma ir veiksmas sudaro matomąją sakramento 
dalį. Sakramentų yra daug. Kiekvienam žmogui nesunku patirti 
esmę matomoje kiekvieno sakramento dalyje. Taigi kiekvienam 
lengva sužinoti, ar ji gerai buvo atlikta. Kadangi prie tos mato- 
mosios dalies antgamtinė malonė prisideda iš atliktojo veiksmo 
(ex opere operato), tai nebelieka abejojimo apie antgamtinės ma- 
lonės gavimą tain, kurs sakramentą priimdamas nesutrukdė 
savo sąžinės netikusia padėtim. Taip atgailos sakramente gali vis- 
kas blogai nueiti ne dėl kunigo, duodančio išrišimą, nedorybės, 
o dėl atliekančio išpažintį žmogaus nenoro pasitaisyti. 

Taigi posakis „iš atliktojo veiksmo“ reiškia, kad 
sakramentas nesugenda dėl nusiteikimo to, kuris sakramento apei- 
gą atlieka. Bet tas posakis nereiškia, kad priimąs sakramentą žmo- 
gus gali nesirūpinti savo sąžinės nusiteikimu. Dievas apsaugoja 
žmogaus sielos reikalus nuo kitų nuodėmingumo, bet neapsau- 
goja jų nuo to paties, kam tie reikalai turėtų eiti į naudą. 

Matomoji kiekvieno sakramento dalis, be abejojimo, yra nau- 
dinga tikėjimo dorybei pažadinti ir sustiprinti. Krikšto žodžiai, 
arba forma, ypatingai paragina tikėti aukščiausią apreiškimo 
tiesą — Švenčiausią Trejybę; sutvirtinimo sakramentas prie tikė- 
įimo prideda ištvermės ir pastovumo. Taip eidami par visus sa- 
kramentus rastume, k4 kuris duoda naudos tikėjimui. Bet būtų 
„didelė klaida sakyti, kad iš sakramentų daugiau nieko nė nėsą, 
kaip tik tikėjimo sužadinimas. Sakramentuose yra dar daug dau- 
giau. Tridento santaryba moko: „Jei kas sakytų, kad šitie septy- 
ni sakramentai įsteigti vien tik tikėjimui šelpti, tas tebūnie 
atmestas“ !). 

Kiekvienas sakramentas turi prie savęs didelę ir ypatingą 
malonę. Negalima sakyt, kad ta malonė visuose sakramentuose bū- 
tų vienokio dydžio, arba vienokios vertybės, arba vienaip bran- 
gintina. Į sakramentų teikiamąsias malones negalima vesti lygy- 
bės dėsnio. Svarbi ir didelė, be abejojimo, yra moterystės sakra- 


1) Sess. VII, 1547 m. kovo 3 dien. kan. 5. 

mento malonė. Bet jos negalima statyti lygiomis su Švenčiausiuo- 
ju Sakramentu. Vertybės ir kilnybės skirtumas yra didelis. Aps- 
kritai, Šv. Sakramentas, arba Eucharistija, iš sakramentų išsiskiria 
taip, kaip Dievas išsiskiria iš savo teikiamųjų antgamtinių malo- 
nių. Todėl Tridento santaryba paskelbė: „Jei kas sakytų, kad 
sakramentai esą tarp savęs taip lygūs, jog nė kokiu atžvilgiu vie- 
nas nėsąs kilnesnis už kitą, tas tebūnie pasmerktas“ !). 

Buvo žmonių, sakiusių, kad sąryšis tarp matomosics sakra- 
mentų dalies ir tarp suteikiamosios malonės esąs vien tik išori- 
nis, būtent, kad malonę suteikia tikėjimas, o matomoji sakra- 
mento dalis tik primena tą, kas be jos įvyko. Šitą pažiūrą taip 
pat pasmerkė Tridento santaryba, tardama: „Jei kas sakytų, kad 
Naujojo Įstatymo Sakramentuose nėra tos malonės, kurią jie 
reiškia, arba kad ne jie teikia malonę netrukdantiems, nes esą tik 
išoriniai gauti per tikėjimą malonės arba nuteisinimo ženklai ir 
šiokios tokios krikščionių tikybos žymės tikintiems žmonėms 
atskirti nuo netikinčių, tas tebūnie atskirtas“?). 

Buvo beplintanti klaida, kad sakramentai, nors ir teikią 
malonę, tai ne visada ir ne visiems gera širdimi priimantiems. 
juos ir visai matomajai sakramento daliai esant gerai atliktai. Tą. 
klaidą taip pat pasmerkė Tridento santaryba tame pačiame po- 
sėdyje?). Taigi sakramentuose yra Dievo malonė taip, kad išpil- 
džius regimąją sakramento dalį, malonė gerai priimančiam tenka. 
neabejotinai. Dievo valia, įstatydama sakramentus, sujungė malonę 
su gerai išpildyta jų materija ir forma. Tas malonės sujungimas su ma- 
tomais ženklais veikia panašiai, kaip gamtos dėsniai kūnų pasaulyje. 

Klaidinga yra pažiūra tų, kurie manė ar mano, kad sakra- 
mento malonei gauti užtenka atsidėti Dievo pažadu, o nėra rei- 
kalo išpildyti metomąją jo dalį, t. y. materiją, formą ir veiksmą. 
Šitą pažiūrą Tridento santaryba pasmerkė tame pačiame posėdy- 
ie 8 kanonu?). : 

Teikėjas. Iki šiol kalbėta apie sakramentų matomąją dalį, 
t. y. apie materiją, formą ir veiksmą. Apie nematomąją dalį, arba 


1 Sess. VII. 1547 m. kovo 3 d. kan. 3. 
Ž) Ten pat 6 kanonas. 

Š) Can. 7. 

4) Denz. Ban. X, 851. 

Dievo malonę, tampriai sujungtą su matomąja dalimi, minėta apie 
žmogų, priimantį sakramentą, ir pastebėta, kad iš jo pusės rei- 
kia geros nuotaikos sąžinėje. Belieka pridėti, kad svarbus yra 
taip pat sakramento teikėjas. Tiesa, nuo jo sielos gerumo sakra- 
mentas nepriklauso, bet teikėjas daug reiškia sakramento įvykime. 

Pirmiausia, sakramentui turi būti atitinkamas teikėjas. Yra 
sakramentų, kaip pav. krikštas, kuriuos gali suteikti kiekvienas 
žmogus. Moterystės sakramento teikėjai yra tie patys asmens, 
kurie jį priima. Bet daugumą sakramentų gali teikti tiktai dva- 
sininkai, būtent: sutvirtinimą, atgailą, Eucharistiją, kunigystę, pas- 
kutinį patepimą. Kalbant apie kiekvieną sakramentą skyrium, 
plačiau bus paminėta ir kokio teikėjo jam reikia. 

Čia būtinai turiu paminėti, kad vistiek kokis būtų tei-. 
kėjas, būtinai reikia, kad jis norėtų sakramentą suteikti taip, kaip 
jis yra teikiamas Bažnyčioje. Kitaip sakant, teikėjo intencijos taip 
pat reikia sakramentui įvykdinti, kaip materijos ir formos. Inten- 
cija yra esminė sakramento įvykinimo dalis. Tridento santarybos 
vienuoliktasis kanonas tą aiškiai nustato!). Žinoma, intencija gali 
būti ir tobulesnė ir menkesnė. Nėra reikalaujama pačios tobu- 
liausios, bet būtinai reikia, kad sakramento teikėjas darytų tą, 
kas yra daroma Bažnyčioje. Klaidatikis, nepažįstąs arba nepripa- 
žįstąs tikrosios Bažnyčios, vis dėlto ištikrųjų suteikia sakramentą, jei 
jis atlieka jį mintimi, kad jo Bažnyčia yra tikroji. Tik tuo at- 
veju reikia, kad ta jo Bažnyčia nebūtų sugadinus nei materijos nei 
formos. Nelaimingoji Anglijos valstybinė Bažnyčia, prieš kelis šim- 
tus metų vienu tarpu netekusi intencijos, susigadino taip pat savo 
kunigystės sakramento regimąją dalį ir dabar nė jokia intencija 
negali to sakramento atitaisyti. į 

Čekucse tautos praeities per dideli brangintojai labai garbi- 
na Huss'ą, kuris skelbė, kad kunigas, turįs mirtinąją nuodėmę są- 
žinėję, nors ir materiją ir formą pavartotų gerai, sakramento 
nesiidaro dėl savo sąžinės netvarkos. Ta nuomonė buvo ir yra 
klaidinga. Sakramento galiojimas visai nepriklauso nuo teikėjo są- 
žinės stovio. Tą pareiškė daug kartų čia minėtoji Tridento 
santaryba?). 


HN Denz. Bann. X, 854. 
2) Kan. 12, ib. n. 855. 

Prie tų veiksmų, kurie sudaro sakramento turinį, Bažnyčia 
yra pridėjus dar ir pagražinančių apeigų, kurios dažnai sukelia 
gražių ir malonių jausmų. Šitos neesminės apeigos įvairiais am- 
žiais buvo įvairios. Rytuose jos dažnai skiriasi nuo apeigų, varto- 
jamų ten, kur bažnyčiose viešpatauja lotynų kalba. Bažnyčia ga- 
li tas apeigas pakeisti. Bet ji uždraudė, kad to pakeitimo neda- 
rytų nei kunigai, nei vyskupai. Šita teisė yra likusi vienai aukš- 
čiausiai Bažnyčios valdžiai, tai yra Šv. Tėvui. Kas sakramentą 
teikia, tas turi išpildyti visas Bažnyčios įvestąsias prie to sa- 
kramento papildomąsias apeigas. Kas apie jas su panieka išsita- 
ria, tas neapsieina be nuodėmės. 

Sakramentų žymė. Trys sakramentai suteikia ne 
vien malonę, bet žmogaus sielai padaro neišdildomą žymę, kuri 
liekasi visuomet—šiame pasaulyje ir po mirties. Ta žymė lotyniš- 
kai vadinasi character. Graikų kalboje ją kartais vadina ants- 
paudu (sphrogys). Žymintieji sakramentai yra krikštas, sutvirtinimas 
ir kunigystė. Dėl tos žymės, amžinai liekančios sieloje, šių sa- 
kramentų nevalia atkartoti. Taigi kiekvienas žmogus gali juos tik 
vieną kartą priimti visame savo gyvenime. Jeigu kartais neišma- 
nėliai, tarsi, dėl maldingumo eina priimti Sutvirtinimo sakramentą 
keletą kartų, tai jie daro ne maldingą darbą, bet šventvagystę. 
Tridento santaryba nustatė: „Jei kas sakytų, kad trijuose sakra- 
mentuose, būtent: krikšte, sutvirtinime ir šventinime neteikiama 
sielai charakteris, tai yra neišdildomoji ir dvasinė žymė, dėl ko jų 
kartoti negalima, tas tebūnie išskirtas“ !). 

Viena yra krikšto žymė, visai kitokia yra sutvirtinimo žy- 
mė, dar kitokia kunigystės. Jeigu kunigas kažin kaip sunkiai nu- 
sikalstų ir per ilgus metus jam nevalia būtų laikyti Mišių, tai bet- 
gi jo kunigystės žymė neišdiltų. Galima kunigas sunkiausiu kalėji- 
mu ir dar aštresnėmis priemonėmis nubausti, bet kunigystės žy- 
mės iš jo atimti negalima. Jei jis nepaprasta atgaila užsipelnytų 
bausmės dovanojimą, jo negalima būtų antru kartu šventinti. 
Jei šalia jo kas mirtų, o nebūtų kito kunigo, jis galėtų išklausyti 
mirštančiojo išpažinties ir duoti tikrą išrišimą, nors nebūtų ga- 
vęs savo kaltybių dovanojimo. 


1) Kan. 9; Denz Bann. X 852. 

Taip pat nedyla nei pirmųjų dviejų sakramentų žymės, nors 
sunku mums įspėti, kokia tų žymių išvaizda. Kūnu gyvendami, 
nematome nei sielų, nei žymių, kurias sakramentai įose padaro, 
bet žinome, kad tų žymių yra. Jos sunkina pasmerktiesiems ken- 
tėjimus pragare ir didina laimę šventiesiems danguje, bet neiš- 
nyksta nė tenai. 


Reikalas. Sakramentai naudingi tuo, kad jie teikia 
malonę. „Jeigu kas sakytų, kad Naujojo Įstatymo sakramentai 
nėra išganymui reikalingi, bet be jų apsieinama ir be jų arba be 
noro juos gauti vien tiktai tikėjimu žmonės gauną nuteisinimo 
malonę, kad ir ne visų kiekvienam reikia, tas tebūnie atmestas“, 
skelbia Tridento santaryba!). Mums tenka labai dažnai pakartoti 
tos santarybos žodžiai, nes ji buvo XVI šimtmetyje ir atitaisė 
kaip: tik tuomet paplitusias klaidingas pažiūras į sakramentus. 

Šitoje ištarmėje pirmiausia pasakyta, kad sakramentai yra 
reikalingi, nors ne visi kiekvienam. Kas yra priėmęs kunigystę, 
tas turi apsieiti be moterystės, bent lotynų apeigose. Kas priėmęs 
moterystę, tas teapseina be kunigystės. Daugelis apseina ir 
lengvai išganymą gauna be tų abiejų sakramentų. 

Tačiau vieno sakramento būtinai reikia visiems, būtent, 
Krikšto, nes V. Jėzus pasakė Nikodemui: „Jei kas neatgims iš 
vandens ir Šv. Dvasios, negalės įeiti į Dievo karalystę“?). Atgi- 
mimas iš vandens ir Šv. Dvasios yra krikšto sakramentas. 
Persekiojimų laikais kai kurie žmonės rengėsi priimti krikštą ir 
įau mokėsi kas reikia, bet nesuskubo, nes prispaudėjai juos 
sugavo ir nužudė. Tie, be abejojimo, patenka į Dangaus Karalystę, 
nes jie krikšto norėjo. Todėl Tridento santaryba smerkia tuos, 
kurie sako, kad galima apseiti ne tik be sakramentų, bet ir be 
noro juos priimti, ir nesmerkia tų, kurie sako, kad negalint pri- 
imti sakramento iš tikrųjų, reikia bent norėti pasinaudoti juo. 
Tas noras ypatingai liečia krikštą, bet taip pat ir atgailą, Eucha- 
ristiją ir paskutinį patepimą. 

Skaičius. V. Jėzus Bažnyčiai paliko septynis sakramen- 
tus: krikštą, sutvirtinimą, Savo Kūną ir Kraują, atgailą, kunigystę, 


M Kan. 4; Denz. Ban. X 847. 
22) Jon 3, 5. 

moterystę ir paskutinį patepimą. Tiktai vienas Dievas gali pridė- 
ti prie matomo daikto savaime arba iš atlikto veiksmo veikian- 
čią antgamtinę malonę. Todėl V. Jėzui į dangų užengus, Bažny- 
čia negalėjo padidinti sakramentų skaičiaus. Bet ji jų nė nesuma- 
žino. Taip ir liko septyni sakramentai: nei daugiau, nei mažiau. 

Šešioliktame šimtmety atsirado klaidinga protestantų pažiūra, 
tvirtinanti, kad kunigystės nersikią. Jie ėmė sakyti, jog kunigystė ne 
sakranientas. Paskiau paneigė paskutinį patepimą, sutvirtinimo sa- 
kramentą. Ilgainiui imta skelbti, kad ir moterystė ne sakramentas. 
Taip kai kurie tepripažindavo tik du sakramentu: krikštą ir V. Jėzaus 
Kūno ir Kraujo sakramentą. Bet, ėmus abejoti apie V. Jėzaus 


Kūno ir Kraujo tikrenybę Escharistijoje, beliko tiktai krikšto sak- 


ramentas. Pastaraisiais laikais kai kurie ir jame nepripažįsta nei ko- 
kios antgamtinės malonės. Taip atsimetusiejiį nuo Bažnyčios 
žmonės liko be sakramentų. 

Jų pažiūra aiškiai klaidinga. Jie patys nesusiklauso tarp savęs, 
nes vieni pasilieka daugiau sakramentų, kiti mažiau, kiti visus 
atmeta. Anksčiau už protestantus, būtent, vienuoliktame šimtmety 
atskilo nuo tikrosios Bažnyčios pravoslavai. Nors jie liko krei- 
vatikiai ir padarė kreivatikystės nuodėmę, tačiau visiškai nesi- 
ginčydami yra palikę visus septynis sakramentus, kaip yra katalikų 
Bažnyčioje. Armėnai atsimetė penktame amžiuje. Jie taip pat turi 
visus septynis sakramentus, nes ir tuomet tikroje Bažnyčioje 
buvo septyni sakraimentai, kaip dabar yra ir kaip yra buvę pačioje 
pradžioje, kada apaštalai juos dalindavo žmonėms. Evangelijose 
minėti: krikštas, Eucharistija, atgaila, kunigystė ir moterystė, o 
apaštalų raštuose sutvirtinimas ir paskutinis patepimas. Smulkiau 
apie tai bus pasakyta, kalbant apie kiekvieną sakramentą skyrium. 

Negalima būti kataliku  netikint, jog yra septyni sakra- 
mentai. Tridento visuotinoji santaryba teisingai paskelbė: „Jei 
kas sakytų, kad ne visi Naujojo Įstatymo Sakramentai buvo mū- 
sų Viešpaties Jėzaus Kristaus įsteigti arba kad jų yra daugiau 
ar mažiau, kaip šie septyni: krikštas, sutvirtinimas, Eucharistija, 
atgaila, paskutinis paiepimas, kunigystė ir moterystė, arba kad 
kuris nors iš tų septynių nėra tikrai ir pilnai sakramentas, tas 
tebūnie atmestas“!). 


1) Ses. VII. 1547 kovo 3 d. kan. 1; Denz. Bann. 844. 

Senojo Įstatymo sakramentai. Religijų vadovė- 
liuose gana dažnai užsimenama apie Senojo Įstatymo sakra- 
mentus.' Taip, pavyzdžiui, Dievo išrinktoji žydų tauta nuo Abra- 
omo laikų turi apipiaustymo apeigas. Kaip krikšto sakramentas 
yra krikščionio žymė, taip Senajame Įstatyme apipiaustymas buvo 
laikomas Dievo išrinktosios tautos sūnų žymė. Bet ar apipiaus- 
tymas atleisdavo gimtąją nuodėmę, kaip kad ją atleidžia ir 
žmogų nuteisina Naujojo Įstatymo krikšto sakramentas? Krikštas 
teikiamas visiems. Apipiaustymas buvo įsakytas tik berniukams. 
Dievas, anot šv. Pauliaus, nori, kad visi žmonės būtų išganyti Ų. 
Jis nedaro skirtumo tarp vyro ir moters. Kadangi išrinktosios 
tautos dukters negaudavo jokios žymės, tai galima abejoti, ar 
apipiaustymas atleisdavo gimtąją nuodėmę ir berniukams. Ber- 
niukai ir mergaitės Dievo akyse yra vienodos vertės. Taigi, jei 
apipiaustymas yra Senojo Įstatymo sakramentas, kuris naikina 
gimtąją nuodėmę ir žmogų nuteisina, tai kodėl nuteisinimo nėra 
mergaitėms? Argi Dievas nevienodai būtų visiems gailestingas? 
Išrinktosios tautos sūnų apipiaustymas yra greičiau Dievo pada- 
rytosios sandoros apeiga, negu nuteisinimo sakramentas. Tiesa, 
'apipiaustymas žydų religijoje yra ypatinga savybė. Bet nėra ly- 
giavertė Naujojo Įstatymo krikšto sakramentui. Jis yra krikšto fi- 
gūra. Dievas ligi Išganytojo atėjimo nuteisindavo žmones iš 
gimtosios nuodėmės per prigimties įstatymus ir duotus ant 
Siono kalno savo įsakymus. 

Senajame Įstatyme buvo ir nuodėmių atleidimo apeiga. 
Aukščiausias kunigas dėdavo rankas ant ožio savo ir tautos var- 
du. Vieną ožį aukodavo Dievui ir sudegindavo, kitą išvydavo 
į laukus. Valgymas Velykų avinėlio ir neraugintų duonų 
vaizduoja mūsų šv. Komuniją. Tos Senojo Įstatymo ceremonijos 
savaime Dievo pašvenčiamosios malonės, ex opere operato, 
nesuteikdavo. Jos žadindavo žmonėse tikėjimą, gailestį ir Dievo 
meilę. O per tai jie gaudavo ir minėtąją pašv. Dievo malonę. 

Be to, jei yra buvę Senajame Įstatyme sakramentų, tai jie pra- 
našavo būsimą V. Jėzaus atėjimą ir Jo atnešamąsias malones. Flo- 
rencijos visuotinoji santaryba 1441 m. vasario 4 d. sako: „kad niekas 


1 Timot. 2, 4. 

iš vyro ir moteries pradėtas niekuomet nebuvo išvaduotas iš 
velnio valdžios kitaip, kaip per mūsų Viešpaties Jėzaus Kris- 
taus, Dievo ir žmonių tarpininko, nuopelną“!). Toji  santaryba 
vienoje eilėje mini Senojo Įstatymo aukas, sakramentus ir apei- 
gas, nedarydama skirtumo tarp jų). Ji tik primena, kad Kris- 
tui atėjus visa tai turėjo pasiliauti?). 


Taigi skirtumas tarp Senojo ir Naujojo Įstatymo sakramen- 
tų yra, kaip skirtumas tarp paveikslo ir tikrenybės. To skirtumo 
pati šaknis yra ta, kad Naujojo Įstatymo sakramentai savaime 
suteikia malonę, veiksmą tinkamai atlikus, arba ex opere ope- 
rato, o Senojo Įstatymo sakramentų malonė priklausė nuo tei- 
kiančio ir įį priimančio sielos. Jeigu sakramento esmė yra tas 
nuolatinis malonės susijungimas su regimąja materija ir forma, 
kurs savaime veikia, tai reikia pripažinti, kad Senojo Įstaty- 
mo sakramentai tebuvo tikrųjų sakramentų tik šešėliai, nes 
nebuvo prijungtos prie jų antgamtinės malonės*), veikiančios vienu 
veiksmo atlikimu, arba ex opere operato. Dėl tos pačios prie- 
žasties nei šv. Jono krikštas nebuvo sakramentas, kaip tat nu- 
tarė Tridento santaryba?). 


Sakramentai dalinasi dvejaip: į gyvųjų ir mirusiųjų. Niekas 
numiręs sakramento priimti negali. Mirusiųjų sakramentais vadi- 
nasi krikštas ir atgaila dėl to, kad einąs jų priimti gali 
neturėti nuolatinės pašvenčiamos Dievo malonės, kuri sudaro 
sielos gyvybę. Tuodu sakramentai palikti nuodėmėms atleisti. Kiti 
penki sakramentai vadinasi gyvųjų dėl to, kad einant jų priimti 
jau reikia turėti nuolatinę pašvenčiamą Dievo malonę savo 
sieloje. Kitas sakramentų dalinimas yra į kartojamus ir nekarto- 
jamus. Kartojami yra: Eucharistija, atgaila. Visai nekartojami yra 
krikštas, sutvirtinimas ir kunigystė. Likusieji du yra kartojami su ap- 
ribojimu: paskutinio patepimo nereikia kartoti toje pačioje ligoje, 
“0 moterystės negalima kartoti, kol mirtis neperskiria. 


!) Denz. Bann. X, 7ll. 

2) Denz.X, 711. Sulygink Tridentin. Sess, VII. can. 2; Denz. Ban. X, 845. 
3) Denz. Bann. X, 112 

*) Decretum pro S 1439 lapkr. 22; Denz. Ban. X, 695. 

5) Sessio VII, de Baptismo can. 1; Denz. Ban. X, 857. 

3 Krikštas 


Pirmutinis sakramentas yra krikštas. Jį V. Jėzus paliko nuo- 
dėmėms atleisti. Todėl, aiškinant Apaštalų sudėjimo skiemenį apie 
nuodėmių atleidimą, reikia ypatingai įsižiūrėti į krikšto sakramentą. 
Tas krikštą gerai supranta, kas žino: a) kokia yra jo matomoji ' 
dalis, būtent: materija, forma ir teikimas, b) kokia yra prie jo 
pridėta nematomoji sielą atgaivinanti malonė, c) kokis yra to 
sakramento reikalas, ir d) koki yra Bažnyčios įstatymai apie jį. 


A. REGIMOJI KRIKŠTO DALIS 


Materija. Krikštą galima suteikti vien vandeniu. Taip 
V. Jėzus pasakė: Kas neatgims iš vandens ir Šventosios Dvasios, 
tas negalės įeiti į Dievo Karalystę). Krikštas tad yra plovimo, 
arba prausimo, sakramentas. Graikiškai ir lotyniškai jis vadinasi 
„baptisma“, t. y. maudymas. Vandeniu žmogus nuvalo nešvaru- 
mus nuo savo kūno. Vandenį V. Jėzus pavartojo tam sakra- 
mentui, kuris turi nuodėmes nuvalyti nuo mūsų sielų. 

Kūną galima nupraust ir kitokiais skystimais, ne vienu van- 
deniu. Bet sielai plauti V. Jėzus, įstatydamas krikštą, nepavartojo 
kitų skystimų, tik vien vandenį. Todėl tik vandeniu ir tegalima 
krikštyti. Kolonijos vanduo arba kitoki alkoholiai ar šiaip skys- 
timai gali nuplauti kūną, bet neturi ir negali turėti pridėtos sie- 
14 valančios antgamtinės malonės. Todėl krikštas, atliktas bet ko- 
kiu skystimu ar pienu, ar žibalu, nebūtų krikštas ir visai negaliotų 

Krikštui vartojamas vanduo turi būti švarus. Bet svarbu, 
kad tai būtų vanduo. Jei kas, neturėdamas švaraus vandens nei laiko 
jį iškošti, mirštantį kūdikį pakrikštytų drumstu vandeniu, tai 
tas krikštas galiotų, ir kūdikio siela nusivalytų nuo nuodėmės, 
nepaisant, kad jo kūnelis gal kiek ir susiterštų nuo drumsto 
vandens. 

Nors vyne, sriuboje ir šiaip kaikuriuose skystimuose yra 
daugiau pusė vandens, tačiau jie krikštui netinka, nes jie nėra 
vanduo: jie turi savo ypatingą ir vardą ir prigimtį. Taip pat 
krikštui netinka nei seilės, nei ašaros, nei kitkas panašaus. 


1 Jon. 3, 5. 

Tačiau ledas ir sniegas yra tikras vanduo ir dėl to sniegą 
ar ledą sutirpinus galima krikštyti, ir tokis krikštas galioja. Šulinio, 
ežero, upės, lietaus ar jūros vanduo, šilto ar šalto šaltinio, saldus 
rūgštus ar kartus vanduo—skirtumo nesudaro, nes tat visa yra 
vanduo. Taip pat ir chemikų dirbiuvėje dirbtinai iš savo sudeda- 
mųjų dalių pagamintas vanduo galima vartoti krikštui, bet svarbu, 
kad jis būtų vanduo, o ne kitokis baltai giedras skystimas. 

Krikšto forma yra trumpa. Ją sudaro šitie žodžiai: 
Kcikštija tave vardan Tėvo, Sūnaus ir Šventosios Dvasios. Prieš 
tuos žodžius paprastai pridedamas vardas to, kuris krikštijamas. Ta- 
čiau krikštas galioja ir tuo atveju, kada vardas neištartas. Vardą 
žmogui galima parinkti prieš krikštą ir po krikštui, nors geriausia 
yra jį sujungti su tuo svarbiuoju sakramentu. Tada ir šventybė 
tenka tam vardui. Paprastai krikščionims būna duodami šventųjų 
vardai. Bet nedraudžiama duoti ir nešventųjų tautos arba mokslo 
didvyrių vardai. Tik neleidžiama kūdikius praminti stabmeldijos 
dievų vardais, nes jie nieko bendra neturi su tikrąja tikyba. Taip 
pat nepridera skirti kūdikiams vardai asmenų, pagarsėjusių blo- 
gybėmis, kaip tai: Kaino, Erodo, Piloto, Nerono ir kitų panašių. 
Reikia vengti ir juokingų vardų, nes jie nepakenčiama našta žmo- 
gui per visą jo gyvenimą. Norint galima duoti net ir kelis 
„vardus. Tas ypatingai patogu sujungiant švento globėjo vardą su 
patrijotiniu nešvento asmens vardu, kaip tai: Aleksandras-Vytautas, 
Ona-Birutė ir t. t. 

Krikšto forma galima tarti vistiek kokia kalba: lotyniškai, 
lietuviškai ir kitaip. Nuo kalbos pakeitimo nesusidaro formos pa- 
keitimas. Bet nevalia sutraukti trijų Dievo Asmenų vardų į. 
vieną žodį ir tarti „Lrikštiju tave Trejybės vardu“. Tokis krikštas 
būtų abejotinas ir dėl to uždraustas. Nėra nė reikalo tokį sutrum- 
pinimą daryti. V. Jėzus apaštalams tarė: Eidami tat ir mokykite 
visas tautas, krikštydami juos vardan Tėvo, Sūnaus ir Šventosios 
Dvasios!. Tuo V. Jėzus paskyrė krikštui formą. Mums nede- 
rėtų jos trumpinti, nors sutrumpinimas nekenktų krikšto galiojimui. 
Bent tiek mes V. Jėzų pagerbsime, kad apseisime nepakeitę Jo 
žodžių taip svarbiame dalyke, kaip krikšto forma. 


1) Mat. 28, 19. 

Jei kas dėl savo kalbos sunkumo mikčiodamas ištaria 
tuos žodžius, jie dėl to nesugenda, ir krikšto forma liekasi gera. 

Teikimas yra formos su materija sujungimas ant krikš- 
tijamojo asmens. Tas įvyksta pilant vandenį krikštijamajam ant 
galvos ir drauge tam pačiam tariant krikšto formos žodžius. 
Vandens reikia užpilti tiek, kad permirktų plaukus ir pasiektų 
odą. Patogiausia yra praskleisti plaukus, nes tada ne daug terei- 
kia vandens. 

Krikšto teikimo būdai yra trys: maudymas, apiplovimas ir 
apšlakstymas. Rytų apeigose mažus kūdikius krikštija, panardin- 
dami dideliame vandens inde. Tas daroma trimis atvejais. Seno- 
vėje ir užaugusius žmonės krikštydavo maudymo būdu. Tam 
tikslui prie bažnyčių būdavo tam tikrų trobų su gana gilia duobe 
viduje. Ta duobė būdavo pilna vandens, ir žmogus laiptais įeidavo 
į jį. Tada jam dar ant galvos užpildavo vandens iš tos pat duo- 
bės ir drauge tardavo krikšto žodžius. 

Dabar visose lotynų apeigų šalyse jau tebevartojamas tiktai 
apiplovimas. Visas žmogus lieka apsirengęs. Jam tik ant galvos 
kryžiavai užpilama vandens, drauge tariant krikšto žodžius. 

Kada pasitaikydavo keli tūkstančiai žmonių krikštyti vienu 
kartu, tada jau nebeištekdavo nei laiko nei žmonių kiekvienam 
apiplauti  skyrium. Tuomet tik gausiai apšlakstydavo visus ir 
vienu kartu visiems ištardavo: „Krikštiju jus vardan Tėvo ir t.t.“ 
V. Jėzus nepasakė, kuri iš tų trijų galimybių reikia vartoti. Jis 
nepapeikė nė vienos. Dėl to jos visos geros, ir, kurią nors pavar- 
tojus, krikštas galioja. Bet Bažnyčia, atsižiūrėdama įvairių laikų ir 
vietų, paliepia vartoti tą teikimo būdą, kuris geriausiai atitinka 
tiems laikams ir toms vietoms. 

Krikštas galioja vistiek kas jį teikia: kunigas ar pasaulininkas, 
vyras ar moteriškė, senelis ar vaikas, doras ar nenauda asmuo. 
Krikštas galioja net ir tada, kada jį suteikia klaidatikis arba ir 
tas, kuris pats dar tebėra nekrikštytas. Kitados didžiam šventajam 
Kiprijonui, gyvenusiam Afrikoje, Kartaginos mieste, apie 250 
metus, rodėsi, kad krikštas tegalioja vien tikroje Kristaus Baž- 
nyčioje suteiktas. Bet popiežius šv. Steponas išsprendė kitaip. Tą 
sprendimą pakartojo Nikėjos santaryba 325 m. Galutinai Tridento 
santaryba ištarė: „Jei kas sakytų, kad krikštas, net eretikų suteik- 

tas vardan Tėvo, Sūnaus ir Šventosios Dvasios, su noru daryti, 
ką daro Bažnyčia, nėra tikras krikštas, tas tebūnie atmestas“ )). 

Tiktai pats savęs niekas negali krikštyti, o turi vienas žmo- 
gus krikštyti kitą žmogų. Jeigu tad kas pats sau piltųsi ant galvos 
vandenį ir tartų žodžius teisingai, vistiek tas krikštas negaliotų. 

Tėvui ar motinai, leistina krikštyti savo kūdikis tik 
esant šiam mirties pavojuje ir nėsant kitam, kuris galėtų pakrikš- 
tyti. Tėvas ar motina pakrikštiję savo kūdikį arba jį kitam krikš- 
tijant palaikę, dvasinės giminystės nei su pakrikštytuoju, nei tarp 
savęs neužsitraukia ir todėl moteryste naudotis teisės nenustoja. 
tyti. Todėl jų ne tik nereikia, bet net nevalia perkrikštyti jiems 
pereinant į katalikus. Protestantų būva visokių. Vieni gerai krikštija, 
kiti nepaiso nei formos, nei materijos, nei neturi noro teikti sa- 
kramentą, nes įo netiki. Negalint sužinoti, kaip kuris protes- 
tantas buvo pakrikštytas, paprastai jis perkrikštijamas perei- 
nant į katalikus, kad nebeliktų abejojimo. 


Apeigos. Iki šiol kalbėjome apie tą regimąją krikšto 
dalį, kuri sudaro esmę, t.y. apie tą, be kurios negalima būtų gauti 
atgimimo malonės. Bet Bažnyčia, brangindama krikštą, prie jo pridė- 
įo dar ir neesminių apeigų. Jos taip pat reikšmingos ir svarbios. 

Krikšto materiją, t. y. vandenį ypatingu būdu šventina šeš- 
tadienį prieš pat Velykas. Tas vanduo šventinamas su giesmė- 
mis, su ypatinga didele žvake, kuri reiškia V. Jėzų. | vandenį 
įdedama dviejų rūšių aliejų, būtent chrismos ir  katekumenų. 
Chrismos aliejus labai kvepia. Jis daromas iš alyvų aliejaus ir 
tam tikrų kvepiančių žolių. Senovėje buvo manoma, kad įos nau- 
dingos sveikatai. Katekumenų aliejus yra iš tų pačių alyvos me- 
džių uogų išspausti syvai. Abi tas aliejų rūšis gali šventinti vys- 
kupas ir tai Didžiajame Ketvirtadienyje. Tiktai popiežius gali 
leisti juos šventinti kunigams. Bet paprastai neleidžia, išskyrus 
labai nepaprastus atsitikimus. Krikštą suteikiant minėtos dvi aliejų 
rūšys taip pat vartojamos ir be vandens. Katekumenų aliejum te- 
pama kidikio krūtinės ir nugaros viršus, chrismos alieium—vir- 
šugalvis. Visi tie tepimai daromi kryžiavai. 


15 Sess. VII de Baptismo c. 4; Denz. X 860. 

Kitados krikšto sakramentą sveikiems duodavo tik Didžiajam 
Šeštadienyje ir šeštadienyje prieš pat Sekminių šventę. Apeigos 
būdavo labai ilgos ir gražios. Pakrikštytuosius apvilkdavo ilgu 
baltu rūbu, kurį jie nešiodavo visą savaitę. Todėl Atvelykis loty- 
niškai vadinasi baltų rūbų sekmadienis: „Dominica in Albis“, nes 
iki tai dienai nešiodavo baltus rūbus Velykų šeštadienyje pakrikš- 
tytieji. Dabar krikštas jau duodamas bet kokiu laiku, ir apeigos 
žymiai pasikeitė bei sutrumpėjo. Tebeliko tik labai reikšmingos. 


Apžadai. Visų krikšto apeigų nėra kaip čionai aprašinėti. 
Bet ypatingai paminėtini krikšto apžadai. Krikštą priimąs žmogus 
prisižada: 1) tikėti V. Jėzų Dievo Sūnų ir visa, ką Jis apreiškė; 
2) atsižadėti velnio ir visų jo darbų; 3) atsižadėti piktojo išdidu- 
mo ir visų pragaro monų. Nors dar nieko neišmanėme tada, 
kada krikštą priėmėme, ir pažadus už mus darė tie, kurie mus į 
krikštą nešė, bet jie didelę naudą mums suteikė, tuos įžadus už 
mus darydami, kada mes patys dar nesugebėjome nieko ištarti. 


Kiekvienas geras ir išmintingas žmogus tuos įžadus pripa- 
žįsta. Mūsų krikšto tėvai mintijo, kad mes esame ir būsime geri 
ir išmintingi.  Paniekinti tuos įžadus mes galime. Bet paniekin- 
dami juos, paniekiname drauge ir savo išmintingumą bei gerumą, 
kitaip sakant, savo elgesiu pripažįstame save blogais ir paikais. 

Mes nebuvom krikšto tėvų prašę tuos įžadus daryti, nes 
tuomet dar nieko prašyti negalėjom ir savo naudos neišmanėme. 
Bet motina žindo kūdikį, nors jis dar nemoka pasiprašyti maisto. 
Taip ir krikšto tėvai padarė mūs sielai tą naudą, kurią penėtoja 
daro kūnui. Jeigu mažas vaikutis atsisėda pas geležinkelio bėgius 
ir niekeno neprašo, kad jį iš ten atimtų traukiniui atpyškant, ar- 
„i tas vaikas gali paskui nepripažinti veiksmo to, kurs jį atėmė 
nuo bėgių ir išgelbėjo nuo mirties! Žmogus be krikšto yra di- 
desniame pavojuje, negu kūdikis ant geležinkelio bėgių. Trau- 
kinys vieno akimirksnio skausmu užbaigia kūdikio gyvybę, O 
gimtoji nuodėmė jį skiria nuo amžinosios dangaus laimės. 

Seniau kurie statydavosi ponais, ilgai laikydavo savo vaikus 
be krikšto. Dabar jų klaidą kartoja mokslus einantieji Lietuvos 
ūkininkų vaikai. Girdėt, kad ima kvailioti ir sodžių žmonės. Tuo 
ilgu kūdikių nekrikštijimu džiaugiasi pragaras, nes daugiau as- 

menų jis turi savo valdžioje. Kartais netyčia pasitaiko tokiems 
kūdikiams numirti. Tada jau būva pragarui tikras džiaugsmas, 
nes viena siela viršaus lieka nereginti Dievo. 


B. KRIKŠTO MALONĖ 


Nematomoji krikšto sakramento dalis yra toji malonė, kuri 
tenka krikštyto žmogaus sielai. Ta malonė yra ne viena. Jų yra 
visas pluoštas ir tai labai svarbių. 

Pirmutinė yra gimtosios nuodėmės atleidimas. Krikštas 
atleidžia me vien gimtąją nuodėmę, bet ir visas nuodė- 
mes, padarytas prieš jį priimant. Užaugę žydai, Mahometo 
tikybos žmonės, arba kiti nekrikščionys, įei jie tampa katalikais 
be išpažinties gauna nuodėmių atleidimą, priimdami krikštą. Jei 
jie iš maldingumo arba dėl savo naudos atlieka išpažintį prieš 
krikštą, tai betgi išrišimas jiems neduodamas, nes kalčių atleidimą 
įiems suteikia krikštas. Išrišimo jiems negalima duoti, nes išriši- 
mas neveikia į tuos, kurie dar neturi krikšto. Užaugę protestan- 
tai atlikinėja išpažintį prieš krikštą, nes nėra tikrenybės, ar jie nėra 
gavę krikšto maži būdami. Tuo atveju krikšto pakartojimas į 
juos neveiktų, bet veiktų išrišimas. Jį jiems ir duoda, kad nelik- 
tų abejojimo, jog nuodėmės atleistos. 

Antrasis krikšto vaisius yra pašvenčiamos nuolatinės ma- 
lonės suteikimas sielai. Apie tą malonę yra rašyta anksčiau, tai 
čionai nėra reikalo kartoti. Tik tenka trumpai prisiminti, kad 
pašvenčiamoji malonė mus daro pasavintaisiais Dievo vaikais, 
leidžia dalyvauti Jo prigimtyje. Dievas apsigyvena mumyse, ir 
mes tampame, tarsi, Dievo namais ir Jo bažnyčia. Tai neapsako- 
mas Dievo gerumas. Kokia mums yra iš to nauda tik tada pa- 
tirsime, kada vien sielos gyvenimu gyvensime. 

Trečias krikšto vaisius yra tas, kad į žmogų, kurs jį priėmė, 
veikia visi kiti sakramentai. Nekrikštytas žmogus negali gauti nei 
tikėjimo sustiprinimo, nei išrišimo, nei kunigystės, nei paskuti- 
nio patepimo. Jei tokis žmogus į moterystę stoja, tai jo mote- 
rystė nėra sakramentas. Jei jisai, nežinodamas ką daro, priimtų 
Švenčiausią  Sakramentą, tai V. Jėzaus Kūnas būtų to žmogaus 

burnoje taip, kaip inde, bet nedarytų įtakos į jo sielą. Tuo gi 
atveju, kada nekrikštytas priimtų Komuniją, žinodamas, ką darąs, 
tai toji Komunija jam būtų pražūtis. Taigi krikštas yra visų sa- 
kramentų įvadas. 

Krikštas yra vartai į Bažnyčią. Priėmęs krikštą žmogus yra 
Bažnyčios narys, Šventojo Tėvo Popiežiaus pavaldinys. Nors žmo- 
gus būtų krikštytas atskaloje arba klaidatikių bažnyčioje, jei tik 
jis yra gerai pakrikštytas, tai jis yra V. Jėzaus avelė. Visų tokių 
avelių ganytojas yra popiežius. Nekaltas gerai pakrikštytas kū- 
dikis arba ir užaugęs be nuodėmės žmogus, nors ir būtų klai- 
datikių bendruomenėje, visgi yra gyva, iš Kristaus išaugusi, šakelė, 
kaip iš vynmedžio išaugusios būva jo šakutės. Tokiam žmogui 
tenka visas dvasinis turtas, kuris tenka visiems tikros Bažnyčios 
nariams. Jam tenka visa palaima, kuri eina iš V. Jėzaus į gyvą- 
sias Jo šakeles. Tas yra ketvirtasis krikšto vaisius, tai yra priklau- 
somybė Bažnyčiai ir pareiga jos klausyti!). 

Penktasis vaisius yra tas, kad priimdami krikštą tampa- 
me draugę palaidoti su Kristum, kitaip sakant, dalyvaujame 
Jo mirties nuopelnuose. Tos mirties nuopelnas buvo V. Jė- 
zaus atsikėlimas iš numirusių. Kelsimės iš numirusių ir mes. Bet 
plačiau apie tai čia nekalbėsime dėl to, kad toliau bus skyrius 
apie atsikėlimą iš numirusių. Čia tik atsiminkim, kaip svarbus 
daiktas yra mirties pergalėjimas, iš numirusių atsikėlimas, ir kaip 
brangus tas penktasis krikšto vaisius. 

Šeštas vaisius, arba malonė, yra ta antgamtinė žymė, 
kurią krikštas palieka, tarsi, atspaudęs sieloje. Kada kūno ne- 
teksim, kada viena tik siela gyvensim, tada suprasim, kaip 
svarbi yra ta žymė. Kada skirstysis sielos, kurios Dievui pri- 
klauso, nuo sielų, priklausančių pragarui, ta žymė turės ne- 
apsakomos reikšmės. Laimingos buvo penkios merginos, tu- 
rėjusios alyvos savo žibintuose, nes jos įėjo į pokylį. Dar 
laimingesnės bus sielos, Kristaus krikšto ženklu žymėtos ir ne- 
atsimetusios nuo savo Vado, Dievo Sūnaus. 

Deja, atsimesti nuo Kristaus gali ir krikšto ženklu žymėtos 
sielos. Jos gali prastoti ir anas penkias ir visas kitas malones. 


1) Tridentinum, ses. VII, de Baptismo can. 7 et 8, Denz. Ban. X, 
863, 864 

Tridento santaryba paskelbė: „Jei kas sakytų, kad krikštytas 
žmogus net ir norėdamas negali prarasti malonės, nepaisant 
„nuodėmių daugybės, jei tik tebetiki, tas tebūnie atmestas“ !). 

Krikšto pareigos. Su malonėmis per krikštą tenka 
žmonėms ir pareigos. Pirmutinė pareiga yra tikėti visa tai, 
ką V. Jėzus apreiškė. Ta pareiga yra tiesos pareiga. Kiek- 
vienas žmogus turi branginti tiesą, o tiesa yra, kad V. Jėzus 
yra Dievo Sūnus, ir vien tiktai tiesą skelbė. Todėl kiekvieno 
žmogaus pareiga yra tikėti V. Jėzaus apreiškimui visame, kas 
jame yra. 

Kai kurie žmonės prieš kelis šimtus metų sakydavo, 
kad tik ta viena krikšto pareiga ir tebesanti, kad užtenką tikėti ir 
daugiau nieko nereikią. Tai netiesa: reikia dar ir taip elgtis, 
kaip V. Jėzus mokė. V. Jėzus mokė visokių dorybių ir davė rimtų 
įsakymų. Kas gi būtų, jei mes tikėtume tiktai Švč. Trejybę, 
o nepaisytume įsakymo mylėti Dievą ir artimą? Šiandien be- 
veik nesuprantama, kaip šešioliktame šimtmetyje žmonės 
galėjo ištarti tokią keistenybę, būtent, kad reikią klausyti Jėzaus, 
duodančio apreiškimą, o galima nevykdyti Jo įsakymų, lie- 
piančių saugotis nuodėmių raugo. Tridento santaryba teisingai 
pasmerkė tą keistenybę. 

Ne vien Kristaus, bet ir Jo Bažnyčios įsakymų turi klau- 
syti krikštytas žmogus, nes Kristus pasakė: /ei nmepaklausytų 
Bažnyčios, tebūnie jis tau, kaip pagonis ir muitininkas ?). 
To prisilaikydama Tridento santaryba ir paskelbė, kad krikš- 
tytiems žmonėms privalomi yra Bažnyčios įstatymai, nors tie 
žmonės jų nepripažintų). 

Žmonių kaltės ir klaidos sudaro painiavos sau ir ki- 
tiems. Jei visi krikštytieji žmonės būtų likę tikroje Kristaus Baž- 
nyčioje, painiavos nebūtų, nes visi klausytų tos Bažnyčios. 
Bet daugelis nuo Bažnyčios atsimetė. Jie patys buvo kalti, 
už ką jos neklausė. Jų vaikai ir vaikų vaikai, jau vien tik 
nežinodami tiesos, laikėsi klaidos, mintydami, kad ji esanti tie- 

1!) Tridentinum Ses. VII 1547 kovo 3 d. Apie Krikštą kan. 6; Denz 
Ban. X 862. 

2) Taip pat kan. 7; Denz Ban. X 863. 


š) Mat. 18, 17. 
1) Tridentinum Sess. VII Kan. 8; Denz. Ban. 864. 

sa. Mylėdami atskalą arba klaidatikybę, tie žmonės peikė 
vienatinę tikrąją Kristaus Bažnyčią. Tie suklaidintieji nematė ir 
nemato, kad krikšto ryšiai juos teberiša su tikrąja Bažny- 
čia, bet jie nei tų ryšių, nei pačios tikrosios Bažnyčios žinoti 
nenori. Mes apgailestaujame jų klaidą. Bet apgailestaudami 
negalime kalbėti kitaip, kaip tik turime melstis, kad jie pamatytų 
tiesą ir grįžtų į Motiną Bažnyčią, su kuria juos krikštas te- 
bejungia, nors jie tą krikštą ne iš jos yra ėmę, o iš tų, kurie 
su Bažnyčios krikšto brangenybe yra pabėgę iš Bažnyčios. 

Tarp krikšto pareigų yra taip pat ir reikalas vykdinti 
krikšto apžadus, apie kuriuos keletas žodžių pasakyta aukš- 
čiau. Bažnyčia turėjo teisės juos pridėti, nes ji turi teisės 
davinėti įsakymus krikštytiems ir krikštijamiems. Mes turi- 
me pareigos tuos įsakymus vykdyti. Ji tuos įžadus protingai 
pridėjo, nes koki gi mes būtumėm Kristaus mokiniai, jei 
neatsižadėtume velnio ir visų jo darbų ir viso jo išdidumo? 
Įvesdama tuos apžadus Bažnyčia tik primena mums, ką 
V. Jėzus buvo sakęs, jog negalima vienkart dviem  ponam 
tarnauti!) 


C. KRIKŠTO REIKALAS 
Aukščiau pasakyta, kad ne kiekvienam žmogui reikia priimi- 


nėti visi sakramentai. Bet krikštas reikalingas yra visiems žmo- 
nėms ir kiekvienam žmogui. Taip pasakė V. Jėzus: Kas neatgims 


„iš vandens ir Šventosios Dvasios, tas negalės įeiti į Dievo 


Karalystę*). Tie žodžiai taip aiškūs, kad juos prisiminus nebe- 
lieka abejojimo apie krikšto reikalą norintiems įeiti į dangaus ka- 
ralystės amžinąjį džiaugsmą. 

Negalima būti Kristaus Bažnyčios nariu, nepriėmus krikšto. 
Tačiau būti Bažnyčios nariu Viešpats Jėzus įsako kiekvienam, ku- 
ris nori išganymo. Iš čia tad aišku, kad kiekvienas žmogus pri- 
valo priimti krikštą. 


! Mat. 6, 24. 
2) Jon. 3, 5. 

Bet kai kuriems klaidatikiams rodėsi, kad tikėjimas esąs 
jau taip didis daiktas, jog viską atstojąs. Jiems rodėsi, kad tikė- 
ti galima ir be krikšto. Todėl jie ir sakė, kad krikštas nėsąs bū- 
tinai reikalingas. Tiesa, tikėjimas yra didelė dorybė. Bet nė pati 
didžiausioji dorybė visko neatstoja. Prie tikėjimo dar reikia krikš- 
to, o prie krikšto dar reikia ir gerų darbų. Tridento Santary- 
ba ištarė: „Jei kas sakytų, kad krikštas esąs laisvas, tai yra, kad 
jis išganymui nėra būtinai reikalingas, tas tebūnie atskirtas“ !). 

Būva retų atsitikimų, kad žmogus tampa išganytas ir Dievo 
veidą gauna regėti, nors krikšto nėra priėmęs. Tai būva pirmiau- 
sia tuo atveju, kada žmogus jau rengiasi priimti krikštą ir 
mokosi tikybos, bet jį užklumpa tikybos priešai, suima, įmeta 
į kalėjimą ir pagrasina arba atsižadėti Kristaus, arba mirti. Su- 
imtasis Kristaus neatsižada. Persekiotojai neduoda priimti krikšto 
ir nužudo. Tokis žmogus ne vien patenka į dangaus karalystę, 
betį ją nusineša ir kankinio vainiką. Apie tuos šventuosius kan- 
kinius sakoma, kad jie pasikrikštijo savo krauju. Tačiau 
kraujas dėl to netampa krikšto materija. Tiktai kankinio drąsa, 
jo negalėjimas gauti trokštamo krikšto—atstoja sakramentą. 

Kartais gal dar šitaip pasitaikyti, kad persekiojimų metu 
sergąs žmogus gauna patirti V. Jėzaus mokslą ir ima jo moky- 
tis, rengdamasis priimti krikštą, kaip tik išmoks, kas reikia. Tuo 
tarpu persekiotojai suima mokytoją ir nužudo, o sunki moki- 
nio liga eina blogyn. Jis nori priimti krikštą, bet visi esantieji 
prie jo yra tikėjimo priešai. Ligonis, negalėdamas prisišaukti kas 
įį pakrikštytų, šaukiasi V. Dievo ir numiršta. Tokis taip pat bus 
dangaus karalystėje, nes jisai norėjo krikšto, bet negalėjo jo 
gauti. Apie tokius sakoma, kad jie krikštyti ugnimi, nes jų troš- 
kimas prilyginamas Šv. Dvasios ugniai. 

Iš tų ir panašių atsitikimų matyti, kad yra visiems duotas 
įstatymas priimti krikštą ir už to įstatymo nepildymą paskirta 
bausmė nepatekti į dangaus karalystę. Bet kurie, norėdami įsta- 
tymą išpildyti, visai neturi galimybės to padaryti, tiems gailestin- 
goji Dievo Apvaizda neskiria bausmės ir suteikia išganymą be 
krikšto. Bet tai tik tiems, kurie žino krikštą ir trokšta jo, arba 


1) Tridentinum. Sess, VII, De Baptismo can. 5; Denz. Ban. 861. 

tiems, kurie apie krikšto įstatymą visiškai nežino, bet nori vis- 
ką daryti, ko Dievas reikalauja sielai išganyti. 

Maži kūdikėliai krikšto nežino ir jo netrokšta. Todėl jie, 
mirę be krikšto sakramento, nors bausmės nekentės, bet nega- 
lės matyti Dievo veido. Tą turi gerai dėtis į širdį gimdytojai ir 
visi, kuriems pavesta kūdikių reikalai aprūpinti. 


D. BAŽNYČIOS ĮSTATYMAI APIE KRIKŠTĄ 


Jau senas yra Bažnyčios įstatymas, kad žmonės būtų 
krikštijami kaip tik užgema, nelaukiant, kol ateis į protą ir iš- 
manys to sakramento esmę. Tą įprotį Bažnyčia įvedė, kad ne- 
liktų be antgamtinės Dievo malonės tų kūdikių sielos, kurių 
taip daug atsiskiria nuo kūnelių prieš ateinant į protą. Bažnyčia 
teisingai mintija, kad V. Jėzus išganymo malones teikia ne už 
protą ir už išmanymą. Jisai tyčia mažus krikštui pastatė reika- 
lavimus, kad visiems lengva būtų juo pasinaudoti. Kas gali 
kūdikį pagimdyti, tas gali jį ir pakrikštyti. Bažnyčios tad įstaty- 
mas, liepiąs mažus kūdikius krikštydinti, tik tam yra, kad gim- 
dytojų nerangumas netaptų jų kūdikiams didžiu nuostoliu. 

Kai kam rodėsi, kad mažųjų krikštas negali turėti vertės 
dėl to, jog jame nėra išmanymo, be kurio negalį būti ir nuo- 
pelno. Bet tai buvo klaida, nes žmonės su žmonėmis susi- 
ję. Be savo išmanymo kūdikiui tenka prigimtoji nuodėmė, be nuo- 
savaus kūdikio išmanymo krikštas tą nuodėmę ir panaikina. Tė- 
vų sąryšis su vaikais duoda teisės tėvams pasirūpinti vaikų sie- 
los atitaisymu tiek, kad gimtoji nuodėmė nepakenktų ankstybos 
mirties atsitikimu. Be Adomo nuopelno buvo jam skirta amžino- 
ji laimė, kurios jis neteko per nuodėmę. Be kūdikio nuopelno 
krikštas jį atstato į nenusikaltusio Adomo padėtį. Per tėvus kū- 
dikis patenka į Adomo nuodėmės padėtį. Per tėvų rūpesnį V. Jė- 
zaus krikštas tą kūdikį iš nuodėmės padėties atstato į pirmykštį 
malonės būvį. 

Negiliai tad mintijo tie žmonės, kurie nepripažindavo kūdi- 
kių krikšto ir reikalaudavo jį atnaujinti jiems į protą atėjus. Bet 

buvo ir kitų, kurie sakė, kad kūdikystėje krikštas veikia, jei pa- 
ūgėjęs žmogus tą pirmiau gautąjį krikštą pripažįsta. Ir šitie ne- 
matė, kad krikšto tikslas yra gimtosios nuodėmės panaikinimas 
ir grąžinimas žmogui teisių regėti Dievą veidas į veidą. 

Suaugusiam ir į protą atėjusiam žmogui reikia rūpintis ne 
krikšto papildymu, bet krikšto pareigų išpildymu. Tos pareigos 
minėtos aukščiau. Jos nėra meste žmogui primestos. Jos yra 
tik priemonės neprastoti suteiktos per krikštą laimės. Krikšias 
duodamas Dievo vardu. Dievas tad pridėjo prie krikšto ir pareigas. 
Duodamas malonę ir pareigą, Dievas neturi reikalo klaustis žmo- 
gaus pritarimo. Tvarkingose mūsų laikų valstybėse skiepijami 
vaikams raupai. Kartais tam tikruose pavojuose skiepijamos kitos 
užkrečiamos ligos. Ir niekur neklausiama, ar kas to nori ar nenori. 
Krikštas naudingesnis žmonėms už visokį skiepijimą. Jei kas už- 
krečiamos ligos pavojuje nenori skiepintis, tą valstybė priverčia 
bausmėmis. Jei kas nenorėtų pripažinti savo krikšto pareigų, to 
reikėtų gailėtis, nes jis tikrai nelaimingesnis už aklą ir ligonį. 
Taigi katalikų Bažnyčia pasmerkė tuos, kurie skelbė krikšto at- 
siklausimo reikalą. 

Kitas Bažnyčios įstatymas yra, kad nevalia krikštyti vaikų 
jų tėvams nenorint. Tėvų teisė į vaikus yra didelė. Tėvų dalis vai- 
kų dvasios ir kūno reikaluose yra svarbi. Bažnyčia yra teisės ir 
teisybės skelbėja ir saugotoja. Jeigu tad kas nors, geisdamas 
nekrikščionio arba netikėlio kūdikiui laimės, jį pakrikštytų tė- 
vams nežinant ar nenorint, tai būtų stambus tėvų teisės sulaužy- 
mas. Tai būtų taip pat nusižengimas dėsniui, kuris reikalauja neišma- 
nančių kūdikių krikštui ir tėvų dalies. Tik esant kūdikiui mirties 
pavojuje ar numatant jį negyvensiant iki atėjimo į proto metus, 
leista pakrikštyti tėvams nežinant ar nenorint!). Jeigu abu tėvai 
miršta, jų dviejų teisės pereina tiems giminėms, kuriems tenka 
kūdikis auginti. Jeigu auginimo ir globojimo teisė ir pareiga tenka 
visuomenei, tai visuomenė, arba jos įstaiga, turi teisę spręsti ir 
krikštijimo klausimą. 

Kartais motina, pagimdžius kūdikį, pameta jį kur nors pas 
svetimas duris. Tada ji atsižada savo teisės į kūdikį ir toji teisė 
pereina tam, kas apsiims rastinuką globoti. 


5 Kan, 750, 1. 


KRIKŠTAS 165 


Trečias Bažnyčios įstatymas yra krikšto tėvų pareigų nusta- 
tymas. Paprastai būva du krikšto tėvu: vyriškis ir moteriškė. Pir- 
miausia buvo manoma, kad krikšto tėvai globotų kūdikį, tėvams 
mirus, kūno reikaluose ir ypatingai sielos dalykuose. Ilgainiui 
našlaičių žemiškuosius reikalus ėmė globoti giminės ir dėl to 
krikšto tėvų pareigos sumažėjo. Įvedus vaikų katekizavimą ir ypa- 
tingai privalomąsias mokyklas su tikybos dėstymu, susilpnėjo ir 
antroji krikšto tėvų pareiga, būtent, rūpintis savo krikšto vaikų 
dvasios reikalais. Tačiau gražusis senovės paprotys nenyksta. Tik 
reikėtų, kad žmonės giliau ir dažniau apie jį pamintytų. 

Ketvirtas Bažnyčios įstatymas (Kan. 768) yra dvasinė gimi- 
nystė tarp krikštijančio ir krikštijamo, taip pat tarp krikšto tėvų ir 
krikšto vaikų. Tos giminystės tikslas yra išvengti pavojingos 
maišaties šeimynose ir pabrėžti krikšto sakramento svarbą. 

Pagaliau penktą dalyką Bažnyčia įvedė, būtent, krikšto met- 
rikų rašymą. Šitas įstatymas pasirodė taip naudingas, kad viso- 
se valstybėse įsigalėjo. Metrikams įsigalėjus, galima buvo suži- 
noti kiekvienos šalies gyventojų skaičius. Dar daugiau naudos 
pasidarė teismams, nes galima buvo aiškiai susekti, kas keno gi- 
minė ir kokias turi teises į paliktąjį turtą. Pijaus X (Kan.777) įsa- 
kymu gimimo metrikuos pažymima, kas ką vedė, arba už ko iš- 
tekėjo. Tokiu būdu žymiai stabdoma keleto pačių vedimas arba 
už keleto vyrų ištekėjimas jiems gyviems esant. 

Vietomis valstybės nori metrikų vedimą paveržti iš Bažny- 
čios. Tas yra visai bloga.—Jei valstybė netrukdo Bažnyčiai rašyti 
metrikų, bet nesinaudodama jais pati sau užveda civilinį metrikų 
rašymą, tas nėra taip labai bloga, nors žmonėms uždeda dvigu- 
bą naštą, kuria jie dažnai bodisi ir dėl to nesurašydina metrikų. 

Nemano dalykas yra raginti žmones pildyti civilinių metrikų 
įstatymus. Bet primenu katalikams, kad gerbtų Bažnyčios įstaty- 
mus apie gimimo, vestuvių ir mirties aktų raštus. Kas myli Baž- 
nyčią, tas gerai pildo jos įstatymus. Tam ir Dievas padeda daž- - 
niau.  Metrikai įvesti pačių žmonių naudai. Kas apsileidžia juos 
surašydinti savo laiku, tas po kelių metų daug prisižygiuoja, 
išdeda krūvas pinigų, sugaišina ne vieną dieną laiko ir dar kito- 
kių pritiria nemalonumų ne dėl to, kad žmonės būtų pikti, bet 
dėl to, kad tinkamu laiku nesilaikė tvarkos. 

4. Atgaila 


Vienas žodis „atgaila“ tris dalykus reiškia. Pirmiausia, do- 
rybę tų žmonių, kurie minėdami savo buvusias kaltes, gailisi už 
jas, jų saugojasi ir rūpinasi gerų darbų gausybe atsilyginti Dievo 
teisybei. Antroji atgailos žodžio reikšmė yra vienas iš septynių 
V. Jėzaus paliktųjų sakramentų, kuriuo žmonėms atleidžiamos 
po krikštui padarytos nuodėmės. Pagaliau atgailos vardu vadina 
paskutinę atgailos sakramento dalį, būtent, atlikimą tos pabaudos, 
kurią kunigas paskiria žmogui, išpažinusiam savo nuodėmes, 
duodamas jam išrišimą. Šitame rašiny atgailos dorybė tik retkar- 
čiais minima ir giriama, bet atsidėjus apie ją nerašoma. Čia 
atgailos vardu vadinsime ketvirtąjį V. Jėzaus paliktą sakramentą. 
Jį žmonės dažniausiai vadina išpažintim. Bet iš tikrųjų išpažintis 
yra tik viena, nors labai svarbi, atgailos sakramento dalis. 


A. ATGAILOS SAKRAMENTO ĮSTATYMAS 


Šešioliktojo šimtmečio klaidatikiams rodėsi, kad atgailos sa- 
kramentą su nuodėmių išpažinimu kunigui yra pramanęs popie- 
žius Inocentas III 1215 metais. Klaidatikiai žinojo, kad tas po- 
piežius minėtaisiais metais Ketvirtoje Laterano visuotinėje santary- 
boje paskelbė, jog kiekvienas katalikas nerečiau vieno karto per me- 
tus turi savo nuodėmes išpažinti kunigui ir atlikti paskirtąjį at- 
pildą!). Menkai temokėdami istorijos žmonės, atsimetusieji iš Ka- 
talikų Bažnyčios, išpažintį vadindavo Inocento pramanytąja kan- 
kyne — lotyniškai: „tormentum Innocentianum“, mintydami, kad 
seniau išpažinties nebuvę. 


Tie katalikų priešai nežinojo, ką šv. Leonas Didysis 452 m. 
birželio 11 d. buvo rašęs Forojulio vyskupui Teodorui, būtent, 
"kad „Dievo ir žmonių tarpininkas Jėzus Kristus Bažnyčios vy- 
resniesiems tą davė galybę, kad išpažįstantiems duotų atgailos 
veiksmą ir, juos išganingu atpildu apvalę, per susitaikymo vartus 
prileistų prie sakramentų  dalyvavimo“*). Tame pačiame laiške 


!) Denz. Ban. X, 437. 
2) ten pat 146. 

toliau šventasis rašo, kad žmonės, nusidėjusieji po krikšto, teis- 
tų savo sąžines, neatidėliotų savo atgailos, kad neužeitų jiems to- 
kis laikas, kai nebus nei kaip išpažintį atlikti, nei prisišauk- 
ti kunigo, galinčio sutaikinti nusikaltėlį su Dievu. 

Tas pats popiežius visiems Kalabrijos vyskupams rašė 459 
m. kovo 6 d., kad jie atgailaujantiems neleistų viešai skelbti nuo- 
dėmes, „nes užtenka slapta išpažintimi išdėstyti savo sąžinių kal- 
tybes vieniems tik kunigams“!). Taigi Inocentui Trečiajam ne- 
reikėjo išradinėti nuodėmių išpažinties, nes ji jau buvo vartoja- 
ma aštuoniais šimtais metų anksčiau. 

Negalima nė Leonui Pirmajam prikišti, kad jis išpažintį iš- 
radęs. Tie, kurie Kalabrijoje viešai skelbdavo savo nuodėmes, kad 
gautų jų išrišimą, sakėsi prisitaiką prie Apaštalų paliktos tai- 
syklės. Popiežius jiems priminė, kad Apaštalai, palikusieji Baž- 
nyčios viršininkams galybę atleidinėti nuodėmes, nereikalavo vie- 
šai jų skelbti, o tik slapta išpažintimi pasisakyti kunigams. 

Mūsų laikais kai kas, dėdamasis mokytas ir pripažindamas, 
kad ne Inocentas pramanė išpažintį, suopia, kad išpažintį įvedęs 
šv. Benediktas, kuris V amžiuje gimė Nursijoje, įkūrė pirmuosius 
Benediktinų vienuolynus ir juose įvedė paprotį, kad vienuoliai 
dažnai susieitų į kapitulą ir tenai pasisakytų, ką kas nusikal- 
tęs. Tiesa, šv. Benedikto taisyklėse yra tas parašyta. Tačiau tai bu- 
vo ne išpažintis, o tik maldingas vienuolių kai kurių taisyklių nepil- 
dymo apsikaltinimas. Vienuolijos taisyklė, tai ne Dievo įsakymas, ir 
vienuolių taisyklės peržengimas, tai ne Dievo įsakymų laužymas, tai 
ne nuodėmė. Šv. Benediktas gyveno beveik visu šimtu metų vėliau 
už šv. Leoną I ir nelaužė to popiežiaus įsakymų, kad išpažintyje 
nuodėmės būtų sakomos slaptai kunigams. Tai ne Benediktas 
pramanė išpažintį, nei ne Leonas Pirmasis. 

Nuo to laiko, kaip V. Jėzus, kvėpęs į Apaštalus, tarė: 
Imkite Šventąją Dvasią: kam nuodėmes atleisite, tam jos at- 
leistos, kam sulaikysite, jos sulaikytos*), prasidėjo ir atgai- 
los sakramentas krikščionyse su gailesčiu už nuodėmes, su jų 
išpažinimu, su išrišimu, su atpildo skyrium ir jo atlikimu.  Ste- 


1) Denz. Ban. 145. 
2) Jon. 20, 22-23. 

buklingai išgydęs raupsuotuosius V. Jėzus siųsdavo pasirodyti 
kunigams!) Raupai reiškia nuodėmes, kurios sielai kenkia 
labiau, negu sunkiausia liga kūnui. Prikėlęs iš mirusių Lozorių, 
V. Jėzus liepė Apaštalams, kad jie atraišiotų tuos raiščius, kuriais. 
laidotojai buvo surišę nabašninką?). Šv. Augustinas teisingai pri- 
deda: „Lozorių prikėlęs iš kapo pavedė mokiniams atraišioti, 
rodydamas, kad kunigams yra duota teisė išrišinėti“?). Negalimas 
daiktas, kad V. Jėzaus aiškiais žodžiais išreikštą tiesą ir sim- 
boliniais įspūdingais veiksmais pakartotą pamoką Jo mokiniai 
būtų nepildę iki penktam šimtmečiui. 

Nors persekiojimų laikais krikščionių buvo daug mažiau 
negu vėliau, laisvę gavus, nors maža buvo raštų, kada reikė- 
davo slėptis su visu kuo, nors daugelis tų neskaitlingų raštų. 
pražuvo,—tačiau iš to, kas liko, aiškiai žinome, jog Kartaginoje 


apie 250 metus buvo atleidinėjamos nusikaltėliams nuodėmės; . 


žinome, kad apie šimtą metų anksčiau Montanas kaltino Baž- 
nyčios vyriausybę už atleidinėjimą sunkiųjų nuodėmių. 

Aišku, kad tas atleidinėjimas nebuvo be nuodėmių išpažini- 
mo. Kam V. Jėzus davė galybę atleisti nuodėmes, tam davė ir 
teisę neatleisti. Iš tos dvejopos teisės išėjo aiški pareiga pažinti 
kaltybę prieš pavartojant atleidimo galybę. Taip mums rodo mū- 
sų pačių protas. Jo mums nevalia atmesti, kada jis mums pa- 
rodo gana sunkią pareigą— išpažinti nuodėmes kunigui. Nė kuni- 
gas nėra laisvas nuo tos pareigos. Jis irgi žmogus ir, nuo- 
dėmei pasitaikius, turi ją išpažinti kitam kunigui, kad gautų kal- 
tės atleidimą. 

Seną V. Jėzaus apreikštą tiesą Tridento Santaryba priminė, 
kada paskelbė šitą kanoną: „Jei kas sakytų, kad Katalikų Bažnyčioje 
atgaila nėra teisingas ir tikras sakramentas, mūsų Viešpaties Jė- 
zaus Kristaus paliktas tikintiesiems susitaikinti su pačiu Dievu 
kiekvieną sykį, kada jie po krikšto įpuola į nuodėmes, tas tebū- 
nie atmestas“*), 


1) Luk. 17, 14. 

2) Jon. 11, 44. 

3) Cituota iš S. i Canisius, Cathechismus. 1; Conc. Tridentini ad 
Parochos pars II, cap. V, 

4) Sess. XIV De poenitentia can. 1; Denz. Bann X, 911. 

B. ATGAILOS SAKRAMENTO ESMĖ 


Sakramento esmę sudaro matomoji jo dalis drauge su ne- 
matomąja, prie matomosios dalies prijungta malone. Matomąją 
dalį sudaro materija, forma ir veiksmas. 

Atgailos materija yra veikiau girdima, negu ma- 
toma. Matomybės žodis šiuo atveju imamas gana plačia prasme 
ir reiškia visa tai, ką pagriebia žmogaus jautuliai. Atgailos tad 
sakramento materiją sudaro atgailaujančio žmogaus nuodėmės. 
Jei jos buvo darbais padarytos, tai jos buvo matomos; jei tai 
buvo kalbos kaltės, tai buvo girdimos; jei tik mintyje įvyko, tai 
girdimos tapo tik išpažįstant jas kunigui. 

Atgailos materija yra dvejopa: privalomoji ir pakankamoji. 
Privalomoji materija vadinasi ta, kurią būtinai reikia padaryti, kad 
kaltės atleidimas įvyktų. Pakankamoji yra ta, kurią nėra būtino 
reikalo išpažinti, bet išpažinus ją galima gauti išrišiinas ir suriš- 
toji su tuo sakramentu malonė. Privalomąją atgailos sakramento 
materiją sudaro visos dar neatleistosios per išrišimą mirtinos 
nuodėmės. 

Reikia įsidėmėti žodžius „neatleistosios per išrišimą mirti- 
nos nuodėmės“. Jeigu kas, įpuolęs į mirtiną nuodėmę, susipran- 
ta blogai padaręs ir to gailisi ne dėl prastojimo dangaus, o dėl Die- 
vo meilės, tai tokis gailestis yra tobulas, ir dėl jo Dievas nuodė- 
mę atleidžia. Bet taip atleistoji sunki nuodėmė tebelieka priva- 
loma atgailos sakramento medžiaga. Kitaip sakant, žmogus ja 
padaręs privalo išpažinti kunigui. Jeigu nusikaltusis, atsidė- 
damas savo gailesčio tobulumu nuodėmės neišpažintų, tai turėtų 
už ją visą atsakomybę taip, kaip kad gailesčio būtų ir nebuvę. 

Vien tik mirtinos nuodėmės sudaro atgailos sakramento pri- 
valomąją materiją, arba medžiagą, nes atleistinųjų nuodėmių dova- 
nojimą galima gauti ir be sakramento. Jas gali panaikinti ir neto- 
bulas antgamtinis gailestis, t.y. einąs iš skaistyklos baimės, iš ki- 
tų dvasios nuostolių supratimo. Atleistinąsias nuodėmes naikina 
ir šiaip Dievo meilės sukėlimas širdyje, ir kiti kilnesnieji bei stip- 
resnieji antgamtiniai jausmai. 

Pakankamąją atgailos materiją sudaro atleistinosios nuodė- 
mės, nes nuodėmių atleidimo galia apima ir įas. Nors jos nėra 

taip baisios, kaip mirtinosios, tačiau ir jos yra nuodėmės. Jų 
V. Jėzus neišskyrė, kuomet Apaštalams ir jų įpėdiniams davė ga- 
lią atleidinėti nuodėmes. Toliau pakankamąją materiją sudaro 
visos jau kartą atleistos per išrišimą nuodėmės: lygiai mirtinosios, 
kaip ir atleistinosios. Vieną kartą atleistų nuodėmių nėra pareigos 
daugiau išpažinti, vistiek ar jų būta sunkių, ar lengvų. Todėl jos nėra 
privaloma medžiaga. Bet jos vis dėlto yra nuodėmės ir dėl to jas 
galima išpažinti ir galima gauti dar kartą atleidimas. Atgailos sakra- 
mentas ne vien atleidžia nuodėmes, bet teikia ir kitokių malonių. 
Dėl šitų pridedamųjų malonių naudinga per išpažintį pasa- 
kyti pakankamąją medžiagą, nors kartą atleidimas būtų buvęs 
gautas. 

Kas dažnai atlikinėja išpažintį ir neranda savo sąžinėje dar 
neatleistų nuodėmių: nei mirtinųjų nei atleistinųjų, tas gerai da- 
ro, primindamas iš savo praeities kokią nors jau atleistą uuodė- 
mę. Negali būti sakramento be materijos ir negalima dėti išriši- 
mo formos prie nėsančios medžiagos. Kunigas, tiesa, gali duoti 
palaiminimą vietoje išrišimo. Bet sielai naudingesnis yra išriši- 
mas už palaiminimą. Kas tad, neturėdamas naujai padarytų nuo- 
dėmių, nori gauti išrišimą, tas turi pasisakyti seniau atleistas 
nuodėmes. Šiaip jam reikia tenkintis vien palaiminimu. 

Kartais pasitaiko, kad žmogus eina išpažinties, pasisako 
sunkią savo nuodėmę, ir išrišimo—negauna. Kartais tat būva dėl 
išpažįstančio kaltės, o kartais dėl to, kad nuodėmklausis neturi 
galios atleisti tos rūšies nuodėmės. Taip neatleistosios nuodėmės 
yra vistiek privaloma atgailos sakramento materija. Taigi vienas 
išpažinimas dar neperkelia nuodėmės iš privalomos į pakanka- 
mąją materiją. Tą padaro tik išpažinimas su išrišimu. 

Atgailos sakramento materija dar gali būti ir. nusidėjėlio 
dvasios vaiksmai, kurių būtinai reikia, kad nuodėmės galėtų bū- 
ti atleistos. Tie veiksmai, pirmiausia, yra du: gailestis ir tvirtas 
pasiketinimas daugiau nebenusidėti. Kadangi tuodu dvasios veiks- 
mai yra taip pat atgailos sakramento dalys, apie kurias plačiau 
reikės kalbėti toliau, tai čionai juodu tik trumpai teminimi. Tų 
dviejų veiksmų reikia ir tuo atveju, kada atgailon pareina tik 
pakankamoji materija, būtent atleistinosios arba net atleistosios 
nuodėmės. Dorai gyvenantieji žmonės turi būti labai atsargūs, 

kad kartais jų išpažintis neliktų be reikalingosios medžiagos, bū- 
tent be gailesčio ir be pasiketinimo taisytis. Dėl to trūkumo pati 
išpažintis galėtų virsti kaltybe ir nuodėme, nes nevalia ją atliki- 
nėti be reikalingos jai medžiagos. 

Forma. Atgailos sakramento forma yra tie žodžiai, ku- 
riais kunigas paskelbia žmogui jo nuodėmių atleidimą. Tie žo- 
džiai gana trumpi: „Mūsų Viešpats Jėzus Kristus teišriša tave: 
ir aš, Jo galia, tave išrišu iš visokio ekskomunikos, (suspensos) ir 
interdikto raikščio, kiek galiu ir tu esi vertas. Pagaliau: aš tave išrišu 
iš tavo nuodėmių Vardan Tėvo, ir Sūnaus ir Šventosios Dvasios“. 
Juos kunigas paprastai taria ta kalba, kuri yra skirta jo apeigoms 
atlikti. Taigi lotynų apeigose lotyniškai, rytų apeigose graikiškai, 
slaviškai, armėniškai, arabiškai, koptiškai arba kitaip. Kunigui ne- 
valia keisti kalbą pagal savo užgaidą. Bet jei jis kalbą pakeistų, 
nepakeisdamas žodžių minties, tai išrišimas galiotų. 

Prie tikros būtinosios formos Bažnyčia dar prideda apeigi- 
nių dalykų. Prieš ištariant išrišimo žodžius, kunigas dar kalba 
maldelę „Misereatur“, „Absolutionem“, o po to, išrišimo žodžius 
ištaręs, prideda: „Mūsų Viešpaties Jėzaus Kristaus kančia, Švenčiau- 
sios Mergelės Marijos nuopelnais ir visų Šventųjų, ką tu pats 
gera padarysi arba bloga iškentėsi, teeinie tau į nuodėmių 
atleidimą, malonės padauginima ir amžinojo gyvenimo nuopel- 
ną. Amen.“ 

Veiksmai. Vienus veiksmus daro pats nusidėjėlis, kitus 
kunigas, duodąs jam išrišimą. Būtinieji nusidėjėlio veiksmai 
yra nuodėmių pasisakymas, gailesčio ir pasiketinimo pareiškimas. 
Nebūtinieji yra: persižegnoti, atsiklaupti, pasakyti: Garbė Jėzui 
Kristui, pridėti, kada buvęs paskutinį kartą išpažinties, ar priė- 
męs Komuniją po jos ir po nuodėmių išpažinimo pridėjimas, 
kad daugiau nuodėmių neatsimena. Šitie nebūtinieji veiksmai ne 
visose šalyse vienoki. Bet nedera jų praleisti ir bloga būtų  lai- 
kyti juos mažmožiais. 

Kunigo būtinieji veiksmai yra pabaudos uždavimas ir išri- 
šimo žodžių ištarimas. Nebūtinieji kunigo veiksmai yra: prieš iš- 
pažintį palaiminti žmogų žegnojimu, duoti pamokymų ir pabarš- 
kinti, kad žmogus, priėmęs sakramentą, žinotų, jog įo išriši- 
mas jau baigtas. 

Teikėjas. Atgailos sakramento teikėjas yra kunigas ir 
tai turįs valdžią. Taigi du dalyku turi turėti tas, kas gali atleisti 
nuodėmes. Pirmasis dalykas yra kunigystės galia, antras—valdžia. 
Šią pastarąją dažnai dar vadina jurisdikcija. Nuodėmių atleidimo 
valdžia ir nuodėmklausio jurisdikcija yra tas pats. 

Atgailos sakramento teikėjas turi pirmiausia turėti kunigo 
galią, t. y. turi būti priėmęs kunigystės šventimus. Nei dijakonas, 
nei žemesnis už įį neturi nuodėmių atleidimo galios, nes V. Jėzus ją 
suteikė vien apaštalams. Konstancijos visuotinė santaryba 1418 m. 
nutarė reikalauti iš grįžtančių į katalikus viklefitų ir husitų, kad 
jie pareikštų tikėjimą, jog tiktai kunigui galima išpažinti nuodė- 
mes, bet ne pasaulininkui ar pasaulininkams, nors šie būtų ir 
geriausi ir maldingiausi!). Buvo reikalo klausti husitų, ar jie tą 
tiki, nes toje klaidingoje atskaloje buvo įsigalėjusi pažiūra, kad 
it nekunigui padaryta išpažintis galiojanti. Toji pažiūra buvo klai- 
dinga, nes priešinga Šv. Tėvų skelbtajai tiesai. Pagaliau ir V. Jė- 
zus ne visiems žmonėms, 0 tik apaštalams suteikė galią atleidinėti 
nuodėmes. 

Vienos kunigo galios tam sakramentui neužtenka: dar 
reikia ir valdžios, arba jurisdikcijos. Apaštalai gavo kunigystę ta- 
da, kada įstatęs Švč. Sakramentą V. Jėzus jiems tarė: Tai daryki- 
te mano atsiminimui*). Keletą dienų po to, jau atsikėlęs iš nu- 
mirusių, Jis kvėpė į juos ir pasakė, kad jie gali atleisti ir užlai- 
kyti žmonėms nuodėmes?). Nuodėmių atleidimas yra teisėjo veiks- 
mas, Oo teisėjui būtinai reikia turėti valdžia ant teisiamojo žmo- 
gaus. Taip ir atgailos sakramento teikėjui reikia turėti valdžia, 
arba jurisdikcija, ant teisiamojo. 

Tridento santaryba paskelbė: „Dievo Bažnyčioje visuomet 
buvo įsitikinimo, ir tą tiesą šita santaryba patvirtina, kad negali 
turėti jokios vertės išrišimas, kurį kunigas teikia tam, ant kurio 
neturi nei paprastosios nei įgaliotosios valdžios“;). 

Prieš duosiant valdžią išrišįmams, Bažnyčios vyriausybė dar 
kartą ištiria kunigus, ar jie sugebės gerai naudotis tąja išrišimų 

valdžia. Sėkmingas ištyrimas tuo atžvilgiu vadinasi aprobacija. 
Jeigu vyskupas dėl kokios nors priežasties kunigui vienuoliui 
nepripažįsta reikiamų išpažintims klausyti savybių, tai nė velykinės 
negalima eiti prie to vienuolio). 

Vyskupas, pripažinęs kunigą tinkamu išpažintims klausyti, 
gali duoti jam didesnę arba mažesnę valdžią. Nuodėmklausis turi 
žinoti savo valdžios ribas ir neperžengti jų.  Kaikurių nuodėmių 
išrišimą vyskupas gali pasilikti sau vienam. Tokios nuodėmės 
vadinasi vyskupo rezervatais. Bet yra nuodėmių, kurių išrišimą sau 
yra pasilikęs Apaštalų Sostas. Tos nuodėmės vadinasi popiežiaus 
rezervatais. 

Popiežius arba vyskupas, pasilikęs sau rezervatus ir, neleis- 
damas šiaip kunigams išrišinėti iš tų nuodėmių, gali suteikti nuo- 
latinį arba laikiną įgaliojimą vienam arba kitam savo pasirinktam 
kunigui, kad iš tų rezervatų galėtų išrišti. Dažniausiai dekanai 
gauna iš vyskupo įgaliojimą išrišinėti vyskupo rezervatus. Kar- 
tais ir nedekanams tenka ta valdžia.—Rezervatų išrišimo apsunki- 
nimas daromas kai kurių žalingų nuodėmių plitimui sulaikyti. 
Rezervatų išsirišimo įgaliojimas duodamas todėl, kad nusi- 
kaltėliui nereikėtų per toli keliauti pas vyskupą ar popiežių. 

Paprasto kunigo valdžia atleidinėti nuodėmes pareina nuo 
vyskupo ir veikia vien toje vyskupijoje, kurios duota aprobata. Vys- 
kupas savo vyskupijos pavaldinius ar jo pavaduotojas kunigas ka- 
tedros poenitentiarius, taip pat klebonas ir jo pavaduotojas gali savo 
parapijiečius išrišti iš nuodėmių ir už vyskupijos ribų kiekviena- 
me krašte, neatsiklausdamas vietos vyskupo (Kan. 873. 881. $. 2). 
Vienuoliai kunigai, gavusieji aprobatą ir valdžią savo vienuolijoje, 
jei ta vienuolija turi teisę dalinti, negali klausyti nesavo vienuoli- 
lijos žmonių nei pasauliečių, kol negauna aprobatos ir valdžios 
iš vietinio vyskupo. 

Žmogui esant mirties pavojuje ir nėsant kunigo, turinčio 
valdžios atleidinėti nuodėmes, kiekvienas kunigas gali išklausyti 
jo išpažinties, nors tos valdžios visai neturėtų, nors nebūtų ap- 
robatos gavęs, nors būtų nusikaltęs ir didžiausiomis dvasinėmis 
ir pasaulinėmis bausmėmis nubaustas. Negalima sakyti, kad 

tuo atveju užtektų vienos tiktai kunigiškos galios. Bet reikia ma- 
nyti, kad Bažnyčia tuo atveju suteikia teisėjo valdžią, nepaisy- 
dama jo ištyrimo nė vertybės, vien tepaisydama mirštančio žmo- 
gaus sielos reikalų. 

Atgailos sakramento vaisiai. Pirmiausias ir 
didžiausias to sakramento vaisius yra nusidėjėlio sielos susivie- 
nijimas su Dievu. Kas per mirtiną nuodėmę buvo tapęs Dievo 
priešu, tas per atgailą vėl tampa Jo pasavintuoju vaikeliu. Nuo- 
dėmės sunaikinti krikšto vaisiai po atgailos sakramento atgyja. 
Išvaryta iš sielos nuolatinė pašvenčiamoji malonė vėl grįžta į 
tą mirusią sielą ir ją atgaivina. Nuodėmė sielą paverčia šlykštyne, 
o atgaila grąžina jai jos antgamtinę grožybę. 

Antrasis sakramento vaisius yra atvadavimas iš pragaro, 
kurį siela užsitraukia, bedarydama mirtinąją nuodėmę. Tačiau at- 
gaila dar neišlaisvina nuo laikinųjų bausmių ir nuo pareigos 
atsiteisti Dievo teisybei skaistykloje. Tiktai tuo atveju, kada prie 
atgailos sakramento prisideda visuotinasis atlaidas, dyla taip pat ir 
visos laikinosios bausmės tiek šiame gyvenime, tiek po mirties. 

Kaikuriomis nuodėmėmis žmogus užsitraukia ekskomuniką. 
Ekskomunika yra bažnytinė bausmė, kuria nusidėjėlis pašalinamas iš 
išorinio tikinčiųjų bendravimo. Jei tokis nusidėjėlis per išpažintį gau- 
*na ekskomunikos nuėmimą ir tų nuodėmių atleidimą, tai jam grįžta 
teisė vėl naudotis visais dvasiniais Bažnyčios turtais ir tikinčiųjų 
bendravimu. Šis yra trečiasis atgailos sakramento vaisius. 

Šitie trys vaisiai tenka tiems, kurie išpažintim pasinaudoja, 
būdami sunkioje nuodėmėje. Bet yra vaisių naudingų ir tiems, 
kurie vien tik pakankamąją materiją atneša į išpažintį, t. y. daro 
atgailą iš atleistinų arba atleistųjų nuodėmių. Šitiems pašven- 
čiamoji Dievo malonė žymiai sustiprėja, laikinosios bausmės šiame 
ir aname pasaulyje labai sumažėja. Be to, dar prisideda naudin- 
gi nodėmklausio patarimai, geresnis savo silpnybių pažinimas, 
didis valios sustiprėjimas, dorybių įsigalėjimas, dar didesnis 
susiartinimas su Dievu, geresnis pasiruošimas Švč. Sakramentą 
priimti, dėl kurio didesni darosi Komunijos vaisiai. Kas dažnai 
vaikščioja išpažinties, tas retai įpuola į sunkių nuodėmių pagun- 
das, tas veikiau išvengia mirtinųjų nuodėmių, tam ir išganymas 
tikresnis. Naudingi būva ligoniui vaistai. Bet jie dar naudingesni, 

kai apsaugoja sveikatą nuo apsirgimo. Dažnoji išpažintis 
kaip tik ir yra geriausia apsauga nuo tų nuodėmių, kurioms 
išrišimas jau būtinai reikalingas. 

Dažnoji išpažintis. Žmogus, gerai išpažintį atlikęs, 
paprastai apie dvi savaites lengvai išbūva be mirtinos nuodėmės. 
Jei jis tik vieną kartą permetus eina išpažinties, tai jo amžiuje šalia 
dviejų šviesių sielai savaičių yra penkiasdešimt tamsių. Jei kas 
dvi savaitės eina išpažinties, nelaukdamas, kada į mirtiną nuodėmę 
įkris, tai visas jo gyvenimas jo sielai šviesus.—Mirtis akla. Ji kerta 
žmogų nepaisydama, kur pataikys: ar į šviesų ramios sąžinės lai- 
ką, ar ir mirtinos nuodėmės aptemdintą dieną. Protingas žmogus 
turėtų daryti, kad nei tamsių savaičių, nei tamsių dienų, nei net 
tamsių, mirtinos nuodėmės užnuodintų, valandų jo gyvenime nebūtų. 
Taip darant nė mirties dalgio nebaugu. 

Retų išpažinčių ir dažnų sunkių nuodėmių tamsybėje gy- 
venant ir savo pavojaus nematant, nėra ko pasitikėti paskutinės 
ligos patogumais, kad tada galima bus išpažintis atlikti. Paskutinė 
liga niekad nepasisako esanti paskutinė. Ji dažnai būva tokia sunki, 
kad visas mintis sutraukia į save ir dėl skausmų daugybės, dėl proto 
ir jėgų sumažėjimo neduoda apie sielos reikalus nė mintyti. Be- 
širdė mirtis nepaiso ir nelaukia, kol atgailos sakramentą priimsi. 
Būkim tad protingi ir apsirūpinkime, kol turime gražaus laiko. 


C. ATGAILOS SAKRAMENTO DALYS 


Atgailos sakramento yra penkios dalys, kurias kai kas va- 
dina sąlygomis, būtent: sąžinės sąskaita, gailestis už nuodėmes, 
tvirtas pasiketinimas daugiau nebenusidėti, nuodėmių išpažinimas 
ir atpildas. Šią paskutinę seniau vadindavo ganapadarymu, nes 
lotyniškai ji vadinasi satistactio ir yra sudėta iš žodžių: 
satis—gana, ir facere — daryti. 

Sąžinės sąskaita. Nuodėmklausis yra išpažįstančio 
savo kaltes žmogaus teisėjas. Bet prieš stodamas į tą teismą pro- 
tingas žmogus pats turi save teisti. Juo geriau jis tą savęs teismą 
atlieka, juo naudingesnis jam atgailos sakramentas, juo švelnesnis 
nuodėmklausio teismas. Jei mes patys save teistumėm, mes tikrai 

nebūtume teisiamiŲ, moko šv. Paulius Apaštalas. Nors prieš 
atgailos sakramentą mums reikia pasinaudoti tuo didžiojo tautų 
Mokytojo patarimu. į 

Norint gerai atlikti sąžinės sąskaita reikia padaryti šituos 
penkis veiksmus: 1 padėkoti Dievui už Jo dovanas, 2 pasipra- 
šyti Šv. Dvasios pagalbos, 3 permintyti visą savo elgesį: kalbas 
ir mintis nuo paskutinės išpažinties, sulyginant tą visa su Dievo 
įsakymais ir Bažnyčios įstatymais, 4 apgailėti kaltybes ir 5 pa- 
siketinti vengti viso blogo. Paskutiniai du veiksmai supuola su 
dviem atgailos dalimis. Bet su gailesčiu ir pasiketinimu nereikia 
laukti iki kol išpažintį atliksi. Už nuodėmę reikia imti gailėtis, 
kaip tik ją pastebi. Taip pat ir vengti jos susyk. 

Gyvenimo permintijimas darosi atsimenant tas vietas, kur 
buvai; tuos darbus, kuriuos dirbai; tuos žmones, su kuriais susiė- 
jai. Geriausia yra atsiminti visas dienas paeiliui vieną paskui ki- 
tą ir visa, kas buvo kiekvienoje dienoje nuo ryto iki vakaro ir net 
nakties metu, nes nuodėmių pasitaiko ir naktimis. Permintijus 
savo laiką, naudinga yra atsiminti kiekvieną Dievo įsakymą ir 
nuodėmes, kokių gali būti priešingų tam įsakymui. Tą bedarant 
sąžinė iškelia savąją kaltę, jei kokia yra buvusi. Perėjus visus 
Dievo įsakymus, reikia taip pat, atsiminti penkis Bažnyčios įsa- 
kymus, didžiąsias nuodėmes, nuodėmes prieš Šv. Dvasią ir nuo- 
dėmes, šaukiančias dangaus keršto. Taip bedarant- beveik nelieka 
užmirštų nuodėmių. Atsimintąsias reikia sutvarkyti, kad lengviau 
būtų jas atsiminti ir greičiau būtų galima išpažinti. Šitas trečiasis 
veiksmas yra pats svarbiausias sąžinės sąskaitai. 

Bet ir pirmųjų dviejų reikia nepamiršti. Tada mes gerai at- 
liekame savo sielos darbą; kada V. Dievo pagelba mums pade- 
da. Šv. Dvasia yra Dievo malonių teikėja, ypatingai apšviečianti 
mūsų protą ir atmintį. Taigi Šventosios Dvasios pagelbos pasi- 
prašę gauname gausesnę malonę, ir mūsų protas nušvinta bei at- 
mintis paaiškėja. 

Sąžinės sąskaitą pradedame padėkojimu Dievui už Jo do- 
vanas dėl to pirmiausia, kad padėka už gautas gėrybes yra ge- 
riausia pradžia imant prašyti jų daugiau. Antra, mes esame pa- 

skendę Dievo dovanose, tik tą dažnai užmirštame, ypač nuodėmes 
darydami. Atsimindami tad gautąsias gėrybes ir dėkodami už jas, 
mes grįžtame į tą padėtį, kuri turėtų būti visuomet. Tas yra pir- 
mas atsitraukimas nuo nuodėmės. Trečia, dėkojant Dievui už Jo 
gėrybes, mūs pačių širdis eina geryn ir siela kyla aukštyn. Tas 
gerojo jausmo sustiprėjimas pagerina ir sąžinės sąskaitos ir vi- 
sos atgailos atlikimą. 

Gailestis. Be gailesčio negali būti nuodėmių atleidimo. 
Geras žmogus, paprastai, gailisi nuodėmę padaręs, kaip tik ją pa- 
mato arba atsimena. Bet būva taip sugedusių asmenų, kad ir 
žinodami savo kaltybių sunkumą, visai jų nepaiso, bet dar beveik 
jomis giriasi. Jeigu tad kas pasisakytų kunigui visas iki paskuti- 
nei savo kaltes, o nesigailėtų už jas, nors jomis ir nesigirtų, tai to- 
kiam ir išrišimas nuodėmių neatleistų. Gailestis yra esminis at- 
gailos sakramento reikalas. 

Gailesčių būva visokių: gamtinių ir antgamtinių. Gamtinis gai- 
lestis būva tas, kada žmogus nesikenčia savo nuodėmės dėl žemiško 
nuostolio, pasidariusio iš jos. Sakysim, žmogus pasigėrė ir, girtas 
būdamas, pametė pinigus, kuriuos buvo gavęs už parduotą brangų 
arklį. Išsipagiriojęs tas žmogus gailisi gėręs ne dėl to, kad Die- 
vą įžeidė, o dėl to, kad pinigų neteko. Imkim kitą pavyzdį. Vaikas 
ėjo į svetimą sodą obuolių vogti. Jis iškrito iš medžio, išsisuko 
koją, negalėjo nuo savininko pabėgti ir gavo diržų. Vaikas 
gailisi ne dėl vagystės, o dėl skausmo. Toki gailesčiai, kylantieji 
iš gamtinių priežasčių, yra neblogi, bet jų neužtenka atgailos sa- 
kramentui. 

Atgaila yra antgamtinis sakramentas ir antgamtinio jam rei- 
kia gailesčio. Gailestis būva antgamtinis tuo atveju, kai jis kyla iš tų 
priežasčių, kurias gauname patirti iš Dievo apreiškimo, kitaip sa- 
kant, iš tikėjimo. Iš tikėjimo mes žinome, kad už mirtiną nuodėmę 
yra amžina bausmė pragare, kad už atleistiną nuodėmę yra lai- 
kina bausmė skaistykloje. Jeigu tad kas gailisi už nuodėmes dėl 
iš Dievo einančių bausmių baimės, tai tokis gailestis yra antgam- 
tinis ir jo užtenka atgailos sakramentui. Nuodėmės kaltininkas 
praranda dangų. Ir tą tiesą taip pat žinome iš Dievo apreiškimo, 
kitaip sakant, iš antgamtinio tikėjimo. Jeigu kas gailisi nuodė- 
mės dėl dangaus praradimo ir norėdamas atgauti teisę į dangų, 

tai tas gailestis taip pat yra antgamtinis ir atgailos sakramentui jo 
užtenka. Trumpai sakant, gailestis už nuodėmes, kyląs iš Dievo 
bausmių baimės arba iš noro naudotis dangaus laime, yra ant- 
gamtinis ir pakankamas, bet netobulas. Tobulas jis negali būti 
dėl to, kad jo šaknis yra vis dėlto paties žmogaus nauda. Jame ne- 
matyt meilės. 

Yra kita gailesčio rūšis—antgamtinė ir tobula. Toji kyla ne 
iš savo naudos, o iš to, kad žmogus Dievą myli. Meilė duoda 
gailesčiui 1obulybę. Ta meilė turi būti antgamtinė, t. y. ji turi 
mylėti Dievą. Jeigu kas gailėtųsi už nuodėmę dėl to, kad ne- 
malonumą padarė mylimam žmogui, tai ta būtų gamtinė meilė. 
Ji galėtų būti gera įžanga į pasitaisymą, bet jos vienos neužtek- 
tų atgailos sakramentui, jei neprisidėtų antgamtinio gailesčio. 
Žmogui ir lengva ir sunku turėti tą tobuląjį iš Dievo meilės ky- 
lantį gailestį. Lengva dėl to, kad Dievas yra taip geras ir taip 
vertas mylėti. Jis taip daug gera yra mums padaręs. Todėl lengva 
mums iš dėkingumo pakilti į grynąją meilę, ypač atsimenant, kad iš 
Dievo yra visa tai, kas gali patikti gerai širdžiai. Lengva tad gerie- 
siems jausmams sukilti mūsų širdyje, atsiminus Dievo gerumą, 
ir nėra kliūties, galinčios tą mūsų meilę trukdyti. Bet sunku mums 
iš tikrųjų į tobulą gailestį pakilti dėl to, kad giliai esame savi- 
myloj paskendę. Jei jos nebūtume turėję, tai nė į nuodėmę 
nebūtume įklimpę. Ta mūsų savimyla gėrisi savo geraisiais jaus- 
mais ir besigėrėdama juos į save atkreipia, atitrūkdama nuo 
Dievo. Ta savimylos apgaulė tokia gudri, o mes toki silpni, kad 
dažnai savimylos padarą palaikome grynosios Dievo meilės 
vaisium. Tik ilgas darbas, tikras savęs atsižadėjimas, visokio pa- 
sididžiavimo ir savo naudos rimtas vengimas—per ilgą laiką pa- 
kelia mus taip aukštai, jog atsiranda ir grynoji Dievo meilė ir 
tobulas gailestis už nuodėmes. Tas tobulasis gailestis yra taip 
stiprus, jog naikina visas nuodėmes dar pirma, negu jas išpaži- 
nom kunigui, bet -nepanaikina „pareigos jas išpažinti. 

Daugelis žmonių rūpinasi ir nerimsta, kad visas pastangas 
dėdami, nejaučia nė jokio gailesčio. Tas jausmas lengvai iškyla 
kokiam nors nuostoliui 'pasidarius, nelaimei ištikus arba myli- 
mam žmogui apsirgus ar mirus. Bet dėl dvasios nelaimių širdis daž- 
naitebebūva šalta ir sausa. Dėl to kai kam rodosi, kad nė gailesčio 

jokio nėra už nuodėmes, ir tūlas bijosi net eiti išpažinties, kad, 
be gailesčio ją atliekant, nepasidarytų šventvagystės. 

Taigi visiems reikia žinoti, kad gailestis gali būti jausmo ir gali 
būti einąs iš Dievo meilės. Mūsų kūnas gailisi jausminguoju gailes- 
čiu. Tas tad gailestis ir kyla dėl kūno nelaimių: dėl mylimo as- 
mens mirties, dėl gaisro, dėl piniginio nuostolio ir kitų panašių prie- 
žasčių. Tą gailestį jauste jaučia mūsų širdis. Jis ir ašaras išspaudžia iš 
akių, o kartais jis net apsargina žmogų. Bet tai vis yra kūno jausmin- 
gasis gailestis. Kitas gailestis visai kūne neatsiliepia ir širdies nesu- 
judina, nei jausmų nesukelia. Jis pasireiškia vien tiktai sieloje, 
būtent, prote ir valioje. Protas pažįsta, kad dvasios nelaimė įvy- 
ko, valia visas jai paklusnias mūs jėgas kreipia tolyn nuo tos 
dvasiai nelaimės. Tas gailestis yra dvasinis. Jis prasideda tik sie- 
loje ir joje baigiasi. 

Tiek atgailos sakramentui, tiek kitiems tikybos dalykams te- 
reikia tik dvasinio gailesčio. Jeigu prie jo prisideda jausmingasis 
gailestis, tai gera, bet nebūtina. Vieno dvasinio gailesčio 
užtenka, nes jis yra atgaila sielai taisyti. Vieno jausmingojo gailesčio 
neužtenka, nes jis liečia kūną, tai yra blogesniąją žmogaus dalį. Labai 
gera, kada prie dvasinio gailesčio savaime prisideda jausmingasis, 
nes tada visas žmogus su abiem savo dalimi gailisi. Bet jausmin- 
gam gailesčiui savaime nekylant, nereikia rūpintis save kokia nors 
prievarta versti prie jausmingojo gailesčio. Ta prievarta naudos 
nedaro, nes jausmai jos neklauso. Ji veikiau kenkia, nes, 
vietoje tikro gailestingo jausmo, pasidaro kažin kokis dirbtinis, 
kreivas, net greit melagingas jausmas. Reikia tenkintis vienu 
dvasiniu gailesčiu ir rūpintis, kad jis būtų stipriausias, kad mūs 
protas sielos nelaimę—nuodėmę laikytų didžiausiu nuostoliu, 
kokis gali mums pasitaikyti. Gailėtis turime už visas nuodėmes, 
ypač už sunkiąsias. 

Pasiketinimas. Siela tol būva sukibus su savo pa- 
darytąja nuodėme, kol neima rimtai stengtis daugiau taip nebe- 
daryti. Taigi pasiketinimas vengti visokios, ypačiai sunkios, nuodė- 
mės yra būtina atgailos dalis. Be pasiketinimo ir gailestis būtų 
nenuoseklus, nenuoširdus, melagingas. 

Pasiketinimui labai kenkia atkritimas, kada žmogus, gavęs 
savo nuodėmės atleidimą, paskui vėl ją padaro. Nors atkritimas 

ir nerodo, kad pasiketinimo nebūta, bet rodo, kad jo būta ne- 
stipraus. V. Jėzus gana baugiais žodžiais persergi mus, kad ne- 
atkristume į savo nuodėmes. Jis sako, kad išvaryta iš žmogaus 
piktoji dvasia parsiveda kitas septynias piktesnes už save, ir at- 
krintantis žmogus jas visas įsileidžia į save. Tada pastarieji jo 
darbai tampa daug blogesni už pirmesnius. Taigi, einant išpa- 
žinties, reikia gerai pasirūpinti, kad nebūtų atkritimo. 

Blogas įprotis dažniausiai veda į atkritimą, į nuodėmę. 
Taigi turime saugotis nuodėmių, bet užvis labiausiai nuodėmin- 
gų įpročių. Blogi įpročiai biūva ne visi vienaip stiprūs. Vie- 
ni yra silpnesni už žmogaus valią ir pasitaiko tik tada, kada 
žmogus nevartoja savo valios prieš juos arba užmiršdamas arba 
apsileisdamas. Kiti blogieji įpročiai būva stipresni už žmogaus 
valią ir pasitaiko net tada, kada žmogus bando vartoti savo va- 
lią prieš juos. Šie įpročiai vadinami pajunkimais. 

Kaikurie pajunkimai būva nuodėmingi, kaikurie ne. Gir- 
tybė yra nuodėmingas pajunkimas, tabako rūkymas yra nenuo- 
dėmingas pajunkimas. Nelaimė žmogui turėti nuodėmingą įprotį. 
Pražūtis žmogui turėti nuodėmingą pajunkimą. Nuodėmingi įpro- 
čiai virsta nuodėmingais pajunkimais, jei žmogus apsileidžia ir 
nestiprina savo valios gerais pasiketinimais ir  pasiketinimų 
nesutvirtina antgamtinėmis atgailos sakramento malenėmis. Daž- 
na ir gerai atliekama išpažintis su išrišimu, su antgamtinėmis 
malonėmis ilgainiui tiek sustiprina valią, kad pajunkimas susilp- 
nėja ir virsta ne pajunkimu, O valiai įveikiamu įpročiu. Jei 
žmogus nesiliauja dirbęs ir vartojęs gerų pasiketinimų, sustiprin- 
tų atgailos sakramento malone, tai jis gali ir to susilpnėjusio 
įpročio nusikratyti. Bet nusikratęs telieka atsargus. Kartais dėl 
mažo neatsargumo, dėl neištikimybės Dievo malonei, staiga at- 
gyja ir įprotis, ir pajunkimas, ir visa „septynių“ velnių blogybė. 
Tą tai reiškia Šv. Rašto žodžiai: Nebūk be baimės dėl atleis- 
tos nuodėmės'). 

Progų nesisaugojimas dažniausiai būva ir atkritimų ir nuo- 
dėmingų pajunkimų atsigavimo priežastis. Taigi žmogus, kuriam 
rūpi jo sąžinės dalykai ir sielos išganymas, turi žiūrėti, kokiose 


1) Ekli. 5, 5. 

progose jis dažniausiai įkrisdavo į nuodėmes, ir tų progų turi sau- 
gotis. Vieni pasigeria smuklėse, ir tiems smuklės yra jų nuodė- 
mių ir jų dvasinės pražūties priežastis. Kiti nemėgsta smuklių, 
bet vaišėse pasigeria. Pirmieji turi saugotis smuklių kaip ugnies. 
Antrieji turi taip pat vengti vaišių kaip mirties. Daugelis žmonių 
savo dvasios gyvenimą suardo blogose sueigose, netikusiose pažin- 
tyse, ištvirkusiose draugijose. Mūsų laikais priviso daug blogų kny- 
gų, kurios taip pat pražudė nevieną sielą, kaip kad jas žudo smuk- 
lės ir kitos ištvirkimo įstaigos. Imdamas tad knygą į rankas, 
pamintyk, ką imi: ar vaistą, ar maistą, ar nuodus? 


Kaip daug yra žmonių, kaip įvairus jų gyvenimas, taip daug 
ir įvairių yra progų žmonėms į nuodėmę įkristi ir į kaltę ar pa- 
junkimą atkristi. Visos tos įvairybės ir daugybės į vieną knygą 
surašyti negalima, ir surašius per ilgai kiekvienas sugaištų, kol už- 
tiktų tai, ko jam reikia. Taigi kiekvienas pats tepamintija gerai 
apie savo sielos reikalus ir tepasitaria su savo dvasios vadu ku- 
nigu, kuriam nuodėmes išpažįsta. 


Išpažintis yra nuodėmių pasisakymas kunigui jų at- 
leidimui gauti. Išpažintį galima atlikti ir blogai ir gerai. Iš kiek- 
vieno gerai atlikto veiksmo žmogus paprastai turi ir naudos 
ir džiaugsmo. Juo blogiau kas atlieka išpažintį, juo mažiau iš 
jos turi naudos ir džiaugsmo; juo rečiau ima ją atlikinėti, iki 
jo dvasia visai nusigyvena, kaip to žmogaus ūkis, kuris, mažai 
įgyvendamas savo žemę ir tingiai dirbdamas neturi iš jos nei 
džiaugsmo nei naudos. 


Išpažintis, pirmiausia, turi būti rūpestinga. Tas pareina nuo 
sąžinės sąskaitos. Jei sąskaita padaryta taip, kaip anksčiau apra- 
šyta, tai ji yra rūpestinga. Tūlas klausia, kiek laiko reikia rūpes- 
tingai prisirengti gerai išpažinčiai? Tas pareina nuo to, iš kaip 
ilgo laiko turi būti išpažintis, ir nuo to, kaip laki keno atmintis. 
Kas eina iš viso gyvenimo išpažinties, tam reikia nors viena die- 
na pavesti prisirengimui. Kas iš visų metų ją atlieka, tam nors 
dvi valandas reikia atsidėjus peržiūrėti savo darbus iš to laiko. 
Kas trisyk ar keturisyk eina išpažinties per metus, tam kiekvienu 
atveju užtenka pusvalandžio. Kas mėnesis priimančiam tą sakramen- 
tą prisirengimo pakanka 15 minučių. Jei kas eina išpažinties kas 

savaitė ir dar kas diena daro sąžinės sąskaitą, tas gali rimtai 
atlikti išpažintį ir po'5 minučių prisirengimo. 

Toliau, išpažintis turi būti nuoširdi, tai yra, reikia pasisakyti 
visos. mirtinos: Kaltės, nors jos būtų ir labai nepatogu išpažinti. 
Nuoširdumui kenkia, jei kas mini pateisinančias aplinkybes, o 
nemini apkaltinančių, kas prideda kitų kaltes, kad pats išrody- 


tų teisingesnis. Tyčia nutylėjus kokią nors mirtiną nuodėmę arba 


tokią aplinkybę, kuri iš atleistosios kaltės padaro mirtiną, visa 
išpažintis ne vien nueina niekais, bet dar virsta šventvagyste. Ir 
kunigo išrišimas po tokios išpažinties nepalengvina sielos, bet 
dar ją apsunkina. | 

Jei kas ateina išpažinties, turėdamas devynias mirtinas nuo- 
dėmes, ir aštuonias pasisako, o devintos nepasisako, tai ne tik ta 
devintoji, bet nė pasakytos aštuonios nėra atleistos. Prie jų dar 
prisideda dešimta baisiai sunki nuodėmė — šventvagiška išpa- 
žintis. Jei žmogus po to eina Komunijos, tai prisideda vienuo- 
likta dar sunkesnė nuodėmė — šventvagiškas V. Jėzaus Kūno 
ir Kraujo priėmimas. 

Kaip ant kalno viršūnės pilnas sunkių akmenų prikrautas 
vežimas, neatsargiai pastūmėtas, nudarda žemyn ir susimuša, taip 
yra ir žmogaus sielai, kuri drįsta prisikrauti šventvagysčių. Žmo- 
nės savo sielų nemato, nemato joms pasidarančių nelaimių ir 
dėl to išdrįsta daryti šventvagysčių. Gaila paukštelio, kuris įlė- 
kęs į bažnyčią nusigąsta giesmių ir lekia lauk pro langą. Nema- 
tydamas stiklo, paukštelis visu smarkumu susiduoda galvute į 
lango rūtą ir užsimuša. Gaila paukštelio, kad stiklo nematė, bet 
didesnė nelaimė tų, kurie savo sielą pražudo šventvagyste, atsi- 
mušdami į didžiąją atgailos sakramento jėgą. 

Išpažintis tad turi būti pilna, nes šiaip nebūtų nuoširdi. Iš- 
pažinties pilnybė apima visas mirtinąsias nuodėmes. Atleistosios 


nuodėmės galima sakyti arba nesakyti, ir tas nei pilnybei nei“ 


nuoširdumui nekenkia, nes atleistinosios nuodėmės nėra privalo- 
moji išpažinties materija. Tačiau kas gerai žino skirtumą atleis- 
tinųjų ir mirtinųjų nuodėmių? Kunigai, išėję seminarijos mokslus, 
turi tą žinoti. Bet gerai spręsti ir jie tegali tik kito žmogaus pa- 
dėtį, o ne savo. Kaip apsirgęs gydytojas ne pats sau rašosi vais- 
tus, o kviečia kitą gydytoją, taip ir kunigas nesprendžia savo sie- 

los: ir sąžinės, klausimų. Ir jis eina išpažinties: prie kito. kunigo. 
Iš: to galima numanyti, jog nekunigui dar sunkiau pačiam spręsti 
apie savo: nuodėmes: ar jos mirtinos: ar ne. Todėl geriau: ir sau- 
giau yra sakytis visas nuodėmes, kokias. tik atsimeni: mirtinas. ir - 
atleistinas. Nuodėmklausis tesprendžia: jų sunkumą. 


Išpažintis turi būti kukli. Nors nuodėmės būtų ir labai ne- 
gražios, minint jas per išpažintį reikia pavartoti aiškius, bet 
kuklius žodžius, vengiant nešvarių išsitarimų. Beveik kiekvienas 
begėdiškas daiktas ir veiksmas turi du aiškiu vardu: vieną ne- 
švarų, antrą švarų. Išpažintyje reikia vartoti tik švarusis. Jei kas 
nemokėtų kalbos kaip reikia ir to vardų skirtumo nežinotų, te- 
sako taip, kaip moka. į 


Per išpažintį nėra reikalo vaizdžiai apsakinėti, kaip nuodė- 
mė vystėsi ir kaip ji įvyko. Užtenka pasakyti tiktai jos tikrąjį 
vardą. Kai to paties vardo yra buvę keletas nuodėmių, nors kiek- 
viena savaip įvyko, užtenka pasakyti bendrą jų visų vardą, ir pri- 
dėti, kiek kartų tas buvo. Pavyzdys. Žmogus vienam vienaip me- 
lavo, kitam kitaip, trečiam dar kitaip. Nėra reikalo smulkiai išdės- 
tyti, kam ką pamelavo. Užtenka pasisakyti: „pamelavau tris kartus“. 


Bet negalima vieno vardo. nuodėmių suplakti į krūvą, jei 
prie vienos ar prie keleto prisidėjo svarbi aplinkybė, kurios ne- 
būta kitais atvejais. Sakysim, vienas žmogus dusyk pamelavo 
juokais, o vieną kartą pamelavo taip, kad: kitam. žmogui iš to 
melo pasidarė nuostolio. Tada reikia išpažinti: „dusyk pamela- 
vau be žalos kitiems, o vieną kartą dėl mano melo, artimas turė- 
jo tiek ir tiek nuostolio“. Čia reikia pažymėti, kaip didelis buvo 
nuostolis. 

Išpažintis turi būti be gudrybių. Gudrybės gali suklaidinti 
žmogų, bet Dievo nesuklaidins. Jeigu -gudriai sustatyti žodžiai iš- 
reikš mirtiną nuodėmę taip, kad kunigas supras, kad tai buvę 
lengvos kaltės, tai ta gudrybė pavers išpažintį šventvagyste. Gud- 
rybė, sugebėdama mirtinos nuodėmės išpažinimą paslėpti po 
nepaprastais žodžiais, išpažinčiai kenkia nemažiau, kaip mirtinos 
nuodėmės nutylėjimas. Gudruolis begudraudamas per išpažintį gali 
apgauti tik save vieną. Ne nuodėmklausiui už tą gudrybę reikia 
atsakyti, o pačiam gudruoliui. 

Trumpai sakant, išpažintis turi būti: nuoširdi, pilna, kukli, 
aiški ir be gudrybių. Geistina, kad ji būtų ir trumpa, t. y. kad 
nepasakotų visa to, kas nėra nuodėmė, ir kad pačias nuodėmes 
išreikštų trumpais jų vardais, be ilgų pasakojimų. 

Atpildas, kurio būtinai reikia atgailos sakramente, būva 
dvejopas. Vienas visai nepriklauso nuo kunigo valios, o išeina iš 
pačios nuodėmės, kurią reikia atitaisyti. Kas yra pavogęs, tas tu- 
ri vogtąjį daiktą atiduoti savininkui, nors kunigas to neįsakytų. 
Kas yra apšmeižes artimą, turi  šmeižtą atšaukti, nors nuodėm- 
klausis apie atšaukimą neužsimintų. Kas yra suvedęs du žmones 
į piktumą, turi rūpintis arba juodu sutaikinti, arba nors paša- 
linti savo padarytąją jų dviejų susipykimo priežastį. Atitaisomų 
blogumų atitaisymo pareiga gula ant nusikaltėlio savaime, nors 
niekas jam to neminėtų. 

Antra atpildo rūšis yra ta, kurią kunigas užduoda išpažinu- 
siam savo nuodėmes. V. Jėzus yra pasakęs, kad vandens kauše- 
lis Jo vardu duotas ištroškusiam nėra be nuopelno dangaus ka- 
ralystėje!). Mūsų veiksmai iš savęs neturėtų tos galios pelnytis 
nuopelnų, bet V. Jėzaus mirtis jiems ją suteikė. Iš tos mirties 
nuopelnų yra išrišimo galybė dovanoti žmonėms kaltes. Iš tos 
pačios mirties nuopelnų yra nuodėmklausio skirtojo atpildo 
galia atsiteisti už nuodėmių padarytąją blogybę. V. Jėzus yra 
vyno medelis, o mes Jo šakelės?). Jis yra galva, o mes Jo kūno 
dalelės?) Iš Jo eina nuopelnų vertybė visiems mūsų veiksmams. 
Todėl mūsiškiai atpildo veiksmai anaiptol nenustelbia Jo nuopel- 
nų daugybės. Jie tik parodo, kaip toli ir kaip plačiai siekia V. Jėzaus 
nuopelnai, kad jie spindi visų krikščionių veiksmuose. Tais ku- 
nigo skirtaisiais atpildo darbais žmogus, gavęs nuodėmių atlei- 
dimą, laisvu savo noru susijungia su V. Jėzaus nuopelnu, visų 
nuopelnų šaknim. 

Dviejų sąlygų reikia, kad mūsiškiai atpildo darbai turėtų 
vertės. Pirma, mes turime būti be mirtinos nuodėmės. Kitaip sa- 
kant, mes privalome turėti pašvenčiamą malonę, kuri mus daro Die- 
vo vaikais, idant tie veiksmai eitų iš mylinčios Dievą širdies*). Antra 


1) Mat. 10, 42. 
2) Jon. 15, 4-7. 
3) Epez. 4, 16. 
4 Rom. 8. 14. 

sąlyga yra, kad tie veiksmai, mūsų buvusiųjų kaltybių atitaisytojai, 
būtų nors kiek mūsų prigimčiai nemalonūs: sunkūs, arba kartūs, 
arba dar kitoki. Juo didesnė Dievo meilė žmoguje, juo jis mažiau 
jaučia atpildo sunkumą ir kartumą. Tokio atpildo veiksmų vertė 
yra labai didelė!). 

Paprastai užduodama malda, pasninkas ar labdarybės 
darbas, sakysime, beturčių sušelpimas. Kūno geidulius mažina 
pasninkas; turto troškimo aistrą stabdo aukos vargšams; išdidu- 
mo dvasią gydo malda. Tokiu būdu tramdoma trys didžiausi nuo- 
dėmių šaltiniai, kuriuos V. Jėzus yra minėjęs?). 

Išrišimą gavęs žmogus turi rūpintis atpildą atlikti tuo laiku, 
kurį nuodėmklausis skyrė. Jei skirto laiko nėra, tai laisvė lie- 
ka žmogui. Tačiau jam patariama, kad atpildą atliktų greitai, neatidė- 
liodamas, nes šiaip žemės rūpesčių daugybė padaro, kad atpildas 
užmirštamas ir atgailos sakramentas lieka neužbaigtas. Atpil- 
do atlikimas yra svarbi, iš atgailos sakramento einanti, pareiga. 
Negalima jį palikti, tarsi, sužeistą. 

Atpildą turi atlikti tas, kuris yra nuodėmę padaręs ir 
kam nuodėmklausis yra atpildą uždavęs. Tačiau tas atpildas, nors 
daugiau turi galybės nuteisinti mus, negu mums išrodo, vis dėlto ne- 
atstoja arba ne visuomet atstoja tai, ką esame kalti Dievo teisy- 
bei. Likusiąją dalį reikės mums atpildyti skaistykloje. Bet tą liku- 
siąją dalį gali mums padėti atpildyti ir kiti žmonės, nes mes visi 
Adomo vaikai esame sujungti krūvon. Vienų nuopelnais, jiems 
leidžiant, gali pasinaudoti ir kiti. Apie tai jau rašyta ten, kur buvo 
kalbėta apie atlaidus. Net ir be atlaidų žmogus už žmogų gali nau- 
dingai pasimelsti. Vienas kitam galime pavesti savo nuopelnų di- 
desnę ar mažesnę dalį. Tačiau tą atpildą, kurį nuodėmklausis yra 
paskyręs prieš duodamas išrišimą, turi atlikti tas, kuris atgailos 
sakramentą priėmė. 

Pašalinis žmogus gali jam padėti atsiteisti su artimais už 
padarytąsias skriaudas, t. y. atlikti tą atpildą, kuris savaime plau- 
kia iš nuodėmių. Jeigu nepilnamečiui vaikui užduota yra aukoti 
ką nors vargšams arba našlaičiams, tai tėvai už savo vaiką gali 


1) Šv. Petras Kanizijus, Cathechismus p. 2, c. 5 n. 93. 
2) Ib. n. 74; 1 Jon. 2, 16. 

tą. atpildą atlikti, ypač jei: jis: jų prašo, ir juo labiau, jei jis pini- 
gų neturi. Prašymas jau: padaro: sąryšį tarp atpildo ir tarp iš- 


rišimo, nes. be to sąryšio nuodėmklausio. skirtasis: atpildas nebūtų. 


to- atpildas, kam jis. skirtas, 
Nuodėmklausis kartais paskiria žmonėms atpildą, kad: juos 
pataisytų, pav., girtuokliui uždraudžia ragauti svaigalų, Nors. šiaip 
žmonėms. mažas. svaigalų: kiekis nėra uždraustas, bet. šituo atveju 
paskirtojo atpildo neatlikimas dvigubai būva kenksmingas: ir 


atgailos sakramentą aplaužo, ir pačiam žmogui sudaro pavojų, 


grįžti į girtybę. Reikia. rūpintis. atlikti visi nuodėmklausio užduo- 
tieji atpildai. Bet ypatingai tie atpildytini, kurių. tikslas nusidėjėlį pa- 


taisyti. Nemažiau už tai nusidėjėlis turi atlikti atsiteisimo atpildus, 


vistiek ar kunigas juos minėjo ar neminėjo per išpažintį. 
Atgaila ir krikštas. Abu šiuodu sakramentai yra nuo- 
dėmėms: atieisti. Bet krikštas galima priimti tik vieną kartą, o at- 


gailos atkartojimas visai neribotas. Juo dažniau ją atlieki, juo: 


geriau; tik reikia būti išmintingam. Retai būva girtini tie, kurie 
be išpažinties. neapsieina. nė vieną ištisą savaitę. Krikštas palieka 
pakrikštytoje sieloje žymę. Atgailos sakramentas suteikia daug ir 
didelių. malonių, bet neišdildomos žymės nepalieka. Krikštas at- 
leidžia gimtąją nuodėmę ir visas kitas žmogaus nuodėmes, prieš 
krikštą padarytas. Atgailos sakramentas negali atleisti gimtosios 
nuodėmės, o atleidžia nuodėmes tik po krikšto padarytas. Krikš- 
tas atleidžia nuodėmes ir visas bausmes už jas—tiek amžinąsias, 
tiek . laikinąsias, Atgailos sakramentas atleidžia pragaro bausmes 
ir dalį laikinųjų, bet ne visas. laikinąsias. Jei tas, kas po krikšto 
tuoj numirtų nieko nenusikaltęs, stačiai patektų į dangų, o miręs 
po išpažinčiai veikiausiai turėtų būti skaistykloje, kol visai atsi- 
teistų. Prie krikšto nepridedama jokio atpildo. Bet jei kas yra 
vogęs arba kitaip artimą skriaudęs prieš krikštą, tas turi prieš 
krikštą ar po krikšto atsiteisti. Prie atgailos sakramento pride- 
dama aipildas, nors nebūtų buvę artimo skriaudos. 

Juo labiau mes jaučiamės nuodėmėse įklimpę, juo daugiau. 
turime mylėti Dievą, kuris parūpino mums dvi tokias didžias 
išsilaisvinimo priemones. V. Jėzaus Kraujo reikėjo, kad tos dvi 
priemonės mums tektų ir taptų naudingos. Šv. Dvasia veikia 
mumyse, kad pasinaudotume tuo V. Jėzaus kraujo vaisiumi. 


aus Jais, „kinis Aika Ii din 

IV. GYVŲJŲ. SAKRAMENTAI 


Penki: sakramentai, kuriuos. priimant reikia: būti be mirtinos 
nuodėmės, kurių tikslas. yra padauginti antgamtinę malonę žmo- 
gaus sieloje, sustiprinti dvasinį jos gyvenimą,—vadinasi gyvųjų 
. sakramentai: Tie, kaip anksčiau minėta, yra: Sutvirtinimas, Eu- 
charistija, Kunigystė, Moterystė, Paskutinis Patepimas. Šiame 
straipsnyje į pirmąjį posmą. imsime Paskutinį Patepimą dėl to, 
kad jis yra artimiausias nuodėmių atleidimui, apie kurį buvo 
rašoma iki šiol. Toliau. eis. kiti keturi sakramentai. 


1. Paskutinis Patepimas 


Šitas sakramentas skirtas yra pavojingai sergantiems ligo- 
niams. Jį gali suteikti tiktai kunigas, bet ne dijakonas, ne žemesnis 
dvasininkas, ne pasaulininkas. Sakramentas šiaip teikiamas:vyskupo 
pašventintuoju aliejum kunigas patepa išpažintį atlikusiam ligo- 
niui akis, ausis, nosį, lūpas, rankas ir kojas, kiekvienu patepimu 
melsdamas, kad Dievas dovanotų sergančiam visa tai, ką jis savo 
jautuliais nusidėjo. 

Nauda. Dėl to gali kilti klausimas, ar reikia pirma atlikt 
išpažintis, jei šis sakramentas yra nuodėmėms atleisti. Atsakoma, 
kad išpažintis atlikti reikia, nes be jos galinčiam ją atlikti mirtinos 
nuodėmės neatleidžiamos. Šis gi sakramentas atleidžia mirtinąsias 
neišpažintas nuodėmes tam, kuris jau nebegali jų išpažinti, nes 
žado netekęs, arba klejoja. iš karščio, arba nepajėgia. Jeigu Pasku- 
tinio Patepimo nebūtų, į pragarą turėtų eiti visi tie, kurie, mirti- 
nąją nuodėmę padarę, nepadaro tobulo gailesčio ir negali atlikti 
išpažinties. Toliau šis sakramentas atleidžia užmirštąsias nuodė- 
mes ir tas, kurias žmogus nelaikė sau nuodėmėmis. Trumpai 
sakant, Paskutinis Patepimas papildo visus netyčia užsilikusius 
išpažinties trūkumus. Reikia atsiminti, kad tik netyčia padarytus 

trūkumus teatitaiso. Kas tyčia šventvagiškai atlieka išpažintį, 
nors ir sunkiai sirgdamas, tam nėra kaip atitaisyti atgailos sa- 
kramento trūkumų, nes nėra buvę paties sakramento, o vien tik 
šventvagystė. į 

Antra Paskutinio Patepimo nauda yra ta, kad jis pašalina 
dvasinius pavojus, kurie gyvenimo pabaigoje darosi ypatingai 
dažni. Piktoji dvasia visuomet gaudo žmonių sielas. Bet labiau- 
siai ji rūpinasi jas pagrobti, kada jaučia, jog veikiai išsispręs tų 
sielų amžinybės likimas. Tada piktoji dvasia, pasinaudodama 
žmogaus kūno ir dvasios nusilpnėjimu, daugiausia žabangų spen- 
džia sielai. Tam tad atvejui V. Jėzus ir parūpino šį Paskutinio 
Patepimo Sakramentą. Kas jį gerai priima, tas piktosios dva- 
sios prie savęs neprisileidžia. 

Trečia Paskutinio Patepimo nauda yra ta, kad žymiai su- 
mažina laikinąsias bausmes, kurios reikėtų kentėti už visas, nors 
ir atleistas, nuodėmes. Paskutinis Patepimas nėra atlaidas, bet 
yra sakramentas, labai žymiai lengvinąs sielos naštą Dievo 
teisme. 

Pagaliau Paskutinis Patepimas turi įtakos ir į kūną, nes 
dvasiai suteikia ramybę ir taip palengvina kūnui kovą su 
liga. Bet dažnai Paskutinis Patepimas nematomu būdu ligos eigą 
pakreipia į naudingąją pusę. Tačiau tas būva tik tais atvejais, kada 
Dievas mato, jog sveikatos grįžimas išeis žmogaus sielos naudai. 

Paskutinį Patepimą įsteigė V. Jėzus. Tą tiesą 
žinome iš Jo mokinio šv. Jokūbo apaštalo, kuris savo laiške 
rašo: Serga kas tarp jūsų, tepavadinie bažnyčios kunigus, ir jie 
tegul meldžiasi ant jo, patepdami jį aliejumi Viešpaties vardan. 
Tikėjimo malda išgelbės ligonį, Viešpats pakels jį, 0 jei yra nuo- 
dėmėse, bus jam atleistos'). 

Šešiolikto šimtmečio klaidatikiai atmetė Paskutinio Patepimo 
sakramentą, sakydami, kad tą laišką ne Apaštalas rašęs. Bet jie 
klydo. Šiandien jau niekas neabejoja, kad minėtasis laiškas rašytas 
šv. Jokūbo, tikrojo V. Jėzaus apaštalo. Bet ir mūsų dienomis tose 
šalyse, kur piktoji dvasia turi daug įtakos į visuomenės pažiūras, 
įsigali įprotis vengti Paskutinio Patepimo, nes įsigali tuščias ir 


1) Jok. 5, 14—15. 

klaidingas prietaras, kad, esą, po Paskutinio Patepimo greit ateinanti 
mirtis. Tas prietaras yra labai neprotingas, nes kunigas ligonį 
ne nuodais tepa, tik šventuoju aliejum, kuris anaiptol niekam 
nekenkia.  Antgamtinis to sakramento vaisius yra anaiptol ne 
pagreitinti mirtį, bet ją atitolinti nuo tų, kurių kūno gyve- 
nimas dar yra naudingas. 

Daug kartų minėtoji Tridento santaryba pagarsino: „Jei kas 
sakytų, kad Paskutinis Patepimas nėra tikras ir teisingas, mūsų 
Viešpaties Kristaus įstatytas ir švento Jokūbo apaštalo paskelbtas 
sakramentas, o tiktai Tėvų priimtoji apeiga, arba žmonių pra- 
simanymas, tas tebūnie atmestas“ !). 

Esmė to sakramento, kaip ir kitų, susideda iš jo materijos, 
formos ir veiksmo. Paskutinio Patepimo materija yra alyvų me- 
džio aliejus tam tyčia vyskupo pašventintas Didžiojo Ketvirtadie- 
nio apeigose?). Grigalius XVI 1842 rugsėjo 14 d. patvirtino iš- 
tarmę, kad nė didžiausiame reikale klebonas negali duoti Pasku- 
tinio Patepimo savo paties pašventintu aliejum3). Iškilmės, kurio- 
se šventinami ligonių aliejai, yra labai gražios ir ilgos, bet jas 
čionai aprašinėti nevieta. 

Paskutinio Patepimo forma lotynų apeigose yra šitokia: 
„Per šį šventą Patepimą ir savo maloningiausią gailestingumą 
teatleidžia tau Dievas, ką regėjimu nusikaltai“. Tepant ausis, vie- 
toje žodžio „regėjimu“, sakosi „girdėjimu“, prie nosies „uosle“, 
prie rankų „palytėjimu“, prie kojų  „vaikščiojimu ir strėnų sma- 
gumu“. Kiti žodžiai lieka tie patys. Jei ligonis jau miršta, tai kų- 
nigas gali patepti vien tik kaktą merdėjančiam žmogui ir tarti: 
„Per šitą šventą patepimą ir savo maloningiausią gailestingumą 
teatleidžia tau Dievas, ką regėjimu, girdėjimu, uosle, palytėjimu, 
vaikščiojimu ir strėnų smagumu nusikaltai“. Rytų apeigose Pas- 
kutinio  Patepimo davimas labai ilgas. Bet ir jose matyti noro 
sutrumpinti. 

To sakramento teikėjas, kaip jau sakyta, yra kunigas. Tei- 
kimo veiksmas aprašytas drauge su forma. Tik reikia pridėti, kad 
kunigams ir vyskupams Paskutiniame Patepime tepamas ne del- 


1) Ses. XIV De. Extr, Unct. can. 1. 
2) Eugenius IV a Armenis, Denz. Ban. X, 700. 
3) Denz. Ban. X. 1629. 

nas, oranka iš viršaus, nes jų delnas teptas šventais aliejais pri- 
imant šventimus. Dvasinė malonė minėta šio posmo pradžioje, 
kur išdėstyta Paskutinio Patepimo nauda. 

Belieka pridėti, kad Paskutinį Patepimą vienoje ligoje gali- 
ma tik -vieną kartą priimti, bet įei liga kiek pagerėja ir paskui 
vėl pablogėja, tai naujam pavojui atsiradus galima Paskutinis 
Patepimas ir pakartoti. Bet jis nėra taip, kaip atgailos sakramentas, 
kurio dažnas atkartojimas giriamas. Geriausia, kad vienoje ligoje 
būtų priimama vieną kartą ir tai tik pavojingoje ligoje. Tačiau 
ir čia reikia išminties, kad ne per daug imtume vengti ir susidaryti 
mirties pavojų be to sakramento. 


2. Tikėjimo Sutvirtinimas 


Įsteigimas. Apaštalų darbų knyga, kurią parašė šv. 
Lukas Evangelistas šv. Pauliui, šv. Jonui ir, tur būt, šv. Petrui 
dar gyviems tebėsant, dažnai mini Šv. Dvasios suteikimo sakra- 
mentą!). Tas sakramentas tebėra Bažnyčioje iki šiol, tik vadi- 
nasi tikėjimo sustiprinimo, arba sutvirtinimo, sakramentu. Loty- 
niškas jo vardas yra „Confirmatio“. Lietuviškai seniau jį vadin- 
davo nesuprantamu dirmavonės vardu. 

Tridento santaryba 1547 kovo 3 d. nutarė: „Jei kas sakytų, 
kad krikštytųjų sutvirtinimas yra tuščia apeiga, o ne tikras ir tei- 
singas sakramentas, arba kad senovėje jis buvo tik šiokis tokis 
tikybos mokslas, kurį priaugantieji išdėstydavo Bažnyčios akivaiz- 
doje, tas tebūnie atmestas“?). Šitos ištarmės reikėjo, nes tuo 
laiku apie tą Sakramentą buvo pasklidusi iš tiesų žalinga klaida. 

Sutvirtinimo sakramento materija yra taip pat vyskupo 
pašventintas aliejus, vadinamas šv. krizma. Šakramento forma yra 
vyskupo žodžiai darant kryžiaus ženklą stiprinamajam ant kaktos: 
„N. aš tave ženklinu kryžiaus ženklu ir aš tave sutvirtinu išga- 
nymo krizma vardan Tėvo ir Sūnaus ir Šventosios Dvasios“. 
Tuos žodžius ištaręs vyskupas savo ranka suduoda stiprinamajam 


1) Apd. 18, 6; 8, 15; 8, 17. 
2) Sess. XIV De Confirm. can. 1 Denz.' Ban. 871. 

per veidą, kad tas turėtų drąsos iškentėti visokią panieką dėl V. 
Jėzaus kryžiaus ir kad niekuomet to kryžiaus bei Kristaus neuž- 
sigintų. 

Sutvirtinimo sakramentą lotynų apeigose paprastai duoda 
tik vyskupas. Tik retais atvejais Šv. Tėvas leidžia kunigams, kad 
jį teiktų žmonėms. Rytų apeigose tą sakramentą teikia kunigai 
drauge su krikštu mažiems kūdikiams. 

Sutvirtinimo sakramentas niekuomet nekartojamas, nes jis 
daro -žmogaus sieloje neišdildomą žymę, arba charakterį. Būtų 
šventvagystė žmogui jį du kartu priimti. To sakramento vaisius yra 
dvasios stiprybė, kuri gali pasireikšti pirmiausia kovojant su savo 
prigimties blogaisiais geiduliais. Tos drąsos ir stiprybės ypatingai 
reikia ten ir tada, kada užpuola tikybos persekiojimų laikai. Mes 
niekad nežinome, kas ir kada mus ištiks. Todėl kiekvienam nau- 
dinga yra turėti tą stiprybės ženklą ir jėgą savyje. 

Kaip prie krikšto būva du krikšto tėvai, taip prie sutvirtini- 
mo būva tik vienas palydovas—vyrams vyriškis, moterims mote- 
riškė. Dvasinė giminystė susidaro ir iš sutvirtinimo sakramento. 
Nuo Pijaus X laikų yra įsakyta, kad kiekvienoje parapijoje būtų 
vedami sąrašai žmonių, priėmusių Sutvirtinimo Sakramentą. Tų 
sąrašų reikia šventvagiško kartojimo išvengimui. 

Kai kuriose šalyse, tarp kitko ir Lietuvoje, priimant Sutvir- 
tinimo sakramentą, prie krikšto vardo pridedamas dar kitas. Ki- 
tose šalyse, ypačiai ten, kur prie krikšto duodama daug vardų, prie 
Sutvirtinimo nepridedama naujo vardo. 

Turint brangią gėlę, reikia žiūrėti, kad ji nenyktų. Taip ir 
mums katalikams, gavus Šv. Dvasios Sakramentą, arba Sutvirtini- 
mą, reikia žiūrėti, kad nesusilpnėtų ir nesuvystų mūsų dvasios 
stiprybė ir drąsa. To išvengiame dažnai apsimarindami ir 
meilingai mintydami apie tai, kiek gero esame gavę iš Švento- 
sios Dvasios. 

3. Eucharistija 


Viename Eucharistijos varde yra vienkart trys reikšmės: 
1. Švenčiausias Sakramentas, 2. Mišių nekruvinoji auka ir 
3. sielų maistas, arba Komunija. Pats žodis Eucharistija yra 
imtas iš graikų kalbos ir reiškia gerąją malonę: e u=gera ir 
charis=malonė. Mišiomis vadiname svarbiausią krikščionių tiky- 
boje tarnavimą Dievui. Tame tarnavime Tvėrėjui yra aukojamas 
brangiausias žmonių giminės atstovas, Dievo Sūnus, tapęs žmogum 
ir pasiaukojęs mirti baisia mirtimi už visus kitus žmones. Ko- 
munija yra lotyniškas žodis, kuris reiškia bendrąjį valgį, kuriuo 
krikščionys stiprindavo ir tebestiprina savo sielas. Mat, iš pat 
pradžių žmonėse buvo įprotis, kad aukotojai valgydavo aukos 
mėsą. Sakramentas padaro tą stebėtiną dalyką, kad V. Jėzaus 
Kūnas ir Kraujas gali būti ir aukojamas ir valgomas. Taigi Šven- 
čiausias Sakramentas, Mišių auka ir Komunija yra ne vien trys 
įvairūs vardai vienam pavadinti, bet tai yra trys dalys vieno aukš- 
čiausio ir kilniausio Dievo susivienijimo su žmonėmis ir žmonių 
su Dievu. 


A. ŠVENČIAUSIAS SAKRAMENTAS 


Antroje šio rašinio knygoje apsakyta, kaip V. Jėzus ketvir- 
tadienio vakare, prieš pat mirsiant, pavalgęs Velykų avinėlio 
kartu su savo Apaštalais, jiems davė valgyti savo Kūną ir gerti 
savo Kraują. Toje pačioje knygoje kiek anksčiau aprašyta, kaip 
V. Jėzus keletą mėnesių prieš tai buvo stebuklingai pavalgydinęs 
5000 žmonių penkiomis duonomis ir dviem žuvytėm ir tuo 
stebuklu parėmes pažadą, kad duos žmonėms maitintis savo Kū- 
nu ir Krauju. Taigi apie to sakramento įsteigimą negali būti abe- 
jojimo. Ne kas kitas jį pramanė, o tik V. Jėzus jį paliko. Dabar 
mums belieka įžiūrėti, kokia yra to sakramento materija, kokia 
forma, kokis veiksmas ir kokios malonės prie jo pridėtos. 

Materija. Evangelistai ir šv. Paulius, aprašydami Šven- 
čiausio Sakramento įstatymą, aiškiai ir visi vienaip sako, kad 
V. Jėzus tam sakramentui pavartojo duoną ir vyną. Tai buvo 

Palestinos žemėje prieš devyniolika šimtų metų. Tenai tada kito- 
kios duonos nebūdavo, kaip iš kvietinių miltų. Taigi kvietinių 
miltų duona buvo pirmutinio Eucharistijos Sakramento materija. 


Paprastai ta duona būdavo kepama iš rūgusios tešlos. Bet 
per aštuonias Velykų dienas nevalia būdavo vartoti raugintos 
duonos: ji turėdavo būti kepta sausai, kaip tat rengiama kelionei, 
kad ilgai negestų. Velykų avinėlio valgymu prasidėdavo Velykų 
šventė ir joje turėdavo būti vartojama nerūgusi duona. Bet V. 
Jėzus Velykų avinėlį valgė vieną dieną anksčiau už visus žydus. 
Tada galėjo vartoti rūgusią ir nerūgusią duoną. Visose bažnyčio- 
se, kur apeigos laikomos lotynų kalba, Švenčiausiam Sakra- 
mentui vartojama nerūgusi duona. Rytų šalyse vartojama rūgusi 
duona. Neturėdami tikros žinios, kokią duoną pavartojo V. Jė- 
zus, pripažįstame, kad lygiai'rūgusi, kaip ir nerūgusi kviečių duo- 
na gali būti materija Švenčiausiam Sakramentui. Bet kiekvienas 
kunigas turi prisilaikyti tos rūšies, kuri yra įsakyta jo apeigose. 
Lotynų apeigų kunigas turi Švč. Sakramentui vartoti nerūgusią 
kvietinę duoną, o rytinių apeigų kunigas — rūgusią. Vis dėlto 
spėjama, kad V. Jėzus yra veikiau vartojęs nerūgusią duoną ir kad 
Rytų bažnyčiose nuo to atsitraukiama patogumo sumetimais. Ta- 
čiau tas atsitraukimas nepakenkė Sakramentui. 


Švč. Sakramento yra dvi materijos: pirmoji yra duona, 
antroji — vynas. V. Jėzus gyveno šiltoje Palestinos šalyje. Ten 
“ vynmedžiai gerai auga ir iš jų uogų kiekvienas ūkininkas spau- 
džiasi vyno. Pradžioje tai būva tik syvai, paskui jie berūgda- 
mi virsta vynu. Anoje šalyje vynas yra paprastas turtingų ir 
neturtingų žmonių gėrimas. V. Jėzus Švč. Sakramentą įstatė pa- 
vasario metu, prieš pat Velykas arba Velykoms užstojus. Taigi 
Jisai pavartojo nebe syvus, o tikrąjį vyną. Vynuogių tad vynas 
yra antroji Eucharistijos Sakramento materija. 


Paprastai vynas būva arba šviesios spalvos ir vadinasi bal- 
tasis, arba tamsios ir vadinasi raudonasis. Kai kam rodosi, kad 
Eucharistijai reikia vartoti raudonasis vynas, nes jis tampa V. Jė- 
zaus Krauju. Tačiau vyno persimainymas į V. Jėzaus Kraują 
nepareina nuo spalvos, o nuo ištartųjų sakramento žodžių, arba 
formos. Mūsų laikais žmonės išmoko daryti vyną iš obuolių 

ir iš pigių uogų. Bet šitie skystimai tik per klaidą ar melą 
vadinasi vynais ir jie netinka Švč. Sakramentui. 

Šventojoje Žemėje, kur V. Jėzus gyveno, buvo įprotis gerti 
vyną, atskiedus jį vandeniu. Taip, tur būt, buvo padaręs ir V. Jėzus, 
kada Jis vyną pakeitė savo Švenčiausiu Krauju. Tą minėdama 
Bažnyčia į vyną, skiriamą Švenčiausiam  Sakramentui, įvarvina 
kelis lašelius vandens. Taip vanduo pritampa prie Švč. Sakra- 
mento materijos. Eucharistijoje vandens pridėjimas prie vyno yra 
labai reikšmingas, nes vynas reiškia dieviškąją Jėzaus prigimtį, 
o vanduo — žmogiškąją. Dėl to labai mažai vandens pilama į 
Eucharistijos vyną, kad žmogus yra mažas, o Dievas yra didis. 

Kad vynas negestų, galima į jį įpilti truputį alkoholio, bet 
sudaryto iš vyno ir ne daugiau, kaip 12 nuošimčių. Tačiau geriau 
yra vynas nuo sugedimo saugoti, virinant jį iki 65 laips. C.)). 

Forma. Kaip dvi yra materijos Eucharistijos sakramente: 
duona ir vynas, taip dvi ir formos. Abi jiedvi yra tie patys žo- 
džiai, kuriais V. Jėzus ' pakeitė duoną į Kūną ir vyną į savo 
Kraują. Pirmoji forma yra: „Nes šitas yra mano Kūnas“, o ant- 
roji: „Nes šita yra Mano Kraujo taurė, naujojo ir amžinojo 
įstatymo, tikėjimo paslaptis, kuris bus išlietas už jus ir už 
daugelį nuodėmėms atleisti. Švč. Sakramento įstatymą aprašė 
ir pašventinimo formos žodžius minėjo šv. Matas bei šv. Lu- 
kas Evangelijose ir šv. Paulius savo pirmajame laiške Korintie- 
čiams). Trumpiau tą paminėjo ir šv. Morkus3). Lotynų apeigų 
Mišiose kunigas nieko daugiau neprideda prie tų V. Jėzaus žo- 
džių. Graikų ir slavų apeigose kunigas, ištaręs tuos V. Jėzaus 
žodžius, iškėlęs rankas trimis atvejais šaukiasi Šv. Dvasios 
ir paskui, žegnodamas duonos pavidalus, sako: „Ir sutvėrė tikrąjį 
savo Kristaus Kūną“ bei žegnodamas vyno pavidalus taria: „Ir 
kas šioje taurėje, tikrąjį savo Kristaus Kraują“. Pagaliau 
žegnoja abejus, pridėdamas: „Perdėjęs savo Šventąją Dvasią“. 
Šita apeiga vadinasi „Epiklesis“, t. y. Šv. Dvasos „prisišaukimas“. 

Toji apeiga yra labai sena, graži ir įspūdinga. Rytų bažny- 
čiose ji buvo vartojama ketvirtame, gal net trečiame amžiuje. Ji 

1 Denz. Ban. X, 1937 ir 1938. 


2) Mat. 26, 26; Luk. 22, 19; I Kor. 11, 24, 
3) Mork. 14, 22. 

reiškia, kad Šv. Dvasia dalyvauja visuose Sakramentuose ir ypa- 
tingai V. Jėzaus Kūno ir Kraujo Sakramente. Juk ir Šv. Mergelės 
Marijos skaisčiausiuose viduriuose V. Jėzaus Kūnas prasidėjo 
Šventajai Dvasiai apsiautus Nekalčiausią Mergelę. 

Pripažinus visą Epiklesio maldos gražumą ir reikšmingu- 
mą, reikia pripažinti, jog klysta tie, kuriems rodosi, kad ji esanti 
Švenčiausio Sakramento forma. Šita nuomonė kyla iš to, kad 
rodosi bereikalinga esą šauktis Šv. Dvasios duonos ir vyno do- 
vanoms pašventinti, jei jau tas pašventinimas įvykęs ir vietoje 
duonos ir vyno yra jau V. Jėzaus Kūnas bei Kraujas. Tačiau 
turime atsiminti, kad Švenčiausias Sakramentas įvyksta vien Mi- 
šiose ir kad Mišios yra aukos veiksmas. V. Jėzaus Kūnas ir 
Kraujas yra ta auka, kurią aukojame Švenčiausiai Trejybei. 
Kunigas tad šaukiasi Šventosios Dvasios, kad Ji, tą auką priėmus 
iš žmonių rankų, ją teiktų Tvėrėjui Dievui, kurį Adomo nuo- 
dėmė yra įžeidusi. 

Duonos ir vyno pasikeitimas V. Jėzaus Kūnu ir Krauju 
įvyksta kaip tik tuo pačiu akimirksniu, kada įvyksta ir V. Jėzaus 
pasiaukojimas Dievui už žmones. Bet kunigas yra žmogus, Mišių 
klausytojai yra taip pat žmonės. Ir kunigas turi tarti vieną žodį pas- 
kui kitą, negalėdamas tuo pačiu laiku ištarti kelių žodžių susyk; 
ir žmonės nesuprastų tuo pačiu laiku tariamų įvairių žodžių. To- 
dėl tą, kas Dievo akyse įvyksta visai vienu laiku, žmonės išreiš- 
kia vieną pirmiau, kitą paskiau. Epiklesis nepadėta pirmiau prieš 
perkeitimo žodžius, nes prieš perkeitimą yra tiktai duona ir vy- 
nas, O ne tuodu valgomieji daiktai aukojami Dievui, bet Dievo 
- Žmogaus Kūnas ir Kraujas. 

Lotynų apeigose Epiklesis praleista, tur būt, dėl to, kad dau- 
geliui sunku išaiškinti jos reikalą, o neišaiškinus susidaro pro- 
gos abejoti apie Švenčiausio Sakramento formą, t. y. apie 
V. Jėzaus žodžių galybę. Ta proga kai ką ir suklaidino, kad 
jie mintija, jog duonos ir vyno pasikeitimas Švenčiausiu Kū- 
nu ir Krauju įvykstąs ne po,V. Jėzaus žodžių, bet po Epiklesio, 
kurio nėra Šventajame Rašte. 

Teikėjas. Eucharistijos Sakramento teikėjas, arba, lotyniš- 
kai tariant, ministeris, yra kunigas. Kadangi tas Sakramentas įvyks- 
ta vienkart su aukos aukojimu, o auką, ypač tokią didžią ir 


196 GYVŲJŲ SAKRAMENTAI 


šventą, gali aukoti tik kunigas, tai aišku, kodėl nei pasaulininkas, 
nei žemesnis už kunigą dvasininkas negali sudaryti Švč. Sakra- 
mento, t. y. V. Jėzaus žodžiais pakeisti duoną ir vyną V. Jėzaus 
Kūnu ir Krauju. Popiežius šv. Inocentas III 1208 m. gruodžio 
18 d. iš grįžtančių į katalikybę klaidatikių valdensų pareikalavo, 
kad jie šitaip išpažintų: „Stipriai tikime ir išpažįstame, kad nors 
kas kuo labiausiai būtų padorus, maldingas, šventas ir išmintin- 
gas negali nei neturi konsekruoti Eucharistijos nei altoriaus auką 
daryti, jei nėra kunigas, matomo ir paliečiamo vyskupo taisyk- 
lingai įšventintas“ )). 

Kaip kituose sakramentuose, taip ir šitame sudarantis jį 
turi turėti intenciją įvykinti Švenčiausią Sakramentą. Ta intenci- 
ja gali būti arba aiškiai mintyje žibančioji, arba glūdinčioji, bet 
ji turi būti. Kiekvienas kunigas, kuris, tikėdamas į Dievą, rengia- 
si šventaisiais rūbais ir laiko Mišias, tą intenciją neabejotinai turi. 

Kai kurie atskalūnai netikėjo, jog duonos ir vyno pasikeitimas 
V. Jėzaus Kūnu ir Krauju įvyksta tariant Išganytojo žodžius, su- 
darančius to Sakramento formą. Tardami juos tie atskalūnai ne- 
turi dar intencijos įvykinti Eucharistijos Sakramentą. Tą intenci- 
ją jie susidaro vėliau, kada kalba Epiklesį. Bet Epiklesis jau nė- 
ra Sakramento forma ir neturi formai reikalingos jėgos. Iš to 
kyla klausimas, ar tų atskalūnų Mišiose įvyksta Švenč. Sakramen- 
tas ir Mišių auka? Reikia pripažinti, kad šis klausimas yra labai 
svarbus ir painus. Tik gaila, kad mažai kas jį tetyrinėja. Man vis dėl- 
to rodosi, kad, nepaisant tos atskalūnų klaidos, jų Mišiose ir Šven- 
čiausias Sakramentas ir Auka susidaro. Eretiko klaida nesugadina 
jo duodamojo krikšto dėl to, kad vis dėlto yra nors tolima intencija 
daryti tai, ką daro Bažnyčia. Taip ir atskalūnas, laikydamas Mi- 
šias, turi intenciją daryti tą, ką daro tikroji V. Jėzaus Bažnyčia. 
Tą intenciją jis turi ne vienu Epiklesio laiku, bet ištisose Mišio- 
se. Todėl ir tos šv. Mišios ir Švenčiausias Sakramentas tikrai 
įvyksta. Žinoma, čia mes kalbame apie atskalūnus, turinčius tik- 
rąją kunigystės galią. 

Kituose sakramentuose, kas juos sudaro, tas ir teikia. Todėl 
sudarytojas ir teikėjas būva tas pats asmuo. Eucharistijos Sakra- 


1) Eius exemplo (ad ep. Terraconensem), Denz. Ban. X, 420, 

mente duonai ir vynui pasikeitus V. Jėzaus Švenč. Kiinu ir Krau- 
ju, tas Kūnas ir Kraujas lieka ilgoką laiką. V. Jėzus sakė, kad 
žmonės valgytų Jo Kūną ir gertų Jo Kraują. Nuo pasikeitimo iki 
valgymo gali trukti ilgiau arba trumpiau. Taigi gali įvykti, kad 
vienas kunigas sudaro Švenč. Sakramentą, o kitas Jį išdalina 
žmonėms. Taip įvyksta skirtumas tarp sudarytojo ir dalintojo, ar- 
ba, kitaip sakant, tarp ministerio ir teikėjo. 


Aukščiau minėta, kad Švenčiausio Sakramento sudarytojas, 
arba ministeris, gali būti vien kunigas. Bet ten nieko nepasakyta 
apie dalintoją, arba teikėją. Ir čia reikia pridėti, kad komuniją 
gali dalinti ir teisėtai pašventintas dijakonas. 


Jeigu nešventintas žmogus paimtų Švenčiausiąjį Sakramen- 
tą į rankas, V. Jėzaus Kūnas ir Kraujas dėl to neišnyktų. Bet tai“ 
būtų nusikaltimas Bažnyčios įstatymams. Tiktai dijakonui valia pa- 
liesti rankomis Švč. Sakramentas. Šventuosius indus ir tuos balti- 
nius, su kuriais betarpiškai susisiekia V. Jėzaus Kūnas ir Kraujas, 
gali paliesti subdijakonai ir žemesniųjų šventimų klierikai. Vys- 
kupas gali leisti tuos šventuosius indus ir baltinius liesti vienuo- 
liams arba vienuolėms, einantiems zakristijonų pareigas. Bet jie 
turi saugotis, kad ne per daug apsiprastų su šventaisiais daiktais. 


Veiksmai. Eucharistijos Sakramentas susidaro kartu 
su Mišių auka, todėl ir veiksmai abiejuose yra tie patys. Norint gi 
išskirti grynai sakramento veiksmus iš aukos apeigų, galima sa- 
kyti, kad tie veiksmai yra duonos ir vyno paėmimas, formos 
ištarimas ir Dievo Kūno pagarbinimas. Lotynų apeigose kunigas 
ima į rankas duoną ir taurę su vynu. Po pašventinimo jis pats 
klaupimu pagarbina Dievo Kūną bei Kraują ir iškelia aukštyn, 
kad ir kiti žmonės pagarbintų. Graikų ir slavų apeigose kunigas 
neima į rankas nei duonos nei taurės su vynu. Jis tik pirštais rody- 
damas į juos taria pašventinimo — pakeitimo žodžius. Rusijoje 
kunigas po konsekracijai abiem keliais klaupia ir galvą palenkia 
iki žemei. Graikuose to nedaroma. Tačiau pakylėjimas Švč. Kūno ir 
Kraujo daromas vienu ruožtu sukeistomis rankomis. Taigi Eucha- 
ristijos Sakramente tiktai žodžių tarimas liečia sakramento esmę. 
Visi kiti veiksmai yra Bažnyčios apeigos, būtinai reikalingos, bet 
ne V. Jėzaus įstatytos. 

Švenč. Sakramento malonės. Ką gi bekalbėti 
apie Eucharistijos malones! Čion yra pats mūsų Išganytojas 
Jėzus Kristus gyvas su savo Dievybe ir Žmogybe, visų malonių 
Viešpats ir davėjas! Jau pats Jo pasižeminimas, buvimas po duo- 
nos ir vyno pavidalais, kokia tai yra malonė! Ir jis tai daro, kad 
mes tuo maistu maitintumės ir įgytume amžinąjį gyvenimą! Ką gi 
galima daugiau besakyti? Šventas, šventas, šventas Viešpats Dievas 
Galybių. Pilnas yra dangus ir žemė Jo garbės! Prieš taip didį 
Sakramentą... pulkim prieš Jo veidą šventą, Dievą gyvą tikė- 
dami, Kūną Jėzaus garbindami! Šventas, šventas, šventas Vieš- 
pats Dievas Galybių! — turime kartoti nepaliaudami. 


B. MIŠIŲ AUKA 


Jeigu žmogus nebūtų padaręs nuodėmės, gal nebūtų reikėję ir 
aukų. Bet Adomo nuodėmei įvykus ir su ja įsigyvenus mirčiai 
šiame pasaulyje, aukomis žmogus prisipažįsta esąs kaltas mirties. 
Tas puolusiam žmogui prisipažinimas geriausiai tinka Dievą gar- 
binti. Teisingoje pirmykštėje religijoje patrijarkai aukodavo tai, ką 
patys brangindavo. Iš Abraomo Dievas pareikalavo aukoti net savo 
sūnų Izaoką. Bet Dievas pasitenkino didžiąja didžiojo patrijarko pa- 
klusnybe. Senojo Įstatymo religijoje žmonės aukodavo Dievui šva- 
riuosius gyvulius, duonos ir smilkalų. Klaidingose religijose kar- 
tais tėvai žiauriai degindavo savo aukojamus kūdikius, kartais 
dar žiauriau pramanytiems dievams aukodavo suaugusius žmones. 
Auka tad būdavo visur. Netrūksta jos ir krikščionių tikyboje. 

Tik tas yra didis skirtumas, kad senovės teisingoje re- 
ligijoje žmonės aukodavo Dievui savo daiktus, klaidingose reli- 
gijose kartais aukodavo ir ne savo daiktą, kaip tai vaiko ar 
užaugusio žmogaus gyvybę, kuri nepriklausė aukojantiems. Krikš- 
čionių gi religijoje V. Jėzus, Dievo Sūnus, tapęs žmogum pasi- 
aukojo Save. Didelis yra skirtumas tarp to, ar aukoji tik savo 
daiktą, ar aukoji save. 

Baisus buvo V. Jėzaus pasiaukojimas, nes tai buvo gyvybės 
auka. Ir negana gyvybės. Tai buvo didžiausio skausmo auka, bū- 
tent, mirtis prikalto prie kryžiaus. Dar daugiau. Tai buvo bran- 

gesnės už gyvybę garbės auka, nes reikėjo mirti žmogžudžių mir- 
timi tarp dviejų galvažudžių viso miesto ir visos tautos akivaiz- 
doje, svetimos vyriausybės ir savos tėvynės atmestam. 

Ši baisi laisvos valios auka buvo ne atsitiktinis įvykis. 
Ji tūkstančiais metų numatyta ir prirengta iš pat amžinybės pra- 
džios žmonėms išlaisvinti iš nelaimės, į kurią nuodėmė buvo 
juos įvarius. Trisdešimt trejus metus V. Jėzus gyveno šiame pa- 
saulyje. Per tą laiką augo ir stiprėjo Jo Kūnas tai baisiajai aukai, 
kuris turėjo savyje visa, kas geriausia galėjo būti žmoguje. 
Jame buvo dar daugiau, negu būva žmoguje, nes Jame buvo ne 
tik švenčiausia siela, bet ir amžinoji visagalė Dievybė. Žmogaus 
protas negali apimti, kokia brangenybė buvo V. Jėzus. Ir tą bran- 
genybę Jisai pats paaukojo Dievui. Jo Švenčiausioji Motina tai 
aukai pritarė. Ir tryško Kraujas iš Jo Kūno ant kryžiaus me- 
džio, kada budelis kalė prie jo Dievo-Žmogaus rankas. Ir te- 
kėjo Kraujas ant tos žemės, iš kurios buvo ir kryžiaus medis 
išdygęs ir nuodėmės medis išaugęs. 

Baisi buvo ta kruvinoji auka. Ir saulė aptemo vidudienyje, 
ir uolos plyšo, ir žemė drebėjo, kada ta auka įvyko. Mes dar 
nebuvom gimę, bet mes to užmiršti negalim. Ir V. Jėzus norėjo, 
kad žmonės to neužmirštų. Jis buvo kalbėjęs tiems, kuriems 
savo mokslą ir malones paliko: Tai darykite mano atminimui“). 
Tik Jis nenorėjo, kad jų rankos ir kojos būtų perdurtos, kad jų 
kraujas aplaistytų žemę. Jis išmokė juos atkartoti tą didžiąją 
Dievo Žmogaus auką su tuo pačiu Jo pralietuoju Krauju, su tuo 
pačiu nužudytuoju Jo Kūnu. Tas atkartojimas — tai Mišių auka. 
Ji atsinaujina kasdien. Ji atsinaujina visur. Ji nesiliauja niekuo- 
met, kaip tat jau pirmiau minėjom, nes nėra tos valandos, kada 
kunigo rankos su Dievui aukojamu Švenčiausiu Kūnu ir Krauju 
nebūtų pakeltos nuo žemės į dangų V. Jėzaus, Bažnyčios ir vi- 
sos žmonių giminės vardu. 

Apgailėtina, kad ne visi žmonės suprato, kokis yra santykis 
tarp Kristaus Kryžiaus aukos ir tarp Mišių aukos. Kai kas net 
sakė, kad Mišių auka esąs išniekinimas Kryžiaus aukos. Bažnyčia at- 


1) Luk. 22, 19. 

metė tą nežmonišką klaidą!). Ir kaipgi neatmesti! Čia V. Jėzus 
norėjo, kad Jo auka būtų minima visuomet ir visur?), 0 čia 
dabar sakoma, kad tai esąs išniekinimas! Argi galima V. Jėzaus 
mintį blogiau iškreipti? Tikrai, piktoji dvasia turėjo tą iškreipimą 
žmogui įbrukti?). 

Nors Mišiose minimi garbingi šventųjų vardai, nors Mi- 
šios dažnai jungiamos su tų šventųjų iškilmėmis, tačiau Mišių 
auka aukojama ne šventiesiems, o vienam tik Dievui. Nesą- 
monė būtų V. Jėzaus Kūną ir Kraują aukoti kokiam nors kad 
ir geriausiam bei kilniausiam sutvėrimui. Šventiesiems jau ir ta 
garbė yra didelė, kad, aukojant V. Dievui V. Jėzaus Kūną ir Kraują, 
jų užtarymo prašoma, jų maldoms pasivedama, jų vardai minimi. 

Mišių auka pripažįsta ir svarbiausiu veiksmu išreiškia Viešpa- 
ties Dievo neribotą viešpatavimą ant visų sutvėrimų: žmonių ir gry- 
nųjų dvasių. Bet tai dar ne visa. Ta auka išmeldžia gausių malonių 
kunigui vykdančiam ją, žmonėms priimantiems šv. Komuniją, 
visiems esantiems tuomet bažnyčioje ir ne tik jiems, bet visiems 
gyviems katalikams ir visoms sieloms, esančioms skaistykloje. 
Taigi Mišios yra permaldavimo auka, daug sėkmingesnė ir ver- 
tesnė už buvusias Senojo Įstatymo permaldaujamąsias aukas. 

Bažnyčia pageidauja, kad žmonės, klausydami Mišių, eitų ir 
prie Komunijos. Bet ir tos Mišios, kuriose tik vienas kunigas tepri- 
ima Komuniją, šiaip niekas, yra geros ir naudingos, nes jose atsi- 
naujina V. Jėzaus auka ir įvyksta Išganytojo noras. Kadan- 
gi kunigas Mišias laiko visuomet Bažnyčios vardu, tai visai 
Bažnyčiai ir visiems Bažnyčios nariams jos būva naudingos. 

Nusidėjėlis žmogus, tebeturįs sąžinėje mirtiną nuodėmę, 
daug mažiau turi naudos iš šv. Mišių klausymo, negu žmogus, 
kurio sieloje viešpatauja pašvenčiamoji malonė. Tačiau ir nuo- 
dėmių apsunkintas nusidėjėlis 'turi teisę klausyti Mišių, jei jis 
nėra ekskomunikuotas, t. y. pašalintas iš tikinčiųjų bendradar- 
biavimo. Tokiais atvejais V. Dievas dažnai suteikia kaltininkui 
gailesčio ir pasitaisymo malonę. Ta viena jam yra didelė nauda. 


1) Denz. Ban. X, 951. 

2) Malach. 1, 11. 

3) D-ras Martynas Liuther, rašydamas savo knygą „De Sacrificio 
Missae“, kame Mišių auką neigia, sakosi piktos dvasios taip įtikintas tapęs. 

Kruvinoji V. Jėzaus auka buvo nuodėmėms panaikinti ir 
atleisti. Tos aukos atkartojimas taip pat mažina nuodėmes. Jeigu 
mes gryna širdimi ir tikru tikėjimu su Dievo baime ir pagarba 
klausome Mišių, ypač su gailesčiu, tai gauname įvairių gausių 
malonių, kurios mums padeda kovoti su nuodėmėmis. 
Tiesa, mes turime atlikti mūsų nuodėmių išpažintį, bet yra sąry- 
šio tarp atgailos sakramento ir tarp Mišių aukos. V. Jėzaus sa- | 
kramentai, kaip ir bažnyčios pilioriai, nors matomai viens su 
kitu nesusisiekia, bet viens kitą remia ir visą trobos stiprybę 
išvien laiko. Sunkiai nusikaltęs žmogus kartkarčiais per Mišių 
aukos malonę gauna mintį atlikti išpažintį. Gavus išrišimą, jo 
siela būva silpna, kaip virkščia, išaugusi be saulės. Jis grįžta 
klausyti Mišių ir jo siela stiprėja, įgauna jėgos apsiginti nuo pa- 
gundų. Juo nuoširdžiau ir geriau žmogus jungia Mišias su atgai- 
la, juo tikresnis būva jo pasitaisymas ir dvasios sustiprėjimas. 

Atleistinosios nuodėmės išdyla ir be išpažinties tiems, kurie 
gerai ir maldingai klauso šv. Mišių. Dyla taip pat daugiau ar mažiau 
tų laikinųjų bausmių, kurias esame savo nuodėmėmis užsitraukę. 

Gaunamąją iš Mišių naudą žmogus gali arba savo sielai 
pasilaikyti arba paaukoti už kitus, tiek gyvus, tiek skaistykloje 
esančius. Į pragarą patekusiems niekas negali būti naudinga. Nėra 
naudingos nė Mišios, nors kas už juos jas ir laikytų. Bet pra- 
garo pasmerktieji nesigailės tų Mišių, kurių jie yra gerai išklausę 
patys gyvi tebebūdami. 

Kitam asmeniui aukojant Mišių klausymo naudą, ne visos 
naudos nustoja tas, kuris jų klauso. Jam vis tebelieka paties 
gero darbo nuopelnas ir dar artimo meilės nuopelnas, pasireiš- 
kiąs tuo aukojimu. 

Aštuonioliktame šimtmety Pistorijos mieste buvo suva- 
žiavimas, kuris nutarė paskelbti keletą klaidų. Tarp jų buvo ir 
ta, kad sakė, jog kunigas, laikąs Mišias, neturįs teisės skirti jų 
aukos vaisių už vieną ar kitą, gyvą ar mirusį, asmenį. Popiežius 
Pijus VI tą jų klaidą pasmerkė 1794 m. rugpiūčio :28 d.!) 
ir pažymėjo, jog žmonės, davę kunigui auką, kad atlaikytų Mišias, 
turi teisę reikalauti, kad tų Mišių vaisių jis pavestų jų intencija. 


1) Auctorem fidei; Denz. Bann. X, 1530. 

Kunigas auką priėmęs būtinai turi tą padaryti. Kitaip sunki būtų 
jo atsakomybė prieš Dievą ir Bažnyčią. 

Nevalia kunigui laikyti Mišių auką daugiau, kaip vieną kartą 
dienoje. Tik Kalėdų pirmą dieną ir Uždūšinėje kiekvienas lotynų 
apeigų kunigas gali laikyti trejas Mišias. Klausyti gi Mišių gali- 
ma kiek norint, be apribojimo. Bet reikia neužmiršti savo pareigų 
ir ypatingai šiokiomis dienomis darbo pareigos. Sveikam žmogui 
nevalia pasirinkti tokį gyvenimą, kad darbo neturėtų ir vien tik 
Mišių klausytų. 


E. KOMUNIJA 


Senajame Įstatyme Dievui aukojančio gyvulėlio dalį kunigai 
sudegindavo Dievui, dalis tekdavo kunigams, o dalį suvalgydavo 
aukotojas su savo šeimyna!). Taip Dievas buvo įsakęs žmonėms 
ir ta apeiga pranašavo, kokia bus Naujojo Įstatymo auka. Di- 
džiausia Mišių aukos dalis, V. Jėzaus Kūnas ir Kraujas, pirmiau- 
sia tenka Dievui. Matomaisiais duonos ir vyno pavidalais prisi- 
dengęs Kūnas ir Kraujas lieka žmonėms: kunigui ir dalyvaujan- 
tiems.  Aukojimo veiksmą sudaro kunigas. Jis ir pirmininkauja 
aukos pokylyje, nes susidarant aukai, susidaro ir pokylis. V. 
Jėzus tą tiesą išreiškė gražiu prilyginimu apie pokylį, kurį kara- 
lius iškėlė savo sūnui. Karalius labai aiškiai pareiškė norą, kad 
jo pokylyje būtų pilna svečių?). Taigi, nors Bažnyčia nedraudžia 
laikyti Mišių, kuriose nieks neina prie komunijos, betgi labai ragina 
žmones eiti ir priimti Švč. Sakramentą. Tą trigubą Eucharistijos 
stebuklą V. Jėzus sudarė, kad žmonės, valgydami Jo Kūną ir ger- 
dami Jo Kraują, įgytų amžinąjį gyvenimą?) 

Nauda. Tam V. Jėzus Švč. Sakramentą įsteigė, kad am- 
žinąjį gyvenimą turėtume, 0 jį juo tikriau įgyjame, juo geriau su 
Jėzum susivienijame. Nereik geresnio ir tampresnio susivienijimo, 
kaip komunijoje. Iš to, žinoma, eina ir malonių gausybė ir dva- 
sios stiprėjimas, dorybių klestėjimas ir blogų įpročių nykimas. 


žo | paimiel 14-472,-13: Kun 2.3; 2,10 
2) Mat. 22, -10. 
3) Jon. 6, ip 

Komunija yra dvasios maistas. Žydams einant iš Egipto į žadė- 
tąją žemę, per 40 metų manna krito iš dangaus ir maitino tautą 
tuščiuose tyruose. Manna buvo drauge ir pranašystė, reiškusi 
būsimą komuniją, nes visa žydų tauta reiškė žmonių giminę, o 
kelionė per tyrus reiškė žmonių giminės kelionę į dangaus tėvy- 
nę. Manna taip pat duoda suprasti, kad ir komunija mums nau- 
dinga būtų priimti kasdien, kaip kasdien reikėdavo valgyti mannos. 


Bažnyčios įstatymas mums daro būtiną pareigą tik vieną 
kartą metuose priimti komuniją, apie Velykas!). Bet mūs pačių 
nauda verčia mus nesitenkinti tuo. - 

Pasitaiko žmonių ilgą laiką gyvenančių be maisto vien tik- 
tai šventąja komunija. Bet klaidinga yra mintyti, kad komunija 
būtų įstatyta kūnams maitinti. Kai kurių šventųjų tenkinimasis 
viena tik komunija, be valgio, yra stebuklas ir išimtinis dalykas. 
Jei kam tas stebuklas tenka, tai gera yra. Bet niekas kitas netu- 
ri jo norėti. 

Komunijos šventumas reikalauja, kad žmogus ją priimtų tu- 
ris sąžinę laisvą nuo mirtinųjų nuodėmių. Ką tik minėtame prily- 
ginime V. Jėzus pažymėjo tą sąžinės švarumą, sakydamas, jog 
žmogų, įsibrovusį į pokylį be pokylio rūbų, karalius liepė surišti 
ir išmesti į išorines tamsybes, kur yra verksmas ir dantų grieži- 
mas?. Bet gryna sąžine priimantiems V. Jėzaus Kūną ir Kraują 
komunija dovanoja atleistinąsias nuodėmes ir mažina laikinąsias 
bausmes už nuodėmes, jei tos bausmės dar tebeguli ant žmogaus. 

Sąlygos. Rytų apeigose komuniją kartais duoda ką tik 
pakrikštytam kūdikiui, dar neišmanančiam, ką jis priima. Lotynų 
apeigose komunija teikiama arba atėjusiems į protą, arba nors 
tiek paūgėjusiems vaikams, kad jie jau išmano ne paprastą mais- 
tą priimą, o V. Jėzaus Dievo Kūną. Bepročiams netinka duoti 
komunijos, jei jie nesupranta, kas tat yra. Bet jei jie gali gerai 
atlikti išpažintį, tai tuo atveju gali ir komuniją priimti. Mat, be- 
pročiai: ne visada nieko neišmano. 

Svarbiausioji komunijos sąlyga yra neturėti mirtinos nuo- 
dėmės sieloje. Šv. Paulius teisingai parašė: Kas valgo ar geria 


1) Ketvirtoji Gana santaryba 1215 m. Denz. Ban. X 437. 
2) Mat. 22, 11— 

nevertai, tas valgo ir geria sau teismą!) Teismo vardu čia 
Apaštalas pavadino pražūtį. Negana yra prieš komuniją sukelti 
tobulą gailestį. Reikia atlikti ir išpažintis. Bet nėra reikalo atidėlioti 
komunijos, kol bus atliktas kunigo užduotasis atpildas. Komuniją 
galima priimti tuoj po išrišimo. 

Svarbi sąlyga yra būti visai nieko nevalgiusiam nei negėru- 
siam nuo tos dienos vidurnakčio, kurioje priimama komunija. Kas 
eina komunijos Kalėdų naktį tuoj po pusiaunakčio, tam pri- 
tinka mažiausia dvi valandas būti prieš tai nieko nevalgiusiam nei 
negėrusiam. Bet maldingi žmonės laikosi keturias greit ir šešias va- 
landas negėrę ir nevalgę prieš Kalėdų nakties komuniją. Žmogui 
staiga susirgusiam taip smarkiai, kad yra pavojaus nesulaukti ry- 
tojaus, galima duoti mirštančiųjų komuniją, vadinamą vijatiku, 
nors žmogus būtų visai neseniai pavalgęs. 

Įvairiose šalyse įvairiais būdais nešama komunija ligoniams. 
Didelių miestų gatvėse tas daroma be jokio matomo ženklo, kad 
nesitrukdytų susisiekimas, nes ir taip juose painu. Betligonio namuo- 
se, arba kambaryje reikia, kad dangaus Svečiui būtų prirengtas 
gražus priėmimas. Jei ne daugiau, tai nors baltai švariai užtiestas 
stalas su kryžium, su dviem vaškinėm žvakėm, su švęstu vande- 
niu ir šlakstytuvu. Jei ir Paskutinis Patepimas reikėtų duoti, 
tai naudinga yra iš anksto prirengti vatos, druskos ir duonos. 
Lietuvoje, kur didelių miestų maža, kur žiemos, rudens ir pavasa- 
rio orai gana įkyrūs, tik kunigo skambutis ženklina Švč. Sakra- 
mento kelionę pas ligonį. Tą skambutį išgirdę žmonės privalo 
klaupti. Jei dėl purvo daugybės nėra kur atsiklaupti, tai reikia 
nors pasilenkus V. Jėzų pagarbinti. 

Būdas. V. Jėzus visas ir gyvas yra Švenčiausiame Sak- 
ramente ir kiekvienoje Jo dalelėje, būtent, kiekviename vos tik 
primatomame hostijos trupinėlyje ir kiekviename Švč. Kraujo la- 
šelyje. Komunijos vertybė nepriklauso nuo to, ar didelį jos ga- 
balą priimsi ar vos tik matomą. Vistiek visas Dievas, visas 
Kūnas ir visas Kraujas yra kiekvienoje dalelėje tiek duonos 
tiek vyno pavidale. V. Jėzus yra gyvas. Taigi Jo Kraujas 
neatsidalinęs nuo Kūno, nei Kūnas nuo Kraujo tiek viename, tiek 


2) I Kor: 11,29; 

antrame pavidale. Todėl Katalikų Bažnyčioje lotynų apeigose yra 
įvesta, kad šiaip žmonėms nekunigams ir kunigams nelaikantiems 
Mišių, komunija būtų duodama vienu duonos pavidalu. Nuosto- 
lio iš to niekam nesidaro, nes V. Jėzus priimamas visas ir gyvas. 
Sielai naudos nėra daugiau iš dviejų komunijos pavidalų, kaip 
iš vieno. 

Už tat patogumo daug daugiau, kada komunija dalinama tik 
vienu duonos pavidalu, nes tada kiekvienam žmogui duodamas 
atskiras duonos pavidalo gabalėlis, vadinamas komunikantu. Ry- 
tų apeigose, kur komunija dalinama dviem pavidalais, supjaustyti 
duonos pavidalo gabalėliai įmerkiami į vyno pavidalo Švč. Krau- 
ją ir paskui tuo pačiu šaukšteliu semiama iš to paties kieliko ir 
duodama į burną visiems: švariems ir nešvariems žmonėms. 
Daugelis dėl to šlykštisi ir retai eina prie komunijos. Daug kas arba 
taikosi, kad kitų žmonių tada nebūtų, arba visai neina. Rytų apeigų 
katalikai dabar yra labai susirūpinę, kaip pašalinti tą nepatogumą, 
kuris sumažina komunijos dažnumą ir sielų naudą. 

V. Jėzus, tiesa, yra įsakęs visiems valgyti Jo Kūną ir gerti 
Jo Kraują. Bet tas įsakymas išpildomas priimant komuniją vienu 
pavidalu, nes kiekviename pavidale yra ir Kūnas ir Kraujas. 


Šaltose šalyse, kur neturtingi žmonės negali žiemą kūrenti, 
bažnyčiose Švč. Sakramentas vyno pavidale pavirstų į ledą ir ne- 
būtų kaip juo suteikti komuniją. Todėl ir rytų apeigose ligo- 
niams laikoma vien duonos pavidalas, apipiltas vyno pavidalu, 
bet jau išdžiūvęs. Taip abiejų apeigų Bažnyčia beveik prie to 
paties sueina. 


Rytų apeigų Bažnyčia, prieš pradedant dalinti komuniją, 
kviečia tikinčiuosius tardama: „Su Dievo baime ir su tikėjimu 
prisiartinkite“. Tais žodžiais teisingai reiškiama, kad priimant šv. 
komuniją reikia turėti prieš akis V. Dievo didybę. Ją tikrai tu- 
ri tie, kurie neturi sąžinėje mirtinos neatleistos nuodėmės. Rei- 
kia ir tikėti nepaprastą Eucharistijos Sakramentą, kuris akims iš- 
rodo lyg duona ir vynas, o iš tiesų yra gyvas V. Jėzaus Kūnas 
ir Kraujas. Regėjimas, skonis ir net palytėjimas mus klaidina. 
Vien tiktai girdėdami iš Bažnyčios lūpų paties Dievo apreiškimą, 
galime patirti taip svarbaus dalyko tiesą. 

Kun. A. Sabaliauskas teisingai sako, kad Dievas, reikalau- 
damas iš mūsų tikėti Švč. Sakramentą, parodė mums, jog pa- 
sitiki mumis, kad mes galime ir tą didį reikalavimą  išpildyti)). 
Pasitikėjimas visuomet kyla iš meilės. Daug pasitikėjo Dievas 
mumis dėl to, kad daug mylėjo mus. Tą meilę Jis parodė mums 
ir tapdamas auka už mus ir apsiimdamas būti mūsų maistu. Ir 
tą visa Jis padarė tada, kada žmonės jau tašė kryžių, prie kurio 
rengėsi Jį prikalti. Kaip nuo ugnies ugnis užsidega, taip nuo 
V. Jėzaus meilės turi užsidegti mūsų meilė. Švenčiausias Sak- 
ramentas yra didžiausios, amžinosios, visagalinčios meilės Sakra- 
mentas. 


4. Kunigystė 


Eucharistija yra auka, o aukoms aukoti yra kunigai. To- 
dėl tuojau po Eucharistijos tinka kalbėti apie kunigystės sakra- 
mentą. Ne Eucharistija yra kunigams, o kunigai Eucharisti- 
jos aukai. 

Nuo Adomo iki Mozės laikų būdavo aukų, bet nebūdavo 
kunigų, nes šeimos tėvas aukodavo Dievui už save ir už saviš- 
kius. Tik Mozei išvedus žydus iš Egipto žemės, Dievas apreiškė, 
jog iš visų Izraėliaus giminių išsiskiria sau Levio giminę, kad 
tarnautų šventovėje. Iš Levio giminės išsiskyrė sau Dievas Aaro- 
ną, kad būtų vyriausiu kunigu, 0 du jo sūnūs turėjo būti du ku- 
nigai. Kol tauta buvo maža ir varginga, tol tų kunigų užteko. 
Jai užaugus reikėjo daugiau. Bet ir Aarono giminė jau buvo 
skaitlinga. Visi tos giminės vyrai buvo kunigai. 

Kada Dievas įkūrė teisingą Senojo Įstatymo kunigiją, kitose, 
iš tikėjimo išklydusiose, tautose jau seniai buvo kunigijų, tarna- 
vusių pramanytiems dievams. 

V. Jėzui į šį pasaulį atėjus, Senojo įstatymo kunigija neteko 
savo galios, nes ir Senojo Įstatymo aukos pasiliovė. Jos tebuvo 
tik šešėlis V. Jėzaus aukos. Jos turėjo išnykti, kaip užgesta žibu- 
riai saulei užtekėjus. 


') Paskaita Kartaginos Eucharistijos Kongrese 1930 m. 8 geg. 

Tikslas ir uždaviniai. Naujojo Įstatymo kunigų 
tikslas ir uždaviniai yra pirm visko aukoti V. Jėzaus Kūną ir 
Kraują V. Dievui. Tai be galo aukštas uždavinys, kurio neturėjo 
nei negali turėti nė viena kita kunigija. Tiesa, V. Jėzus yra pir- 
mutinis ir tikrasis aukotojas tos visais atžvilgiais dieviškos aukos. 
Kunigai, kaip žmonės, yra tik įrankiai to kunigų Kunigo. Bet ir įran- 
kiais būti toje aukoje, kurioje Dievas Žmogus Dievą Žmogų 
Dievui Amžinajam aukoja, jau yra daug didesnis darbas, negu 
smilkalo, duonų ir gyvulių aukojimas, negu visa tai, kas buvo 
ar yra žinoma anapus krikščionijos. Josios kunigija pasiekė aukš- 
čiausią Dievo garbinimo laipsnį tuo, kad tapo Viešpaties Jė- 
zaus įrankiu Jojo paties aukai atnaujinti. 

Gali kas sakyti, kad krikščionių dvasininkai, aukodami tą 
aukščiausią auką, labai pigiai savo uždavinį atlieka, nes nieko 
neaukoja iš savo pusės. Tačiau to negalima pasakyti apie neve- 
dusią pasaulinę ir vienuolinę kunigiją, nes toji, laikydama skais- 
tybę, gyvena amžinoje ir nuolatinėje aukoje. Žiemamitis nesutep- 
tas avinėlis reiškė V. Jėzų, kurs skaistybėje išgyveno savo am- 
žių šiame pasaulyje ir skaistybės pavyzdžiu patraukė savo dvasi- 
ninkiją. Taip Mišių aukos nuotaika apima visą katalikų kunigų gy- 
venimą. 

To negana. Kunigo uždavinys yra malda. Ir katalikų dvasi- 
ninkai jos neužmiršta. Senajame Įstatyme kunigo pareiga būdavo 
tam tikru dienos laiku uždegti smilkalą šventovėje. Naujajame Įs- 
tatyme kiekvienas katalikų kunigas paskirtais laikais nebe smil- 
kalo dūmus, bet oficialias Bažnyčios maldas leidžia į dangų ir tai 
trunka apie valandą kiekvienam ir keli šimtai tūkstančių tokių 
maldos valandų būva kasdien. Nereikia užmiršti nė privatinių 
kunigų maldų. 

Kunigo tolesnis uždavinys yra maldon paraginti kitus. Ir 
kunigai ragina į tą ne vien žodžiu, bet ir pavyzdžiu, pamokslais, 
raštais ir kitokiais būdais. Ir reikia pripažinti, kad krikščionių 
visuomenė to raginimo klauso. Maldos srovė nesiliauja ėjus iš 
žemės į dangų. 

Kunigų uždavinys yra tarnauti sielų reikalams. V. Jėzus pa- 
liko septynis sakramentus ir daug nesakramentinių priemonių 
toms sieloms aptarnauti. Sakramentų dalinimas eina tąja ištiki- 

mybe, kurios reikalą skelbė šv. Paulius Apaštalas'), ir kuri ne- 
užmiršta iki šiol, nei nebus užmiršta. Ne tik šv. Jonas Nepomu- 
kas, bet ir daugelis kitų kunigų gyvybe apmokėjo tą savo ištiki- 
mybę tarnauti sakramentais žmonių sieloms. Kiek ir Lietuvoje 
išmiršta jaunų kunigų, kurie, bevažinėdami pas ligonius, užsikre- 
čia, peršala, gauna plaučių uždegimą ir miršta! Tai tokis papras- 
tas dalykas, kad ne viens stebėsis, kam tas dar minima spaus- 
dintoje knygoje. 

Dar vienas Kristaus kunigijos uždavinys yra skelbti Dievo 
apreikštąją tiesą ir mokyti žmones dorai elgtis, kovoti su jų tamsy- 
be, taisyti bloguosius įpročius, platinti šviesą, gerinti gyvenimą. 
Galima sakyti, tai ne vienas uždavinys, tai;visa eilė uždavinių. 

Galutinai vargdienių aptarnavimas, nuliūdusiųjų paguoda, 
klystančiųjų atitaisymas, nusidėjėlių gelbėjimas — tai vis Kristaus 
kunigijos uždaviniai. 

Tarp jų neminiu bažnyčių valdymo ir tvarkymo pareigų, 
nes jos tenka ne visiems, tik turintiems valdžią. 

Apie tuos tikslus ir uždavinius dažnai reikia mintyti kuni- 
gams. Bet naudinga juos apsvarstyti ir nekunigams. Nors mes vieni 
esame kunigai, kiti ne, bet visi esame brolybės ryšiais surišti krū- 
von. Jei maža bus kunigų, neišteks jiems jėgų visą tą kilnųjį dar- 
bą nudirbti, mažiau bus naudos nekunigams. Prašykime tad piū- 
ties savininką, kad pasiųstų daugiau darbininkų į savo lauką. 


Kunigystę įsteigė V. Jėzus. Visuotinoji Tridento santa- 
ryba paskelbė: „Jei kas sakytų, kad Naujajame Įstatyme nėra 
matomos ir išorinės kunigystės, arba kad nėra nė jokios galios 
konsekruoti ir aukoti tikrąjį Viešpaties Kūną ir Kraują, nei nuo- 
dėmes atleidinėti bei užlaikyti, bet tiktai pareiga ir paprastoji Evan- 
gelijos skelbimo tarnyba, arba nepamokslininkai nėra nė kunigai, 
tas tebūnie atmestas“!). Trečiasis tos pačios santarybos ir to 
paties posėdžio kanonas nutaria, kad kunigystė yra tikras sakra- 
mentas. Ketvirtasis—kad šventinimo sakramentas suteikia Šventąją 
Dvasią ir drauge neišdildomą sieloje žymę. Šeštasis—kad kunigys- 
tėje yra laipsnių, būtent: vyskupo, kunigo ir tarnautojo. Aštuntasis, 


) 1 Kor. 4, 11. 
1) Ses. KxI, 1563 liep. 15 d. can. 1; Denz. Ban. X, 961. 

kad Šv. Tėvo—popiežiaus paskirtieji vyskupai nėra žmonių pra- 
simanymas, bet teisėti ir tikri vyskupai. 


Šitos ilgos nutarimų eilės labai reikėjo šešioliktojo šimtme- 
čio vidurį, nes tada buvo beplintanti klaida, kad V. Jėzus jo- 
kios kunigystės neįstatęs, kad visa krikščionių dvasininkija esanti 
ne kas daugiau, kaip pačių žmonių išsirinktoji ir jų įgaliotoji val- 
dininkija. Šita klaida atsirado iš to, kad jos skelbėjai nežinojo 
ar nepaisė skirtumo tarp dvasios ir kūno reikalų žmonėse, tarp 
valstybės, rūpinančios kūno reikalus, ir Bažnyčios, rūpinančios dva- 
sios reikalus, tarp valstybės valdininkų ir tarp Bažnyčios dvasi- 
ninkų. 


Valstybėje gali būti renkama valdininkija, nes jos darbas 
yra aptarnauti piliečių reikalus taip, kaip tiems piliečiams ge- 
riausiai tinka. Kiekvienas pilietis yra drauge ir rinkikas. Eidamas 
į rinkimus ir juose balsuodamas, jis savo teisių dalį perleidžia 
renkamajam. Ta dalis, tiesa, yra maža, bet išrinktasis surenka 
jų daug. Kas iš milijono žmonių surenka po vieną mažą centą, 
tas turi stambią krūvą pinigų—dešimtį tūkstančių litų. Iš to su- 
prantama, kaip pasaulinės valstybės rinkikai, būdami maži, su- 
daro didelę valdžią aukštiems išrinktiems valdininkams. 


Bet ir tie aukštieji rinktieji valdininkai gali daryti tiktai tą, 
kam jie išrinkti, kas jiems pavesta. O pavesti rinkikai jiems gali 
tiktai tą, ką patys turi. 


Teisės atleidinėti žmonėms nuodėmes neturi nė vienas 
žmogus iš savęs. Tos pat teisės jis negali perleisti nė vienam 
renkamam. Nė milijonas rinkikų, neturinčių tos teisės, negali 
jos suteikti renkamam. Kadangi sielų aprūpinimo darbui, kurį 
Bažnyčia dirba, reikia ir nuodėmių atleidimo galios ir galybės su- 
daryti Švč. Sakramentą, tariant ant duonos ir vyno tuos žodžius, 
kurie tą medžiagą pakeičia V. Jėzaus Kūnu ir Krauju, tai aišku, 
kad tų dviejų galybių jokie rinkikai suteikti negalėjo. Tos ir kitos 
galybės pareina iš dangaus, nuo V. Jėzaus per apaštalus. V. Jė- 
zus jas paliko apaštalams, apaštalai perleido savo įpėdiniams ir 
taip kunigystės galia eina iki šių dienų. Jeigu ji nėra iš apaštalų, 
negali būti nei tikra nei galiojanti. 


15 

Šitą tvarką V. Jėzus aiškiai pasakė apaštalams: Ne jūs ma- 
ne išsirinkote, bet aš jus išsirinkau ir paskyriau jus, kad eitu- 
mėte, neštumėte vaisių, ir jūsų vaisius pasiliktų'). 

Iš dangaus yra V. Jėzaus sakramentai, kuriuos kunigai turi 
dalinti žmonėms, iš dangaus yra nuodėmių atleidimo teisė, iš 
dangaus yra ir V. Jėzaus Kūno bei Kraujo auka, iš dangaus yra 
visas V. Jėzaus apreikštasis žmonėms tikybos mokslas, —iš dan- 
gaus tad turi būti ir visas kunigystės įgaliojimas tuos darbus atli- 
kinėti. Gana jau Dievas pasitiki žmonėmis, kad tiems 
šventiems darbams ailikti žmones ima. Neleistina ir peiktina, kad 
žmonėms tos garbės negana ir jie dar griebia patys sau savintis 
teisę dalinti kitiems antgamtinius kunigystės įgaliojimus. 

Kunigystę V. Jėzus įstatė drauge su Švenčiausiu Sakra- 
mentu. Liepdamas: Tai darykitė mano atminimui*), Išganytojas 
suteikė galią konsekruoti ir aukoti Švč. Sakramentą. Su ta ga- 
lia buvo sujungtos ir kitos kunigiškos galios. Bet nuodėmių at- 
leidimo galybę V. Jėzus dar pažymėjo skyrium3). Evangelijos 
skelbimo pareigą taip pat įsakmiai pažymėjo, tardamas: Man duota 
visa valdžia danguje ir ant žemės. Eikite tad ir mokykite visas 
tautas, krikštydami juos vardan Tėvo ir Sūnaus ir Šventosios 
Dvasios*). Taigi aišku, kad visi kunigystės įgaliojimai eina že- 
myn iš dangaus per V. Jėzų ir Apaštalus į kunigiją ir žmones, 
o ne iš apačios aukštyn: iš rinkikų į renkamuosius, kaip tai per 
daug skubotai buvo sugalvojęs šešioliktasis šimtmetis. 

Šv. Paulius apaštalas moko, kad nė V. Jėzus pats savęs 
nepastatė kunigų Kunigu, bet Tas juo Jį padarė, kurs Jam ta- 
rė: Tu mano Sūnus, aš šiandien pagimdžiau Tave?). Ir Išgany- 
tojas persergėjo savo žmones, kad pavojingi tie kunigai, kurie 
be teisėto įgaliojimo statosi ganytojais. V. Jėzus sakė, kad tokie 
ne per vartus eina pas avis, o lenda per pamatus ir yra vagys bei 
žmogžudžiai?). 


1 Jon. 15, 16. 

a Ta uk. 22, 19, 

8 „20, 22, — 23. 
2 Ji 2 28, „18, 19. 


. Tai. To. 1. 

Iš to viso aišku, kad tik ta kunigystė gali veikti Kristaus 
Bažnyčioje, kuri iš Kristaus per apaštalus yra gavusi savo įga- 
liojimus. Apaštalai skyrė savo įpėdinius. Jų įpėdiniai žiūri, kam 
turi perleisti savo įgaliojimus. 

Dvylika buvo Apaštalų. Netoli dvylikos šimtų dabar yra tei- 
sėtų vyskupų. Kaip grūdai dauginasi sėjami, taip dauginasi V. 
Jėzaus dvasininkija, nes turintieji Kristaus įgaliojimus gali juos per- 
leisti ne vienam, o tiek asmenų, kiek reikalas rodo. Bet svarbu, 
kad sąryšis su apaštalais nenutrūktų ir kad nepasidarytų tuščio 
tarpo. 

Kunigystės laipsniai. Šv. Klemensas Romos 
vyskupas, nukankintas už tikėjimą apie96 ar gal 99 metus, kurs 
veikiausiai buvo pažinęs šv. Petrą Apaštalą ir, galimas daiktas, 
jo krikštytas, šitaip rašo: „Kas laikosi Viešpaties įsakymų, neklysta. 
Aukščiausiam kunigui yra skirtos jo pareigos, kunigams pažy- 
mėta yra tinkama vieta, levitai gi turi savąją tarnybą. Pasaulininką 
žmogų riša pasaulininkų įsakymai. Mes, broliai, kiekvienas savo 
eilėje neperžengdami pildykime kiekvienas gera sąžinė mums už- 
dėtosios tarnybos taisyklę ir padoriai dėkokime Dievui“). To- 
liau jis prideda: „Viešpats Jėzus Kristus Apaštalus mums davė 
Evangelijos skelbėjus. Jėzus Kristus yra Dievo siųstas... Taigi 
žemėse ir miestuose paskelbę žodį, jųjų pirmienas ištyrę dvasia, 
pastatė vyskupus ir dijakonus tiems, kurie turėjo tikėti“?). Iš šitų 
Šventojo Kankinio žodžių matome, kad pirmajame amžiuje, t. y. 
visai trumpai po V. Jėzaus mirties, jau buvo, mažiausia, šie ku- 
nigystės laipsniai: vyskupai, kunigai ir dijakonai. Žymėtina, kad 
šv. Klemensas sako, jog tą laipsnių skirtumą Bažnyčia yra gavus 
iš Apaštalų. O Apaštalus jau tik negalima įtarti, kad jie būtų 
pakeitę Kristaus mokslą, nes jie turėjo ypatingą neklaidingumo 
dovaną. 

Taigi Tridento santaryba nenaują dalyką paskelbė savo iš- 
tarme: „Jei kas sakytų, kad katalikų Bažuyčioje nėra Dievo su- 
rėdymu įkurtos hierarkijos, susidedančios iš vyskupų, kunigų ir 
tarnautojų, tas tebūnie atskirtas“?). 


1) Ad Corinthios 40, 41. 
2) Ib. 42; Denz. Ban. X, 42. 
3) Denz. Ban. X 966 

V. Jėzus davė Apaštalams ir kunigystės pilnybę ir pareigą pa- 
gal reikalą nustatyti kunigystės pilnybę. Apaštalų darbų knygoje 
"Evangelistas šv. Lukas aprašo, kaip Apaštalai paskyrė ir įšventi- 
no pirmuosius dijakonus!). Graikiškas žodis diakonos reiškia 
tarnautoją. Tą patį reiškia lotyniškas žodis minister, kurį pa- 
vartojo Tridento santaryba, lotyniškai rašydama savo ištarmę. 
Bet šiaip visose kalbose tam kunigystės laipsniui žymėti liko 
graikiškasis žodis „dijakonas“. Šv. Pauliaus laiške Titui pa- 
žymėta, kad šį dvasininką Kretos vyskupu pastatė pats Apaštalas 
Paulius?). Kunigus mini šv. Jokūbas apaštalas savo visuotinia- 
me rašte, kur kalbama apie Paskutinį Patepimą?). Taigi tie trys 
kunigystės laipsniai ir yra esminiai: dijakonas, kunigas ir 
vyskupas. 

Kam Apaštalai suteikė visą savo kunigystės pilnybę, tas va- 
dinasi vyskupas. Kam Apaštalai suteikė Mišių aukos aukojimo 
ir nuodėmių atleidinėjimo galias, tas vadindavosi  „senesnysis“, 
graikiškai presbyteros, lietuviškai kunigas. Pirmieji krikščionys 
vengdavo stabmeldiško vardo hiereus — kunigas, nes stabmel- 
džių dvasininkai pramanytiems dievams aukodavo kruvinas au- 
kas. Kam apaštalai suteikė dvasinio patarnavimo galią, ypač pa- 
gelbinį uždavinį Mišių aukos aukojime, tuos pavadino dijako- 
nais. Pirmieji krikščionys Mišių auką slėpdavo ne vien nuo ne- 
krikščionių, bet ir nuo tų, kurie jau rengdavosi priimti krikštą. 
Todėl kunigo vardą pirmųjų krikščionių raštai retai mini ir di- 
jakono pareigas dalyvauti Mišiose pridengdavo jų antraeilėmis 
pareigomis teisingai skirstyti Bažnyčios pašalpas našlėms ir šiaip 
vargdieniams. 

Aukščiau šioje knygoje minėti ir subdijakonas ir žemesnie- 
ji šventinimai ir tonsūra. Jie neabejotinai yra vėliau Bažnyčios 
įvesti. Bet jie jau buvo persekiojimų laikais, nebent išskirtume 
tonsūrą, kuri įvesta dar vėliau. Tonsūra nėra šventinimas, o tik 
priskaitymas prie dvasininkijos. 

Gali kilti klausimas, ar anuose keturiuose mažuosiuose 
šventinimuose ir subdijakonate yra kunigystės sakramento, ar tik- 


1) Apd. 6, 1—6. 
3) Tit, 1,0. 
3) Jok. 5,14. 

tai bažnytinė apeiga? Būte gali būti įvairių nuomonių. Man ro- 
dosi, kad ir juose kiekviename yra sakramento, tiktai nėra tos 
žymės, kurią kunigystė sieloje padaro. V. Jėzus paliko savo Baž- 
nyčiai galią iš kunigystės pilnybės gamintis sau laipsnius pagal 
reikalą. Tik Bažnyčia negali padauginti galios, gautos iš V. Jė- 
zaus. Taigi ji negali sudaryti kunigystės laipsnio aukštesnio už vys- 
kupą, nes tas turi apaštalams paliktos kunigystės pilnybę. Bet 
ji gali daryti tikrus kunigystės laipsnius žemesnius už kunigą ir 
už dijakoną. Ar tik ne dėl to ir Tridento santaryba vietoje 
„dijakonų“ pavartojo „tarnautojus“ (ministris). 

Žinoma, kad kunigystės laipsnių sudarymo teisė nepriklau- 
so kiekvienam vyskupui skyrium, o tiktai tam, kuris visą Baž- 
nyčią valdo, t. y. arba visuotinei santarybai, arba popiežiui, nes 
laipsnių dauginimas nėra vienos vyskupijos, o visos Bažnyčios 
reikalas. Laipsnių dauginime veikia ne viena šventinimo galia, bet 
taip pat ir valdžia, arba jurisdikcija. 

Kunigystės sakramento esmę sudaro, kaip ir kitų  sakra- 
mentų, jo matomoji dalis. Matomoje kunigystės sakramento da- 
lyje svarbiausia yra jo materija. Ta yra vyskupo rankų uždėji- 
mas šventinamajam ant galvos. Ta yra daroma visuose laipsniuo- 
se sudarančiuose neišdildomąją kunigystės žymę, t.y. dijakono, 
kunigo ir vyskupo šventinimuose!). Žemesniesiems laipsniams to 
vietoje duodama jų pareigų įrankiai: subdijakonui tuščias kieli- 
kas su tuščia patena, akolitui žibintuvas su žvake, egzorcistui 
knyga, lektoriui Šv. Raštas, ostijarijui raktai. Seniau dar būdavo 
šventinami ir psalmių skaitytojai, arba giesmininkai, kuriems nie- 
ko nebuvo teikiama. Jie vien tik liepimu įgaliojami tas pareigas ei- 
ti. Juos galėdavo įpareigoti ir kunigas, ne tik vyskupas. Taip ro- 
do penktojo ar šeštojo šimtmečio raštas, kurį antroji nevisuoti- 
nė Arles'o santaryba pagyrė, pavadindama „Senųjų Palikimu“?). 
Kunigiškosios pareigos įrankių teikimas ilgainiui įėjo į aukštųjų 
šventinimų pareigas. Dijakonui būdavo duodama Evangelijų kny- 
gos, kad iš jų giedotų, kunigui kielikas su vynu ir patena su 
ostija?). 2 


1) Denz: Ban. X, 150—152. 
2) Denz. Ban. X, 153—153. 
3) Decretum pro Armenis 1439, lapkr. 22 d. Denz. Ban X, 701. 

Forma. Kunigystės laipsnio formą Eugenijus IV rašte 
Armėnams išreiškia šitaip: „Imkie galią aukoti auką Bažny- 
čioje už gyvus ir numirusius, vardan Tėvo ir Sūnaus ir Šv. 
Dvasios. Taip ir kitų laipsnių formos, kaip jos yra Romos Pon- 
tifikale“!). Naujajame Įstatyme neturime užrašytos kunigystės 
šventinimų formos. Ją susidarė pati Bažnyčia, pasinaudodama 
V. Jėzaus jai duotąja galia. 

Veiksmas. Šventinimų apeigos gana ilgos ir reikšmingos. 
Juo aukštesnis laipsnis suteikiamas, juo apeigos iškilmingesnės 
ir įspūdingesnės. Bet esminis veiksmas yra tiktai rankų uždėjimas 
ir įrankių teikimas. Dėl šito pastarojo kai kas abejoja, ar jis 
esąs esminis. Mums nesvarbu tą abejojimą gvildenti. Kur tas įtei- 
kimas daromas, ten jis turi būti, kur jo nėra daroma, ten apie 
jo svarbą nėra reikalo kalbėti. Lotynų apeigose kunigo ar vys- 
kupo šventinimuose vartojama šventų aliejų. patepimas, rytinėse 
apeigose to nėra. Iš to matyti, kad šventų aliejų vartojimas šven- 
tinimuose nėra esminis dalykas. 

Teikėjas. Kunigas gali įpareigoti bažnyčios giesmininką, 
bet giesmininkas nesiskaito tarp kunigystės laipsnių. Kai kurie 
vienuolijų viršininkai, neturį vyskupiško šventinimo, turi teisę su- 
teikti tonsūrą ir du žemesniuosius šventinimus. Nė popiežius negali 
suteikti galios kunigui, neturinčiam vyskupiško šventinimo, teikti 
dijakono bei kunigo šventinimus. Nepaisant retų išimčių, vysku- 
pas, ne šiaip kas, teikia ir subdijakonatą ir visus žemuosius šven- 
tinimus įimant ir tonsūrą. Taigi šventinimų tikrasis teikėjas 
(minister ordinarius) yra vyskupas. 

Kas gali šventimus priimti. Moteriškos lyties asmens 
negali gauti nė jokio šventinimo, nei didelio nei mažo. Įstojan- 
čioms į vienuolijos naujokavimą merginoms vyskupas arba jo 
įgaliotas kunigas kerpa plaukus. Bet dėl to jos nepriskaitomos 
prie kunigų luomo. Tas plaukų kirpimas anaiptol nėra šventini- 
mas. Kai kurios vienuolijų viršininkės gauna teisę nešioti mani- 
pulių, kurį subdijakonai dėvi ant kairės rankos. Kitos net yra 
gavusios teisę nešioti stulą, kurią dėvi kunigai. Bet to ar kito 


') Decretum pro Armenis 1439. XI. 22 d. Denz. Ban. X.701. — Ro- 
mos Pantifikalu vadinasi knyga, kurią lotynų apeigose vyskupai vartoja 
teikdami šventinimus ir šiaip iškilmėse. 

bažnytinio rūbo dėvėjimas dar nėra šventinimas. Tos vienuolės, ku- 
rios dėvi manipulį ir stulą, neturi teisės nei subdijakonauti per 
Mišias, nei išpažinčių klausyti, nei pamokslų sakyti, jau nekal- 
bant apie Mišių laikymą. 

V. Jėzus nepasisakė, kodėl nė vienai moteriškai, nei savo 
Švenčiausiai Motinai nesuteikė kunigo galios. Klaidinga būtų 
iš to išvadžioti, kad Jis moteriškes skriaudęs arba negerbęs. Ant- 
gamtinių malonių Jis teikia moteriškėms nemažiau, kaip ir vyriškiams. 
O kunigystė nėra nei pati brangiausia nei pati aukščiausia ant- 
gamtinė malonė. Tai yra pareiga, kuri labiau tinka vyro pri- 
gimčiai, negu moteries. „Ypatingai mes krikščionys turėtume at- 
prasti nuo pageidavimo garbingų dovanų ir į pareigas žiūrėti ne 
kaip į dovanas, bet kaip į pareigas. 

Kunigystės nauda yra ne tiek tiems asmenims, ku- 
rie tą sakramentą priima, o tiems, kuriems jie V. Jėzaus palik- 
tąsias dvasios gėrybes teikia. Šv. Paulius teisingai reikalauja: 
Tegul žmonės žiūri į mus, kaip į Kristaus tarnus ir į Dievo 
paslapčių teikėjus'. Pagal tą ir kunigystės sakramento teikia- 
moji priimantiems jį malonė yra veikiau galia, reikalinga tar- 
nautojams, kad savo uždavinį gerai atliktų, o ne jų sielos dvasi- 
nio turto padidinimas. 

Tos galios mažai tegauna dijakonas, dar mažiau žemesnieji 
už jį šventinimai. Kunigas gi jau gauna stambią nuodėmių atlei- 
dimo, kitų sakramentų teikimo ir Mišių aukos aukojimo galią. 
Vyskupo šventinimas prideda dar dvi galias: Sutvirtinimo, arba 
Švent. Dvasios teikimo, galią ir galią kunigystės šventinimą teikti 
kitiems. Kunigas kunigo įšventinti negali. Bet vyskupas gali įšven- 
tinti vyskupą, nofs paprastoji Bažnyčios tvarka visose apeigose 
yra, kad prie vyskupo šventinimo pribūtų trys vyskupai. Tačiau 
galioja įšventinimas ir vieno suteiktas. Tiesioginis vyskupo už- 
davinys yra teikti Sutvirtinimo sakramentą ir šventinti trijų rūšių 
šventuosius aliejus, būtent; a) katekumenų, arba rengiamųjų krikš- 
tui, b) ligonių ir c) šventąją krizmą. Su katekumėnų aliejumi 
duodama Krišto ir Kunigystės sakramentai. Su ligonių aliejumi 
duodamas Paskutinis Patepirmias. Šv. krizma vartojama prie krikš- 


1) I Kor. 4, 1. 

to, prie vyskupų, altorių, kielikų, patenų, bažnyčių ir varpų 
šventinimo. Tik labai retais ir nepaprastais atvejais yra pasitai- 
kę, kad kunigas, neturįs vyskupo šventinimų, yra gavęs leidimą 
šventinti tuos aliejus. Tiesa buvo ir lieka, kad tuos aliejus šven- 
tina vyskupai. 

Vyskupui šventinant ką nors į kunigus, taip pat ir kunigai de- 
da savo rankas šventinamam ant galvos. Ta apeiga yra labai 
sena ir ta kunigų teisė yra neabejotina. Bet taip pat neabejotina, 
kad vieni kunigai, be vyskupo, tuo savo rankų dėjimu negali 
įšventinti ką nors į kunigus. 

Kaip trys yra kunigystės laipsniai, taip trys yra laipsniai ir 
tos žymės, kurią tas sakramentas padaro žmogaus sieloje. Kaip 
Krikšto ir Sutvirtinimo sakramentų žymė yra neišdildoma, taip 
yra neišdildomos ir kunigystės žymės visi laipsniai. Todėl kas 
yra gavęs kunigystės laipsnį su žyme, tas negali gauti jo antru 
kartu, bet gali gauti tik aukštesnį laipsnį. Dėl tos žymės darosi 
kad žmogus, ją gavęs, jau negali vėl tapti pasaulininku. Nors jis sa- 
vo šventinimus užmirštų ir paniekintų, nors pasaulinė ir dvasinė 
vyriausybė jį nubaustų, atimdama visas dvasininko teises, jo žymė 
vistiek liktų, ir jis iš tikrųjų būtų gautojo laipsnio dvasininkas, o ne 
pasaulininkas. Nors niekas to nežinotų, bet Dievas to neužmiršta. 

Kunigystės sakramentą priėmusieji ir jo žymę gavusieji tu- 
ri pagrindinę priimto laipsnio galią, nors iš Bažnyčios atsimes- 
tų, atskalūnais ar eretikais taptų. Todėl eretiko ar atskalūno 
vyskupo įšventintieji kunigai yra tikri kunigai. Anglikonų šven- 
timai negalioja, bet ne dėl to, kad jie eretikų duoti, o dėl to, kad 
anglikonai gana ilgą laiką nevartojo dalykų, sudarančių šventini- 
mo esmę. Dėl to nutrūko gautoji iš apaštalų galia, ir paskui, 
nors esmines dalis grąžino į šventinimo apeigas, bet šventintojai 
šventinimų jau neturėjo patys ir negalėjo jų perleisti kitiems. 
Eretikas ar atskalūnas kunigas, jei laiko Mišias, šventvagystę da- 
ro, bet Mišios būva tikros. Mirštąs žmogus iš ekskomunikuoto 
kunigo gavęs išrišimą ar Paskutinį Patepimą, tikrai gauna tuodu 
sakramentu. Jei jis neturėjo ir negalėjo prisišaukti tvarkoje esan- 
čio kunigo, tai tuodu sakramentai yra jam naudingi. 

Kunigystė uždeda pareigų. Tos pareigos yra šios 
trys: laikyti amžiną skaistybę, kalbėti Bažnyčios vardu maldas, 

vadinamas  brevijorium, ir turėti atitinkamą tikybos mokslą. 
Mokslo pareiga paprastai reikalaujama prieš suteikiant šventimus. 
Įvairiems laipsniams ji yra įvairi. Lotynų apeigose skaistybė yra 
privaloma visiems šventinimo laipsniams. Tačiau nuo žemesniųjų 
laipsnių galima grįžti į pasaulį ir teisėtai įstoti į moterystę. Nuo 
subdijakono laipsnio prasideda amžinosios skaistybės pareiga. Ji 
yra privaloma ir aukštesniems už subdijakoną laipsniams. Taip 
pat ir brevijoriaus kalbėjimo pareiga prasideda nuo subdijakono 
laipsnio ir apima visa, kas yra aukščiau jo. 

Rytų apeigose ne visur yra Bažnyčios oficialių maldų parei- 
ga. Brevijoriaus ten visai nėra. Tiesa, yra panašių maldų ir ten tik 
jos nėra taip privalomos, kaip lotynų apeigose. Rytų apeigose 
merginą vedęs nenašlys gali gauti subdijakono, dijakono ir ku- 
nigo šventimus negrįždamas į pasaulininko padėtį. Bet šventimus 
priėmęs moterystės sakramento jis negali priimti, nors jo žmo- 
na mirtų. Amžinosios skaistybės pareiga Rytų apeigose prasideda 
vyskupo laipsnyje. 

Kaikurie Bažnyčios įstatymai apie šventi- 
mus. Pirmiausia reikalaujama, kad žmogus, prieš priimsiant že- 
miausią šventimą, būtų priėmęs ne tik Krikštą, bet ir Sutvirtinimo 
Sakramentą, kad dvasios lavinimais būtų sustiprinęs savo sielą 
ir gerai atlikęs išpažintį. Komunija paprastai duodama drauge su 
šventinimais arba tuoj po jų. Taigi tik Paskutinio Patepimo ir 
Moterystės sakramentai lieka šalyje. 

Toliau reikalaujama, kad būtų ištirta to dora, kuris rengia- 
si priimt šventinimus. Todėl susižinoma su vyskupais tų visų vie- 
tų, kur jis yra nors pusę metų gyvenęs. 

Prieš aukštesniuosius šventinimus, t. y. prieš  subdijakono 
laipsnį, kyla klausimas, kaip apsaugoti jį nuo elgetavimo, jei jis 
duonos užsidirbti negalėtų? Bažnyčia įsakmiai rūpinasi sužinoti, 
kas tą asmenį maitins ir aprūpins, jei jis apsirgs. Šitas aprūpi- 
nimas vadinasi šventinimų titulu. Kol kas neturi titulo, tol ne- 
galima jo šventinti subdijakonu. Nevienuolis negali šventintis vie- 
nuolio titulu. 

Nė vienas vyskupas negali šventinti svetimos vyskupijos 
žmogaus, negavęs ano vykupo sutikimo. Prieš suteikiant kam 
nors šventinimą, vistiek kokio laipsnio, turi būti padarytas tam 

tikras paskyrimas šventinimams. Paskyrimo negalima daryti ne- 
atlikus visų čia minėtų reikalavimų. Jeigu kas su apgaule įsi- 
šventina, tas tuo pačiu lieka suspenduotas, t y. jam nevalia daryti 
nė jokio kunigystės veiksmo. Papirkimas, arba simonija, šventi- 
nimų dalykuose yra neapsakomai didelė nuodėmė. Jei žmogus 
gauna jos dovanojimą per išpažintį, tai dar negauna teisės daryti 
nedorai gauto šventinimo veiksmų. 

Geras ir aukštas dalykas yra kunigystė. Tačiau šventinimų pa- 
reigos yra sunkios ir atsakomybė didelė. Be to, pagundų kunigui 
tenka daugiau, negu pasauliniam žmogui. Prie šventinimų galios 
Dievas prideda ir malonių visoms pareigoms atlikti ir pagundoms 
pergalėti. Bet tiktai tas kunigystės naštą gerai neš, kuris 
mokslu ir dorybėmis bus stiprus ir prieš įsišventinant ir po 
įsišventinimo. Be šių dalykų kunigas neištvers savo pašaukimo 
aukštumoje. 


5. Moterystė 


Esmė. Moterystė yra patvari vyro ir moteries sutartis 
šeimai sudaryti. Medžiagą moterystei pats Dievas sudarė, sutver- 
damas lyties skirtumą. Dievas taip pat leido pirmąją moterystę 
dar prieš nuodėmę, laimindamas Adomo ir Ievos sugyvenimą!). 
Nuo pasaulio pradžios iki V. Jėzaus laikų moterystė buvo gam- 
tinė sutartis, geriau ar blogiau vykdoma. V. Jėzus ją dar la- 
biau palaimino ir pakėlė į sakramentų eilę. 

Kiekviename žmoguje, vyriškyje ir moteriškėje yra įgimto 
palinkimo į moterystę. Tas palinkimas dažnai taip smarkiai įsi- 
gali, kad apjakina žmogų ir jį beveik gyvuliu paverčia, dažnai į di- 
deles nedorybes įmurkdo irdar dažniau priveisia skaudžių, bjaurių ir 
neišgydomų ligų. Visi minėtojo palinkimo išklestėjimai, kurie prie- 
šingi protui, tvarkai, dorai, asmenų ar visuomenės gerovei, vadi- 
nasi paleistuvystė. Moterystė tuo skiriasi nuo paleistuvystės, 
kad yra dora, protinga ir tvarkinga. Katalikų Bažnyčia kovoja su 
paleistuvyste, laimina, gerbia ir saugoja moterystę. 


! Gen. 1, 28. 

Žmogaus augimo laikas nuo 7 iki 20 metų yra labai pa- 
vojingas. Tame amžiuje jaunuomenė beveik niekad nesupranta 
moterystės ir paleistuvystės skirtumo. Ji labai dažnai pasiduoda 
netvarkingoms, neprotingoms ir nedoroms aistroms ir visai sa- 
vo ateičiai susigadina savo būdą, pasigamina sau neišsemiamą 
vargų ir nelaimių šaltinį. Juo jaunesni vaikai, juo labiau tėvai 
turi juos išmintingai saugoti nuo tų pavojų. Juo didesni vaikai, 
juo labiau patys turi išmanyti ir nežaisti aistrų ugnimi. Visiems 
yra viena bendra priemonė: pažaboti savo aistras ir iki priimant 
moterystės sakramentą išlaikyti skaistybę. Paiki ir blogi jaunuo- 
liai ar jaunuolės to nesupranta. Bet jie už tatai gauna patirti ir 
nelaimių. Jie paskiau kaltina Bažnyčią ir Dievą patys pirmiausia 
ir beveik vieni būdami kalti, kad nesivaldė tada, kada valdytis 
reikėjo. 

Gražiu meilės žodžiu nedori skelbėjai neprityrusį jaunimą 
padrąsina į šlykščias kaltes. Iš tų paskui susidaro geriausios są- 
"lygos venerinėms ligoms plisti. Iš to kyla įvairių nelaimių 
atskiriems žmonėms ir ištisoms visuomenėms. Meilė tik tada būva 
tikra, kada būva tvarkinga ir dora. Kaip nuodai gali turėti maisto 
išvaizdą, taip ir ištvirkęs gašlumas neišmanančiam gali rodytis 
panašus į meile. Bet jis nėra meilė, kaip nuodai kad nėra maistas. 


Moterystės sakramento forma yra dviejų skirtingos lyties as- 
menų sutartis. Ta pati sutartis yra drauge to sakramento materi- 
ja. Laikinoji sutartis negali būti nei sakramentas, nei moterystė. 
Tai gali būti tiktai paleistuvystės sutartis. Ji visuomet būva nedora. 
Moterystės sutartis yra tiek amžina, kad galioja iki vieno suta- 
riančiųjų mirčiai. Vyrui mirus, moteris tampa laisva. Ir moteriai 
mirus, vyras tampa laisvas. 

Moterystės sutartis gali būti tik tarp dviejų asmenų. Senaja- 
me Įstatyme vienas vyras turėdavo dvi ar daugiau pačių. Tačiau V. 
Jėzus pasakė, kad Dievas tą padėtį tik kentė, bet niekuomet jos 
neįteisėdino!). Iš pasaulinių raštų žinia, jog vietomis yra buvę, 
kad viena moteris turėdavo keletą vyrų. Bet tas buvo taip prie- 
šinga prigimčiai, jog ilgai laikytis negalėjo. Ir vyras ir moteris 
abudu lygiai yra žmonės, abiejų lygios teisės ir vieno antram turi 


1) Mat, 19,3—9. 

užtekti. Daugpatystė paprastai vadinasi poligamija. Tas graikiškas 
žodis reiškia daugybę vestuvių. Vienos moteries sugyvenimas su 
keletu vyrų vadinasi poliandrija. Tas taip pat graikiškas žodis. 

Senajame Įstatyme buvo įprotis, kad vyras kurį laiką gy- 
venęs su moterim ją atstatydavo. V. Jėzus pasakė, kad ta tvarka 
buvo ne Dievo leista ir pridėjo, ką Dievas sujungė, to žmogus 
teneperskiria "). Taip V. Jėzus galutinai nustatė, kad moterystė būtų 
neardoma. Moterystės neardomybė galima tik tada, kada vyro 
ir moteries teisės yra lygios. Teisės lygios gali būti tik tada, kada 
moterystę sudaro vienas su viena. 

Be abejojimo, sunkus daiktas yra moterystės neardomybė. Bet 
ji sunki tik tuo atveju, kada ją sudaro ne meilė, o gašlumas. Kuomet 
vyras su savo moterim myli viens antrą, kada juodu nejaučia rei- 
kalo skirtis, tada jiedviem moterystės sutarties amžinybė nesunki, 
priešingai, ji jiedviem maloni. Todėl visiems, kas rengiasi į mo- 
terystę, labai svarbu žinoti meilės ir gašlumo skirtumas, kad mo- 
terystė susidarytų su pastovia meile, o ne su aistrų gašlumu. 

Kada sakramentas prisideda prie moterystės sutarties, pir- 
miausia nauda darosi jį priimantiems. Ta nauda pasireiškia pir- 
miausia tomis antgamtinėmis malonėmis, kurios atitaiso aistrų 
iškrypimus ir susituokusiųjų širdis suveda vienon. Tos malonės 
pašalina daugelį gamtinių priežasčių ardančių moterystės dvasios 
vienybę. Juo geriau priimtas moterystės sakramentas, juo dau- 
giau tų malonių, juo pilnesnis ardymo pašalinimas, juo geres- 
nis savitarpinis susiklausymas tarp vyro ir moters. 

Moterystės sakramento vaisius yra taip pat tas, kad vyras 
įgauna teisės į savo moteries kūną ir moteris į savo vyro kū- 
ną?), Todėl kai kurie veiksmai palaidiems buvo nuodėmė, o mo- 
terystėje esantiems nėra nuodėmė. 

Toliau, moterystės nauda yra ir vaikams, nes gimdytojai 
su moteryste gauna malonių, palengvinančių ir pagerinančių vai- 
kų auklėjimą. Daug kartų yra buvę, kad žmonės negirdėjusieji, 
jog yra auklėjimo mokslas, geriau išauklėjo vaikus, negu mokyti 
pedagogai. Kas iš tolo į krikščionių gyvenimą žiūri, tas to ne- 
pastebi. Bet iš arti protingai žiūrinčiam nebelieka abejojimo. 


1) Mat. 19, 6. 
2) I Kor. 7,4. 

Kliūtys. Kadangi moterystės sakramento materija ir for- 
ma yra sutartis, o sutartis gali būti teisėta ir galioti, arba būti 
neteisėta ir negalioti, tai ir sakramentas priklauso nuo to, kokia 
yra sutartis. Tuo atveju, kada moterystės sutartis negalioja, mo- 
terystės sakramento nėra nei būti negali. 

Reikia gerai paisinti, kad čia kalbame apie moterystės su- 
tartį, o ne apie pašalines sutartis, kartais būvančias drauge su 
moteryste. Taip sutartis tarp būsimo uošvio ir būsimo žento dėl 
nuotakos dalies, arba dėl jos valdymo moterystės metu yra pa- 
šalinė sutartis ir moterystė gali būti teisėta arba neteisėta nepriklau- 
somai nuo šios sutarties. Priešingai, ši pridedamoji sutartis priklauso 
nuo moterystės galiojimo. Kartais karalaitėms ištekant už kara- 
lių darosi sutarčių tarp dviejų valstybių. Tos sutartys taip pat yra 
pašalinės. Jų galiojimas dažniausiai būva visai nepriklausomas 
nuo galiojimo tos moterystės, kuri duoda sutarčiai progą. Gali 
būti ir kitų pašalinių sutarčių. Tikroji moterystė yra ta, kuri 
sudaro bendrą vyro, moteries ir vaikų gyvenimą. Bet vaikai su- 
tarties daryme nedalyvauja, nes jie dar būva negimę. Moterystės 
sutartį sudaro tik būsimieji tėvas ir motina, 

Sutartis vadinasi teisėta, kada ji nesipriešina esantiems ir 
veikiantiems įstatymams. Kartais tų įstatymų neprisilaikymas pa- 
daro, kad sutartis visai negalioja, kitaip sakant, ji yra lyg ir ne- 
buvus. Tada sutartis yra ir neteisėta ir negalioja. Kartais gi atsi- 
traukimas nuo įstatymo nepanaikina pačios sutarties, bet uždeda 
kokią nors bausmę tiems, kurie įstatymo nepildo. Tada sutartis 
būva neteisėta, bet galioja. 

Visa tat, kas sudaro sutarties neteisėtumą, arba negaliojimą, 
vadinasi kliūtis. Kliūtys, dėl kurių moterystės sutartis netenka 
galios, vadinasi ardančiosios kliūtys; kliūtys, dėl kurių moterys- 
tės sutartis darosi tik neteisėta, arba neleistina, vadinasi trukdan- 
čiosios kliūtys. Beveik visos trukdančiosios kliūtys būva vien iš 
nepildymo veikiančių įstatymų. Taip pat įstatymuose paminėtos 
yra ir visos ardančiosios kliūtys. Bet šitų dauguma yra kilusi iš 
prigimties. Kas turi teisę pakeisti įstatymus, tas neturi teisės pakeisti 
prigimties nei panaikinti šitų kliūčių. Kitos ardančiosios kliūtys nė- 
ra iš prigimties, o tik iš įstatymo. Jas gali pakeisti tas, kas gali 
pakeisti įstatymus. 

Sutartis negali turėti galios be abiejų sutariančių sutikimo 
Beprotis neturi išmanymo, negali duoti sutikimo. Todėl jo sutar- 
tis neturi galios. Taip pat du bepročiai negali sudaryti moterystės. 
Beprotis negali vesti žmonos, nei beprotė negali ištekėti. Bet kas 
į moterystę įstojo sveikas būdamas ir tik vėliau išėjo iš proto, 
to moterystė galioja, nes tiek beprotystė, tiek kita liga nepanai- 
kina įvykusio sakramento. 

Pritarimas moterystės sutarčiai, arba sutikimas, turi būti 
visiškai laisvas. Taigi prievarta išgautasis sutikimas negalioja ir 
negalioja moterystės sutartis nė pati moterystė. 

Maža kuo nuo prievartos skiriasi pagrobimas. Mūsų laikais 
to nebūva, bet senovėje pasitaikydavo, kad vyrai užpuldavo jiems 
patinkančios merginos namus, ją pagrobdavo, nusigabendavo į 
savo tvirtoves ir tenai susižieduodavo. Kartais ir pati mergina to 
pagrobimo norėdavo. Bet sunku būdavo žinoti, ar jos noras 
tikras, ar tik iš prievartos atsiradęs. Todėl Bažnyčia išleido įsta- 
tymą, kuriuo paskelbė negaliojančiomis moterystes, padarytas 
su pagrobimu. Moterystė tarp grobiko ir pagrobtosios galėdavo 
įvykti tik tuo metu, jei ji, atstatyta į savo namus, paskui laisvai 
pareikšdavo norą ištekėti už grobiko. 

Baimė taip pat, kaip prievarta ir pagrobimas, panaikina 
sutarties laisvę ir atima vertę iš jos. Merginos silpnesnės ir 
baugštesnės. Jas lengviau baime įvaryti į moterystę. Tačiau tokia mo- 
terystė neturi galios. Bet kartais pasitaiko, kad ir vyrą priverčia 
vesti tą, kurios jis nenori. Ir tuo atveju moterystė neturi galios. 

Kartais pasitaiko žmonių, kurie iš prigimties, iš ligos arba 
iš nelaimės turi taip sugedusį kūną, kad moterystės uždavinių 
atlikti negali. Jeigu tas negalėjimas yra nuolatinis ir įvykęs prieš 
moterystės sutartį, tuomet moterystė negalioja, bet jeigu negalė- 
jimas yra tik laikinas, tai jis moterystės netrukdo. Kuomet nega- 
lėjimas užeina vėliau už moterystę, tuomet moterystė jau ne- 
beišyra, bet liekasi teisėta ir galioja. 

Kadangi moterystė tegali būti tik vieno su viena, tai nega- 
lioja ta moterystė, kuri prisideda prie esančios, kitaip sakant, jei 
vyras, vedęs vieną žmoną, jai gyvai tebesant, daro moterystės su- 
tartį su kita moteriške, tai ta antroji sutartis negalioja ir jam 
ir jai. Taip pat jei moteris, ištekėjusi už vieno, tam gyvam esant, 

tartųsi ištekėti už antro, šita sutartis būtų ir nedora, ir neteisėta, 
ir negaliotų. Trumpai sakant, tebesąs moterystės ryšys yra ardan- 
čioji kliūtis kitam tokiam ryšiui. Tas ryšys tebėra, nors pasauli- 
nis teismas skelbtų jo panaikinimą. Moterystė yra sakramentas. 
Sakramentų galiojimą ir negaliojimą sprendžia vien Bažnyčios, ne 
valstybės, teismas. Valstybė sprendžia pašalines moterystės sutar- 
tis, nes sakramentas jų neliečia. 

Prigimčiai priešinga yra, kad tėvas vestų dukterį, arba kad 
motina ištekčių už sūnaus. Taip pat prigimčiai priešinga yra 
brolio ir sesers moterystė. Bažnyčios įstatymas nurodo, iki kuriam 
giminystės laipsniui moterystės sutartis negalioja. Taigi giminystės 
kliūtis, kaip ir visos iki šiol minėtosios kliūtys, artimiausiuose 
laipsniuose yra iš prigimties. Bet tolesniųjų giminystės laipsnių 
ardančioji kliūtis yra iš Bažnyčios įstatymo. 

Bažnyčia negali dispensuoti kliūčių, kylančių iš prigimties 
arba iš Dievo įstatymo. Bet ji gali dispensuoti kliūtis, kylančias iš 
Bažnyčios įstatymo. Taigi giminystės kliūtį Bažnyčia dalinai gali 
dispensuoti, dalinai negali. Trečio laipsnio giminėms Bažnyčia 
gali leisti ir leidžia, esant priežasčiai, sudaryti moterystės sutartį 
ir sakramentą. Tačiau pirmojo laipsnio negali. Antrame gi laips- 
nyje susituokti leidžia Išažnyčia tik dėl labai svarbių priežasčių. 

Giminystė būva tiesioje eilėje ir šalutinėje, į viršų ar apačią 
ir į šalį. Gimdžiusio ir gimdomo giminystė yra trečioje eilėje į 
viršų. Brolių, pusbrolių, trečios kartos pusbrolių giminystė yra 
šalutinėje eilėje į šalį. Tėvo tėvas su sūnaus dukteria yra 2-0je 
kartoje giminystės tiesioje eilėje. Jiedviem susituokti Bažnyčia dis- 
pensos nesuteikia. Jeigu tačiau pagonystėj būdami šitokioje 
giminystėje būtų susituokę, 0 po tam norėtų priimti  Krikštą, 
reikėtų kreiptis į Apaštalų Sostą. 

Svainystė yra dalykas panašus į giminystę. Jeigu žmogus, 
moteriai mirus, veda kitą moterį, tai antroji jo žmona yra pirmojo 
laipsnio svainė savo vyro vaikams, gimusiems iš nabašninkės. 
Nuo šito svainystės laipsnio kliūtis Bažnyčia dispensuoja tik labai 
svarbiame reikale. Dieveriai, t. y. vyro broliai yra svainiai jo 
žmonai ir mošos, t. y. žmonos seserys yra svainės jos vyrui. 
Šitas yra pirmas svainystės laipsnis į šalį. Jis yra ardančioji mo- 
terystės kliūtis iš Bažnyčios įstatymo. 

Amžinasis skaistybės įžadas, padarytas vienuolijoje ir Baž- 
nyčios nepanaikintas, taip pat ir aukštesnysis šventinimas, pra- 
dedant subdijakonatu, yra iš Bažnyčios įstatymo ardančioji mo- 
terystės kliūtis tiek lotynų, tiek rytų apeigose. Skirtumas yra tas, 
kad lotynų apeigose nei įšventintiems nevalia vesti, nei vedusių 
nešventinama į aukštesnius laipsnius, 0 rytų apeigose vedusius 
šventinama, bet įšventintiems nevalia vesti. Jei jie vestų, jų ve- 
dybos taip pat negalioja, kaip ir lotynų apeigose. 

Jeigu vyras sutaria su keno nors pačia nužudyti jos vyrą, 
kad ją galėtų vesti, ir tas įvyksta, tai moterystė tarp jų dviejų 
negalioja. Taip pat jei vyras sutartų nužudyti savo žmoną su kita 
moterimi, tai ir tų dviejų moterystė negaliotų. Šitą kliūtį įvedė 
Bažnyčios įstatymas. 

Tikybos skirtumas būva dvejopas: vienas tarp kataliko ir 
nekrikštyto žmogaus, kitas tarp dviejų krikštytų: kataliko ir neka- 
taliko. Krikščionybės pradžioje būdavo moterysčių tarp stabmel- 
džių ir katalikų. Bet ilgainiui Bažnyčios įstatymas įvedė ardan- 
čiąją kliūtį moterystei tarp kataliko ir nekrikštyto. Nors apie dau- 
gelio protestantų krikšto galiojimą galima abejoti, tačiau mote- 
rystės dalykuose Bažnyčia nelaiko protestantų nekrikštytais. Taigi 
tikėjimo skirtumas tarp protestanto ir kataliko nėra ardančioji 
kliūtis moterystei. Bet tas skirtumas sudaro trukdančiąją kliūtį. 
Tat reiškia, kad kataliko ir protestanto ar kitokio nekataliko - 
krikščionio moterystės sakramentas, priimtas katalikų bažnyčioje, 
galioja, bet be Bažnyčios dispensos yra priimtas nuodėmingai. 

Moterystės esmė nereikalauja, kad vestuvės būtų iškilmingos 
ar viešos. Tačiau, įsigalint slaptų  moterysčių įpročiui, susidaro 
daug visokių ir painiavų, ir sunkenybių, ir nelaimių. Todėl Baž- 
nyčia įvedė įstatymą, kad moterystė būtų daroma prie liudininkų 
ir kad prie jos pribūtų vieno jaunavedžių klebonas, arba jo įga- 
liotas kunigas. Vyskupas yra visos dijecezijos klebonas, 0 popie- 
žius viso pasaulio. Nėra būtino reikalo, kad klebonas ar jo ats- 
tovas laimintų moterystę, bet jis turi pribūti. To nėsant, moterystė 
vadinasi slapta ir negalioja. Negalioja katalikų moterystės pas 
nekatalikų dvasininką atliktos, nors ne abu jaunavedžiai būtų kata- 
likai, o tiktai vienas. Klebonas negali nė įgalioti nekataliko dvasi- 
ninko jo vardu dalyvauti prie kataliko moterystės. 

Mažų vaikų moterystė negalioja. Tačiau įvairiose vietose įvairus 
yra subrendimo amžius. Šiltose šalyse dvylikos metų mergaitės jau 
būva subrendusios. Šaltesnėse šalyse tik šešiolikos metų. Bažnyčios 
įstatymas apskritai nustato amžių moteriškoms ne anksčiau kaip 16 
metų, vyriškiams ne anksčiau kaip 18 metų. Jei kur yra reikalo tą 
amžių nustatyti kitaip, tai būva leidžiamas tai vietai ypatingai skir- 
tas įstatymas. 

* Viešam padorumui priešinga, kad krikšto tėvai dėtųsi į moterys- 
tę su savo krikšto vaikais. Tas tai sudaro ardančiąją moterystės kliūtį. 

Jeigu su viena šių kliūčių be Bažnyčios leidimo susidaro 
moterystė, tai ji yra ne tik neteisėta, bet ir negalioja. Tačiau tą 
jos negaliojimą gali pareikšti tiktai Bažnyčios teismas, bet ne 
šiaip kas. Ir patys susituokusieji turi pasiduoti Bažnyčios teismui, 
jei pamato savo moterystės negaliojimą. Jie gali prašyti dispensos, 
jei kliūtis yra susidariusi iš Bažnyčios įstatymo, o ne iš Dievo 
įstatymo, arba ne iš įgimtosios teisės. 

Moterystę trukdančios, bet ne ardančios, kliūtys yra šios: 
1 tikėjimo skirtumas tarp kataliko ir nekataliko, 2 užsakų 
neskelbimas, 3 privatus amžinos skaistybės apžadas, 4 žodis 
duotas kitam už jo tekėti, arba kitai ją vesti, 5 neatleista mir- 
tinoji nuodėmė. Asmens imantieji moterystės sakramentą su viena 
šitų trukdančiųjų kliūčių, moterystės sakramentą gauna, bet drau- 
ge užsitraukia ir nuodėmę, kuri pašalina visas pridedamąsias 
antgamtinės malones, palikdama vieną tik sutarties galiojimą ir 
kaltybės apdumtą sakramentą. Gera yra tik tiek, kad tą padariu- 
sieji gali vėliau susiprasti, padaryti atgailą, atlikti gerą išpažintį 
ir tada atgauti prastotas pridedamąsias malones. 

Teikėjai. Kunigystės sakramentą gali suteikti tiktai vys- 
kupas, atgailos sakramentą — tiktai kunigas, krikšto sakra- 
mentą gali suteikti kiekvienas žmogus kitam, bet ne 
pats sau. Moterystės sakramento teikėjai yra patys jau- 
navedžiai. Juodu tą sakramentą teikia patys sau, prisiek- 
dami vienas antram meilę ir ištikimybę. Kunigas yra prie to liudi- 
ninkas, bet ne teikėjas. Jis Dievo vardu priima jų dviejų priesaiką 
ir Dievo vardu laimina tą priesaiką ir tą meilės bei ištikimybės 
pažadą. Kunigas į metrikų knygas užrašo jų dviejų priesaikos ir 
sakramento įvykimą. Reikia, kad ir juodu patys to neužmirštų. 

Ypatingai tada jiedviem reikia atsiminti savo priesaika, savo duo- 
tasis ir gautasis sakramentas, kada pasireiškia jausmų, nuomo- 
nių, pamėgimų, pažiūrų ir būdų skirtumas, kada pamato vienas 
antro silpnybes. 

Moterys turi atsiminti, kad ne už angelų išteka. Angelai, 
tiesa, be silpnybių, bet jiems moterų nereikia. Taip ir vyrai turi 
žinoti, kad merginos neangelai, kurie neteka už vyrų. Abeji, vyrai 
ir moterys, turi mokėti „Tėve mūsų“ ir ypatingai tuos žodžius: 


Atleisk mums mūsų kaltes, kaip ir mes atleidžiam savo kaltinin- 


kams. Kam tu, žmogau, atleisi kaltes, jei tu jų neatleisi tam, ku- 
riam bažnyčioje pas altorių prisiekei meilę ir ištikimybę? 

Išsiskyrimai. Deja, neretai pasitaiko, kad po vestuvių į il- 
gesnį ar trumpesnį laiką vyras ar moteris prašosi „atvinčiavoti“, 
t. y. panaikinti vestuves ir moterystės sakramentą. Jau aukščiau 
pasakyta, kad to būti negali. Jeigu vestuvės galioja, tai tiktai 
mirtis gali panaikinti jų ryšį. Tokis yra Dievo ir prigimties įsta- 
tymas. Moterystės vaisius yra vaikai. Tėvai tik tada gali gerai at- 
likti savo pareigas, kada išvien sąžiningai auklėja savo vaikus. 
Taigi ne vien priesaikos žodis riša tėvą ir motiną į krūvą, bet 
ir vaikai. Mergaičių pavedimas motinai ir sūnų tėvui nieko gero 
nepadaro, nes šeimos gyvenimas suiręs ir vaikų auklėjimas eina 
vėjais. Kas mažai dėmesio kreipia į vaikus, o labai rūpinasi vyro 
ar moteries laisve išdykauti, tas lengvai peikia Bažnyčią ir nelei- 
dimą moterystėms išsiskirti. 

Vieną kartą stambių nesusipratimų pasidarė vienoje garbin- 
goje, turtingoje ir galingoje anglų poroje. Vyras panorėjo išsiskir- 
ti su savo žmona. Moteris atsakė: „Grąžink man tą visa, ką aš at- 
nešiau tau, ištekėdama už tavęs, tai aš apsiimsiu“. Nors jos da- 
lis buvo buvusi daug dvarų ir pinigų, tačiau vyras buvo dar 
turtingesnis ir, mintydamas, kad ji apie dalį kalba, atsakė: „Gerai, 
tuojau viską grąžinsiu“. Tada moteris tarė: „Dvarus ir pinigus 
aš mažai branginu. Aš tau atnešiau savo mergystę. Ta man bran- 
gesnė. Tu tą man grąžink, jei gali. Aš tau atnešiau savo jaunas 
dienas, tu mane žydinčią ėmei, o tu dabar mane apvytusią atsta- 
tai. Grąžink man viską, grąžink man mano jaunatvės žydėjimą...“ 
Šita moteriškė teisingai kalbėjo. Iš tiesų, moteris pačioje mote- 
rystės pradžioje į ją įdeda tiek ir tokių brangenybių, kad niekas 

jų grąžinti negali. Pasaulis, pramogų beieškodamas ir nesigailė- 
damas tų žiedų, kuriuos „nuskina, nepaiso moteries nuostolių. 
Todėl jis dažnai kalba apie moterystės išskyrimą. Bet Bažnyčia ne- 
stoja vyrų savimylos pusėje. Ji neužmiršta moteries ir vaikų 
naudos. Todėl ji visomis jėgomis laiko Dievo įsakymą, kuris drau- 
džia moterystėms išsiskirti. 

Kada moterystės priesaika tėra tiktai ištarta, bet moteris 
tebėra  neliesta, vadinasi, moterystė įvykusi, bet nepanaudota!?). 
Tada dar nėra vaikų, tada dar ir moteris nėra turėjusi nuostolio. 
Tada popiežiaus galybe gali moterystė išsiskirti. Tada dar nelaužo-. 
mi šie V. Jėzaus žodžiai: Ką Dievas sujungė, žmogus teneperskiria?), 
nes sujungimas dar nebuvo įvykęs. 

Bažnyčia mato, kad kartais prisiekusieji viens antram meilę iš 
tikrųjų pasidaro bendrą pragarą. Tas beveik visuomet būva tais 
atvejais, kada susituokusieji nevaldo savo piktumo. Už didžiuo- 
sius žemčiūgus, už brangiausius deimantus retesni būva atsitikimai, 
kad už tą naminį pragarą būva kaltas vienas asmuo. Paprastai, 
būva kalti abu. Bažnyčia tą matė per devyniolika šimtų metų, 
mato ir dabar. . 

Tokiems Bažnyčia leidžia skyrium gyventi, bet neleidžia į 
naują moterystę stoti. Tokia tvarka yra teisinga: kas nemokėjo 
valdyti rūstybės, tas teapsieina be lyties geidulių patenkinimo, tene- 
daugina pikčiurnų pasaulyje, nes pikčiurnos ir vaikai taip pat pikti 
būva. Tas elgesys yra ir protingas. Jei žmogus vieną moterį ve- 
dė ir negalėjo sugyventi su ja santaikoje ir padarė ją nelaimingą, 
tai, leidus jam kitą vesti, jis padarys ir kitą nelaimingą. Taip pat 
ir moteris, jei ji vieną vyrą sugraužė, tai, leidus jai ištekėti už 
kito, ji ir tą sugrauš, ir trečią, ir ketvirtą, ir tiek, kiek kartų ji 
išsiskirs ir ištekės. Juk aišku, kad moterysčių išsiskyrimu nelai- 
mingųjų skaičius tik didėja, nes nesiskiria šeimos, kol dar 
pragaro nepasidarę jose. Jeigu leista būtų skirtis be didelio su- 
sipykimo, tai vaikų auklėjimo būtų mažiau, negu kad meškos 
auklėja meškučius. 

Sunku žmogui valdyti piktumas, sunku valdyti ir kūno gei- 
duliai. Kiekvienu atveju, kada kas Bažnyčią kaltina už neleidi- 


!)Lotyniškai: matrimonium ratum, non consummatum. 
2) Mat. 19, 6. 

mą panaikinti moterystės sakramento, Bažnyčia primena abudu 
reikalu: ir rūstybės valdymą ir kūno geidulių valdymą. Juo ma- 
žiau žmonės moka valdyti save, juo dažniau darosi nelaimingų 
moterysčių. Tas nesivaldymas dabar ardo moterystes, bet jis su- 
ardytų visą pasaulį, jei niekas jo netrukdytų. Ne pirmyn pasaulis 
žengtų, bet atgal į netvarką būtų stumiamas, jei susipykusiems būtų 
valia eiti į naujas šeimas ir jas ardyti. Bažnyčiai nelengva kovoti 
su mūsų laikų nesivaldymu, bet ji kovoja ir veda pasaulį į geres- 
nę tvarką bei didesnę laimę. Šio pasaulio valstybės nesiima to 
sunkaus uždavinio. Jo nepaiso nekatalikiškosios krikščionių ir 
nekrikščionių tikybos. Šitose tikybose yra žinomas moterysčių 
išskyrimas. Jis lotyniškai iš stabmeldijos laikų vadinasi divortium, 
angliškai ir prancūziškai divorse, vokiškai Ehescheidung. Katali- 
kų Bažnyčioje to visai nėra. Čia yra tik leidimas skyrium gy- 
venti, kuris lotyniškai vadinasi separatio tori. Vokiškai, angliš- 
kai ir prancūziškai tas rašosi vienaip Separation, tik ištariama 
ne visai vienaip. 


* 
* * 


Valstybės turtą sudaro susisiekimo keliai ir priemonės, miš- 
kai, vandens, kasyklos ir kiti toki žemės turtai. . Bažnyčia yra 
dvasios valstybė. Jos turtą sudaro septyni sakramentai. Du yra 
nuodėmėms atleisti, penki yra atleidimą gavusioms sieloms su- 
stiprinti ir duoti joms galimybės padauginti savo dvasinį turtą. 

Pažymėtina, kad tie sakramentai apima visas stambiausias 
žmogaus gyvenimo dalis: krikštas jo gimimą, sustiprinimas jau- 
natvę, moterystė subrendimo laiką, paskutinis patepimas sunkiąją 
ligą ir mirtį. Atgailos sakramentas atitaiso padarytąsias kaltes, 
kunigystė yra tarnyba Eucharistijai ir visuomenei. Eucharistija gi 
veda į amžinąjį gyvenimą, padeda peržengti pavojingąjį mirties 
slenkstį, ypač kada Eucharistiją priimame, kaip amžinosios ke- 
lionės pavalgą, kitaip sakant, kaip vijatiką. Sakramentai yra 
priemonės, amžinasis gyvenimas yra tikslas. 


ilijs ii 


V. MIRTIS IR GYVYBĖ 


Paprastai žmonės mini pirma gyvybę, paskui mirtį dėl to, 
kad gamtoje pirma reikia gyventi, paskui mirti. Bet šitame straips- 
nyje pirma paminėta mirtis, o gyvybė paskui, nes čionai kalba- 
ma apie tai, kaip Dievo malonė pataisė gamtos žiaurumą, su- 
rengdama mirusiems žmonėms gyvybę. Čionai tad daugiausia kal- 
bama apie tą būsimą amžinąją mūsų antgamtinę gyvybę. 

Baisus daiktas yra mirtis. (Glamtininkų darbas yra susekti 
ir apsakyti, kokį suirimą mirtis padaro mūsų kūnuose. Bet ir be 
gamtininkų mes jau tiek mirties žalos esame matę, kad užtenka. Nors 
mirtis slepiasi žmogaus prigimty, tačiau mums tenka atsiminti, kad 
Dievas žadėjo savo galybe apsaugoti mus nuo mirties. Bet, Ado- 
mui nusidėjus, Dievas tą savo pažadėjimą atsiėmė. Taigi mirtis atsi- 
rado iš žmonių nuodėmės. Dievas net buvo pasakęs žmonėms, kad 
nuodėmės nedarytų, nes išjos gims mirtis. Bet jie dar buvo mir- 
ties nematę ir išdrįso nuodėmę padaryti, iš kurios, kaip gyvatė iš 
kiaušinio, išsiperėjo mirtis. Piktoji dvasia mus prigundė  nuo- 
dėmę padaryti. Taigi piktoji dvasia, susijungus su žmogaus ne- 
dorybe, pagamino mirtį'). 

Šito rašinio uždavinys yra paminėti, ką mirtis padaro sielai 
ir kas mums tenka po mirties. Apaštalų Sudėjimas mus paguo- 
džia, mokydamas tikėti „Kūno iš numirusių atsikėlimą ir am- 
žinąjį gyvenimą“. Kadangi tos dvi tiesos išreikštos dviem atski- 
rais Apaštalų Sudėjimo skiemenimis, tai ir mes padarysim du 
straipsniu. 

Pirmasis turėtų būti apie kūno iš numirusių atsikėlimą. Bet 
tai būtų nepilna. Todėl šitame straipsnyje bus išdėstyta sielos li- 
kimas po mirties. Pirmiausia jos nemirybė, paskui jos padėtis 
pragare, paskui skaistykloje, pagaliau danguje. Kadangi žmonių 


1) Rom. 5, 12, 

kūnai kelsis tik pasaulio pabaigoje, tai prie kūnų atsikėlimo 
bus pridėtas posmas apie paskutinį visuotinį teismą, kurs bus 
pasaulio pabaigoje sieloms susivienijus su kūnais. 

Šitame tad straipsnyje bus posmai: 1 apie sielos nemirybę, 
2 apie pragarą, 3 apie skaistyklą, 4 apie dangų, 5 apie kūnų iš 
numirusių atsikėlimą ir 6 apie paskutinį teismą. 


1. Žmogaus siela nemiršta 


Mūsų prigimtis susideda iš kūno ir sielos. Mirtis yra kūno 
ir sielos atsiskyrimas, kuriam įvykus, kūnas ima gesti ir galu- 
tinai iš jo belieka tik dulkės. Iš dalių sudėtas, jis ir subyra į 
tas dalis, kada sielos netenka. Siela yra dvasia. Dalių ji neturi ir to- 
dėl subyrėti negali. Gyvulių ir augalų sielos yra grynos materijalinės 
jėgos. Jėgai išsisėmus jos nebelieka. Žmogaus siela yra daugiau 
negu jėga. Ji neišsisemia taip, kaip išsisemia materijalinės jėgos. 

Penktoji Laterano santaryba 1513 m. paskelbė: „Pasmer- 
kiame ir atmetame visus sakančius, kad protinė siela mirštanti“?), 
Ta ištarmė tik pakartoja daug kartų užrašytą Šv. Rašte tiesą. 
Gimimų Knygoje aprašyta, kad Dievas, sutvėręs žmogui kūną iš 
žemės dumblo, įkvėpė jam savo dvasios kvapą?), tai yra sielą. 
Apreikšdamas tą tiesą, Dievas, be abejojimo, apreiškė tos sielos 
nemarumą, nes galingo Egipto ir sumaningos Graikijos žmonės, 
net ir klaidingose religijose, tikėdavo, kad siela nemiršta. Tą pa- 
tį tikėjo ir tiki visai bemoksliai toli pietuose ir šiaurėje gyvenantieji 
žmonės. Tą tikėjo ir mūs protėviai lietuviai stabmeldžiais būda- 
mi, nes gyvi būdami rinkdavosi. nagus ir kitus aštrius daiktelius, 
kad jų sieloms lengviau būtų užkopti į laimės kalną. Ir Kęstu- 
čio kūną sudeginant ant laužo-viens žynys sakėsi matęs jo sielą 
su dūmais kylančią į dangų. Jis nebūtų galėjęs to sakyti, jei stab- 
meldžiai Lietuvoje anuomet nebūtų tikėję į sielos nemirybę. To- 
kios įvairios stabmeldžių religijos, kaip lietuvių, egiptiečių ir ame- 
rikiečių, Šv. Rašto nežinojo. Jos, pramanydamos daug daiktų, ne vi- 
sa pramanė. Jos kai ką neužmiršo iš to, ką buvo Adomas pasa- 


1) Sess. VIII „Apostolici Regiminis“. Denz. Ban. X, 738. 
2) Gim. 2, 7 gyvybės kvapą. 

kęs savo vaikams. Visos minėtosios tautos buvo Adomo vaikai. 
Iš jo jie turėjo gauti ir žinią, jog siela nemiršta. Adomas tą 
žinią gavo iš Dievo. 

Senojo Įstatymo žmonės tikėdavo, kad mirusių žmonių 
sielos nemiršta, bet eina į „šeol“, t.y. mirusiųjų buveinę. To ti- 
kėjimo stiprinami Makabėjai drąsiai ėjo į kovą su tautos ir tiky- 
bos priešais, žinodami, kad ir kritę bus laimingi, nes sielos ne- 
miršta. Septynių jaunikaičių Makabėjų motina jiems ir jų žudy- 
tojui tą aiškiai pasakė. Judas Makabėjus po kovos, kurioje daug 
jo draugų krito, surinko iš gyvųjų dvylika tūkstančių drachmų 
dovanoms į bažnyčią, kad pasimelstų už nukautųjų sielas. Šv. Raš- 
tas prideda, kad jis gerai ir teisingai mintijo, jog malda yra nau- 
dinga mirusiųjų sieloms!). Suprantamas daiktas, kad ji naudinga 
yra tik tuo atveju, jei tos sielos tebėra gyvos. V. Jėzaus laikais 
jau buvo abejojančių apie sielos nemirybę. Tiems Išganytojas 
pasakė, kad V. Dievą Šv. Raštas vadina Abraomo, Izaoko, Jo- 
kūbo Dievu, bet Dievas nėra negyvųjų, o gyvųjų Dievas. Jei tad 
tų didžiavyrių sielos nebūtų gyvos, tai Dievas nesivadintų jų 
Dievu?). 

Pats Išganytojas pasakė, kad baisiausias persekiotojas tik 
kūną tegali užmušti, bet negali užmušti sielos. Dievas gali ir kū- 
no gyvybę atimti ir sielą pragare pražudyti?). Bet siela ir pragare 
būva gyva. Tą V. Jėzus išdėjo sakydamas prilyginimą apie ne- 
gailestingą turtuolį ir vargšą Lozorių. Kūnai mirė abiejų: turtuo- 
lio ir Lozoriaus, bet siela nemirė nė vieno. Lozoriaus siela buvo 
pas Abraomą, o turtuolio siela pragare*). Aiškiai ir pakartotinai 
sielos nemirybę apreiškęs V. Jėzus mokė, kad nenaudinga yra 
žmogui net visą pasaulį pelnyti, jei savo sielai turės nuostolį?). 

Stabmeldžių išminčius Aristotelis trimis šimtais metų pirma 
V. Jėzaus gyveno ir Jo apreiškimo nežinojo, bet suėmęs savo 
laikų išmintį krūvon, įsitikrino, kad siela yra nemari“). Paika bū- 
tų V. Jėzaus Apreiškimą Aristotelio žodžiais stiprinti, bet naudin- 


1) II Mak. 12, 43. 
2) Mork. 12, 26—27. 
8) Mat, 10, 28. 

4) Luk: 16, 19—31. 
5) Mat. 16, 26. 


9) Metaphysicorum 12, 17. 

ga yra atsiminti, kad teisingos ir klaidingos tautų religijos, di- 
dieji stabmeldžių mokslininkai, Senojo ir Naujojo Įstatymo Šv. 
Raštas, V. Jėzaus apreiškimas ir net mūsų pačių vidujinis bal- 
sas — vienaip sako, jog turime nemirštamą sielą, kuri teisingam 
Dievui atsakys už savo gerą ir blogą elgesį. Tokio pamokymo, 
ateinančio mums per iškilmingas visuotines Bažnyčios santarybas, 
mes negalime atmesti. Jei ir atmestume, tai tiktai sau didžiau- 
sią nelaimę pasidarytume, nes pražudytume tą sielą, kuri viena 
tėra mūs viltis amžinam gyvenimui. Juk aišku, kad negalime at- 
sidėti kūnu, kurs neabejotinai už kelių dešimčių metų supus. 
Mūsų sąžinė ir protas reikalauja iš mūs pasirūpinti, kas bus mū- 
sų sielai, kada iš kūno beliks tik nešvarių dulkių mažai žymi 
krūva.—Vienu tarpu žmonėms rodėsi, kad mirusiųjų sielos, jei 
Dievas ko ypatingo joms nepadaro, nei savęs nesijaučia, nei ne- 
mintija, bet būva tarsi nuolatinėje tamsybėje ir nuolatiniame miege, 
iki kol jų kūnai kelsis iš numirusių ir jos susivienys su jais. Tą 
pažiūrą pasmerkė Leonas XIII 1887 m. gruodžio 14 d. Antroje šio 
rašinio knygoje jau buvo pasakyta, kad siela, atsiskyrus nuo kū- 
no, tuoj stoja į V. Jėzaus teismą ir to teismo ištarmę bei visą sa- 
vo padėtį supranta. Jos likimas po teismui išsisprendžia. Tas 
likimas būva arba pragaras, arba skaistykla, arba dangus. 


2. Pragaras 


Dieve saugok, kad kūnui mirus sielai netektų patirti kur 
ir kokis yra pragaras. Gana tik netikėti į pragarą, tai geriausias 
būdas patekti į jį. Šv. Rašte vienuolika kartų užrašytas persergė- 
jimas žmonėms, kad nepatektų į pragarą. Tie persergėjimai tai 
daugiausia V. Jėzaus žodžiai. Aiškiausia vieta tai minėtasis 
prilyginimas apie negailestingąjį turtuolį ir Lozorių. Bet taip pat 
labai aiškiai V. Jėzus pragarą mini, kada kalba apie paskutinį 
teismą irištarmę nelabiesiems. Jis sako: Eikite šalin nuo manęs pra- 
keiktieji į amžinąją ugnį, kuri prirengta velniui ir jo angelams'). 
Pragarą mini V. Jėzus prilyginime apie nedorąjį tarną, kuriam 


1) Mat. 25, 41. 

ponas dovanojo didelę skolą, 0 tas tarnas nenorėjo mažmožio 
dovanoti savo draugui!). Taip pat prilyginime apie pokylį, į ku- 
rį įsibrovė žmogus be tinkamo rūbo?). Taigi netikėti į pragarą 
gali tiktai tas, kas netiki V. Jėzaus žodžiais. 

Ne Dievas mirtį sutvėrė, ne Dievas nė pragarą uždegė. Nuo- 
dėmė pagimdė mirtį, o nuodėmių daugybė pragarą įkūrė. Kiek- 
viena nedorybė, kada nunoksta, gamina skausmą. Mirtis yra šios 
žemės skausmų viršūnė, o pragaras visų nedorybių vaisius. Ne- 
abejojame, kad yra nuodėmių, negalime abejoti, kad yra skaus- 
mų ir mirties. Taip pat neprotinga būtų abejoti ir apie pragarą. 

Nenauda vyras, vedęs nenaudą moterį, jau turi namuose pra- 
garo šešėlį. Per ilgus metus Europoje tvino nedorybės iki kol 
pratrūko 1914 metų karu. Kas to karo baisybes matė, tas su- 
pranta, kaip baisiai nuodėmės virsta skausmais. Kada susirinks 
viso pasaulio sielų neatitaisytosios nedorybės, tada prieš jų 
skausmus nublanks didžiojo karo baisybės, kaip degtukas prieš gaisrą. 

Dievas atleidžia kaltes ir atitaiso skaudžius jų vaisius, bet 
tik tiems, kurie gailis. Negalima abejoti, kad daugybė yra ir mirš- 
ta be atgailos. Jų nuodėmės savaime virsta skausmais, jų yra 
daug ir didelių. Jų niekas neatitaisys, nes bus jau per vėlu. Tai 
ir nėra kaip abejoti apie pragarą. 

Paiki žmonės kitų skausmų nebijo, bet nepakenčia ugnies. 
Pragare yra ugnis ir baisesnė už visokį žinomą mums k:+:štį. 
Bet kiti pragaro skausmai bus dar baisesni ir už baisiausią ugnį. 

Dievas yra teisingas ir pragare: už didesnes nuodėmes 
kentėjimai bus didesni, už mažesnes mažesni. Nieks nekentės 
svetimų kaltybių vaisių, tik savųjų. Bet retas teišmano, kaip bai- 
siai kiekvienos kaltybės skausmas išauga. 

Visų pasmerktųjų bendra nelaimė ir kankynė bus negalėji- 
mas matyti Dievo. Vieni tą nelaimę jaus smarkiau, kiti lėčiau 
Bet kiekvienas ją jaus taip baisiai, kaip mes dabar neįsivaizduojame. 
Kol kūnu gyvename, sielos troškimų nejuntame. Mirtis paliuo- 
suos sielą nuo kūno. Tada jos troškimai pasirodys visu savo 
smarkumu. Niekada badas nebūva taip įkyrus, niekad troškulys 
taip nedegina žmogaus, kaip sielą kankina nepatenkintas linki- 


1) Mat. 18, 34. 
2) Mat. 22, 13 

mas prie Dievo. Netekusi kūno siela pilna trūkumų. Ji mato ir 
jaučia, kad Dievas ir vien tik Dievas tuos trūkumus atpildo. To- 
dėl ji visomis jėgomis krypsta į Dievą. Bet mirtinos neatleistos 
nuodėmės teisybė tą nelaimingą sielą laiko pririšus labiau, negu 
kilpa kad laiko paukščio koją, neduodama jam pasinaudot sparnais. 

Mes nežinome nei kiek yra nei kiek bus sielų pragare, bet 
mes žinome, kad neišvengiamas Dievo ir prigimties įstatymas 
skiria įpragarą kiekvieną sielą, mirusią su neatleista mirtinąja 
nuodėme!). Žiūrint į tai, kas darosi pasaulyje, ir į tai, kaip žmonės 
miršta, nors širdis labiausiai norėtų įsivaizduoti atgailos aktą 
tada, kada jau mirštantis asmuo yra be žado, tačiau proto už- 
siginti visgi negalime ir reikia manyti, kad iš tiesų daugybė pa- 
tenka į pragarą. Žmonės miršta dažnai, dar dažniau mirtinąsias 
nuodėmes daro. Iš tų dviejų milžiniškų skaitlių turi susidaryti 
nemažas skaitlius mirusių su mirtinąja nuodėme, t. y. esančių 
pragare. Baugu mintyti!l Ir reikia nesigailėti nei darbo, nei laiko, 
nei pasiaukojimo, kad tą skaitlių sumažintume. Bet, deja, panai- 


kinti jo negalime. Padarykime nors tiek, kad ten nepatektume 


nei mes patys, nei mūs giminės ir draugai. 

Baisus būva laikinas skausmas. Pragaras gi amžinas. Tą 
pasakė V. Jėzus, tą pakartojo Bažnyčia!), tą rodo mums ir 
protas. Juo tad labiau turime saugotis ir saugoti kitus nuo tos 
nepataisomos nelaimės. Iš tiesų, nėra nelaimės labiau  nepatai- 
somos, kaip pragaro nelaimė. 

Minėdami pragaro nelaimės baisybes, kai kurie žmonės 
buvo bemintiją, kad V. Jėzus pragarą panaikinęs, nes nužengė 
įpragarą ir iš ten išvedė mirusiųjų sielas. Antroje šio rašinio 
knygoje plačiau išdėstyta, kad V. Jėzus su savim į dangaus links- 
mybes nusivedė tik tų Senojo Įstatymo žmonių sielas, kurie 
buvo mirę be mirtinos nuodėmės, o ne visų. V. Jėzaus kančia, 
iš tiesų, buvo ir yra labai naudinga ir neapsakomai galinga. Bet 
ji naudinga tik tiems, kuriuose neišnyko Dievo meilė. Mirtinoji 
nuodėmė tą meilę panaikina, o mirtis padaro, kad jau pataisyti 
nebegalima. Taigi V. Jėzaus mirtis pragaro nepanaikino, 0 pa- 
naikino tiktai teisiųjų liūdną ilgesio buveinę, išvesdama juos į jų 
mylimojo dangaus Tėvo namus. 


1) Denz. Ban. X, 693, 
!) Denz. Ban. X, 429. 

Jeigu V. Jėzaus kančia būtų pragarą panaikinus, tai Išga- 
nytojas nebūtų galėjęs sakyti, kad į amžinąją, velniui surengtąją, 
ugnį eis nedorėliai po paskutiniam pasaulio teismui. O betgi 
Kristus tą pasakė!). 

Valencijos visuotinoji santaryba 855 m. teisingai sakė: „Jog 
blogieji ne dėl to būva, kad geri būti negalėjo, bet dėl to, kad 
geri būti nenorėjo?). 


3. Skaistykla 


Nors žmogaus nuodėmės būtų kaip kraujas raudonos, nors 
būtų už šlykščiausią purvą biauresnės, nors jų būtų tiek daug, 
kaip smilčių pajūryje, bet jei žmogus mirdamas, kad ir mintim, bent 
vieną tobulos Dievo meilės ir gailesčio žodį ištars, tai vis dėlto nuo- 
dėmės bus atleistos ir pragaro pavojus išnyks. Tačiau kas, nepratęs 
Dievą mylėti, mirtinos ligos sunkių sopulių kankinamas, susipras 
meilingai į Dievą kreiptis, jei pirma beveik niekad nėra to daręs, 
jei giminės ir pažįstami jo mintis rūpinosi išsklaidyti, kreipdami 
jas prie linksmesnių dalykų. Sveiki būdami pratinkimės Dievą 
mylėti, kad nesunku būtų tai meilei pasireikšti prieš pat sielai 
persiskiriant su kūnu, ir neatsidėkime tuo retai kam pasisekan- 
čiu išsigelbėjimo būdu. 

Bažnyčia teikia ligoniams savuosius sakramentus. Nors Die- 
vo meilė ir gailestis nebūtų tobuli, bet jei jie yra antgamtiniai, išpa- 
žintis atleidžia visas nuodėmes, paskutinis patepimas pašalina 
visus netyčia susidariusius išpažinties trūkumus, Šv. Sakramentas 
suteikia amžinojo gyvenimo pavalgą. Tais atvejais išganymas yra 
tikras ir neabejotinas. 

Bet Dievo teisybė pasilieka teisybe. Nors kaltės dovanotos, bet 
atpildas už jas reikia atlikti. Naudinga yra į atpildą aukoti viso 
gyvenimo iškentėtuosius vargus ir nelaimes, ypač paskutinės ligos 
skausmus. Juo didesni tie vargai ir skausmai, juo labiau jie at- 
sveria atpildą. Tačiau retai kada jų vertė prilygsta nuodėmių 


1) Mat. 25, 41. 
2) Denz. Bann. X, 321. 

sunkumui ir daugybei. Todėl dažniausiai sielai dar lieka reikalo 
atlikti atpildas jau aname pasaulyje. 

V. Jėzus ne be reikalo išsitarė: Iš tiesų aš sakau tau, tu ne- 
išeisi iš ten, kolei neatiduosi paskutinio skatiko!. lmperatorius 
Mykolas Palealogas 1274 m. iškilmingai, kaipo privalomas tiesas, 
išpažino: „Kurie tikrai atgailaudami meilėje miršta pirma, negu 
atsiteisia tinkamais atgailos vaisiais už blogus darbus arba už 
gerųjų privalomų neatlikimą, tų sielos skaistyklos bausmėmis, kaip 
mums brolis Jonas išaiškino, po mirties valosi: ir toms bausmėms 
palengvinti naudinga yra gyvųjų tikinčiųjų pagalba, būtent: 
Mišių aukos, maldos, pavargėlių šelpimas ir kiti maldingi patar- 
navimai, kuriuos tikintieji už tikinčiuosius paprastai daro pagal 
Bažnyčios nustatymą“?). Florencijos visuotinė santaryba 1439 m. 
tą įtraukė į savo tikybos išpažinimą3). Vėliau visuotinoji Tridento 
santaryba tą pačią tiesą tik trumpai paminėjo 30 kanone apie 
nuteisinimą*) ir dar sykį pakartojo dvidešimt penktoje sesijoje 
1563 m. gruodžio 3 ir 4 d.5). Kas ganėtinai supranta Dievo tei- 
singumą, tam lengva tikėti į skaistyklą. Jeigu nebūtų buvę nuo- 
dėmės, nebūtų buvę nė skaistyklos. Ir ji yra nuodėmės vaisius, 
nors ne taip baisus, kaip pragaras. 

Žinia, kad skaistykloje reikia daryti atpildas ir kad gyvųjų 
maldos gali mirusiems tą atpildą palengvinti ir sutrumpinti. Die- 
vas mums neapreiškė nė jokių smulkmenų apie tai, kaip sielos 
tą atpildą atlieka ir kur. Betgi žinia, kad jų skausmai gali būti ir 
dideli ir ilgi. 

Skaistykloje esančios sielos trokšta Dievą regėti. Negalėda- 
mos su Juo susivienyti, jos įaučia visą savo padėties skausmą ir 
sunkumą. Tik tas Dievo regėjimo ilgesys skaistykloje yra lengvesnis 
negu pragare, lengvesnis ne dėl'mažesnio troškimo, O dėl to, kad 
skaistykloje esančios sielos tikrai žino regėsiančios Dievą, kada at- 
pildo laikas pasibaigs. Ta viltis, ypač neabejotina, labai sumaži- 
na skausmą. 


1 Mat. 5, 26. 

2) Denz. Ban. X, 464. 

3) Ten pat 693, 

4) Sess. VI, 1547 sausio 13; Denz. Ban. X 840. 
5) Denz. Ban. X, 983. 

Klaidinga būtų mintyti, kad skaistyklos atpildas, arba baus- 
mės, yra ne kas daugiau, kaip mirties baimė ir merdėjimo sun- 
kumas!). Nes skaistykloje yra tikrų kentėjimų, ne vien Dievo 
neregėjimo skausmas, bet ir kitų sielai skaudžių dalykų tenka 
patirti. Skaistykloje nėra kūno kentėjimų, nes joje kūnų visai 
nėra. 

Skaistykla yra laikinė kentėjimų vieta ar padėtis. Kada pas- 
kutinė siela atkentės savo atpildą, tada skaistyklos nebebus. Mes 
-nežinome, kada skaistykla pasiliaus: ar prieš paskutinį visuotinį 
teismą ar pojo, betžinome, kad pasiliaus. Spėjama, kad po pas- 
kutinio teismo skaistyklos veikiausiai nebus. Jei kurie, trumpai 
prieš tą teismą mirę, bus užsipelnę didį atpildą, jo sunkumas, 
veikiausiai, atstos ilgumą. 

Nė vienam kenčiančiam skausmas nepatinka. Taip ir skais- 
tykloje esančios sielos bodisi savo skausmais. Bet jos juos ken- 
čia, atsiduodamos Dievo valiai. Kantrybė joms daug padeda. 
Tuo skaistykla taip pat skiriasi nuo pragaro, nes jame nėra 
nei vilties nei kantrybės, tik neviltis ir piktumas. 

Esančios skaistykloje sielos negali sau nieko užsipelnyti: 
nei savo kentėjimų sutrumpinti, nei sumažinti, nes yra neabejo- 
tina tikėjimo tiesa, kad tiktai šiame gyvenime yra nuopelnų įgi- 
jimo laikas, kuris baigiasi mirtimi. Užtat sieloms gali patarnauti 
gyvieji žmonės maldomis, gerais darbais, atlaidais ir ypatingai 
Mišių auka. 

Kada sielų kentėjimas atpildo jų padarytųjų kaltybių saiką, 
kentėjimas baigiasi ir sielos patenka į dangaus amžinąsias links- 
mybes. 

Yra žmonių, kurie gyvendami labai rūpinasi mirusiųjų sie- 
lomis ir visokiais būdais jas gelbsti, išsižadėdami jų naudai visų 
savo nuopelnų. Šitą artimo meilės darbą Dievas labai pagiria. 
Tokio geraširdžio darbais pasinaudojusios sielos ir patekusios į 
dangų pasirūpins, kad jam nereikėtų ilgai kentėti skaistykloje, 
kada jis ten pateks. 


1) Denz. Ban. X, 744. 

4. Dangus 


Šio pasaulio gyvenimas nėra žmogaus tėvynė; skaistykla 
nėra jo tikslas. Tos dvi yra tiktai mūs pereinamos vietos. Mūsų 
tėvynė yra dangus, kur saulės ir mėnulio vietoje sieloms šviečia 
tėviškasis V. Dievo veidas, kur nėra nuodėmės, nei kaltybės, nei 
ligos, nei vaitojimo, nei vargo, nei nuliūdimo, kur žmonės atsime- 
na seniau savo padarytą arba perkentėtą blogumą. Danguje blo- 
gumas jų daugiau nebeliečia. Ko akis neregėjo, nei ausis negir- 
dėjo, nei į žmogaus širdį neįėjo, Dievas prirengė tiems, kurie Jį 
myli!), sako šv. Paulius apaštalas. 

Jis buvo pagautas į dangų, bet pats nepasijuto ar su kūnu 
ar be kūno, tačiau dar prieš mirsiant. Jis ten girdėjo slaptingus 
žodžius, kurių nė vienam žmogui nevalia sakyti*?). Veikiausiai nieks 
Apaštalui nedraudė kalbėti to, ką jis gavo girdėti ir matyti. Bet 
tai buvo tokios aukštos laimės dalykas, kad jam išreikšti nėra 
žodžių mūs kalbose, ir išreiškus niekas nesuprastų, nes per daug 
tolima nuo mūs. 

Šv. Jonas Apaštalas taip pat gavo regėti dangaus laimės 
grožybę ir jis apie ją galėjo rašyti tiktai prilyginančiais vaizdais. 
Jo aprašymas gana gražus). 

Bet V. Dievo veido nieks, kol nėra miręs, negauna regėti. 
Jei kas ir gautų, tai jau į šį pasaulį nebegrįžtų. Siela, išvydusi Dievą, 
taip susivienija su Juo, kad ir pasakymas „lipte prilimpa“ yra per 
silpnas. Niekas jau tada negali jos nuo Sutvėrėjo atplėšti. Ir pats 
Dievas neduoda toms sieloms savo veido regėti, kurias dar ke- 
tina atitolinti nuo savęs. 

Kai kuriose visai bemokslėse, beraštėse juodųjų žmonių 
tautelėse pasakojama, kad Dievas kartais žmonėms miegant vaikš- 
čiojąs tarp šiaudinių būdelių, nes trobų toje šalyje nėra. Jei kas 
pabunda ir pamato Dievą bevaikščiojantį po savo vaikų sodžių, 
tas daugiau nebekelia, nes miršta. Ne taip paika ta pasaka, kaip 
išrodo. Joje išreikšta tiesa, kad žmogus išvydęs Dievą jau nebe- 
gali gyventi šiame pasaulyje. Labai galimas dalykas, kad ta tie- 


1) I. Kor. 2, 9. 
2) II. Kor. 12, 4. 
3) Apr. 91, 9-22, 5. 

sa beraštėse tautose išliko iš to, ką Dievas buvo apreiškęs pir- 
miesiems tėvams. 

Kaip pragare ne visi vienaip kenčia, o pasmerkimo nelai- 
mė yra didesnė ar mažesnė pagal nuodėmių daugybę ir sunky- 
bę, taip ir danguje laimingųjų sielų nevienokis džiaugsmo laips- 
nis. Dievas yra visur teisingas: šiame pasaulyje, pragare, skaistyk- 
loje ir danguje. Žmogus, kurs po daugelio sunkių nuodėmių vos 
mirdamas gerai atliko išpažintį ir išganymą pelnė, negi turės to- 
kią laimės gausybę, kaip šv. Dievo Motina, nepadariusi nė ma- 
žiausios kaltės ir Sūnaus mirties sopulius perkentėjusi ties Jo 
kryžium. Bet ir žemiausias dangaus džiaugsmo laipsnis jau yra 
nelyginamai aukštesnis už visa tai, kas gali būti laiminga šiame 
pasaulyje. 

V. Jėzus Samarijos moteriškei sakė: Kas gers vandens, kurį 
aš jam duosiu, tas nebetrokš per amžius; vanduo, kurį aš jam duosiu, 
bus jame šaltinis vandens tryškančio į amžinąjį gyvenimą! Šv. 
Paulius amžinąją laimę vadina teisybės vainiku, kurį duos man 
aną dieną Viešpats, teisusis Teisėjas; ne tik man vienam, bet 
ir tiems, kurie myli Jo atėjimą*). Kitoje vietoje tas Apaštalas ra- 
gina: Uoliai dirbkite Viešpaties darbą, žinodami, kad jūsų dar- 
bas neveltui Viešpatyje3), ir dar prideda: nes Dievas nėra netei- 
singas, kad užmirštų jūsų darbą ir meilę, kurią parodėte jo var- 
du). Nenustokite savo pasitikėjimo, kurs turi didį užmokestį?). 

Dangaus įgijimo sąlyga yra ištvermė iki galui: Kas bus iš- 
tvermingas iki galui, tas bus išgelbėtas,6) sako V. Jėzus. Šv. 
Paulius moko, kad lenktynėse daugelis bėga, bet nuopelno vai- 
niką gauna tik tas, kuris pabaigoje laimi'). Senajame Įstatyme 
taip pat pasakyta, kad jeigu žmogus, gerai gyvenęs, ilgainiui pa- 
ges, nebus jam naudingi pirmykščiai jo nuopelnai?). Gana liūdna 
yra žmogaus prigimtis. Senatvėje, mažėjant kūno jėgoms, 


15 Jon. 4, 13-14. 
2) 2 Tim. 4, 8. 
3) I Kor. 15, 58. 
4) Žyd. 6, 10. 

5) Žyd. 10, 35. 

mažėja ir noras daryti sunkių dorybės ir nuopelno darbų. Senų 
nuopelnų atsiminimas padrąsina žmogų padaryti blogą darbą ir 
veikiai auga senatvės nuodėmių krūva, kuri sunaikina jaunųjų die- 
nų gražiuosius nuopelnus. Ir Saulius ir Salemonas gražiai pradė- 
jo, bet negražiai užbaigė. Saugokimės ir mes! 

Dangaus linksmybės, be abejojimo, yra Dievo dovana. Ji yra Jo 
tėviškos visagalinčios meilės gausybė. Bet klaidinga būtų mintyti, 
kad ta dovana duodama be atodairos kiekvienam, kas kaip elgėsi. Ta 
dovana pirmiausia atsižiūri į V. Jėzaus gyvenimo ir mirties nuo- 
pelnus. Ji ima dėmesin ir tą, ką kiekvienas šiaip žmogus yra 
daręs, kaip pasinaudojęs V. Jėzaus apreiškimu, kaip pildęs Jo 
įsakymus, kaip vartojęs Jo paliktuosius sakramentus ir šiaip vi- 
sas antgamtines malones!) Dangus be savųjų nuopelnų tenka 
tiktai tiems, kurie, priėmę krikštą, mirė neatėjęs į protą. Kitiems 
jis yra tik savųjų nuopelnų atlyginimas. Mūsų nuopelnai, sulygi- 
nussu V. Jėzaus nuopelnais, yra labai maži, bet visgi yra. V. Jėzaus 
dalis dangaus pelnymo darbe yra didelė, mūsiškė maža, Bet 
V. Jėzaus užpelnytasis dangus netektų mums, įei mes nesirūpin- 
tume savo nuopelno dalį pridėti ten, kur reikia. Pagrindinis mū- 
sų uždavinys užsipelnyti dangų yra išlaikyti save nuolatinėje, ypač 
mirštant, pašvenčiamoje Dievo malonėje. Be tos, tik pragaras 
tenka mirusiam krikščioniui. Toji pašvenčiamoji malonė nesubūva 
su mirtinąja nuodėme, kaip jau daug kartų minėta šiame rašiny. 

Siela, patekusi į dangų, nors labiausiai susivienija su Dievu, 
bet nepaliauja būti atskiras nuo Jo asmuo. Popiežius Jonas XXII 
1329 m. pasmerkė Ekardo nuomonę, kad sielos danguje paskęs- 
tančios Dievuje, tampančios viena su Juo ir nebelieką jokio skirtu- 
mo). Jeigu taip būtų, kaip Ekardas mintijo, tai siela netektų 
sąmonės ir negalėtų džiaugtis dangaus linksmybe. 

Devynioliktame šimtmetyje pasireiškė visai priešinga klaida. 
Jos skelbėjai nebetikėjo dangaus, sakydami, kad nėra jokios antgam- 
tybės, kad žmogus tiktai gamtiniu būdu gali tobulėti ir betobulėda- 
mas laimę pasiekti. Bet jeigu nebūtų antgamtybės, tai visokio žmo- 
gaus tobulėjimo pabaiga būtų mirtis. O apie kokią galima kal- 
bėti laimę giltinės naguose?! 


1) De Cfr. Tridentin. ses. VI, de iustif. can. 32; Denz. Ban. X,Į842. 
2) Denz. Ban. X 510. 

Argi žmogus tam gyvena, kad mirtų ir miršta, kad amžinai iš- 
nyktų? Mirtis tad kasdien pabrėžia šios natūralizmo pažiūros klai- 
dingumą. 

Kaip pragare didžiausias skausmas yra nepatenkintas Dievą re- 
gėti troškimas, taip danguje didžiausia laimė yra Dievo regėjimas vei- 
das įveidą. Kūne gyvendami mes beveik nesuprantame to regėjimo 
laimės. Tačiau matydami gražų gamtos reginį, juo džiaugiamės, žiū- 
rėdami į puikų meno dalyką juo gėrimės, klausydami malonių 
giesmių ar muzikos jaučiamės lyg artyn prie laimės pakilę. Vi- 
sų gi gamtos ir meno gražumų šaltinis yra Dievas. Ir gamta, ir 
menas tėra tik menki Jo grožybės šešėliai. Taigi neapsakomas 
bus džiaugsmas rėgėti Jo šventą veidą. 


Siela yra mažytė dvasios kibirkštėlė. Ji turi daug gabumų. 
Bet ji trokšta daugiau, negu turi. Jos troškimo gabumai toli ir 
labai toli praneša tai, ką ji turi. Trūkumų pilna yra net šven- 
ta siela. Bet kada ji Dievą pasiekia ir Jį veidas į veidą išvysta, 
tai ji ne vien gėrisi Juo kaipo tobuliausia grožybe, bet ji susyk 
junta, kaip jos triikumai pasipildo iš Jo neribotos gausybės, 
kaip jos troškimai pasitenkina neišsemiama Jo pilnybe. Tai tas 
yra laimė. 


Nebūsime mes danguje dyki. Šiame pasaulyje Dievas yra 
mums suteikęs mūsų darbu tobulinti gamtą. Dar daugiau dalyvausi- 
me visokios buities ėjime tobulyn, kada su Dievu gyvensime Jo 
veido šviesoje. Šiandien daug kalbama apie visuotiną gaminančią 
evoliuciją, bet visas gyvių ricdėjimas nuo mažiausio kivyno iki 
dramblio ar bangžuvės, visa žmonių pirmyneiga nuo medinio 
pagalio, su kuriuo pirmas žmogus žemę krapštė, iki plaukian- 
čiu per vandenynus laivu, tai bus tik vaikų šveplavimas, sulygi- 
nus su ta eiga tobulybėn, kurią regėsime danguje. Saulių milijar- 
dai bus tiktai tos visuotinos pirmyneigos sagučiai, arba atramos 
taškai. Nė lakiausia vaizduotė negali įspėti, kokia bus tos 
pirmyneigos viršūnė. 


Tryliktojo šimtmečio begvardai manydavo, kad žmogus 
šiame pasaulyje galįs pasiekti visokį pasiekiamą tobulybės laips- 
nį. Jie labai menką turėjo nuovoką apie pirmyneigą ir nė jokios 
apie visuotiną pasaulio evoliuciją. Visuotina Vienos (Prancūzijoje 


17 

šalia Lijono) santaryba 1312 m. juos pasmerkė!). Bet nei mes su 
visu šių dienų mokslu negalime šiek tiek tinkamai numanyti dan- 
gaus tobulybės ir laimės laipsnio?). Per daug didelis skirtumas 
tarp tų priemonių, kurias mes turime tiesai pažinti, ir tarp am- 
žinosios dangaus tėviškės. Toje tėviškėje visas gyvenimas ant- 
gamtinis. Mes, kurie nė gamtos pažinti pilnai nesugebame, tai ką gi 
galime kėsintis į daug tolimesnį dalyką! Žinome tiek, kiek V. 
Dievas apreiškė, kad laimė be šešėlio ir be trūkumų. 

Toje laimėje būsime ne mes vieni, o nesuskaitoma daugy- 
bė žmonių, užsipelniusių ją įvairiausiais pasiaukojimais ir dory- 
bėmis. Neapsakoma nesuskaitoma angelų įvairybė ir daugybė 
duos mums pažinti tokio šventumo, kokio žmogaus prigimtis 
negali pažinti. 

Toji amžinosios tėviškės laimė ypatinga yra tuo, kad ji bus ne- 
prastojama. Ji gali tik didėti ir daugėti, bet ne mažėti. Tikėjimo 
dorybės ten nebus, nes tiesos, kurias dabar tikimė ten bus 
matomos. Vilties. taip pat nereikės, nes jau bus gauta tas, ką da- - 
bar viltis žada. Užtatai meilė bus juo didesnė ir malonesnė. Per- 
ėję visus pavojus, nei baimės pražūti, nei išganymo abejojimų 
neturėsime, o tik Dievo majestotą regėdami meilinga pagarbos 
baime jį garbinsime. Ta baimė bus tyra ir nė kiek nemažins 
laimės. 

Prieš paskutinį visuotinį pasaulio teismą tik vienos šventųjų 
sielos naudosis tąja laime. Kūnams iš numirusių atsikėlus, ir kū- 
nai joje Aytans, 


5. Kūno iš numirusių atsikėlimas 


Tarp tų tiesų, kurias žmogui sunkiausia tikėti yra kūnų at- 
sikėlimas iš numirusių. Tačiau vienuoliktasis Apaštalų. Sudėjimo 
skiemuo aiškiai sako tikėti į Kūno iš numirusių atsikėlimą. 
Tą pakartoja visi vėlesnieji tikybos išpažinimai. Šv. Atanazo 
vardų vadinamasis tikybos išpažinimas sako: „Kuriam (t.y. V. Jė- 


1 Denz. Ban. X, 474. 
2) Pijus IX, „Gravissimas inter“ 1862 gruodž. 11 d. Denz. Ban. X, 1669. 

zui) antrukart ateinant visi žmonės turi keltis su savo kūnais“)), 
Toledo santaryba (ne visuotinė) 675 m. sustatė gana ilgą tikybos 
išpažinimą, kuriame, paminėjus V. Jėzaus iš numirusių atsikėlimą, 
sako: „Taigi mes tuo mūsų galvos pavyzdžiu išpažįstame visų 
mirusiųjų kūnų atsikėlimą tikrai įvyksiant. Ne oriniame ar- 
ba kokiame kitame kūne, kaip kai kurie suopia, mes tikime kel- 
sią, bet tame pačiame, kuriame gyvename, esame ir judame“?). 

Popiežius Vigilijus apie 543 m. pasirašė po patrijarcho Men- 
nos sustatytais kanonais, kurių penktasis smerkia pažiūrą, kad 
atsikėlę iš numirusių kūnai būva apvali, o ne statūs, kaip dabar?). 
Popiežius Benediktas Dvyliktasis 1336 m. išsprendė ir paskelbė, 
kad iš numirusių kelsis ir pasmerktieji pragaran. Į paskutinį pa- 
saulio teismą jie stos su savo kūnais, kėlusiais iš kapų“). Keletu 
atvejų buvo paskelbta tiesa, kad kelsis tie kūnai, kuriuos dabar 
turime. | 

Nors labai nepaprasta išrodo ta kūnų atsikėlimo tiesa, bet 
ji nėra negalima. Šv. Paulius pirmuosius krikščionis įtikinėjo saky- 
damas, kad kėlėsi iš numirusių V. Jėzus, kelsimės ir mes. Krikš- 
tas mus su Juo suvienijo“). V. Jėzus taip pat sakė, kad grūdui 
įsėtam į žemę reikia apmirti, idant iš jo išaugtų naujas kvietys"). 
Ir iš tiesų gamta mums patiekia tą pavyzdį, lyg palengvindama 
tikėti į atsikėlimą iš numirusių. Ne tas vienas pavyzdys yra gam- 
toje. Diduma vabalų užgema kirmėlaitėmis, paskui jos susitrau- 
kia, sudžiūsta ir tarsi miršta, o po kiek laiko iš tų tarsi mažyčių 
karstelių išlekia peteliškė arba kitokis lakiojantis vabzdelis. Taigi mi- 
rusių atgimimas nėra tokis nepaprastas gamtoje daiktas, kaip 
rodosi, 

Tiesa, žmonės nelieka sudžiūvę, kaip vabzdžiai, bet jų kū- 
nai supūva visai. Išskyrus V. Jėzaus ir kitų stebuklingai prikeltų- 
jų, dar niekas nesikėlė iš numirusių, bet nesakykime, kad nesi- 
kels. Žmogus ne vabalas: ne kelių dienų jo buitis. Tikėjimas mus 
mokina, kad žmonių kūnai kelsis iš numirusių tada, kada išsi- 


1) Denz. Ban. X, 40. 
2) Ten pat 287. 

*) Ten pat X, 207. 
*) Ten pat 531. 

5) I Kor. 15, 13-14. 
9) Jon. 12, 24-25. 

baigs žmonių gyvenimas šiame pasaulyje. Mirštame kiekvienas 
skyrium, bet netaip bus mūsų kūnų atsikėlimu, Galimas daik- 
tas, kad visų žmonių kūnai kelsis maždaug tuo pačiu laiku, nors 
Bažnyčia dar neišsprendė, kaip ilgai truks kūnų iš numirusių 
atsikėlimas. 

Šv. Raštas labai dažnai primena kūnų atsikėlimo tiesą. Net 
Senajame Įstatyme Jobas sakė: „/r savo kūnė regėsiu Dievą sa- 
vo Išganytoją!). Ezekielis regėjo didelį lauką pilną kaulų. Dievo 
liepiamas pranašas ištarė šventus žodžius, ir kaulai susėjo su kau- 
lais, apsitraukė raumenimis ir oda. Dievas dar kartą liepė prana- 
šauti, ir numirėliai atgijo?). Danielius kalba apie žmones, miegan- 
čius žemės dulkėse, t.y. mirusius, kurie vieni pabus į amžinąjį 
gyvenimą, kiti į amžinąją negarbę?). 

Naujajame Įstatyme labiausiai šv. Paulius šią tiesą skelbė 
laiškuose pirmajame Korintiečiams ir pirmajame Tesalonikiečiams: 
Jei skelbiame apie Kristų, kad jei kėlėsi iš numirusių, tai kaip- 
gi kai kurie jūsų tarpe sako nesą mirusiųjų prisikėlimo?... Ir 
kaip Adome visi miršta, taip ir Kristuje visi bus atgaivinti, bet 
kiekvienas savo eile*). Jei tikime, kad Jėzus mirė ir atsikėlė, tai 
taip Dievas užmigusius per Jėzų atves draug su juo. Nes tai 
mes sakome jums Viešpaties žodžiu: Mes, kurie esame gyvi, palie- 
kamieji iki Kristaus atėjimui, nepranoksime  užmigusiųjų. Nes 
pats Viešpats, kuomet bus duota paliepimas, ir atsilieps arkan- 
gelo trimitas, nužengs iš dangaus; tuomet mirusieji, kurie yra 
Kristuje, atsikels pirmi?). 

Bažnyčios Tėvai taip pat neabejoja apie tą tiesą. Šv. Am- 
broziejus (f 395) parašė knygą „Apie tikėjimą į atsikėlimą“?), 
kurioje tą tiesą dėsto ypač nuo 10 iki 20 perskyrimo. Šv. Gri- 
galius Didysis (f 607) rašo: „Beproti, ką tu sėji, tas atgyja pir- 
miau neapmiręs; ir ką sėji — ne kūną, kurs bus, sėji, bet pa- 
prastą grūdą, pavyzdžiui, kviečio ar kitokio javo, o Dievas jam 


1 Job. 19, 26. 
2) Ezekiel 37, 71-10. 
3) Dan. 2. 


4) Į K 25. 12. 22. 
5) I Thes. 5, 14-16. 
*) De fide resurectionis. 

duoda kūną kokį nori“). Kitame veikale tas šventasis mini pa- 
vyzdžius, palengvinančius tikėti: „Šviesa kasdien, tarsi mirdama, 
išnyksta iš akių, ir vėl, tarsi atgimdama, atsiranda: augalai liauja 
žaliavę ir vėl lyg atgimdami atsitaiso, ir sėklos pūdamos miršta 
ir vėl dygdamos iš mirusių keliasi“?). 

Kas mėgsta ir brangina gamtos mokslus, tas galėjo paste- 
bėti, jog gamtoje eina gyvybės ir negyvybės kova, jog  mir- 
tis yra nekenčiamas įsibrovėlis ir linksma matyti, kad gyvybė 
kovą laimi: gyvosios gamtos sritis vis plinta ir plinta. Kova dar 
nepasiliovė, mirtis dar neišnyko, bet gamtai jos išnykimo negai- 
lėtų. Čia prisideda Kristaus tikybos balsas. V. Jėzus sakosi atė- 
jęs, kad žmonės gyvybės turėtų ir apsčiau jos turėtų3). Mirtį Jis 
vadina miegu4). Jis kovoja su ja. Jį prie kryžiaus prikaltą mirtis, 
tarsi, apgali. Bet iš tiesų Jis ją apgalėjo, nes atsikėlė iš nu- 
mirusių, mirtim mirtį sunaikinęs?). 

Dievas yra gyvybės Dievas. Nuodėmė Jam šlykšti dėl to, 
kad ji yra mirties šaltinis. Savo visagalybe Dievas pasaulį sutvė- 
rė. Daugiau negu visagalybės reikėjo Dievo Sūnui įsikūnyti ir 
kryžiaus kančią atkelti. Kam Jis tą galybę pavartojo? Ogi tam, 
kad nuodėmę ir jos dukterį mirtį panaikintų. Izaijas sako: Jis su- 
naikins mirtį amžinai (25,8). Paskučiausioji neprietelė bus su- 
naikinta mirtis (1 Kor. 15,26). Šv. Jonas apreiškimuose rašo: 
Mirties daugiau nebebus (21,4). Be abejojimo, reikia „Dievo galy- 
bės, kad numirėlius iš kapų prikeltų. Bet kas tą galybę pavarto- 
jo mus sutverdamas, kas daugiau negu ją pavartojo mus atpirk- 
damas, tas nepaliks savo darbo nebaigęs: Jis prikels numirė- 
lius iš numirusių ir gyvybė viešpataus amžinai. 

Žmogaus siela gali būti be kūno. Bet ji yra taip sutverta, 
kad gyventų ir veiktų drauge su kūnu. Dangaus linksmybės gali 
jai atstoti kūno trūkumą, bet sielos laimės pilnybė yra su kūnu. 
Dievo Sūnus, žmogum tapęs, kad atitaisytų nuodėmės pridirbtą- 
sias žalas, liktų ne viską atitaisęs, jei negrąžintų sielai galimybės 


1) De fide orthodoxa, I. IV c. 28. 
5) Moralium 1. XIV, cc 28. 29. 30. 
8) Jon. 10, 10. 

4) Mat. 9, 24; Jon. 11,11. 

*) Šv. Jono liturgija. 

gyventi ir veikti su kūnu. V. Jėzus ir išsitarė sadukėjams, kad 
kūnų atsikėlimas iš numirusių bus!) 

Nors nuopelnų ir nuodėmių šaknis būva sieloje, bet ir kū- 
nas dalyvauja blogame bei gerame. Taigi ir visuotiniame atsitei- 
sime reikia, kad ne viena siela kentėtų ar džiaugtųsi, bet kad ir 
kūnas, kuris tiek daug dalyvavęs gerame ir blogame, kartu 
dalyvautų dangaus džiaugsmuose ir pragaro kankynėse?). 

Kaip mirtis yra visų be išimties dalis, taip ir atsikėlimas. 
Šv. Paulius tiesą rašo: Numirusieji, kurie yra Kristuje, atsikels 
pirmi. Paskui mes, kurie esame gyvi, paliktieji, būsime pagauti 
draug su jais debesyse, Kristui priešais į orą?), bet Šv. Ambroziejus 
teisingai prideda: „Prieš pagriebiant mirtis ištiks“*). Tas aiškinimas 
sutinka su paties Šv. Pauliaus žodžiais: Kaip Adome visi mir- 
šta, taip ir Kristuje visi bus atgaivinti“). Ir Evangelija sako: 
Kurie gera darė, išeis, kad atsikeltų į gyvenimą, kurie gi pikta 
darė, kad keltųsi į teismą“). 

Atsikėlusieji iš numirusių kūnai bus geresni negu dabar. 
Aklas atsikels reginčiu ir berankis ar bekojis bus atgavęs savo 
kūno dalį, prarastą dėl kaltės ar be kaltės. Nė jokių trūkumų ne- 
bus kūnuose. Kurie buvo išpurpę ar pertukę ne visą savo 
kūno ssunkenybę pasiims. Jie pasiims, kas bus tinkamo. 
Priešingai, ką liga ar senatvė bus nuostolių padariusi kūnuose, 
tą Kristus atitaisys Dievo galybe"). Kankiniai, kurių kūnus budeliai 
visaip yra sugadinę, kelsis sveiki, bet iškentėtųjų skausmų žymės pa- 
siliks. „Šiaip, kuriems galva buvo nukirsta, turėtų keltis be galvos“. 
Tačiau jie kelsis, žinoma, su galvomis, bet kalavijo padarytųjų 
žaizdų rumbai spindės labiau už auksą ir visokius brangiuosius 
akmenis, kaip kad ir Kristaus žaizdų ženklai?). 

Atsitaisys ir pasmerktųjų kūnų trūkumai. Tiktai tas jiems 
neišeis į naudą, 0 veikiau padaugins skausmus. Juo pilnesnis bus 


1) Mat. 22,32 

2) Sulygink S. Joannis Chrys., Ad populum Antiochaenum hom. 45 et 
50; In Įoannem hom. 44, 

3) 1 Thes. 4,16-17 

* Ambrosius, In epist. 1 ad Thesalon. c. 4. 

S) I Kor. 15; 22. 

9) Jon. 5, 29. 

7) S. Augustinus, De Civitate Dei 1. XXII c. 19, 

S) ten pat c. 20. 

kūnas, juo pilnesnis bus jų kentėjimas, nes visos kūno dalys kentės. 
Nors mes visi kelsimės. su tais pačiais kūnais, bet bus skir- 
tumas tarp dabartinio kūno ir tarp kėlusio iš numirusių. Atsikė- 
lęs iš numirusių kūnas nebegalės numirti. Tai bus didelis skir- 
tumas. Šv. Paulius sako, kad mirštančio sėjamas gendąs kūnas, 
kelsis negendąs. Sėjamas negarbėje, kelsis garbėje. Sėjamas silp- 
nybėje, kelsis galybėje. Sėjamas gyvulinis kūnas, kelsis dvasinis'). 
Tie žodžiai anaiptol nereiškia, kad kūnas paliaus buvęs kūnu arba 
kad jis virs dvasia. Ta nuomonėyra Bažnyčios pasmerkta, nes ji 
nesutinka su visomis tomis Šv. Rašto vietomis, kuriose kalbama apie 
tikrąjį kūnų atsikėlimą. Visi įvairių šv. Pauliaus laiškų suglaus- 
tieji į krūvą žodžiai tik parodo, kad atsikėlęs iš numirusių kūnas 
bus daug geresnis, negu dabar yra. Bet ta jo gerybė ir tobulybė 
neperkels jo iš kūnų ir medžiagos buities į dvasios buitį, nors 
žymiai priartins prie jos. 

Šv. Paulius pamoko mus, kaip galime patirti kai kurias 
būsimas mūsų atsikėlusių iš mirties kūnų naująsias ypatybes, 
sakydamas, jog V. Jėzus pakeis mūsų žemumo kūną, padarydamas jį 
panašų į savo skaistumo kūną?). Tai reiškia, kad ir mūs kūnai 
įgis tų ypatybių, kurias turėjo V. Jėzaus kūnas, kėlęs iš numirusių. 
Tas V. Jėzaus kūno ypatybes galime patirti iš Evangelijų. 

Pirmutinė ypatybė buvo ta, kad jau nei skausmas negalėjo 
pasiekti tą kūną, nei sugedimas nei šiaip nuostolis. Pasmerktųjų 
kūnai, žinoma, tos ypatybės neturės, nes jie kentės, bet sunykti 
nė jie negalės. Toliau V. Jėzaus kūnas žibėjo šviesybe, kaip tat 
pasirodė dar prieš mirtį ant kalno. Tas žibėjimas taip pat teks 
laimingųjų kūnams kiekvienam sulig jo užsipelnytu laipsniu. Šv. 
Paulius paaiškina: Kitoks saulės skaistumas, kitoks mėnulio 
skaistumas ir kitoks žvaigždžių skaistumas, nes žvaigždė nuo 
žvaigždės skiriasi skaistumu. Taip ir numirusiųjų prisikėlimas*). 
Pasmerktieji, žinoma, šviesybės neturės. Žemės nei kitų astrono- 
minių kūnų pritraukimo jėga, arba gravitacija, neveiks į kūnus 
kėlusius iš numirusių. Ne to pritraukimo jėga, o žmogaus dvasia 
viešpataus ant jo kūno. Todėl vienu savo valios nusistatymu žmo- 


1) I Kor. 15, 42-43, 
2) Pilyp. 3, 21. 
3) I Kor. 15, 42. 

gus galės kilnotis iš vietos į vietą. Taip ir V. Jėzus atsikėlęs iš 
numirusių iš Emaus į Jeruzolimą parvyko pirma, negu du mo- 
kiniai  parbėgo. Ketvirtoji ypatybė bus ta, kad atsikėlusį iš nu- 
mirusių kūną nesulaikys medžiaginė kliūtis. Taip V. Jėzus, nesu- 
laužęs antspaudų, atsikėlė iš grabo, taip Jis per uždarytas duris 
įėjo pas mokinius. Nedrįstu sakyti, kad materijalės kliūtys 
neveiks į atsikėlusius pasmerktųjų kūnus, arba kad jie bus laisvi 
nuo pritraukimo dėsnių. Veikiausiai jie neturės nei vienos tos 
žymės, kuri buvo V. Jėzaus kūne, nes jie nebus susivieniję su 
V. Jėzum. 

Kada mus šio gyvenimo vargai spaudžia, bėkime mintimis 
į tą laimingąją ateitį, kada mirtis bus pergalėta. Pakelkime savo 
širdis į V. Dievą, kuris pačių žmonių pasigamintąją mirtį pasi- 
rūpino pašalinti brangia savo kraujo kaina. Bet neužmirškime ir 
pasmerktųjų nelaimės. Ne vien patys saugokimės jos, bet ir ki- 
tiems paaiškinkime, kaip neprotinga ir pavojinga yra paniekinti 
tas priemones, kurių taip daug ir taip didžių V. Dievas prirengė, 
kad mes turėtume amžiną laimingą gyvybę. 


M 6. Paskutinis Visuotinis Teismas 


Nėra žinios, ar bus kokis tarpas tarp paskutinio žmogaus 
mirties ir tarp visuotinio kūnų atsikėlimo, ar nebus ir, jei bus tai 
kaip ilgas. Reikalas atlikti skaistyklą kai kuriems paskutiniu laiku 
mirusiems, lyg rodo, kad tokis tarpas turėtų būti, bet tai tik spė- 
liojimas. Taip pat apreiškimas nepasako, ar teismas prasidės tuč . 
tuojau kūnams iš numirusių kėlus, ar dar bus kokis laikas tarp 
atsikėlimo ir teismo. Veikiausiai pats atsikėlimas kiek užtruks. 
Bet jam įvykus paskutinis visuotinis teismas įvyks greitai, nes ne- 
matyti, dėl ko jis būtų atidėliojamas. Kurie kelsis iš numirusių, 
tie jau bus atlikę savo skaistyklą. Kūnų atsikėlimui užsibaigus ne- 
beliks skaistyklos. 

Neabejotina ir visiems privaloma tikybos tiesa yra, kad teis- 
mas bus. Antroje šio rašinio knygoje buvo apie teismą, kurs įvyks- 
ta kiekvienam žmogui skyrium, kaip jis tik miršta. Ogi visuo- 
tinis teismas bus visai žmonių giminei jai gyvenimą užbaigus. 

Abiejuose teismuose teisėjas yra neklystantis Dievas, todėl nega- 
lės būti skirtumo tarp pirmosios ištarmės ir antrosios. Bet skirtumas 
bus patiems žmonėms, nes pirmajame asmeniškame teisme, įvyks- 
tančiame tuoj po mirties, pasirodo žmonių elgesio vertė jų pačių 
sąžinės ir Dievo įstatymo šviesoje, o antrajame pasireikš žmogaus 
elgesio vertė visos žmonių giminės elgesio viduryje. 

Visi katalikai privalo tikėti į visuotinį teismą pasaulio pabai- 
goje. Tą tiesą paskelbė V. Jėzus. Ji užrašyta visose trijose pir- 
mose Evangelijose, kaip netrukę matysime. Tą tiesą išreiškia apaš- 
talų sudėjimas, paminėjęs V. Jėzaus užengimą į dangų ir pridė- 
damas: „Iš ten ateis gyvųjų ir numirusiųjų teistų“. Tą tiesą pa- 
kartoja Nikėjos ir Konstantinopolio visuotinių santarybų tikybos 
išpažinimas beveik tais pačiais žodžiais!). Tą atnaujino Benedik- 
to XII raštas 1336 m. sausio 29 sakydamas: „Teismo dienoje 
visi žmonės Kristaus tribunole stos su savo kūnais, kad išduotų 
apyskaitą iš savųjų darbų“?). Pagaliau Tridento santarybos tiky- 
bos išpažinimas pakartoja Nikėjos—Konstantinopolio tikybos iš- 
pažinimą?). 

Pasauliopabaiga. Pagal šv. Morkaus Evangeliją 
V. Jėzus, kalbėdamas apie paskutinį teismą, dar paminėjo 
nelaimes, būsiančias žmonėse, pirma negu pasibaigs jų gyvenimas 
šioje žemėje: Tauta sukils prieš tautą ir karalystė prieš kara- 
lystę; vietomis bus žemės drebėjimų ir bado“). Rasis netikrų +ris- 
tų ir netikrų pranašų; jie darys ženklų ir stebuklų, kad suilai- 
dintų, jei tai gali įvykti, net išrinktuosiusš). Šv. Luko Evangeli- 
joj pridėta: Bus ženklų saulėje, mėnulyje ir žvaigždėse, Žemėje 
gi didelio išgąsčio tarp tautų dėl smarkaus jūros ir bangų 
ūžimo; žmonės džius iš baimės, belaukdami to, kas turi užeiti 
ant viso pasaulio“). 

Iš tų žodžių neabejotinai išeina, kad prieš pasaulio pabai- 
gą bus didelio suirimo žmonėse. Galimas dalykas, kad gero ir 
blogo kova, kuri prasidėjo pirmiesiems dviem žmonėm beesant 


2) Denz Bann. X, 86. 
2) Ten: pat X, 531. 
5) Ten pat X, 994. 

4) Mork. 13, 8. 

5) Mork. 13, 22. 

*) Luk 21. 25-26. 

rojuje, kuri iki šiol tęsiasi nuo ano laiko be pertraukos, juo di- 
desnė ir baisesnė pasidarys pasaulio pabaigoje. Galima numanyti, 
kad tada bus daugiausia žmonių, nes jų skaitlius vis didėja, kad 
tada ir kovos priemonės bus baisiausios, nes, išradimams tobu- 
lėjant, jie panaudojami kovoms ir karams. Spėjama, kad pasau- 
lio pabaigoje daug bus gerų žmonių, bet piktieji pavertos prieš 
juos ištobulintas visokios pirmyneigos priemones. Nežinantiems 
galės rodytis, kad tos priemonės yra stebuklai. Galimas taip pat 
dalykas, kad ir piktoji dvasia savo nežmogišką galybę pavartos 
persekiojimų priemonėms sustiprinti, kad tik išnaikintų geruosius, 
kurių ji nekenčia. 

Kalbant apie pasaulio pabaigą reikia neužmiršti dviejų dalykų 
skirtumo: žmonių giminės pabaigos ir mūsų žemės arba visų sau- 
lės planetų suirimo. Žemė ilgą laiką yra buvusi pirma, negu žmo- 
nių atsirado ant jos. Galimas tat daiktas, kad ir žmonėms išny- 
kus ji dar gali patekti ilgiau ar trumpiau. Žiūrint V. Jėzaus žo- 
džių taip, kaip jie užrašyti Evangelijose, rodosi, kad žmonių gy- 
venimo pabaiga ir pasaulio suirimas įvyks drauge. Žmonės dar 
stebėsis ir bijosis pirmųjų gamtos suirimo ženklų: žemės drebė- 
jimų, jūros nepaprastų ūžimų, ženklų saulėje, mėnulyje ir žvaigž- 
dėse. Bet šita išvada nėra visai neabejotina, nes žinia, kad V. Jė- 
zus neketino mus mokyti dalykų liečiančių gamtą, o tiktai lie- 
čiančių mūsų sielų išganymą. Todėl mes beveik visada klystame, 
kad iš V. Jėzaus žodžių darome kokias nors gamtamokslio išva- 
das. Todėl nė neturime tikrybės, kad žmonijos gyvenimo pabaiga 
ir pasaulio suirimo pradžia įvyks tuo pačiu laiku. 

Gamtos mokslai taip pat neprideda aiškumo. Vieni gamtininkai 
sako, kad saulė ilgainiui atšalsianti ir užgesianti. Dž! to žemė turėsian- 
ti tiek atšalti, kad visokia gyvybė ir žmonės joje pamažėli išnyksią. 
Kiti sako, kad tai galį būti arba galį ir nebūti, ncs galį pasida- 
ryti kokio nors suirimo planetose ar žvaigždėse ir žc mė galinti su- 
sikulti su kokiu kitu skrajojančiu dangaus erdvėse kūnu. Susiti- 
kę juodu abu smarkiai susimušią, kilsiąs baisus karštis ir panai- 
kinsiąs visokią gyvybę. Dar kiti sako, kad tai galį būti ir nebūti, 
bet kad visame pasaulyje šilima ir judėjimas vis einąs smulkyn ir 
kad kada nors nebusią nei vienos žibančios žvaigždės, nei vieno 
daiktelio didesnio už mažiausią dulkę ir kad visas pasaulis tapsiąs tik 

nesuskaitoma nejudančių dulkių kiekybė. Tos trys gamtininkų 
pažiūros viena kitai nesipriešina, bet ir neturi ganėtinai įrodymų, 
kad galėtume jas priskirti prie tikrųjų tiesų. Aišku betgi, kad 
V. Jėzus nekalbėjo apie visų saulių, žvaigždžių, planetų ir kome- 
tų pabaigą, o kalbėjo tiktai apie šios žemės likimą. Žemės pla- 
netos ateitį jis neapsakė, O ją tiktai palietė, kalbėdamas apie 
visuotinį ir galutinį žmonių teismą. 

Čia paminėsime, kiek V. Jėzus apie tą pasaulio pabaigą pa- 
sakė: Saulė aptems, mėnulis nebeduos savo šviesos, žvaigždės 
nupuls nuo dangaus ir dangaus galybės bus pajudintos'). Tie 
žodžiai "reiškia būsiant didelių perversmų gamtoje. Žinant, kad 
žvaigždės, paprastai, daug didesnės už žemę, kyla abejojimas, kaip 
jos galės kristi. Bet V. Jėzus žvaigždėmis vadino ne vien tai, ką 
astronomai vadina tuo vardu, bet kiekvieną dangaus kūną. Ogi 
mažesnių už žemę kūnų yra begalės. Beveik kasdien ir dabar nukrin- 
ta kur nors kokis meteoras ant žemės. Kartais, kaip antai 
1888 m. pasirodo meteorų tiek daug, kad juos praminta meteorų 
lietumi. Nieks negali sakyt, kad niekuomet nebus pražūtingo že- 
mei meteorų lietaus. 

Tarp Marso ir Jupiterio planetų apie saulę skrieja visas 
spiečius mažų planetėlių. Jų yra daugiau kaip 600. Kiti sako netoli 
tūkstančio. Jei kartais pasitaikytų, kad visos didžiosios planetos 
būtų dešiniame saulės šone, o žemė, kuomet ji yra toliausia nuo 
saulės, būtų jos kairiame šone ir tuo tarpu kokis nors didysis 
dangaus kūnas pasitaikytų netoli žemės ir veikdamas į ją, ištrauk- 
tų ją iš jos vietos į anų mažųjų planetėlių taką, tada saulės švie- 
sa jau būtų žymiai aptemus ir su mėnuliu nežinia kas pasidarytų. 
Jei jis liktų savo vietoje, tai jis išrodytų mažesnis už aušrinę; jei 
jis išklystų drauge su žeme į svetimą taką, tai žmogaus akis jau 
nebeprimatytų jo šviesos.  Anam didžiajam dangaus kūnui pasi- 
traukus tolyn ir paliovus veikti į žemę, mažos planetos imtų 
kristi ant jos. Kadangi du trečdaliai žemės paviršiaus yra jūra, 
tai daugelis patektų į vandenį ir susidarytų jūros sujudimas. Kitos 
patektų įsausažemį. Baisus perversmas turėtų kilti, nes kai kurios 
mažosios planetos yra gana stambios. Iš to turėtų kilti nepa- 


1) Mat. 24, 29. 

prasti ugniakalnių išsiveržimai ir žemės drebėjimai. Nuo karščio 
sudegtų visa, kas gali degti ant žemės. Nors man išrodo, kad 
tokiu būdu V. Jėzaus žodžiai išsipildytų įsakmiai, tačiau nesa- 
kau, kad taip bus, nes V. Jėzus nekreipė mūsų dėmesį į gamtos 
likimą, tik į žmonių gyvenimo uždavinius. 

Paskutinis teismas. V. Jėzus tad sakė: Tuomet 
pasirodys danguje žmogaus Sūnaus ženklas, ir tuomet visos Že- 
mės giminės raudos ir matys žmogaus Sūnų ateinantį dangaus 
debesyse su didžia galybe ir didenybe. Jis siųs savo angelų 
su trimitu ir su skardžiu balsu, ir jie surinks Jo išrink- 
tuosius nuo keturių vėjų, nuo vieno dangaus pakraščio iki kitam?). 
Šitą antrąjį galingąjį V. Jėzaus atėjimą į žemę senieji tikybos ra- 
šytojai vadina graikišku vardu parusia, tt y. antras apreiš- 
kimas. V. Jėzus ateis su tuo savo Kūnu, kuris gimė iš Šv. Ma- 
rijos, kuris kentėjo ir mirė prikaltas prie kryžiaus. Tas atėjimas 
bus visiems matomas: Kaip žaibas išeina nuo rytų ir pasirodo iki 
vakarų, taip bus ir žmogaus Sūnaus atėjimas?). Šitą aplinkybę 
mums pasako V. Jėzus persergėdamas prieš tuos melagingus 
kristus, kurie dar prieš žmonijos gyvenimo pabaigą klaidins pa- 
saulį-pasislėpusio Kristaus vardu. Antrasis Kristaus atėjimas ne- 
bus slaptas. 

Dažnai sakoma, kad paskutinis visuotinis pasaulio teismas 
būsiąs Juozapato slėnyje šalia Jeruzalės miesto. Tam priešais 
atsakoma, kad tas slėnis yra mažas. | jį anaiptol nesutilps viso 
pasaulio žmonės. Galimas daiktas, kad ties ta vieta apsistos V. 
Jėzus teisėjas, o kiek vietos užims teisiamieji, tas nenaudinga gvil- 
denti: V. Jėzus to neapreiškė. 

Patį teismą V. Jėzus šitaip apsako: Kuomet pi žmogaus 
Sūnus ateis savo didenybėje ir draug su juo visi jo angelai, tuo- 
met jis atsisės ant savo didenybės krasės. Visos tautos bus su- 
rinktos ties juo, ir jis atskirs juos vienus nuo kitų, kaip piemuo 
atskiria avis nuo ožių. Avis jis pastatys savo dešinėje, ožius gi 
kairėje. Tuomet karalius tars tiems, kurie bus jo dešinėje: Ateikite, 
mano Tėvo palaimintieji, paveldėkite jums nuo pasaulio įkūrimo 


1) Mat. 24, 30-31. 5 
2) Mat. 24, Zi. 

prirengtą karalystę. Nes aš buvau išalkęs, ir jūs mane pavalgy- 
dinote; buvau ištroškęs, ir jūs mane pagirdėte; buvau svečias, ir 
jūs mane priėmėte; buvau nuogas, ir jūs mane apdengėte; ligonis, 
ir jūs mane aplankėte; buvau kalėjime ir jūs atėjote pas mane. 
Tuomet teisieji jam atsakys ir tars: Viešpatie, kuomet mes tave 
matėme alkaną ir tave valgydinome, trokštantį ir tave girdėme? 
Kuomet mes tave matėme svečią ir tave priėmėm, ar nuogą ir tave 
apdengėme? Arba kuomet mes tave matėme ligonį ar kalėjime, 
ir atėjom pas tave? Ir atsakydamas Karalius jiems tars: Iš tik- 
rųjų sakau jums, kiek kartų jūs tai padarėte vienam šitų mano 
mažiausių brolių, man padarėte. Tuomet jis sakys ir tiems, kurie 
bus kairėje: Eikite šalin nuo manęs, prakeiktieji, į amžinąją ugnį, 
kuri prirengta velniui irjo angelams. Nes aš buvau išalkęs, ir jūs 
manęs nepavalgydinote; buvau ištroškęs, ir jūs manęs nepagirdėte; 
buvau svečias, ir jūs manęs nepriėmėte; nuogas ir neapdengėte; ligo- 
nis ir kalėjime, ir jūs neaplankėte manęs. Tuomet ir jie jam atsakys 
tardami: Viešpatie, kuomet mes tave matėm alkaną, ar trokštantį, 
ar svečią, ar nuogą, ar ligonį, ar kalėjime ir tau netarnavome? 
Tuomet jis jiems atsakys, tardamas: Iš tikrųjų sakau jums, kiek 
kartų tai nepadarėte vienam iš šitų mažiausių, nė man nepada- 
rėte. Ir eis šitie į amžinąją kančią, o teisieji į amžinąjį gy- 
venimą!). 

Šitais žodžiais Išganytojas mums apreiškė tiktai galutinąją 
teismo ištarmę, o visa teismo eiga liko neapreikšta. Mūsų protas 
apskritai į ateitį labai mažai tesiekia, juo labiau į tokią tolimą 
ateitį, kaip visuotinis pasaulio teismas. Taigi savo protu nelabai 
galime papildyti tai, ko V. Jėzus neapreiškė. Tačiau nebe naudos 
yra tas protas. Jis mums parodo, kad paskutinis teismas nebus 
viena tik iškilmė, kurioje visi tylės, tik vienas V. Jėzus paskelbs 
ištarmę ir tik po jos atsilieps teisieji ir pasmerktieji. Protu pa- 
siekiame, kad paskutinis teismas tam suves visus žmones į krūvą, 
kad jie visi pamatytų, ką kiekvienas yra padaręs ir ką visi yra 
atlikę, ką žmonės darė Dievui ir ką Dievas darė žmonėms. 

Blogieji papratę kaltinti kitus, bet ne save. Begyvendami 
šiame pasaulyje, jie dažnai kaltina Dievą. Jei jie tai daro ir pra- 


1) Mat. 25, 31-46. 

gare būdami prieš paskutinį visuotinį teismą, tai jie neteks gali- 
mybės to daryti po to teismo, nes išvys, kad Dievas gelbėjo visus 
ir juos pačius ypatingai, bet jie tėviška meile pasinaudoti nenorėjo. 
Gerieji džiaugsis savo išganymu. Jie, matydami pasmerktųjų nelaimę, 
laimins tas valandas, kuriose naudojosi Dievo malonėmis. Jie matys, 
kad tos malonės sudarė visą jų gerumą ir jų nuopelnus, ir jų lai- 
mę. Už tatai jie visu savo dvasios ir kūno smarkumu mylės Dievą. 

V. Dievas nepasirodė savęs angelams prieš jų ištyrimo laiką. 
Jį išvydo tik tie angelai, kurie ištyrime liko ištikimi. Neištikimieji 
virto velniais ir Dievo nematė nė nemato. Dievas neapsireiškia nė 
žmonėms gyvenantiems pirmąjį gyvenimą prieš mirsiant. Jį iš- 
vysta tik tie, kurie pilnai atsiteisę patenka į dangų. Pilnas V. 
Dievo pasireiškimas įvyks paskutiniame teisme visiems. Tik ne 
vienoks jis bus išrinktiesiems, kuriuos apsiaus Jo šviesybės garbė, 
ir pasmerktiesiems bei velniams, kurie išvys ką yra prastoję, bet ne- 
galės pasinaudoti Jo veido šviesybe. Baisiausios rūšies aklybė 
bus jųjų dalis. Deja, ta aklybė jau prasideda šiame gyvenime, 
kad žmogus ima neregėti V. Jėzaus tiesų. 

Paskutiniame teisme teisėjo soste sėdės V. Jėzus, ne Dievas 
Tėvas!), ne Švenčiausioji Trejybė. V. Jėzus yra Dievas ir Žmogus. 
Taigi Žmogus teis žmones. Paskutinis pasaulio teismas bus pa- 
skutinis pelnomojo žmonių gyvenimo laikotarpio veiksmas. Tas 
laikotarpis prasidėjo žalčio gundymu rojuje ir baigsis visuotinuoju 
teismu. Sutvėręs žmogų V. Dievas jį pakėlė į antgamtybę ir save 
pasiskyrė būti jam tikslu. Bet žmogus ištikimybe turėjo pripa- 
žinti tą tikslą. Paskutinis teismas parodys, jog Dievas nevartojo 
prievartos žmonėms, kad Jį pripažintų tikslu. Tas teismas taip pat 
parodys, kiek žmonių Dievą pripažino savo tikslu ir kiek neno- 
rėjo Jo pripažinti. Visi išrinktieji bus Jį pripažinę, visi pasmerk- 
tieji bus Jo nepripažinę. 

Nuo Ievos ir Adomo dienų piktasis angelas, kitaip sakant 
velnias, kovojo ir kovoja su Dievu už sielas. Po paskutinio teismo 
tos kovos daugiau nebebus, nes nebeliks kas būtų galima apgauti. 
Pasmerktieji, nenorėjusieji Dievą turėti savo tikslu, matys, ką jie 
to tikslo vietoje apsirinko. Visas jėgas, kokias velnias pavartodavo 

ir pavartoja neatsargiems apgauti, sieloms pavilioti, Dievo dar- 
bams suardyti, Jo apreiškimui apdumti, po paskutinio teismo 
pakreips prieš nelaimingąsias savo apgaulės aukas. 

Melskimės ir dirbkime, kad jų būtų nedaug. 


VI. AMŽINASIS GYVENIMAS 


1. Amžinoji Tėviškė 


Užbaigusi pagundų, vargų ir nuopelnų laikotarpį visa žmo- 
nių giminė su kūnais ir sielomis, su angelais ir šventaisiais, 
su skaisčiausia Marija, su savo Išganytoju, Karalium ir Teisė- 
ju, stos ties Švenčiausiu Trejybės sostu. Kiekvienas ir visi drau- 
ge patieks V. Dievui visus savo geruosiuos darbus ir dorybes. 
Ir kiekvienas veidas į veidą matys tą Švenčiausią Trejybę, švie- 
sią, aiškią ir malonią, kurią taip sunku buvo suprasti, net ir su 
apreiškimo pagelba, kol kūnuose yra gyvenę. Tada įvyks pilnasis 
žmonių giminės susitikimas su savo Sutvėrėju. Tada žmonija jau 
galės ištarti tinkamą padėką Dievui už sutvėrimą ir už išgany- 
mą. Tada pasirodys, jog neklydo ta Dievo meilė, kuri sutvėrė 
žmones. Žmonės pareikš savo dėkingą meilę. Angelai prisidės prie 
to. Dievo, angelų ir žmonių meilės pilnybė pradės naują gyveni- 
mo laikotarpį, be vargo, be nuodėmės, be klaidos, be tamsos, 
be šešėlio. Tą tiesą mums skelbia paskutiniai apaštalų sudėji- 
mo žodžiai, mokinantieji tikėti į amžinąjį gyvenimą. 

Šv. Jonas Apaštalas savo Apreiškimuose rašo: Tuomet vie- 
nas septynių angelų, turėjusių taures, pilnas paskučiausiųjų sep- 
tynių slogų, atėjo ir kalbėjosi su manim, tardamas: Ateik, ir aš 
tau parodysiu sužieduotinę, Avinėlio žmoną. Jis perkėlė mane 
dyasioje ant didelio ir aukšto kalno ir parodė man šventąjį 
miestą, Jeruzalę, nužengiančią nuo Dievo iš dangaus. Ji turėjo 
Dievo skaistumą; jos šviesa buvo panaši į brangų akmenėlį, tar- 
si jaspio akmenėlį, kaip krištolas. Ji turėjo didelį ir aukštą mū- 
rą su dvylika vartų, ant vartų dvylika angelų ir parašytus var- 
dus; tie yra dvylikos Izraėlio vaikų giminių vardai. I rytus bu- 
vo treji vartai, į šiaurę treji vartai, į pietus treji vartai ir į vaka- 
rus treji vartai. Miesto mūras turėjo dvylika pamatų ir ant jų 

dvylika dvylikos Avinėlio apaštalų vardų. Tas, kurs su manim 
kalbėjosi, turėjo auksinę nendrę išmatuoti miestui, jo vartams ir 
mūrui. Miestas buvo pastatytas keturkampiai ir koks jo ilgumas, 
toks ir platumas. Jis išmatavo miestą auksine nendre ir rado 
dvylika tūkstančių varsnų; jo ilgumas, aukštumas ir platumas 
yra lygūs. Išmatavo taip pat įo mūro šimtą keturias dešimtis 
keturias uolaktis žmogaus mastu, kurs buvo taip pat angelo. Jo 
mūras buvo pastatytas iš jaspio akmens; pats gi miestas iš tyro 
aukso, panašus į tyrą stiklą. Miesto mūro pamatai buvo papuošti 
visokiais brangiais akmenimis. Pirmas pamatas iš jaspio; antras 
iš sapyro, trečias iš kalkedono, ketvirtas iš smaragdo, penktas 
iš sardonijaus, šeštas iš sardijaus, sekmas iš kryzolito, ašmas 
iš berylio, devintas iš topazijaus, dešimtas iš krizoprazo, vienuo- 
liktas iš yakinto, dvyliktas iš ametisto. Dvylika vartų buvo dvy- 
lika perlų, ir kiekvieni vartai buvo iš vienos perlos; miesto gat- 
vės tyras auksas, kaip perregimas stiklas. Aš nemačiau jame 
bažnyčios, nes Viešpats Dievas Visagalis yra jo bažnyčia, taip 
pat ir Avinėlis. Miestui nereikėjo saulės, nė mėnulio, kad jame 
šviestų; nes Dievo skaistumas jį apšvietė, ir jo žiburys yra Avi- 
nėlis. Tautos vaikščios jo šviesoje, o žemės karaliai atneš į jį 
savo garbę ir garbingumą. Jo vartai neužsidarys dieną, nes 
nakties tenai nebebus. Ir tautų garbė ir garbingumas bus į jį at- 
nešta. Į jį nejeis nieko sutepta arba kas daro nuobodą ir me- 
lagystę, bet tiktai tie, kurie įrašyti į Avinėlio gyvenimo knygą. Jis 
parodė man gyvojo vandens upę, blizgančią kaip krištolas, išei- 
nančią iš Dievo ir Avinėlio sosto. Jo gatvės viduryje ir abiejose 
upės pusėse buvo gyvybės medis, kurs duoda dvylika sykių vai- 
sius, kiekvieną mėnesį duoda savo vaisius, ir medžio lapai tar- 
nauja tautų sveikatai. Nebebus daugiau jokio prakeikimo, bet bus 
jame Dievo ir Avinėlio sostas, ir jo tarnai tarnaus jam. Jie matys 
jo veidą, ir jo vardas bus ant jų kaktų. Nakties daugiau nebebus ir 
neprivalys žiburio šviesos, nė saulės šviesos, nes Viešpats Dievas 
apšvies juos, ir jie karaliaus per amžių amžius? 

Šitas vaizdingas Šventojo Jono Apaštalo regėjimas žinomais 
ir matomais mums daiktais primena būsimus ir nematytus V. Jė- 


1) Apr. 21, 9—27; 22, 1-5, 

zaus šventosios Bažnyčios laimės džiaugsmus. Vieni tie vaizdai 
liečia Bažnyčios dvasinę laimę šiame pasaulyje, kiti primena tą 
džiaugsmą, kurs viešpataus po paskutinio teismo amžinoje tė- 
viškėje. Visi tie vaizdai yra simbolingi: brangūs akmens reiškia 
apaštalus, kitos brangenybės reiškia kitas dvasios dovanas. Ne 
tik nelengva įspėti, kokia brangenybė kokią dvasinę brangenybę 
reiškia, bet net pavojinga leistis į spėliojimus. Daugelis, tą beban- 
dydami, sunkiai suklydo. Tačiau vienas daiktas iš to aprašymo 
išeina aiškiai, kad laimingųjų gyvenime danguje bus susitelkęs 
visokis džiaugsmas ir brangenybė aukščiausio laipsnio ir kad 
jokia nedorybė, nei liga, nei trūkumas iš tolo ten nepasieks. 

Šituo jau ir reikėtų užbaigti visą mano rašymą. Bėt dar 
lieka pasakyti keletą žodžių apie tai, kaip Bažnyčia elgiasi su sa- 
vo vaikais pranokusiais mus ir jau patekusiais pas Dievą, 
nors dar su vienomis tik sielomis, ir kūnus palikusiais čionai pas 
mus šiamė pasaulyje. | 


a“ 


2: Šventųjų garbinimas 


Tarp tikinčių į Dievą nėra ir negali būti abejojimo, kad mes 
turime Jį garbinti. Jis mus sutvėrė, Jis mus į antgamtybę pakė- 
lė, Jis mus nusidėjusius išgelbėjo, Jis mus šakramentais gaivina 
ir stiprina, Jis mus myli. Taigi ir mes turime Jį mylėti ir meilę 
Jam pareikšti žodžiu ir darbu, nė kaipo lygūs lygiam, nes tai 
būtų beprotiškai nedora storžievystė, bet sulig tiesos ir teisybės, 
kaip vaikai Tėvui, kaip sutvėrimai Sutvėrėjui, kaip tarnai Vieš- 
pačiui, kaip dulkė Visagaliui Dievui. 

Katalikų Bažnyčioje yra dvi labai skirtingos garbinimo rū- 
šys: ta kuri garbina Dievą, ir ta kuri garbina šventuosius. Nors 
abi rūšys lietuviškai vadinasi vienu garbinimo žodžiu, bet tai tik 
dėl to, kad dar neturim pasigaminę dviejų skirtingų žodžių dviem 
skirtingiem daiktam. Lotyniškai Dievo garbinimas vadinasi „ado- 
ratio“, šventųjų garbinimas vadinasi „honoratio“, k iš graikiško 
„dulia“. 

Skirtumas pirmiausia yra tas, kad, sakiai Dievą, 
mes Jį pripažįstame Dievu ir Viešpačiu, visokios buities ir mūsų 

neribotu, aukščiausiu šaltiniu; O garbindami šventuosius mes 
neužmirštame, kad jie buvo žmonės, Dievo sutverti ir Jo malo- 
nių gaivinami. Kaip grožėdamiesi gamtos puikumu aukštiname 
Dievą, už ką ją gražią sutvėrė; taip stebėdamiesi šventųjų do- 
rybėmis, garbiname Dievą, kad jiems jas davė. Kaip mėnulio šviesa 
yra ne iš jo, tik saulės atspindys, taip ir šventųjų garbinimas iš 
jų pakyla į Dievą. Taip šventuosius mes garbiname dėl Dievo, 
o Dievą dėl Jo paties. 

Garbindami šventuosius mes visuomet sakome: „Užtark 
mus“, arba „Melski už mus“, o garbindami Dievą mes visada 
sakome: „Pasigailėk mūsų“, „Atleisk mums“. Tuo mes pažy- 
mime, kad šventieji yra tik tarpininkai tarp mūs ir Dievo. — Kas 
iki šiol pasakyta, tas yra bendras šventųjų garbinimo pagrindas. 

Jį žinodami, mes betgi žinome, kad ir tarp šventųjų yra 
skirtumo. Iš jų tarpo ypatingai išskiriame Švenčiausią Dievo 
Motiną Mariją. Seniau išdėsčius tą tikybos mokslo dalį, kuri 
liečia Šv. Mergelę, dabar nėra reikalo ją atkartoti. Čia tik primena- 
me, kad ją garbiname dažniau ir daugiau už kitus šventuosius. 
Tas ypatingas jos garbinimas iš graikiško vadinasi „hyperdulia“. 
Ir jam išversti mes neturim lietuviško žodžio. Pripažindami Ma- 
rijai aukščiausią vietą tarp visų šventųjų grynų žmonių, mes 
visgi neužmirštam, kad ji yra žmogus ir Dievo sutvėrimas. Kai 
kuriose rytų apeigose sakoma: „Šventoji Dievo Motina, išgelbėk 
mus“. Tas sakinys lotynų apeigose niekad nevartojamas. Rytinė- 
se apeigose jis lieka ta sąlyga, kad tikėtumė, jog ne Marija 
yra mūsų išganytoja, bet ji savo galingu užtarymu palengvina 
mums pasinaudoti V. Jėzaus atpirkimo malonėmis. 

Šešioliktame šimtmėtyje buvo žmonių, sakiusių, kad nėrei- 
kią garbinti šventųjų, nes tas garbinimas nustelbiąs Dievo garbini- 
mą. Tačiau, jei Dievas būtų norėjęs, kad šventieji Jo nenustelbtų, 
tai nebūtų jų šutvėręs. Bet Dievas ne tokis baimingas. Kuriam 
tėvui ar motinai nemalonu, kad jų vaiką kas pagerbia? Tas 
vaiko pagerbimas amžinų dieną nenustelbia nei tėvo nei motinos 
garbės, bet, priešingai, ją padidina. Juo labiau mes nenustelbiamė 
Diėvo garbės, kada šventuosius garbindami per juos tą garbę 
siunčiame Dievui. Nors Mišių aukoje minime šventuosius, bet 
niekuomet ' tos aukos neaukojame jiems, o tiktai Dievui. Kas 

gerai įsiklausė į Bažnyčios maldas, kuriomis Mišiose gerbiami 
šventieji, tas galėjo pastebėti, kad tų maldų žodžiai niekuomet 
nekreipiami šventiesiems, o V. Dievui. Štai ir pavyzdys: „Duok, 
prašome, visagalis Dieve, kad švento Silvestro, Tavo išpažintojo 
ir Vyskupo, gerbtinoji šventė ir maldingumą padaugintų mums, 
ir išganymą, per mūsų Viešpatį Jėzų Kristų, Tavo Sūnų, kuris 
su Tavim gyvena ir karaliauja išvien su Šventąja Dvasia per 
amžių amžius. Amen“. Aišku, kad šitokios maldos nenustelbia 
Dievo garbės. Todėl dvidešimt penktasis Tridento visuotinės 
santarybos posėdis 1563 m. gruodžio 3 ir 4 dieną pripažino, jog 
iš pirmųjų amžių likęs įprotis garbinti šventuosius yra teisėtas!). 
Tas įprotis tikrai yra iš pat pirmųjų amžių. Daugelyje vie- 
tų, kur yra buvę krikščionių persekiojimų laikai, likosi žemėje 
iškastų olų, vadinamų katakombomis. Ten pirmieji krikščionys 
laidodavo savo numirėlius. Iš parašų ant tų kapų matyt, kad 
ypatingai garbindavo mirusius už tikybą kankinius. Nepigiai šven- 
tieji Petras ir Paulius kraują praliejo Romoje. Išlikusiame iki šiol 
požemyje tų laikų krikščionys kaip mokėjo taip rašė prastas 
trumpas maldeles tiedviem šventiesiems. Jas gali matyti, kas nu- 
vyksta į Romos katakombas, prie šv. Sebastijono bažnyčios. 


3. Paveikslai ir tikyba 


Prieš V. Jėzui ateinant į šį pasaulį beveik visur žmonės 
garbindavo daugybes pramanytų dievų, vyriškų ir moteriškų, ir 
tapindavo jų paveikslus bei droždavo iš medžio arba iškaldavo 
iš akmens jų statulas. Dievas buvo uždraudęs savo išrinktajai 
tautai daryti Dievo paveikslą, ypatingai pažymėdamas, kad Dievas 
yra nematomas nei neišreiškiamas spalvomis, nei kitais būdais. 
Taigi Senojo Įstatymo religijoje nebuvo nei paveikslų, nei statulų ?). 

Išrinktoji Dievo tauta buvo maža, o stabmeldžių aplinkui 
ją buvo daug. Todėl jai buvo didelis pavojus virsti stabmel- 
džiais. Stabmeldija gi dėl to įsigydavo daugybes dievų, kad, be- 
garbindama savo tautos didvyrius, nebežinodavo kur apsistoti 


!) Denz. Ban. X 989, 
2) Deuter. 4, 16. 

ir ilgainiui imdavo vadinti juos dievais. Kad nepasidarytų taip pat 
ir žydų tautoje, ji užsidraudė tapyti savo didvyrių paveikslus 
ir kalti jų atvaizdus iš akmens arba iš kitokios medžiagos. Todėl 
žydų tautoje būdavo daroma tiktai gyvulių atvaizdai arba auga- 
lų paveikslai. Taip Salemono soste buvo du liūtu pas rankenas 
ir 12 mažų liūtų po du ant kiekvieno laipsnio vedančio į sostą)). 
Jeruzalės šventovėje sienos buvo papuoštos palmių medžių 
paveikslais). Pagaliau sandoros skrynios galuose stovėjo du iš 
aukso nulieti cherubinai su sparnais). 

V. Jėzui Naująjį Įstatymą sudarius, Senasis neteko galios. 
Su juo išnyko ir uždraudimas gaminti paveikslus bei statulas. 
V. Jėzui begyvenant niekas nepadarė Jo paveikslo. Neliko portre- 
to nei Švenčiausios Jo Motinos, nei apaštalų. Sako, kad šv. Lu- 
kas padaręs keletą tapytų ir vieną iš medžio išdrožtą Šv. Marijos 
paveikslą. Gal tai ir tiesa. Bet abejotina, ar tie paveikslai išliko 
iki šiol per ilgus visokių nelaimių, persekiojimų ir perversmų 
amžius. Yra keli šimtai Šv. Marijos paveikslų, apie kuriuos sako- 
ma, kad jie esą šv. Luko tapyti. Didelė jų dauguma yra tikrai ne 
tas, kas sakoma. Visi kiti abejotini. Neabejotinai senas šv. Mari- 
jos paveikslas yra Romos katakombose. Bet jis tapytas apie 100 
metų po šv Luko mirties. 

Maždaug to paties laiko, t. y. antrojo šimtmečio padaras 
yra medalis su šv. Petro ir šv. Pauliaus apaštalų paveikslais. 
Taigi nėra abejojimo, kad antrame krikščionijos šimtmetyje jau 
buvo daroma paveikslų. 

Juo labiau nyko stabmeldija ir plito krikščionija, juo dau- 
giau būdavo paveikslų bažnyčiose. Dievui tapus žmogumi, Jo, 
t. y. V: Jėzaus paveikslas malonus būdavo krikščionims. Kruvi- 
nų persekiojimų laikais krikščionys atvaizduodavo Išganytoją, kaip 
kūdikį, kurį garbina atvykusieji iš rytų išminčiai, arba kaip ku- 
nigų kunigą tarp apaštalų prie Eucharistijos stalo. Viena labai 
sena statula jį vaizduoja kaip gerą piemenį, kurs, atradęs pa- 
klydusią avelę, nešasi ją namo užsidėjęs ant pečių. 


1) 3 Karal. 10, 19. 20. 
2) 3 Karal. 6, 29, 35. 
3) Exodus 25, 18—20, 

Bet ir krikščionių tarpe likosi žmonių, mintijusių senovišku 
žydų būdu. Jiems nepatikdavo paveikslai ir statulos. Mahometo 
tikybai įsigalėjus ir tos tikybos žmonėms užkariavus krikščioniš- 
kosios Mažosios Azijos žemes, paveikslų peikimas įsigalėjo, nes 
Mahometo tikyba draudė paveikslus taip, kaip ir Senasis Įstaty- 
mas. Damasko kalifas Jezydas I (680 —683) draudė paveikslus 
ir statulas ne vien savo tikybos žmonėms, bet taip pat ir savo 
valdomiems krikščionims. Tą darė vėliau Jezydas II (720—724) 
ir kiti. 

Maždaug tuo pačiu laiku Konstantinopolyje viešpatavo impe- 
ratorius Leonas III Isaurikas. Sako, kad jis buvęs žymiai palinkęs 
į Mahometo tikybą, ir kad Damasko kalifas Omaras II įį bandęs 
visai savo tikybon pakreipti. Leonas Mahometo tikybos betgi 
nepriėmė. Tačiau jis pripažino kai kurias jos pažiūras, tarp kurių 
ir tą, kad bloga esą garbinti paveikslus ir statulas. 

Tą imperatoriaus klaidingą nuomonę sutvirtino du dvasiš- 
kiai: Kastantinas, Nakolijos vyskupas, ir Tomas, Klaudijopolio vys- 
kupas. 726 m. imperatorius Leonas III pagarsino įstatymą, draus- 
damas paveikslus, vadindamas juos stabais ir savo įsakymą rem- 
damas Senojo Įstatymo žodžiais!). Imperatoriaus raštas liepė 
sunaikinti visus paveikslus ir statulas, kurių daug buvo bažnyčiose. 
Kareiviai ėmė tą įstatymą vykdinti. Žmonės stojo ginti paveikslus 
ir Konstantinopolyje kilo maištas. 

Kostantinopolio patrijarkas Germanas prie maišto neprisidėjo, 
imperatoriaus įsakymą peikė ir 729 m. šaukėsi popiežiaus. Impe- 
ratorius už tai Germaną pavadino valstybės išdaviku ir pašalino 
jį iš patrijarkų, ir į jo vietą 730 m. pastatė vieną garbės ir val- 
džios godų patrijarko rūmų dvasiškį Anastazijų, kurs neturėjo 
sąžinės. 

Vienuoliai neklausė klaidatikio imperatoriaus, nei tokio jau 
jo pastatytojo ir jam pataikaujančio patrijarko. Už tat Leonas ir 
Anastazijus su savo šalininkais ėmė ne vien paveikslus naikinti, bet 
ir vienuolius persekioti. Imperatorius savo įsakymą buvo nusiun- 
tęs į Romą popiežiui Grigaliui Antrajam ir reikalavęs iš jo taip pat 
panaikinti paveikslus. Popiežius 727 m. bandė imperatorių įtikin- 

ti, aiškindamas stabų garbinimo ir paveikslų gerbimo skirtumą 
bei pažymėdamas, kad ne imperatoriams yra pavesta spręsti tiky- 
bos dalykai. Popiežius pridėjo nesibijąs imperatoriaus grasinimų. 
Keletą kartų susirašinėjo imperatorius su popiežium, bet nesutarė. 

Tuo tarpu paveikslų naikinimas ir vienuolių persekiojimas 
ėjo vis smarkyn. Imperatoriaus įsakymo vykintojai naikino nė 
vien paveikslus su statulomis, bet ir šventųjų relikvijas ir vienuo- 
lynų trobas. 

Šv. Jonas Damaskietis gyveno Mar Saba vienuolyne, kurs 
buvo Damasko valstybėje, 0 ne imperatoriaus valdomose žemėse. 
Šventasis rašė smarkių veikalų prieš tuos, kurie naikino šven- 
tųjų paveikslus. Imperatorius melagingai įskundė šv. Joną Damas- 
ko kalifui, arba valdovui. Kalifas įtikėjo, kad šv. Jonas esąs vals- 
tybės išdavikas, ir įsakė nukirsti jam dešinę ranką. Tą įsakymą 
viešai įvykdžius, nukirstoji ranka stebuklingai prigijo prie savo 
vietos. Kalifas įtikėjo, kad šventojo būta nekalto. 

Grigaliui II mirus 731 m. jo įpėdinis Grigalius III vėl bandė 
rašyti imperatoriui, bet ir iš to nieko neišėjo. Turėdamas sau 
pritariantį ir tiesos nepaisantį patrijarką Anastazijų, imperatorius 
Leonas ėmė mažinti kitų patrijarkų sritis, o platinti Konstantino- 
polio patrijarko valdomas žemes. Grigalius III 731 m. sukvietė 
į Romą 93 vyskupus į tarybą. Toji paskelbė, kad atskirtas nuo 
Bažnyčios yra kiekvienas, kas naikina, gadina arba pašalina šven- 
tųjų paveikslus ar statulas iš garbinamųjų vietų. Popiežius ir 
minėtoji taryba pasiuntė savo įgaliotinį į Kostantinopolį, kad nu- 
vežtų ir įteiktų imperatoriui tą nutarimą. Imperatoriaus valdinin- 
kai sugavo įgaliotinį bekeliaujantį per Siciliją. Apsidirbęs su pa- 
siuntiniu imperatorius Leonas pasiuntė laivyną į Italiją, kad ir 
patį popiežių nubaustų. Bet audra nuskandino laivus. Tuo tarpu 
valstybėje kilo maras, žemės drebėjimai naikino trobas ir iurtą, 
badas ištiko plačias sritis, ir turkai su savo kariuomene vis tolyn 
briovėsi į Leono Izauriko žemes, atimdami stambius plotus. Le- 
onas mirė 741 m. 

Jo vietoje į imperatorių sostą sėdo Leono III sūnus Kons- 
tantinas Penktasis. Tas dar žiauriau už tėvą naikino šventųjų pa- 
veikslus. Konstantino švogeris, o Leono žentas Artabasdas sukėlė 
maištą ir pasiskelbė imperatorium. Nesąžiningasis patrijarkas Anas- 

tazijus jį iškilmingai vainikavo, o teisėtąjį, kad ir nedorąjį, impe- 
ratorių, savo globėjo sūnų Konstantiną atskyrė nuo Bažnyčios ir 
paskelbė eretiku. Bet Konstantinas su savo kariuomene apgulė 
Konstantinopolį. ir veikiai užėmė sostinę. Sugavęs švogerį Artabas- 
dą Konstantinas išlupdino jam abi aki 743 m. Anastazijų gi patri- 
jarką Konstantinas viešai nuplakdino rykštėmis ir taip pat išlupdinęs 
jam akis, liepė jį su panieka vedžioti sostinės gatvėmis. Kadan- 
gi nebuvo iš kur gauti kitas patrijarkas, taip lengvai keičiąs nuo- 
mones tikybos dalykuose pasaulinės valdžios nurodymais, 
o Anastazijus pareiškė Konstantinui visiškai sutinkąs su jo pažiū- 
romis, tai Konstantinas paliko Anastazijų patrijarko vietoje. Anas- 
tazijus mirė 754 metais. 

Tais pačiais metais imperatorius Konstantinas V sukvietė 
į Konstantinopolį 340 vyskupų. Roma, Aleksandrija, Antijochija ir 
Jeruzalė, tai yra visi keturi patrijarkatai neatvyko į tą susirinkimą 
ir neatsiuntė savo atstovų. Konstantinopolio patrijarkas Anastazijus 
taip pat buvo jau miręs. Taigi susirinkime nebuvo nei vieno patri- 
jarko;-o pirmininkavo pasikeisdami Teodozijus, Epezo arkivysku- 
pas, ir Pastilius, Pergamo. Savos nuomonės pareikšti ten nebu- 
vo leista. Buvo galima tik pritarti tam, ko imperatorius Kon- 
stantinas reikalavo. Jis gi reikalavo, kad susirinkimas pasmerktų 
paveikslų garbinimą. Surinkimas taip ir padarė, pridėdamas daug 
pagyrimų mirusiam imperatoriui Leonui Izaurikui bei gyvajam 
jo sūnui Konstantinui Kopronimui ir pasmerkdamas šventųjų pa- 
veikslų gerbimo apgynėjus, tarp tų ir Bažnyčios Tėvą šv. Joną 
Damaskietį. Tas susirinkimas dar išrinko Konstantinopoliui tą patri- 
jarką, kurio imperatorius norėjo, būtent Selenkijos vyskūpą Kon- 
stantiną, kurs pasivadino Konstantinu II. 

Abudu Konstantinai, imperatorius ir patrijarkas, gerai sutarė 
persekioti tuos žmones, kurie drįso laikytis senos krikščionių 
tiesos, kad valia gerbti šventųjų paveikslus. Tokių visgi atsiras- 
davo. Vyriausybė vienus užplakdavo iki mirties (Petrą vienuolį 
761 m.), kitus į maišą užrišę su akmenimis įmesdavo į jūrą (Jo- 
ną, Managrijos vienuolyno vyresnįjį 761). Kitus kitaip užkankin- 
davo. Taip šventųjų kankinių skaičius žymiai padidėjo. 

Kadangi jie beveik visi buvo vienuoliai, tai imperatorius 
Konstantinas Kopronimas išleido įstatymą draudžiantį būti vienuo- 

liais. Vienuolynus tada vienus sugriovė, kitus pavertė sandėliais 
arba šiaip kuo nors. Bet ir patrijarkas Konstantinas II buvo iš vie- 
nuolių. Bepataikaudamas imperatoriui, tas blogos sąžinės dvasiškis 
pasiskelbė perėjęs į pasaulinę dvasiškiją. Ne per ilgiausia jis džiau- 
gėsi savo niekšyste. 766 metais imperatorius užpyko ant jo, vie- 
šai nuplakdino rykštėmis ir nukirsdino galvą. Taip užmoka- 
ma niekšams už jų nesąžiningumą. s 

Bet ir pats imperatorius Konstantinas V Kopronimas mirė 
TI5 m. Jo sūnus įpėdinis Leonas IV (775—780) daug žmoniš- 
kiau ėmė elgtis. Leono IV-jo žmona Irena buvo tikra paveikslų 
gerbėja ir laikė šventųjų paveikslų savo rūmuose. Jos pavyzdžiu 
pasidrąsino kaikurie dvasiškiai. Bet Leonas IV juos skaudžiai 
nubaudė. Jis rengėsi net mirtim nubausti savo žmoną imperato- 
rienę Ireną. Tačiau to neįvykdė, nes mirė 780 m. 8 rugsėjo. 


Leono Ketvirtojo sūnus, sosto įpėdinis Konstantinas Šeštasis, 
tėvui mirštant, buvo mažas, vos devynių metų vaikas. Valstybę ėmė 
valdyti našlė Irena, toji pati, kuri ką tik išliko nenubausta mirtim 
už paveikslų gerbimą. Ji nebeliepė vykdinti žiauriausius įstaty- 
mus. Bažnyčios vėl pasipuošė šventųjų paveikslais, vienuoliai su- 
grįžo į savo vienuolynus. Konstantinopolio patrijarkas Paulius IV 
atsisakė nuo patrijarkavimo 784 m. ir įstojo į vienuolyną. Jo 
vieton imperatorienė paskyrė Tarasijų. Ji išsiuntė savo astovus 
į Romą pas popiežių Adrijoną Pirmąjį (172—795), pripažindama 
jį tikru visos Bažnyčios aukščiausiu ganytoju ir prašydama sukviesti 
visuotinę tarybą. Tarasijus taip pat buvo nurašęs popiežiui raštą. 
Šv. Tėvas pagyrė jo tikėjimo grynumą ir uolybę. Bet jis papeikė 
Tarazijų už tai, kad ūmu laiku iš pasaulinio žmogaus pakilo į patri- 
jarkus ir dar pasivadino visuotiniu patrijarku. Popiežius pasiuntė į 
Konstantinopolį du atstovu: šiaip kunigą ir vienuolį. Juodu abu 
buvo tuo pačiu vardu Petrai. Veikiai atkeliavo į Konstantinopolį ir 
kitu du dvasiškiu, kuriuodu atstovavo Aleksandrijos, Antijochijos ir 
Jeruzalės patrijarkus. Jų dviejų atsigabentieji raštai liudijo, kad 
tie trys patrijarkatai visuomet gerbė šventuosius paveikslus. 


Rugpiūčio mėnesyje 786 m. patrijarkas Tarasijus atidarė 
santarybą Konstantinopolyje. Bet kareiviai, kurie neseniai buvo 
naikinę šventųjų paveikslus ir išniekinę kankinių kūnus, įsibrovė 

į santarybą ir išvaikė susirinkusius vyskupus. Imperatorienė Ire- 
na atstatė tuos kareivius iš tarnybos. 

Popiežiaus atstovai ir apie 300 vyskupų susirinko Nikėjos 
mieste 787 m. ir pradėjo visuotinę santarybą 24 rugsėjo. Ji tru- 
ko visą mėnesį. Kadangi popiežiaus atstovai negalėjo kalbėti 
graikiškai, tai posėdžius vedė patrijarkas Tarasijus. Tačiau popie- 
žiaus atstovai pirmieji pasirašė po nutarimais. Tarp nutarimų buvo, 
kad šventųjų paveikslų gerbimas yra geras daiktas, kad 754 metų 
santaryba negali skaitytis visuotine, nes joje nedalyvavo nei po- 
piežiaus atstovai, nei kiti patrijarkai. , 

Septintame posėdyje šitoji, t. y. septintoji visuotinė santaryba 
išgyrė tikybos išpažinimą, kuriame buvo išreikšti senesniųjų 
santarybų nutarimai ir pridėta, kad šventųjų paveikslams tinka 
pagerbimas, graikiškai tariant proskynesis, bet ne garbinimas, grai- 
kiškai //atreia, kuris tinka tik vienam Dievui. Paveikslai gerbia- 
mi ne savo dėliai, bet dėl tų asmenų, kurie išreikšti juose. San- 
taryba pagyrė Germaną, šv. Joną Damaskietį ir Kiprietį Jurgį, o 
pasmerkė paveikslų gerbimo priešus. Visi nutarimai suimti į 22 
kanonu. Tarp jų žymėtinas trečiasis kanonas, kuris draudžia 
dvasiškiams priimti paskyrimus iš pasaulinės vyriausybės ir pareiš- 
kia, kad tik vyskupai gali skirti vyskupus. Šituo kanonu Antroji 
Nikėjos arba septintoji visuotinė santaryba netiesioginiu būdu pa- 
peikė ir imperatorienę Ireną ir jos paskirtąjį patrijarką Tarasijų. 
Taip pasirodė tos santarybos nepriklaus.mybė nuo pasaulinės 
valdžios. 

Tačiau santaryba savo nutarimus su pagarba nusiuntė 
imperatorienei ir įteikė Konstantinopolio dvasiškijai. Imperatorie- 
nė nesupyko. Paskutinis santarybos posėdis įvyko Konstantinopo- 
lyje. Ir imperatorienė atėjo į santarybos užbaigimo iškilmę. 

Popiežius Adrijonas patvirtino tos santarybos nutarimus, 
išversdino juos į lotynų kalbą. Bet Konstantinopolio vyriausybė 
negrąžino Šv. Tėvui jo nuosavybės, kurią buvo užgrobę impera- 
toriai, paveikslų gerbimo priešininkai. 

Praėjo dvidešimt septyneri metai. Imperatorium užstojo Leo- 
nas V Armėnas. Jis vėl ėmė persekioti šventųjų paveikslus. Tada 
rytų šalyse katalikai suskilo. Vieni laikėsi neteisėtai paskirto patrijar- 
ko Teodoto ir niekino paveikslus, kiti klausė šv. Teodoro Stu- 

dito ir gerbė paveikslus. Pirmieji buvo eretikai, antrieji tikrosios 
tikybos žmonės. Šitie vadinosi ortodoksais, t. y. grynos tikybos 
žmonėmis. 

Per Kalėdas 820 metų žiaurųjį imperatorių Leoną V nužudė jo 
paties aukštieji karininkai. Jie imperatorium pastatė vieną karei- 
vių vadą, kurs vadinosi Mykolu Antruoju. Tas taip pat persekio- 
jo paveikslų gerbėjus, kaip ir nužudytasis jo pranokėjas. Mykolas 
II dar žiauresnis tapo po 824 m., kuomet numalšino Tamo maištą. 
Mykolui mirus jo sūnus Teofilius (829—842) toliau ir žiauriau 
varė persekiojimo darbą. Paveikslų vėl nebeliko bažnyčiose ir 
viešose vietose. Kalėjimai buvo pilni teisingų dorų žmonių. Teo- 
filius mirė 842 metų pradžioje. Jo sostas liko jo sūnui Mykolui 
Trečiajam, kurs buvo vos trijų metų. Našlė imperatorienė Teo- 
dora buvo ištikima katalikė. Ji paleido katalikus iš kalėjimų, 
atšaukė persekiojimų įstatymus. Katalikų persekiotojui patrijarkui 
Jonui VII atsistatydinus, jo vieton stojo Metodijus, kurs keletą 
metų buvo kentėjęs kalėjime. 842 m. santaryba Konstantinopolyje 
patvirtino Jornio atsitraukimą ir Metodijaus išrinkimą. 

Pirmąjį gavėnios sekmadienį, t. y. 842 m. vasario 19 paveiks- 
lai iškilmingai grįžo į bažnyčias. Rytų apeigų bažnyčiose tas 
sekmadienis iki šiai dienai vadinasi tikrosios tikybos sekmadieniu. 
Jame minėjama paskutinės tiesos pergalė sunkioje jos kovoje 
už šventųjų paveikslus ir daroma didelių iškilmių. Ilgainiui to 
sekmadienio reikšmė praplito. Jis virto iškilme, kurioje minėja- 
ma Dievo apreikštosios tiesos pergalė ant visų klaidų. Graikiš- 
kai tikroji tikyba vadinasi orthodoxia, todėl ir tas sekmadienis 
vadinasi ortodoksijos šventė. 

Graikų žodis ortodoksija rusiškai verčiamas pravoslavija. 
Bet, deja, jo reikšmė pakitėjo. Mat, tais laikais, kada pasaulinė vy- 
riausybė norėjo sunaikinti bažnyčiose šventųjų paveikslus, tapy- 
tus ir skaptuotus, ortodoksais vadindavosi tie, kurie ėjo išvien su 
Šventuoju Tėvu-popiežium, Romos vyskupu. Mažasis imperato- 
rius Mykolas: III užaugo girtuoklis. Ilgainiui jis pats ėmė valsty- 
bę valdyti ir, nepakęsdamas šv. Ignoto pabarimų už ištvirkimą, 
išmetė Šventąjį iš Konstantinopolio patrijarkų ir į jo vietą pastatė 
Fotijų ir su tuo drauge atskyrė visą Rytų šalį nuo vienybės su 
aukščiausiu visos Bažnyčios ganytoju, šv. Petro įpėdiniu 

popiežium. Mykolui mirus Fotijui dar gyvam esant 870 metais 
vienybė vėl atsitaisė. Bet 1054 metais galutinai suiro. Dabar 
ortodoksų, arba pravoslavų, vardu didžiuojasi tie, kurie Romos 
vyskupo nekenčia. Bet jie neturi teisės vartoti to vardo, kuriuo 
aštuntas ir devintas šimtmečiai vadindavo paveikslų gerbimo 
ir Romos aukščiausio ganytojavimo šalininkus, kaip šv. Teodorą 
Studitą ir kitus. 


Paveikslų peikimas vakaruose. Nutarimus sep- 
tintosios visuotinės santarybos, buvusios Nikėjoje 787 m., popie- 
žius Adrijonas, išversdinęs lotyniškai, išsiuntinėjo Vakarų šalies 
vyskupams. Vertimas buvo labai menkas, nes vertėjas mažai 
temokėjo graikų kalbos. Santaryba buvo nutarusi: „Pripažįstu 
šventus ir gerbtinus paveikslus; ir tikruoju, Dievui priklausančiu 
garbinimu, garbinu tiktai vienasmenę ir gaivinančią Trejybę“. 
Skubotas vertėjas tuos žodžius išvertė: „Pripažįstu šventus ir 
gerbtinus paveikslus tuo pačiu garbinimu, kuriuo garbinu vienas- 
menę ir gaivinančią Trejybę“. Francijos vyskupai 794 m. susirin- 
kę Frankfurte pasmerkė Antrąją Nikėjos santarybą. To pasmer- 
kimo priežastis buvo vertėjo klaida ir dėl to pasmerkimas buvo 
klaidingas. Bet iš to matyt, kiek sąmyšio pasidarė visur. Net vie- 
nuoliktam šimtmetyje popiežius Aleksandras Antrasis pastebėjo, 
kad Burdigalijos (Bordeaux) vyskupas Joselinas dar turėjo klai- 
dingų pažiūrų į paveikslų gerbimą, ir sudraudė tą vyskupą. 


Ilgainiui rytuose ir vakaruose nusistovėje ir įsigalėjo tiesa, 
kad paveikslų gerbimas nėra stabmeldybė, nes stabmeldybė būva 
tada, kada žmogus statulą arba paveikslą laiko dievu, o krikš- 
čionys to nedaro. Septintoji visuotinė santaryba teisingai nutarė, 
kad nematomą Dievą reikia garbinti, pripažįstant Jį pasaulio Su- 
tvėrėju ir Viešpačiu, o paveikslus reikia tiktai gerbti. Dievą gar- 
biname dėl Jo paties, o paveikslai gerbiami ne dėl jų pačių, o 
dėl šventųjų asmenų, išreikštų paveiksluose. Pagaliau šventieji 
žmonės gerbiami ne taip, kaip Dievas, o kaip Dievo tarnai, kaip 
Jo malonių gavėjai, kaip Jo valios geri vykdytojai. 

Šitoms tiesoms nusistovėjus praėjo keli šimtai metų. Per 
tą laiką tapybos menas įsigalėjo ir ištobulėjo rytų žemėse. Vaka- 
rų šalyse bažnyčios buvo pilnos ne tik paveikslų, bet ir statulų. 

Prie tapybos meno prisidėjo skulptūros menas, t. y. statulų dary- 
mas iš medžio arba iš kietesnės medžiagos. 

Tik štai šešioliktojo šimtmečio pradžioje iškyla naujas da- 
lykas. M. Liuteris ima skelbti, kad Bažnyčia neturinti teisės mo- 
kyti žmones tikybos, kad visas Dievo apreiškimas esąs surašytas 
Šv. Rašte, kad kiekvienas, beskaitydamas Šv. Raštą, iš jo išmoks- 
tąs visų Dievo apreikštųjų tiesų. 

Ir ėmę bemoksliai žmonės skaityti Šv. Raštą, rado jame 
daug vietų, kur draudžiama gaminti ir garbinti statulas bei pa- 
veikslus. Bemoksliams nei kam ko, kad paveikslų draudimas buvo 
vien laikams ankstybesniems už V. Jėzaus atpirkimą, kad Išga- 
nytojui sudarius Naująjį Įstatymą, Senojo Įstatymo apeiginiai 
draudimai ir liepimai neteko galios, kad jie pasiliovė drauge su 
gyvulių aukomis, su Aarono kunigyste, einančia iš tėvo sūnui, kad 
jau nei reikalo nėra drausti tapybą nei skulptūrą, nes jau išma- 
nymas žmonėse pakilo tiek, kad kiekvienas supranta skirtumą 
tarp gyvo asmens ir jo paveikslo. Šitų aiškių tiesų nepaisė pir- 
mieji šešioliktojo šimtmečio klaidatikių klausytojai. 

Biaurėdamiesi stabmeldyste, klaidingai supratę Šv. Raštą, 
Liuterio sekėjai Vokietijoje, Danijoje, Švedijoje savo bažnyčių 
statulas ėmė laikyti Dievo uždraustais stabais ir šoko jas skal- 
dyti bei plėšyti paveikslus. Daugelio žymesniųjų bažnyčių visi 
langai buvo vitražai, kitaip sakant, dar painesniu už tapybą būdu 
išdeginti stikle paveikslai. Kur šešioliktojo šimtmečio akmens 
nepasiekė jų sudaužyti ir kampuose išliko iki 19-tam amžiui 
nors maži sklypeliai, tuos šiandien mokslo ir meno gerbėjai per- 
ka, duodami aukso daugiau, negu tie stiklo paveikslai sveria. 
Šešioliktame šimtmetyje, kada to viso buvo ne vien šukės, bet 
ištisi paveikslai, žmonės jų brangenybės neišmanė lygiai taip, 
kaip buvo nesupratę ir Šventojo Rašto. Bažnyčių langų dau- 
žymas, paveikslų draskymas, statulų skaldymas— lyg kokis už- 
kerėjimas apėmė šiaurinės Europos žmones. Prancūzijoje taip pat 
darė, kur galėjo, Kalvyno sekėjai. Šitie kiek vėliau užkrėtė ir 
anglus, kurie daug daugiau, negu pusę savo senojo meno turtų 
sunaikino šešioliktojo šimtmečio pabaigoje. 

Katalikų Bažnyčia nepakenčia stabmeldijos. Bet ji nepagiria 
meno dalykų naikinimo ten, kur tie meno padarai anaiptol 

nėra stabmeldijos nei prietaisai, nei padarai. Taigi Tridento 
visuotinoje  santaryboje nutarta: „Kristaus, Dievo Motinos 
Mergelės ir kitų šventųjų paveikslai tinka turėti ir laikyti, 
ypač bažnyčiose, ir jiems teikti prigulinčią garbę ir gerbimą, 
netikint, kad juose būtų kokio nors dievingumo arba šiaip ga- 
lios, vertos garbinti, nei neprašant iš jų ko nors, nei neatsidedant 
paveikslais, kaip tat kitados darydavo stabmeldžiai, kurie stabuose 
laikydavo savo viltį; bet tiems paveikslams teikiamoji pagarba 
turi eiti jų reiškiamiems asmenims. Per paveikslus, kuriuos bu- 
čiuojame, arba ties kuriais kepurę nusiimame ir net atsiklaupiame, 
Kristų turime garbinti ir šventuosius aukštinti, kurių oi 
tuose paveiksluose turime“ !). 

Tas ir kiti Bažnyčios nutarimai mokina mus: 1 kad pats 
paveikslas ar statula teturi tik medžiagos ir darbo vertę. Sulig 
tų jis įkainojamas. Juo daugiau geresnio meno paveikslo darbe, 
juo jis brangesnis. 2 Paveikslas, reiškiąs nešventąjį žymų as- 
menį, yra vertinamas sulig to asmens nuopelnų ar vertybės. 3 
Šventojo! paveikslas yra gerbiamas sulig išreikštojo asmens šven- 
tybės. 4 Kaip vertinimas, taip ir gerbimas nėra paveikslui, o jojo 
reiškiamam asmeniui. 5 Nei vienas paveikslas, nei vienas sutver- 
tasis asmuo negali būti garbinamas tuo pačiu būdu, kaip Dievas. 
Patariama skaitytojui įsidėmėti, kad įkainoti yra ne tas pat, ką įvertin- 
ti, ir įvertinti yra žemesnis dalykas, negu gerbti. Pagaliau žodis gerbt 
toli šaukia iki žodžio garbinti, o ir garbinimas dar būva ne vieno 
laipsnio. Užvis didžiausias yra skirtumas tarp sūtvėrimų garbinimo 
ir Dievo garbinimo. Tarp paprasto kainos nustatymo ir šventųjų 
sutvėrimų garbinimo yra mažiau skirtumo negu tarp švenčiausių 
sutvėrimų garbinimo ir Dievo garbinimo. Tarp Dievo ir sutvė- 
rimo negali būti nei jokios lygties. 


4. Relikvijos 
Kalbant apie paveikslų gerbimą, jau teko pažymėti, kad 
šventųjų paveikslų niekintojai niekindavo ir šventųjų kaulus, ku- 
rie bažnyčiose būdavo laikomi garbingoše vietose. Peikdama tą 


1) Trid. sess. XXV, 3 ir 4 gruodž. 1563 m.; Denz. Ban. X, 986. 

nedorą ikonoklastų elgesį, Nikėjos Antroji visuotinė santaryba 
787 m. panaujino seną įstatymą, kad kiekvienoje bažnyčioje turi 
būti kankinių kaulų. Tie šventieji kaulai, ir net jų mažieji trupi- 
nėliai, likę iš šventųjų žmonių kūnų, vadinasi relikvijomis. Mat, 
lotyniškai religuum reiškia tą, kas liko. 

Per pirmuosius tris šimtus metų nuo Viešp. Jėzaus laikų dau- 
gelis žmonių davėsi nužudyti, nenorėdami užsiginti Kristaus. Tuos 
didvyrius krikščionys labai brangindavo ir prie jų kapų susi- 
rinkdavo laikyti pamaldas. Pati švenčiausioji Mišių auka pradžio- 
je būdavo laikoma ne tiek ant tam tikrų altorių, kiek ant kan- 
kinių grabų. Tie grabai dažniausiai būdavo iš marmuro arba ki- 
tokio akmens. Persekiojimams pasiliovus bažnyčių atsirado dau- 
gėlyje įvairių vietų. Kankinių gi būta ne visur. Kankinių gerbi- 
mas nesiliovė ir nemažėjo. Kadangi iš šventųjų kūnų būdavo be- 
likę tik kaulai, tai senos bažnyčios juos dalindavosi su naujomis, 
ir įprotis laikyti Mišias tik ten, kur buvo kankinių kaulų, 
nepasikeitė. 

Šiandien tebėra tas pats katalikų Bažnyčioje. Lotynų apei- 
gų kunigams nevalia laikyti Mišių, kur nėra akmens su šventųjų 
kankinių kaulais. Tas akimuo būva arba nekilnojamas ant vietos 
vyskupo pašventintas altorius su įmūrintomis į jį šv. kankinių 
rėlikvijomis ir vadinasi „altare fixum“, arba nedidokas kilnoja- 
(mas marmuro gabalėlis, taip pat vyskupo pašventintas, su įdėto- 
mis į jį ir vyskupo antspaudu patikrintomis relikvijomis. Tas va- 
dinasi kilnojamasis altorius—lotyniškai „altare portatile“. 

Rytų apeigų kunigai taip pat turi nekilnojamų altorių vys- 
kupo pašventintų drauge su bažnyčia. Ir tuose altoriuose visuo- 
met būva kankinių rėlikvijų. Bet Mišias kartais tenka laikyti ir 
ten, kūr nėra vyskupo pašventinto altoriaus. Taigi rytinių apeigų 
kunigai gali laikyti Mišias ant taip vadinamos „antiminsijos“. 
Antiminsija yra nedidelė kartais šilkinė, kartais drobinė skara. 
Ant jos atspaustas paveikslas, kaip šventieji laidoja V. Jėzaus 
Kūną, nuimtą nuo kryžiaus. Antiminsiją gali šventinti tiktai vys- 
kūpas ir jis būtinai turi į ją įsiūti šventųjų kankinių kaulų, t. y. 
relikvijų. 

Relikvijomis taip pat vadina ir savo mirtimi mirusių šventųjų 
lavonus, nors jų mėsos dar būtų nešupuvusios. Relikvijomis tei- 

singai vadinasi ir šventųjų plaukai. Altoriams ir antiminsijoms nei 
plaukai, nei nekankinių šventųjų kaulai, nei šiaip relikvijos netinka. 
Bet dėl to šventieji išpažintojai, arba šventosios mergelės nelai- 
komos žemesnėmis. Kankinių relikvijų reikalaujama tik dėl to, kad 
senovėje vieni kankiniai tebūdavo šventaisiais, nes pradžioje bu- 
vo žiaurių persekiojimų laikai. 

Kai kurie sako, kad kiekvieno šventojo asmens kūnas turįs 
nors kiek apipūti, nes kiekvienas šventasis yra gimęs su gimtąja 
nuodėme, o lavono puvimas yra gimtosios nuodėmės liekana. 
Todėl ir sakoma, kad tiktai V. Jėzaus Kūno visai nesiekė puvimas, 
ir Švenčiausios Marijos Dievo Motinos kūnas buvo paimtas į 
dangų nei trupučio nepradėjęs gesti. Šita pažiūra ypatingai pra- 
plitusi tarp pravoslavų. Tačiau kalbėdami apie Šv. Marijos kūno 
nepuvimą, jie užmiršta pridėti, kad ir ji buvo nekaltai pradėta. 

Prieš bolševikams įsigalint Rusijoje daugelyje vietų buvo sa- 
koma ten esą negendančių relikvijų, rusiškai „netliennyja mošči“. 
Šiandien sunku susekti, kiek tuose pasakymuose buvo tiesos. 
Bet visiškai neabejotina ir aš savo akimis tą mačiau, kad Polocke 
katalikų bažnyčioje buvo nesupuvęs palaiminto Andriejaus Bo- 
bolės kūnas. Jis 1913 m. buvo visai sudžiūvęs ir pajuodavęs, bet 
nesupuvęs. Palaimintasis Andriejus Bobolė buvo katalikų kunigas 
septynioliktame šimtmetyje nukankintas už tikybą. Yra ir daugiau 
šventųjų katalikų bažnyčioje, kurių kūnai nesupuvę, tik sudžiūvę, 
nors nuo jų mirties praėjo daugiau kaip šimtas metų. 

Ne visada kūnų nepuvimas būva šventumo ženklas, nes 
ne visada būva stebuklingas. Senovės Aigipto žmonės taip mokė- 
davo suruošti savo nabašninkų lavonus, kad tie išbuvo nesupuvę 
virš dviejų tūkstančių metų. Amerikoje Chicagos mieste Marshal 
Field'o muziejuje yra išvyniotas lavonas moteriškės mirusios ke- 
letą šimtų metų prieš Kristui užgemant. Tas lavonas guli laisvai 
padėtas paprastame kambario ore ir visai nepūva. Tas lavonas iš- 
rodo lyg iš gintaro padarytas, nes yra gelsvas ir kiaurai perma- 
tomas. Permatomi pasidarė jo raumens ir kaulai. Romoje prie 
gatvės Vittorio Veneto ir Palermos mieste Sicilijoje yra kapucinų 
vienuolynai, kurių požemiuose lavonai džiūsta, bet nepūva. Iš- 
džiūvę jie ilgainiui subyra: pirma rūbai, paskui raumens, paskui 
kaulai. Taigi labai painus daiktas yra atskirti, kuris lavono nepu- 

vimas yra stebuklingas ir šventybę liudija, o kuris yra paprastas 
gamtinis išdžiūvimas. Tačiau skirtumo yra. Tik tais atvejais, kada 
prie kūno nepuvimo būva kitų aiškesnių šventybės įrodymų, Baž- 
nyčia pripažįsta šventaisiais tuos, kurių kūnai nepūva. 

Šventumas būva dvasios ir sielos, o ne kūno. Gerbdami šven- 
tuosius, mes pirmiausia gerbiame jų asmenis ir nemirštančias jų 
sielas. Tačiau kūnai šventųjų apipuvę, sudžiūvę arba ir mažai tesuge- 
dę visdėlto tik minte primena mums asmenis ir sielas. Kūnai tad 
yra tik palaikai ir dėl to teisingai vadinasi relikvijomis. 

Netekęs tėvo mylintysis sūnus brangina to tėvo palaikus: jo 
rūbą, jo dėvėtą daiktą, nes, pažvelgus į palaiką, prisimena myli- 
masis nabašninkas. Tokia tai žmogaus prigimtis ir tikyba tos pri- 
gimties nepeikia. 

Ne vienų katalikų tokia prigimtis. Amerikos suvienytųjų vals- 
tybių pirmasis prezidentas buvo Jurgis Washington'as. Jo kapas 
ir šiandien apkrautas gėlėmis. Jis pats buvo protestantas, ir tie, 
kurie per šimtą su viršum metų pirko ir perka gėles jo kapui 
puošti, yra protestantai. Jie sako ir tiki, kad nereikią gerbti šven- 
tųjų relikvijų, 0 savo valstybės įkūrėjo kapą gerbia nemažiau, 
kaip katalikai šventųjų relikvijas. Tačiau šventieji vis dėlto aukštes- 
ni už visokius valstybių didvyrius. Netikintieji, kurie visai Kris- 
taus nepripažįsta ir Dievo nepaiso, taip pat gerbia tuos, kuriuos 
laiko nepaprastai didžiais. Laisvamanių vadas aštuonioliktame 
šimtmetyje buvo Voltaire. Jo skrybėlę ir lazdą dar ir šiandien 
laisvamaniai laiko stiklinėje spintoje Genevos mieste lyg kokią 
brangenybę. 

Žmonės mes esame visi: laisvamaniai, protestantai ir katali- 
kai. Žmogiškas palaikų gerbimas yra įgimtas. mums visiems. Skir- 
tumo yra tiek: Katalikų Bažnyčia gerbia palaikus žmonių  aukš- 
tai pakilusių dorybėje, gerai ir naudingai tarnavusių Dievui, pa- 
siekusių aukštos tobulybės, o laisvamaniai su protestantais ne 
tiek doros paiso, kiek naudos ir brangina pagarsėjusius, kad ir 
ne visai geru būdu, kaip Voltaire'is, asmenis. 

Tridento santaryba nepasidavė savo laikų išklestėjusiai pa- 
žiūrai peikti relikvijas, o paskelbė: „Taip pat reikia, kad tikin- 
tieji gerbtų šventųjų kankinių ir kitų su Kristumi gyvenusių 
šventuosius kūnus, kurie yra buvę gyvi Kristaus nariai ir Šven- 

tosios Dvasios bažnyčia, kuriuos Jis amžinam gyvenimui prikels 
iš numirusių ir išaukštins; per juos Dievas suteikia žmonėms 
daug gėrybių. Taigi kas sako, kad netinka gerbti ir branginti 
šventųjų relikvijų, arba kad jų ir kitų šventųjų palikimų gerbi- 
mas esąs nenaudingas tikintiesiems, arba kad veltui yra lanko- 
mos šventųjų atminimo vietos išprašyti jų užtarymo, tas yra 
smerktinas, kaip kad ir yra juos pasmerkus Bažnyčia seniau 
ir dabar dar smerkia“ )). 

Didelis skirtumas tarp šventųjų relikvijų ir tarp garsiųjų 
pasaulinių žmonių palaikų. Washington'o, Napoleono, Vytauto Di- 
džiojo palaikai yra tik palaikai, garbingų asmenų priminimas, se- 
novės liekana ir daugiau nieko. Šventieji gi žmonės užtaria už 
mus pas Dievą mūs dvasios reikaluose nuolat, o kartais ir kūno 
varguose. Kūno nelaimė buvo Lietuvos ir Rusijos karas tada, 
kada šv. Kazimieras užtarė už lietuvius kovoje, ir jie ją laimėjo. 
Kas šventųjų relikvijas garbina, tas palaiko savo dvasios sąryšį 
su šventaisiais ir pats geresnis tampa. Tadžšvento Kazimiero relik- 
vijas mes turime gerbti ne tiktai iš dėkingumo, kad jis anuomet 
mūsų tėvynę išgelbėjo iš didžios nelaimės, bet ir ypatingai dabar, 
kada mūs tikybai pavojus yra didesnis negu senovėje, turime kreip- 
tis į savo šventąjį karalaitį, kad padėtų pergalėti žiaurųjį dvasios 
priešą. Bedievybė ir ištvirkimas yra mums pavojingesni už rusų 
kariuomenę. Negalime arti prieiti prie šv. Kazimiero relikvijų, gar- 
binkime tad jas iš tolo, bet neužmirškime. 

Relikvijos artimesnės yra šventiesiems už jų paveikslus, nes 
arčiau susijęs yra kūnas su siela, negu to kūno paveikslas. Todėl 
relikvijų gerbimas yra svarbesnis už paveikslų gerbimą. 

Sugedusioji žmogaus sąžinė labai mėgsta klastuoti kiekvieną 
brangenybę. Mūsų laikais labiau negu seniau žmonės brangina 
senovės meno padarus ir liekanas. Todėl niekuomet anksčiau ne- 
buvo taip labai klastuojama senojo meno dalykai kaip dabar. 
Bet senovėje būdavo branginamos šventųjų relikvijos, ir dėl to se- 
novėje klastuotojai gamindavo daug melagingų relikvijų. 

Bažnyčiai ta klasta kenkdavo taip, kaip valstybei kenkia pi- 
nigų klastavimas. Todėl už relikvijų klastavimą Bažnyčia skirdavo 


1) Trid. Sess. XXV, 1563 m. 3 ir 4 gruodž; Denz. Ban. X., 985. 

kokias galėdama didžiausias bausmes'!. Bet piktadariai neliauja 
darę savo nedorybių, nors bausmės būna didelės. 

Klastuotojai gamindavo melagingas relikvijas tam, kad ga- 
lėtų jas parduoti ir pasipelnyti. Bažnyčia tad uždėjo bausmes ne 
vien parduodantiems, bet ir perkantiems relikvijas. Dėl to relik- 
vijų klastavimas sumažėjo, nes nebuvo kam jų pirkti. 

Tuo nepasitenkindama Bažnyčia dar įsakė, kad stambių- 
ių relikvijų nevalia nei perleisti kitam be Apaštalų Sosto leidimo, 
nei perkelti kitur?). Taip buvo trukdoma visokia galimybė pir- 
kliauti relikvijomis3). Galutinai Bažnyčia uždraudė laikyti relikvijas 
ne tik viešose bažnyčiose, bet ir privatinėse koplytėlėse be vys- 
kupo leidimo*). O vyskupams įsakė patikrinti, ar nesuklastuotos 
tos relikvijos?). Patikrinęs vyskupas turi išduoti tam tikrą raštą 
su savo antspaudu. Nepatikrintos relikvijos reikia pašalinti iš ger- 
bimo vietų“). 


Šitie Bažnyčios įstatymai toli ne visiems patikdavo, nes vie- 
niems labiau norėdavosi įsigyti relikvijų, o mažiau rūpėdavo, kad 
jos būtų tikros. O kitiems išnyko proga pasipelnyti. Bet Bažnyčia 
garbingai išpildė ir pildo savo uždavinį neleisdama pirkliauti re- 
likvijomis. Protingi ir dori Bažnyčios vaikai turėtų ją už tatai 
gerbti. 

Jei pasitaiko kur nors užeiti suklastuotų relikvijų, reikia ne- 
sistebėti ir nepykti, o atsiminti, kad žmonės esame. Vietomis 
liaudis buvo labai prisirišusi prie savo gerbiamų relikvijų, o moks- 
lininkai išranda, kad jos suklastuotos. Tačiau yra buvę atsiti- 
kimų, kad ir mokslininkai suklydo: antru, trečiu ar vėlesniu at- 
veju ištyrus paaiškėjo, kad tikros yra relikvijos, kurias suklastuo- 
tomis buvo pripažinę mokslininkai. Todėl ne susyk reiknumesti re- 
likvijas, dėl kurių tikrumo mokslininkai yra iškėlę abejojimų. Pas- 
kutinį sprendimo žodį ir tuose dalykuose turi tarti Bažnyčia. Ji vi- 


1) Žiūrėk 2326 kanoną Bažnyčios Įstatymų knygoje: Codex luris 
Canonici. 

2) Kanonas 1281 $ I. 

3) Kanonas 1289, 

4) Kanonas 1282 $ 1. 

5) Kanonas 1283. 

6) Kanonas 1284, 

"suomet rimtai įvertina mokslininkų nuomones atskirdama, kas 
jau galutinai įrodyta nuo to, kas yra tik vieno ar kito moksli- 
ninko daugiau ar mažiau tvirtas spėliojimas. 


5. Bažnyčių puošimas 


Magdelena pagarbą ir meilę pareiškė V. Jėzui, kad išpylė 
Jam ant galvos brangiųjų kvepalų, kurie buvo verti daugiau tri- 
jų šimtų denarų. Judas tuomet pasipiktino ir sakė, kad naudin- 
giau būtų buvę tuos pinigus pavartoti labdarybei!). 1922 Tarybų 
Respublikos vyriausybė Rusijoje atėmė visas brangenybes iš baž- 
nyčių, sakydama, kad tą daranti badaujantiems šelpti. Popiežius 
Pijus XI pasiūlė Sovietams duoti tiek pinigų, kiek galima gauti 
tas brangenybes pardavus, bet prašė jas palikti bažnyčioms. So- 
vietų vyriausybė nieko neatsakė tam popiežiaus pasiūlymui, Vė- 
liau dar aiškiau pasirodė, kad ne tiek badaujančių šelpimas rū- 
pėjo, kiek bažnyčių apiplėšimas. Tikybą paniekinusieji žmonės 
bijojo, kad dvasininkija neimtų šelpti badaujančius bažnyčių bran- 
genybėmis, todėl reikėjo tas brangenybes iš bažnyčių atimti. No- 
rėta tokiu būdu padaryti, kad dvasininkija neįgytų varguolių meilės 
ir pagarbos. Popiežius buvo pasiuntęs kunigų ir maisto badau- 
jantiems dalinti. Komunistai tuos badaujančių šelpėjus iškraustė 
iš Rusijos, nors šelpėjai maitino daugiau kaip šimtą tūkstančių 
vaikų. Šelpėjus atstačius iš Rusijos, badas Rusijoje dar nesiliovė. 
Daugelis mirė badu, kuriuos būtų galėję išgelbėti popiežiaus pa- 
siųstieji šelpėjai, jei nebūtų buvę išvaryti. 

itie įvykiai rodo, kad ne visuomet labdarybė rūpi tiems, 
kurie labdarybės reikalus minėdami peikia bažnyčių puošimą. 

Labdarybę pradėjo Bažnyčia. Kada, V. Jėzui į dangų įžengus, 
Jeruzalės * pasiturintieji krikščionys, pardavę savo namus ir 
žemes, gautuosius pinigus sudėdavo pas apaštalų kojas, visos 


našlės ir vargšai tapo aprūpinti?). Vėliau tas įprotis išnyko, bet m 


trečiajame šimtmetyje Romos krikščionys tiek sudėdavo aukų 
bažnyčiai, kad šv. Ksistaus popiežiaus dijakonas šv. Laurynas iš- 


1) Mrk. 14, 15. 
2) Ap. Darb. 4, 32-36 

maitindavo didmiesčio - sostinės vargšus. Vyriausybės valdininkai 
suėmė Lauryną ir norėjo iš jo atimti tuos turtus, kuriais jis šelp- 
davo vargšus. Bet jis turtų nelaikydavo pas save. Ką buvo gavęs, 
tą jau buvo išdalinęs. Anų laikų antiklerikalai šv. Lauryną gyvą 
kepino paguldę ant galežinių kopėčių. 

Persekiojimams pasiliovus, šv. Bažilijus įkūrė prieglaudą ak- 
liems, šv. Grigalius kasdien vaišindavo savo pietumis kelioliką be- 
darbių, kiti kitokiais būdais artimo meilę vykdindami, labdarybę 
tobulino. Didžiausios Paryžiaus ligoninės Hotel Dieu, Salpetričre 
ir kitos yra krikščioniškosios artimo meilės padarai. Šv. Vincen- 
tas a Paulo pirmasis ėmė rinkti motinų tyčia  pametamus kūdi- 
kius. Jis įkūrė merginų vienuoliją kovos lauke sužeistiems karei- 
viains aptarnauti. 

Storas knygas turėtų prirašyti, kas norėtų nors apgraibomis 
išdėstyti Katalikų Bažnyčios nuopelnus labdarybei. Toji Bažnyčia 
labdarybės neužmiršta ir neužmirš, nes ji visuomet artimo mei- 
lės dėsnį vykdo. 

Bet Bažnyčia žino, kad yra taip pat ir Dievas ir kad Dievas 
yra varguolių laimės šaltinis. Taigi daug aukodama darbo ir tur- 
to varguoliams šelpti, katalikų Bažnyčia neužmiršta ir Dievo na- 
mų puošnumo. Darbo nukamuota rankpelnio siela bažnyčioje 
pasidžiaugia žvilgančiu altorium, gražiomis giesmėmis ir gėrisi 
gražiais paveikslais. To viso beturtis neturi savo namuose, bet 
tuo visu jis naudojasi bažnyčioje. Joje jis dovanai ir gana gau- 
siai pažįsta meną, o tas menas pakelia jo širdį, švelnina jo jausmus. 

Ne visos bažnyčios gali pakilti į meno viršūnę ir taip aukš- 
tai pakelti ateinančių į jas varguolių sielas. Meno gausybė ir gy- 
vybė bažnyčiose pareina nuo daugelio ko, bet daugiausia nuo 
to, kiek ta bažnyčia turi ištekliaus. Taigi bažnyčių puošimas yra 
dvilinkai protingas. Viena, jisai pareiškia aukotojų meilę ir gar- 
binimą Dievui; antra, jisai švelnina beturčių įausmus tais meno 
padarais, kuriais bažnyčia pasipuošia. 

Daugelis meno genijų pirma, negu pateko į meno mokyklą, 
jau meno pavyzdžiais naudojosi bažnyčioje ir jais ugdė savo jau- 
nutį talentą. Taip darė neseniai miręs Caruzzo. Daugybė genija- 
liausių muzikų--bažnyčios vargoninkų vaikai arba mokiniai. 
Ir mūs žymesnieji kompozitoriai yra iš vargoninkų išaugę, O 

tie vargoninkai buvo dėl to, kad žmonių aukos bažnyčiai virs- 
davo muzikos meno šaltiniu. 

Ne viena giesmė ir muzika naudinga žmonėms. Kitos meno rūšys 
taip pat tobulina įuos. Vienos aukos, skirtos bažnyčiai, puošia ją pa- 
veikslais, kitos statulomis, trečios statybos meno gražumais. Visi 
altoriai yra tos rūšies. Ne vien vyrų menas tinka bažnyčiai, bet 
ir moterų pagaminti albos ar kamžos, ar altordengtės mezginiai 
labai dažnai būva meno padarai. Ir auksu arba šilkais išsiuvinėti 
ar:notai ne tiktai malonumo daro žiūrintiems į juos, bet dar ska- 
tina  sumaningesnes širdis padaryti panašiai ir, jei kuri gali, 
dar geriau. Taigi visi bažnyčios papuošalai vien tuo, kad 
gražūs, traukia į save žiūrinčių akį, skatina gaminti panašių gra- 
žumynų ir dovanai tarnauja kaipo pavyzdžiai, kurių kartais sunku 
gauti neturtingam, nors gabiam žmogui. 

Daugelis tyčia aukoja bažnyčiai kokią nors brangenybę, kad 
ji tą bažnyčią ne tik puoštų paprastu laiku, bet kad viešai, dide- 
lei nelaimei ištikus dvasininkija galėtų tuos papuošalus, ypač sidab- 
rinius, auksinius ir iš brangiųjų akmenų, paimti ir panaudoti kaip 
išteklių viešajai nelaimei pašalinti. Taip būdavo daroma gilioje 
senovėje, taip darėsi ir šiais paskutiniais laikais. Dieve duok, kad 
negreit reikėtų ateityje bažnyčių papuošalus paversti duonos ke- 
palaičiais, bet palaimintas yra kiekvienas, kas nesigaili papuošti 
bažnyčią dabar taip, kad ateityje būtų iš ko alkaną pavalgydinti, 
nemokantį pamokyti, varguolį paguosti. 

Ne tik tie papuošalai yra geri, kurie kada nors gali būti 
sugadu labdarybei. Brangieji kvepalai, kuriuos Magdelena išpylė 
V. Jėzui ant galvos, niekuomet negalėjo tarnauti labdarybei. Jie 
tarnavo Dievo garbei, ir to buvo gana. Reikia rūpintis ne tik bū- 
simuosius geruosius jausmus išauklėti, bet ir jau esantiems kilniems 
jausmams reikia netrukdyti pasireikšti. Kai kurios gražiosios aukos 
ir yra vertos tiek, kiek yra kilnūs jausmai padariusieji jas. Dėl to 
pigūs netobulai atlikti prastuolių papuošalėliai kartais būva Die- 
vui malonesni už brangius didžiojo meno padarus. 

Kardinolas Petras Gasparri yra gavęs daugybes įvairių 
žvaigždžių ir kryžių, kitaip sakant, ordenų, iš visokių karalių bei 
prezidentų. Didumą tų papuošalų jis sukabino toje bažnytėlėje, 
kurioje jį krikštijo. Yra matyta generoių ir admirolų, kurie savo 

gerbiamose ir mylimose bažnyčiose pakabino savo auksinius 
puikius apoletus. Bet ir viršilai, kartais, nemažiau reikia dvasios 
pastangų tam laipsniui užsipelnyti. Bažnyčioje tad ir prasti viršilos 
apoletai yra branginami lygiai su auksiniais aukštų karininkų 
ženklais. Abeji jie, bažnyčioje pakabinti reiškia, kad žmogus, 
geriausiu būdu pasitarnavęs ir pasiekęs aukščiausią jam pasiekia- 
mą laipsnį, visas tas savo pastangas ir pelnytąją už jas garbę 
paveda Dievui. 

Jeigu mergaitė, žiūrėdama į altordengtės mezginius arba 
arnoto siuvinius, iš jų gauna noro padaryti tokių jau gražių daiktų, 
tai kitas asmuo, žiūrėdamas į kareivių arba civilinių žmonių nuo- 
pelnų ženkius, sutvirtėja savo širdyje, kad padarytų tų garbingų 
nuopelnų daugiau ir, patarnavęs jais tautai ar valstybei, paskui 
tuos savo nuopelnus, kaip Magdelena kvepalus, išpila V. Jėzui 
ant galvos, pakabindamas jų išreiškimą bažnyčioje. 

Taigi protingas ir naudingas daiktas yra puošti bažnyčias. 
Labdarybei tas nekenkia, neturtingiems žmouėms širdį paguodžia, 
jauniems talentams meno pavyzdžių suteikia, viešoje nelaimėje 
pagalbos išteklium tampa, prie didžių ir naudingų darbų paska- 
tina, pagaliau Dievui garbę duoda ir meilę išreiškia. 


6. Laimė sutvėrimo ir atpirkimo tikslas 


Šioje ašarų pakalnėje begyvendami mes galime šiek tiek 
žinoti ir kalbėti apie tuos pėdsakus, kuriuos šventieji paliko be- 
gyvendami tarp mūs. Taip pat mes gerai žinome, kad šventieji yra 
gerbtini, nors ne tokiu būdu garbintini kaip Dievas, bet kaip ge- 
riausi Jo tarnai. Mes žinome vertę tų šventųjų relikvijų, t. y. jų 
kūnų liekanų ir kitų įiems brangių daiktų reikšmę. Paveikslų ir 
relikvijų garbinimas yra tai šventųjų gerbimas. O šventųjų ger- 
bimas yra tai vienas būdas mūs dėkingumui pareikšti Dievui, už 
ką Sutvėrėjas mūs broliams ir seserims tokiems, kaip mes žmo- 
nėms, davęs malonių gausybę, padėjo pakilti aukštai doroje ir 
šventybės pasiekti. Šitokiu būdu gerbdami šventuosius, garbiname 
drauge ir V. Dievą, jų Sutvėrėją ir jų šventybės Davėją. 

Bet mums norėtųsi pamatyti, kaip tie šventieji danguje gy- 
vena, ką jie ten veikia, kokiais būdais jie savo meilę ir dėkin- 
gumą pareiškia Marijai, savo Motinai ir Globėjai, Šv. Dvasiai, 
savo Sustiprintojai, V. jėzui, savo Atpirkėjui, Dievui Tėvui, savo 
Sutvėrėjui. Deja, turime prisipažinti, kad tie dalykai per aukšti 
mums. Jeigu mes seksime šventųjų pėdomis šiame pasaulyje gy- 
vendami, tai paskui juos pateksime į amžinąją Tėvynę, kur nėra 
tamsos nei kaitros, ligos nei vargo, kur meilė viešpatauja be ais- 
trų, tvarka be prievartos, laisvė be painių, darbas be nuovargio, 
tobulėjimas be ribų, gyvenimas be pabaigos. Jo niekas nei pra- 
stoti negali, kaip kad V. Jėzus apreiškė)). 

Tam amžinai laimingam gyvenimui Dievas mus sutvėrė. 
Šis žemės gyvenimas yra tarsi laiptai, kuriais galime į tą laimę 
pakilti. Šį gyvenimą V. Jėzus pavadino keliu, nes juo galime 
nueiti į savo tikrąją Tėvynę. Kas nori nakvoti ant laiptų, kas ren- 
giasi nuolatai apsigyventi ant vidurio vieškelio, tas yra nepro- 
tingas. Ne šiam pasauliui esame skirti. 

Iš kelio į mūs tikrąją Tėvynę mus išplakė pirmųjų 
mūs gimdytojų nuodėmė. Dievo Sūnus užgimė žmogum. Jis savo 
pavyzdžiu ir žodžiais mus mokė, už mus numirė ir savo Krauju 
mus atpirko, kad vėl galėtume keliauti į tikrąją savo Tėvynę, kur 
laimė yra amžina ir be ribų. Bet Jisai nevartojo prievartos. Kas 
nori gali naudotis Jo pamokymais, Jo Kraujo ir mirties, Jo at- 
pirkimo vaisiais, kas nenori, gali nesinaudoti. Laisvė liko geriems 
ir blogiems. 

Šventoji Dvasia visu tuo, ką V. Jėzus apreiškė ir suteikė, 
visais sakramentais, visomis malonėmis ir priemonėmis, taip 
gausiai suteiktomis Bažnyčiai ir joje esantiems, veda mus ir kviečia, 
kad naudotumėmės atpirkimu, kad tikrai eitume atgautuoju keliu į 
amžinąją laimingąją šviesybės Tėvynę. Bet nė Šv. Dvasia neverčia 
mūs verste. Laisve mes turime naudotis ar nebesinaudoti. 

Kas turi išminties, kam dorybė yra brangesnė už ištvirkimą, 
kas turi sąžinę, tas neužmiršta, kad Dievas mus sutvėrė amžina- 
jai laimei, tas naudojasi V. Jėzaus atpirkimu ir Šv. Dvasios ma- 

lonėmis, taip gerai teikiamomis Bažnyčioje, tas eina tikruoju keliu, 
tas, kaip šventieji, pasieks savo tikslą ir džiaugsis su jais. 

Apaštalų Sudėjimo pabaigoje paminėtas ir pažadėtas 
mums amžinasis gyvenimas. Amžinojo gyvenimo tiesų paminėji- 
mu baigiasi ir šitas rašinys. Mano širdyje žiba liepsnelė, kad 
Tu, šios knygos Skaitytojau, ir aš, ją parašęs, kada nors susitiksi- 
me tame amžiname gyvenime, kurio aš įsakmiai apsakyti nesu- 
gebu ir Tu įspėti negali taip aiškiai, kaip širdis norėtų. Juo dides- 
nis bus džiaugsmas, kada vatirsime tą amžinojo gyvenimo laimę, 
kuri dabar netelpa mudviejų protuose, kaip jūra neteipa vaikelio 
rieškučiose. Bet mudviejų protai apie tą didžiąją laimę žino nors 
tiek, kad ji nemažėja, nenyksta ir negali būti prasiota, kad ji 
patenkina visa, ko gero žmogaus širdis gali trokšti, kad ji yra 
nelyginamai didesnė už didžiausius ir geriausius šio pasaulio 
džiaugsmus. Mudviejų protai išmano tiek, kad visomis jėgomis 
ir pastangomis reikia rūpintis tą amžinąjį gyvenimą su jo laime 
įgyti ir džiaugtis Amžinojo Tėvo namuose, Jo šventu veidu be- 
sigėrint, visų tobulyjų ir gerųjų žmonių draugyste besidžiaugiant 
per užtarymą Dievo ir mūsų Motinos Švenčiausios Nekaltai Pra- 
dėtos Marijos. 


V. Dievo garbei ir Marijai pagerbti. 


Roma, 1931 m. kovo 20 diena, 

